
AVERTISSEMENT  DU  LIBRAIRE. 


'es  œuvres  dramatiques  de  Pierre  de 
Larivey  forment  les  tomes  V  et  M 
de  Y  Ancien  Théâtre  français^  et 
, commencent  le  tome  Vil.  Ce  n'est 
pas  sans  quelque  hésitation  que  nous  avons  fait  à 
cet  écrivain  une  place  aussi  large.  Nous  devons 
compte  au  public  des  raisons  qui  nous  y  ont  dé- 
terminé. 

Nos  trois  premiers  volumes  ont  fait  connoître 
la  littérature  di'amalique  antérieure  à  la  Renais- 
sance. Le  quatrième  présente  les  premiers  essais 
de  tragédie  et  de  comédie  faits  à  Timitation  des 
anciens. 

Les  deux  tragédies  deJodelle,  qui  ne  sont  pour- 
tant pas  des  chefs-d'œuvre,  peuvent  soutenir  la 
comparaison  avec  celles  qui  ont  vu  le  jour  jusqu'au 
commencement  du  XVII^  siècle.  La  tragédie  fran- 
çoise  ne  date  réellement  que  de  Corneille.  Comme 
nous  n'avons  pas  l'intention  d'imposer  aux  lecteurs 

des  pièces  qui  n'offrent  d'intérêt  ni  par  la  forme 
ni  par  le  fond,  les  tragédies  seront  en  petit  nom- 
bre dans  notre  Recueil. 

Les  commencements  de  la  comédie  ont  été  plus 
heureux  que  ceux  de  la  tragédie.  Le  genre  co- 
mique exige  moins  impérieusement  que  le  genre 
tragique  les  beautés  du  style  ;  la  marche  de  l'in- 
trigue, la  peinture,  même  grossière,  des  caractè- 
res et  des  mœurs,  attachent  le  lecteur;  l'intérêt  du 
fond  fait  oublier  les  déftuits  de  laforme.  D'ailleurs, 
les  auteurs  comiques  paroissent  avoir  été  mieux 
inspirés  que  les  auteurs  tragiques,  uniquement 
peut-être  parccquc  leurs  œuvres  sont  plus  appro- 
priées au  caractère  de  la  nation.  VEagène^  de 
Jodeile,  nous  semble  mieux  écrit  que  sa  Cléopâ- 
tre  ou  sa  Bidon ,  et  les  comédies  de  Grevin  et  de 
Remy  Belleau  seront  lues  avec  plaisir.  Nous  con- 
noissons  bon  nombre  de  pièces  du  même  genre, 
de  la  fin  du  XVI^  siècle  et  du  commencement  du 
siècle  suivant,  qui  méritent  des  éloges  moins 
timides. 

Le  bagage  littéraire  des  écrivains  dramati([ues 
de  la  Renaissance  n'est  pas  très  considérable. 
L'un  fait  une  pièce  comme  par  hasard  ;  l'autre , 
deux  ou  trois.  Lariveyapparoît  le  premier  comme 
un  auteur  fé.cond.  Il  fait  coup  sur  coup  douze 
comédies,  dont  neuf  sont  parvenues  jusqu'à  nous. 
Nous  avions  d'abord  l'intention  de  ne  faire  entrer 
dans  notre  Recueil  qu'une  ou  deux  de  ses  pièces; 

mais  le  choix  étoit  difficile.  Chaque  pièce  de  La- 
rivey  a  son  importance  particulière,  introduit 
sur  la  scène  Françoise  un  caractère,  un  personnage 
jusque  alors  inconnu,  et  qu'on  n'oubliera  plus.  La 
lecture  d'une  de  ses  pièces  ne  suffiroitpas  ;  c'est  par 
l'ensemble  seul  qu'on  peut  apprécier  son  influence 
sur  notre  théâtre.  Nous  avons  donc  pris  le  parti 
de  publier  les  neuf  comédies  qu'il  nous  a  laissées. 

Les  biographes  ne  donnent  sur  Pierre  de  La- 
rivey  que  des  renseignements  inexacts  et  incom- 
plets. Ils  le  font  naître  vers  i55o  et  mourir  vers 
1 6i 2  * .  Pour  arriver  à  reconstruire  sa  biographie, 
nous  avons  cherché  dans  ses  ouvrages  ,  dont  quel- 
ques uns  ne  sont  cites  nulle  part  ;  nous  n'avons 
trouvé  que  de  rares  indications.  Nous  allons  les 
reproduire ,  et  nous  verrons  ensuite  quelles  con- 
clusions nous  en  pourrons  tirer. 

Vers  1572  ,  Pierre  de  Larivey  publie  le  second 
livre   des    Facétieuses  nuits   du  seigneur   Stra- 

1.  Grosley  [OEuvres  inédites,  publiées  pai-  Patris-Debreuil, 
Paris,  1812,  in-80,  t.  I,  p.  ig)  dit  que  Larivey  «étoit  fils 
d'un  Giinili,  Florentin  venu  a  Troyes,  soit  en  compagnie 
des  artistes  florentins  qui  nous  ont  laissé  tant  de  monu- 
ments de  leurs  études  sous  Michel-Ange,  soit  pour  y 
suivre,  à  l'exemple  de  plusieurs  de  ses  compatriotes,  des 
affaires  de  commerce  ou  de  banque.»  On  a  dit  même  que 
son  nom  étoit  une  traduction  du  nom  de  Giunti.  Gros- 
ley ajoute  que  notre  Pierre  de  Larivey  s'occupoit  d'as- 
trologie, ce  qui  ne  nous  paroît  nullement  démontré. 

parole  '.  C'est  son  premier  ouvrage,  il  le  dit  lui- 
même;  mais  déjà  il  en  a  d'autres  sur  le  métier,  et 
il  promet  au  Lecteur  de  le  faire  «  en  bref  jouir  de 
quelque  chose  de  meilleur  et  plus  sérieux.  ))  La- 
rivey  s'est  permis  avec  son  auteur  des  libertés 
assez  grandes  ;  il  a  substitué  aux  énigmes  et  aux 
contes  originaux  des  contes  tirés  d'ailleurs  et  des 
énigmes  dont  il  est  sans  doute  l'auteur  -. 

En  1577  paroît  la  Filosofie  fabuleuse  ^.  Dans 
la  dédicace  à  René  de  Voyer,  vicomte  de  Paulmy, 
seigneur  d'Argenson,  etc.,  datée  du  20  janvier 
1677  ,  Larivey  parle  à  ce  seigneur  de  vers  qu'il 
avoit  faits  sur  le  trépas  de  monseigneur  son  père. 

1.  M.  Brunet  [Manuel,  IV,  354)  assigne  celte  date  à  la 
première  édition  de  la  traduction  de  Larivey,  qui  a  été 
réimprimée  plusieurs  fois,  jointe  à  celle  du  premier  livre, 
faite  par  Jean  Louveau  ;  la  dernière  édition,  dans  laquelle 
on  trouve  une  préface  de  La  Monuoye  et  des  notes  de  Lai- 
nez,  est  de  1726,  1  vol.  in-12. 

2.  Voyez  les  notes  de  Lainez  dans  l'édition  de  Strapa- 
role  donnée  en  1726. 

3.  Cet  ouvrage,  tiré  des  Discorsi  degll  animali,  de  Fi- 
renzuola,  et  de  la  Moral  ptosofia  de  Doni,  fut  réimprimé 
à  Lyon  en  1679,  et  à  Rouen  en  1620.  Voici  le  titre  de 
l'édition  de  1679  :  Deux  livres  de  filosofie  fabuleuse,  le  pre- 
mier priiis  des  Discours  deM.  AngeFirenzuola,  Florentin,  par 
lequel,  souz  le  sens  allégorie  de  plusieurs  belles  fables ,  est 
monstrée  l'envie,  malice  et  trahison  d'aucuns  courtisans  ;  le 
second  ,  extraict  des  traictez  de  Sandehar  Indien ,  philosophe 
moral,  traictanl,  soubs  pareilles  allégories,  de  Vamitié  et 
choses  semblables  ;  par  Pierre  de  Larivey,  champenois. 

Du  Verdier  dit  que  ces  vers  ont  été  imprimés  à 
Paris ,  mais  nous  ne  les    avons  jamais  vus. 

En  1679  parurent  les  six  premières  comédies 
de  P.  de  Larivey  *.  Nous  avons  reproduit  la 
dédicace  à  François  d'Amboise,  qui  contient  des 
renseignements  curieux. 

Le  3i  mai  i58o ,  on  accorde  au  libraire  Âbel 
L'Ângelier  un  privilège  pour  l'impression  de  la 
Philosophie  et  Institution  morale  d'Alexandre 
Piccolomini,  traduite  par  Pierre  de  Larivey. 
Nous  avons  sous  les  yeux  une  édition  de  i585"^. 
Larivey  dédie  ce  volume  à  Monsieur  de  Pardes- 
sus^ conseiller  du  Ror  en  la  cour  de  Parlement 
à  Paris,  et  lui  dit:  «  Je  vous  l'ay  ozé  dédier, 
»  non  pour  rendre  vostre  nom  plus  illustre,  jà  de 
»  soy-mesme  assez  esclarcy,  mais  afin  de  a^ous 
))  faire  cognoisti'e  par  ce  petit  devoir  combien  je 
»  suis  vostre  ,  et  désire  continuer  l'humble  ser- 
))  vice  que  depuis  vingt  ans  fay  commencé  vous 
))  faire,  et  par  cecy  vous  rendre  tesmoignage  de 

i .  Les  six  premières  comédies  faceeienses  de  Pierre  de  Lari- 
vey, Champenois,  à  Vimitalion  des  anciens  Grecs,  Latins,  el 
modernes  Italiens...  Paris,  Abel  rAugelier,  iSyg,  in-12.  Ce 
premier  volume  fut  réimprimé  à  Lyon  en  iSgy,  à  Rouen 
en  1600  et  en  1601,  ou  plutôt  en  1611. 

2.  Paris,  Abel  l'Angelier,  grand  in-8"  de  8  feuillets 
non  chiffrés ,  902  pages  et  un  feuillet  pour  le  privilège. 
Grosley  (/oc.  cit.)  mentionne  une  édition  de  i58i,  chez  le 
même  libraire.  Ainsi ,  cet  énorme  volume  auroit  été  im- 
primé au  moins  deux  fois. 

»  ceste  mienne  bonne  volonté  '.joint  que^  ce  grand 
))  politique  Piccolomini  ayant  apprins  la  langue 
«  françoise  en  vostre  maison  et  à  vos  despens  , 
»  il  m'a  semblé  raisonnable  le  vous  addresser...  » 
Cette  dédicace  est  suivie  de  vers  à  la  louange 
du  traducteur,  par  Guillaume  Le  Breton,  que  nous 
reconnoissons  à  sa  devise  :  (c  Mas  honra  que 
nda  *  »  ;  par  François  d'Amboise,  Claude  Binet, 
Pierre  Tamisier,  un  anonyme ,  et  par  Guillaume 
Chasblc,  Cliartrain.  Nous  allons  transcrire  le  son- 
net de  ce  dernier  : 

Larivey  traduisant  le  thuscan  Straparole, , 
Et  du  faux  courtisan  les  discours  fabuleux^, 
Ou  soit  qu'il  mette  en  jeu  son  coaiique  joyeux, 
Il  tient  les  ecoutans  penduz  à  sa  parole^. 

Mais  alors  qu'à  son  tour  Apollon  ilaccolle-* 

1.  Celte  devise  se  trouve  notamment  à  la  suite  de  la 
Tragédie  d'Adonis ,  de  Guillaume  le  Breton,  publiée  par 
Fi'ançoisd'Amboise,  au  plus  tard  en  lôyg,  mais  composée 
en  làjlf,  date  d'un  sonnet  du  même  François  d'Amboise 
imprimé  en  tête  de  la  pièce.  La  dédicace  de  F.  d'Amboise 
nous  apprend  que  G.  le  Breton  avoit  composé  d'autres 
pièces,  qui  n'ont  pas  été  imprimées.  Il  parle  de  sa  Tullie, 
sa  Charité,  sa  Didon,  sa  Dorothée,  et  de  «  ses  belles  poésies.» 

2.  La  Fiiosofie  fabuleuse. 

3.  Ses  six  premières  comédies  venoient  d'être  impri- 
mées, et  Guillaume  Chasble  nous  semble  indiquer  assez 
explicitement  qu'on  les  représentoil. 

4.  Allusion  aux  Vers  sur  la  mort  de  Voijer  dWrgenson, 
ou  à  d'autres  poésies  de  Larivey  qui  nous  sont  inconnues. 

Ou  habille  en  françoisles  Latins  sérieux  *, 
Or'  d'un  texte  élégant,  or'  d'un  vers  gracieux, 
Il  ravit  les  neuf  Sœurs  et  toute  leurecoUe. 

Aussi  les  dieux  benings,  à  sou  naistre,  l'ont  faict 
(Le  comblant  de  leur  mieux)  en  tout  estre  parfaict, 
Afin  qu'il  fust  un  jour  l'honneur  de  sa  Champagne, 

Et  qu'il  peust  (immortel   d'un  art  laborieux, 

Sur  la  Parque  meurtrière  estre  victorieux: 

Car  cehiy  ne  meurt  point  qui  des  Sœurs  s'accompagne. 

En  iSgS  ,  Larivey  publie  une  traduction  des 
Divers  discours  de  Laurent  Capelloni'^.  La  dé- 
dicace à  Monseigneur  de  Luxembourg,  duc  de 
Piney  ,  qui  ne  nous  apprend  rien  d'ailleurs ,  of- 
fre ceci  de  particulier  qu'elle  n'est  qu'une  repro- 
duction presque  mot  pour  mot  de  la  dédicace  faite, 
dix-huit  ans  auparavant,  à  M.  de  Voyer  d'Ar- 
genson  ,  de  la  Filosofle  fabuleuse.  Notre  au- 
teur n'aimoit  pas  à  se  mettre  en  frais  d'imagination 
pour  une  dédicace.  Ses  ouvrages  nous  en  four- 
nissent d'autres  exemples. 

Le  i3  juin  i6o3,  Pierre  Chcvillot,  libraire  à 
Troyes,  obtient  un  privilège  pour  l'impression  de 
deux  nouveaux  volumes  de  Pierre  de  Larivey. 

Le  premier  de  ces  volumes  est  une  traduction 
àe  l'Humanité  de  Jésus-Christ.,  de  Pierre  Aretin. 

1.  Nous  ne  connoissons  point  de  traductions  du  latin 
faites  par  Larivey. 

1.  Troyes,  pour  Jean  le  Noble,  et  Paris,  Michel  Son- 
nius,  in-xQ.  Le  nom  du  traducteur  n'est  pas  sur  le  litre, 
mais  il  se  trouve  à  la  suite  de  la  dédicace. 

Ce  livre  pànit  en  i6o4,  in-8.  Ce  n'est  pas,  à 
proprement  parler,  une  traduction:  Larivey  s'est 
contenté  de  rajeunir  le  style  de  Jean  de  Vauzelles, 
qui  avoit  déjà  mis  en  françois  cet  ouvrage  pieux 
du  trop  célèbre  Aretin.  11  est  à  remarquer  que  le 
nom  de  l'auteur  a  été  prudemment  omis  dans  la 
traduction  de  Larivey.  Sur  le  titre  et  dans  le 
privilège,  nous  trouvons  la  confirmation  d'un  fait 
peu  connu  ,  bien  qu'indiqué  par  Grosley  dans 
l'ouvrage  déjà  cité  :  Pierre  de  Larivey  étoit  cha- 
noine en  l'église  royalle  et  collegialle  de  S.-Es- 
tienne  de  Troyes  ^ .  Le  volume  est  dédié  à  maistre 
Jean  Vilevault,  procureur  en  la  cour  de  Parlement 
à  Paris.  Après  la  dédicace,  nous  trouvons  des  vers 
latins  de  J.  Dacier,  docteur  médecin  à  Paris,  et 
un  sonnet  de  C.  Tliorelot,  chanoine  en  l'église 
Saint-Urbain  de  Troyes  ,  que  nous  transcrivons  : 

Le  cygne,  plus  est  vieil ,  plus  aussi  est  joyeux , 
Et  plus  il  seul  sa  fin,  plus  doucement  il  chante: 

1.  Le  titre  des  Veilles  de  B.  Arnigio  donne  ,  de  plus,  à 
Pierre  de  Larivey,  la  qualité  de  Prestre.  Il  étoit  donc  en- 
gagé dans  les  ordres,  et  n'étoit  point,  comme  on  pourroit 
le  croire,  un  simple  chanoine  séculier.  ïl  remplissoit 
même  les  fonctions  de  greffier  de  son  chapitre  ,  et ,  le  di- 
manche 20  novembre  i6o5,  il  signe  le  procès-verbal  de 
translation  d'une  côte  de  S.  Aventin  ,  de  l'église  de  Saint- 
Étienne  de  Troye  en  l'église  parrochiale  de  la  même 
ville.  (Desguerrois,  La  Sainteté  chrexlieitne,  contenant  la  vie, 
mort  et  miracles  de  plusieurs  Saints  de  France...  Troyes, 
i637,  in-40,  fol.  524  r".; 

Ainsi,  Belarisej,  plus  ton  aije  s'augmente , 
Plus  est  grave  ton  chant  et  plus  mélodieux. 

Mais  ,  comme  le  phœnix  par  mort,  ingénieux  , 
Se  va  renouvelant,  par  la  vie  présente 
Tu  rendras  à  jamais  la  tienne  renaissante, 
Malgré  les  envieux,  les  temps  et  les  ans  vieux. 

Vénérable  vieillard ,  tu  as,  prudent  et  sage , 
Pour  avoir  autre  vie  entreprius  cet  ouvrage. 
Et  traduit  en  françois  la  vie  de  celui 

Qui  est  la  vie  mesme,  et  qui ,  pour  la  mortelle, 
T'en  donnera  là  haut  une  periietuelle. 
Exempte  entièrement  de  tout  mal  et  ennuy. 

Le  second  des  ouvrages  pour  lesquels  un  pri- 
vilège fut  accordé  en  i6o3  est  intitulé  Veilles  de 
Barthélémy  Arnigio  ' .  Il  est  dédié  à  Messire  Loys 
Largentier,  baron  de  Chappelenes  ,  bailly  de 
Troyes.  Après  la  dédicace  viennent  des  vers  latins 
de  C.  Merille,  de  Thobie  Tonnelot,  de  L-B.  C, 
et  un  quatrain  françois  signé  des  mêmes  initiales. 
Tout  cela  ne  donne  aucun  renseignement  utile. 

Enfin,  en  i6ii  parurent  trois  comédies  qui 
jusque  là  u'avoient  pas  vu  le  jour-.  Dans  sa  dédi- 
cace à  François  d'Amboise,  que  nous  avons  re- 

1.  Nous  avons  sous  les  yeux  une  édition  de  i6o8,in-i2. 
Peut-être  en  existe— t-il  de  plus  anciennes. 

a.  Bien  qu'on  remarque  des  différences  dans  le  titre  de 
ce  volume,  selon  que  le  tirage  étoit  destiné  à  tel  ou  tel 
libraire,  il  n'en  existe  qu'une  édition.  Ces  différences  se 
remarquent  non  seulement  dans  le  titre  général,  mais 
encore  dans  le  titre  particulier  de  chaque  pièce. 

produite ,  Larivey  raconte  qu'il  a  retrouvé  ces 
comédies  dans  ses  vieux  papiers,  et  qu'il  s'est  dé- 
cidé à  les  faire  imprimer.  Probablement  ces  trois 
pièces  datentà  peu  près  de  l'époque  delà  composi- 
sition  des  six  premières.  Comment  Larivey  a  pu 
les  garder  en  portefeuille  pendant  trente  ans,  sur- 
tout après  le  succès  des  premières,  c'est  ce  que 
nous  n'essaierons  pas  d'expliquer.  Le  caractèx'c 
dont  il  étoit  revêtu  et  la  nature  de  ses  derniers 
travaux  ne  peuvent  être  invoqués ,  puisqu'il  ne 
paroît  se  faire  aucun  scrupule  de  les  livrer  à  l'im- 
pression. Il  annonce  même  l'intention  d'en  pu- 
blier trois  qui  restent  encore  inédites ,  et  il  y  a 
tout  lieu  de  croire  que  la  réalisation  de  ce  projet 
n'a  été  empêchée  que  par  la  mort  de  l'auteur. 

Larivey  ,  en  effet ,  devoit  être  dans  un  âge 
avancé  en  1611,  et  probablement  ne  survécut  pas 
longtemps  à  la  publication  de  ses  trois  comédies. 
C'est  à  tort,  croyons-nous,  qu'on  le  fait  naître  vers 
i55o.  Nous  avons  vu  qu'il  publia  le  second  livre 
des  Nuits  de  Straparole  vers  1672.  Qu'un  jeune 
homme  de  vingt-deux  ans  eût  traduit  un  volume, 
cela  n'a  rien  d'invraisemblable  ;  mais  il  est  dou- 
teux qu'il  se  fut  permis  de  traiter  son  auteur  avec 
le  sans-façon  qui  caractérise  l'œuvre  de  Larivey. 
En  i58o,  il  parle  à  M.  de  Pardessus  de  l'humble 
sen'ice  que  depuis  vin^t  ans  il  a  commencé  ; 
quel  service  auroit-il  pu  commencer  à  l'âge  de 
dix  ans  ?  Notons  en  passant  que ,  dans  la  même 

dédicace,  il  dit  en  termes  ambigus  que  sa  traduc- 
tion de  Piccolomini  a  été  faite  dans  la  maison  et 
aux  dépens  de  M.  de  Pardessus,  ce  qui  indique- 
roit  que  Larivey  remplissoit  des  fonctions  quel- 
conques chez  ce  conseiller.  Mais  revenons  à  Fâge 
de  Larivey.  En  i6o3  ,  C.  Thorelot,  qui  le  con- 
noissoit  bien  ,  puisqu'il  étoit  chanoine  à  Troycs 
comme  lui,  l'appelle  vénérable  vieillard.  Si  La- 
rivey étoit  né  en  i55o,  il  avoit  alors  cinquante- 
ti'ois  ans!  Jusqu'à  la  découverte  de  quelque  do- 
cument qui  permette  de  fixer  d'une  manière  pré- 
cise la  date  de  la  naissance  de  Larivey  ,  nous 
croyons  qu'il  faut  la  reporter  à  1 54o  au  plus  tard. 
D'après  cette  supposition,  Larivey  avoit  envi- 
ron quarante  ans  lorsqu'il  aborda  le  théâtre.  Il 
étoit  versé  dans  les  littératures  classiques,  maissur- 
tout  dans  la  littérature  italienne.  Il  conçut  le  pro- 
jet de  mettre  sur  la  scène  françoise  les  caractères, 
les  intrigues  ,  les  tableaux  de  mœurs  de  la  comé- 
die italienne.  Il  ne  fut  pas  absolument  le  premier 
qui  fit  cette  tentative  :  les  Esbahis,  de  Jacques 
Grevin,  en  sont  une  preuve.  De  même  il  ne  fut 
pas  lepremier  qui  écrivit  en  prose  :  Louis  le  Jars, 
son  ami,  celui  qui  lui  adi'essoit  des  vers  en  1572, 
avoit,  dès  i^ji-,  composé  une  pièce  en  prose,  la 
Lucelle  *.  Même  avant  cette  époque  ,  Jean  de  la 
Taille  avoit  traduit  en  prose  et  fait  imprimer  deux 

1.  Nous  n'avons  pas  reproduit  cette  pièce ,  parceque 
la  lecture  ne  nous  en  a  pas  paru  supportable. 


xvj  Avertissement 

comédies  de  TArioste.  Mais  ce  sont  là  des  tentati- 
ves isolées,  que  Larivey  ne  connoissoit  peut-être 
même  pas,  et  qui  ne  lui  ôtent  rieu  de  son  mérite. 
Ses  comédies  exercèrent  sur  notre  théâtre  une  in- 
fluence considérable  ;  les  nombreuses  éditions  qui 
s'en  firent  coup  sur  coup  témoigneiit  de  la  faveur 
avec  laquelle  elles  furent  accueillies,  et  les  œuvres 
dramatiques  de  ses  contemporains  et  de  ses  suc- 
cesseurs prouvent  suffisamment  que  ce  genre  d'ou- 
vrages ne  plaisoit  pas  moins  sur  la  scène  qu'à  la 
lecture.  Non  seulement  il  a  le  mérite  d'avoir  attiré 
l'attention  des  auteurs  dramatiques  contemporains 
sur  le  théâtre  italien,  mais  encore  ses  propres  piè- 
ces ont  été  largement  utilisées  par  eux  et  par 
leurs  successeurs.  Dans  son  cours  de  poésie  fran- 
çoise  à  la  Faculté  des  Lettres  de  Paris,  M.  Saint- 
Marc  Girardin  a  signalé ,  par  d'ingénieux  rap- 
prochements, les  nombreux  emprunts  faits  à  La- 
rivey par  l'incomparable  Molière  *. 

On  ne  s'est  pas  suffisamment  rendu  compte 
jusqu'à  présent  du  procédé  d'appropriation  em- 
ployé par  Larivey.  On  croit  généralement  qu'il 
s'est  contenté  d'imiter,  d'une  manière  générale,  le 
théâtre  italien  du  seizième  siècle  ,  et  que  le  plan 
de  ses  pièces  lui  appartient  ;  c'est  une  erreur.  — 
Erreur  encore  si  l'on  veut  faire  de  Larivey  un 

i.  Voy.  le  compte-rendu  du  Cours  de  M.  Saint- Marc 
Girardin,  par  M.  Georges  Guiffrey,  dans  le  Journal  général 
de  l'instruction  publique,  i854,  n°*  7  et  xi. 

simple  traducteur.  Larivey  ne  composoit  pas  et 
ne  tradu'soit  pas  :  il  arrangeoit.  Il  prenoit  le  plan 
d'une  pièce,  et  le  modifioil  à  sa  fantaisie  ;  il  chan- 
geoit  le  lieu  de  la  scène,  souvent  le  nom  des  per- 
sonnages, les  événements,  de  manière  à  rendre  les 
pièces  intéressantes  pour  le  public  françois.  Par- 
fois il  supprimoit  des  scènes  et  des  rôles,  surtout 
des  rôles  de  femmes  ;  il  ajoutoitrarcment.  Quant  au 
dialogue,  il  le  traduisoit  presque  toujours  fidèle- 
ment, en  ayant  soin  cependant  de  le  franciser  au- 
tant que  possible,  tirant  grand  parti  pour  cela  des 
locutions  proverbiales  ou  populaires.  I^es  indica- 
tions données  par  Larivey  lui-même  dans  la  dédi- 
cace de  son  premier  volume  nous  ont  mis  sur  la 
trace  de  la  plupart  des  pièces  dont  il  s'est  inspiré.  Un 
peu  de  mémoire  et  quelques  recherches  ont  fait  le 
reste.  Nous  avons  sous  les  yeux  les  neuf  pièces 
italiennes  que  Larivey  a  habillées  à  la  françoise. 

Les  personnes  qui  s'occupent  d'histoire  litté- 
raire seront  peut- être  bien  aises  de  trouver  ici,  sur 
ce  sujet,  quelques  détails  qu'elles  chercheroient 
vainement  ailleurs.  Nous  n'indiquerons  de  ces 
pièces  italiennes  que  les  éditions  dont  nous  nous 
sommes  servi ,  mais  il  en  existe  d'autres. 

La  première  comédie  de  Larivey ,  le  Laquais, 
est  tirée   du  Ragazzo  de  L.  Dolce  ^  Le  prolo- 

1.  Il  Ragazzo,  comedia  di  M.  Lodovico  Dolce.  In  Vine- 
gia,  iSôg,  in-8. 

i 

gue  est  de  l'auteur  italien.  La  pièce  est  traduite 
assez  fidèlement.  A  la  fin,  Larivey  a  supprimé 
quelques  scènes  qui  retardoient  le  dénouement. 

La  seconde  comédie,  la  Veui'e ,  est  tirée  de 
la  Vectoi>a  de  Nicolo  Buonaparte ,  gentilhomme 
d'une  famille  dès  long-temps  illustre,  de  la  fa- 
mille qui  règne  en  France*.  L'auteur  françois 
a  supprimé  plusieurs  personnages  et  plusieurs 
scènes.  Dans  celles  qu'il  a  conservées,  la  traduc- 
tion est  assez  exacte.  Le  prologue  est  de  l'auteur 
italien. 

La  troisième  comédie,  les  Esprits,  est  YArido- 
sio  de  Lorenzino  de  Médicis'^,  que  Larivey  con- 
fond avec  Laurent  le  Magnifique,  père  de  Léon  X. 
Cette  pièce  exigeoit  des  changements  importants. 
Larivey  a  supprimé  plusieurs  pei-sonnages,  en- 
tre autres  celui  de  Li'via,  schiai'a  del  Riiffo,  que 
son  maître faisoit  valoir  d'une  manière  plus  lucra- 
tive qu'honnête.  Le  j)rè\re ser  Jacomo  est  devenu 
maître  Josse  le  sorcier.  Le  prologue  de  l'auteur 
italien  eut  paru  fort  cavalier  au  public  françois  : 
Larivey  en  a  fait  un  tout  neuf,  à  moins  qu'il  ne 
l'ait  pris  en  tête  d'une  autre  pièce,  ce  que  nous 
croyons  avoir  reconnu ,  sans  pouvoir  l'affirmer. 

1.  La  Vedova,  comedia  facetissima  di  M.  Nicolo  Buo- 
naparte, cittadinofioreiitino.  In  Fiorenza,appressoiGiun{i, 
1668,  in-8.  —  La  medesima.  Parigi,  Molini,  i8o3,  in-8. 

2.  Aridosio,  comedia  del  signer  Lorenzino  de' Medici. 
/ji  Firenze,  apiresso    Giunli,  i6o5,  in-8. 

La  quatrième  pièce,  le  Morfondu ,  n'est  guère 
qu'une  traduction  de  la  Gelosia  de  Grazzini  '. 
Larivey  a  supprimé  les  intermèdes  ,  et  des  deux 
prologues  de  l'auteur  italien,  adressés  l'un  aux 
hommes  et  l'autre  aux  femmes  ,  prologues  passa- 
blement étranges,  il  a  fait  le  sien. 

La  cinquième  pièce,  les  Jaloux^  est  une  tra- 
duction à  peu  près  littérale  de  i  Gelosi ,  de  Vin- 
cent Gabbiani  ^.  Larivey  a  supprimé  quelques 
personnages  secondaires.  Le  prologue  est  de  l'au- 
teur italien. 

La  sixième  pièce  ,  les  Escolliers ,  est  une  tra- 
duction de  la  Zecca  de  Razzi  ^.  Le  prologue 
est  tiré  de  celui  de  l'auteur  italien. 

La  septième  comédie ,  la  Constance  ,  qui  est  la 
première  du  volume  publié  en  1611,  est  une 
traduction  à  peu  près  littérale  de  la  Goslanza 
de  Razzi  *.  La  pièce  italienne  est  précédée  d'un 
prologue  en  vers  dont  Larivey  a  tiré  doublement 
parti  :  ce  prologue  lui  a  fourni  sa  dédicace  du 

1.  La  Gelosia,  comedia,  dans  les  Comédie  d'Anton- 
franc.  Grazini ,  academico  fiorentino,  detto  il  Lasca... 
Venetia,  oppressa  Bemardo  Giuntie  FraletU,  i582,  in-8. 

2.  I  Gelosi,  comedia  di  M.  Vincenzo  Gabiani,  gentil- 
huomo  et  academico  bresciauo.  Vinegia,  oppressa  Gabriel 
Giolilo  de^  Ferrari,  i55o,  in-12. 

3.  La  Zecca,  comedia  piacevole  et  ridicolosa  di  M.  Gi- 
rolamo  Razzi.  Vinegia,  1602,  in-8. 

4.  La  Gostanza,  comedia  di  Girolamo Razzi.  In  Fireme, 
oppressa  i  Giunti,  i565,  in-8. 

second  volume  à  François  d'Âmboise ,  et  le  pro- 
logue de  la  Constance. 

La  huitième  pièce ,  le  Fidèle ,  est  une  traduc- 
tion du  Fedele  de  L.  Pasqualigo  *.  Le  prologue 
est  de  l'auteur  original. 

Enfin  la  neuvième  pièce ,  les  Tromperies , 
est  traduite  à  peu  près  littéialement  d'une  pièce 
italienne  intitulée  gl'Inganni  ^,  de  N.  Seclii.  Le 
prologue  est  de  l'auteur  italien. 

Nous  avons  vu  que  les  six  premières  comédies 
de  Lai'ivey  obtinrent  un  grand  succès ,  constaté 
par  plusieurs  éditions.  Les  tiois  dernières  n'ont 
été  imprimées  qu'une  fois ,  ce  qui  s'explique  par 
la  mort  de  l'auteur,  et  surtout  par  cette  circon- 
stance que  ces  trois  pièces  n'avoient  pas ,  comme 
les  premières,  l'attrait  de  la  nouveauté.  Ce  volume, 
n'ayant  eu  qu'une  seule  édition,  est  devenu  très 
rare  et  se  paie  au  poids  de  l'or  dans  les  ventes 
publiques. 

Si  les  pièces  de  Larivey  obtinrent  un  grand 
succès  à  la  lecture ,  il  est  difficile  de  dire  si  elles 
réussirent  également  à  la  représentation.  Peut- 
être  même  ne  furent-elles  jamais  représentées 
publiquement.   Il  n'y  a  aucun  éclaircissement, 

1.  Il  Fedele,  comedia  del  clarissimo  M.  Luigi  Pasqua- 
ligo. In  Yenetia,  appresso  Francesco  Zilelli,  iSyg,  in-8. 

2.  Gr  Inganni,  comedia  del  signer  N.  S.  (Sechi},  reci- 
tata  in  Milaiio  l'anno  i547,  dinanzi  alla  maestà  del  Rc 
Filippo  ..  In  Fiorenza,  oppressai  Giunli,  x5Cj,  in-8. 

sur  ce  point ,  à  tirer  des  prologues ,  puisque  ces 
prologues ,  ainsi  que  nous  l'avons  vu ,  sont  Tœuvre 
des  auteurs  italiens.  Cependant  nous  inclinons  à 
croire  que  ces  pièces  furent  représentées  devant 
le  public.  Le  sonnet  de  Guillaume  Cliasble ,  que 
nous  avons  rapporté  page  x  ,  le  donne  à  en- 
tendre assez  clairement,  et  le  soin  que  prenoit 
Laiivey  de  mettre  dans  ses  pièces  le  moins  pos- 
sible de  rôles  de  femmes  (on  sait  que  ces  rôles 
étoient  joués  par  des  hommes ,  ce  qui  nuisoit  à 
Tillusion)  indique  positivement  qu'il  travailloit 
pour  la  scène.  Si  ses  pièces  ne  furent  pas  jouées 
sur  des  théâtres  réguliers,  elles  furent  assurément 
représentées  sur  des  scènes  particulières ,  comme 
la  plupart  des  pièces  de  ce  temps-là. 

Nous  avons  trop  peu  de  renseignements  sur 
notre  auteur  pour  qu'il  nous  soit  possible  d'indi- 
quer les  circonstances  qui  le  portèrent  à  s'occuper 
de  ce  genre  de  littérature.  Nous  le  voyons  lié  avec 
plusieurs  auteurs  di'amatiques.  Louis  Le  Jars , 
auteur  de  \a.Lucelle^  luiadi'essedes  vers  en  1572^. 
Guillaume  Le  Breton,  auteur  de  la  Trag-édie  d'A- 
donis et  de  plusieurs  autres  pièces,  fait  de  même 
en  diverses  circonstances.  François  d'Amboise  ,  à 
qui  Larivey  a  dédié  son  théâtre,  est  auteur  des  ^ea- 
polùaines,  que  nous  donnerons  dans  le  tome  YII, 

X.  Un  sonnet  imprimé  en  tète  de  la  traduction  de  Stra- 
parole. 

et  fut  réditeur  de  la  tragédie  de  G.  Le  Breton. 
Larivey  engagea-t-il  ses  amis  dans  la  carrière 
diamatique,  ou  bien  y  fut-il  entraîné  par  eux  ? 
C'est  ce  que  nous  ne  pouvons  décider.  Peut-être 
Larivey,  en  s'occupant  de  ses  comédies,  cédoit-il 
tout  simplement  au  penchant  qu'il  éprouvoit  pour 
un  genre  de  travail  ordinairement  assez  ingrat, 
c'est-à-dire  pour  les  traductions.  Quoi  qu'il  en 
soit,  il  n'a  pas  à  se  plaindre  :  de  ses  traductions , 
il  reste  un  livre  qui  sera  quelque  jour  tiié  de  l'ou- 
bli :  la  F iloso fie  fabuleuse  ;i\  reste  deux  ouvrages 
qui  survivront  à  bien  des  compositions  originales  : 
sa  traduction  de  Straparole  et  son  Théâli-e. 

P.  JANNET. 

A   MONSIEUR   D'AMBOISE 


ADVOCAT    EN     PARLEMENT. 


onsieur.  J'ay  tousjours  pensé  que 
ma  nouvelle  façon  d'escrire  en  ce 
nouveau  genre  de  Comédie,  qui  n'a 
encores  esté  beaucoup  praticqué 
entre  noz  François,  ne  sera  tant 
bien  reccûe  de  quelques  uns  trop  sévères,  comme 
je  serois  aysc  me  le  pouvoir  persuader  ;  occasion 
qui  m'a  long  temps  fait  doubler  si  je  dcvoy  faire 
veoir  le  jour  à  ce  mien  petit  ouvrage,  basty  à  la 
moderne  et  sur  le  patron  de  plusieurs  bons  au- 
teurs Italiens,  comme  Laurens  de  Medicis,  père 
du  pape  Léon  dixième^  François  Grassin ,  Vin- 
cent Gabion,  Jherosme  Razzi,  Nicolas  Bonne- 
part,  Loj's  Dolcc  et  autres,  qui  ont  autant  ac- 
quis de  réputation  en  leur  vivant  et  espéré  de 
mémoire  après  leur  décès,  s'esbatans  en  ces  Co- 
médies morales  et  facecieuses ,  comme  s'exer- 
ceans  en  l'histoire  ou  en  la  fllosofte  ,  esquelles 
ils  n'estoient  pas  moins  versez  qu'en  toutes 
bonnes  sciences.  Toutes  fois,  considérant  que  la 
Comédie,  vraymiroùer  de  noz  oeuvres,  n'est  qu'u- 
ne morale  filosofic,  donnant  lumière  à  toute  hon- 

T.  V.  1 

neste  discipline ,  et  par  conséquent  à  toute  vertu., 
ainsi  que  le  tesmoigne  Andronique ,  qui  premier 
l'a  faict  veoir  aux  Latins,  j'en  ay  voulu  jctter 
ces  premiers  fondemens ,  oiij'ay  mis,  comme  en 
bloc,  divers  enseignemens  fort  profitables ,  blas' 
mant  les  vitieuses  actions  et  louant  les  honnes- 
tes ,  affin  de  faire  cognoistre  combien  le  mal  est 
à  éviter,  et  avec  quel  courage  et  affection  la 
vertu  doibt  estre  embrassée,  pour  mériter  louan- 
ge, acquérir  honneur  en  ceste  vie  et  espérer  non 
seulement  une  gloire  éternelle  entre  les  hommes, 
mais  une  céleste  recompense  après  le  trespas.  Et 
voylà  pourquoj  mon  intention  a  este,  en  ces  po- 
pulaires discours  ,  de  représenter  quelque  chose 
sentant  sa  vérité,  qui  peust  par  un  honneste 
plaisir  apporter,  suyvant  le  précepte  d'Horace, 
quelcjuc  profit  et  contentement  ensemble.  J'aj 
dict  que  j'en  jette  les  premiers  fondemens ,  non 
que  par  là  je  veulle  inférer  que  je  sois  le  pre- 
mier qui  faict  veoir  des  Comédies  en  prose  ,  car 
je  sçaj"  qu'assez  de  bons  ouvriers,  et  qui  méri- 
tent beaucoup  pour  la  promptitude  de  leur  es- 
prit, en  ont  traduict  quelques  unes  ,•  mais  aussi 
puis-je  dire  cecy  sans  arrogance ,  que  je  n'en  ay 
encores  vu  de  francoises ,  j'enten  qui  ayent  es- 
té représentées  comme  advenues  en  France.  Or, 
si  je  n'ay  voulu  en  ce  peu,  contre  l'opinion  de 
beaucoup,  obliger  la  franc/iise  de  ma  liberté  de 
parle?'  à  la  sévérité  de  la  loy  de  ces  critiques 
qui  veuUent  que  la  Comédie  soit  un  pocme  sub- 
ject  au  nombre  et  mesure  des  vers  (ce  que,  sans 
me  vanter,  j'eusse  pu  faire^,  je  V ay  faict  parce 
qu'il  ni  a  semblé  que  le  commun  peuple,  qui  est 
le  principal  personnage  de  la  scène,  ne  s'estudie 

tatit  à  agencer  ses  paroles  qu'à  publier  son   af- 
fection, qu'il  a  plutost  dicte  que  pensée.  Il  est 
bien  vray  que  Plante,  Cecil ,  Terence,  et  tous 
les  anciens,  ont  embrassé,  si  non  le  vray  cors,  à 
tout  le   moins  l'ombre  de  la  poésie,  usons  de 
quelques  vers  iambiques,  mais  ai>ec  telle  liber- 
té, licence  et  dissolution ,  que  les  orateurs  mes- 
mes  sont,  le  plus  souvent,  mieux  serrez  en  leurs 
périodes  et  cadances  ;  qui  a  donné  occasion  de 
rappeller  en  doubte  s'il  fallait  mettre  la  Comé- 
die entre  les  poèmes  parfaicts,  bien  qu'elle  soit 
sœur  germaine  de  la  Tragédie,  issues  toutes  deux 
de  mesmes  parens,  encor  que  ceste  cy ,  comme 
puis-née,  n'ayt  pas  esté  mariée  en  si  haut  heu. 
Et,  comme  vous  sçavez,  c'est  l'opinion  des  meil^ 
leurs  antiquaires ,  que  le  QuEROLUS  de  Plante, 
et  plusieurs  autres  Comédies  qui  sont  peries  par 
l'injure  du  temps,  ne  furent  jamais  qu'en  pure 
prose.  Joint  aussi  que  le  cardinal  Bibicne,   le 
Picolomini  et  VAretin,  tous   les  plus  excellens 
de   leur  siècle,  et   les   autres  dont  j'ai   parlé 
cy  dessus,  et  lesquels  j'ay  voulu  principalement 
imiter  et  suyvreen  ce  que  j'ay  pensé  m'estre  pos- 
sible et  permis,  n'ont  jamais,  en  leurs  œuvres  co- 
miques, jaçoit  qu''ils  fussent  des  premiers  en  la 
poésie,  voulu  employer  la  rithme,  comme  n'es- 
tant requise  en  telle  manière  d'escrire,  pour  sa 
trop  grande  affectation  et  abondance  de  parolles 
superflues.  Et  ce  sont  les  raisons  desquelles  vous 
et  Monsieur  le  Breton,  que  j'honore  beaucoup 
pour  ses  rares  vertus ,  m'avez  plus  cguillonné 
de  donner  commencement  à  ces  fables,  qu'icyje 
vous  offre  et  desdic,  comme  au  meilleur  de  mes 
meilleurs  amis ,  affin  que  vous  ,  qui  estes  mon 

■auteur  et garand formel, preniez,  s'ilvousplaist, 
la  cause  pour  ?noj',  et  qu'au  moyen  des  bonnes 
raisons  que  vous  pourrez  puiser  en  la  vii'e  source 
des  bons  livres  qui  sont  entre  voz  mains ,  vous 
me  sen'iez  d'une  levée  et  ferme  rampart  contre 
les  inondations  et  torrens  de  quelques  envieux 
qui  me  voudroient  blasmer ,  et  calomnier  la  bon- 
ne et  sincère  affection  que  j'ay  de  profiter  au 
public;  me  semblant,  puisqu'avez  mis  entre  mes 
mains  la  pierre  dont  j'ay  faict  ce  coup,  que  me 
devez  garantir  envers  et  contre  tous  de  l'offense 
qu'en  cet  endroit  je  pourrois  avoir  faicte.  Et  je 
vous  en  supplie.  Monsieur,  d'aussi  bon  cueur  que 
je  désire  estre  recommandé  à  voz  meilleures 
grâces. 

A  Paris,  ce  premier  jour  de  Janvier  lôjg. 

Vostre  affectionné  serviteur  et  meilleur 
amy, 

Pierre  de  Larivey. 


ADVERTISSEMENT. 


'ffin  que  le  lecteur  ne  s'ébahisse  de  ces 
trois  lettres,  A,  B  ,  C ,  qu'en  quelques 
lieux  du  quatriesme  acte  de  la  comédie 

ides  Jaloux  j'ai  mis  en  teste  de  quel- 
ques lignes  ,  je  l'advise  que  je  l'ay  fait  pour  em- 
bellir aucunement  la  scène  ,  et  exprimer  une 
certaine  impatience  d'hommes  courroussez  ;  ne  sa- 
chant comme  mieux  faire  cognoislre  que  deux 
ou  trois  peisonnes  parlent  ensemble  en  mesme 
temps ,  sinon  par  la  transposition  des  lignes  de 
leur  discours ,  lesquelles  ,  pour  mieux  les  faire 
entendre  et  rapporter  ensemble ,  j'ay  distinguées 
par  ces  caractères ,  l'A  monstrant  que  touttes  les 
lignes  marquées  de  ceste  lettre  se  suyvent  et  doi- 
vent estre  leuës  jusques  au  bout ,  et  ainsi  des  au- 
tres consécutivement. 


AU   SEIGNEUR  DE   L'ARRIVEY. 


Quel  honneur  ont  acquis  ces  feintes  dramatiques 
Chez  le  peuple  Greg^eois ,  et  puis  chez  le  Latin , 
On  le  voit  aujourd'huy,  malgré  le  fier  destin. 
Qui  ne  peut  effacer  leurs  théâtres  antiques. 

C'estoit  une  coustume  aux  bonnes  Republiques 
D'enrichir  les  sçavans  d'un  honneste  butin , 
Quand  ils  venoient  flater  le  courage  mutin 
Du  vulgaire  revesche,  en  leurs  actes  sceniques. 

Terence,  Carthageois,  qui  souvent  attendit 
Le  Romain  spectateur,  son  Eunuque  vendit 
Si  grand  somme  d'argent  qu'elle  nous  est  estrange. 

Mais,  gentil  L'Arrivey,  qui  donnes  aux  François 
Ce  comique  labeur  que  docte  tu  conçois, 
Combien  te  devons-nous  de  bruict  et  de  louanges? 

Mas  honra  que  vida. 


LE   LAQUAIS 

CHAMPENOIS 


LES   PERSONNAGES. 


SYMEON,  viellard. 
VA  LÉ  RE,  serviteur. 
THOMAS,  maquereau. 
MAURICE,  amoureux. 
L  U  C I A  N  ,  maistre  es  artz. 
HORATIO,  Italien. 
JACQUET,  son  laquais. 


CATHERINE,  servante    de 

Symeon. 

FRANÇOISE,  fille  de   Sy- 
meon. 

BELLE-COULEUR, ser- 
vante. 

MESSER  ANTHOINE, 

secrétaire. 


PROLOGUE. 


essietirs,  il  y  a  une  sorte  d'hommes,  lesquels,  en~ 
cor  qu'ils  soient  du  tout  ignorons ,  veullent  eslre 
estimes  plus  sages  que  les  autres ,  et ,  faisans 
paroislre  en  leurs  habits  la  saincteté  de  Hila- 
rion  et  en  leurs  propos  l'éloquence  de  Ciceron,  crient  que  le 
monde  va  de  travers,  et  que  nous  sommes  au  temps  des  cala- 
mités et  tribulations.  Pour  leur  respondre  avec  toute  patience, 
je  dyqu'à  la  vérité,  c'est  un  grand  péché  que  tels  personnages 
vivent,  comme  ceux  qui,  ayons  le  cerveau  gosté,  cherchent  al- 
térer celuy  des  outres ,  parce  qu'il  n'y  eut  jamais  temps  plus 
plaisant  ny  plus  heureuse  vie  que  celle  du  jourd'huy.  Et  qu'il 
soit  vray,  tous  le  voyez  par  ces  bons  pères  à  qui  l'aage  a  dcsjà 
mis  un  de  leurs  pieds  en  la  fosse,  lesquels  voudraient  eslre 
rajeunis  de  trente  ans  pour  vivre  encores  autant  d'années  avec- 
ques  nous  et  oyr  reciter  tant  de  belles  comédies  que  je  sçay 
quenoz  François  nous  feront  voir  cy  après,  dressons  un  théâ- 
tre autant  magnifique ,  superbe  et  glorieux  que  nation  qui  soit 
au  monde ,  affin  de  n'aller  plus  chercher  ailleurs  qu'en  nos 
propres  maisons  ces  honnestes  plaisirs  et  utiles  récréations. 
Il  y  en  a  encore  d'autres  {Mes  dames  )  qui,  venions  par  paroles 
la  doctrine  de  Platon  ,  et  suyvans  par  effect  la  vie  d'Epicure, 
vous  fuyent  comme  on  faict  les  bestes  cruelles,  et  combien  que 
soyez  l'ornement  du  monde,  la  consolation  des  hommes,  la 
réparation  du  genre  humain  ,  et  la  doulceur  de  nostre  vie , 
vous  portent  neantmoins  une  telle  haine  qu'il  n'y  a  aucun  d'eux 

qui  veulle  lever  les  yeux  pour  vous  regarder  au  front  ;  et  Dieu 
sçait  si  j'en  suis  fasché  et  en  pren  grande  compassion.  Mais, 
laissant  pour  ces  te  heure  les  temps ,  les  influences  et  tes  plain- 
tes ,  je  vous  veux  faire  entendre  que  je  suis  icy  envoyé  pour 
vous  supplier  daigner  escouter  ceste  comédie  avec  autant  de 
patience  qu'avez  accoustumé  veoirle  bal,  les  festins  et  les  mas- 
carades qu'on  faict  en  ceste  ville,  non  seulement  aux  jours 
gras ,  mais  tousjours  généralement ,  sans  mesme  en  excepter  le 
caresme ,  et  je  vi'asseure  qu'on  vous  fournira  de  matière  non 
seulement  pour  rire,  mais  pour  aprendre,  enseignant  aux  viel- 
lards  a  estre  plies  modérez ,  et  moins  addonnez  aux  plaisirs 
de  Venus ,  et  conseillant  les  jeunes  à  laisser  la  trame  amou- 
reuse et  suyvre  la  vertu,  pour  ce  que  le  bois  sec  se  convertyt 
incontinent  en  cendres ,  et  le  verd  se  seiche  au  feu,  puis  en  fin 
se  consomme  en  sa  braise.  L'auteur  Va  voulu  intituler  le  La- 
quais,  non  sans  cause,  d'autant  qu'en  un  mesme  tems  vous 
verrez  par  trois  diverses  tromperies  décevoir  un  viellard  ,  le- 
quel, épris  des  beautez  d'une  jeune  fille  de  laquelle  son  fils  es- 
tait amoureux,  pensant  la  nuict  estre  couché  avec  elle,  trouve 
entre  ses  bras  un  laquais  desguisé;  cependant  son  fils  joyt  de 
ses  amours ,  sa  fille  propre  s'enfuyt  avec  son  amy,  et  sa  ser- 
vante le  desrohbe.  Le  faict  se  découvre,  et  le  trouble  est  grand 
et  brouillé.  En  fin  tout  succède  si  bien  que  les  amans  sont  es- 
pousez  ensemble ,  le  laquais  recogneu  pour  frère  de  la  fille 
amye  du  fils  au  viellard,  et  la  servante  rapporte  son  larcin,  qui 
faict  redoubler  la  feste.  Mais,  quand  j'y  pense,  je  vous  ay  sans 
y  penser  dict  l'argument  de  la  comédie;  s'il  est  advis  à  aucun 
que  quelque  fois  on  sorte  des  termes  de  l'hunnesteté,  je  le  prie 
penser  que,  pour  bien  exprimer  les  façons  et  affections  dujour- 
d'huy,  il  faudrait  que  les  actes  et  paroles  fussent  entièrement  la 
mesme  lasciveté.  Or, pour  ce  qu'il  est  temps  de  commancer, pre- 
nant vostre  silence  pour  augure  que  nous  vous  serons  agréa- 
bles, je  vas  trouver  mes  compagnons  et  leur  dire  qu'ils  se  has- 
tent  sans  trop  vous  faire  attendre  ;  mais  voicy  desjà  le  viel- 
lard ,  cscoutez-k. 

LE   LAQUAIS 


COMEDIE 


ACTE  PREMIER. 

SCÈNE  I. 
Symeon ,  viellaid;  Yalcrc,  serviteur. 

Symeon. 

n  fin,  quand  j'y  ay  bien  pensé,  je 
trouve  qu'amour  est  un  grand  sei- 
gneur. 

Valère.  Mais  un  grand  fol,  de- 
viez-vous  dire. 
Symeon.  Que  dis-tu? 

Valère.  Je  dy  qu'il  a  une  sœur  beaucoup  plus 
grande  dame  que  luy;  aussi  est-elle  suyvie  d'un 
monde  de  courtisans. 

Symeon.  Voilà  dont  je  n'avois  jamais  oy  par- 
ler. Et  comme  a-elle  nom? 

Valère.  Dame  folie,  laquelle  n'est  seulement 
sœur,  mais  corps  et  ame  d'amour. 

Symeotv.  Tu  veux  inférer  par  là  que  tous  amou- 
reux sont  fols ,  non  pas  ? 

Valère.  Je  ne  dy  pas  tous  ,  mais  bien  la  plus 
grande  partie. 

Symeon.  Ainsi  tes  parolles  s'adressent  à  moy? 

Yalère.  J'estime  qu'elles  s'adiessent  plus  à 
vous  qu'à  autre. 

Symeon.  Fay  un  peu  de  distinction  ;  dy  moy, 
quelle  sorte  d'amoureux  enten-tu  estre  fols  ? 

Valère.  Les  viellards  qui  vous  ressemblent. 

Symeon.  Tu  veux  donc  dire  que  je  suis  fol  ? 

Valère.  Pai'donnez-moy,  ce  seroit  trop;  mais 
je  dy  qu'amour  a  faict  de  vostre  entendement  le 
mesme  qu'il  a  accoustumé  faire  de  celuy  des  au- 
tres viellards. 

Symeon.  T'est-il  advis  qu'un  serviteur  doive 
ainsi  parler  à  son  maistre  ? 

Valère.  Voulez-vous  que  je  parle  plus  coi- 
rectement?  Tous  amoureux  sont  fols  ,  et  les  viel- 
lards plus  que  les  auties. 

Symeon.  Sçais-tu  qu'il  y  a?  Je  t'envoyeray  au 
gibet. 

Valère.  Ce  sont  les  larrons  qu'on  y  envoyé  , 
et  non  les  fidelles  serviteurs. 

Symeon.  Ta  langue  te  portera  dommage,  glo- 
rieux outrecuydé  que  tu  es. 

Valère.  Monsieur,  je  sçaybien  que  qui  n'est 
flateur,  au  temps  où  nous  sommes,  est  estimé  mes- 
cbant  et  arrogant.  Mais  ce  m'est  tout  un ,  j'ayme 
mieux  vostre  bien  et  honneur  sans  grâce  que 
grâce  avec  vostre  honte  et  dommage  ;  paravan- 
ture  que  quelque  jour  vous  apprendrez  à  me  cog- 
noistre. 

Symeon.  Cestuy-ci  est  devenu  philosophe. 

Valère.  Je  vous  dy,  Monsieur,  et  le  diray 
nonobstant  vos  menasses  ,  que  Tamour  n'est  bien 
séant  à  un  viellard  comme  vous  estes. 
Symeon.  Ha,  ha,  ha  !  mon  maistre. 
Valère.  Vous  en  riez,  mais  vous  en  devriez 
pleurer,  considérant  qu'estes  aagé  de  plus  de 
soixante  ans;  qu'avez  une  femme  encor  belle  et 
fresche,  un  fils  de  dix-huict  ans,  et  une  fille 
preste  à  marier,  laquelle,  etc. 

Symeon.  Ne  mets  point  ta  langue  en  mon  hon- 
neur, car,  par  Dieu  ,  je  t'en  ferois  repentir. 

Valère.  Voilà  qui  est  beau  que  l'on  dise  par 
Paris. 

Symeon.  Tay-toy,  que  tu  ne  me  faces  devenir 
fol  à  tes  despens. 

Valère.  Qui  se  pourroit  taire  que  la  fille  d'un 

des  plus  riches  bourgeois  de  cestc  ville 

Symeon.  Or  sus,  je  le  veux  dire  moy-mesme  : 
un  soir  estant  en  la  chambre  de  ma  fille,  j'oy  je 
ne  sçay  quoy  tomber  sur  lafenestre;  et,  regardant 
que  c'estoit,  je  trouvé  une  missive  lyée  à  l'entour 
d'un  petit  caillou,  laquelle  luy  estoit  envoyée 
par  un  gentilhomme  de  la  maison  du  cardinal  que 
sçavez,  ainsi  que  je  peu  apprendre  par  la  soub- 
scription  d'icelle.  Et  bien  I  est-ce  un  si  grand 
cas  ? 

Valère.  Je  suis  plus  beste  m'en  soucier,  puis 
que  nen  faictes  autre  conte.  Hé,  Monsieur,  Mon- 
sieur, ouvrez  les  yeux,  et  vous  souvenez  qu'estes 
père  et  en  l'aage  où  devriez  enseigner  les  autres. 
Symeon.  Valère,  fay  tes  affaires  sans  te  mesier 
des  miennes  ;  je  sçay  bien  comme  en  venir  à  bout. 
Valère.  Pieust  à  Dieu  que  je  le  peusse  faire 
sans  passion  ! 

SymeoN.  Si  tu  m'aymois,  tu  ne  me  contredi- 
rois  en  mes  amours,  ains  cherche  rois  tous  moyens 
pour  m'y  aydcr. 

Valère.  Hé  mon  Dieu  !  retoui'nez  à  vous- 
mesmes,  sans  vous  laisser  ainsi  transporter  où 
après  ne  voudrez  estre  entré. 

Symeon.  Amour  a  souvent  dompté  plus  bra- 
ves cerveaux  que  le  mien ,  mais  tu  es  tant  gros- 
sier que  ne  peux  comprendre  ses  miracles. 

Yalèee.  Le  plus  grand  miracle  que  jamais 
fit  amour,  selon  mon  opinion,  est  de  vous  avoir 
esté  Fentendement  au  temps  qu'en  aviez  plus  de 
Lesoin.  Pardonnez-moy  si  je  dy  la  vérité. 

Symeon.  Devant,  pcndart!  oste-toy  d'icy,  be- 
listre  ,  car,  par  la  mort  !... 

Valère.  A  la  bonne  heure!  vous  le  cognois- 
trez  à  la  fin. 

Symeon.  Maintenant  que  je  suis  demeuré  seul, 
je  veux  confesser  vérité  :  mon  Valère  ne  m'a  ja- 
mais esté  que  fidelle,  et  m'a  tousjours  bien  con- 
seillé; aussi  a-il  l'esprit  meilleur  et  l'arae  plus 
droicte  que  beaucoup  d'autres  serviteurs.  Mais 
quoy  !  qui  est  amoui'eux  est  ennemy  de  conseil. 
Il  n'est  besoin  remonstrer  au  malade  qu'il  ne  de- 
voit  faire  les  excez  cause  de  sa  maladie ,  ains  le 
faut  secourir  par  médecines.  Mais  où  pourray-je 
trouver  ce  glouton  de  Thomas,  qui  seul  peut  con- 
duire à  port  la  barque  de  mes  désirs.  Il  me  pro- 
mit hier  qu'il  ne  failliroit  me  venir  trouver  à  cestc 
heure.  Ha  !  le  voylà  ! 

SCÈNE   II. 
Symeon;  Thomas ,  maquereau. 

Symeon. 

u  sois  le  bien  venu  ,  Thomas. 

Thomas.  Et  vous  le  bien  trouvé, 
Monsieur.  0  quelle  belle  face  !  quel  air 
délicat  !  quelle  aparance  impériale 
vous  avez,  maintenant  !  Par  ma  foy,  Monsieur, 
vous  rajeunissez  comme  le  formis. 

Symeoin.  Ha,  ha,  ha  !  tu  veux  dire  comme  le 
fœnix . 

Thomas.  Comme  lefœnix,  oy,  vous  dites  vray. 

Symeon.  C'est  tout  un,  la  faute  n'est  pas 
grande  ;  mais  l'amour  que  tu  me  portes  te  faict 
veoir  en  moy  ce  que  tu  voudrois  ,  non  ce  qui  s'y 
void,  car  je  me  trouve  mal. 

Thomas.  Comment,  mal!  Ceux  de  voslre  qua- 
lité sont-ils  malades  ? 

Symeon.  Mon  mal  est  dedans. 

Thomas.  Il  y  a  plusieurs  sortes  de  maux  :  les 
fièvres,  le  catarre,  le  mal  de  costé,  des  reins,  de 
l'estomach,  et  autres  semblables. 

Symeon.  C'est  bien  autre  chose  pire  que  tout 
cela. 

Thomas.  J'obliois  les  gouttes,  la  gratelle,  la 
verolle  ,  la  peste,  etc. 

Symeon.  Saches,  Thomas,  que  les  maux  que 
tu  viens  de  nommer  peuvent  estre  appeliez  biens 
en  comparaison  du  mal  qui  me  tormente. 

Thomas.  Fcste  aux  diables!  je  me  veux  doue 
retirer  de  vous. 

Symeon.  N'ayez  pœur  :  car,  encor  que  mon 
mal  soit  dangereux,  si  n'est-il  point  contagieux. 

Thomas.  (ïomme  le  nommez-vous? 

Symeon.  Je  voudrois  volontiers  te  le  dire  ,  et 
seroisbien  aise  ne  le  dire  point. 

Thomas.  Que  craignez-vous  ?  de  qui  avez- 
vous  boute  ? 

Symeon.  De  moy-mcsme. 

Thomas.  De  vous-mesmes  !  Dictes,  dictes-le 
hardiment,  car  je  vous  ose  asseurer  qu'on  meurt 
souvent  faute  de  déceler  ce  qu'on  a  sur  le  cœur. 
Dictes-le  moy. 

Symeon.  J'en  suis  content. 

Thomas.  Là  donc. 

Symeon.  Amour  est  le  mal  qui  me  tourmente. 

Thomas.  Ha,  ha,  ha  ! 

Symeon.  Tu  t'en  ris? 

Thomas.  Qui  n'en  riroit,  entendant  qu'estes 
malade  d'amour  ?  Je  pensois  que  ce  fust  quel- 
que estrange  maladie  où  n'y  eust  point  de  re- 
mède. 

Symeon.  Ne  te  semble-il  pas  qu'amour  soit  de 
la  qualité  que  je  t'ay  dicte  ? 

Thomas.  Nous  sommes  appointez  contraires , 
car  amour  est  la  ])lus  douce  et  sucrée  chose  du 
monde  ;  demandez-le  à  ces  petits  bestions  qui 
meurent  sur  le  trou. 

Symeon.  Que  ce  me  seroit  une  douce  chose  me 
trouver  entre  les  bras  de — 

Thomas.  De  qui  ?  de  la  mort  ? 
Symeon.  De  la  mort  !  Ha,  Thomas  ! 

Thomas.  Oy,  de  la  mort;  vous  seriez  hors  de 

ces  peines,  si  amour  est  un  si  grand  tourment  que 
vous  dictes. 

Symeon.  Qui  l'a  éprouvé  comme  moy  ensçau- 
roit  bien  dire  quelque  chose. 

Thomas.  Or  sus,  Monsieur,  j'ay  entendu  vos- 
tre  maladie,  dont  je  suis  bien  marry;  mais  comme 
ferez-vous  pour  en  guérir? 

Symeon.  Mon  bedon,  si  tu  m'aymes,  tu  peux 
estre  mon  médecin. 

Thomas.  Que  voulez-vous  que  je  face?  Si 
j'estois  vostre  amoureux,  je  vous  mettrois  au  pa- 
radis d'Adam ,  et  par  ainsi  guéririez  de  tous  vos 
maux. 

Symeon.  Autre  que  toy  ne  m'y  sçauroit 
mettre. 

Thomas.  Me  voilà  pi'est  s'il  est  en  ma  puis- 
sance ;  mais  je  m'esbahy  beaucoup  comme  crai- 
gnez n'obtenir  ce  que  desirez. 

Symeon.  Ha!  mon  amy,  si  j'estois  tel  que  je 
me  trouvois  jadis  en  l'aage  de  trente-cinq  ou  qua- 
rante ans,  je  ne  craindrois  point  que  tout  ne  me 
vint  à  souhet,  car  mille  belles  et  gentilles  dames 
rafoliroient  en  mon  amour  et  se  battroient  à  qui 
m'auroit;  mais,  comme  tu  vois,  je  suis  vieil,  et  les 
jeunes  ne  demandent  que  les  jeunes. 

Thomas.  Il  est  vray,  mais  vous  avez  autre 
chose  qui  est  beaucoup  plus  estimée  que  la  jeu- 
nesse ny  la  beauté. 

Symeon.  Quoy?  la  vertu  ? 

Thomas.  Fi  de  la  vertu!  on  n'en  tient  plus 
conte  aujourd'huy;  j'entenbien  autre  chose. 

Symeon.  La  noblesse? 

Thomas.  Rien  moins. 

Symeon.  Quoy  donc  ? 

Thomas.  Que  vous  estes  riche  et  avez  force 
escus  ;  m'eatendez-vous  ? 

Symeon.  Sentence  divine  ! 

Thomas.  Soyez  donc  assemé  de  ranger  à  vos- 
tre  volonté  les  flammes,  et  non  les  femmes. 

Symeo^.  Voilà  aussi  la  seule  espérance  qui 
m'entretient  en  vie. 

Thomas.  Et  bien  !  celle  que  vous  aymez,  est-ce 
quelque  princesse  ou  roync  ? 

Symeon.  Celle  que  j'ayme  est  nue  belle  jeune 
fiile  qui  a  encore  sa  mère. 

Thomas.  Si  elle  estoit  fille  d'Alastraxerée  ou 
d'Urgande  la  descogneue,  vous  Tauriez,  ayant 
bourse  plaine. 

Symeon.  0,  quelle  nouvelle  similitude  ! 

Thomas.  J'en  sçay  un  millier  de  telles  par  cœur, 
mais  vous  me  semblez  un  de  ceux  qui  attendent 
que  le  confesseur  les  interroge  de  leurs  péchez. 
Qui  est  ceste  amoureuse  ?  Voulez-vous  qu'avec 
des  tenailles  je  vous  arrache  de  la  bouche  les  mots 
l'un  après  l'autre? 

Symeox.  Il  n'y  a  homme  dans  Paris  qui  la  co- 
gTioisse  mieux  que  toy,  car  tu  demeures  quasi 
tout  auprès  de  son  logis. 

Thomas.   J'en  suis  bien  aise.   Comme  a-elle 


nom 


Symeon.  Cognoissois-tu  pas  bien  monsieur 
Pomphile ,  ce  viel  advocat  fameux  ? 

Thomas.  Jésus!  mieux  que  le  pain.  Ole  brave 
seigneur  !  ô  le  gentil  personnage  !  Helas  1  que  je 
serois  heureux  s'il  estoit  encor  en  vie. 

Symeon.  Si  tu  cognois  sa  fille,  tu  cognois  mes 
amours. 

Thomas.  Je  m'en  suis  doubté,    Sainct  Jean! 

vous  ne  vous  estes  mal  adressé,  car  je  vous  ose 
dire  qu'elle  est  la  plus  belle,  la  plus  gaillarde  et 
vertueuse  fille  qui  soit  en  tout  le  monde. 

Syjikox.  Ne  penses  pas  aussi  que  je  puisse 
aymer  autre  chose  que  ce  qui  est  beau  et  gentil. 

Thomas.  Je  lesçay  bien.  Mais  il  me  semble  que 
je  vous  ai  faict  une  promesse  assez  légère,  ne  sa- 
chant encor  que  c'estoit  elle  ;  il  est  vray  que  j'ay 
une  recepte  eu  ma  gibecière  qui  peut  guérir  de 
tous  mauv. 

Syme'jn.  Helas  !  mon  mignon,  tais-moi  donc 
vivre. 

Tho.mas.  Quatre  choses  sont  icy  nécessaires: 
l'esprit ,  la  vigilance ,  le  courage  et  la  Fortune  ; 
mais  surtout  qu'il  n'y  ayt  point  faute  de  conqui- 
bus,  car  vous  sçavez  que  la  mère  n'est  des  plus 
riches  et  que  les  procez  l'ont  ruynéc. 

Symeo.v.  Que  veult  dire  conquibus? 

Thomas.  J'enten  des  escus. 

SvMEON.  Hz  ne  te  manqueront,  pourveu  que 
tu  ne  manques  point  de  courage,  d'esprit  et  de 
diligence.  Mais  comme  aiu'ons-nous  la  Fortune? 

Thomas.  11  la  faut  prendre. 

Symeon.  Comment  se  prend-elle? 

Thomas.  Avec  des  relz  d'or. 

Symeon.  Fay  donc  que  j'aye  la  fille,  et  je  te 
feray  riche. 

Thomas.  Je  vous  mercye  humblement.  Mon- 
sieur ;  je  sçay  qu'estes  magnifique  et  fort  libéral. 

Symeon.  Mais  comme  manierons -nous  cet 
affaire? 

Thomas.  Laissez-m'en  la  charge. 

SymeON.  Je  le  veuxbien.  Allons  en  mon  logis, 
et  après  souper  tu  me  pourras  plus  à  loisir  et  d'un 

meilleur  courage  discourir  sur  ceste  matière. 

Thomas.  C'est  bien  dit.  Allons. 

Symeon.  Voicy  venir  mon  fils  ayec  Valère; 
prenons  ceste  aultre  rue;  je  ne  veux  pas  qu'ils 
me  voyent. 

Thomas.  Allons  par  où  vous  voudrez  ;  ce  m'est 
tout  un,  pourveu  que  je  face  bonne  chère. 


SCÈNE  III. 
Maurice^  amoureux  ;  Valère. 

Maurice. 

|alère,  as  tu  veu  mon  père  avec  Thomas? 
Valère.  Je  serais  bien  borgne  si  je 
lue  l'avois  veu. 

Maurice.  0  moy  chetif  !  Je  suis  le 
plus  misérable  et  marheureux  homme  qui  vive. 
Qui  jamais  oyt  dire  que  le  père  i'ust  corival  de 
son  fils'^ 

Valère.  Que  sçait  vostre  père  si  vous  estes 
amoureux  ? 

Maurice.  Mon  Dieu,  que  je  voudrois  bien  que 
tu  lui  eusses  dit. 

Valère.  Pourquoy  faire? 

Maurice.  Affin  qu'ayant  honte  de  m'estre 
compagnon  en  mesme  coui'se  amoureuse,  il  se 
depoite  honnestement  de  son  entreprinse. 

Valère.  0  les  beaux  propos!  Lequel  est  plus 
honneste,  ou  que  le  père  cedde  à  son  fils,  ou  le  fils 
à  son  père  ? 

Malrice.  Doncques  il  faudra  que  je  n'ayme 
pas  ce  que  j'ayme  bien? 

Valère.  Il  en  pourra  dire  aultant. 

Maurice.  J'ay  en  fantasie  liiy  découvrir  mes 
amours. 

Valère.  Pauvret,  vous  estes  foL  Que  s'en 
ensuyvra-il  après? 

Maurice,  Laisse-moy  dire. 

Valère.  Achevez. 

Maurice.  Puis  lui  faire  entendre  que  je  de- 
sire  espouser  Marie. 

Valère.  Tant  pis. 

Maurice.  Pourquoi? 

Valère   Escoutez. 

Maurice.  Dy. 

Valère.  Premièrement,  il  vous  fera  une  re- 
primende  comme  père. 

Maurice.  Qu'en  sera-ce  pour  cela? 

Valère.  Il  dira  qu'il  ne  faut  qu'un  jeune 
homme  riche,  de  bonne  et  ancienne  maison,  face 
la  cour ,  mais  qu'on  la  luy  face,  principalement 
quand  c'est  une  qui  n'a  pas  grandz  moyens, 
comme  cesle-cy. 

Maurice.  Quand  je  le  ferois,  je  ne  serois  pas 
le  premier. 

Valère.  Ou  bien  il  dira  que  soignez  seulement 
à  vos  estudes,  et  qu'il  vous  donnera  femme  quand 
il  en  sera  temps. 

Maurice.  Comme  si  je  prenois  une  femme 
pour  luy,  et  non  pour  moy. 

Valère.  Et  qui  doubte  qu'icelluy,  aymant 
ardemment  Marie,  comme  je  sçay  qu'il  l'ayme,  ne 
sçache  trouver  mille  occasions  ,  la  moindre  des- 
quelles sera  suffisante  pour  vous  fermer  la  bou- 
che, de  façon  que  n'oserez  plus  parler  de  ses 
amours  sans  tomber  en  sa  maiegrace  ? 

Maurice.  Je  m'ymagiuc  liien  cela;  mais  qu'y 
dois-je  faire  ?  Conseille-moy  :  lu  sçais  ce  que 
Thomas  m'a  promis, 

Valère.  Il  est  vray;  toutesfois  je  serois  d'ad- 
vis  qu'oubliassiez  ceste  fantasie  et  adonnassiez 
A^otre  esprit  à  chose  plus  honneste  et  profitable. 

Maurice.  Quasi  comme  s'il  estoit  en  ma  puis- 
sance. C'est  une  chose  bien  aysée  à  l'homme  sain 
reconforter  les  malades;  cela  ne  me  plaist  point. 

Valère.  C'est  faict  en  homme  bien  advisé, 
croire  bon  conseil,  principalement  quand  il  tourne 
au  profit  de  qui  le  reçoit. 

Maurice.  Helas  !  on  ne  croit  point  le  mal,  qui 
ne  l'esprouve.  Je  te  dy,  Valère,  que,  si  je  u'ay 
Marie,  en  bref  jemourray. 

Valère.  0  le  pauvret,  il  est  cuyt  !  Mais  regar- 
dez qu'il  vient  bien  à  propos. 

Maurice.  Qui? 

Valère.  Vostre  précepteur. 

Maurice.  Voyez  que  la  fortune  m'est  enne- 
mye  !  Allons,  je  te  prie:  car,  si  cest  homme  nous 
trouve  icy,  il  nous  tiendra  jusques  à  la  nuict. 

Valère.  Quel  danger? 

Maurice.  Crand  pour  moy  et  pour  toy  :  car, 
si  mon  père  vouloit  souper,  qui  le  serviroit,  veu 
que  tu  n'es  au  logis? 

Valère.  La  servante  y  est-elle  pas  ?  et  puis  il 
est  fasché  contre  moy. 

Maurice.  Voicy  mon  maistre;  quant  à  moy,  je 
ne  le  veux  attendre. 

Valère.  Sifaictes,  je  vous  prie,  car  nous  au- 
rons un  peu  de  quoy  rire. 

SCÈNE   IV. 
Lucian ,  maistre  es  artz  ;  Maurice ,  Valère. 

LUCIAN. 

eus  I  Maurici. 

Valère.  Criez  plus  fort,  il  ne  vous 
entend  pas  ;  haussez  la  voix. 

Lucian.  Je  suis  aliquantulum  raii- 
eus  pour  ceste  heure.  Heus  !  à  qui  parlé-je? 

Maurice.  0  mon  maistre,  c'est  donc  vous  !  Bon 
jour  vous  doint  Dieu. 

Valère.  Ceste  révérence  vaut  plus  que  le 
maistre  ny  que  son  sçavoir, 

Lucian.  Bona  dies  de  curia. 

Valère.  Galant  homme! 

Lucian.  Adesdum  paucis  te  volo. 

Valère.  Si  les  poissons  volent,  les  oiseauv 
nagent. 

Lucian.  Quid?  cestuy  a  le  cerveau  obtus; 
m'enteus-tu  pas  ? 

Maurice.  Monmaistre,pardonnez-moy,  il  faut 
que  j'aille  jusques  au  Palais  pour  quelques  affaires 
de  conséquence,  au  moyen  dequoy  je  ne  puis  icy 
demeurer  davantage. 

Valère.  C'est-à-dire  ,  en  cet  endroit  où 
amour  me  mène. 

Maurice.  Paix  !  de  par  le  diable. 

Lucian.  Que  va  barbottant  ce  servus  seri>o- 
rum  entre  ses  dentz  ? 

Valère.  Je  dy  mou  Ai'e  Maria. 

LuciAN.  Maurice,  deux  verbicules,  puis  je  te 
donne  planière  licence. 

Maurice.  Despeschez-vous  donc,  je  vous  prie. 

LuciAN.  Le  suc  de  nos  melliflus  propos  est  à 
bref  dire  ce  que  chante  i'Eclesiaste  :  Cum  sancto 
sanctus  eris ,  et  cum  pen'erso  pen'erteris.  Ideo, 
Cato,  cum  bonis  ambula. 

Valère.  Voulant  par  la  sapedantesque  reve- 
rance  parler  de  moy,  et  dire  que  je  ne  vaux  rien. 

LuciAN.  Tay-toy,  car  je  n'adresse  pas  mes  pro- 
pos à  tes  semblables. 

Maurice.  Tay-toy,  Valère. 

LuciAN.  D'avantage  SainctPaul:  Corrurnpunt 
bonos  mores  coUoquia  praça. 

Maurice.  Je  ne  vous  enten  point. 

LuciAN.  Je  veux  denotter  que  ceste  familia- 
rité qu'as  nouvellement  prinse  avec  cet  Italien 
ne  me  peut  plaire,  pource  que  les  Italiens  sont 
generatio  mala. 

Valère.  Monsieur,  il  dict  sainctement  :  il  ne 
parle  pas  de  moy. 

Maurice.  Mon  maistre,  Tacointance  et  fami- 
liarité que  j'ay  avec  cet  Italien  ne  passe  plus 
outre  que  bon  jour  et  bon  an,  et  fais  cela  pource 
qu'il  commance  le  pi^emier  à  me  saluer  quand  il 
me  void. 

LuciAN.  Ce  quand  il  me  void  est  superflu. 

Maurice.  Et  me  semble  que  je  serois  peu  hon- 
neste  si  je  ne  luy  rendois  son  salut. 

Valère.  Il  ne  seroit  pas  Itaben  s'il  faisoit  au- 
trement. 

LuciAN.  Tuus  serfulus  est  présomptueux,  ne 
dicam  téméraire.  Garçon,  ne  fay  jamais  que  ta 
langue  Ubertine  se  mesle  parmy  les  sermons  des 

hommes  doctes,  aliter  tu  seras  estimé  un  qua- 
drupède. 

Valère.  Grand  mercy.  Monsieur.  0  cimbale 
de  la  pédanterie  ! 

LuciAN.  Itaque,  Maurice,  mon  fils,  te  admo- 
nuisse  vohii. 

Maurice.  Je  vous  remercye. 

LuciAN.  D'abondant  A«/^eo  aliquid  tibi  dicere. 

Maurice.  C'est  assez,  il  est  tard. 

LuciAN.  Arrige  aures  et  m'escoute  avec  at- 
tention . 

Maurice.  J'escoute. 

LuciAN.  Je  ne  sçay  d'où  vient  et  procedde  la 
cause  qui  t'a  distraict  de  tes  cstudes  et  rendu 
discole. 

Valère.  Ce  discole,  est-ce  quelque  animal  ou 
quelque  homme  sauvage  ? 

LuciAN.  Disco/us,  quasi  a  scola  divisas  :  Eoe- 
tiiis^  De  scolastica  disciplina.  Et  qu'il  ne  soit 
vray,  tu  n'avois  accoustumé  passer  un  jour  sans 
me  montrer  quelque  thème  ou  epigramme  ;  nunc 
vcro,  et  credo  quœ  luna  quater  latiat,  tu  ne  me 
monstres  amplius  ny  prose  ny  vers ,  et  ne 
hantes  les  escoles  comme  avois  accoustumé,  ou,  si 
tuy  vas,  tu oy  seulement  une  leçon,  et  puis  à  Dieu. 

Maurice.  Ne  sçavez-vous  que  dict  ïerence? 

LuciAN.  Quid  inquit  comicus.,  noster  ftli?  Il 
a  une  mémoire  tresaguë. 

Maurice.  Hœc  dies  aliam  vitam  adfcrt, 
alios  mores  postulat.,  s'il  m'en  souvient. 

LuciAN.  ha  est.,  mais  tu  ne  pénètres  bien  la 
mouelle  de  ceste  tant  belle  sentence. 

Maurice.  Exposez-la, 

LuciAN.  Tereuce  veut  inférer  que,  quandl'cn- 

fant  est  sorty  de  Taage  puérile  et  entré  en  l'ado- 
lescence, comme  tu  es  :  tune  alors,  hœc  dies  ce 
temps,  «<//è/7^ameine,  aliam  vitam  une  autre  vie, 
et  ipsa  subinlelligitur  œtas  vel  dies ,  postulat  ïc- 
quiert,  alios  mores  autres  mœurs  ou  façons  de 
vivre  :  iV/e.s/ qu'il  devroit  retenir  en  soy-mesme  un 
peu  plus  de  gravité,  et  \d\istv penitus^  du  tout,  les 
façons  puériles. 

Valère.  Et  ne  hanter  les  Italiens,  non  pas? 

LuciAN.  Optime  loculus  est  famulus.  Et  ne 
hanter  les  Italiens,  id  est  avec  aucun  courtisan  : 
namque pro  quia^  pource,  quand  il  n'y  auroit  autre 
chose,  il  donne  occasion  aux  personnes  encourir 
au  blasme  de  murmuration,  quod  grave  est. 

Maurice. Quoy lies  courtisans  sont-ils  si  mes- 
chans  ? 

LuciAX.  Lisez  les  bonnes  et  salubres  œuvres 
de  ce  profète  veridique,  De  re  flagellum  princi- 
pum  Petrus  Aretinus,  editœ  inluce  pour  l'ensei- 
gnement de  l'insolence  et  mulièbre  jeunesse ,  et 
trouverez  les  courtisans  estre  le  plus  meschant  et 
diabolique  genus  hominum  qui  soit  in  toto  orbe. 
Et  posé  le  cas  qu'il  fust  aliter  quod  non  est.,  ice- 
luy  contra  naturam  fut  cause  de  submerger  Rome, 
olim  caput  mundi, 

Valère.  Ains  tout  le  monde  ensemble. 

LuciAN.  Eigo  disce  bonas  artes ,  moneo^  Ro- 
mana  juventus  :  l'ingénieux  Nason, 

Valère  Monsieur,  vostre  venue  ne  sera  sans 
mon  grand  profict,  eu  égard  à  la  profondité  de 
vostre  penetrative  science,  et  voudrois  que  m'es- 
clarcissiez  d'un  doute. 

LuciAN.  Libenter.,  pour  faire  plaisir  à  Maui'ice 
subinlelligitur;  je  suis  content. 

Valère.  Je  TOUS  mercie. 

LuciA>'.  De  quel  genre  est  ce  double? 

Yalère.  Cuj'um  pecus,  est-ce  latin  ou  fran- 
çois? 

LuciAX.  C'est  tresbon  latin,  et  fut  chanté  par 
ce  Mantuau  qui  modula  Titire,  tu  patulœ.  Ha,  ha, 
ha  !  Racca. 

Yalère.  Qui  diable  est  ce  Racca?  Ce  doibt 
estre  quelque  Polonnois. 

LuciAN.  Imo  c'est  une  diction  latine  :  Da 
ridentis  ut  Racca. 

Yalère.  Ha,  ha,  ha  ! 

Malrice.  Ha,  ha,  ha  ! 

LuciAN  Attamenie  m'estois  abusé,  c'est  :  T)a 
indignantis. 

Maurice.  Cela  n'importe. 

Yalère.  Comme  estarnuè'-on  à  l'antique? 

LuciAN.  Exhalant  l'esprit. 

Yalère.  Je  voy  bien  qu'estes  un  magasin  de 
toutes  lettres. 

Lucu\>'.  Or  sus,  clauditejam  rwos^  pueri^  sat 
prata  biberi'.nf.  Virgilius  metaphorice. 

Maurice.  L'heure  est  passée.  A  Dieu,  mon 
maistre. 

LuciAN.  Attendez  la  fin:  reliquum  est  que 
t'adonnes  à  l'estude;  hœc  nostrorum  sermonum 
habetur  concîusio. 

Yalère.  Et  qu'il  ne  hante  plus  les  courtisans, 
c'est-à-dire  l'Italien. 

LuciAN.  Per  contrarium^  l'Italien,  id  est  les 
courtisans. 

Yalère.  Yous  n'entendez  pas  mon  chiffre. 

LuciAN.  In  hac  matcria.,  Maurice,  je  te  veux 
monstrer  un  mien  epigramme  argutissime. 

Maurice.  Non  pas  s'il  vous  plaist,  car  jede- 
meurerois  trop  ;  ce  sera  pour  une  autre  fois. 

LuciAN.  Je  ne  te  veux  destourner  de  tes  af- 
faires. Attende  intérim  à  ce  que  je  l'ay  dict,  par 
ce^  /îli  mi  charissime,(\ueje  suis  ton  précepteur, 
et  docebo  te,  si  tu  ne  veux  pan>ipendere prœ- 
cepta  mea.  Cura  ut  i'aleas. 

Valère.  Allez  au  diable,  qui  vous  emporte! 


SCÈNE  V. 
Maurice,  Valère. 

Maurice. 

c  jaseur  est-il  tourné  le  coin  de  la  rue? 
^!^  Valère.  Oy,  sortez. 
0^  Maurice.  Je  ne  pense  point  qu'il  y 
ait  un  plus  cruel  rompement  de  teste  ny 
plus  grand  crève-cueur  qu'estre  contrainct  pre- 
ster  l'oreille  à  ce  pédant,  principalement  quand 
on  a  autre  fantasie  en  la  caboche. 

Valère.  Par  Dieu,  vous  ne  devriez  ainsi  fuir 
sa  compagnie,  car  ce  sont  toutes  sentences  ce 
qu'il  dict. 

Maurice.  Que  diable  ay-je  affaire  de  luy  ny 
de  ses  sentences  ?  Que  luy  importe  si  je  salue  ou 
si  je  ne  salue  pas ,  si  je  parle  à  quelqu'un  ou  si 
je  n'y  parle  pas? 

Valère.  Il  importe  tant  que  c'est  tout  un, 
je  le  vous  diray  une  autre  fois. 

Maurice.  Une  heure  me  semble  durer  mille 
ans. 

Valère.  Retournons  à  vos  amours,  et  soyez 
asseuré  que,  n'eust  esté  pour  une  seule  occasion  à 
ce  me  mouvant,  aucune  de  vos  prières  n'eust  tant 
gaigné  sur  moy  que  me  contraindre  vous  secou- 
rir, ny  tellement  solliciter  ce  maquereau  que 
ceste  nuict  en  puissiez  veoir  TefFect. 

Maurice.  Quelle  estccste  occasion? 

Yalère.  C'est  que,  si  je  faisois  ceste  menée  pour 
vostre  père ,  contentant  son  désir,  il  en  pourroit 
advenir  beaucoup  plus  de  mal  ;  et  si  je  m'cm- 
ployois  pour  vous,  je  me  pourrois  asseurer  que, 
l'affaire  succédant  à  vostre  souhaict,  beaucoup  de 
biens  en  pourroient  réussir,  entre  lesquels  ccluy 
du  mariage  ne  me  semble  estre  des  moindres. 

!\!aurice.  Ne  parlons  point  de  mariage. 

Yalère.  Comme  si  le  premier  n'en  aviez 
point  parléauparavant  et  n'en  fussiez  très  content  ! 
Et  sçachez  que,  ne  la  voulant  espouser,  vous  vous 
travaillerez  en  vain.  A  quelle  autre  fin  pensez- 
vous  que  se  rapportent  les  signes  d'amitié  (ju'elle 
vous  monstre  et  tant  de  messagers  qu'elle  vous 
envoyé?  Je  ne  dy  mot  de  la  conclusion  de  ceste 
nuict. 

Maurice.  A  la  bonne  heure. 

Yalère.  Et  devez  croire  que  la  bonne  fille 
faict  ce  qu'elle  faict  par  l'advis  et  conseil  de  sa 
mère,  comme  souvent  font  beaucoup  de  femmes, 
lesquelles  par  ceste  voye  trouvent  moyen  de  ma- 
rier leurs  filles  sans  aucun  douaire. 

Maurice.  Advienne  ce  qui  pourra  ;  mais  je  te 
veux  bien  dire  que  j'ayme  plus  mon  contentement 
que  tout  l'or  du  monde. 

Valère.  Et  vous  sage,  pourcc  qu'avez  à  vi- 
vre et  mourir  avec  vostre  femme.    Et  s'il  advient 

qu'elle  se  conforme  à  vos  volontez,  vous  estes  en 
un  petit  paradis;  mais  si  elle  est  revcsche,  fâ- 
cheuse et  mauvaise,  comme  sont  presque  toutes 
les  femmes,  c'est  un  eufer  :  que  di-je?  Tenfer  est 
un  tourment  beaucoup  plus  doux,  si  Avouiez  croire 
ceux  qui  l'ont  esprouvé. 

Maurice.  Si  je  ne  suis  bien,  à  mon  dam! 
Pourveu  que  Thomas  ne  me  trahisse. 

Valère.  N'en  ayez  pœur;  il  vous  ayme  trop, 
et  est  pour  jouer  le  meilleur  tour  du  monde  à  vos- 
tre  père. 

Maurice.  S'il  t'a  repcu  de  bayes,  et  que  ce 
fust  à  moy,  que  dirois-tu? 

Valère.  Pensez-vous  que  je  sois  si  grue?  il 
sera  bien  fin  qui  me  trompera.  Et  puis  l'affaii'e 
chemine  sur  un  autre  pied  ;  j'en  suis  l'auteur,  si 
ne  le  sçavez. 

Maurice.  Je  ne  trouve  bon  qu'on  se  mocque 
de  mon  père;  ne  sçauroit-on  faire  autrement? 

Valère.  Avez-vous  peur  qu'il  se  tue? 

Maurice.  11  se  pourra  tellement  irriter  contre 
moy  qu'il  ne  me  voudra  plus  veoir. 

Valère.  Qu'il  se  fasche  tant  qu'il  voudra,  il 
faudra  qu'il  se  rapaisc  ;  je  le  veux  un  peu  chasticr. 
Mais  prenez  garde  qu'il  ne  s'aperçoive  de  vos 
amours:  tout  seroit  gasté. 

Maurice.  Ne  te  soucie  que  de  me  dire  seule- 
ment que  tu  veux  faire. 

Valère.  Vous  pouvez  deviner  à  quelle  fm 
j'ay  prins  accointanceavec  Bellecouleur,  servante 
de  Marie. 

Maurice.  Je  t'enten  bien  :  tu  la  luy  veux  me- 
ner desguisée  en  Marie;  mais  je  ne  l'estime  tant 
simple  qu'il  ne  s'en  aperçoive. 

Valère.  Ains  en  ces  faicts  d'amour  il  est  la 
mesme  simplicité.  Laissez-moy  faire;  allons. 

Maurice.  Allons,  car  si  tous  nos  discours 
estoicnt  aussi  longs  que  cestuy-ci,  ce  ne  seroit 
meshuy  faict.  C'est  trop  causé. 


ACTE  II. 

SCÈNE  I. 
Horatio,  Italien  ;  Jacquet,  sou  laquais. 

HORA  TIO. 

h  !  injuste,  trompeuse  et  traistresse  for- 
tune !    combien  me  doy-je  plaindre  de 

^feM  Jacquet.  Au  contraire.  Monsieur, 
avez  occasion  vous  en  louer  plus  qu'homme  du 
monde,  et  luy  devriez  faire  bastir  une  chappelle  et 
la  dédier  en  son  nom. 

Horatio.  Ha!  glouton,  tu  te  gosses! 

Jacquet.  Pardonnez-mov,  Monsieur,  maisjedy 
qu'estes  le  plus  heureux  homme  de  la  terre. 

Horatio.  Moy  heureux  ? 

Jacquet.  Oy,  vous  heureux;  et  encor  plus 
qu'heureux,  ayant  un  tel  heur  que  je  pense  que  le 
Koy  n'en  sçauroit  avoir  un  plus  grand. 

Horatio.  Quel  heur,  petit  vilain,  dy-mov? 

Jacquet.  Si  estes  aymé  de  celle  que  vous  ay- 
mez,  est-ce  pas  un  de  ces  grands  heurs  dont  on  fait 
tant  de  cas  ? 

Horatio.  Tu  dis  vray,  car,  mercé  d'amor,  je 
suis  aimé  de  ma  déesse,  si  on   doit  croire  aux  pa- 

rolles  et  aux  doux  regards,  vrais  ambassadeurs  du 
cueur. 

Jacquet.  Commeut!  vous  pouvez  parler  à  elle 
et  vous  plaindre  encor  de  la  fortune? 

HoRATio.  Ses  lettres,  que  je  porte  tousjours  en 
raonsein,  sont  au  lieu  de  ses  propos.  Mais,  Jacquet, 
que  me  sert  estre  aymé  d'elle ,  si  d'autre  costé 
mon  malheur  ne  veut  souffrir  que  je  cueille  les 
fruicls  de  l'amitié  que  je  sçay  qu'elle  me  poite  ? 

Jacquet.  C'est  un  autre  poiuct. 

HoRATio.  Je  suis  comme  tu  pourrois  estre  si 
on  t'avoit  assis  à  la  table  de  monsieur  le  cardinal... 

Jacquet.  Dieu  m'en  gard  ! 

Hop.ATio.  Et  qu'icelle  estant  toute  couverte  de 
faisans,  levraux,  perdrix  et  autres  telles  viandes, 
on  te  Hast  les  mains  sur  le  dos  si  fort,  que  tu  ne 
peusses  prendre  un  seul  morceau. 

Jacquet.  Vous  me  contez  de  grandes  choses. 
Nesçavez-vous  qu'il  est dict:  Ayde-toy,  Dieut'ay- 
dera?  comme  je  forois  et  devriez  faire.  Encores, 
dict-on  pas  aussi  qu'avec  le  temps  l'on  moissonne? 

Horatio.  Voilà  pourquoy  je  ne  me  veux  du 
tout  désespérer,  car,  si  Thomas  ne  me  déçoit,  je  le- 
cevray  ceste  nuict  la  recompense  de  mes  services, 
en  despit  du  malheur. 

Jacquet.  Vous  estes  de  mon  opinion. 

Horatio.  St!  tay-toy,  car  j'enten  je  ne  sçay 
quoy. 

Jacquet.  J'oy  une  nouvelle  musique. 

Horatio.  l\  m'est  advis  que  c'est  Thomas. 

Jacquet.  Vous  dictes  vray.  Et  bien  !  que  vous 
dict  le  cœur? 

Horatio.  Retirons-nous  un  peu  pour  oyr  ce 
qu'il  dict  ;  il  parle  tousjours  quand  il  est  seul. 

SCEiNE  II. 
Thomas,  Horatio,  Jacquet, 

Thomas. 

es  dames ,  si  quelque  testu 
Veut  croire  qu'amour  soit  vertu, 
Il  est  sans  yeux,  et  ne  void  goûte, 
Et  va  errant  par  un  chemin 

Qui,  le  détournant  de  sa  route, 

Le  faict  eeuarer  à  la  fin. 


Sçavez-vous  qui  est  nostre  mieux, 
Et  qui  nous  faict  égaux  aux  Dieux? 
C'est  d'estre  content  en  son  arae 
Et  jamais  rien  ne  désirer. 
Car  le  désir  est  une  flamme 
Qui  ne  nous  faict  que  martirer. 

D'Amour  tous  débats  sont  venus. 
Et  les  biens  viennent  de  Venus , 
Et  de  ce  bon  Dieu  de  la  treille; 
C'est  pourquoy  tousjours  de  bon  cœur 
Je  sacrifie  la  bouteille 
Et  la  pucelle  à  leur  honneur. 

Et  puis  dictes  que  je  n'y  enten  rien  !  Suis-je 
pas  bon  poète  ?  0\  ,  par  Dieu,  et  si  jamais  je  ne  me 
suis  alamlùqué  le  cerveau  à  lire  en  Uonsard, 
Baïf,  et  antres  qui  composent  à  leur  mode,  et  moy 
à  la  mienne.  0  comme  j'ay  bien  souppé  au  jour- 
d'hui  !  comme  j'ay  bcu  à  l'advantage  !  comme 
j'ay  rempli  ma  bourse  !   Et  puis  dictes  qu'amour 

ne  faict  point  de  miracles  l  II  a  mis  la  courtoisie 
où  ue  fut  jamais  sinon  une  extresme  avarice  :  je 
veux  dire  au  siteSymeon,  qu'il  a  faict  devenir  au- 
mosnier,  pensant  par  ce  moyen  joyr  de  Marie,  la- 
quelle doibt  espouser  son  fils  ;  ainsi  le  sot  devenu 
fol,  s'asseurant  coucher  ceste  nuict  entre  les  bras 
de  la  pucelle,  comme  si  c'estoit  quelque  garce  du 
Huleu  ou  du  Champ  Gaillard,  sans  luy  avoir  escrit 
une  seule  missive  ni  envoyé  aucun  message.  Ne 
pouvant  autrement  m'en  deffaire,  je  lui  ay  pro- 
mis tout  ce  qu'il  m'a  demandé,  et  luy  promés  en- 
core davantage  luy  jouer  un  tel  tour  qu'on  en  enten- 
dra parler  partout  Paris.  Mais  voici  mon  gentil- 
homme Italien  ,  ce  pauvre  martir  d'amour;  je  le 
veux  un  peu  mettre  aux  altères. 

HoRATio.  0  mon  grand amy  Thomas,  tu  viens 
bien  à  propos . 

Thomas.  A  la  charge  que  ne  parlerez  point  de 
Françoise. 

Jacquet.  0  quel  larron  ! 

HoRATIO.  Pourquoy  ne  veux-tu  que  je  parle 
d'elle? 

Thomas.  Pource  que  ce  vous  seroit  peine  per- 
due. 

Jacquet.  Ce  pendu  se  mocque  de  luy. 

HORATio.  Je  perds  donc  mes  peines? 

Thomas.  Signorsiij. 

Jacquet.  Monsieur,  mirez-vous  un  peu  en 
son  front. 

HoRATio.  Tay-toy. 

Thomas.  Que  veut  dire  ce  babouin  ? 

Jacquet.  Regarde  ce  filet,  est-il  verd  ou 
jaune? 

Thomas.  Quel  filet? 

Jacquet.  Je  dis  que  tu  es  yvre,  sac  à  vin,  et 
que  tu  ne  sçais  que  tu  dis. 

HoRATiO.  Te  veux-tu  taire,  poltron! 

Jacquet.  Je  ne  dy  mot. 

HoRATiO.  Vien  ça,  Thomas;  est-ce  cy  la  pro- 
messe que  tu  m'as  faicte  ? 

Thomas.  Messer,  no. 

HORATIO.  La  raison? 

Thomas.  Pourceqae  je  ne  puis. 

Jacquet.  Qu'eusses-tu  les  dents  en  la  gueule 
aussi  grandes,  afin  que  tu  mourusses  de  faim  ! 

HoRATio.  Pourquoy  ne  peux-tu? 

Thomas.  Pource  qu'elle  me  vous  ayme  plus. 

Jacquet.  Monsieur,  laissez-moi  faire,  que  je 
vous  vange  de  ce  coquin,  cachant  ma  dague  en 
ses  trippes 

HoRATio.  Je  fais  veu  à  Dieu  que ,  si  tu  ne  te 
tais,  je  te  casserai  les  os. 

Jacquet.  Bien!  Qu'il  dise  ce  qu'il  voudra,  je 
veux  estre  muet. 

HoRATlo.  Ainsi  donc,  elle  ne  m'ayme  plus? 

Thomas.  Non,  non,  non. 

Jacquet.  Tu  as  menty  parla  gorge. 

HoRATio.  11  est  force  que  je  me  defface  de 
cestuv-cy. 

Thomas.  Laissez-le,  je  me  soucie  bien  de  ce 
qu'il  sçauroit  dire.  Sçavez-vous  qu'il  y  a?  Vous 
ne  vous  souvenez  de  moy,  je  ne  me  souvien 
point  de  vous. 

HoRATlO.  Ne  sçays-tu  pas  que  j'ay  six,  voire 
dix  escus  à  ton  commandement.  Tien,  voylà  ma 
bourse. 

Ja(  QUET.  Nous  aurons  maintenant  de  bonnes 
nouvelles. 

Thomas.  Jamais  on  ne  pèche  pour  se  mons- 
trer  honneste. 

Jacquet.  Qui  se  monstreroit  honneste  envers 
toy  crucifieroit  de  rechef  Jesus-Christ. 

HoRATiO.  Si  tu  ne  demandes  ,  c'est  ta  faute. 

Thomas.  Un  plaisir  qui  se  faict  sans  en  estre 
requis  en  vaut  trois  autres;  mais,  si  ce  soir  je  vous 
fais  avoir  Françoise,  que  me  donnerez-vous  ? 

HoRATiO.  Ce  que  tu  voudras. 

Jacquet.  L'avois-je  pas  bien  dict  ? 

Thomas.  Ma  bonne  sollicitude,  les  moyens 
dont  j'ay  usé  et  mes  paroUes  pleines  de  grandes 
pi'omesses  ont  eu  telle  force,  que  Françoise  désire 
plus  estre  avec  vous  que  vous  avec  elle. 

Jacquet.  Faictes  bastir  une  chappelle,  Mon- 
sieur. 

HoRATio.  0  moy  heureux,  et  toy  encores,  s'il 
est  ainsi. 

Thomas.  Fussé-je  aussi  bien  abbé  de  Sainct 
Denys  ,  j'a'urois  de  quoy  emplir  ma  bedaine  jus- 
qu'à crever. 

HoRATiO.  Et  bien  !  mon  belaud  ,  que  ferons- 
nous  ? 

Thomas.  Pardonnez-moi ,  je  resvois  contem- 
plant le  visage  de  ce  glouton. 

Jacquet.  Mais  de  ce  gentilhomme.  Vousplaist- 
il quelque  chose?  Demandez. 

Horatio.  Que  veux-tu  faire  de  luy? 

Thomas.  Je  veux  qu'il  soit  le  moyen  de  vous 
faire  avoir  Françoise. 

Jacquet.  N'est-ce  pas  assez  d'un  maquereau 
de  ta  force  ? 

Thomas.  Tu  ne  sçais  ce  que  je  veux  dire , 
afetlé. 

HORATIO.  Et  moy  encores  moins. 

Thomas.  Sçachez  donc Mais  je  voudrois 

qu'il  n'y  eust  icy  personne. 

HoRATio.  Dy  hardimenl  :  ceux  qui  passent  n'y 
prennent  pas  garde. 

Thomas.  Sçachez  donc,  dis-je,  que  Symeon, 
père  de  vostre  Françoise,  est  eperduement  amou- 
reux d'une  bien  belle  jeune  fille ,  laquelle  ,  pour 
tout  lor  du  monde ,  ne  voudroit  faire  tort  à  son 
honneur,  et  d'autant  plus  qu'elle  s'est  vouée  à 
Maurice,  fils  de  ce  viellard. 

Jacquet.  Quel  beau  conte  nous  veux-tu  faire? 

Thomas.  Ainsi  ce  mouton  est  tant  sot  qu'en- 
cores  que  je  le  hante  tous  les  jours,  ne  bougeant 
de  sa  maison,  il  n'a  toutesfois  jamais  eu  la  har- 
diesse me  déceler  ses  amours  qu'aujourd'huy. 

HORATio.  Mais  qu'a  cecy  de  commun  avec 
Françoise  ? 

Thomas.  Le  voyant  tant  simple  et  neuf  en 
ceste  trame  amoureuse,  jeluy  ay  promis  mener  la 
pucelle  en  la  maison  d'une  bonne  femme  sa  voi- 
sine. 

HoRATio.  Et  puis? 

Thomas.  Or  j'avois  pensé  luy  jouer  un  bon 
tour;  mais,  voyant  vostre  laquais,  j'ay  changé 
d'advis  et  luy  veux  donner  une  cassade  beaucoup 
plus  solennelle. 

Jacquet.  Quoy!  cestuy-ci  me  voudroit-il  bien 
faire  devenir  oyseau  et  m'attacher  la  queue  der- 
rière comme  on  faict  aux  espreviers  ? 

HoRATio.  Je  n'enten  point  ton  langage. 

Thomas.  Ce  petit  pendart  de  vostre  laquais 
(chose  estrange)  resemble  en  tout  et  par  tout  si 
parfaictement  bien  à  ceste  jeune  fille,  que  je  ne 

sçay  comme  deux  gouttes  d'eau  se  pourroient 
mieux  resemblei'. 

Jacquet.  Si  elle  est  belle,  je  ne  sniis  donc  pas 
laid,  non  pas ,  Thomas? 

Thomas.  Non,  par  cet  élément  qui  cuyt  et  faict 
rendre  bonne  odeur  au  rosty. 

HoRATio.  Laisse  ces  niaiseries  et  te  tays , 
veux-tu? 

Jacquet.  Pourquoyneparleray-je,  quand  l'af- 
faire me  touche  ? 

Thomas.  Ainsi  j'ai  délibéré  faire  déguiser  Jac- 
quet en  l'habit  d'une  fille,  et  le  mener  à  ce  viel- 
lard  en  change  de  son  amoureuse. 

HORATIO.  Je  ne  sçay  encor  que  tu  veux  dire, 
uy  en  quoy  cela  me  touche. 

Jacquet.  Ay-je  pas  bien  dict  qu'il  estoit  yvre  ? 

Thomas.  Il  vous  touche  en  ce  que  ce  pendant 
je  prendray  ces  habits  de  laquais  et  les  porteray 
à  Françoise,  desquels  elle  se  desguisera  si  tost  que 
son  pèi'c  sera  sorty,  et  vous  viendra  facilement 
trouver  sans  qu'aulcun  s'en  aperçoive ,  outre 
qu'ayant  à  cheminer  de  nuict,  elle  ira  beaucoup 
plus  seurement  en  cest  habit  d'homme  qu'au  sien 
de  femme. 

HoRATio.  Je  ne  sçay. 

Jacquet.  Demandez-le  moy;  mais,  par  sainct 
Jean  !  vous  ne  m'y  tenez-pas,  tu  bien  ! 

HORATIO.  Ne  pourra  elle  pas  bipn  faire  cela 
sans  que  mon  laquais  soit  desguisé  en  femme  et 
mené  au  vieil ard? 

Thomas.  Oy,  mais  non  pas  si  bien  pour  vostre 
profict  et  le  mien. 

HoRATio.  Fay  ce  que  tu  vouldras,  pourveu 
que  j'aye  Françoise. 

Jacquet.  Comment!  qu'il  face  ce  qu'il  vou- 
dra! Je  dy  que  je  ne  le  veux  pas. 

Thomas.  Pourquoj? 

Jacquet.  Pourquoy!  hem! 

Thomas.  Oy,  pourquoy? 

Jacquet.  Pourcc  :  comme  en  serois-je  si  le 
vieillard  s'apercevoit  que  je  suis  masle  ? 

Thomas.  Crains-tu  qu'il  te  taille  en  pièces? 

Jacquet.  Tant  y  a  que  tu  ne  m'y  tiens  pas. 
Monsieur,  il  y  a  icy  de  la  mesclianceté  ;  prenez-y 

Thomas.  Quelle  meschanceté? 

Jacquet.  Tu  t'es  accordé  avec  le  vieillard.,  et 
veux  en  un  coup  décevoir  mon  maistre   et  moy. 

HoRATio.  La  hiérarchie  des  anges  te  sçauroit- 
elle  faire  taire? 

Jacquet.  Si  l'affaire  me  touche,  voulez-vous 
pas  que  je  parle? 

Thomas.  Crains-tu  estre  despucelé  ? 

Jacquet.  Despucelé,  nenny;  mais  bien  d'estre 
bastonné  ,  et  paravanture  en  danger  d'avoir  pis. 

HORATIO.  Pauvret! 

Thomas.  Escoute,  Jacquet,  on  ne  te  cognois- 
tra  point  si  tu  veux  faire  ce  que  t'enseignera  ceste 
tesle;  et,  quand  ainsi  seroit,  la  coulpe  m'en  seroit 
imputée. 

Jacquet.  Oy,  tu  n'y  seras  pas,  el  j'y  seray: 
tu  seras  en  coulpe  et  moy  en  peine. 

Thomas.  N'ayez  pœur,  monsieur  le  cardinal 
t'absoudra  de  coulpe  et  de  peine. 

Jacquet.  Ce  sont  brides  à  veaux  ;  je  scay 
bien  que  j'ay  à  faire. 

HoRATio.  Or  sus,  je  veux  que  tu  y  ailles. 

Jacquet.  Vous  m'y  pouvez  contraindre. 

Thomas.  Que  crains-tu?  Je  sçay  bien  qu'en 
gestes ,  en  regardz ,  en  parolles  ,  tu  contrefei'as 
bien  la  bourgeoise ,  et  que,  toutes  les  fois  qu'il 
voudra  mettre  ses  mains  en  ton  sein  ou  ailleurs, 
le  sçauras  bien  repousser  ou  faire  sémillant  t'en 
vouloir  fuyr  ;  au  pis  aller,  tu  ne  sçaurois  que  le 
baiser.  Et  bien!  est-ce  si  grand  cas? 

Jacquet.  Bien;  le  voulez-vous ,  Monsieur? 

HoRATio.  Je  le  veux. 

Jacquet.  Et  moy  aussi. 

Thomas.  Voilà  qui  va  bien.  Faictes  donc  que, 
d'icy  à  deux  heures  pour  le  moins,  j'aye  ces  ac- 
coustremens,  affin  de  les  faire  tenir  à  Françoise. 

HORATIO.  Et  comme  les  feras-tu  tomber  en 
ses  mains  sans  qu'on  s'en  aperçoive  ''' 

Thomas.  Je  les  porteray  moy-mesme  chez  le 
vieillard ,  et  luy  diray  que  je  les  ay  gagnez  à  un 
qui  les  a  jouez  pour  argent  contant  ;  après  les 
bailleray  en  garde  à  la  servante,  qui  est  bien  in- 
struite de  tout  nostre  faict,  laquelle  les  portera  à 
Françoise  et  l'aydera  à  s'abiller. 

HORATIO.  Cela  me  plaist. 

Thomas.  Je  le  croy;  mais  je  vous  prie  vous 
souvenir  que  je  ne  veux  pas  que  mes  peines  soient 
employées y5er  dominum  nostruin. 

HORATIO.  Tien,  pren,  cecy  n'est  que  d'avan- 
ce ;  quand  ce  sera  faict ,  je  te  donneray  occasion 
te  contenter  de  moy. 

Jacquet.  Monsieur,  j'en  veux  avoir  la  moi- 
tié, puisque  sans  moy  on  ne  peut  rien  faire. 

Thomas.  Va,  va,  le  vieillard  t'emplira  la  bour- 
ce.   A  Dieu,  Monsieur. 

HoRATiO.  A  Dieu,  Thomas,  je  me  recommande. 

SCÈNE  III. 
Thomas,  Maurice,  Lucian. 

Thomas. 

i  je  conduy  à  bonne  lin  la  trame  que 
'  j'ay  ourdye  en  ceste  cervelle ,  je  suis 
le  plus  heureux  homme  de  la  tei're.  Ce 
soir ,  souLs  la  charge  de  ma  conduite, 
trois  doihvent  marcher  en  campagne,  asçavoir  :  le 
sire  Simeon,  son  fils  Maurice  et  cet  Italien.  Le 
fils  assiégera  et  prendra  d'assault  la  place  ,  qu'il 
s'assujettira;  le  père,  pensant  desj à  la  posséder, 
se  trouvera,  sans  y  prendi'e  garde ,  et  à  sa  grand' 
honte  et  dommage ,  à  la  batterie  d'un  chasteau 
imprenable.  Et ,  d'autre  part ,  tandis  qu'il  pen- 
sera expugner  les  forteresses  d'autruy,  le  tiers 
conquestera  sa  chose  propre,  dont  il  joyra.  Ainsi 
je  ne  puis  faillir  que  je  ne  tire  profit  de  tous  cos- 
tez.  Au  pis  aller,  si  j'en  ren  un  malconlent,  je 
m'obligeray  à  jamais  les  deux  autres.  Il  y  a  tous- 
jours  plus  d'aquest  envers  les  jeunes  qu'à  l'en- 
droit des  vieux,  qui  meui'ent  du  jour  au  lende- 
main ,  laissans  leurs  enfans  heiitiers  de  leurs 
biens  et  possessions  ;  c'est  pourquoy  j'ayme  mieux 
caresser  et  entretenir  Maurice  que  son  vieil  pe- 
teur  de  père.  Mais  qui  est  cestuy-là?  Par  Dieu, 
c'est  mon  gallant;  j'en  ay  desjà  resuscité  deux,  il 
me  faut  encore  redonner  l'ame  à  cestuy-cy.  Çà, 
çà,  Monsieur,  çà ,  embrassez-moy  la  cuisse  et  me 
baisez  au  front. 

Maurice.  Je  le  veux.  Et  puis  qu'y  a-il? 

Thomas.  Tout  bien.  Que  vous  a  dict  Valère? 

Maurice.  Beaucoup  de  choses  qui  me  plaisent 
infiniment,  excepté  la  conclusion  de  ce  mariage. 

Thomas.  Ce  que  je  prometz  est  évangile  ;  con- 
tentez-vous qu'à  ce  soir  vous  parlerez  avec  Ma- 
rie, ou  il  ne  tiendra  qu'en  vous,  car  je  la  rendray 
entre  voz  bras. 

Maurice.  Mon  mignon,  je  suistien;  employe- 
moy,  tu  me  trouveras  à  ton  commandement. 

Thomas.  Je  ne  croy  point  aux  parolles  ;  le  seul 
effect  me  rend  asseuré 

Maurice.  Tu  me  cognoistras  à  l'espreuve.  Dy- 
moy  seulement  que  nous  ferons. 

Thomas.  Ce  soir,  environ  les  neuf  heures, 
vous  irez  seul  vous  promener  devant  la  porte  de 
son  logis,  et  ferez  le  signe  que  je  vous  diray  ;  lors 
verrez  beau  jeu,  car  incontinent  serez  introduit 
et  mené  en  une  chambre  où  jouyrez  de  la  gloire 
du  paradis  de  voz  amours. 

Maurice.  Quel  est  ce  signe? 

LUCIAN.  Qui'd  ego  intelligo  ? 

Thomas.  Escoutez  en  l'oreille. 

Maurice.  Pourquoy  en  l'oreille? 

Thomas.  Escoutez  en  l'oreille,  vous  dis-je. 

LuClAN.  Habuit  spiriturn  propheticum. 

Maurice.  Bien,  je  t'entends  bien;  mais  y 
puis-je  aller  seurement? 

Thomas.  Quoy,  seurement? 

Maurice.  Que  sçay-je?  de  peur  de  quelque 
embusche. 

Thomas.  Quelle  embusche?  Qui  l'auroit  dres- 
sée? Doubtez-vous  de  moy  ? 

Maurice.  Nenny  ;  mais  je  crain  que  son  û'ère 

ou  quelque  sien  parent  survienne  et  me  face  quel- 
que tort. 

LuciAN.  Non  sine  quare. 

Thomas.  N'ayez  peur  de  ce  costé,  vous  y 
pouvez  aller  en  chemise  :  je  sçay  bien  que  je  dy, 

Maurice.  Advienne  ce  qui  pourra,  on  ne 
peut  sans  danger  entreprendre  choses  haultes. 
Amour  sera  protecteur  de  ma  vie. 

LUCIAN.  Intellectu  caret. 

Thomas.  Allez  en  seurcté  et  vous  fiez  en  moy. 

LuciAiS.  Meretrices  fuge ,  précepte  catonien. 

Thomas.  Qui  diable  est  ce  prescheur? 

LuCIAN.  Nec  lacrymis  crudelis  amor  nec 
fraude  capellœ  ,  dict  le  grand  Virgile. 

Maurice.  Helas!  je  suis  perdu!  Voicy,  il  n'y 
a  point  de  remède. 

Thomas.  Comment,  perdu? 

Maurice.  Vois-tu  pas  mon  maistre?  Je  suis 
descouvert,  et,  si  tu  n'employé  toutes  tes  finesses, 
tout  est  gasté. 

Thomas.  Et  qui  grand  diable  est-il  ? 

Luc I AN.  Qui  est  cet  animal  irralionale  qui 
parle  ainsi  du  Diable? 

Thomas.  C'est  moy;  estes-vous  son  frère,  qui 
en  prenez  la  querelle? 

Maurice.  Monsieur,  je  ne  vous  avois  pas 
aperceu;  mais  où  allez-vous  ainsi  à  ceste  heure? 

LuciAN.  Voylà  le  sahe  magister  que  me  de- 
vois  donner.  As-tu  esté  au  Palais? 

Maurice.  Ouy,  Monsieur,  et  vous  prie  me 
pardonner  si  ne  me  suis  souvenu  vous  saluer,  car 
j'ay  tant  de  tintouins  en  la  teste  que  je  m'en  es- 
tois  oublié. 

Luc I AN.  0  Maurici,  Maurici,  non  bene  se  res 
habet  ! 

Thomas   Que  grommelle  cestui-cy  ? 

LuciAN.  Tu  es  amoureux,  ce  que  nescîebam^ 
et  te  dy  que  ce  n'est  bien  faict  à  loy. 

Maurice.  Que  voulez-vous  que  j'y  face?  suis- 
je  pas  de  chair  et  d'os  ? 

LuciAN.  Il  est  vray  ;  aussi  sont  bien  les  qua- 
drupèdes, comme,  verbi gratia,  sont  les  bœufs,  les 
moutons,  les  chevaux,  in  quibus  non  est  intel- 
lectus.  Et  omnia  hujusinodi  animalia  sont  de 
chair  et  d'os. 

Thomas.  Ce  resveur,  avec  ses  propos  entre- 
lardez de  latin,  ressemble  à  ces  monstres  de  l'an- 
tiquité, lesquels  ont  le  visage  d'hommes  et  les 
pieds  de  chèvres. 

LuciAN.  Mes  discours  ne  s'adressent  à  tes  sem- 
blables. Doncques,  Maurici,  jeté  dy  que  je  te  voy 
en  un  tresmauvais  chemin,  si  tu  ne  t'amendes. 

Maurice.  Ne  m'avez-vous  mille  fois  leu  aux 
Bucoliques  que  omnia  vincit  amor  ? 

IjUCIan.  Pauvret,  tu  n'interprètes  les  choses 
sainement:  la  lettre  occit,  dict  l'escriture,  et 
spiritus  vii'ifîcat.  Scays-tu  que  Virgile  veult 
inférer  par  là  ?  Il  entend  les  animaux ,  hinc  est 
qu'il  introduict  et  faict  parler  un  cura  omim; 
mais,  si  tu  n'avois  exhalé  ta  mémoire,  tu  aurois 
souvenance  en  combien  d'endroitz  Terence  ap- 
pelle les  amoureux  amentes,  idesl  sine  mente,  sans 
intellect  ;  et  ita  est,  car  amour  extropie  l'enten- 
dement de  l'homme  et  le  fait  devenir  hesiie. penitus 
et  omnino,  c'est-à-dire,  en  françois,  entièrement, 
de  tout  point. 

Thomas.  0 quelles  divines  paroUes  luy  coulent 
de  la  bouche  !  Domine^  voz  propos  dorez  sont-ils 
bons  à  manger? 

LuciAN.  Je  t'ay  dit  que  tu  n'es  digne  de  ma 
responce,  ei  va'eshahj  comme  ipse pa ter  reruni  a 
mis  une  ame  en  un  si  meschant  corps. 

Thomas.  Comme  au  vostre,  esl-il  pas  vray  ? 

Maurice   ÎSe  le  metz  point  en  colère. 

Thomas.  Mais  pourquoy  m'a-il  en  ceste  opi- 
nion? Or,  Domine  qui  parlez  de  l'ame,  je  vous 
veux  faire  veoir  que  ne  sçavez  que  c'est  que 
Tarae 

LuciAN.  Ha,  ba,  ha!  cet ignoraiïit  ignor an (l's- 
si'me  et  sans  cervelle  me  faict  rire. 

Maurice.  Ses  humeurs  s'exhalent.  Thomas  , 
qu'est-ce  que  l'ame? 

Thomas.  Laissez,  je  le  vous  diray  ;  il  n'en  sçait 
rien. 

Maurice.  S'il  ne  le  sçait,  comme  veux-tu 
quïl  te  le  dise? 

LuciAN.  Cestuy-cy  pense  estre  ce  belistre  qui 
par  son  énigme  fit  qu'Homère  se  creva  les  yeux. 

Thomas.  Je  ne  sçay  que  c'est  de  sonner  lyme 
ny  marteau,  mais  je  sçay  bien  que  ne  sçavez  que 
c'est  que  l'ame. 

LuciAN  C'est  un  point  de  philosophie  que  tu 
n'entens  pas. 

Thomas   Ains  c'est  un  point  que  vous  ignorez. 

Maurice  Si  tu  veux  avoir  du  plaisir,  ne  le 
piques  point  jusques  a  ce  que  tout  aille  bien. 

LuciAN.  Or  escoute,  et  je  te  diray  :  Anima  ea 
est  qua  i'ii'imus^  l'ame  est  ceste  partie  par  laquelle 
nous  vivons  :  car,  quand  l'ame  laisse  ceste  masse 
corporelle  et  terrestre,  tune  actum  est  de  la  vie, 

alors  on  ne  peut  vivre.  Que  t'en  semble?  est-il  pas 
ainsi  ? 

Thomas.  Où  avez  vous  peschétoutce  que  vous 
dictes  ? 

LuciAN.  Non  seulement  le  Cornucopie  et  Ca- 
lepin en  parlent  diffusément,  mais  tous  les  codes 
latins 

Thomas.  Voz  cornuz,  voz  pies,  voz  capelaus, 
n'y  entendent  rien. 

LuciAN.  Veux-tu  queje  te  le  deffmisse  selon  le 
haut  et  penetratif  intellect  du  divin  Platon,  ou  à 
la  manière  des  professeurs  de  la  sacrée  théo- 
logie ? 

Thomas.  Tout  cela  n'empeschera  pas  que  je 
ne  croye  que  n'y  entendez  rien. 

LrciAN.  Il  n'y  a  chose  plus  misérable  que 
l'homme  ignare,  comme  bene  locutus  est  Teren- 
tiiis  Apher 

Thomas.  Je  vous  ay  escouté,  il  est  bien  rai- 
sonnable que  m'escoutez  aussi. 

LuciAN.  Il  est  honneste;  mais  il  n'est  proffi- 
table,  comme  veult  Ciceron  en  son  premier  livre 
De  of/îcifSj  par  nous  illustré  d'une  tresclaire  in- 
terprétation 

Thomas.  L'arae,  oyez  la  belle  comparaison 
que  ceste  caboche  a  inventée,  l'ame,  dis-je,  pour 
parler  proprement,  est  pareille  au  vin. 

Lucian.  Ha  ,  ha  ,  ha! 

Maurice.  Ha,  ha,  ha! 

Thomas.  Qu'il  en  soit  ainsi,  voicy  la  raison: 
Le  vin  est  bon  de  soy,  l'ame  est  bonne  de  soy. 
Si  le  vin  est  mis  en  un  bon  vaisseau,  il  retient 
toujours  sa  bonté  ;  si  l'ame  entre  en  un  bon  corps, 
elle  retient  tousjours  sa  bonté.  Je  retourne  au  vin  : 

si  on  le  met  en  un  tonneau  qui  ayt  quelque  mau- 
vaise odeur,  il  reçoit  soudain  la  qualité  d'iccluy  et 
se  gaste  ;  ainsi,  si  l'ame  entre  en  un  meschantet  vi- 
cieux corps,  elle  devient  meschante  et  vicieuse.  Er- 
go  donc  Tame  est  comme  le  vin.  Qu'en  dictes  vous  ? 

Maurice.  Ha,  ha,  ha! 

LuciAN.  Ha  ,  ha,  ha! 

Thomas.  Vous  en  riez! 

LuciAN.  Bene,  optimc,  argutule  ;  sed  de  hoc 
jam  sit  salis,  à  fin  d'éviter  le  tiltrc  de  scurra. 

Thomas.  Ce  Scurra  est-il  reistre,  ou  quelque 
bâcha  du  grand  Turc  ? 

Maurice.  Ha,  ha  ,  ha! 

LuciAN.  C'est  bien  à  propos,  scurra  vaut 
autant  à  dire  comme  bouffon  ou  plaisant. 

Thomas.  Grand  mercy  !  Vous  me  traictez  donc 
en  bouffon  ? 

LuciAN.  Absit  le  soupçon.  Et  quand  ainsi 
seroit,  tu  ne  le  devrois  trouver  mauvais,  veu  que 
in  illo  tempore  Ciceron  a  esté  ainsi  appelle 

Thomas.  J'ai  bien  affaire  s'il  se  rompt  ou  s'il 
demeure  entier. 

Maurice.  Monsieur,  devant  qu'entrer  plus  ou- 
tre en  propos,  je  vous  veux  advertir  que  je  ne  me 
mouche  plus  sur  la  manche  et  ne  suis  plus  enfant. 

LuciAN.Cedont  me  poise;  mais  tu  fais  comme 
les  vieillards,  tu  retournes  en  eiifancc  :  repue- 
rascis,  me  hercle.  Maurici,  nam  Ainor  puer  est, 
et  les  amoureux  fonttousjours  je  ne  sçay  quoy  qui 
sent  son  enfance.  Helas!  tune  sçays peut-estre  de 
quelle  ruine  ny  de  quelle  misère  ceste  beste  est 
cause,  bestia,  inquam,  rapacissima  facta ,  domi- 
nus  Deus  de  gente  varia. 

Maurice.  Vous  n'avez  paraventure  leu   les 

livres  qui  louent  l'amour  et  monstrent  que  tous 

biens  viennent  de  luy. 

LuciAN.  Et  tu  devrois  lire  ces  autres  qui  en- 
seignent qu'il  est  père  de  tous  maux. 

Thomas.  Comme  peuvent  ces  deux  conti-aires 
estre  ensemble?  car  il  est  bon  ou  mauvais. 

LuciAN.  11  est  toujours  mauvais,  imo  tresmau- 
vais,  et  qui  croit  aliter  valde  decipilur. 

Maurice.  Au  contraire,  amour  est  tousjours 
bon  ;  seulement  les  vices  du  meschant  le  gastent, 
comme  on  peut  dire  d'aucuns  de  ceste  ville,  les- 
quels, sous  ombre  d'enseigner  la  vertu,  corrompent 
tout. 

Thomas.  Voilà  des  sentences,  celles-là,  et  non 
les  vostres. 

LuciAN.  Maurice,  on  ne  me  peult  attribuer 
istain  rem. 

Maurice.  Vous  n'estes  sainct  non  plus  que  les 
autres  ;  je  vous  cognois  estre  de  ceux  qui  veulent 
estre  entendus  aux  signes  seulement. 

LuciAN.  Tu  parles  fort  ironiquement;  toutes- 
fois  tu  ne  doibs  prendre  en  mauvaise  part  ce  que 
i'e  te  dy,  car  tu  sçais  que  mea  interest  t'euseigner 
)ons  préceptes. 

Maurice.  Que  parlez-vous  de  préceptes?  Vous 
souvient-il  pas  qu'autresfois  m'en  avez  voulu 
enseigner  de  tels  qu'ils  meritoient  le  feu?  Et  vous 
voulez  encore  causer!  Mais  je  fais  vœu  à  Dieu  que, 
s'il  vous  advient  ouvrir  la  bouche  pour  reciter  les 
propos  que  m'avez  oy  tenir  à  cestuy-cy,  je  vous 
iei'ay  le  plus  misérable  homme  qui  soit  aujour- 
d'huy  en  Paris.  Cela  vous  suffise. 

LuciAN.  Fili  mi  (fulcissime,  tu  es  en  colère  ;  je 
ne  te  diray  meshuyrien. 

Thomas.  Yoilà  !  Souvenez-vous  que  le  taire 
vous  est  maintenant  [^lus  de  requeste  que  vostre 
latin. 

Mauiuce.  Laisse  faire.  S'il  cause,  je  Tapren- 
drav  à  tourner  au  bout. 


SCÈNE  IV. 
Maurice,  Thomas. 

Maurice. 

u  vois,  Thomas,  si  le  malheur  m'eust  peu 
^j  envoyer  pire  fortune  que  me  faire  au- 
{jourd'huy  par  deux  fois  rencontrer  ce 
rcsveur.  Je  m'en  estois  detfaict  un  peu 
auparavant.  Et  toutesfois  voicy  il  s'est  présenté 
de  rechef  pour  entendre  ce  que  nous  disons. 

Thomas.  Pensez-vous  qu'il  nous  ait  oy? 

Maurice.  Non,  mais  je  le  croy. 

Thomas.  Et  puis,  quand  ainsi  seroit,  vous  luy 
avez  si  bien  feimé  la  bouche  qu'il  ne  l'oseroit  ou- 
vrir pour  rien  dire  au  vieillard,  joint  qu'il  ne  sçait 
de  quelle  fille  nous  parlions. 

Maurice.  Sifaict,  de  par  Dieu,  car  tu  l'as  ap- 
pelée Marie. 

Thomas.  Etquoy!  la  cognoist-il? 

Maurice.  C'est  assez  qu'il  sçait  son  nom,  et,  le 
disant  à  mon  père,  il  s'imaginera  incontinent  qui 
elle  est  :  ainsi  je  tresbucheray  du  comble  de  tout 
bonheur  au  fond  de  toute  misère. 

Thomas.  Il  ne  luy  en  parlera  jamais,  je  vous 
en  responds  ;  au  surplus,  souvenez-vous  de  ce 
qu'avons  conclud.  A  Dieu,  je  m'en  vay. 

Maurice.  A  Dieu  donc  jusques  au  reveoir. 

Thomas.  Escoutez,  quand  aurez  eu  la  bonne 
nuict,  souvenez-vous  de  moy.  Et  vous  soustenez 
sur  vos  bras,  de  peur  de  tuer  la  pucelle. 

Maurice.  Aussi  feray-je;  les  bonnes  créatures 
ne  meurent  pas  en  si  doux  assaut.  A  Dieu. 

Thomas.  Cestuy-ci  nesera  jamais,  ce  luy  sem- 
ble, assez  à  temps  entre  les  bras  de  ceste  fille,  tant 
il  est  eschauffé.  Toutesfois  il  peut  bien  faire  à  son 
aise,  car  la  caille  est  sienne,  ou,  pour  mieux  dire, 
il  mettra  le  rossignol  en  sa  cage.  Mais  qui  pense 
que  je  n'aye  ourdy  ceste  trame  par  Tadvis  de  la 
mère  de  Marie?  Il  le  sçaura  bien.  Ainsi  mon  gain 
proviendra  de  tant  d'endrois  que  je  ne  puis  fail- 
lir que  je  ne  sois  riche. 

SCÈNE  V. 
Luc  I  AN. 
roh  Beum  atqiie  hominum  fîclem  !  0 
monde  remply  de  tous  vices  et  souillu- 
res !  Bien  est  véritable  ceste  tant  divine 
sentence  du  docte  Sannazar,  quand  il 
dict  que  le  monde  empire  en  vieillissant!  Certes, 
un  homme  de  bien  comme  moy,  un  homme  lettré, 
un  homme  facond,  ne  se  peut  avancer  in  hac  tein- 
pestate^  au  moyen  de  la  calomnie  des  meschàns. 
Aujourd'huy  on  rejette  les  saints  admonneste- 
mens  des  sages  pour  prester  Toreille  aux  sots 
propos  des  maquereaux,  flateurs  et  ganimèdes.  Me 
voicy  qui,  pour  reprendre  ex  toto  corde,  et  avec 
un  zèle  charitable,  la  sotte  insolence  de  Maurice, 
de  bono  opère  lapida  tus  sum  I  Que  faut-il  donc 
faire?  Oportet  se  re2)utcr  clinguis  et  sine  oculis , 

c'est-à-dire  :  si  tu  vois  les  vices,  te  taire  et  clorre  les 
yeux  :  aliter  actiim  est,  te  voilà  mort.  Posthac 
nuUitm  verbum  faciam,  et  me  retireray  en  mon 
estude,  où,  incumbendo  à  la  vertu,  m'esioigneray 
du  vulgaire  ignorant. 

ACTE  IH. 

SCÈNE  I. 

Maurice. 

nuict  que  jay  tant  désirée!  nuict  qui 
m'es  plus  luisante  et  claire  que  le  plus 
beau  jour  des  plus  beaux  jours!  ô  douce 
et  heureuse  nuict,  tu  es  finablemcnt  ve- 
nue, après  tant  d'ennuits  !  0  claire  nuict,  qui  est 
plus  fortuné  que  moy,  puisque  s'aprochc  l'heure 
que  je  doy  joyr  de  celle  que  j'ayme  sur  toutes 
choses,  et  sans  laquelle  je  ne  puis  vivre  ?  Mais  que 
dis-je?  Qui  me  donne  ceste  asseurance?  Qui  ne 
sçait  qu'entre  la  bouche  et  le  verre  souvent  le  vin 
tombe  à  terre?  Qui  est  celuy  tant  asseuré  à  qui 
quelques  fois  l'amour  u'cmplisse  les  mains  de 
vent?  Je  croy  que  Marie  m'ayme,  et  que  son 
dessein  est  coucher  avecqucs  moy  ceste  nuict. 
Mais  qui  m'asseurera  que  mille  empeschemens  ne 
surviennent,  de  sorte  que  ce  qu'après  tant  de  pei- 
nes et  travaux  je  me  suis  acquis  ne  s'évanouisse 
en  un  moment  sans  espoir  de  retoiu"?  Aussi,  qui 
est  l'homme  tant  advisé  qui  se  puisse  garentir  des 
coups  invisibles  de  Fortune?  Doncqiies,  ô  souve- 
raine déesse,  qui  peux  comme  il  te  plaist  troubler 
la  tranquillité  d'Amour,  je  t'invoque  ;  sois  moy 
favorable,  je  te  supplie,  et  ne  t'oppose  au  plaisir  de 

mon  bien,  ains  souffre  queje  puisse  cueillir  le fruict 
dès  si  long  temps  promis  à  ma  pure  et  saincte  fi- 
délité. Mais  je  demeure  trop  icy  ;  il  vaut  mieux 
que  je  me  retire  tout  bellement  vers  l'amoureux 
logis  où  demeure  mon  bien. 


SCÈNE   II. 

Sors,  l'espousée,    Thomas,  Jacquet,  déguisé 
en  fille,  Horatio. 

Thomas. 

ors,  l'espousée  ;  il  n'y  a  personne. 
Jacquet.  Me  voicy. 
Thomas.  Ta  voix  est  un  peu  aspre, 
Dy  en  ceste  sorte  :  Me  voyeecy. 

Jacquet.  Me  voyeecy. 

Thomas.  Bon  ;  il  faut  que  tu  adoucisses  et  af- 
files ta  langue  le  plus  que  tu  pourras. 

Jacquet.  Je  feray  qu'il  semblera  que  le  miel 
et  le  sucre  sortent  de  ma  bouche  :  que  veux- tu 
d'avantage? 

Horatio.  Qui  penseroit  cestuy-ey  estre  masle? 
Quanta  moy,  je  ne  le  puis  bien  croire,  eucor  qu'il 
soit  mon  laquais. 

Jacquet.  Et  il  m'est  advis  à  moymesme  que 
je  suis  devenu  femme. 

Thomas.  Que  sçait-on?  il  pourroit  bien  estre  : 
laisse  que  j'y  taste. 

Jacquet.  Après,  laissez  cela. 

Thomas.  Vien  ça,  Jacquet.  Par  ta  foy,  voudrois- 
tu  estre  femme  ? 

Jacquet.  Je  voudrois  que  quelque  sainct  me 

changeast  en  l'un  de  ceux  qu'on  dict  avoir  l'un  et 
l'autre  sexe. 

Thomas.  Pourquoi? 

Jacquet.  Pour  essayer  qui  a  plus  de  plaisir, 
ou  rhomme  ou  la  femme. 

HoRATio.  C'est  trop  babillé,  le  temps  se  passe. 

Thomas.  Orsus,  Jacquet;  tu  ne  seras  plus  Jac- 
(juet,  mais... 

Jacquet.  Jusques  à  quand? 

Thomas.  Jusques  à  demain. 

Jacquet.  Pren  donc  garde  qu'en  m'appellant 
tu  ne  prennes  un  nom  pour  l'autre. 

Thomas.  Mais  garde-toy  bien  toy-mesme  de 
faillir  en  tes  responses. 

Jacquet.  Escoute  si  je  feray  bien.  Si  tost 
que  je  seray  devantle  vieillard,  je  le  saluerai  avec 
une  basse  et  honteuse  voix,  et,  s'il  vient  à  me  ra- 
conter ses  amours,  ses  peines  et  tourmens ,  je  tien- 
dray  la  veiie  basse  tandis  qu'il  parlera. 

Thomas.  Fort  bien. 

Jacquet.  S'il  me  caresse,  me  prie,  ou  jette 
ses  bras  à  mon  col,  lui  lanceant  une  œillade  ain- 
si, luy  diray  :  Monsieur,  vous  semblé-je  fille  de 
ceste  sorte  ? 

Thomas.  Bon. 

Jacquet.  S'il  veut  faire  du  presompteux,  et 
mettre  ses  mains  à  mon  sein  ou  soubs  ma  cotte, 
luy  donnant  du  poing  contre  l'estomach,  je  diray  : 
Monsieur,  laissez  cela,  ou  je  crieray. 

Thomas.  Tresbon. 

Jacquet.  Et  s'il  se  vouloit  obstiner,  je  me 
prendray  à  crier  tant  que  la  bouche  me  pourra 
ouvrir,  et  à  l'esgratigner  et  mettre  mes  jambes  eu 
croix. 

Thomas.  Ta  es  un  empereur. 

Jacquet.  IMais  une  impératrice  !  Regarde,  tu 
as  déjà  failly. 

Thomas.  Tu  vaux  un  royaume. 

Jacquet.  Et  s'il  est  modéré  et  honncste,  je  le 
contcnteray  d'un  baiser. 

Thomas.  Voire  hardiment  de  deux,  de  quatre, 
de  six  :  c'est  peu  de  cas. 

Jacquet.  Plus  peutestre  que  tu  ne  penses. 

Thomas.  Comment? 

Jacquet.  Comment  diable!  n'est-ce  rien  baiser 
un  vieil  baA^eux  puant,  et  qui  n'a  que  trois  dents 
en  la  bouche? 

Thomas.  Il  ne  t'en  mordra  pas  si  tost. 

Jacquet.  Ce  m'est  tout  un  ;  tant  y  a  que  je  le 
baiseray  le  moins  que  je  pourray. 

Thomas.  Je  voudrois  sçavoir  comme  tu  luy 
donneras  cebaiser  de  manière  qu'il  sente  sa  pucelle. 

Jacquet.  Je  le  baiseray  ainsi. 

Thomas.  Ce  baiser  est  trop  stitic  ;  c'est  à  faire 
à  une  nourrisse. 

Jacquet.  Je  ferai  donc  ainsi. 

Thomas.  Cest  autie  sent  sa  garce;  je  ne  veux 
que  tu  mettes  la  langue  en  la  bouche. 

Jacquet.  Je  le  baiseray  donc  en  ceste  façon. 

Thomas.  C'est  bien  dict  ;  cestuy  me  plaist,  car 
il  sent  sa  simplette. 

Jacquet.  Je  scaybien  maintenant  comme  il 
me  faut  gouverner  ;  mais  tout  cela  et  rien  m'est 
tout  un. 

Thomas.  Pourquoy? 

Jacquet.  Pour  ce  que  je  le  pense  tant  sot 
qu'il  ne  cognoistra  si  je  suis  sou  amoureuse  ou 
non.  L'a-il  pas  veiie  ? 

Thomas.  Je  te  dy  que  tu  i-esembles  si  parfaic- 
tement  bien  à  la  fille  que  j'ai  souvent  douté  si 
A'^ous  estes  tous  deux  sortis  d'un  mesme  ventre. 

Jacquet.  Je  ne  veux  pas  dire  que  ma  mère 
ayt  esté  plus  femme  de  bien  que  les  autres. 

HoRATio.  C'estassez  causé;  je  pense  qu'il  est 
presque  my-nuict. 

Thomas.  Que  dictes-vous?  il  n'est  pas  neuf 
heures. 

HoRATio.  Les  heures  de  ceste  nuict  sont  donc 
plus  longues  que  les  autres,  ou  elles  portent 
euvyc  à  mon  bonheur. 

Thomas.  ÎNous  irons  trop  tost;  cachez-vous 
seulement  leans,  tandis  que  je  conduirai  madame. 

Jacquet.  C'est  bien  advisé  ;  mais  ou  allons- 
nous? 

Thomas.  Chez  la  bonne  femme  que  j'ay  apos- 
tée,  puis  j'iray  trouver  le  viellard.  Touteffois,  de- 
vant que  je  parle  à  luy,  il  faudra  que  je  face  sortir 
le  serviteur,  afin  que,  Françoise  demeurant  seule 
avec  sa  servante,  aucun  ne  l'empesche  vous  venir 
trouver  en  l'habit  que  vous  savez. 

Houatio.  Je  crain  que  la  mère  s'en  aper- 
çoive. 

Thomas.  Elle  est  malade. 

HouATio.  La  servante  peut-estre  l'en  empes- 
chera. 

Thomas.  C'est  bien  rencontré  !  Vous  ay-je  pas 
dict  que  ce  sont  deux  testes  en  unchapperon?  Et 
puis.  Dieu  mercy,je  l'ay  estrangléc  avec  ce  métal, 
sainct  Jean  bouche  d'or. 

HoRATio.  Que  n'en  as-tu  faict  autant  au  servi- 
teur? Je  t'eusse  donné  dequoy. 

Thomas.  11  est  trop  homme  de  bien. 

IIoRATlO.  L'est-il  plus  que  les  autres? 

Thomas.  Oy. 

Hop.ATio.  S'il  est  tant  fidelle,  tout  l'or  du 
moude  ne  le  sçauroit  payer. 

Thomas.  Vous  dictes  vray. 

HORATio.  Or  sus,  va  mettre  ordre  atout. 

Thomas.  J'y  Yay;inais  ne  vous  esloignez  trop 
d'ici,  entendez-AOus? 

Horatio.  Jen'ay garde.  Suy-le,  Jacquet.  Ceux- 
là  s'en  sont  allez,  et  je  demeure.  Et,  comme  dit 
l'espagnol,  elcorazon  esta  sin  fiierza^  y  el  aima 
sin  pocler  ,  y  cl  jiijzio  sin  memoria  ;  pource 
que,  d'un  costé,  les  promesses  sont  grandes,  le 
temps  bref,  et  qui  me  peut  servir  est  empcs- 
ché  ailleurs  ;  d'autre  part,  je  craiu,  et  me  semble 
que  je  ne  sçay  quel  esprit  malin  me  dict  que  ja- 
mais je  ne  jouyray  de  mes  amours.  Mais  j'oy  ou- 
vrir rhuys  de  ma  maistresse  :  il  me  faut  retirer, 
sans  m'esloigner  beaucoup. 


SCÈNE  III. 

Symeon,  Valère^  Thomas. 

SVMEON. 

rosse  beste,  penses-tu  que  je  ne  sçache 
cognoistre  ce  qui  m'est  bon  ou  mauvais, 
scandaleux  ou  honorable  ? 

Valère.  Je  le  pense   bien,   car  je 
sçay  qu'avez  l'esprit  fort  subtil. 
SvMEON.  Tu  le  peux  croire. 
Valère.  J'en  croy  eucor  plus  qu'il  n'y  en  a. 
Symeo.n.  Mais  vien  ça.  Te  semble-il  pas  que 

j'ay  là  plus  belle  amoureuse  qui  soit  en  France  ? 

Valère.  Ains  eu  tout  le  monde. 

Symeo>'.  Si  elle  est  telle,  t'est-il  pas  advis  que 
j'ay  juste  occasion  me  reputer  plus  que  bien  heu- 
reux ? 

Valère.  Oy,  Monsieur. 

Symeon.  Tu  dis  tantost  d'un,  et  maintenant 
d'autre. 

Valère.  Qui  veut  vous  complaire  il  faut  qu'il 
pai'le  comme  vous  voulez. 

Symeon.  Ains  comme  veut  la  raison,  laquelle 
je  suy. 

Valère.  C'est  bien  parlé. 

Symeon.  Laissons  cela,  et  me  dy  si  Maurice 
est  allé  soupper  chez  Philippes. 

Valère.  Oy;  mais  s'il  estoit  chez  Aymée, 
qu'en  seroit-ce? 

Symeon.  Quoi?  je  ne  l'endurerois  pas. 

Valère.  Pourquoy? 

Symeon.  Pour  ce  que  ce  n'est  à  luy  à  faire. 

Valère.  Vous  me  ferez  mourir  désespéré! 
Vous  qui  êtes  vieil  voulez  faire  l'amour,  et  ne 
voulez  que  vostre  fils,  qui  est  jeune  et  gaillard, 
soit  amoureux;  y  a-il  pas  bien  là  de  la  raison? 

Symeon.  Tout  beau!  Je  te  dv,  quand  bien  je 
serois  tombé  en  un  erreur,  que  je  n'y  veux  laisser 
tomber  mon  fils. 

Valère.  Prenez  exemnle  à  vous,  et  mesurez 
les  autres  à  vostre  aulne. 

Symeon.  Tu  ne  me  veux  escouter,  et  semble 
que  prennes  plaisir  me  faire  crier. 

Valère.  Il  n'est  besoin  de  crier,  car  vostre 
fils  est  trop  homme  de  bien,  trop  bon  et  trop  hon- 
neste. 

Symeon.  Tant  mieux  pour  luy  :  s'il  faisoit  au- 
tremeut,  il  forligneroit  de  l'ancieime  Yertu  de  ses 
aucestres,  lesquels  ont  tousjours  esté  magnifiques, 
sages,  et  d'esprit  autant  bon  que  marchant  de 
ceste  ville. 

Valère.  Il  les  surpassera  encor  en  honneur. 

Symeon.  Je  me  contenteray  s'il  est  autant 
homme  de  bien  qu'eux.  Mais  voudioit-il  bien  de- 
meurer là  toute  uuict? 

Valère.  Je  pense  qu'oy. 

Symeon.  Cela  ne  me  plaist  points  et  ne  veux 
qu'il  y  demeure. 

Valère.  Et  s'il  y  est,  comme  voulez-vous  qu'il 
n'y  soit  pas? 

Symeon  Va  le  trouver,  et  dy  à  Philippcs 
qu'il  me  le  reuA^oie,  et  que  je  ne  veux  pas  que 
mon  fils  descouche  ma  maison,  pource  que  telles 
fois  il  me  pourroit  faire  croire  qu'il  va  soupper 
avec  tel  ou  tel,  et  il  sera  couché  entre  les  bras  de 
Magdalaine,  Vincenteou  quelque  autre.  Je  n'en- 
dureray  jamais  cela;  va. 

Valère.  Vous  estes  un  pèi^e  fort  soigneux. 
Toutesfois  vous  ne  devez  ja  baisser  la  teste  pour 
ce  coup,  car  le  pauvre  enfant  est  si  jeune  qu'il  a 
encor  les  lèvres  taintes  de  laict,  et  ne  sçait  que 
c'est  de  femmes. 

Symeon.  Je  voudrois  que  de  long  temps  il  n'en 
sçeust  encor'  rien. 

Valère.  Jusques  à  ce  qu'il  eust  attaiut  l'aage 
que  vous  avez,  non  pas  ? 

Symeon.  Ce  neseroit  que  son  meilleur,  car  je 
te  dy  que  l'amour  des  putains  est  un  rasouer  qui 
escorche  la  peau,  et  un  venin  qui  empoisonne  les 
cœurs. 

Valère.  Vous  avez  oublié  un  point. 

Symeon.  Quel? 

Valère.  Qu'elles  estranglent  la  bourse,  et  luy 
font  sortir  Tame  du  corps. 

Symeon.  Mais  l'honneur  et  la  vie,  qui  est  bien 
autre  chose  que  la  bourse. 

Valère.  Au  contraire,  on  estime  plus  aujour- 
d'hui un  escu  que  l'honneur  ny  que  la  vie.  Et  si 
voyez  quelqu'un  ne  plaindi'e  sa  bourse  qu'une 
putain  luy  a  vuydée,  asseurez-vous  qu'il  eslimc 
moins  son  honneur,  si  que  le  perdant  il  en  fera 
beaucoup  moins  de  cas. 

Symeon.  Et  de  la  vie? 

Valère.  C'est  un  point  un  peu  duret;  neant- 
moins  pensez  que ,  si  l'homme  estimoit  sa  vie  com- 
me il  doit,  que  tant  sottement  il  ne  la  hazarderoit 
tous  les  jours  à  mille  dangers  comme  il  faict  pour 
une  femme.  Mais  voicy  vostre  fidelle,  vostre  tout, 
et  le  cabinet  de  vos  secrets. 

Thomas.  Valère!  Maurice  dict  que  tu  ailles 
parler  à  luv. 

Symeon.  Jesçauray  maintenantla  vérité.  Tho- 
mas, vien  çà.  Ouest  mon  fils? 

Thomas.  Bien  loing  d'icy. 

Symeon.  Où? 

Thomas.  Voulez- vous  le  savoir?  Il  est  au 
Chastelet. 

Symeon.  Au  Chastelet  !  Quoy!  mon  fils  te  sem- 
ble-il homme  de  prison? 

Thomas.  Il  m'est  advis  qu'oy,  puis  que  le  guet 
l'y  a  faict  mettre. 

Valère.  0  quel  glouton  ! 

Symeon.  Pourquoy? 

Thomas.  Pour  avoir  esté  trouvé  saisv  d'armes. 

Symeon.  Comment  !  un  bourgeois  peut-il  pas 
la  Duict  porter  armes? 

Thomas.  Vous  oyez  que  c'en  est. 

Symeon.  Cepcndart  de  Valère  m'a  faict  croire 
qu'il  souppoit  cliez  Pliilippes  et  devoit  coucher 
avec luy. 

Thomas  .  Monsieur,  je  me  mocque,  il  a  dict  vray  : 
il  est  chez  Philippes,  où  vient  d'arriver  une  trou- 
pe de  jeunes  hommes  qui  se  sont  mis  à  discourir 
des  plus  belles  choses  du  monde,  asçavoir  des  let- 
tres et  de  la  poésie. 

Valère.  0  quel  engeolleur  ! 

Symeon.  Thomas,  tu  as  tort  :  ce  n'est  icy 
qu'il  se  faut  mocquer;  tu  m'as  faict  transir  de 
frayeur. 

Thomas.  Si  je  vous  ay  pour  ceste  nuict  apres- 
té  une  mer  de  doulceur,  ne  puis-je,  en  me  jouant, 
vous  donner  un  peu  d'amertume. 

Symeon.  Tu  peux  faire  de  moy  à  ton  plaisir. 
Valère.  vien  ça  :  va  où  je  t'ay  dict. 

Valère.  Monsieur,  je  ne  puis  me  retenir  que 
je  ne  vous  dise  que,  si  vostie  corps  est  sain,  vous 
avez  l'esprit  bien  malade, 

Symeon.  Que  te  semble,  Thomas,  de  la  liberté 
de  ce  galant? 

Valère.  Je  dy  vray  ;  voicy  :  vous  allez  hors  du 
logis,  ma  dame  est  au  lict  rongée  d'une  grosse 
fiièvre,  et  Françoise  est  si  jeune  que  elle  n'a  pas 
la  cognoissance  qu'elle  debvroit  avoir.  Si  je  m'en 
vay,  qui  voulez-vous  qui  garde  la  maison?  Pen- 
sez-vous vostre  fille  seurement  en  la  compagnie 
d'une  servante? 

Symeon.  Je  sçavois  bien  que  cestuy-cy  tiroit 
le  cul  arrière,  tant  il  a  peur  ne  dormir  assez  ceste 

nuict;  mais  je  veux   que  tu  y  ailles,  enten-tu? 

ValÈre.  J'iray,  et  eu  advienne  ce  qu'il  pour- 
ra. 

Thomas.  Quelle  manière  de  faire  est-ce  cy?  Je 
suis  d'advis  que  tu  sois  le  maistre  ! 

Valère.  Et  je  suis  d'advis  qu'on  t'attache  à 
une  potence,  effronté  maquereau  que  tu  es. 

Thomas.  Ce  chien  a  la  rage,  il  le  faut  as- 
sommer. 

Symeox.  Or  sus,  desloge,  que  je  ne  te  le  dise 
plus,  mais  escoute  :  s'il  veut  prendre  son  espée,  dy 
îuv  qu'il  la  laisse. 

Thomas.  Ha,  ha  !  avez-vouspeur  qu'on  le  mei- 
ne  prisonnier. 

Symeon.  Que  sçait-on?  Je  ne  voudrois  estre  en 
peine  d'employer  mes  amis. 

Thomas.  Comme  si  c'estoit  quelque  batteur 
de  pavé  et  homme  sans  adveu. 

Symeon.  Cela  n'y  faict  rien;  on  ne  cognoist 
aujourdhuy  le  gentil-homme  auprès  le  savetier, 
tant  chacun  est  maintenant  brave. 

Thomas.  Que  voulez-vous  !  c'est  la  guerre. 

Symeon.  Or  laissons  cela.  As-tu  mcnémamais- 
tresse  où  tu  sçais? 

Thomas.  Pensez-vous  que  j'aye  dormy? 

Symeo>'.  a  quoy  donc  perdons-nous  notre 
temps,  que  ne  nous  en  allons? 

Thomas.  Sçavez-vous  que  premièrement  je 
A"ous  veux  dire? 

Symeon.  Non,  je  n'en  sçay  rien. 

Thomas.  11  faut  que  pour  ce  premier  coup 
vous  vous  monstriez  honneste  envers  elle,  car, 
comme  voussçavez,  elle  est  vierge,  et  la  plus  hon- 
teuse que  vistes  jamais. 

Symeon.  As-tu  opinion  que  je  sois  autre  qu'hon- 
neste  ? 

Thomas.  Pource  que,  pensant  vous  advancer, 
vous  seriez  en  danger  d'encourir  sa  malegrace, 
car  je  lui  ay  dict  de  vous  tout  le  bien  qu'on  en 
sçauroit  dire  ou  penser,  et  l'ay  conduite  à  ce  pas- 
sage avec  grand  et  merveilleux  artifice,  luy  jurant 
par  tous  les  sermeus  du  monde  que  où  elle  ne 
voudroit  vous  ne  l'y  forceriez  pas. 

Symeon.  Forcer  !  je  ne  veux  d'elle  que  ce 
qu'elle  vouldra,  et  rien  de  plus.  Que  veux -tu  da- 
vantage''' Mon  vouloir  est  conjoint  au  sien, 

Thomas.  C'est  assez,  il  n'est  donc  besoin  vous 
dire  autre  chose;  vous  la  cognoissez.  Allons. 


SCÈNE   IV. 

Catherine,  servante  de  Symeon  ;  Françoise,  fille 
de  Symeon  ;  Horaiio. 

Catherine. 

^  liez,  monmaistre,  allez ,  jepuisbien  dire 
qu'à  vostre  retour  vous  ne  trouverez 

f^f  pas  Françoise.  La  pauvre  fille,  elle  se- 
R  roit  bien  sotte  demeurer  tousjours  les 
mains  en  croix  sur  son  tablier,  attendant  de  jour 
en  jour  que  son  père  la  mariast,  veu  qu'il  est  tant 
affoUé  après  ses  amours  qu'il  ne  se  souvient  plus  de 
luy  mesmes.  Françoise  m  amye,  nos  affaires  ne 
pouvoient  mieux  aller,  puis  que  ce  mal'heureux 
Valère  n'est  pas  céans.  Une  heure  me  semble  du- 
rer mille  ans,  tant  il  me  tarde  veoir  comme  ces 
habits  d'homme  vous  siéront  bien.  Là  donc,  des- 

pcschez-vous,  car  nous  n'avons  que  tarder.  Mais 
qui  est  celuy  qui  vient  di'oit  à  nous?  11  me  semble 
rostre  amoureux.  Ma  fy,  aussi  est-ce.  Allez  viste 
vous  despecher. 

Françoise.  Mon  Dieu,  laisse  que  je  le  voye. 

Catherine.  Vous  le  verrez  une  autre  fois 
tout  à  loisir  ;  liastez-vous  tost,  que  ce  pendant 
vostre  frère  ne  vienne,  ou  ce  larron  de  Valere,  en- 
nemy  de  nostre  bien. 

HoRATio.  Mon  ame,  la  royne  de  mon  cœur  ! 
Estoit-ce  pas  là  ma  maistresse?  Je  parle  à  vous, 
Madame;  estoit-ce  pas  là  mon  ame? 

Catherine.  Oy,  Monsieur. 

HORATIO.  Pourquoy  s'est-elle  si  tost  l'etirée  ? 

Catherine.  Elle  est  allée  vestir  les  accous- 
tremcns  que  lui  avez  envoyez. 

HoRATio.  Ne  pouvoit-elle  pas  bien  venir  ves- 
tue  comme  elle  estoit? 

Catherine.  Elle  sera  plus  commodément  ain- 
si desguisée. 

HORATlO.  0  Dieu!  qu'il  ennuyé  à  qui  attend! 

Catherine. Elle  viendra  incontinent.  Jelavay 
haster  ;  faictes  un  tour  ce  pendant. 

Horatio.  Dictes  luv,  je  vous  prie,  qu'elle  se 
despesche  et  ne  laisse  perdre  si  belle  occasion. 

Catherine.  Elle  sera  icy  tout  à  ceste  heure. 
Pardonnez-moy  si  ïe  ferme  Thuys. 

SCÈNE  V. 
Horado,  Catherine,  Françoise. 

HORATIO. 

a  douce  pitié  sei'a  toujours  par  moy  pu- 
U'^k  bliée,  ô  Amour,  et  u'adviendi-a  jamais 
^i  que  je  me  plaigne  detoy,  ny  de  Fortune, 
i^  puis  qu'ores  je  me  doy  trouver  avec  ma 
chère  Françoise,  sans  laquelle  j'avois  délibéré  ne 
plus  vivre.  A  ceste  occasion,  ô  sainctes  deitez,  je 
vous  offre,  dédie  et  consacre  ma  vie,  protestant  ne 
blasphémer  jamais  comme  j'ay  faict  contre  vos  di- 
vinitez,  ains  employer  mon  esprit  et  ma  langue  à 
publier  partout,  comme  j'y  suis  tenu,  la  grandeur 
de  vos  forces  et  les  grâces  que  je  reçoy  de  vous. 
Bénits  soient  les  tourmens,  les  douleurs,  les  pei- 
nes et  les  travaux  que  j'ay  souffertz  pour  bien 
aymer,  puis  que  si  cher  et  heureux,  guerdon  m'est 
ores  préparé  !  Benitz  soient  les  soupirs  et  les 
pleurs  qui  si  souvent  sont  sortis  de  ceste  poitrine 
et  de  ces  yeux  !  Et  benistes  soient  encores  les 
nuicts  que  j'ay  passées  en  veilles  et  lamentations, 

Suis  que  telle  doit  estre  la  recompense  de  mou  fi- 
elle service. M aisj'oy ouvrir l'huys!  Helas,  ouvrez 
vous  aussi,  mes  yeux,  car  voicy  vostre  soleil  qui 
vous  veut  illuminer. 

Françoise.  Monsieur,  je  metz  entrevosmains 
tout  ce  que  j'ay  de  plus  précieux,  qui  est  mon 
honneur  et  ma  vie. 

Catherine.  0  Amour,  que  forte  est  ta  puis- 
sance? Cestuy  ne  peut  former  une  paroUe,  tant 

grande  est  la  doulceur  qu'il  reçoit  de  voir  et  em- 
brasser sa  dame.  Of  !  quels  doux  et  savourcuv  bai- 
sers !  Mon  Dieu  !  que  je  pense  qu'ils  sont  aises  ! 

HORATIO.  Impératrice  de  mon  ame,  royne  de 
mon  cœur  et  tresorière  de  ma  vie,  que  j'adore  en 
pensée ,  puis  que  vostre  courtoisie  est  si  grande 
qu'elle  me  rend  digne  de  son  amour,  que  si  long 
temps  j'ay  mis  peine  d'acquérir,  le  service  que 
je  vous  doy  est  si  grand,  que,  quand  je  mour- 
rois  pour  vous ,  je  m'asseure  que  je  n'aurois  en- 
cores  satisfaict  à  la  moindre  des  obligations 
dont  je  vous  suis  et  seray  éternellement  redeva- 
ble. C'est  pourquoy  je  vous  prie  m'employer  en  ce 
où  me  penserez  estre  bon  ,  et  vous  servir  de  moy 
comme  d'un  qui  est  tout  vostre,  et  qui  n'ayme  sa 
vie  que  pour  la  despendre  en  l'obéissance  de  vos 
commaiidemeus. 

Catherine.  Doulces  parolles  et  sucrées. 

Françoise,  Monsieur,  où  me  menez-vous? 

HORATIO.  Où  je  vous  mène,  m'amour?  En  une 
maison  qui  est  vostre  à  jamais ,  et  où  aurez  plus 
de  puissance  que  moi-mesme. 

Françoise.  Ilastons-nous  donc,  je  vous  prie. 

Catherine.  Dieu  vous  bénisse  de  sa  saincte 
gi'ace  !  Or  puis  que  chacun  se  doit  donner  du  bon 
temps ,  que  iay-je  ores  que  je  me  trouA'c  seule , 
que  je  ne  fais  ma  dernière  main,  devant  que  Mau- 
rice et  Valère  soient  de  retour?  Aussi  bien,  quand 
mon  maistre  sera  venu  de  sa  chasse  amoureuse,  ne 
trouvant  Françoise  au  logis,  il  fera  le  diable  et  me 
voudra  escorcher,  comme  si  j'estois  cause  de  tout, 
et  non  sa  grande  nonchallance,  qui  l'a  faict  deve- 
nir fol  après  les  femmes,  ne  se  souciant  de  marier 
sa  fille,  comme  si  elle  n'estoit  de  chair  comme  les 

autres.  Je  dy  que  les  hommes  sont  hommes,  mais 
les  femmes  sont  aussi  femmes  ,  et  n'en  desplaise  à 
mon  viel  resveur  de  maistre.  0  pauvre  ccervellé! 
yien  quand  tu  voudras  ,  tu  trouveras  besongne 
faicte  ,  car  quant  à  moi  je  ne  délibère  t'attendre. 
Mais  que  feray-je?  J'ay  icy  besoin  de  conseil. 
Quel  conseil?  Dict-on  pas  ordinairement  que  c'est 
folie  quitter  un  bien  qui  se  présente  ?  Serois-je 
pas  bien  folle  m'en  aller  les  mains  vuydes,  veu 
qu'il  y  a  dcquoyles  emplir?  Oy,  par  mon  ance! 
Je  sçay  où  est  la  vaisselle  d'argent,  et  cognois 
homme  qui  me  la  changera  en  beaux  escus  au  so- 
leil ;  après  je  m'en  iray  ailleurs  ;  je  seray  autant 
bien  venue  à  Lyon  qu'icy  :  on  vit  partout,  qui  a 
dequoy.  Je  vay  donc  entendre  à  mes  pièces,  et 
puis  vidi  aquam  ,  l'eau  beniste  de  Pasques.  A 
Dieu,  je  me  recommande. 


SCÈNE  VI. 
Françoise ,  Valcre  ,  Horatio. 

Françoise. 

h!  chetive  que  je  suis!  Combien brefve 
a  esté  ma  félicité  1  Helas  !  que  j'ay  bien 
esté  née  au  monde  pour  n'estre  jamais 
heureuse  !  Que  dis-je  ,  heureuse  ?  ains 
pour  n'estre  un  seul  jour  sans  larmes  !  Mainte- 
nant qu'estoil  venu  ce  temps  que  plus  je  desirois  , 
ce  temps  auquel  je  me  devois  trouver  entre  les 
bras  de  l'homme  que  j'ayme  mieux  en  ce  monde, 
0  cruauté  du  ciel  !  helas  !  je  n'avois  encor  faict 
trois  pas  avec  luy  que  nous  nous  sommes  trouvez 

au  milieu  de  cent  espées,  n'entendant  autre  chose 
que  touche,  frappe,  tue  !  Je  me  double  bien  que 
ce  n'estoit  à  nous  à  qui  ils  en  vouloient ,  ains  seu- 
leaîciit  à  eux-mesraes  ;  mais  quoy  !  soit  pour  n'a- 
voir accousturaé  cheminer  de  nuict,  soit  pour  la 
naturelle  timidité  qui  est  eu  nous,  je  n'entendy  si 
tostce  tintamarre  et  le  cliquetis  des  espées  quiflam- 
boyoient  comme  esclairs,  que,  transie  de  frayeur, 
oubliant  toute  chose,  je  me  suis  donnée  à  la  fuite, 
et  n'ay  cesse  de  courir  jusques  à  tant  que  me  suis 
trouvée  en  ce  lieu,  sans  sçavoir  qu'est  devenu  mon 
amy.  Hé!  pauvrette  que  je  suis,  misérable  et  in- 
fortunée !  que  feray-je  ?  que  dcviendray-je?  Re- 
tournerav-je  en  la  maison  de  mon  père?  Non,  je  ne 
le  feray  jamais.  Que  feray-je  donc?  où  iray-je? 
Helas  !  si  je  trouvois  au  moins  qui  m'enseignast 
le  logis  du  cardinal,  j'irois  sçavoir  si  mon  bon 
seigneur  et  amy  s'y  est  point  retiré  ;  sinon  je  l'y 
attendrois,  ou  pour  le  moins  que  j'en  eusse  des 
nouvelles,  et  s'il  a  rcceu  quelque  desplaisir  ou  non. 
Yray  Dieu  !  on  dict  bien  vray  que  fortune  ne  vient 
jamais  seule  :  voicy  mal  sus  mal,  helas!  C/estVa- 
lère  ;  mais  ce  m'est  tout  un  :  advienne  qui  pourra, 
je  suis  résolue,  et  me  laisseray  plustost  escarteler 
vive  que  retourner  chez  mon  père. 

ValèRE.  Voicy,  voicy  le  laquais  de  ce  bougre 
italien  !  Il  y  a  plus  d'un  mois  qu'un  maquereau  et 
luy  ont  prins  leur  assignation  à  ceste  heure.  Je 
l'accoustreray  de  toutes  façons,  et  en  sorte  qu'il  n'y 
retournera  de  sa  vie  qu'il  ne  luy  en  souvienne. 
Que  fais-tu  là,  hé!  petit  pendart?  Que  cherche-tu 
es  environs  de  ceste  maison?  Tu  fains  ne  m'cn- 
tendre,  et  cependant  passes  outre  ;  mais,  par  dieu  ! 
tu  n'es  pas  eschappé.  Ça,  ça,  demeure,  et  desve- 

loppe  ce  manteau  d'alentour  ton  yisage.  11  faut 
que  je  compte  avec  loy,  si  tu  ne  le  sçais. 

Françoise.  Passe  ton  chemin  ,  je  te  prie,  et 
me  laisse  aller  le  mien;  je  n'ay  que  faire  à  toy  ny 
peu  ny  point. 

Valère. Voyez  l'audacieux  vilain  !  Desveloppe 
ce  manteau ,  te  dis-je ,  et  ne  me  tourne  point  les 
espaules  ;  je  ne  veux  encores  faire  trotter  dessus 
Martin  Baston. 

Françoise.  Je  te  dy  que  tu  suives  ton  chemin, 
m'entends-tu  ? 

Valère.  Quoy  !  jene  te  descouvriray  doncques 
pas  ? 

Françoise.  Retire-toy  d'icy,  larron  que  tu 
es  !  Me  veux-tu  voiler  en  la  rue? 

Valère.  0  mon  dieu,  mon  dieu  !  qu'est-ce  que 
je  voy  !  Est-ce  pas  Françoise  ? 

Françoise.  Quelle  Françoise?  Je  pense  qu'il 
me  voudroit  faire  à  croire  que  je  suis  femme,  pour 
donner  plus  de  couleur  à  sa  meschanceté,  et  plus 
aisément  me  mener  avec  luy. 

Valère.  0  pauvie  folle!  est-ce  cy  l'honneur 
que  tu  fais  à  tes  parens?  Sont-ce  cy  les  joyes  et 
allégresses  que  tu  aprestes  à  ton  père?  Dy-moy, 
qui  t'a  tirée  hors  du  logis  en  cet  habit?  Voyez  avec 
quel  œil  elle  me  regarde  !  Où  penses-tu  aller, 
misérable?  Retourne,  Françoise  ,  retourne  en  la 
maison,  devant  que  ton  père  s'en  aperçoive,  et  ne 
lasche  tant  la  bride  à  ta  sotte  volonté ,  que  tu  ne 
te  précipites  au  gouffre  de  toute  misère.  Mais 
voyez,  la  malheureuse,  si  elle  se  remuera  ! 

Françoise.  Qui  ne  riroit  des  foUies  de  cet 
homme?  Qui  es-tu  ?  quand  te  vy-je  jamais?  quand 
m'as-tu  cogneuëpour  femme?  Pauvret!  tu  es  fol, 

ou  yvre,  ou  insensé.  Que  je  sois  femme,  Dieu  m'en 
gard  ! 

Valère.  Est-ce  là  l'honnesteté  d'une  fîlle  de 
bien  ?  Quels  propos  sont-ce  là  ? 

Françoise.  Je  te  dy  que  tu  es  fol,  et  te  le 
diray  encore;  es-tu  content? 

Valère.  Puis  qu'ainsi  est,  nous  verrons  main- 
tenant qui  aura  plus  de  force  ,  ou  tes  paroles  ou 
mes  bras. 

Françoise.  Que  dis-tu? 

Valère.  Escoute,  je  voy  bien  que  tu  es  sans 
cervelle,  et  ne  sçais  que  c'est  de  raison.  Voilà 
pourquoy,  pour  faire  devoir  de  bon  serviteui-,  je 
veux  employer  la  force. 

Françoise.  La  force!  garde-t'en  bien,  car  je 
t'aprendray  que  c'est  que  forcer  les  personnes. 

Valère.  Quoy  !  te  feray-je  pas  retourner  au 
logis  ? 

Françoise.  Ah!  traistre,  volleur,  assassin, 
tu  me  déchiies  !  Que  me  demandes-tu  ? 

Valère.  Que  tu  viennes  d'amitié,  et  je  quit- 
teray  la  force. 

Françoise.  Je  t'cstrangleray,  voy-iu  !  mes- 
chant  bourreau  que  tues  !  Tu  me  veux  donc  voiler? 

HoRATio.  0  ciel!  comme  en  peu  de  temps  se 
changent  les  effects  d'amour  et  de  fortune  !  Toute 
à  ceste  heure  je  tenois  mon  bien  entre  mes  mains, 
et  tout  à  ceste  heure  je  l'ay  perdu.  Ah  !  par  où 
commenceray-je  ma  plainte? 

Françoise.  Je  t'arracheray  les  yeux  de  la 
teste  !  Me  veux-tu  laisser  ? 

Valère.  Tu  viendras,  par  Dieu!  vueilles  ou 
non. 

HoRATiO.Voy-je  pas  là  ma  maistresse?  0  Dieu! 
que  luy  veut  faire  ce  poltron? 

Françoise.  Dieu  soit  loué!  voicy  qu'on  vient 
à  mon  secours.  Monsieur,  voyez,  je  vous  prie, 
l'audace  de  ce  fier  outrecuidé. 

Valère.  0  misérable  !  voicy  donc  ton  bel 
amoureux.  Va,  va,  je  te  fais  la  croix  sur  le  dos. 

HoRATio.  Atten-moy,  larron!  atten,  traistre! 
où  fuy-tu? 

Françoise.  Monsieur,  laissez-le  aller,  Jésus! 
que  je  suis  aise  devons  veoir  en  bonne  santé  !  Par 
ma  conscience ,  puis  que  je  vous  tiens ,  vous  ne 
m'eschapperez  plus. 

HoRATio.  Je  voy  bien,  m'amour,  que  nostre 
conjonction  est  escrite  au  ciel ,  qui  me  faict  croire 
qu'aucun  accident  ne  nous  pourra  jamais  séparer. 


ACTE    IIII. 

SCÈNE  I. 

Jacquet,  en  habit  de  fîUe,  retournant  d'avec 
le  vieillard;  Thomas. 

Jacquet. 

rreste  !  je  mourray  si  je  ne  te  racomte 
de  point  en  point  comme  le  tout  s'est 
passé. 
fe  Thomas.  Tu  me  le  diras  tout  à  loisir 
quand  nous  serons  au  logis ,  car  il  me  tarde  que 
je  sçache  comme  se  sont  portées  les  affaires  de 
ton  maistre  et  de  Françoise ,  pource  que,  si  elles 

ont  succédé  comme  je  pense,  nous  aurons  de  quov 
rire  un  jour  entier. 

Jacquet.  C'est  tout  un,  je  veux  que  tu  m'es- 
coutcs;  nous  aurons  tousjours  cet  advantage. 

Thomas.  Dcpesche-toy  donc  ! 

Jacquet.  Mais  tu  me  la  baillas  belle. 

Thomas.  Comment? 

Jacquet.  Tu  m'avois  promis  ne  bouger  d'avec 
moy,  et  tu  t'en  allas  si  tost  que  je  fus  entré  en  la 
chambre  du  vieillard. 

Thomas.  Te  diray-je  la  vérité?  Il  me  graissa 
si  bien  les  mains  que  je  me  laissay  chasser. 

Jacquet.  Où  as-tu  esté  cependant? 

Thomas.  En  un  cabaret,  c^r  je  mourois  de 
faim  et  de  soif. 

Jacquet.  Et  toy  sage.  Or,  cscoutedonc,  et  tu 
orras  merveilles.  Quand  ce  mouton  m'eut  veue  , 
il  entra  en  telle  crainte  qu'il  n'osoit  ouvrir  la  bou- 
che pour  me  dire  un  seul  mot. 

Thomas.  Il  te  le  sembloit,  mais  il  est  mcs- 
chant  comme  un  bœuf. 

Jacquet.  Tu  dis  vray.  Après,  et  si  tost  qu'il 
t'eustfait  soi'tir  et  fut  demeuré  seul  avecques  moy, 
il  ferma  la  porte  aux  deux  verroux  ,  puis  s'appro- 
chant  de  moy,  qui  faisois  fort  la  honteuse ,  me  fit 
les  plus  sottes  caresses  du  monde,  me  voulant 
baiser  a  tous  coups  ;  mais  il  ne  fut  jamais  en  sa 
puissance. 

Thomas.  Tu  faisois  trop  la  rencherie. 

Jacquet.  En  fin  ,  se  jettant  à  genoux  devant 
moy,  commença  me  prier  et  conjui'er  avec  les 
plus  douces  parolles  dont  il  se  pouvoit  adviser; 
mais  je  ne  le  voulois  oyr,  luy  disant  tousjoirrs  : 
Mon  Dieu,  laissez-moy  aller  devant  qu'il  soit  plus 


72  Larivey. 

nuict  ;  car,  si  ma  mère  me  demandoit ,  je  serois 
battue. 

Thomas.  Ha  !  ha  !  ha  !  il  m'est  advis  que  je 
vous  voy  ensemble. 

Jacquet.  M'ayaut  priée  et  repriée  à  sa  mode , 
et  me  trouvaut  tousjours  plus  dui'c,  me  requist 
finablement  que  si  je  ne  voulois  rien  faire  pour 
l'amour  de  luy,  qu'à  tout  le  moins  pour  mon  aise 
je  me  couchasse  vestue  comme  j'estois  sur  le  lict, 
car  il  ne  me  pouvoit  veoir,  disoit-il ,  ainsi  debout 
et  mal  à  mon  aise. 

Thomas.  Cela  procedoit  de  grande  amitié. 

Jacquet.  Ce  que  je  luy  accorday,  aux  condi- 
tions qu'il  ne  me  toucheroit  point. 

Thomas.  Tu  luy  donnas  le  plus  et  luy  refusas 
le  moins  ;  ainsi  tu  ne  le  soUicitois  plus  te  laisser 
aller? 

Jacquet.  Si  faisois  plus  que  jamais,  pour  don- 
ner couleur  à  la  fraude,  disant  quelquesfois  avec 
une  voix  si  triste  qu'il  sembloit  que  je  pleurasse  : 
Où  est  Thomas?  Mon  Dieu,  je  voy  bien  que  je 
suis  trahie  !  En  fin  ,  je  me  couchay,  et  luy  auprès 
de  moy . 

Thomas.  Est-ce  tout? 

Jacquet.  Nenny,  de  par  Dieu!  voicy  le  meil- 
leur :  si  tost  que  je  fus  sur  le  lict,  j'agencey  ma 
robe  entre  mes  jambes  et  alentour  de  moy,  si 
proprement  et  estroittement  que  puce  n'y  eust 
pas  entré. 

Thomas.  Et  bien? 

Jacquet.  Cependant  le  pauvre  Landore,  ayant 
bien  souspiré,  fit  semblant  dormir,  et  moy  aussi. 

Thomas.  Bon! 

Jacquet.  Et  ayant  demeuré  quelque  temps 

en  cet  estât ,  je  luy  tourné  le  dos ,  faignant  tous- 
jours  dormir  bien  fort. 

Thomas.  Pourquoi  cela? 

Jacquet.  Adoncle  vieillard  se  retourna  aussi, 
puis  quelque  temps  après  je  senty  que  peu  à  peu 
il  levoit  le  bord  de  ma  robbe  avec  la  main,  qu'il 
couloit  tousjours  en  amont,  cherchant. ..  tu  m'en- 
tends bien? 

Thomas.  Mais  si  les  puces  n'y  eussent  sçeu  en- 
trer, comme  y  pouvoit-il  mettre  la  main? 

Jacquet.  Que  tu  es  simple!  vien  çà  :  qui  a  plus 
de  force,  ou  une  main,  ou  une  puce? 

Thomas.  Passons  outre. 

Jacquet.  En  ces  entre-faictes  j'ouvre  les  jam- 
bes comme  en  dormant,  quoy  sentant  le  viellard, 
il  poussa  sa  main  jusques  entre  mes  cuisses,  où  il 
trouva  ceste  racine  qui  distingue  les  hommes  d'a- 
vec les  femmes. 

Thomas.  Et  puis,  qu'en  fut-ce? 

Jacquet.  Je  ne  A'y  pas  quelle  grimasse  il  fai- 
soitlors,  mais  je  l'entendy  jetter  un  grand  cry,  et 
dire:  Qu'est-ce  cy  ?  dors-je  ou  non? A  ce  cry,  fai- 
gnant de  m'esveiller,  je  me  retourné  vers  luy,  le 
regardant,  et  lui  moy. 

Thomas.  Que  meritois-tu  alors? 

Jacquet. Gentmille  escus;  mais  escoutedonc, 
si  tu  veux. 

Thomas.  Achève,  lu  me  romps  la  teste. 

Jacquet.  Pour  le  faire  court,  le  bonhomme 
me  demanda  qui  j'estois,  et  pourquoy  je  l'avois 
trompé  en  ceste  manière. 

Thomas.  Que  respondis-tu  ? 

Jacquet.  Je  luy  dy  que  j'estois  le  frère  à  Ma- 
rie, laquelle  m'avoit  envoyé  ainsi  desguisé  vers 


74  Laiiivey. 

luy  pour  Tasseurcr  de  son  amitié,  mais  quMlc 
vouloit  qu'on  n'en  sçeust  rien,  joint  qu'elle  ne 
se  fioit  trop  en  toy,  cognoissant  ta  mauvaise  lan- 
gue. 

Thomas.  Grand  mcrcy. 

Jacquet.  Que  t'en  semble?  ay-je  pas  joué  un 
tour  de  maistre  Gonyn  ? 

Thomas.  J'en  suis  bien  tenu  au  lien  de  tes 
chausses. 

Jacquet.  Chose  que  le  bon  homme  crcut,  le- 
quel, pensant  à  l'advenir  s'ayder  de  moy,  me  fist 
mille  belles  et  grandes  promesses,  et,  qui  plus  est, 
tirant  un  ruby  de  son  doigt,  me  le  bailla  pour 
porter  à  ma  sœur. 

Thomas.  Monstre  veoir...  Par  sainct  Jehan, il 
est  beau,  pourtant!  Voilà,  je  sça  vois  bien  que  j'au- 
rois  la  peine,  et  un  autre  en  emporlcroit  le  pro- 
fict. 

Jacquet.  Tu  ne  dis  rien  des  testons  qu'il  t'a 
donnez. 

Thomas.  Voilà  un  grand  venez-y  vcoir  !  ce 
n'est  que  de  la  monnoye.  Cependant  tu  as  tout 
chargé  sur  mon  dos. 

Jacquet.  Au  contraire,  je  t'ay  deschargé,  lui 
ayant  faict  entendre  que  lu  avois  esté  le  premier 
trompé . 

Thomas.  Ce  m'est  tout  un.  Tant  y  a  que  la 
trousse  est  belle. 

Jacquet.  Or  sus,  allons  trouver  mon  mais- 
tre. 

SCÈNE   II. 

Valère,  Belle-Couleur^  servante  de  la  mère  à 
Marie. 

Valère. 

e  suis  tant  fâché  du  nouveau  malheur 
advenu  à  mon  maistre  par  la  fuite  de  sa 
fille ,  que  je  voudi'ois  n'avoir  jamais  esté 
né.  Je  le  conseillois  si  bien,  lui  disant 
tousjours  qu'un  jour  il  s'en  trouveroit  fasché,  et 
lui  adviendroit  quelque  scandale  ;  mais  il  ne  m'a 
jamais  voulu  croire.  Or,  il  cognoistra  maintenant 
quel  profit  il  eust  retiré  de  mon  conseil,  s'il  n'eust 
voulu  rescmbler  à  ces  sots  qui  pensent  faire  tort  à 
leur  réputation  s'ils  prennent  l'advis  de  leurs  ser- 
viteurs et  les  escoutent  parler,  encor  qu'ils  soient 
plus  sages  qu'eux.  11  verra  à  ceste  heure  quel 
beau  gain  il  recueillera  de  ses  amours.  Mais  com- 
me eussé-je  jamais  peu  croire,  si  je  ne  l'eusse  veu, 
que  Françoise  eust  esté  tant  forte  et  courageuse, 
et  eust  eu  si  peu  de  respect  à  son  honneur  ?  Hé- 
las !  que  dii'a-on  par  la  ville  quand  on  sçaura  que 
la  fille  d'un  tel  marchant  s'en  est  fuye  avec  je  ne 
sçay  quel  Italien,  et  s'est  retirée  en  la  maison  d'un 
cardinal?  On  en  fera  des  comédies.  Mon  Dieu! 
pourquoy  mon  malheur  a-il  voulu  que  je  n'avois 
lors  ny  verge  ny  baston  :  car  si  j'eusse  eu  mon 
espée  ou  ma  dague,  j'y  eusse  peut-estre  remédié, 
et  me  fusse  plustost  laissé  tailler  en  pièces  que  la 
laisser  emmener;  mais  n'ayant dequoy me  detfen- 

dre,  j'ay  esté  contraint  cedder  à  la  fureur  et  m'en 
fuir. 

Belle-Couleur.  Mananda,  ce  pauvre  jeu- 
ne homme  me  faisoit  pitié. 

Valère.  0  mère  infortunée  !  tu  mourras  de  re- 
gret si  tost  que  sçauras  ces  nouvelles. 

Belle-Couleur.  Mais  qui  n'en  eust  eu  com- 
passion, voyant  comme  tous  trois  luy  ont  couru 
sus  la  dague  au  poing? 

Valère.  Qui  enten-je  ici  parler?  Ho!  c'est 
Belle-Couleur.  Dieu  gard,  la  belle!  Et  bien,  quel- 
les nouvelles  apportes-tu  de  Maurice?  comme 
vont  les  affaires?  Je  soupçonne  qu'il  y  a  encore  de 
la  diablerie  de  ce  costé-là. 

Belle-Couleur.  Je  pense  qu'il  a  eu  la  der- 
nière de  ses  pœurs. 

Valère.  Comment  cela? 

Belle-Couleur.  Je  te  le  diray.  Après  qu'il 
fut  entré  chez  nous,  et  tandis  qu'il  estoit  en  une 
chambre,  devisant  avec  Marie,  comme  il  avoit 
esté  arresté,  voicy  à  l'instant  entrer  le  frère  à 
ma  maistresse,  accompagné  de  ses  deux  fds,  et  en- 
cor  d'un  sien  cousin,  lesquels,  trouvant  le  jeune 
homme  avec  la  fille,  luy  coururent  sus  la  dague 
au  poing,  disans  qu'il  failloit  qu'il  l'espousastou 
qu'il  estoit  mort.  Quoy  voyant  le  pauvre  Maurice, 
mesme  qu'il  sentoit  desjà  la  dague  chatouiller  son 
gosier,  pour  sauver  sa  vie  fut  contraint  faire  ce 
qu'ils  ont  voulu. 

Valère.  Bon!  Ça  donc  esté  par  force? 

Belle-Couleur.  Soit  de  force,  soit  de  gré, 
tant  y  a  qu'elle  est  sa  femme. 

Valère.  Qui  l'introduisit  en  la  maison? 

Belle-Couleur.  Parce  que  tu  n'en  sçays  rien! 

Valère.  Comme  veux-tu  que  je  le  sçache? 

Belle-Couleur.  Je  ne  sçay;  qui  m'en  a  prié 
que  toy?  pourquoy  m'as-tu  accostée,  me  promet- 
tant que  c'est  tout  un  ? 

Valère.  Comme  si  vous  autres  n'en  eussiez 
esté  d'accord. 

Belle-Couleur.  Dieu  mercy  à  toy  et  à  Tho- 
mas, qui  ne  me  preschiez  autre  évangile. 

Valère.  Je  l'ay  faict  à  bonne  fin,  et  m'en 
debvroitta  maistresse  sçavoir  bon  gi'é. 

Belle-Couleur.  Aussi  fera -elle. 

Valère.  Cela  se  pouvoit  bien  faire  sans  le  con- 
traindre par  force,  le  cousteau  sur  la  gorge.  Mais 
ou  vas-tu  à  ceste  heure ,  qu'on  sonne  matines  par 
tout? 

Belle-Couleur.  Je  vay  chercher  un  prestre 
pour  les  espouser. 

Valère.  C'est  bien  faict.  Va,  que  mon  maistre 
ne  te  voye  ;  le  voicy  qui  vient. 

Belle-Couleur.  Escoute,  souvien-toy  de... 
tu  m'entens  bien. 

Valère.  Aussi  fcray-je.  A  Dieu. 


SCÈNE  III. 
Valère  j  Symeon. 

Valère. 

vec  quel  visage  me  presenteray-je  de- 
vant îuy  ?Luy  doibs-je  tout  déclarer,  ou 
feindre  n'eu  sçavoir  rien  ? 

Symeon.  Par  mon  ame,  voilà  une 

plaisante  raillerie,  que  celle  qu'on  m'a  faicte  cestc 
nuict  ! 

Valère.  Hé!  qu'il  y  a  bien  pis.  Mais  il  ne 
l'entend  pas. 

Symeon.  Comment  diable  ,  m'amenerun  gar- 
çon au  lieu  d'une  fille  ! 

Valère.  Voyez  ,  ce  poltron  de  maquereau  luy 
aura  joué  d'une  autre  trousse  qu'il  ne  m'avoit 
dicte. 

Symeo\.  Mais  c'est  tout  un  ,  puis  que  tout  est 
reussy  à  bien. 

Valère.  Oy,  si  le  contraire  n'y  estoit. 

Symeon.  Par  ma  conscience,  je  n'eusse  jamais 
creu  qu'une  personnecust  si  parfaitement  resemblé 
à  une  antre  comme  ce  jeune  gars  resemble  à  Marie. 
Ce  sont  bourdes ,  tout  ce  que  l'Ariostc  raconte  de 
Ricbardet  et  de  Bradamant.  Je  l'av  vcu  et  tou- 
le  par  tout,  et  a  peine  puis-je  encor  croire  que 
ce  ne  soit  elle.  Toutestois  il  est  masle ,  car  j'ay 
tenu  son  pacquct.  Voylà,  la  fortune  m'en  veut. 

Valère.  Il  est  vray,  si  le  malheur  doit  estre 
appelé  fortune. 

Symeon.  Or  maintenant  je  ne  puis  qu'espérer 
avoir  ce  que  je  voudray,  puis  qu'à  cest  effect  elle 
m'a  envoyé  son  frère,  pour  ne  bazarder  son  hon- 
neur à  la  discrétion  de  ce  villain  maquereau.  Et,  à 
diie  vray,  je  courois  trop  légèrement;  mais  elle  a 
esté  bien  sage. 

Valère.  Oy,  d'avoir  espousé  Maurice. 

Symeon.  Que  dira-elle  quand  elle  verra  l'an- 
neau ? 

Valère.  Il  m'a  veu.  Lui  diray-je? 

Symeon.  Oo  Valère  !  je  ne  t'avois  pas  aperceu. 
Que  faict  Maurice  ? 

Valère.  Et  bien ,  avez-vous  esté  avec  Ma- 
rie? 

Symeon.  Ce  n'est  à  toi  t'en  informer.  Respon 
seulement  à  ce  que  je  te  demande. 

Valère.  0  pauvret  que  vous  estes!  où  est  vos- 
tre  réputation  ? 

Symeox.  Cesseras-tu  jamais  d'estriver  contre 
moy,  dy,  outrecuydé? 

Valère.  Pauvret,  dis-je,  vous  estes  vendu  de 
tous  costez  ,  et  ])ensez  avoir  bien  besongné  ! 

SvMEON.  Je  suis  vendu  !  que  dis-tu  ,  que  je  le 
scache  ? 

Valère.  Vostre  cher  maquereau ,  vostre  con- 
seiller, vostre  tout,  vostre  fac  totum,  s'est  mocqué 
de  vous. 

Symeon.  Mocqué  de  moy? 

Valère.  Oy,  mocqué  de  vous. 

Symeon.  Mocqué  de  moy!  Comment? 

Valère.  Pensiez-vous  pas  que  ce  glouton  por- 
tast  vos  messages  à  Marie? 

SvmeO".  Oy. 

Valère.  Il  n'en  faisoit  rien;  il  parloit  pour 
vostre  fils. 

Symeon.  Comment? 

Valère,  Vous  pensiez  que  ce  traistre  tous 
deust  ccste  nuict  faire  coucher  avec  elle ,  et  il  l'a 
fait  coucher  avec  Maurice. 

Symeon.  Oh  Dieu!  qu'est-ce  que  j'oy  !  11  a 
mené  Maurice  à  Marie? 

Valère.  Il  a  mené  Maurice  à  Marie ,  oy,  à 
Marie. 

Symeon.  Tu  t'es  encor  entendu  avec  eux? 

Valère.  Sije  me  fusse  entendu  avec  eux,  vous 
eussé-je  dict  ce  qui  vous  devoit  advenir? 

SvMEON.  N'est-ce  pas  bien  s'y  entendre,  quand 
tu  m'as  dict  qu'il  estoit  allé  soupper  chez  Philip- 
pes?  Voyià,  voylà  le  beau  soupper  que  a^ous  avez 
préparé, desloyaux ,  meschans,  iraistres  et  parjures! 
Que  le  feu  S.  Anthoine  a'^ous  arde  ! 

Valère.  Si  Maurice  me  l'a  dict,  pourquoy  ne 
l'eussé-je  creu,  veu  qu'on  l'eust  prins  pour  un 
sainct  ? 

Symeon.  Doncques  Maurice  s'est  amourasclié 
d'elle,  scachant  bien  que  je  l'aymois.  Voyez  un 
peu  l'amitié  et  obéissance  des  enfans  du  jourd'huy! 

Valère.  Je  vous  dy  encor  d'avantage,  qu'ils 
sont  mariez  ensemble. 

Symeon.  Mariez  !  0  chetif  que  je  suis  !  Helas  ! 
je  cognois  bien  maintenant  la  mescbanceté  de  ce 
traistre  Thomas ,  et  à  quelle  fin  il  m'a  amené  ce 
garçon  desguisé  en  fille.  Quioyt  jamais  parler  de 
plus  grande  trahison? 

Valère.  Vous  seriez  roy,  Monsieur,  s'il  n'y 
avoit  encor  pis. 

Symeon. Comment,  pis? 0  Dieu!  qu'y  pourroit- 
il  avoir  de  pis  ? 

Valère.  Vous  m'avez  demandé  de  Maurice, 
et  vous  devriez  demander  de  Françoise ,  qui  im- 
porte beaucoup  plus,  et  dont  je  vous  ay  si  souvent 
parlé. 

Symeon. Mon  Dieu,  fay,jete  supplie  qu'aulcun 
inconvénient  ne  me  soit  advenu  de  ce  costé  !  Que 
veux-tu  dire  de  Françoise? 

Valère.  Ne  vous  ay-je  autrefois  dict  qu'il  ne 
vous  estoit  bien  séant  estre  amoureux  ,  ains  que 
deviez  prendre  garde  à  ce  qui  vous  touchoit  de 
plus  près?  Maintenant  vous  cognoistrez  à  l'effect 
que  je  ne  le  disois  pour  vostre  mal. 

Symeon.  Dy-moy  viste  ce  que  tu  sçais. 

Valère.  Françoise  s'en  est  fuye,  Françoise  a 
honny  vostre  maison,  Françoise  s'en  est  allée 
avec  cet  Italien  dont  tant  de  fois  je  vous  ay  ad- 
verty ,  vous  disant  ce  qui  en  devoit  advenir.  Mais 
vous  vous  mocquiez  de  moy  ;  m'entcndez-vous  à 
ceste  heure? 

Symeon.  0  moy  misérable!  Helas!  me  voilà 
perdu.  Je  ne  pense  point  qu'en  tout  le  monde  il 
y  en  ayt  un  plus  infortune  que  je  suis.  En  es-tu 
asseuré  ? 

Valère.  Je  l'ay  veu  de  mes  propres  yeux ,  et 
ay  faict  ce  que  j'ay  peu  pour  empescher  ses  des- 
seins; mais  j'y  ay  pensé  esîre  tué. 

Symeon.  Donc  tu  pouvois  reparer  ceste  faute, 
et  tu  n'en  as  rien  faict? 

Valère.  Pleust  à  Dieu  que  je  l'eusse  peu  fai- 
re !  Quand  serez  au  logis,  vous  entendrez  le  sur- 
plus, car  j'ay  honte  le  dire  devant  tant  de  gens. 

Symeon.  La  chambrière  en  estoit-ellc  consen- 
tante ? 

Valère.  Jecroy  qu'oy. 

Symeon.  Âh!  mal'heureux  que  je  suis!  Va, 
fay  ouvrir  la  porte.  Helas  !  je  crevé  de  dueil. 

Valère.  Tic,  tac,  toc. 

Symeon.  Personne  ne  dict  mot.  Frappe  plus 
fort. 

Valère.  Tic,  tac,  toc. 

Symeon.  Encore  plus  fort. 

Valère.  Toc,  toc,  toc,  toc,  toc.  Ou  la  cham- 
brière est  morte,  ou  elle  s'en  est  allée? 

Symeon.  Le  marheur  se  plaist  bien  en  ma 
ruyne.  Frappe  tant  que  tu  pourras. 

Valère.  Toc,  toc  ,  toc.  Or  il  n'y  a  personne. 

T.   V.  6 

SvMEON.  Ma  femme  y  doit  cstrc,  si  elle  ne 
lient  compagnie  à  sa  fille. 

Valère.  Voicy,  on  ouvre.  Helas!  c'est  ma- 
dame. La  pauvre  créature  ! 

Symeon.  Omarheureux,  misérable  et  infortuné 
que  je  suis  ! 

Valère.  C'est  trop  tard  fermé  l'estable ,  quand 
lés  chevaux  sont  perdu  z. 


SCËNE  IIII. 
Belle-Couleur,  Luciati. 

Belle-Couleur. 

^j^j^^s^  ue  maudicts  soient  (à  peine  que  je  ne 
^^AVlldy  tous)  les  prestres!  J'ay  esté,  jepense, 
^^^/ /en  toutes  les  églises  de  ce  quartier,  et 
'i^^j^^ne  m'a  jamais  esté  possible  en  rencon- 
trer un.  Aussi,  à  vray  dire,  il  est  trop  matin, 
et  croy  qu'ils  ne  sont  pas  encor  levez.  Mais ,  mon 
Dieu,  qui  est  cestuy-cy  qui  vient  droit  à  moy? 
Jésus!  (^\ic'^'dijT^t\xv\  Ai'eMaria,  gratia  plena,etc. 

LuciAN.  Que  dict  barbottant  cestc  mulier- 
cule? 

Belle-Couleur.  Monsieur,  qui  estes-vous , 
je  vous  prie? 

Luc  1  AN.  Parles-tu  à  moy,  sexe  profane,  sexe 
diabolique ,  sexe  insatiable? 

Belle-Couleur.  Je  vous  demande  si  estes 
un  que  je  cherche. 

LuciAN   Ha!  ha!  ha! 

Belle-Couleur.  De  quoy  riez-vous? 

LuciAN.  Des  parolles  que  tu  as  dictes. 


Le  Laquais,  Comédie.  83 

Belle-Couleur.  Etqu'ay-jedict? 

LuciAN.  Si  je  suis  celuy  que  tu  cherches. 

Belle-Couleur.  Oy,  je  \eu\  dire  ainsi. 

Luc  1  AN.  Comme  veux-tu  que  je  pronostique 
et  prevoye  qui  tu  cherches,  si  tu  ne  me  le  dis 
premièrement? 

Belle-Couleur.  Je  cherche  un  presirc  ;  est- 
ce  vous  ? 

LuciAN.  Oy,  c'est  moy-mesme.  Voicy  un  syl- 
logisme :  elle  sera  doublement  deceuc. 

Belle-Couleur.  Dieu  eu  soit  loué!  Monsieur, 
venez  donc  avec  moy. 

LuciAN.  Ha!  ha!  ha!  sitnplicitas fcininœ!  Où 
veux-tu  que  j'aille,  bonne  dame? 

Belle-Couleur.  Pailer  à  ma  maistresse. 

IjUCIAN.  De  qui  es-tu  servante?  Qui  est 
maistresse  ? 

Belle-Couleur.  La  cognoissez-vous  pas^ 

LuciAN   Dame,  non. 

Belle- Couleur.  Ne  cognoissez-vous  pas  la 
vefve  de  feu  monsieur  Pomphile  ? 

LuciAîV.  Oy,  mais  je  ne  m'en  advisois  point. 
Voicy  un  autre  sillogisme. 

Belle-Couleur.  Elle  m'a  envoyée  vous  prier 
que  la  vinsicz  trouver. 

LuciAN.  Que  me  veut-elle? 

Belle-Couleur.  Elle  a  marié  Maiic. 

LuciAN.  C'est  à  propos.  Qui  est  l'cpoux?  Qui 
est  le  mary  ? 

Belle-Couleur.  Un  beau  jeune  homme. 

LuciAN.  Son  nom? 

Belle-Couleur.  iMaurice. 

LuciAX.  Qui  l'a  engendré?  Qui  Ta  procréé? 
De  qui  est-il  fils? 

Belle-Couleur.  Que  sçay-je?  d'un  riche 
homme  de  bien. 

LuciAN  Te  souvient-il  point  comme  on  l'ap- 
pelle? 

Belle-Couleur.  Oy,  c'est  le  sireSymeon. 

LuciAN.  Quain  bene  inlerrogavi  eam  I  Noduni 
in  scirpo  queiebam. 

Belle-Couleur,  Allons,  Monsieur,  allons; 
vous  direz  vos  heures  une  autre  fois. 

LuciAN.  Tu  t'es  trompée  :  je  ne  suis  celui  que 
tu  cherches  et  ne  suis  faict  ad  imaginem  suam. 

Belle-Couleur.  M'avez-vous  pas  dict  que 
c'estoit  vous-raesmes? 

LuciAN.  Oy,  et  te  dys  encore  que  c'est  moy- 
mesmes,  et  non  le  prestre. 

Belle-Couleur.  Qui  estes-vous  doucques? 

LuciAN.  Filosophe,  hoc  est  sçavant,  docte  et 
très-eloquent. 

Belle-Couleur.  Vrayement,  vous  avez  beau 
vivre,  puisque  sçavez  tant  de  mestiers.  0  quelle 
belle  teste  à  faire  marotte  !  A  Dieu. 

LuciAN.  Certes,  la  femme  est  un  animal  impar- 
fait, irraisonuablc  et  très  dangereux.  Or  çà,  tout 
homme  eust  autrement  respondu  à  ceste-cy,  moy 
excepté,  qui  me  gouverne  tousjours  avec  la  sage 
prévoyance  de  la  prudence,  ne  me  laissant  trans- 
porter à  la  colère.  Sors  omnia  versât^  disent  les 
sages,  et  certes  ccste  sentence  est  véritable,  car  le 
sort,  la  fortune,  le  destin,  m'a  envoyé  au  devant 
ceste  nyaise  pour  entièrement  m'informer  et  ren- 
dre certain  de  la  meschanceté  de  ^laurice.  Or  à 
son  dam!  Je  lui  ay  remonstré,  meo  sum  officio 
functus  :  qu'y  ferois-je?  On  a  beau  prescher  qui 
n'a  cure  de  bien  faire. 

SCÈNE  V. 
Jacquet,  eu  sou  habit  de  laquais;  Liici'an. 

Jacquet. 

^10^,55^  ray  Dieu  !  qui  cust  peu  se  garder  de  ri- 
/çv^^^,  re,  voyant  rire  le  Cardinal,  quand  je 
^o^'Zfn  lui  ay  fsict  le  discours  de  la  plaisante 
SS^^â^Si  raillerie  que  j'ay  jouée  au  vieillard?  îl 
eu  a  tant  ry  qu'il  en  rit  encores,  et  mon  maistrc 
davantage,  tant  il  est  joyeux  de  tenir  sa  tavorite, 
qu'il  ayme  mieux  que  sa  propre  vie,  laquelle  il 
veut  espouser.  Et  voilà  pourquoy  le  Cardinal 
m'envove  en  diligence  chercher  le  précepteur  du 
fils  au  vieillard  deceu ,  afin  qu'il  Iny  en  parle  et 
trouve  moven  d'apaiser  ce  pauvre  sot  :  sot,  puis- 
je  bien  dire,  car  autre  que  luv  ne  m'eust  jamais 
laissé  eschapper,  m'ayant  cogneu  raasie,  sans  me 
faire  crocheteur,  et  charger  mon  dos  de  falourdcs 
et  pesantes  bourées.  Mais  quoy  !  il  faut,  pour  em- 
bellir le  monde,  qu'il  y  ait  de  toutes  sortes  de 
gens.  Je  m'esbahy  comme  je  resemb'e  si  bien  à 
Marie,  ainsi  que  l'on  dit;  il  faut  bien  qu'il  en  soit 
quelque  chose,  et  je  le  croy,  car  je  l'ay  moy-mes- 
me  cogneu  par  expérience.  Ha  !  voilà  mon  hom- 
me! Je  le  vas  saluer  à  la  grandeur.  Docte  et 
révérend  seigneur,  je  prie  Dieu  maintenir  en 
santé  vostre  doctissime  et  revercndissime  sei- 
gneurie. 

LuciAN.  Ne  flatte  point  hiimilitatcrn  incam 
avec  la  gloire  et  grandeur  des  epitetes  :  c'est  aux 
prélats  à  qui  ce  tiltre  appartient.  Eh  bien  !  Qu'y 

a  il  ?  Si  tu  me  veux  dire  quelque  chose,  despesche, 
car  hrevis  oralio. 

Jacquet.  Escoutcz,  Monsieur;  je  vous  prie 
me  pardonner  si  je  me  monstre  un  peu  présomp- 
tueux. 

LuciAiS'.  Dy,  parle,  sermonne,  car  je  te  donne 
planière  indulgence,  je  veux  dire  de  confabuler 
avec  moy. 

Jacquet.  J'ay  tousjours  oy  dire  que  les  sages 
ont  accoiistumc  s'accommoder  au  temps. 

LuciAN.  Sentence ciceronienne!  Optime  est  ; 
ton  esprit  esl  peispicax,  hoc  est aigu^  subtil. 

Jacquet.  Monsieur,  je  vous  prie  parler  Fran- 
çois, car  je  n'entcn  que  des  bœufs  en  A'ostre  la- 
tin, et  ne  sçay  que  c'est  de  voz  cuj'us  :  aussi  nevi- 
je  jamais  livre  que  par  dehors;  entendez-vous  ? 

LuciAN.  IntelUgo. 

Jacquet.  Me  cognoissez- vous  bien? 

LuciAN.  Ov,  par  fisionomie  spherique. 

Jacquet.  Sçavez-vous  qui  est  mon  maistre? 

LuciAN.  Oy. 

Jacquet.  Or  bien,  sachez  donc  que  monsieur 
le  Cardinal  vous  mande  que  veniez  parler  à  luy 
tout  à  ceste  heure. 

LuciAN.  Scroit-il  bien  advenu  que  sa  gran- 
deur se  voulust  ayder  de  l'acuité  de  mon  esprit 
touchant  la  Bible  ou  contre  Calvin,  ou  bien  que 
je  lui  dresse  quelque  belle  oraison  in  hugno- 
tos  ? 

Jacquet.  Que  dictes-vous? 

LuciAN.  Je  demande  si  tu  sçais  point  qui  l'oc- 
casionne tirer  le  suc  de  mon  pi-ofond  entende- 
ment. 

Jacquet.  Non,  car  je  ne  suis  pas  son  secrétaire. 

LuciAN.  Que  vas-tu  donc  augurant  de  l'im- 
portance de  l'affaire? 

Jacquet.  Je  sçay  qu'il  se  veut  servir  de  vostre 
jugement  ;  mais  je  ne  sçay  si  c'est  en  latin  ou  en 
Iran  cois. 

LuciAN.  Allons  le  trouver,  car  ceste  mienne 
faculté,  ce  mien  trésor  incorruptible,  qui  n'est 
subject  à  la  fortune,  je  parle  de  ma  doctrine  et 
grande  science,  sont  pour  s'employer  la-to  vidta 
aux  oecurrances  de  sa  reverendissime  seigneurie, 
laquelle  me  peut  dire  :  Sic  volo ,  sic  jubco. 

Jacquet.  C'est  une  grande  cruauté  que  de  la 
sotte  arrogance  de  ce  baudet. 

LuciA>'    Ideo,  comme  as-tu  nom? 

Jacquet.  Jacquet,  à  vostre  commandement. 

LuciAN.  iACC[\i&\  sum'issime ,  quand  il  te  plaira, 
nous  irons.  Est-ce  cy  le  chemin? 

Jacquet.  Nenny;  venez  par  deçà,  c'est  le  plus 
court.  Messieurs,  je  vous  advise  que  ce  gros  mas- 
tin  à  long  poil  est  ennemy  mortel  des  femmes,  et 
un  grand  meschant. 

LuciAN.  Où  es-tu,  Jacquet  mon  mignon  ? 

Jacquet.  Allez,  allez  tousjours,  je  suis  derrière. 
Visibilium  omnium  et  irn'isibiîium  ;  je  vous  suy 
comme  l'aposlre  Jesu  Christ,  a  longe. 

LuciAN.  Pourquoy  a  longe  ?  Penses-tu  que  je 
sois  un  noli  me  tangere? 

Jacquet.  C'est  pour  vous  faire  l'honneur  que 
méritez. 

LuciAN.  Je  t'en  sçay  gré.  Va,  tu  vaux  trop. 

ACTE  V. 

SCÈNE  I. 
SYMEON. 

Il  ra'iray-jc  cacher,  que  personne  ne  me 
voye,  jusqnes  à  ce  qu'éventant  la  dou- 
leur de  mon  âme,  je  me  puisse  plaindre 
de  ma  folie?  Que  me  sert  avoir  esté  pru- 
dent et  accort  tout  le  temps  de  ma  A'ie,  si  ores  que 
j'avois  plus  de  besoing  de  sagesse  j'ay  esté  moins 
advisé?  0  Valère,  pourquoy  ay-je  eu  à  mespris 
tes  bonnes  et  saintes  remonslrances?  Helas,  si  je 
t'eusse  creu,  je  ne  me  verrois  au  destroit  où  ores 
je  me  trouve.  Voyez  comme  en  un  mesme  temps 
mon  fils,  ma  fille,  ma  servante,  et  ce  larron  et 
traistre  afFronteur, m'ont  destruictet  ruiné!  Mais, 
hélas  !  ce  ne  serait  rien  que  tout  cela,  si  ma  fille 
n'eust  commis  la  faute  qu'elle  a  faicte  ;  aussi  c'est 
de  là  qu'est  desgainé  le  couteau  qui  en  bref  me 
coupera  la  gorge  et  avancera  mes  jours  :  car, 
quand  au  tort  que  m'a  faict  Maurice,  m'ayant  osté 
des  mains  la  recompense  de  mes  maux,  je  l'ex- 
cuse, pour  avoir  le  jeune  homme  esté  espris  de  l'a- 
mour de  ceste  belle  fille  ,  laquelle,  jaçoit  qu'elle 
soit  pauvi'e  des  biens  de  ce  monde,  estneantmoins 
si  riche  en  beauté,  vertu  et  bonnes  grâces,  qu'elle 
mérite  bien  estre  aymée,  et  mesmes  espouser  un 
prince,  non  seulement  mon  fils.  Mais  comme  pour- 
ray-je  jamais  couvi'ir  le  blasme,  le  dommage  et 
l'extrême  vitupère  que  Françoise  m'a  procuré,  s'en 
estant  fuye  avec  un  qui  paravanture  la  tiendra 

pour  sa  putain,  et  puis  ,  quand  il  en  sera  bien 
saoul,  la  laissera  aller  au  mal,  comme  on  void  sou- 
vent advenir  à  beaucoup  d'autres.  Et  posé  le  cas 
qu'il  Fespouse,  qu'en  sera-ce  pour  cela,  cestuy 
estant,  comme  je  puis  comprendre,  valet  de  cham- 
bre ou  quelque  petit  officier  du  cardinal?  Ah 
misérable  que  je  suis,  et  vrayement  misérable!  quel 
party  doy-je  pi'endre?  à  quoy  me  puis- je  résou- 
dre? Ha  meschant  Thomas  ,  mcschant  dis-je,  et 
plus  que  meschant,  tu  es  la  seule  occasion  de  ma 
ruine  ;  mais  je  fais  bon  vœu  à  Dieu  que  je  te  don- 
neray  le  payement  dont  l'on  récompense  les  trais- 
tres  et  desloyaux  qui  te  ressemblent. 


SCÈNE   II. 
Liician ,  Sjmeon. 

LUCIAN. 

Mi  je  ne  me  trompe,  si  ma  vcuë  ne  me 
déçoit,  je  voy  le  père  de  Maurice,  auquel 
Ion  a  faict  cet  incUgnitni  facinus.  C'est 
pourquoy  il  faut  (pource  que  le  Cardi- 
nal, auquel  ce  jeune  garçon  m'a  mené,  m'envoye 
par  devers  luy  pour  appaiser  et  addresscr  à  bon 
port  toutes  ces  turbulentes  discordes,  passées,  pré- 
sentes et  futures)  que  je  prémédite  en  mon  esprit 
de  luy  faire,  devant  qu'entrer  en  matière,  un  salu- 
bre  et  docte  préambule,  pour  captiver  sa  benevo- 
Icnce.  J'ay  desjà  conccu  en  moymesme  ce  que  je 
doisdire,doncje  levay  aborder.  Sah'e , plurimiun 
domine  mi  ohservandc .  La  douleur  luy  doit  avoir 
offusqué  les  sens  organiques  d'où  naist  Toye  :  ainsi 

il  ne  m'a  entendu.  Domine  mi  coUendissime ,  tibi 
plurimum  salutem  impertio, 

Symeon.  Ho,  voicy  le  pédagogue  de  mon  fils. 
Monsieur,  vos  préceptes  ont  mal  enseigné  à  Mau- 
rice l'adresse  de  bien  vivre,  et  a  sous  vous  très- 
mal  profité. 

LuciAN.  Ce  n'est  la  faute  du  grain  que  j'y  ai 
semé,  ny  du  terrouer  qui  a  rcceu  la  semence,  mais 
des  tourbillons,  gresle  et  orage  des  malheureuses 
])ersuasions  d'un  maquereau ,  et  autres  meschans 
hommes  qu'il  a  voulu  escouter  et  hanter.  Mais 
pour  ce  que  ce  qui  est  faict  ne  se  peut  deffaire,  à 
sçavoir  le  mariage,  necesse  est  que  la  douleur 
succombe  à  la  prudence. 

Symeox.  â  ce  que  je  voy,  vous  entendez  une 
partie  de  mes  misères. 

LuciA^.  Comment,  une  partie!  mais  toutes, 
quiajam  rum.or  est. 

Symeon.  Est-il  possible  que  le  bruict  de  ces 
choses  soit  si  tost  semé  par  Paris  ? 

LuCIAN.  Fama  mali  vel  malitm  quo  nil  velo- 
cius  ulliun  mobilitate  viget ,  etc.  :  le  divin  Maron, 
au  4-  de  son  Enéide.  Quanquam  que  ceste-cy 
sera  une  œuvre  saincte,  comme  je  vous  diray  cy 
après ,  veriim  devez  sçavoir  que  Deus  et  natiira 
nihilagunt  frustra  :  démode  qu'en  ceste machine 
mondaine  ne  se  bransle  fueille  d'arbre  que  ce  ne 
soit  voluntate  Trini et  uni  qui  habitat  in  cœlis.  Et 
si  (comme  il  ne  se  peut  nyer)  il  mect  la  main  en 
toutes  choses,  combien  à  plus  forte  raison  est-il 
croyable  qu'il  la  mettra  au  mariage,  expressément 
approuvé  es  saintes  escritures?  J'obmets  icy  les 
expositions  de  sainct  Augustin;  je  ne  parle  de 
sainct  Jerosme,  et  passe  tant  de  sacrez  Théologiens 

qui  ont  cscrit  de  ce  sainct  sacrement,  me  conten- 
tant vous  proposer  et  mettre  devant  les  yeux , 
comme  un  clair  mirouer,  ce  seul  exemple  :  à  sça- 
voir  que  lors  que  dominus  Deits,  sous  le  voile  de 
l'humanité,  fouloit  ceste  fétide  et  puante  terre... 

Symeon.  Vous  estes  trop  long  en  vos  dis- 
cours. 

LuciAN.  Le  premier  miracle  qu'il  voulut  mons- 
trer  fut  aux  nopces,  quand  il  convertit  l'eau  en 
vin. 

Symeon.  Voilà  un  pauvre  confort  à  mes  dou- 
leurs !  Que  m'en  revicut-il,  si  de  l'eau  il  en  fist  du 
vin? 

LuciAN.  Patience,  escoutez,  hinc  est  que  sa 
grandeur  a  permis  que  les  scandales  qui  sont  ad- 
venus ceste  luiicl  advinsent  non  propfcr  aliud 
que  pour  le  bien  du  mariage  d'entre  Maurice  et 
Marie,  et  de  Françoise  avec  le  gentilhomme  du 
cardinal. 

Symeon.  Pleust  à  Dieu  que  sa  bonté  cust  voulu 
permettre  que  j'eusse  et  l'un  et  l'antre  marié  plus 
honorablement  et  avec  meilleurs  partis  ! 

LuciAN.  ^on  oportet  que  la  caligineuse  igno- 
rance de  l'homme  impose  loy  à  la  divine  sapience. 
/(/^o  la  suprême  bonté  a  institué,  en  l'oraison  qu'il 
a  faicte  à  son  père,  que  l'on  iHicX  fiât  voluntas  tua, 
d'autant  que,  ignorans  ce  qui  nous  est  nécessaire, 
nous  pourrions  demander  pour  bon  ce  qui  est  très 
mauvais  nec  obstat.  ne  demandez  que  dict  l'évan- 
gile, pource  que  ipse  sol  justitiœ  entend  les  cho- 
ses qui  sont  honnestes. 

Symeon.  Vous  me  voulez  du  tout  mettre  au 
ballet,  avecvostre  théologie. 

LuciAN.  Monsieur,  escoutez,  et  vous  cognois- 

Irez  à  la  fin  quel  fruict  et  consolation  mes  paroles 
apportent  à  Tanie  et  au  corps.  Donc  la  conclusion 
est  que  ce  qui  est  fait  n'a  esté  sans  divin  mistèrc. 

Symeon.  Je  ne  le  puis  penser. 

LuciAN.  Vous  estes  donc  hérétique,  et  doibt 
"vostre  opinion  erronée  cstre  purgée  par  la  méde- 
cine de  la  vérité.  Or,  quanta  vostre  fille,  de  la- 
quelle je  pense  que  recevez  plus  d'ennuy,  pour 
(^commc  il  vous  est  advis)  s'estre  donnée  à  un 
homme  de  basse  et  servile  condition,  je  vous 
advisc  qu'avez  grand  tort  si  n'aprouvez  ce  ma- 
riage, d'autant  que  (laissant  à  part  toutes  les  au- 
tres raisons  spéculatives)  ce  jeune  homme  est  de 
noble  et  ancienne  maison,  et  ex  scmirie  d'une 
sœur  du  Cardinal  ;  et  s'il  n'est  François,  ce  n'est 
pourtant  à  dire  que  extra  Galliam  on  ne  trouve 
des  personnages  nobles  et  vertueux.  Et  jaçoit  que 
quelquefois  j'aye  eu  autre  opinion,  principalement 
touchant  les  Italiens,  jcl'ay  maintenant  toute  con- 
traire, quoniam  sapientis  est  mutare proposilum. 

SvMEOis.  S'il  est  tel  que  le  dictes,  je  croiray 
ma  fille  n'avoir  si  lourdement  failly  comme  je 
pensois. 

Llcian.  Ita  se  res  hahenl^  et  combien  qu'elle 
ne  deust  faire  ces  choses  sans  l'exprès  consente- 
ment de  son  père,  si  falloii-il  que  cela  sefist,  puis- 
que c'estoil  la  volonté  omnipotentis.  A  ceste  cause 
je  vous  dy  que  ledict  sieur  Cardinal  m'a  envoyé 
par  devers  vous  pour  estre  médiateur  de  eeste 
saincte  paix,  a'ous  advisant  au  surplus  que  pour 
TOUS  oster  toute  occasion  de  mescontentement  et 
vous  rendre  joveux  à  jamais,  son  intentum  est 
douer  vostre  fille  de  dix  raille  francs,  sur  le  plus 
beau  et  meilleur  de  son  bien. 


Le  Laquais,  Comédie.  93 

Symeon.  Seigneur,  fay  que  toutes  ces  choses 
soient  véritables,  et  je  te  beniray  à  jamais. 

LuciAN.  Il  est  ainsi.  Preterca,  ledict  sieur  Car- 
dinal veut  que  les  parties  se  donnent  la  foy  Tun 
à  l'autre  en  vostre  présence,  et  que  rien  ne  se  face 
sans  vostre  consentement,  vous  osant  asseurer  que 
Horatio  non  Ar//^î«Vjusques  icy  rem  ciirn  ca. 

Symeon.  Pour  n'en  mentir,  si  j'estois  à  recom- 
mancer,  peut  estre  que  j'y  penserois  deux  fois; 
mais  puisque  c'est  un  faire  Je  fault,  et  n'y  a  point 
de  remède,  il  faut  de  deux  maux  choisir  le  moin- 
dre. Tant  y  a  que  j'en  suis  bien  tenu  à  Dieu,  qui 
m'a  mis  hors  de  tant  de  peines. 

LuciAN.  C'est  bien  et  sagement  dict  à  vous. 
Et  quand  y  aurez  bien  pensé ,  vous  cognoistrez 
que  n'eussiez  sceu  trouver  meilleur  partv  à  vostre 
fille  que  ce  gentilhomme.  Mais  retournons  à  Mau- 
rice. 

Symeon.  Laissons  cela:  je  Iny  ai  pardonné  en 
mon  cœur,  la  raison  ayant  surmonté  mon  apetit, 
qui  me  fait  congnoistre  qu'il  est  mieux  séant  et 
plus  raisonnable  que  ceste  jeune  fille  soit  sa  femme 
que  ma  concubine. 

LuciAN.  Laus  tihi^  Christe. 

Symeon.  Peut  estre  que  ma  grande  mésaven- 
ture se  changera  en  bonheur,  mon  grand  mal  en 
grand  bien,  et  ma  grande  tristesse    en  grande 

joye. 

SCÈNE  m. 
Thomas^  Jacquet. 

ÏH03IAS. 

acquêt,  hé!  que  veut  dire  que  tu  es  si 
I joyeux?  Tu  as  beu  quelque  part. 

Jacquet.  Tu  m'en  veux  conter.  Ça, 
ça,  mon  mignon,  embrasssmoy  et  te  res- 
jouy  de  raou  bien,  car  tout  en  un  coup  je  sortiray 
de  servitude,  et  commandcray  à  mou  tour. 

Thomas.  S'il  est  ainsi,  je  te  pardonne  l'injure 
que  m'as  faicte  cesle  nuict. 

Jacquet.  Je  t'en  veux  conter  l'histoire  en  deux 
mots:  je  te  dis  donc  que  tout  àcestehcure,  estant 
cmpesché  en  la  salle  où  estoit  la  mère  de  Marie, 
j'ay  esté  tout  estonné  qu'elle  me  coutemploit  sans 
cesse,  de  façon  qu'il  sembloit  qu'elle  ne  peust 
lever  les  yeux  de  dessus  moy,  me  regardant  fort 
entcntivement,  comme  aussi  faisoit  un  chacun, 
s'esmerveillans  grandement  de  me  veoir  tant  sem- 
blable à  Marie,  que  l'habit  seul,  ce  sembloit,  met- 
toilla  différence  entre  nous.  Fiuablemcnt,  la  bonne 
dame,  me  faisant  signe  de  la  main,  m'appella  que 
j'allasse  parler  à  elle. 

Thomas.  U  me  semble  desjà  que  cestuy-ci  doit 
esti'e  son  lîls. 

Jacquet.  M'cstant  aproché  ,  elle  me  demanda 
d'où  j'estois  ,  et  comme  avoit  nom  mon  père.  Je 
respondy  que  je  n'avois  jamais  eu  cognoissance 
de  père  ny  mère ,  mais  bien  me  pensois  souvenir 
avoir  oy  dire  à  celuy  qui  me  bailla  à  mon  maistre 

que  j'estois  de  Paris,  et  qu'on  m'avoit  desrobbé  à 
ma  mère. 

Thomas.  J'ay  lousjours  peusé  cecy. 

Jacquet.  Et  que,  mon  père  mort,  aucuns  siens 
nepveux,  voyans  que  j'estois  seul  demeuré  masle, 
pensèrent  que  me  faisans  mourir  ils  seroient  hé- 
ritiers de  ma  succession  paternelle  ;  mais,  leur 
cœur  ne  pouvant  souffrir  qu'ils  me  noyassent, 
comme  ils  avoient  entrepris,  nv  souillassent  leurs 
cruelles  mains  au  sang  d'un  petit  enfant  innocent, 
tel  que  j'estois  lors,  me  donnèrent  à  un  marchant 
de  Lyon,  leur  amy,  qui  avoit  un  procès  en  cestc 
ville,  lequel  leur  promit  m'emmener  avec  luy,  et 
ne  parler  jamais  à  personne  de  ce  faict.  Toiitesfois 
il  le  dict  à  mon  maistre  quand  il  me  bailla  à  luy, 
lequel  me  l'a  rcdict  depuis  trois  jours. 

Thomas.  0  grande  cruauté!  ceux-là  sont-ils 
encor  en  vie  ? 

Jacquet.  Si  tost  que  la  bonne  dame  m'oyt 
raconter  ces  choses  ,  elle  ne  se  peut  garder  de 
pleurer,  ny  qu'elle  ne  tombast  evanouye. 

Thomas.  J'en  pleure  quasi  depilié. 

Jacquet.  Lors  y  accoururent  plusieurs  dames 
et  damoiselles,  lesquelles,  luy  jettans  force  eau 
fresche  s'.ir  le  visage,  luy  firent  revenir  ses  esprits; 
adonc  joignant  les  mains  et  levant  les  yeux  au 
ciel,  jetta  un  profond  soupir,  s'escriant  :  Hé  !  laisse- 
moy  ;  cestuy  est  mon  fils  unique,  que  j'ay  si  lon- 
guement pleuré  ;  puis  continuant,  dit  qu'en  signe 
de  ce,  j'avois  sur  l'épaule  gauche  un  petit  poireau 
noir  que  j'apporlay  à  ma  naissance  ,  ce  qui  fut 
trouvé  depuis,  dont  la  joie  fut  redoublée. 

Thomas.  Hé!  frère,  hé!  monsieur,  embrasse- 
moi  encore  un  coup ,  je  te  prie ,  car  je  ne  suis 

moins  joyeux  de  ta  fortune  que  toy-mcsmes  ;  mais 
te  mocques-tu point? 

Jacquet.  Comment,  mocquer?  tu  le  sçauras 
tantost ,  si  tu  ne  m'en  veux  croire. 

Thomas.  Mais  je  m'émerveille  comme,  depuis 
que  tu  es  en  ceste  ville,  ceste  vérité  ne  s'est  des- 
couverte. 

Jacquet.  U  ne  faut  douter  que  si  ma  mère 
m'eust  veu  plustost,  que  plustost  elle  m'eust  re- 
cogneu  ;  mais  elle  ne  sort  guères  de  son  quartier, 
ainsi  que  j'aioy  dire. 

Thomas.  Je  m'esLahy  d'une  autre  chose,  que 
quelqu'un  ne  luy  a  esté  dire  :  En  un  tel  quartier 
demeure  un  laquais  qui  ressemble  autant  bien  à 
vostre  fille  qu'elle  mesme. 

Jacquet.  Tu  lui  pouvois  mieux,  dire  que  pas 
un,  veu  que  tu  hantes  en  son  logis ,  et  me  voys 
quasi  tous  les  jours.  Mais  je  ne  puis  plus  icy  de- 
meurer. Adieu. 


SCÈNE  IV. 

Messcr  Anthoine  ^  secrétaire  du  cardinal; 

Lucian,  Spneon,  Françoise^  U  or  ado, 

Valère ,  Thomas. 

ânthoine. 

eigneur  Symeon ,  le  Cardinal  mon 
maistre  vous  faict  sçavoir  qu'il  a  bien 
lau  long  esté  adverty  de  l'offense  qui 
ceste  nuict  vous  a  esté  faicte  par  son 
jeune  nepveu,  ayant  enlevé  vostre  fille,  dont  il  a 
esté  bien  marry.  Et  maintenant,  pour  ce  qu'il  a 

sceu  que  ceste  chose  est  advenue  par  la  volonté 
d'elle,  et  de  son  consentement 

LUCIAN.  Exorditur  ab  offîcio,  optime. 

AlSTHOlNE.  Et  non  par  violence  qu'il  luy  ayt 
faicte,  voulautsuppleer  àce  où  son  nepveu,  comme 
jeune  et  subject  à  l'amour,  auroit  t'ailly ,  il  déli- 
bère, pourveu  que  le  trouviez  bou,  les  marier  en- 
semble, donnant  à  vostre  fille  pour  douaire  prefix 
la  somme  de  di\  mil  livres.  Au  surplus,  quant  à 
la  qualité  et  bonne  condition  de  ce  jeune  gentil- 
homme, je  pense  qu'aujourd'huy  elle  vous  est 
assez  notoire,  si  auparavant  n'en  avez  eu  quelque 
coguoissance.  Tazit  y  a  que  je  vous  ose  dire  que 
mon  dit  seigneur  le  tient  et  ayrae  comme  sou 
propre  fils. 

LuciA.N.  De  hoc  inidtiun  locutus  sitm  illi. 

Symeon.  Mon  bou  seigneur,  si  le  Cardinal, 
vostre  maistre  et  le  mien,  s'est  plaint  de  mou  in- 
fortune, il  a  faict  ce  qui  appartient  à  sa  grandeur. 
Et  si  de  sa  grâce  il  luy  prend  ores  envye  faire  du 
bien  à  ma  fille,  elle  et  moy  luy  en  serons  rede- 
vables ,  pour  à  jamais  luy  faire  treshumble  et 
dévot  service.  Sçachez  donc  que  je  suis  autant 
content  accc[)lcr  ceste  alliance,  que  luv  de  me 
l'olfrir.  Et  si  premièrement  j'eusse  cogueu  la  qua- 
lité du  jeune  gentilhomme,  peut-estre  que  j'eusse 
esté  le  premier  qui  l'en  eust  requis. 

Valkre.  Quels  gens  sont-ce  là? 

Anthoine.  Je  vous  remercye  eu  son  nom. 

LuCIAN.  Quarn  bcne  locutus  est,  à  ceste  heure, 
le  seigneur  Symeon ,  rethorice  quidem ,  et  or- 
nate  ! 

Symeon.  Sus  donc  les  amoureux;  ça,  venez. 
Voy,  aprochez-vous. 

T.  V,  7 

Valère.  Voicy,  voicy  !  Ho  que  je  suis  aise  que 
les  affaires  prennent  ce  chemin  ! 

LuciAN.  Quam pulchra  est  !  Vrayement,  digiia 
fuit  d'eslre  ravie. 

Françoise.  Mon  tresclier  père,  je  vous  requier 
mercy  de  la  faute  en  laquelle,  comme  jeune  et  trop 
esprise  d'amour,  je  me  suis  laissée  aller,  vous 
suppliant  d'avantage  ne  me  vouloir  nier  vostre 
bénédiction. 

Symeon.  Ma  fille,  Dieu  te  bénisse  et  pardonne, 
comme  je  te  beny  et  pardonne. 

HoRATio.  J'en  dis  autant.  Monsieur,  et  vous 
supplie  bien  humblement  me  pardonner  le  tort 
que  je  vous  ay  faict  par  mon  peu  de  discrétion, 
et  comme  ayant  esté  contraint,  ains  forcé  à  ce  faire, 
par  l'amitié  que  je  porte  et  porteray  toute  ma  vie 
à  vostre  fille. 

Symeon.  Il  n'est  besoin  de  pardon  où  il  n'y  a 
poiut  d'offense  ;  car,  si  j'ay  esté  offencc,  la  faute  ne 
vient  de  vostre  part,  ains  du  costé  de  ma  fille.  A 
ceste  cause,  levez-vous,  et  souffrez  queje  vous  baise. 

Anthoine.  Qui  a  esprouvé  les  effects  d'amour 
ne  blasmera  la  faute  de  l'un  ny  de  l'autre. 

LuciAN.  Scei'us  amor  docuit,  etc. 

Anthoine.  Monsieur,  ce  n'est  pas  tout;  je  vous 
veux  encor  prier  de  quelque  chose. 

Symeon.  U  n'y  a  rien  que  je  ne  face  pour  l'a- 
mour de  vous  :  commandcz-moy. 

Anthoine.  Je  vous  mercye.  Ce  dont  je  vous 
veux  supplier  est  que  pardonnez  à  Thomas  les 
peines  qu'il  vous  a  données,  puis  que  le  tout  est 
réussi  à  bonne  fin. 

Symeon.  Très  volontiers,  pour  l'amour  de  vous. 
Où  est-il? 

Thomas.  Me  voicy,  Monsieur.  Hélas!  j'ayfailly  : 
je  vous  prie  avoir  pitié  de  moy. 

Symeon.  Va,  pour  Tobligation  dont  je  suis 
redevable  à  ce  gentilhomme,  et  puis  que  les  choses 
que  par  malice,  inadvertance  ou  autrement ,  tu 
avois  brouillées  sens  dessus  dessous,  à  mon  grand 
dommage  et  confusion,  ont  prins  heureuse  fin,  je 
te  pardonne,  aux  conditions  qu'une  autre  fois  tu 
seras  plus  sage,  et  apprendras  à  Fadvenir  à  ne  dé- 
cevoir les  hommes  de  ma  sorte. 

Thomas.  Je  le  vous  promets. 

Valère.  Tu  le  peu-x  bien  faire,  car  tu  n'y  re- 
tourneras de  ta  vie. 

Lucian.  Vois-tu,  pauvret,  ce  que  sçaitfaire  mon 
semblable?  Tontesfois  tu  te  mocquois  de  moy. 
Apren  que  tout  est  sans  saveur,  sans  le  sel  de  la 
doctrine  des  hommes  doctes. 

SvMEON.  Vien  çà,  Thomas  :  va  quérir  Maurice, 
et  luy  dy  qu'il  vienne  à  moy,  que  je  luy  ay  par- 
donné, et  ne  l'aime  moins  qu'auparavant. 

Anthoine.  Luy,  sa  nouvelle  femme  et  sa  belle- 
mère  sont  en  la  maison  de  Monsieur  le  Cardinal, 
qui,  ayant  sçeu  toutes  ces  choses,  veut  que  les 
nopces  de  tous  les  deu\  se  facent  en  son  logis. 

SymeON.  Hé,  Valère,  je  ne  te  voyois  pas;  cours, 
va  annoncer  ces  nouvelles  à  ma  femme.  Non,  ne 
bouge;  Thomas  ira,  et  tu  viendras  avecques  moy. 

Valère.  J'y  puis  bien  aller  maintenant  sans 
crainte,  puis  qu'il  n'y  a  plus  personne  au  logis. 

ÂNTHOINE.  Pourquoy  ne  vient  vostre  femme? 

Symeon.  Elle  est  malade;  mais  je  pense  qu'elle 
sera  guérie  sitost  qu'elle  entendra  ces  bonnes  nou- 
velles. 

Anthoine.  Allons  donc. 

Symeon.  Marchez  le  premier. 

Anthoine.  Je  ne  le  feray  jamais,  taut  pour 
beaucoup  de  bous  respects  que  pour  la  révérence 
cjue  je  doy  à  vostre  viel  aage. 

Symeon.  Par  ma  conscience,  si  ferez,  car  vous 
représentez  la  personne  de  Monsieur  le  Cardinal. 

Llcian.  Laissez  ces  disputes  :  il  faut  que  ce 
soient  les  nouveaux  mariez,  car  ils  sont  chefs  de 
la  teste. 

Anthoine.  Passez  devant,  Mousieur  le  doc- 
teur. 

LuciAN.  Je  ne  feray  ceste  incongruité. 

Symeon.  Allons  donc  ;  je  ne  veux  estre  ob- 
stiné. 

LuciAN.  Nos  ambulabimus  una. 

Anthoine.  Mettez-vous  donc  au  dessus. 

LuciAN.  Ainsi  qu'on  se  trouve.  Adsit  lœlitiœ 
Bacchus  dator  et  bona  Juno. 


scène  v  et  dernière. 

Catherine. 

ui  pèche  et  s'en  repent  est  sauvé,  disoit 
jfcu  de  bonne  mémoire  frère  Josse.  Je  ne 
(voudrois  que  quelque  diable  me  fîst 
''maintenant  tomber  entre  les  mains  des 
sergens,  qui  me  faict  penser  que  je  ne  feray  mal 
m'en  retourner  au  logis  avec  mon  butin.  J'ay  oy 
parla  ville  je  ne  sçay  quel  bruict  de  mariage,  et 
({ue  les  nopces  se  faisoient  en  la  maison  du  Cardi- 
nal, mesmes  que  mon  maistre  avoit  pardonné  à 
chacun.  S'il  est  ainsi,  je  croy  qu'il  me  voudra  par- 

donner  comme  aux  autres.  Quelqu'un  demandera  : 
Qui  te  l'a  dict,  Catherine?  Vous  suffise  que  je  l'av 
entendu,  et  me  suis  trouvée  en  lieu  ou  j'ay  veu 
passer  toute  la  compagnie  l'une  après  l'autre.  J'ay 
veu  Françoise  toute  vestue  de  velours  cramoisy 
violet,  ayant  sur  sa  teste  un  riche  scoffion  dor 
semé  de  pierreries,  et  tant  de  bagues  et  riches 
joyaux  à  l'entour  de  son  col  qu'il  sembloit  que  ce 
fust  une  royne.  Bon  prou  luy  face  ;  si  m'est-elle 
redevable  de  tout  son  heur,  car,  si  je  n'eusse  con- 
senty  à  ses  volontez ,  elle  ne  fust  ce  qu'elle  est 
maintenant,  non,  par  mon  anse.  Mais  que  veux-je 
faire  icy?  Fault-il  que  pour  si  peu  de  chose  la 
festene  soit  completle,  et  que  je  ne  me  resjouisse 
comme  les  autres?  Ma  foy,  nenny  ;  je  m'en  vas 
tout  reporter,  et  le  mettre  gentiment  où  je  l'ay 
prins.  Toutesfois,  Messieurs  et  Dames,  n'attendez 
que  j'entre  leans  tandis  que  serez  icy,  pour  ce  que 
je  ne  trouve  bon  que  soyez  tous  tesmoings  de  ce 
que  je  veux  faire  de  cette  vaisselle.  Ainsi  je  vous 
conseille  vous  retirer,  joint  que  les  espousées  ne 
sortiront  que  pour  aller  à  la  grand'raesse.  A  Dieu, 
et  vous  resjouissez. 


FIN. 

PROLOGUE. 

^î^»?!;^^"  ffin  de  vous  honorer  (Messieurs),  vous  vous  repre- 
^JhfyCH^  sentons  cesle  comédie ,  spectacle  beaucoup  plus 
ttl'/^TpV  Vvl  î''"'*"'"'  ^'  recommandable  que  les  chasteaux,  les 
^j^^ljj^  chasses,  les  joustes  et  autres  tels  passe-temps , 
qui  recréent  seulement  la  veue,  mais  cestuy-cy  délecte  les 
yeux,  les  oreilles  et  l'entendement  :  les  yeux,  par  la  va- 
riété des  gestes  et  personnages  y  représentez,  et  par  l'as- 
semblée de  tant  honorables  seigneurs  et  belles  dames,  comme 
vous,  qui  ravissez  l'esprit  d'un  chacun  en  la  contemplation 
du  parfaict  de  vos  perfections;  les  oreilles,  par  les  plai- 
sons et  sentencieux  discours  qui  y  sont  meslez;  et  l'entende- 
ment, parce  que,  la  comédie  estant  le  mirouer  de  noslre  vie, 
les  vieillards  aprennent  à  se  garder  de  ce  qui  paroist  ridicule 
en  un  homme  d'aage ,  les  jeunes  à  se  gouverner  en  l'amour, 
les  dames  à  conserver  leur  honestelé  ,  et  les  pères  et  mères  de 
famille  à  soigner  aux  affaires  de  leur  mesnage.  Bref,  si  les  au- 
tres spectacles  délectent  et  sont  propres  ù  la  jeunesse,  cestuy- 
cy  délecte,  enseigne,  et  est  propre  aux  jeunes ,  aux  vieux ,  et 
à  un  chacun.  Et  si  les  autres  monstrent  la  dextérité  du  corps, 
cestuy-cy  monstre  la  dextérité  de  l'esprit:  car,  comme  une 
peinture  est  recommandée  si,  représentant  une  belle  histoire, 
elle  est  bien  accommodée  de  couleurs ,  de  beaux  traits,  linea- 
mens,  proportion,  prospective,  et  finablement  enrichie  de  fes- 
tons ,  bordures  et  vernis,  ainsi  est  belle  la  comédie,  si  pre- 
mièrement la  fable  est  embellie  par  industrieuses  tromperies 
et  gaillards  et  improveuz  evenemens ,  puis  tissue  de  graves 
et  plaisans  discours ,  plains  de  sentences  ,  comparaisons,  me- 


io6  Prologue. 

tafores ,  railleries ,  et  promptes  et  aiguës  responses ,  non  d'i- 
nepties qui ,  comme  choses  gaffes  et  peu  honnestes ,  font  rire 
les  ignorans ,  mais  d'une  modeste  gayeté  et  soigneuse  prudence 
gui  émeuvent  encores  les  plus  doctes.  Or,  si  ceste-cy  n'a  toutes 
ces  perfections  et  n'est  telle  que  méritez  et  comme  l'auteur 
voudrait  bien ,  il  pense  toutesfois  que  ne  la  blasmerez  ,  ains 
excuserez  sa  bonne  intention,  qui  ne  souhetle  autre  chose  que 
vous  servir,  et  donner  une  envie  à  nos  François  de  faire  iiiieux 
que  luy.  Cependant  [mes  dames)  n'attendez  l'argument ,  par- 
ce que,  pour  quelques  occasions,  l'auteur  n'en  a  point  voulu  faire. 
Quant  à  nous,  nous  vous  le  ferions  voluntiers,  mais  nous  vou- 
drions qu'il  n^j  eust  tant  d'yeux ,  car  vous  sçavez  qu'en  telles 
choses  on  ne  demande  pas  si  grande  compagnie,  de  façon  que 
vous  vous  en  passerez ,  s'il  vous  plaist ,  pour  ce  coup,  atten- 
dant meilleure  occasion  et  lieu  plus  convenable.  Toutesfois,  si 
vous  en  cnchargez  et  pensez  qu'à  cesle  cause  vos  enfans  en 
naistront  bossus  ou  contrefaicts ,  pour  obvier  à  ces  inconve- 
niens ,  ceux-ci  qui  successivement  se  présenteront  sur  le  théâ- 
tre satisferont  à  vos  désirs,  lesquels,  pour  estrejà  transfor- 
mez, par  les  enchantemens  de  vos  bcautez,  en  diverses  person- 
nes, et  ayans  jà  dressé  leurs  pensées  envers  vous,  feront  ce 
qui  leur  sera  possible ,  pourveuque  les  vouliez  escouter,  et  ils 
vous  en  supplient  d'aussi  bon  cœur  qu'ils  désirent  voz  bonnes 
grâces. 


107 


LA  VEFVE 


COMEDIE 


ACTE  PREMIER. 

SCÈNE  I. 
Bonai'enture^  estranger;  M.  Ancelme,  preslre. 

BONAVENTURE. 
E  VOUS  jure,  Monsieur,  que  tous  les  plus 
cruels  assaults  de  la  fortune  ne  me  peu- 
rent  jamais  esbranler.  Toutesfois,  par  ce 
-^-^.-  seul  object,  l'amour  m'a  reduict  en  l'ex- 
ti-emité  que  me  voyez.  J'en  rougy,  et  suis  honteux 

3ue  l'aage  auquel  je  me  trouve  et  la  souvenance 
e  ma  feue  femme  ne  m'ont  donné  le  courage  me 
deffendie  contre  ce  jeune  ennemy. 

M.  Ancelme.  Toutes  ces  excuses  ne  servent 
de  rien  en  mon  endroit,  car,  Dieu  mercy,  je  ne 
suis  tant  sot  ni  mal  apris  que  je  ne  sache  que 
peut  l'amour.  Ainsi  donc,  la  dame  qui  vous  rend 
tant  passionné  est  ceste  vefve  nouvellement  venue 

de  Bretaigne,  laquelle  a  une  fille  preste  à  marier. 

BoNAVENTURE.  Je  croy  qu'elle  en  a  deux, 
l'une  appcllée  Anne  el l'autre  Emée. 

M.  Ancelme.  Vous  vous  trompez,  car  Emée 
est  sa  niepce,  fille  de  son  frère  qui  est  en  Escosse. 

BONAVENTURE.  Quoy  que  c'en  soit,  tant  y  a 
que  je  suis  arrivé  assez  à  temps  à  Paris  pour 
m'envelopper  en  un  nouveau  filet.  Mais  je  ne 
sçay  si ,  pour  ce  que  ma  femme  avoit  nom  Clé- 
mence, ce  beau  nom,  qui  me  sonne  encores  si 
doux,  auroit  point  servy  d'amorce  pour  me  sui'- 
prendre  en  ceste  façon.  Croyez  que  ce  peu  de 
resemblance  qu'elle  a  d'elle  faict  que  mes  yeux 
ne  se  peuvent  lasser  de  la  regarder  ;  aussi  n'ay -je 
maintenant  autre  chose  en  l'esprit  que  le  pour- 
traicl  de  son  image.  J'ai  faict  parler  à  elle  une  cer- 
taine Guillemetle;  mais  j'ai  semé  dessus  le  sable, 
n'en  ayant  recueilly  aucun  profict  n'y  espérance. 

M.  Ancelme.  Vous  avez  aussi  tresmal  beson- 
gné  d'avoir  employé  ceste  femme,  pource  qu'elle 
est  la  plus  solennelle  messagère  d'amours  qui  soit 
dedans  Paris,  à  raison  de  quoy  madame  Clémence, 
qui  la  peut  cognoistre,  ne  luy  aura  jamais  voulu 
prester  l'oreille,  ny  mesmes  endurer  sa  compa- 
gnie :  car  l'honneur  d'une  dame  souffre  beaucoup 
quand  elle  est  veue  avec  une  maquerelle. 

Bonaventure.  Que  feray-je  donc? 

M.  Ancelme.  Si  pensez  que  je  vous  y  puisse 
sei'vir,  regardez,  je  suis  àvostre  commandement. 

BoNAVENTURE.  Monsieur,  je  vous  mercye  bien 
humblement,  ce  vous  seroit  trop  de  peine;  toutes- 
fois,  vous  me  feriez  beaucoup  d'honneur  s'il  vous 
plaisoit  estre  moyen  que  je  la  peusse  espouser  : 
car,  jaçoit  que  depuis  la  mort  de  ma  première, 

j'eusse  délibéré  ne  me  marier  jamais,  si  est  ce  que 
ceste  seuUe  m'a  tant  reschaufîe  l'ame,  que,  comme 
vaincu,  je  baisse  de  rechef  le  col  sous  le  joug. 

M.  Ancelme.  Vrayement,  je  m'y  employeray 
de  bien  bon  cœur. 

Boxavekture.  J'y  trouve  une  difficulté  :  c'est 
que  je  suis  estrauger,  et  ne  suis  en  ceste  ville  gue- 
res  cogneu  d'autres  que  de  a  ous. 

M.  Akcelme.  Ceste  difficulté  ne  vous  en  doit 
retarder,  vostre  requeste  estant  fondée  sur  l'iiou- 
nesteté  :  car,  demandant  une  vefve  à  femme,  c'est 
accroistre  le  los  de  sa  bonne  l'euommée.  Et  si 
vous  estes  estrauger,  elle  n'est  naturelle  de  ce 
pays.  Et  puis,  nous  estans  tous  hommes,  tous  de  ce 
monde  et  tous  chrestiens ,  l'on  ne  doit  regarder  à 
cela  quand  les  partyes  s'entrayment  bien,  ny 
souffrir  que  la  diversité  des  nations  rompe  une 
bonne  aliance. 

Bonaventure.  Vous  me  faictes  revenir  le 
cœur,  et  proteste  que,  si  vos  raisons  avoient  au- 
tant de  puissance  sur  elle  qu'elles  ont  sur  moy,  ce 
seroit  desjà  faict  ;  mais  elle  n'en  est  capable. 

M.  ANCELME.  Ne  vous  souciez.  Je  vous  dy 
que  les  femmes  sont  d'une  nature  très  capable. 
Vous  est-il  advis  que  je  la  doive  conforter  à  la 
mort?  Mon  discours  sera  tant  confit  en  sucre  et 
miel,  qu'il  luy  prendra  envye  d'en  gouster  Ne 
sçavez-vous  qu'on  ne  peut  faire  plus  grand  plaisir 
aux  femmes  que  leur  parler  de  les  marier  ! 

BONAVENTURE.  Si  elle  s'enquiert  de  moy, 
vous  lui  direz  que  je  suis  de  Bretagne  ,  que  j'ay 
nom  Bonaventure ,  el  que  j'ay  esté  marié;  et,  si 
elle  veut  sçavoir  plus  outre,  que,  dès  les  premiers 
troubles,  il  y  peut  avoir  quinze  ou  seize  ans,  vou- 

lant  faire  un  voyage  en  Angleterre  avec  ma  femme, 
qui  estoit  grosse,  nostre  vaisseau  donna  de  fortune 
contre  un  escueil,  où  il  s'ouvrit,  de  manière  que 
pour  me  sauver  je  me  jettay  sur  un  ais,  qui,  par  la 
grâce  de  Dieu,  me  porta  eu  une  plage,  laissant 
ainsi  ma  pauvre  femme  sur  le  vaisseau,  qui,  s'em- 
plissaut d'eau,  alla  finablementau  fonds,  sans  qu'il 
fust  en  ma  puissance  la  pouvoir  secourir.  Ainsi, 
estant  privé  d'elle  et  de  tous  mes  biens,  je  ne 
voulus  retourner  en  mon  pays,  pour  ne  rafraichii" 
la  mémoire  de  mes  douleurs.  Depuis,  ayant  tous- 
jours  erré  çà  et  là  par  diverses  contrées  et  nations, 
j'ay  acquis  plusieurs  joyaux  et  autres  choses  pré- 
cieuses, que  j'ay  en  une  bouëtte  icy  avec  moy.  Je 
vous  dy  ces  choses  affin  que  (d'autant  qu'entre  les 
vertus  qu'on  recherche  en  un  mary,  les  richesses 
tiennent  le  premier  rang) ,  vous  luy  puissiez 
affermer  que  je  la  pourray  honorablement  nour- 
rir et  entretenir. 

M.  Ancelme.  Je  luy  diray  tout  en  temps  et 
lieu. 

BONAVENTURE.  Et  si  le  trouvez  bon,  luy 
direz  encores  que  ma  feue  femme  avoit  nom  Clé- 
mence, comme  elle,  et  que  si,  pour  mou  bonheur, 
sou  mary  avoit  nom  Bonaventure,  comme  moy,  il 
se  pourroit  resveiller  en  elle  quelque  scintille  de 
l'amour  qu'elle  a  eu  à  ce  nom. 

M,  Ancelme.  Les  femmes  regardent  plustost 
à  la  nature  de  leurs  maris  qu'à  leurs  noms. 

SCÈNE  II. 

Le  S.  Alexandre,  amoureux;  Gourdin, 
escornifleur. 

Alexandre. 

t  bien,  Gourdin,  que  te  semble  démon 

mal  ? 
Gourdin.   Il  me  semble  que  ce  ne 

sera  rien. 

Alexandre.  Tu  monstres  bien  que  tu  n'as  ja- 
mais aymé  que  toymesmes. 

Gourdin.  Et  vous  ,  vous  monstrez  bien  que 
n'endurastes  jamais  la  faim  :  c'est  elle,  de  par  Dieu, 
c'est  elle  qui  est  le  vray  et  seul  tourment  qui 
nous  afflige,  et  non  ces  baliverneries  et  sottes  fan- 
tasies  des  hommes,  engendrées  de  l'oisiveté  et  trop 
grand  aise 

Alexandre.  Il  ne  faut  mesurer  mes  apetis 
avec  les  tiens,  car  j'ay  la  vertu  en  l'ame,  et  tu  l'as 
au  gosier.  N'est-ce  rien  que  Léonard  cerclie  par 
tous  moyens  faire  espouser  Emée  à  son  fils  Con- 
stant, et  haste  ce  mariage  tant  qu'il  peut,  d'autant 
qu'il  sçait  que  je  m'entens  avecques  elle?  Ne  con- 
sidères-tu que  sa  sœur  a  espousé  le  fils  aisné  de  ce 
vieillard,  et  qu'à  ceste  cause  (afin  que  les  deux 
sœurs  soient  mariées  aux  deux  frères)  le  père  et 
la  tante  la  bailleront  plustost  à  Constant  qu'à 
moy?  Mon  Dieu,  que  je  suis  malheureux  ! 

Gourdin.  Comme  vous  osez-vous  dire  mal- 
heureux, veu  qu'estes  jeune,  beau,  gaillard,  riche 

d'amis,  de  parens  et  de  biens,  et  gentilhomme  de 
bonne  part? 

Alexandre.  La  félicité  des  choses  deppend 
de  Tesprit  qui  les  possède,  car  les  biens  de  fortune 
donnent  repos  à  un  esprit  paisible  et  travail  à  un 
qui  est  remuant.  Que  me  servent  les  biens,  la 
jeunesse,  la  race  et  les  amis,  sans  Emée,  sinon  pour 
me  lourmenter  de  passions  et  de  rage?  Si  pour 
toutes  ces  bonnes  parties  je  mérite  espouscr  Tune 
des  plus  riches  damoiselles  de  Paris,  pourquoy 
ne  puis-je  avoir  ceste-cy?  Ha!  que  son  père  vint 
bien  à  mon  malheur  demeurer  en  ccste  ville,  puis 
que  je  doibs  tant  endurer  pour  l'amour  d'elle  !  Et 
qui  rengrege  mon  mal,  c'est  que  tu  te  mocques 
encores  de  inoy,  au  lieu  que  me  devrois  conseiller. 

Gourdin.  Que  voulez-vous  que  je  face?  Où  il 
n'y  a  point  de  remède,  il  ne  faut  point  de  conseil. 

Alexandre.  Aumoins  si,  pourma consolation, 
tu  te  plaignois  avec  moy,  je  serois  content,  caria 
commisération  d'autruy  n'est  pas  peu  de  réfrigère 
aux  affligez. 

Gourdin.  Que  voulez-vous  que  je  die!  11  me 
poise,  j'en  suis  marry,  le  cœur  m'en  crevé?  Mais 
faites  ce  que  je  vous  diray  :  laissez-la  là;  vous  en 
trouverez  bien  une  autre.  Avez-vous  pœur  que  les 
femmes  vous  faillent  ? 

Alexandre.  Hé!  Gourdin,  si  je  pouvois  au- 
tant facilement  oublier  Emée  pour  une  autre,  je 
suivrois  ton  conseil;  mais  je  ne  la  puis  laisser  non 
plus  que  le  corps. 

Gourdin.  Si  ce  premier  advis  ne  vous  plaist, 
faictes  autrement:  enlevez-la,  ou  par  force  ou  par 
amour,  de  la  maison  de  sa  tante,  et  vous  eu  allez 
avec  elle. 

Alexandre.  Comme  tes  conseils  vont  d'une 
extrémité  en  autre  !  Premièrement  tu  voulois  que 
je  la  laissasse,  maintenant  tu  veux  que  je  Tenlcve. 
Te  semble-il  bonneste  à  un  gentilhomme  comme 
moy  desbaucber  une  fille? 

Gourdin.  Il  faut  tousjours  aux  plus  grands 
dangers  user  des  derniers  remèdes.  Je  vous  voy 
tant  enflammé  en  l'amour  de  ceste-cy,  que,  si  la 
perdez,  vous  voudrez  vous  noyer,  vous  voudrez 
vous  pendre  ;  vaut-il  pas  mieux  prévenir  que 
d'estre  prévenu  ? 

Alexandre.  Helas  !  faut-il  que  je  commette 
ceste  faute  !  Gourdin  ,  je  t'advise  que  Teneur 
d'une  vile  et  basse  personne  la  souille  seule;  mais 
la  faute  d'un  gentilhomme  le  honnit,  et  toute  sa 
race.  Que  diroit-on  de  moy  quand  le  peuple  en 
seroit  adverty  ? 

Gourdin.  On  diroit  qu'avez  faict  en  jeune 
homme  ;  car  les  fautes  commises  par  amour  sont 
tousjours  excusées,  mesmcment  quand  on  sçaura 
que  l'avez  fait  en  bonne  intention  de  l'espouser, 
et  qu'il  n'y  avoit  autre  moien. 

Alexandre.  Tu  me  conseilles  une  chose  que 
Dieu  veuille  ne  m'estre  préjudiciable. 

Gourdin.  Si  Emée  vous  oyoit,  elle  diroit 
qu'estes  un  froid  amoureux,  car  qui  ayme  ardam- 
ment  ne  pense  à  tant  de  dangers.  Comme  si  la 
chose  n'estoit  facile! 

Alexandre.  Il  n'y  a  rien  tant  facile  qui  ne 
soit  trouvé  difficile  quand  on  le  faict  à  regiet. 

Gourdin.  Prenez  courage,  et  nous  diligen- 
tons,  car  son  père,  qu'on  attend,  pourra  arriver, 
et  Léonard  conclure. 

Alexandre.  Tu  me  tue  avec  ceste  diligence. 
T.  V.  s 

Gourdin.  Le  diable  vous  emporte  si  je  le 
veux  !  Allez,  je  voy  bien  que  n'y  avez  pas  grande 
envie. 

Alexandre.  Ainsi  te  print-il  envie  de  faire 
diette  ! 

Gourdin.  Que  songeons-nous  doue?  Qui  ne 
se  levé  au  matin  perd  sa  journée. 

Alexandre.  Hé  !  Gourdin,  pensons-y  un  peu 
plus  à  loisir. 

Gourdin.  J'y  ai  pensé  et  repensé  ce  que  j'y 
penseray  jamais. 

Alexandre.  Tu  n'y  employés  que  tes  parol- 
les,  mais  j'y  bazarde  ma  vie  et  mon  honneur. 

Gourdin.  Vous  voulez  aymer,  vous  voulez 
jouyr,  et  ne  voulez  vous  bazarder  aux  dangers; 
on  ne  peut  cueillir  la  rose  sans  sepicquer.  Il  vous 
faut  resouldre  cbercbervostre  contentement  entre 
les  périls,  ou  laisser  tout  là. 

Alexandre.  INe  sçaurions-nous  penser  quel- 
que moyeu  plrs  bonneste  et  asseuré  ? 

Gourdin.  Pensez-y  seul. 

Alexandre.  Escoute,  je  tepiie. 

Gourdin.  Je  suis  sourd. 

Alexandre.  Retourne,  si  tu  veux,  et  me  gou- 
verne à  ta  fantasie. 

Gourdin.  Par  ma  foy,  je  n'en  ferois  rien  si  je 
ne  vous  avois  promis  à  disner, 

Alexandre.  Et  bien,  que  doy-je  faire? 

Gourdin.  Il  faut  qu'escriviez  une  lettre  à 
Emée,  narrative  des  desseins  de  Léonard  et  du 
vostre,  la  priant  sur  la  fin  que,  si  elle  désire  estre 
vostre  femme,  qu'elle  se  trouve  ce  soir  après  soup- 
per  sur  Je  quay  des  Angustins,  où  serez  prest  avec 
un  bateau  pour  la  recevoir.  Si  elle  vous  ayme, 

elle  n'y  faillira  pas.  Et  puis  Guillemette,  qui  luy 
portera  les  lettres,  la  sçaurabien  convertir. 

Alexandre.  Elle  a  tant  d'envie  estre  mienne 
qu'elle  passeroit  au  travers  les  flammes.  Or  sus, 
menez-moi  donc  chez  Guillemette,  affui  que  j'es- 
crive. 

GouRDix.  Il  y  a  ici  du  desordre. 

Alexandre.  Quel? 

Gourdin.  Si  vous  y  allez,  je  ne  disneray  pas. 

Alexandre.  Tu  ne  considères  que  ma  faulte 
m'en  sera  plustost  pardonnce,  pour-ce  que,  si  je 
pèche  par  larrecin,  tu  eu  feras  la  pénitence  par 
jeusne. 

Gourdin.  Stt!  voicy  Léonard  et  son  frère.  Ma 
foy,  je  gage  qu'ils  parlent  d'Emée. 

Alexandre.  C'est  tout  un.  Allons! 


SCÈNE  III. 
AmbroisCf  Léonard,  vieillards. 

Ambroise. 

e  semble-il  peu  de  chose,  Léonard,  que 
je  t'av  donné  le  loisir  d'accommoder  ta 
famille?  Tu  n'as  plus  que  Valentin  et 
Constant  :  Valentin  iparic  avec  Magda- 
leine,  et  Constant  sur  le  point  d'espouser  Emée, 
sa  sœur.  Ainsi  donc,  pour  parfaii'e  entièrement 
ccsle  alliance,  il  ne  reste  plus  sinon,  comme  jet'ay 
dict,  que  j'espouse  madame  Clémence,  leur  tante, 
femme  qui  mérite  beaucoup  pour  son  honnestcté, 
beauté  et  bons  movens. 

Léonard.  Ambroise,  je  ne  voudiois  que  tu 

eusses  opinion  que,  pour  ne  sçay  quel  sinistre  de- 
sir,  je  te  conseille  autrement  que  bien.  Tu  en  pen- 
seras toutesfois  ce  que  tn  Aoiidras,  mais  j'aime 
mieux,  me  repentir  de  t'avoir  dict  la  vérité  cpie  de 
m'estre  teu.  Je  te  dy  donc  que  tu  es  hors  d'enten- 
dement. 

Ambroise.  Comment!  hors  d'entendement? 
Léonard.  Oy,  hors  d'entendement.  T'est-il 
advis  qu'en  cest  aage  auquel  l'on  pense  à  des 
gendres  et  petits  nepveux,  tu  doives  penser  à  me 
bailler  une  belle-sœur*^  Fay  ton  compte  que  la 
messe  de  tes  espousailles  t'est  une  extrême  onc- 
tion. Mettre  une  femme  aux  costez  d'un  semblable 
à  toy  !  eh  ! 

Ambroise.  Quoy  !  Je  me  presenterois  à  la  bou- 
che d'un  canon  ? 

Léonard.  Il  t'adviendra  encores  pis,  car  le 
canon  tue  soudainement,  et  les  femmes  font  mou- 
rir petit  à  petit.  Ambroise,  c'est  une  aire  à  jou- 
venceaux. 11  y  a  telle  proportion  entre  l'homme 
et  la  femme  qu'entre  le  feu  et  le  bois  :  car,  com- 
me le  bois  vert  se  maintient  longtemps  au  feu  par 
son  humeur,  et  les  estouppes  ,  comme  choses  sei- 
ches, bruslent  soudainement,  ainsi  les  jeunes  hom- 
mes, par  l'abondance  de  leur  sang,  s'entretiennent 
avec  les  femmes,  et  les  viellards,  comme  seiches 
estouppes,  s'y  consomment  en  moins  de  rien. 

Ambroise.  Léonard,  ta  comparaison  n'est 
bonne,  me  mesurant  à  ton  aulne.  Souvien  toi  qu'il 
y  a  six  ans  à  dire  entre  nous  deux  ;  que  dès  ta 
jeunesse  tu  as  tousjours  eu  nue  femme  à  tes  cos- 
tez ,  qui  a  bien  faict  seicher  ton  bois  ,  et  que  j'ay 
tousjours  vescuseul,  sans  compagnie,  et  par  ainsi 
gardé  mou  suc  en  moy-mesme. 

Léonard.  Ce  suc  sera  comme  celui  du  figuier 
de  Bagr.ollet,  dont  les  premières  figues  sont  bon- 
nes, mais  les  tardives  ne  vallent  rien.  Et  puis  ton 
tonneau  ne  rendra  désormais  que  de  la  lie. 

Ambroise.  Tu  me  fais  rire.  Il  ny  a  en  tout  le 
monde  un  plus  gaillai'd  et  brusq  que  je  suis  ;  je 
sçay  chanter,  je  sçay  jouer  des  instrumens,  et 
mille  autres  gaillardises  propres  pour  entretenir 
les  dames. 

Léonard.  Il  faut  sçavoir  autre  chose  que 
cela,  car  on  n'emplit  pas  de  vent  le  ventre  des 
femmes 

Ambroise.  Ces  choses  sont  gallanteries  pour 
leur  donner  plaisir. 

Leo.nard.  Elles  veuUent  que  ce  plaisir  se  con- 
vertisse en  chose  nerveuse,  et  non  estre  tousjours 
entretenues  de  bayes.  0  le  brave  jouvenceau  ! 
qu'il  luy  sieroit  bien  faire  service  aux  dames! 

Ambroise.  Je  me  sens  tel  que  m'y  puis  pré- 
senter. J'ay,  Dieumercy,  bonne  veue,  la  main  as- 
sez ferme.  Je  suis  agille  de  ma  personne  et  ne 
chancelle  point. 

Léonard.  Combien  les  hommes  se  trompent  en 
ceste  folie  d'amour  !  Ne  cognois-tu,  pauvret,  que 
où  il  te  semble  estre  tant  dispos,  tu  commances  à 
cheminer  courbé  le  nez  vers  la  terre,  que  tes  yeux 
se  crespent  en  estoiles  tout  à  l'cntour,  et  que  la 
bave  te  tombe  de  la  bouche. 

Ambroise.  Je  me  rciiarde  tous  les  malins  en 
un  mu'ouer;  mais  je  ny  voy  ponit  tant  de  mua- 
cles.  Et  si  je  n'ay  le  visage  tant  beau,  beau,  com- 
me ces  petits  goàronnez ,  qu'on  ne  sçait  s'ils  sont 
femmes  ou  hommes  ,  ce  m'est  tout  un  ;  ceste-cy 
n'est  une  espreuve  qui  se  doibve  faire  au  jour. 

Léonard.  La  viellesse  est  un  vice  qui  se  cog- 
noist  au  plus  obscur  des  ténèbres. 

Ambroise.  Il  ne  faut  rechercher  en  moy  tant 
de  brouilleries,  car  ceste  madame  Clémence  n'est 
une  pucelle.  Elle  a  pour  le  moins  tiente  cinq  ans 
sur  la  teste,  qui  me  fait  croire  qu'elle  a  oblié  tous 
ces  petits  lourdions  et  gaillards  lemuemeus  qui 
chastouillent  la  jeunesse. 

Léonard.  Ains  elle  y  prendra  plus  de  plaisir 
que  jamais.  Et  puis  va  t'y  fourrer  :  tu  trouveras 
un  terrouer  tant  reposé,  que  jour  et  nuict  il  ne  te 
faudra  faire  autre  chose  que  le  labourer,  et  avoir 
tousjours  la  houe  dedans. 

Ambroise.  L'amour  est  de  telle  vertu  qu'il 
éveille  la  vigueur  aux  jeunes  et  aux  vieux. 

Léonard.  L'amour  faict  comme  le  scorpion, 
il  tue  en  flattant.  Mais  nous  perdons  autant  de 
temps  en  ces  disputes.  Vien  ça,  dy-moy  un  peu  : 
qu'as-tu  besoin  de  femme  ?  Ou  c'est  pour  avoir 
lignée,  ou  pour  gouverner  toy  et  ton  mesnage. 
Si  c'est  pour  lignée,  sçais-tu  pas  que  qui  se  marie 
eu  l'aage  où  tu  es  est  inhabile  à  la  génération, 
ou,  s'il  engendre,  qu'il  laisse  sa  femme  grosse,  et 
son  nom  à  un  enfant  qni  n'est  pas  encores  né  ?  Si 
c'est  pour  te  gouA^erner,  qui  le  fera  mieux  que 
mes  enfants  tes  nepveux  ,  et  ma  bru?  Si  donc  tu 
vis  heureux,  pourquoy  vas-tu  cherchant  ton  mal- 
aise? Ne  sçais-tu,  pauvre  homme,  quel  tounuent 
donnent  les  femmes  ?  Quantesfois  ceste  dame  Clé- 
mence, pour  le  moindre  desplaisir  que  tu  Suy  fe- 
rois,  te  reprocheroit  :  Mon  autre  mary  ne  me  fai- 
soit  pas  ainsi ,  jamais  il  ne  me  desdit ,  il  eust  esté 
marry  de  me  fascher  ou  donner  quelque  mescon- 
tentement.   Et  tant  d'autres  nyaiseries  que  c'est 

assez  pour  devenir  fol.  Considère  un  peu  la  des- 
pense des  femmes  :  il  leur  faut  robbes ,  cottes, 
manteaux,  pelissons,  toutes  sortes  de  collets, 
chaisnes,  carcans, perles,  ceintures,  anneaux,  bra- 
celets, deux  servantes  ,  un  serviteur,  la  provision 
tous  les  mois,  une  maison  pour  vous  seuls,  et  tant 
d'autres  choses ,  que  dès  le  premier  jour  tu  t'en 
morderois  les  poulces. 

Ambroise.  Fuaîfuu!  Vertu  sainct  gris  !  ces 
femmes  sont-elles  diables  ? 

Léonard.  Elles  sont  encores  pires,  carie  dia- 
ble ne  faict  perdre  que  l'ame,  et  elles  font  perdre 
l'ame,  le  corps  et  les  biens. 

Ambroise.  Ce  m'est  tout  un;  quand  j'aurois 
despendu  tout  le  mien  pour  contenter  ma  volonté, 
qu'en  seroit-ce  ! 

Léonard.  Rien,  sinon  que  tu  ne  le  ferois 
qu'une  fois,  et  serois  réputé  un  fol,  ne  te  souciant 
d'cstre  riche. 

Ambroise.  Celui  n'est  riche  qui  amoncelle  les 
escus ,  mais  celuy  qui  ne  diminue  ses  désirs  :  car 
les  biens  sont  à  qui  les  possède,  et  le  monde  à  qui 
plus  en  prend.  Je  la  veux,  je  t'en  ay  adverty  pour 
mon  devoir,  et  afin  que  m'aydcs  en  ceste  pour- 
suite, et  non  pour  te  demander  conseil. 

Léonard.  On  ne  peut  faillir  d'entendre  le  con- 
seil d'autruy. 

Ambroise.  On  peut  bien  faillir  à  le  suyvre. 
Léonard.  Il  n'est  sage  qui  faict  tout  à  sa  teste. 
Ambroise.  il  n'est  sage  qui  faict  tout  selon  la 
volonté  d'autruy.  Si  en  autre  chose  j'ay  faict  à  ta 
fantasie,  je  veux  maintenant  faire  à  la  mienne. 

Léonard.  A  la  bonne  heure!  Fay  ce  que  tu 
voudras.  Je  suis  assez  empcsché  de  mes  affaires, 


120  Larivey. 

sans  m'embrouillerdes  tiennes  :  aussi  je  te  proteste 
que  je  ne  m'en  mesleray  jamais. 


SCÈNE  IIII. 
Ambroise^  Gourdin^  Guillemette,  maquerelle. 

ÂMBROISE. 

e  taquin  de  mon  frère  ne  pense  pas  que 
je  Tenlende.  Il  a  telle  espérance  en  ma 
succession,  qu'il  craint  que,  si  je  me  ma- 
rie, je  n'aye  des  enfans,  et  qu'ainsi  il 
en  soit  privé,  à  raison  de  quoy  il  crye  qu'il  semble 
que  je  luy  couppe  la  gorge.  Voilà  que  c'en  est  : 
qui  se  marie  en  cest  aage  expérimente  Tamitié  de 
ses  parens.  Il  a  tousjours  eu  ceste  mauvaise  cous- 
tume ,  se  courrousser  toutes  les  fois  que  j'ay  voulu 
disposer  du  mien  à  ma  volonté.  Quand  je  me  suis 
séparé  de  luy,  il  s'en  plaignoit  à  tout  le  monde  ; 
mais  je  ne  fis  jamais  mieux  que  de  quitter  sa 
pouilleuse  et  mécanique  manière  de  vivre,  et,  ja- 
çoit  que  demeurions  tous  deux  en  une  mesme 
maison ,  si  est-ce  que  j'ay  mon  logis  et  mesnage  à 
part,  où  je  vy  paisiblement  et  y  mène  qui  bon  me 
semble. 

Gourdin.  Si  je  n'eusse  beu  quand  j'ay  eu  trou- 
vé Guillemette,  je  sçay  bien  qu'Alexandre  eust  esté 
contraint  augmenter  son  ordinaire  ,  car  il  n'y  en 
eust  eu  pour  ma  dent  creuse. 

ÂMBROISE.  Ho!  voicy  ce  plaisant  Gourdin. 
Et  bien  que  dis-tu? 

Gourdin.  Hé!  monsieur  mon  grand  amy,  je 

prie  Dieu  qu'il  vous  donne  le  bon  jour,  la  bonne 
pasque ,  dix  mille  escus ,  et  reculle  vostre  aage  de 
vingt  ans ,  ha  !  ha  !  he  !  monsieur  mon  petit  roy. 

Ambroise.  Tu  es  bien  guilleret;  tu  as  beu. 

GoLRDlN.  Ne  m'avez-vous  jamais  veu  rire  à 
jeun  ? 

Ambroise.  Oh!  diable,  je  te  voulois  mener 
disner  avec  moy  ;  mais  ce  sera  pour  un  autre  fois. 

Gourdin.  Non ,  non  ,  j'iray  ;  quand  j'ay  bien 
desjeuné,  je  n'en  disne  que  mieux. 

Ambroise.  Mauges-iu  de  tout? 

Gourdin.  Non,  je  ne  mange  jamais  le  fer  ny 
les  pierres,  et  me  laisserois  pliistost  mourir  de 
faim  qu'en  avaler  un  seul  petit  morceau. 

Ambroise.  Par  ma  conscience,  je  seray  ayse 
que  tu  viennes  manger  avecques  moy. 

Gourdin.  Pour  vous  faire  plaisir,  j'iray  soir 
et  matin ,  à  toutes  heures. 

Ambroise.  Tu  me  feras  passer  le  temps  par 
tes  mots  nouveaux. 

Gourdin.  Vous  n'en  aiuez  faute.  Et  bien,  que 
vous  dict  le  cœur? 

Ambroise.  Mon  frère  m'a  mis  en  colère. 

Gourdin.  Que  vous  a-il  dict?  Que  despendez 
trop  ? 

Ambroise.  Non;  mais,  pour  te  dire  vray,  je 
délibère  me  marier,  et  quand  je  luy  ay  dict,  il 
sautoit  comme  un  bouc. 

Gourdin.  Vert  et  bleu  !  vous  luy  touchiez  une 
trop  mauvaise  corde  ;  c'estoit  assez  pour  le  faire 
mourir.  Et  qui  est  ceste  femme ,  s'il  est  permis  le 
demander  ? 

Ambroise.  C'est  madame  Clémence;  regai'de 
si  elle  mérite  pas  estre  recherchée. 


122  LaRIVEY. 

Gourdin.  Oy  vrayement  ;  mais,  bon  seigneur, 
vous  aurez  des  peines  à  l'avoir. 

Ambroise.  Pourquoy  ?  A-elle  occasion  me  re- 
fuser? 

Gourdin.  Elle  a  esté  demandée  plusieurs  fois 
par  beaucoup  de  braves  hommes,  neantmoins 
elle  n'y  a  jamais  voulu  entendre. 

Ambroise.  Que  me  dis-tu? 

Gourdin.  Ce  qui  en  est. 

Ambroise.  Que  feray-je,  si  elle  est  ainsi  ob- 
stinée !... 

Gourdin.  11  faut  mettre  peine  d'entrer  en 
grâce;  elle  pourra  changer  d'oppinion. 

Ambroise.  Helas!  Gourdin,  ne  m'abandonne, 
ains  pense  un  peu  qu'il  seroit  bon  de  faire. 

Gourdin.  Ce  seroit  bien  vostre  cas  qu'une 
certaine  Guillemette,  si  elle  vouloit  faire  cela, 
pource  que  tel  affaire  est  mieux  séant  à  une  fem- 
me de  basse  condition  qu'à  un  homme  de  bien , 
car  elles  parlent  plus  seurement  aux  dames  que 
les  hommes ,  sçavent  mieux  trouver  la  jointure 
de  leur  ci'uel  courage,  sont  plustost  escoutées,  et 
avec  moins  de  crainte. 

Ambroise.  Il  n'est  honneste  se  procurer  une 
femme  par  l'adresse  d'une  maquerelle. 

Gourdin.  Si  la  femme  est  belle  et  bonne,  il 
n'importe  comment  ce  soit ,  parce  que  si  tost  que 
le  mariage  est  descouvert,  on  demande  qui  est 
la  dame  de  la  feste  ,  et  non  qui  a  moyenne  ceste 
aliance. 

Ambroise,  Tu  dis  vray;  je  me  gouverneray  à 
ta  mode.  Allons,  nous  en  deviserons  à  table.  A 
quelle  heure  manges-tu? 

Gourdin.  Toutes  et  quantes  fois  que  j'ay  les 

yeux  ouvers ,  et  me  suis  beaucoup  de  fois  plaint 
de  nature,  qu'elle  n'a  faict  que  je  peusse  manger 
encor  en  dormant.  Allez  devant,  car  j'ai  encor 
un  peu  affaire. 

Ambroise.  Tu  oublieras  à  venir. 

Gourdin.  Je  vous  prie  n'en  rien  croire,  et 
u'appeller  un  autre  en  ma  ])lacc.  Je  vas  parler  à 
Guillemctte,  que  je  voy  là  bas. 

Ambroise.  C'est  bien  faict;  mais  ne  te  fais  pas 
attendre. 

Gourdin.  Scay-je  pas  bien  qu'on  ne  doit  me- 
ner des  chiens  en  la  maison  d'autruy,  n'estre  fas- 
cheux  prendre  place  à  table ,  et  ne  se  faire  atten- 
dre? Je  suis  ayse  qu'il  s'en  va  ,  car  il  faut  que  je 
parle  à  ceste  femme.  Et  d'où  diable  venez-vous? 
Il  y  a  plus  de  quatre  heures  que  je  vous  cherche. 

GuiLLEMETTE.  De  me  confesser.  Penses-tu 
que  je  te  resemble  ? 

Gourdin.  Je  vous  ti-ouveray  donc  bien  dis- 
posée pour  ayder  à  vostre  prochain. 

GuiLLEMETTE.  Je  fais  Volontiers  bonnes  œu- 
vres. Que  me  veux-tu? 

Gourdin.  Qu'aydiez  Alexandre  à  enlever  une 
fille. 

GuiLLEMETTE.  Comment!  enlever  une  fille! 
Quoy  !  Veult-il  que  je  souffre  pour  luy? 

Gourdin.  Il  ne  l'entreprendroit  s'il  y  avoit 
danger. 

GuiLLEMETTE.  Au  pis  aller,  il  ne  seroit  chas- 
tié  que  de  paroUes  ;  mais  je  le  serois  avec  le  fouet, 
et  peut-estre  un  bannissement  au  bout.  La  justice 
resemble  au  filet  d'une  araigue  :  il  retient  les 
petitz  moucherons  ,  mais  les  grosses  mouches  le 
percent  et  passent  à  travers. 

Gourdin.  Vous  n'avez  accoustumé  estre  tant 
craintive. 

GuiLLEMETTE.  Je  vouldrois  volontiers  le 
contenter,  pourveu  que  je  n'en  eusse  point  de 
mal.  Qui  est-elle?  La  niepce  de  madame  Clé- 
mence ,  non  pas  ? 

Gourdin.  Mon  Dieu,  que  vous  devinez  bien! 
C'est  elle-mesme.  Il  a  entendu  que  Léonard  la 
veut  faire  espouser  à  son  fils;  et  ne  trouvant,  le 
pauvre  Alexandre ,  aultre  moyen  de  l'avoir,  il 
veut  que  luy  portiez  ceste  missive,  et  la  sollici- 
tiez se  trouver  ce  soir  sur  le  quay  des  Augustins, 
où  il  l'attendra  en  un  bateau. 

GuiLLEMETTE.  Appelles-tu  cela  enlever  une 
fille?  Vrayment,  tu  me  la  bailles  belle  !  C'est  luy 
moyenner  son  bien.  Va,  dy  luy  que  je  le  feray 
de  bien  bon  cœur,  tant  pour  luy  faire  plaisir  que 
pour  ayder  à  la  fille. 

Gourdin.  Prenez  donc  ceste  lettre,  et  faictes 
diligence. 

GuiLLEMETTE.  Laisse  faire  à  moy. 

Gourdin.  Au  moins  vous  sçavez  ce  qu'avez  à 
dire  ? 

GuiLLEMETTE.  Il  ne  me  le  faut  recorder. 
Sçais-tu  pas  que  dict  le  proverbe?  Donne  charge 
au  sage  et  le  laisse  faire. 

Gourdin.  Où  vous  trouverai-je  ? 

GuiLLEMETTE.  A  JNostre-Dame ,  pour  ache- 
ver mon  chapelet  :  je  n'estois  qu'au  deuxiesme 
paler. 

Gourdin.  Voicy  une  autre  chose:  Ambroise 
désire  espouser  madame  Clémence. 

GuiLLEMETTE.  Comment!  Le  mois  de  mars 
aproche,  les  humeurs  s'esmeuvent. 

Gourdin.  Et  pour  gaigner  sa  bonne  grâce  il 
veut  user  de  vostre  moyen. 

GuiLLEMETTE.  A  la  bonue  heure!  Je  pense 
que  ma  contrition  m'apportera  profict,  puis  que  je 
suis  acheminée  à  œuvres  tant  bonnes. 

Gourdin.  Soyez  soigneuse  de  le  bien  peler, 
car  les  vieillards  se  rasent  de  tout  point,  et  vous 
souvenez  que  pour  vous  avoir  moyenne  ceste 
pratique  j'en  dois  avoir  ma  part. 

Glillemette.  Il  est  bien  raisonnable. 

Gourdin  Je  disneray  aujourd'huy  avecques 
luy;laisse-moy  faire,  jele vous  envoyeray  tout  cuit 
et  tout  assaisonné.  Si  en  beaucoup  de  choses  les 
vieillanis  sont  plus  sages  que  les  jeunes,  ils  sont, 
en  matière  d'amour,  plus  fols  qu'eux.  Cependant 
allez  chez  madame  (Clémence  :  vous  luy  pourrez 
jetter  quelque  mot  à  la  traverse. 

Guillemette.  Klle  est  tant  retirée  que  je  ne 
la  gouverne  comme  tu  penses. 

Gourdin.  Souvenez-vous  de  la  bien  taster. 
A  Dieu. 


SCÈNE  V. 
Guillemette,  Constant,  amoureux. 

Guillemette. 

nfin,  qui  est  accoustumé  faire  plaisir  ne 
s'en  peut  garder.  Je  commancé  en  ceste 
beniste  heure  à  servir  dès  l'aage  de 
douze  ans,  et  de  là  en  avant  je  n'ay  fait 
autre  chose  que  servir,  asçavoir  :  de  ma  personne 
tandis   que  j'cstois  jeune,  que  j'avois  les  rains 

soupples,  et  que  je  les  pouvois  remuer;  et  main- 
tenaut  que  je  suis  cassée ,  j'ayde  un  chacun  de 
mon  conseil  :  Qui  fait  ce  qu'il  peut  doit  estre 
excusé.  Il  ne  me  faut  ores  mettie  en  jeu  pour 
faire  la  monstre  des  belles,  car  je  suis  désormais 
defleurie;  mais  pour  persuader  quelque  bonne 
affaire,  j'en  sortiray  à  bout  aussi  bien  qu'une 
autre,  et,  toute  vieille  que  me  voyez,  je  sçay,  par 
la  grâce  de  Dieu ,  faire  beaucoup  de  choses.  Je 
guary  de  toutes  sortes  de  gratelles  ,  j'oste  les 
mailles,  j'efface  les  lentilles  et  rousseurs.  Je  ne 
dis  mot  des  fards  :  pour  faire  estendre  la  peau, 
pour  empescher  qu'elle  se  crève,  pour  suppléer 
au  pucelage  pci  lu  dès  plus  de  dix  ans,  pour  re- 
serrer maujoiut,  pour  faire  les  cheveux  blondz,  le 
sein  relevé,  les  tetins  fermes,  et  peler  les  sourcils, 
il  n'y  a  qu'une  Guillemette  au  monde.  Vous  en 
riez  !  si  n'en  pensez-vous  pas  pourtant  moins  ; 
vous  aurez  quelque  jour  affaire  de  moy,  ne  vous 
souciez.  Mais  laissez-moy  aller  porter  mes  lettres. 
Oh  !  voicy  ce  chien  de  Constant,  qui  faict  mourir 
ceste  pauvre  Anne,  fille  de  madame  Clémence,  et 
pour  la  tourmenter  d'avantage  faict  l'amour  à 
Emée  sa  cousine,  qui  toutesfois  ne  l'ayme  point. 
Tu  A^ux  donc  de  tout  point  faire  mourir  ceste 
pauvre  fille?  Constant,  escoute  :  Qui  fuyt  qui 
l'aime  et  suit  qui  ne  le  veut  aimer  laisse  la 
bonne  terre  pour  semer  sur  l'areine.  Enten,enten 
à  Anne,  qui  est  un  terrouer  qui  n'attend  sinon  que 
tu  mettes  ta  charrue  dedans ,  et  il  te  raportera 
l'amoureux  friiict  de  tes  labeurs  :  car,  quant  à 
Emée,  l'amye  d'Alexandre,  il  ne  faut  que  tu  t'at- 
tendes d'en  recueillir  que  ronces  et  chardons. 
Constant.  Vous  me  ronpez  la  teste  et  à  vous 

aussi  !  Vous  ay-je  pas  mille  fois  dict  que  je  veux 
Emée  ,  puis  qu'il  plaist  à  mon  père  ?  Et  pois  il 
n'est  hoiineste  à  un  homme  de  bien  qui  s'est  voué 
une  femme  mettre  son  amour  en  une  aultre. 
Anne  se  trompe  si  elle  pense  que  je  la  vueille 
espouser. 

GuiLLEMETTE.  Pauvre  homme  !  si  tu  sçavois 
que  c'est  aymer,  tu  n'aurois  tant  d'égard  à  l'hon- 
nesteté.  Ma  foy,  tu  es  un  peu  trop  scrupuleux; 
mais  celles-cy  sont  reigles  pour  donner  à  qui  a 
l'esprit  libie. 

Constant.  Je  l'ay  libre,  ainsi  je  les  doy  donc 
observer.  Et  vous  qui  me  voyez  obstiné,  cognois- 
sez-vous  pas  que  me  guerroyant  à  toute  heure 
n'est  autre  chose  que  vous  lasser  la  langue,  et  à 
moy  les  oreilles? 

GuiLLEMETTE.  Qui  souvent  combat  retourne 
quelquesfois  victorieux  ;  penses-tu  point  que  quel- 
que jour  je  te  feray  cognoistre  ta  faulte? 

Constant.  Je  ne  sçay,  car  je  n'ay  failly  ;  mais 
je  faillirois  si  je  faisois  à  vostre  volonté. 

GuiLLEMETTE.  Ce  que  j'en  dis,  je  n'en  parle 
pas.  Je  suis  marrye  de  ceste  pauvre  fdle,  et  me 
faict  mal  que  tu  ne  sçais  user  de  ton  bien.  Va, 
va ,  tu  cognoistras  un  jour  que  c'est  se  marier 
sans  estre  aymé.  Oh!  quel  bon  fils  d'obédience 
est  cestuy-cy ,  qui  veult  faire  à  la  mode  de  son  pè- 
re. Eh!  petit  garçonnet,  cherche,  de  par  Dieu, 
cherche  t'acompagner  avec  qui  t'aime  :  Car  un 
morceau  pris  d'appétit  fait  plus  de  profit  que  cent 
mandez  à  contrecœur. 

SCÈNE  V. 

Guillemette  ,  madame  Clémence  ,  réputée  vefve 
(je  l'appelle  tousjours  madame  ,  à  la  diffé- 
rence de  la  Gourtizanne);  Saine  te  ^  sa 
servante. 

Guillemette. 

auvrette  !  tu  as  bien  donné  de  la  teste 
?.  contre  le  mur  !  Que  dois-je  dire,  mainte- 
nant que  je  vas  en  son  logis?  11  la  faut 
paistre  d'espérance,  autrement  elle  cour- 
roit  les  rues  comme  une  folle.  Amour  de  filles, 
eh  !  je  te  sçay  dire  que  c'est  une  flamme  et  une 
fureur.  Tic,  toc. 

Clémence.  Qui  est  là. 

Guillemette.  Oh!  Madame,  Dieu  vous gard. 

Clémence.  Que  dictcs-vous,  Guillemette? 

Guillemette.  Je  voulois  monstrer  quelques 
petits  ouvrages  à  voz  filles. 

Clémence.  Entrez,  elles  sont  en  la  chambre, 
qui  cousent. 

Guillemette.  Elles  font  bien  de  travailler 
dès  maintenant,  pource  que  elles  auront  bien  au- 
tre fusée  à  desmeller  quant  elles  seront  mariées; 
et  le  devez  souhettcr,  car,  en  A'erité,  une  maison 
sans  homme  est  pire  qu'une  paroisse  sans  prestre 
Est-il  pas  vray,  Madame  ? 

Clémence.  Nous  y  sommes  accoustumées. 

Guillemette.  Oy,  par  mon  enda  ;  puis  ma- 
rier des  filles  est  soulager  l'esprit.   Mon  Dieu! 

qu'elles  sont  gentilles  et  propres  !  Mais  vous  ne 
leur  eu  devez  rien,  Madame. 

Clémence.  Nous  mettons  peine  nous  y  main- 
tenir. 

GuiLLEMETTE.  Sur  tout  vous  estes  recomman- 
dée d'avoir  si  long  temps  demeuré  vefve  pour  l'a- 
mour de  vostre  fille  ;  il  la  faut  marier  et  vous 
après,  car  je  ne  vous  conseillerois  jamais  demeu- 
rer ainsi,  car  vous  estes  trop  jeune. 

Clémence.  Allez,  allez,  taisez-vous  ;  ces  pro- 
pos ne  vous  sont  bien  seans. 

GuiLLEMETTE.  Non,  non,  c'est  par  manière  de 
dire.  Je  suis  entrée  comme  désireuse  de  vous 
voir  en  bonne  santé.  Toutesfois  il  m'est  advis  que 
péchez,  vivant  comme  a'ous  vIa'cz,  car  vous  estes 
trop  gentille  pour  dormir  seule. 

Clémence.  Ne  me  pailez  plus  de  cela;  on  ne 
parle  en  ma  maison  que  d'ouvrages  telz  que  vous 
portez. 

GuiLLEMETTE.  Of,  je  ne  parle  aussi  sinon  de 
ce  que  je  porte.  Par  mon  anse,  ta  maistresse  est 
bien  farouche. 

Saincte.  Vous  voyez,  je  vous  sçay  dire  qu'il 
faut  faire  le  petit  bec  quand  on  parle  à  elle. 

GuiLLEMETTE.  Et  toy,  ma  fille,  es-tu  de  son 
naturel  ? 

Saincte.  Mafoy  nenny,  le  sçavous  pas  bien? 

GuiLLEMKTTE.  Ainsi  faut-il  faire,  Saincte, 
m'amie  :  car  la  courtoisie  est  une  partie  de  la  beau- 
té. Laisse  faire,  je  te  veux  donner  un  compagnon 
de  ta  sorte  :  car  pource  que  tu  es  petite,  je  pense 
que  tu  n'aimes  pas  ces  si  grands  grands. 

Saincte.  C'est  ce  que  je  demande  :  les  cho- 
ses grandes  m'adviennent  bien  :  car,  combien  que 

je  sois  petite,  je   ne   laisse   pas  d'estre   creuse. 

GuiLLEMETTE.  A  la  bounc  heure  !  Âvez-Aous 
bon  vin  en  broche? 

SainCTE.  Celuy  qui  est  en  perse  tire  au  bas, 
mais  il  y  en  a  un  tonneau  de  blanc,  doux  comme 
hypocras. 

GuiLLEMETTE.  Hé  !  m'amie,  fay  moi  un  plai- 
sii"  :  emply  m'en  ma  bouteille. 

Saincte.  Je  le  veux  bien. 

GuiLLEMETTE.  J'ay  Une  si  mauvaise  bouche 
que  je  ne  pren  goust  à  rien,  sinon  à  quelque  ros- 
tie  trempée  au  vin.  Va  donc  cependant  que  j'en- 
tretiendray  les  filles  ;  mais  garde  que  ta  mais- 
tresse  ne  te  voye. 


ACTE    II. 

SCÈNE  I. 
Léonard,  Guillemette ,  madame  Clémence. 

Léonard. 

a'  meschante  ,  vilaine, traitresse!  Tu  ne 


sortiras  pas  encores,  maquerelle  ! 

GuiLLEMETTE.  Monsieur,  croyez - 
moy  sur  ma  conscience  que  je  ne  sça- 
vois  le  contenu  d'icelles . 

Leoîsard.  Se  peut-il  faire  que  tu  portes  des 
lettres  aux  filles  sans  sçavoir  Tintention  de  qui 
les  envoyé? 

GuiLLEMETTE.  J'y  allois  à  la  bonne  foy,  pour 
ce  que  ce  matin  j 'a vois  esté  à  confesse. 

Léonard. Qui  ne  te  cognoistroit, bonne beste, 

vieille  hypocrite?  Va,  desloge;  oste-toy  d'icy,  et 
ne  t'advieime  jamais  mettre  le  pied  céans,  car  je 
te...  J'ay  tousjours  eu  peur  de  telle  fredaine. 

GlILLEMETTE.  Je  dis  bien  qu'Alexandre  se- 
roit  cause  de  mon  mal.  Il  ne  m'est  pas  demeuré 
une  goutte  de  sang  quand  j'ay  veu  cet  homme 
avec  Emée.  Aussi  cette  sotte  de  chambrière  m'en 
eust  ellesceu  advertir!  Pensez,  jevousprie,  qu'el- 
le j'estois  quand  il  m'a  trouvée  saisie  de  ces  lettres  : 
j'estois  plus  morte  que  vive.  H  m'a  chassée  de  la 
chambre,  et  poussée  si  rudement  qu'il  m'a  faict 
descendre  plus  de  demie  douzaine  de  dcgrez  sans 
conter,  me  disant  plus  d'injures  et  de  villeuies 
qu'il  ne  passe  d'eau  sous  Petit-Pont.  Encores  sij'a- 
vois  ma  bouteille,  patience;  mais  quoy!  elle  sera 
perdue,  car  je  n'oserois  la  retourner  quérir.  Ha  ! 
je  l'enten  qui  s'en  va.  Dieu  me  soit  en  aide  ! 

Léonard.  Elle  sera  plus  seurement  et  avec 
moins  de  soupçon  en  religion  jusques  au  retour 
de  son  père. 

Clémence.  C'est  à  vous  à  en  faire  ce  que  vou- 
di'ez,  puisqu'elle  est  destinée  à  vostre  fils  Con- 
stant, et  que  desjà  sa  sœur  est  vostre  bru. 

Léonard.  Aussi  y  sera-elle.  Et  veux  que  l'y 
envoyez  devant  qu'il  soit  uuict. 

Clémence.  Tout  à  ceste  heure,  et  ma  fille 
Anne  avec  elle  :  au  moins  j'en  seray  hors  de  peine. 

Léonard.  Ouvrez,  une  autre  fois,  les  yeux, 
quand  telles  femmes  vous  viendront  veoir. 

Clémence.  Il  est  autant  malaisé  garder  les 
oreilles  des  filles  d'entendre  des  nouvelles  de 
leurs  amans  comme  empescher  qu'un  homme  nud 
au  soleil  ne  soit  offensé  des  mousches. 

SCÈNE  II. 
Guillemette  ,  Saine  te. 

GUILLEMETTE. 

la  fin  il  s'en  est  allé  !  Que  le  diable  luy 
puisse  rompre  le  col  !  Voilà,  je  ne  puis 
partir  d'icy  que  je  n'aye  ma  bouteille. 
0  douce  bouteille,  hélas!  que  tu  as 
prins  une  mauvaise  adresse  que  de  passer  par  la 
salle  !  J'ai  ouvert  les  aumoires  (car,  quand  je  vas 
chez  autruy,  je  m'efforce  tousjoiu's  prendre  quel- 
que chose,  de  pœur  qu'on  ne  m'ait  eu  estime  aune 
lourde  et  trop  niaise)  et  ay  prins  ce  morceau  de 
pain,  pensant  en  faire  une  souppe  en  vin.  Mais, 
je  crains  qu'il  ne  me  la  faille  faire  en  l'eau.  Ay-je 
péché  d'avoir  desrobbé  un  morceau  de  pain  ?  Je 
croy  que  nenny  :  c'est  sur  et  tant  moins  des  au- 
mosnes  que  madame  Clémence  me  doibt  faire  ,  et 
puis  le  pain  d'achapt  est  si  mauvais  que  je  n'en 
puis  avaller  une  bouchée.  Escoutez,  on  ouvre 
l'huis.  0  ma  bouteille,  est-ce  point  toy  qu'on 
m'apporte  ? 

Saincte.  Où  estes-vous?  Hé!  Où  allez-vous? 

GuiLLEMETTE.  Je  ne  demande  rien,  Madame. 

Saincte.  Venez  quérir  vostre  bouteille. 

GuiLLEMETTE.  0  madouceamie,  que  beneiste 
sois  tu,  ma  douce  amie!  Hé!  ma  pauvre  bouteille, 
je  pensois  t'avoir  perdue!  Est-ce  du  doux? 

Saincte.  Essayez. 

GuiLLEMETTE.  Of!  qu'il  a  bonne  odeur.  Je 
le  veux  premier  beueistre. 

Ma  bouteille,  si  la  saveur 

De  ce  vin  respond  à  l'odeur, 

Je  prie  Dieu  et  saincte  Heleine 

Qu'ils  te  maintiennent  tousjours  plaine, 

Saincte.  Elle  tire  comme  si  ellesucçoit  letetin. 

GuiLLEMETTE.  En  bonne  foy,  il  est  bon  et 
prompt  à  boire. 

Saincte.  Y  voulez-vous  point  d'eau  ? 

GuiLLEMETTE.  Non,  non,  il  est  bon  ainsi  : 
car,  quand  j'y  mets  de  l'eau,  il  me  faict  mal  au 
ventre  et  me  cause  l'amarry. 

Saincte.  Sus  doue,  buvez  à  tous  vos  amis, 
tant  vivans  que  trespassez. 

GuiLLEMETTE.  0!  Dieu  soit  loué  que  je  me 
j)orte  bien  maintenant!  Je  suis  bien  marrie  que  je 
n'en  ay  apporté  une  plus  grande.  Va-t'en,  ma  fille, 
va  t'en  que  tu  ne  sois  tancée  ;  laisse  faire,  je  me 
souviendray  du  plaisir  que  tu  m'as  faict.  A  Dieu 
donc  ,  et  grand  mercy. 

Saincte.  Guillemette,  escoutez,  j'ai  quelque 
chose  a  vous  dire. 

GuiLLEMETTE.  Qu'y  a-il,  mon  cœur? 

Saincte.  Je  voudrois 

GuiLLEMETTE.  Quoy,  m'amie  ? 

Saincte.  Que  me  trouvassiez  quelque  bonne 
maison  pour  estre  nourrisse. 

GuiLLEMETTE.  Ho  !  es-tu  grosse? 

Saincte.  Il  se  peut  faire. 

GuiLLEMETTE.   Et  de  qui? 

Saincte.  Voilà  le  malheur  :  je  n'en  sçay  rien, 
ny  de  quand  ! 

SCÈNE  III. 
Clémence^  courtisane;  Guillemette. 

Clémence. 

Il  ne  devois  jà  revenir;  vrayemcnt,  tu 
r|^l>  as  fait  la  belle  allée.  Mon  Dieu,  Guille- 
M  mette,  qu'il  y  a  long-temps  que  je  vous 
M  attend  ! 

Guillemette.  Je  me  suis  mis  en  chemin  si 
tost  que  j'ay  eu  parlé  à  voslre  servante.  Et  bien  ! 
qu'y  a-il  ? 

Clémence.  Vous  cognoissezle  seigneur  Bona- 
venture  ? 

Guillemette.  Oy,  est-ce  pas  Famoureux  de 
madame  Clémence  ? 

Clémence.  C'est  luy  sans  autre.  Or  je  suis 
de  son  pais,  où  je  l'ay  tousjoui's  cogneu,  sa  femme 
et  toute  sa  famille,  d'autant  que  j'estois  sa  proche 
voisine  ;  mesmes,  par  le  moyen  d'une  sienne  ser- 
vante que  je  hantois,  ils  n'eussent  sceu  tourner  un 
œuf  que  je  n'en  fusse  advertie  ;  de  mode  que  je 
sçavois  plus  de  leurs  affaires  que  des  miennes 
propres;  et,  pour  vous  dire  la  vérité,  je  vous  ad- 
vise  que  madame  Clémence  est  sa  femme. 

Guillemette.  Comment,  sa  femme  ! 

Clémence.  Je  disvray.  Cestuy,  pensant  qu'en 
un  certain  naufrage  qu'ils  encoururent  sur  mer, 
y  peut  avoir  quinze  ou  seize  ans,  sa  femme  fust 
perie,  comme  désespéré,  ne  voulut  plus  retour- 
ner au  pays,  de  façon  que  chacun  a,  depuis,  pensé 
qu'il  estoit  mort.  Elle,  qui  se  sauva,  retourna  à 

Nantes,  où  elle  vendit  ce  qu'elle  y  avoit,  puis 
vint  demeurer  en  cestc  ville  avec  son  frèr.?,  père 
d'Emée,  que  voyez  avec  elle,  qui  est  cause  que 
Bonaventure,  qui  la  pense  suLmergce,  joint  aussi 
le  changement  de  contrée,  ne  la  peut  cognoistre. 

GuiLLEMETTE.  Je  luy  veux  aller  porter  ces 
bonnes  nouvelles ,  affin  qu'elle  me  donne  mon 
vin. 

Clémence.  Escoutez,  nous  aurons  meilleur 
que  du  vin.  Estant  ce  matin  à  ma  fenestre,  j'ay  oy 
qu'il  contoit  à  un  prestre  qu'il  aA'oit  une  bouetle 
plaine  de  perles  et  autres  joyaux  ;  or,  pour  l'at- 
traper, j'ay  délibéré  ceste  nuict  aller  coucher  avec 
luy,  faignant  que  je  suis  madame  Clémence,  sa 
femme. 

GuiLLEMETTE.  Comme  ferez-vous  ? 

Clémence.  Estant  encore  au  pays,  je  fus  ad- 
vertie  de  ce  naufrage.  J'ai  nom  Clémence  comme 
elle,  je  suis  de  son  aage  et  la  ressemble  aucune- 
ment, de  manière  qu'il  ne  s'appercevra  si  tost  de 
la  tromperie  que  je  n'aye  loisir  de  le  desrobber. 
A  ceste  cause,  je  vous  ay  envoyé  quérir  pour 
vous  prier  luy  aller  dire  que  je  veux  parler  à  luv, 
et  je  vous  promets,  si  le  tout  se  porte  bien,  que  je 
vous  en  feray  bonne  part. 

GuiLLEMETTE.  Clémence,  c'est  un  acte  digne 
du  gibet,  pensez-y  bien. 

Clémence.  Que  craignez-vous?  j'iray. 

GuiLLEMETTE.  La  conscience  ! 

Clémence.  Quelle  conscience?  La  nature  a 
mis  toutes  choses  en  commun,  affin  que  chacun 
print  ce  qu'il  peust;  si  les  hommes  ont  amené 
pour  loy  ces  séditieux  mots  ,  mien  et  tien,  qu'en 
avons-nous  affaire?  car  nous  sommes  femmes,   et 

comme  telles  n'y  sommes  tenues,  d'autant  que, 
quand  ceste  loy  fut  iaicte,  nous  antres  ne  fusmes 
appelées  au  conseil.  Et  puis  les  biens  ont  par  lar- 
recin  passé  par  tant  de  mains  qu'ils  ne  trouvent 
plus  un  vray  maistre,  et  a  l'usage  et  accoustu- 
mance  de  desrobbcr  si  fort  altéré  la  loy  et  des- 
rogé  à  icelle,  que  sans  aucun  scrupule  chacun  en 
prend  maintenant  par  où  il  peult. 

GuiLLEMETTE.  En  ma  conscience,  VOS  raisons 
sont  bonnes,  et  vous  ayme  pour  ce  que  venez  de 
dire,  car  jusques  icy  j'en  ay  tousjours  doublé. 
Vrav  Dieu  !  que  je  suis  marrve  que  je  ne  le  sçavois 
plustost!  j'eusse  prins  à  un  mien  voysin  une  belle 
pièce  detoille  qui  m'eust  bien  servy  pour  me  faire 
des  chemises. 

Clémence.  Il  faut  que  trompions,  desrobions, 
et  facions  aux  hommes  du  pis  qu'il  nous  sera  pos- 
sible ,  pour  ce  qu'ils  ne  cherchent  qu'à  nous  dé- 
cevoir, abuser,  et  saouller  en  nous  leurs  plus 
ardents  appétits  au  meilleur  marché  qu'ils  peu- 
vent. Et  si  quelqu'un  nous  entretient ,  c'est  seu- 
lement tandis  que  la  beauté  dure  ;  car  si  tost  qu'elle 
se  passe ,  au  fouet  !  ils  mettent  leur  esprit  ailleurs 
et  nous  ferment  leur  boutique. 

Glillemette.  Nous  nous  apercevons  trop 
tard  de  leur  meschanceté  :  aussi  A'oyez-vous  que 
la  pluspart  d'entre  nous  se  réduisent,  comme  moy, 
à  chercher  leur  pain  et  mendier  leur  vie  ;  nous 
délivrions  aprendre  de  la  formis  à  nous  pourveoir 
dès  jeunesse.  Si  j'estois  belle  et  jeune,  comme 
quelqu'une  que  je  cognois,  je  pelerois,  j'escor- 
cherois,  j'arracherois  le  cœur  de  qui  me  caresse- 
roit,  je  changerois  tous  les  jours  d'amoureux  ;  car, 
comme  tant  plus  le  poisson  est  frais  plus  il  a   de 

suc  et  se  peut  assaisonner  en  plusieurs  sortes,  ainsi 
est-il  des  amoureux,  car  plus  ils  sont  neufs,  plus 
sont-ils  aiscz  à  prendre  et  manier  à  toutes  mains. 

Clémence.  Je  m'en  suis  advisée  trop  tard, 
aussi  bien  que  les  autres ,  et  toutesfois  d'assez 
bonne  heure  si  mes  desseins  reiississent  à  bien. 

GuiLLEMETTE.  Advisez  (afin  que  Bonaven- 
ture  ne  s'en  double)  de  vous  abiller  comme  elle, 
et  me  donner  à  manger,  car  je  suis  encores  à 

Clémence.  Mon  Dieu  !  voilà  le  prestre  qui  va 
pour  persuader  madame  Clémence  d'espouser  cest 
homme;  si  elle  le  recognoist  pour  mary,  nos  des- 
seins s'esvanouvront  en  fumée. 


SCÈNE  IIII, 
M.  Ancchnc ,  madame  Clémence. 

Ancelme. 

ic  toc.  Hola  !  dictes  à  madame  que  je 


L^->  voudrois  parler  à  elle. 
^S  PIt  Clémence.  Je  vous  ay  bien  enten- 
^1^  du,  car  j'estois  c)'  bas  mettant  ordre 
aux  petites  besongnes  demes  filles,  que  j'envoye 
enreligion.Voy  !  quel  ventvous mène?  Vous  n'avez 
pas  accoustumé  me  venir  veoir. 

Ancelme.  Je  n'y  viens  pas,  voirement,  crainte 
de  vous  ennuyer,  pour-ce  (jue  je  voy  qu'aymez 
estre  seule. 

Cle.mence.  Ma  maison  est  lousjours  ouverte 
aux  gens  de  bien  qui  vous  resemblent.  Kt  si  je 
suis  seule,  le  péril  de  la  renommée  me  servira 

d'excuse,  car  la  femme  retirée  à  part  soy  bride  les 
mauvaises  langues.  Ce  n'est  assez  d'estre  bonne, 
mais  il  ne  faut  donner  opinion  ny  le  moindre 
soupsou  du  monde  d'estre  meschante  ;  à  quoy  la 
vefve  doit  avoir  plus  d'égard  que  toute  autre 
femme. 

Ancelme.  Vous  dictes  vray.  Toutcsfois,  pour 
ce  qu'il  me  fasche  vous  veoir  ainsi,  je  suis  venu 
pour  vous  donner  un  remède  contre  ce  péril ,  et 
vous  exorter  à  en  user. 

Clemeivce.  Et  quel  remède  peut  mieux  con- 
server ma  bonne  renommée  que  ma  solitude  ? 

Ancelme.  Un  mary  est  meilleur  gardien  de 
l'honneur  d'une  femme  que  les  murailles  d'une 
maison.  Ainsi,  ma  dame,  suivant  mon  conseil, 
mariez-vous,  et  soyez  contante,  aprez  avoir  long 
temps  esté  soubs-mise  à  ce  vefvage,  de  faire  dés- 
ormais paroistre  vostre  honnesteté  à  tout  le 
monde. 

CLEME^'CE.  Monsieur  ,  puisque  ccste  vie  me 
contente,  je  ne  serois  sage  la  changer. 

Ancelme.  Vous  ne  pouvez  estre  contente,  car 
la  viduité  est  une  continuelle  guerre,  sans  espé- 
rance de  plus  grand  honneur  que  de  se  marier.  Si 
une  vefve,  surmontant  les  appétits  qui  la  combat- 
tent plus  fièrement  que  tous  autres ,  ne  reçoit 
d'avantage  de  gloire  qu'une  femme  qui  en  est 
maistrisée ,  pourquoy  voulez-vous  tousjoui-s  estre 
en  ces  dangers  ,  puis  que  vous  mariant  pouvez 
honnestement  vous  en  délivrer  ! 

Clémence.  Ces  dangers  sont  désormais  pas- 
sez ;  et  SI  quelqu'un  demeure,  la  A'icloire  que  j'ay 
acquise  de  si  longue  main ,  ou  par  ma  bonne 
garde,  ou  par  mon  bonheur,  m'asseure  de  les  pas- 

ser  comme  les  autres.  Ainsi,  Monsieur,  pensant 
me  coiisoler,  par  vostre  conseil  m'afligez  davan- 
tage. 

Ancelme.  Dieu  m'en  gard!  tout  mon  conseil 
ne  tend  qu'à  vous  mettre  à  vostre  aise,  et  sçay 
qu'il  est  sincère  et  doux. 

Clémence.  Le  miel  est  encor  doux  ;  toutes- 
fois,  prinspour  remède,  aigrit  lesplayes.  Le  con- 
seil qu'apliquez  à  mon  mal  m'a  r'ouvert  ceste 
playe  dont  je  fus  navrée  par  la  mort  de  mon  mary, 
playe,  helas!  qui  jamais  ne  se  consolidera  ,  ains 
sera  tousjours  verde  en  ma  mémoire.  Plustost  se 
fermeront  ces  yeux  qu'ils  regardent  jamais  autre 
part,  car  celuy  auquel  je  fus  premièrement  jointe 
a  emporté  mes  amours  avecques  luy. 

Ancelme.  Ja,  à  Dieu  ne  plaise  que,  par  mou 
conseil,  telle  amitié soitrompue,  etvous  prie  m'ex- 
cuser  si  par  mesgarde  j'ay  meslé  de  l'amertume 
parmy  le  doux  de  la  ferme  souvenance  qu'avez 
de  vostre  mary.  Par  mon  ame,  quand  je  l'ay  veuë 
pleurer,  elle  m'a  faict  si  grande  pitié  que  j'ay 
quasi  pleuré  avec  elle.  La  vertueuse  femme  !  Pleusî 
à  Dieu  que  toutes  les  vefves  luy  resemblassent  ! 
Helas  !  Bonaventiu-e  ,  tu  peux  bien  chercher  une 
autre  amoureuse,  et  te  pourveoii'  ailleurs.  Mais 
je  l'en  veux  aller  advertir. 

SCÈNE  V. 


M.  Ancehne,    Bonacenture,    Clémence ,  courti- 
zane  ;    Guilleinette. 

A  N  C  E  L  M  E  . 

I  i  c'est  générosité  avoir  ayraé  une  hon- 
neste  femme,  c'est  folie  l'aymer  encores 
I  estant  privé  de  toute  espérance  d'en 
jouyr.  Seigneur  Bonaventure,  ceste-cy 
a  la  mémoire  de  son  mary  si  bien  gravée  en  son 
cœur,  qu'il  est  impossible  y  pouvoir  tailler  une 
autre  forme.  Que  luy  eussé-je  peu  replicquer? 
C/eust  esté  vouloir  persuader  à  un  sainct  quitter 
sa  religion, 

Bonaventure.  0  rare  exemple  d'amour!  Je 
voudrois  estre  luy  mort,  pour  vivre  en  elle.  Il 
est  vif  vivant  en  sa  mémoire ,  et  je  suis  mort 
n'ayant  vie  en  celle  que  plus  je  désire. 

Clémence.  Mon  gentil-homme,  à  toutes  les 
fois  que  je  vous  ay  veu,  vous  avez  resveillé  en 
raoy  la  souvenance  de  la  chose  que  plus  j'aymois 
en  ce  monde  C'est  pourquoy  je  suis  contrainte 
vous  prier  me  dire  vostre  nom.  Et  Dieu  veuille 
que  ne  sois  trompée  de  ce  que  je  pense  ! 

Bonaventure.  Madame,  je  ne  vous  puis  re- 
fuser une  si  honneste  demande  :  j'ai  nom  Bon- 
aventure, de  Nantes  en  Bretaigne. 

Clémence.  Mon  Dieu,  qu'est-ce  que  j'oy? 
Helas  !  mon  esprit  s'esgare  ^u  récit  de  ces  tant 
bonnes  nouvelles. 

GuiLLEMETTE.  Ho  !  madame,  vous  changczde 
couleur;  appuyez-vous  sur  moy. 

Clémence.  Comme  se  peut-il  faii'e  que  soyez 
Bonaventure^  Comme  croyrai-je  que,  l'ayant  veu 
de  ces  propres  yeu.v  entre  les  plus  cruelles  vagues 
de  la  mer,  seulement  aydé  d'un  ais,  il  ne  soit 
pery  ? 

BONAVEINTURE.  J'eschappé  par  la  grâce  de 
Dieu. 

Clémence.  Je  \ous  croy,  et  n'en  veux  autre 
tesmoignage,  ô  mou  doux  et  tant  regretté  mary, 
que  je  tiens  plus  cher  que  moymesme  !  Voicy  vos- 
tre  femme  entrevus  bras,  jesuisvostre Clémence, 
qui  sans  vivre  a  vescu  jusques  icy,  étant  séparée 
de  vous. 

Bonaventure.  Comme  se  peut-il  faire  que 
soyez  Clémence,  si  les  morts  ne  resuscitent  ? 

Clémence.  J'estois  morte,  privée  de  vous  qui 
est  ma  vie,  et  suis  maintenant  resucitéc,  pour  ce 
que,  vous  ayant  retrouvé,  j'ay  retrouvé  ce  qui  me 
faict  vivre. 

Bonaventuhe.  Le  vaisseau  fut-il  pas  sub- 
mergé, estant  crevé  de  tous  costez? 

Clémence.  Non,  car  depuis  qu'eustes  empoi- 
gné ceste  planche  sur  laquelle  estiez,  le  vaisseau 
donna  à  sec  contre  un  escueii,  où  il  se  rompit. 
Ainsi  deraeurasmes  sur  la  roche  jusques  au  lende- 
main, que  fusmes  enlevez  par  une  frégate  qui  pas- 
soit. 

Ancelme.  Je  suis  tellement  estonné  que  je  ne 
puis  ouvrir  la  bouche. 

Bonaventure.  L'air  de  vostre  visage  ne  me 
peut  faire  penser  que  soyez  Clémence. 

Clémence.  Hclas!  je  voy  bien  que  ne  vous 

estes  souvenu  de  moy  comme  j'ay  eu  mémoire  de 
vous.  Pleust  à  Dieu  que  je  peusse  retrouver  en 
vous  l'ancienne  amitié  que  je  vous  ay  tousjours 
portée,  et  que  la  longueur  du  temps  n'a  pu  effacer 
de  ma  mémoire  ! 

GuiLLEMETTE.  Qui  est  loing  des  yeux  est 
loing  du  cœur.  Ces  hommes  ne  sont  charnels 
comme  nous,  non  ! 

Clémence.  Doncques,  contre  toute  espérance, 
me  voyant,  après  une  si  longue  suite  d'années,  en 
pays  estrange,  et  affligée  de  si  longs  pleurs  et  sou- 
pirs, vous  ne  pensez  que  ce  visage  soit  de  Clé- 
mence? Je  m'esmerveille  comme  je  suis  vive. 

Bonaventure.  Songé-je,  ou  si  je  veille? 

Clémence.  Que  l'amour  qu'avez  eu  à  ma  jeu- 
nesse passée  ne  se  refroidisse,  et  que  Clémence 
vous  plaise  autant  en  cest  aage  meur  comme  elle 
vous  a  pieu  jeune  ;  vostre  visage  couvert  de  poil 
ne  m'est  moins  agréable  que  lors  qu'il  estoit  sans 
barbe. 

GuiLLEMETTE.  Voila  VOS  amours,  et  sçay  que 
vous  en  contenterez,  car  jamais  homme  ne  la  seu- 
lement veue  à  la  fencstre,  ains  a  tousjours  esté  en- 
fermée en  sa  maison  comme  le  diamant  en  l'or. 

BoNAVENTURE.  Vousvoyez,  Messire  Âncelme, 
quel  miracle  voicy.  Mais  comme  estes-vous  icy, 
et  non  à  Nantes? 

Clémence.  Allons  au  logis,  et  je  vous  le  di- 
ray,  car  je  suis  tellement  transportée  de  joye  que 
je  ne  me  puis  plus  tenir  debout. 

BoNAVENTURE.  Monsieur,  je  vous  prie  m'ex- 
cuser  si  je  ne  vous  tiens  compagnie. 

Ancelme.  Allez  vous  consoler.  0  malheu- 
reux, misérable  et  pauvre  homme,  d'estre  mary 

d'une  si  orde  et  sale  putain  !  Combien  en  ce 
monde  est  grande  la  faute  ,  souLsmettre  la  renom- 
mée des  hommes  aux  appétits  des  femmes  !  Ce 
cbetif  mérite  beaucoup  ,  est  accort  et  bien  apris  ; 
neantmoins,  par  les  fautes  de  ceste-cy,  reçoit  une 
si  cruelle  playe  en  son  honneur,  qu'elle  saignera 
pour  jamais,  et  ne  puis  luy  en  faire  l'ouverture 
qu'à  mon  grand  regret. 

GuiLLEMETTE.  Faictes  vostre  compte  qu'il  ne 
la  trouvera  telle  que  jadis  ;  pensez-vous  qu'elle 
ne  sache  bien  faire  l'honneste  quand  il  en  est  be- 
soin? Ce  ne  seroit  pas  la  première  qui  se  seroit 
retirée  après  s'estre  donné  quelque  peu  de  bon 
temps.  Il  faut  que  la  jeunesse  se  passe.  Mais  vous 
estes...  vous  m'entendez  bien,  et  voulez  toutefois 
maintenant  faire  de  l'ypoci'ite. 

Ancelme.  Qu'entens-tu  par  cela? 
GuiLLEMETTE.     Comment    gouvernez  -  vous 
ceste  vefve?  Quoy?je   gage  que  vous  ne  sçavez 
que  je  veux  dire.  Hé  !  mon  aray,  je  vous  av  bien 
veu. 

Ancelme.  L'amour  n'est  bien  sceant  à  mes 
semblables. 

GuiLLEMETTE.  Ains  voz  semblables  ne  font 
autre  chose  que  faire  l'amour. 

Ancelme.  J'ay  désormais  quitté  les  armes,  et 
puis  j'ay  trop  de  neveux. 

GuiLLEMETTE.  \ ous  resemblez  la  vendange, 
vous  gastez  qui  vous  approche  ;  mais  c'est  tout 
un  :  il  ne  se  faut  espargner  tandis  que  le  sang  est 
chaut. 

Ancelme.  Allez,  m'amye,  allez,  faictes  voz 
affaires. 

GuiLLEMETTE.  Vostre  amye  n'est  pas  si  noire. 

Allez  vous-mesme!  Si  eussiez  voulu  avoir  patien- 
ce et  n'estre  si  fascheux,  j'estois  pour  vous  faire 
plaisir.  A  Dieu. 


SCÈNE  VI. 
Gourdin f  Alexandre ,  Guillemette. 

Gourdin. 

le  brave  homme  que  le  seigneur  Am- 
broise  !  Ce  vilain  avoit  préparé  un  ban- 
quet pour  faire  nopces.  Comme  je  m'y 
suis  guedé,  comme  Falaine  me  flaire 
bon  !  iVous  avions  d'entrée  la  fricassée,  le  poulet 
en  potage,  le  bizet  aux  choux,  la  caille  sur  l'as- 
siette, et  le  gros  coq  d'inde  tout  farcy  de  clous  de 
giroffle,  et  si  tendre  qu'il  avoit  les  os  plus  douil- 
ietz  que  la  coste  d'une  feuille  de  chou.  Item,  mar- 
choit  après  une  grasse  poictrine  de  veau,  les  chap- 
pons,  perdrix,  levrault,  lappereaux  en  croix,  et 
pigeonneaux  qui  rendoient  une  si  bonne  odeur 
qu'ils  eussent  esveillé  l'appétit  aux  plus  desgous- 
tez.  Pour  l'issue  nous  eusmes  popelin,  gasteau 
feuilleté,  tarte  seiche,  force  fruitz  et  de  toutes 
sortes,  force  confitures,  avec  la  belle  bouette  de 
cotignat  de  Gennes,  bon  pain,  blanc  comme  la 
neige,  vin  blanc  de  Bar  sur  Aube  et  d'Anjou,  et 
clairet  d'Orléans  et  d'Yrancy.  Je  vous  laisse  pen- 
ser comme  j'ay  galloppé  des  mâchoires;  j'en  es- 
crimois  de  tous  costez,  de  manière  que  j'ay  fina- 
bîement  esté  contraint  faire  trêve  avec  les  A^iandes, 
tant  mon  menton  estoit  las  de  branler  :  pour  ce 
que    nous   autres ,    qui    en    nos  maisons   avons 

abondance  de  sommeil,  resemblons  aux  menes- 
triers,  qui  ne  font  jamais  bonne  chère  qu'aux  des- 
pens  d'autruy  :  ainsi,  quand  le  hazaidmc  vient,  je 
m'emply  jusques  à  la  gorge;  mais  cela  ne  dure 
rien,  car,  si  je  dors  tant  soit  peu  après  le  repas,  je 
fays  si  bonne  digestion  que  j'ay  l'appétit  plus  ou- 
vert qu'au  paravant.  Mais  je  ne  me  soucyc  pas 
pour  tout  cela;  aussi  ne  suis-je  comme  aucuns,  les- 
quels, après  avoir  consommé  tout  leur  bien,  se 
desplaisent  de  telle  sorte  qu'avec  le  leur  ils  per- 
dent encor  le  jugement  et  l'industrie.  Si  je  n'ay 
rien,  je  n'ay  faulte  de  rien  :  car  je  m'acommode 
au  vivre  du  jour  d'huy.  J'endure  mille  poltron- 
neries, mille  injures,  et  quelquefois  mille  blessures. 
Si  je  me  rencontre  avec  ces  souille-nues  de  cour, 
jesuis  tousjours attaché  à  leurs  espaulcs,  et,  si  je  ne 
les  sray  avoir,  à  mon  dam.  Si  je  vas  au  Palais,  tous 
cescicrcz  sont  alentour  de  moy;  l'un  me  mène  aux 
Trois  poissons,  l'autre  à  la  Pomme  de  pin;  ces- 
tuy-cv  veult  que  je  l'acompagne  chez  sa  maistres- 
se,  cet  aullre  que  je  l'aille  voir  dancer;  bref,  je 
suis  tousjours  parmi  eux,  chacun  est  à  mon  com- 
mandement. Les  uns  me  saluent,  les  autres  me 
demandent  si  je  n'ay  affaire  de  rien,  et  me  font 
tant  bou  accueil  qu'il  semble  que  tout  le  monde 
soit  mien.  En  effect,  je  ne  sache  qui  ayt  meilleur 
estât  que  moy,  ni  qui  vive  plus  aysement  II 
vous  semble  peut-estre  que  je  n'ay  rien  en  ce 
monde;  regardez-moy  :  quelles  joues  sont-ce  là? 
Si  je  n'avois  de  quoy  les  entretenir,  elles  ne  seroicnt 
pas  si  enflées,  ny  mon  minois  tant  enluminé. 

Alexandre.  0  quel  fouet  pour  donner  la  dis- 
cipline aux  fd les  pénitentes!  Il  est  tantost  temps  que 
tu  te  laisse  reveoir,  yvrongne  que  tu  es,  tavernier  ! 

T.   V.  lu 

Gourdin.  Il  semble  que  m'ayez  trouvé  coup- 
pant  une  bourse.  Vous  ay-je  pas  cent  fois  dict 
que  parliez  à  moy  avec  plus  de  respect?  Vous  sça- 
vez  que  je  suis  sorty  de  gens  de  bien. 

Alexandre.  Si  tes  pareuts  ont  esté  gens  de 
bien,  tu  doibs  te  taire,  car  ramentevoir  leur  ver- 
tu est  allumer  une  chandelle  pour  esclaircr  et 
mieux  faire  cognoistre  tes  vices.  Tu  eusses  esté 
bien  gasté  me  venir  dire  quelle  responce  t'a  faict 
Guillemette  ! 

Gourdin.  Je  l'ay  envoyée  porter  vos  lettres, 
et  ne  Tay  pas  veue  depuis. 

Alexandre.  Non,  car  tu  ne  l'as  pas  voulu; 
tu  as  mieux  aimé  erabesoigner  tes  dents  que  tes 
oreilles.  Au  moins  que  ne  m'es-tu  venu  dire  qu'el- 
le y  estoit  allée?  Ne  sçais-tu  que  l'attente  n'esveille 
moins  la  colère  aux  amoureux  que  le  jeusue  à 
vous  autres? 

Gourdin.  Encor  devez-vous  penser  qu'il  faut 
que  je  vive.  J'avois  prins  tant  de  peine  à  la  cher- 
cher, que  je  n'en  pouvois  plus  si  je  n'eusse  beu  un 
coup. 

Alexandre.  N'avois-tu  pas  desjeuné  au  logis  ? 

Gourdin.  Cen'estoit  que  m'esveiller  ra])petit; 
vous  devez  sçavoir  qu'il  faut  que  je  mange  inces- 
samment pour  ne  corrompre  ma  complexion. 

Alexandre.  Je  pense  que  tu  es  enfant  de  la 
faim. 

Gourdin.  Mais  plustost  suis-je  sa  mère,  puis- 
que je  l'ay  dans  mon  ventre  ;  et,  vrayement,  c'est 
un  grand  miracle  que  je  l'ay  portée  plus  de  neuf 
mois,  voire  plus  de  neuf  ans,  et  que  à  toute  heure 
elle  me  donne  des  tranchées,  me  tenant  tousjours 
en  travail  ;  toutefois  je  n'eu  puis  acoucher. 

Alexandre.  Tu  es  peiit-estre  de  la  race  des 
elcfans,  qu'on  dict  porter  leurs  petitz  dix  ans  en- 
tiers. 

GuiLLEMETTE.  Dieu  gard  de  mal  la  compa- 
gnie. 

Gourdin.  Attendez,  Guillemelte. 

GuiLLEMETTE.  Qui  tient  boutique  doibt  par- 
ler à  chacun  ;  nous  autres  sommes  les  procureurs 
et  advocatz,  qui  ne  vont  jamais  qu'ils  n'ayent  le 
vent  aux  oreilles. 

Alexandre. Comme  est  contente  Emée  venir 
avecques  moy  ? 

GuiLLEMETTE.  Helas  !  il  y  a  bien  de  la  dia- 
blerie. 

Alexandre.  Dieu  me  soit  en  ayde  ! 

GuiLLEMETTE.  Léonard  estoit  en  la  maison, 
m'a  osté  voz  lettres,  et,  pour  éviter  à  tout  incon- 
vénient, a  envoyé  Emée  en  religion. 

Alexandre.  Yoilà  le  beau  conseil  de  Gour- 
din !  Que  maudite  soit  l'heure  que  jamais  je  l'ay 
creu!  Ah!  que  j'a  vois  bien  occasion  de  doubterde 
ceste  poursuitte  ! 

GuiLLEMETTE.  Pauvrct !  je  suis  marrye  vous 
avoir  donné  ce  desplaisir. 

Gourdin.  Ne  vous  donnez  point  de  peine  pour 
cela. 

Alexandre.  Tu  es  un  brave  homme  de  la 
langue. 

Gourdin.  11  ne  faut  que  l'espouser  en  cour 
d'église. 

GuiLLEMETTE.  Tu  dis  vray,  et  puis  que  Léo- 
nard face  du  pis  qu'il  pourra. 

Alexandre.  Par  r)icu  !  je  trouve  ce  conseil 
bon  :  nous  nous  promettrons  la  foy  l'un  à  l'autre 

devant  tesmoings  ;  après,  laissez-moy  faire.  Allez 
luy  dont  dire,  Guillemette,  et  que  je  Tiray  trou- 
ver à  ce  soir  ;  ce  pendant,  qu'elle  se  donne  garde 
des  parens  du  vieillard. 


SCÈNE  YJI. 
Guillemette,  Ambroisc. 

Guillemette. 

'avez-vous  point  de  honte?  C'est  à  ces 
coureuses  à  qui  il  faut  tenir  telz  propos. 
Ambroise.  Ne  bougez,  on  en  dict 
bien  autant  aux  femmes  de  bien. 

Guillemette.  Ne  m'interrompez  point,  je 
dys  mou  chapelet. 

Ambroise.  Pour  faire  bien,  on  doit  laisser  à 
dire  bien. 

Guillemette.  Quel  est  ce  bien?  que  voulez- 
vous  que  je  face  ? 

Ambroise.  Que  me  mettiez  en  la  bonne  grâce 
de  madame  Clémence,  pource  que  je  la  veux  es- 
pouser.  Gourdin  vous  l'a-il  pas  dict? 

Guillemette.  Je  le  veux  bien.  Oy,  il  me  l'a 
dict. 

Ambroise.  Je  n'oblieray  pas  le  plaisir  que  vous 
m'y  ferez. 

Guillemette.  Qui  faict  œuvres  charitables 
ne  demande  point  de  recompense. 

Ambroise.  A  la  bonne  heure!  Je  feray  pour- 
tant mon  devoir.  Je  vous  prie  donc  en  avoir  soin  : 
car,  si  vous  sçavez  comme  cet  amour. . . 

GuiLLEMETTE.  C'est  assez ,  ne  m'en  parlez 
plus  :  je  Tay  essayé. 

Ambroise.  Je  n'ay  autre  chose  à  vous  dire; 
vous  m'en  advertirez. 

GuiLLEMETTE.  Seigneur  Ambroise,  escoutez: 
i'obliois  vous  dire  que  je  m'estois  vouée  me  faii-e 
brave ,  si  j'avois  trouvé  qui  me  donnast  une 
robbe. 

Ambroise.  Vous  voudriez  que  je  vous  la  don- 
nasse, est-il  pas  vray? 

GuiLLEMETTE.  Oy,  s'il  VOUS  plaist. 

Ambroise.  Voyez  si  je  l'ay  entendu,  m'amye  ! 
Je  ne  vous  puis  refuser;  tenez,  voilà  deux  escus. 

GuiLLEMETTE.  Grandmeixy.  Je  voudrois  qu'il 
y  eust  beaucoup  de  tels  hommes.  Si  j'avois  enco- 
res  dix  francs,  je  retirerois  mon  frère  de  prison; 
je  vous  bailleray  gage,  s'il  vous  plaist  me  les 
prester. 

Ambroise.  Ho!ô!  foin!  c'est  trop,  cela. 

GuiLLEMETTE.  Si  c'est  trop  pour  vous  ,  c'est 
peu  pour  moy  ;  il  ne  despend  pas  qui  despend 
pour  l'amour. 

Ambroise.  Tenez,  tenez,  et  vous  souvenez  de 
moy  ;  je  puis  bien  dire  item  perdu. 

GuiLLEMETTE.  Tousjours  pesche  qui  en  prend 
un  ;  si  Taifaire  chemine  tousjours  sur  ce  pied,  il  ne 
peut  qu'il  n'aille  bien. 

ACTE  III. 
SCÈNE  I. 
M.  Ancelme ,  Gourdin,  Alexandre. 

Ancelme. 

i  n'estiez  non  plus  que  moy  transporté 
'  de  passion ,  vous  cognoistriez  que  ce  n'est 
Ibien  faict  se  marier  en  cachette. 

Gourdin.  A  quoy  est  bon  tout  ce  que 
vous  dictes?  La  nécessité  et  l'amour  ne  sont  sub- 
jects  à  l'honnesteté.  Allons,  allons,  venez  si  vous 
voulez.  0  Monsieur,  vous  devenez  pasle;  vostre 
maistresse  doibt  estre  de  vif  argent,  et  vous  de 
metail,  puis  qu'aprochant  d'elle  vous  perdez  cou- 
leur. 

Alexandre.  Mon  Dieu,  comme  mon  cœur  se 
débat  en  ma  poitrine  ! 


SCÈNE  II. 

Guillemette ,  Ambroise. 

GUILLEMETTE. 

|0ilà  pas  une  grande  pitié?  Geste  rusée 
^^  n'a  jamais  voulu  que  ce  pauvre  homme, 
^dont  elle  joue  à  la  pelotte,  soit  allé  qué- 
rir sa  bougette,  alfin  que  par  les  chemins 
quelqu'un  ne  luy  decouvrist  qu'elle  est  une  bonne 
putain,  et  des  plus  cogneues  de  Paris,  ains  l'a  con- 

traint  y  envoyer  une  servante  faicte  à  sa  main, 
pour  mieux  faire  tout  cvanouyr.  Voylà  grand  cas, 
qu'elle  luy  a  sceu  si  bien  faire  croire  qu'elle  est 
sa  femme.  Mais  qui  luy  a  conté  toutes  ces  fortu- 
nes ?  Vous  diriez  à  l'oyr  qu'elle  y  estoit  présente. 
Elle  sçait  tant  bien  dire  :  Mon  cœur,  mon  amc, 
mon  bien,  mon  mary.  Il  est  aussi  vray  que  je 
vous  touche.  F2t,  luy  saultant  au  col,  l'embrasse, 
le  baise ,  le  succe ,  et  le  flatte  en  tant  de  façons 
(ju'elle  me  le  feroit  encorcs  croire,  combien  que  je 
sois  femme.  En  bonne foy,  elle  m'a  quasi  mise  en 
colère  ;  aussi ,  n'a-elle  point  honte  faire  toutes  ces 
petites  folies  devant  moy?  11  est  vray  qu'elle  nie 
cognoist,  mais  c'est  tout  un  ;  cependant  elle  me 
faict  venir  l'eau  à  la  bouche.  Je  suis  de  sang  et 
d'os  aussi  bien  qu'elle ,  et,  toute  vieille  que  me 
voyez,  je  n'ay  pas  l'estomac  si  cru  que  je  ne  digé- 
rasse bien  encores  une  andouille. 

Ambroise.  a  Dieu,  Guillemette,  à  Dieu  ;  par 
mon  ame  ,  vous  m'avez  faict  un  si  grand  plaisir 
que  je  vous  en  seray  tenu  à  jamais. 

Guillemette.  Je  pense,  quant  à  moy,  que 
ceste  madame  Clémence  vous  ayme  comme  ses 
menus  boyaux,  car  je  ne  suis  jamais  auprès  d'elle 
qu'elle  ne  parle  de  vous  ;  mais  sçavcz-vous  com- 
ment? d'une  telle  affection  que  ne  croiriez  pas. 

Ambroise.  La  pauvrette  est  bien  heureuse  de 
m'avoir  rencontré.  Voilà,  je  l'ay  tousjours  aymée, 
encor  que  mon  frère  m'en  ait  voulu  empeseher  ;  le 
cueur  me  disoit  bien  que  je  n'abboyois  pas  aux 
nues.  Il  me  faisoit  vieil  et  cassé;  mais  je  voy  bien 
ce  qui  en  est,  puis  que  je  luy  agrée. 

Guillemette.  Cassé!  Vous  me  semblez  un 
chérubin. 

Ambroise.  Je  vous  jure,  Guillemette,  que,  de- 
puis que  je  suis  devenu  amoureux  de  ceste-cy,  il 
n'est  jour  que  je  ne  sois  chez  maistre  René ,  le 
parfumeur. 

Guillemette.  Où  il  put  il  faut  du  parfum. 

Ambroise.  Vous  voulez  donc  dire  que  je  le 
fais  pource  que  je  pu? 

Guillemette.  Pardonnez-moy,  je  veux  dire 
que  n'en  avez  besoin ,  mais  qu'où  il  put  il  fault 
du  parfum. 

Ambroise.  Ce  que  j'en  fais  n'est  que  pour 
gaigner  sa  bonne  grâce. 

Guillemette.  11  ne  la  faut  tant  inciter,  vous 
la  feriez  devenir  folle  après  vous.  Oh!  que  vous 
sentez  bon  ! 

Ambroise.  Mon  Dieu!  si  elle  m'avoit  ainsi 
entre  ses  bras. 

Guillemette.  Il  luy  seroit  advis  qu'elle  em- 
brasseroit  un  rosier. 

Ambroise.  Comment,  un  rosier! 

Guillemette.  Pource  que  sentez  bon  et  la 
picqueriez. 

Ambroise.  Pourquoy  la  picquerois-je  ?  Je  ne 
suis  pas  si  mal  apris. 

Guillemette.  La  picqueriez-vous  pas?  La 
perceriez-vous  pas  comme  on  perce  les  femmes? 

Ambroise.  Ha!  ha!  ha!  que  vous  estes  mau- 
vaise. Or  sus,  faictes  quelque  chose  pour  moy,  et 
m'advertissez  quand  je  pourray  parler  à  elle. 

Guillemette.  Aussi  feray-je,  laissez  moy 
faire. 

SCÈNE  III. 

Léonard,   Valentin ,  son  fils; 
Gourdin ,   Saincte. 

Léonard. 

t,\\\  œur  Celestine  me  l'a  envoyé  dire  par 
'M  latoiirière. 

M     Yalentin.  Que  voilà  qui  est  beau  à 
Alexandre  !  faire  ces  choses  en  cour  d'é- 
glise ! 

Léonard.  Ha!  par  Dieu,  j'en  veux  aller  ad- 
vcrtir  la  justice. 

Gourdin.  Oh  diable  !  ceux-là  l'ont  sceu. 

Valentin.  Mon  père,  ilvautmifux  faire  assez 
de  mal  et  peu  de  bruict.  Maintenant  que  ma  fem- 
me est  aux  champs ,  il  faut  user  de  finesse ,  et 
soubs  quelque  fausse  occasion  faire  venir  Emée 
en  nostre  logis;  puis,  quand  elle  y  sera,  nous  fe- 
rons coucher  mon  Irère  avec  elle.  Ainsi  nous 
mettrons  fin  à  tous  ces  soupçons  et  aux  desseins 
d'Alexandie. 

Léonard.  Tu  dis  vray  ;  depeschons  donc.  Il 
faut  battre  le  fer  tandis  qu'il  est  chaud. 

Valentin.  Hurtons  à  l'huis  de  madame  Clé- 
mence ,  et  appelions  sa  servante.  Tic,  toc. 

Saincte.  Qui  est  là? 

Valentin.  Escoute,  Saincte  :  va  vistement 
trouver  Emée ,  et  luy  dy  qu'elle  vienne  tout  à 
ceste  heure  avecques  toy,  et  que  ma  femme,  sa 
sœur,  s'est  rompue  la  jambe  en  allant  aux  champs. 
Cependant  j'iray  chercher  un  chirurgien. 

Saixcte.  0  la  pauvre  femme!  Se  Test-elle 
rompue  toute  nette  ? 

Valentin.  Va,  te  dis-je  ;  j'ay  bien  autre  chose 
à  faire  que  m'amuser  icy  ;  appelle  quelque  voi- 
sine pour  te  tenir  compagnie. 

Saincte.  Jésus,  que  la  pauvre  fille  en  sera 
marrie  ! 

Gourdin.  Tu  bien,  quel  soufflet!  J'en  vas  ad- 
vertir  Alexandre,  car,  si  le  pauvre  homme  ne 
prend  garde  à  soy,  je  voy  bien  que  tout  ira  mal. 

Valentin.  J'ay  pensé,  mon  père,  qu'elle  ne 
se  voudra  coucher  avecques  Constant,  ains  fera 
mille  folies  ;  et  de  l'y  contraindre,  nous  ne  sçau- 
rions  sans  grand  scandale. 

Léonard.  Tu  dis  vray,  car  il  n'y  a  pas  grand 
plaisir  en  ce  garçon. 

Valentin.  Le  bon  vin  mesme  ne  plaist  pas 
tousjours  aux  malades  ;  ceste-cy  a  tellement  mis 
son  affection  en  Alexandre  que  tout  autre  luy 
desplaist.  Il  faudra  faire  en  ceste  sorte:  nous  luy 
dirons  qu'il  est  trop  tard,  et  qu'elle  ne  peult  pour 
meshuy  aller  veoir  sa  sœur,  mais  que  demain  au 
matin  nous  l'y  conduirons ,  et ,  pour  ce  que  sça- 
vons  qu'elle  n'ose  dormir  seule,  que  la  fille  de 
nostre  voisine  viendra  coucher  avecques  elle 
et  luy  tiendra  compagnie.  Ainsi  nous  ferons  des- 
guiser  mon  frère,  puis  le  mettrons  au  lieu  de 
ceste  voisine  en  la  chambre  d'Emée;  s'il  ne  sçait 
faire  le  reste,  à  son  dam  ! 

Léonard.  C'est  bien  advisé  ;  allons  le  trouver. 

SCÈNE  IIII. 
Gourdin  ,    Alexandre. 

Gourdin. 

ous  voyez,  elle  vient  d'entrer  chez 
Léonard  ! 
■^  Alexandre.  0  que  je  suis  malheu- 
_^reux!  Que  feray-je?  Si  je  les  mects  en 
justice,  ce  ne  sera  jamais  faict.  Cependant  Con- 
stant cueillera  la  première  fleur.  Léonard ,  arra- 
che-moy  le  cœur,  fay-moy  mourir,  puis  que  tu 
m'ostes  mon  Emée  ! . . . 

Gourdin.  Commandez-vous  un  petit. 

Alexandre.  A  quelle  plus  giande  ruine  re- 
serve-je  à  me  désespérer  !  Qu  atten-je  que  je  n'en- 
tre leans  et  ne  la  luy  oste  de  force  ! 

Gourdin.  Vous  esmouveriez  une  sédition. 

Alexandre.  Que  Paris  soit  renversé  ce  que 
dessus  dessoiibs  !  Que  le  monde  périsse  !  Que  me 
sçauroit-il  advenir  pis? 

Gourdin.  Patience!  Laissez-vous  conseiller  : 
j'ay  pensé  à  je'ne  sçay  quoy.  Envoyez  seulement 
quérir  Guillemette  ,  mais  en  diligence,  car  voicy 
vos  ennemis. 

SCÈNE  V. 
Constant,    Saincte. 

Constant. 

jeprenois  garde  aux  niaiseries  d'Anne,, 
'je  perdrois  mon  assignation  de  ce  soir. 
m  Et  puis  on  dict  que  les  jeunes  hommes 
ne  sçavent  se  gouverner.  Il  n'y  a  en 
tout  Paris  fille  plus  belle,  plus  gentille,  ny  plus 
sage  qu'Emée,  et  ce  qui  me  conforte,  c'est  qu'avec 
industrie  je  la  rendray  mienne  ,  à  la  barbe 
d'Alexandre. 

Saincte.  Ah  !  cruel,  vous  serez  plus  inhumain 
que  les  besles  sauvages,  puis  que  ne  voulez  vous 
aprivoiser. 

Constant,  Ne  me  parle  point  d'Anne;  j'ay 
maintenant  autre  paille  au  bec. 

Saincte.  Vous  la  voulez  donc  laisser  mourir? 

Constant.  Si  elle  veut  mourir,  qu'elle  meure  ! 

Saincte.  Les  tourmens,  les  langueurs  et 
cruelles  peines  que  luy  donnez,  vous  esmeuvent- 
elles  point  à  pitié? 

Constant.  Non  plus  que  t'esmeut  à  pitié  la 
fâcherie  que  tu  me  donnes. 

Saincte.  0  race  de  cailloux  !  Comme  avez- 
vous  le  courage  tant  endurcy,  que  ses  prières  ne 
peuvent  arracher  une  larme  de  vos  yeux  ? 

Constant.  Mes  yeux  sont  de  pierre  de  ponce. 
Je  me  reserve  pour  ceste  nuict  pleurer  ,  souspirer 
et  faire  toutes  ces  solemnitez. 

Saincte.    0  pauvre  Emée ,   si  Gourdin  ne 

t'aide,  ta  auras  pour  mary  un  que  tu  n'aymes 
point.  Ce  bon  apostre  est  entré  chez  AmLroise, 
qui  me  faict  penser  que  ce  n'est  pour  esplucher 
ses  cirons.  Que  la  pauvre  fille  fut  faschée  quand 
je  luy  allé  rapporter  ce  que  Gourdin  m'avoit  dict, 
et  que  Léonard  la  vouloit  décevoir  !  Ha  !  voicy 
mon  Robert  :  s'il  n'estoit  avecques  son  maistre , 
nous  le  ferions  un  coup  tout  debout. 


SCÈNE  VL 

Alexandre ,  Robert.,  son  serviteur;  Gourdin, 
Saincte. 

Alexandre. 

'obert,  es-tu  secret? 
_;^^J      Robert.  Oy. 

^i^^l     Alexandre.  As-tu  volonté  me  faire 
■»è:^  service  ? 
Robert.  Oy. 

Alexandre.  Tiens  la  langue  en  la  bouche. 
Robert.  N'ayez  pœur  que  je  la  crache. 
Alexandre.  0  mon  gentil  Robert,  je  t'ay 
tousjours  trouvé  de  bonne  amitié. 

Robert.  Ces  flatteries  ne  me  presagissent  que 
je  ne  sçay  quoy  de  tempeste. 
Alexandre.  Pourquoy? 
Robert.  Pource  qu'hier  a'ous  vous  jouiez  avec 
moy,  puis  incontinant  me  chargeastes  de  menu 
bois. 

Alexandre.  C'estoit  par  amitié. 

Robert.    Quelle   amitié!    Hoo  !    l'amour  se 

manye  avec  autres  basions  que  de  boys.  Et  bien! 
que  me  voulez-vous? 

Alexandre.  Je  te  prie  croire  que  je  me  fie 
du  tout  en  toy. 

Robert.  Cecoramancementnemeplaistpoint. 

Alexandre.  Bien,  passons  oulti-e  :  saches 
donc  que  j'ayme. 

Robert.  Voilà  de  grandes  nouvelles.  Sçay-je 
pas  tout  ce  qu'avez  faict  avec  Gourdin?  Pensez- 
vous  que  je  dorme?  Ai-je  pas  esté  adverty  des 
amours  de  vous,  des  filles  de  la  vefve  et  de  Con- 
stant? Ne  gouverné-je  pas  Saincte,  qui  me  conte 
tout ,  puis  que  voulez  que  je  le  vous  dise? 

Alexandre.  Pour  conclusion,  Léonard  a  faict 
venir  Emée  en  son  logis  afin  de  la  faire  coucher 
avecques  Constant. 

Robert.  Feste  au  diable  !  c'est  assez  pour 
vous  donner  le  martel  et  à  Emée  le  manche. 

Alexandre  Et  tout  par  le  conseil  de  ce  mes- 
chant  Valentin. 

Robert.  Il  le  faut  faire  devenir  bon. 

Alexandre.  A  ceste  cause  je  veux  que  tu 
ailes  quérir  Guillemette  ;  puis,  à  ton  retour,  je  te 
diray  le  demeurant. 

Robert.  Où  la  trouveray-je  à  ceste  heure 
qu'il  est  nuict  ? 

Alexandre.  Va,  va  hardiment  :  elle  resem- 
ble la  lune,  qui  se  monstre  plus  de  nuict  que  de 
jour.  Ce  pendant  j'enti'etiendray  Gourdin,  que 
voicy  qui  viejit.  Et  bien!  Gourdin,  mon  mignon, 
y  a-il  espérance  que  je  puisse  vivre? 

Gourdin.  Venez  avecques  moy. 

Alexandre.  Dy-moy  quelque  chose  si  tu  veux. 

Gourdin.  Venez,  vous  dis-je,  et  me  laissez 

faire.  Non,  non,  attendez  :  je  vay  sçavoir  de  Saiucte 
si  elle  a  conté  à  Emée  ce  que  je  luy  dis  chez 
Leonaid.   Tic,  toc. 

Saincte.  Qui  va  là? 

Gourdin.  Comme  dis-tu  à  Emée  quand  je 
t'envoyay  parler  à  elle  ? 

SAI^•CTE.  Je  remontay  en  la  chambre  et  luy 
dis  :  Emée  ,  sachez  que  Léonard  et  Valentin 
vous  ont  faict  croire  que  vostre  sœur  Magdelaine 
a\oit  la  jambe  rompue,  afin  de  vous  faire  ceste 
nuict  coucher  avecques  Constant,  car  Gourdin, 
qui  est  là-bas,  me  l'a  dict  en  passant  ;  et  que  Tes- 
pée  ne  peut  estxe  engayuée  si  le  fourreau  n'est 
tenu  ferme. 

Gourdin.  Quête  respondit-elle? 

Saincte.  Elle  demeura  plus  morte  que  vive, 
et  s'en  vouloitfuyr,  si  Léonard  ne  fust  arrivé,  le- 
quel luy  promit  qu'ils  iroient  le  lendemain  en- 
semble veoir  sa  sœur,  et  que  ceste  fille  qui  devoit 
dormir  avec  elle  viendroit  incontinent 

Gourdin.  Or  sus,  c'est  assez,  relourne  aulogis  ; 
je  vas  parlera  Alexandre.  Monsieur,  Monsieur, 
courage,  courage  !  je  vous  donne  ville  gaignée. 

Alexandre.  Tu  te  mocques. 

Gourdin.  J'entray  leans  pour  brouiller  tout,  à 
l'aide  du  sire  Ambroise,  auquel  j'avois  desjà  faict 
entendre  le  tort  que  l'on  îaisoit  à  ceste  pauvre 
fille,  de  mode  qu'il  estoit  délibéré  eu  aller  faire 
une  reprimende  à  son  frère,  quandje  l'en  empes- 
chay,  crainte  de  quelque  scandale  ;  joint  que  j'ay 
pensé  tromper  le  trompeur  par  sa  mesme  trom- 
perie. 

Alexandre.  Tu  mérites  estre  corouné,  si  tu 
vaincs  ton  ennemy  par  ses  propres  armes. 

Gourdin.  Comme  avez  entendu,  Léonard  a 
dict  à  Emée  qu'une  fille  de  leurs  ■voisins  iroit 
dormir  avec  elle,  parce  qu'il  a  délibéré  faire  cou- 
cher Constant  à  ses  costez,  desguiséen  cette  fille, 
afin  qu'elle  n'en  face  aucune  difficulté.  Or  j'ay 
pensé  qu'il  faut  qu'en  ce  mesme  habit  vous  de- 
vanciez Constant,  et  prenez  premier  la  place.  Et 
pour  empescher  que  Constant  ne  survienne,  j'en- 
voyeray  oùil  souppe  un  homme  qui  l'entretiendra 
plus  de  deux  grosses  heures.  Ce  pendant  vous 
aurez  loisir  d'emmener  la  lille. 

Alexandre.  0  Gourdin!  ingénieux  Gourdin! 
il  n'y  a  chose  tant  dangereuse  qu'un  esprit  ac- 
cort  n'y  trouve  remède. 

Gourdin.  Moulons  tandis  que  l'eau  court; 
mais  allons  premièrement  vous  abiUer. 

Alexandre.  Allons. 


SCÈNE  VIL 
A  M  B  R  O  I  S  E  . 

heureux  Ambroise,  heureux,  dis-je,  si 
Gourdin  te  tient  promesse,  car  tu  met- 
tras aiijourdliuy  fin  aux  misères  de  tes 
travaux.  Clémence!  ô  Clémence,  m'a- 
mour,  mon  autre  moy,  le  bien  de  mes  pensées, 
apreste,  apreste;  maintenant  tes  belles  et  délicates 
joues,  plus  fresches  que  la  rose,  afin  qu'en  guise 
d'une  conserve  de  Provins,  je  les  dévore  à  force 
de  baiser.  0  Ambroise,  heureux  Ambroise  !  ce  soir 
tu  entreras  en  une  profonde  mer  de  toutes  délices. 
Ce  sera  lors  qu'il  te  faudi-a  faire  preuve  de   les 

gayetez,  souplesses,  force  de  reius,  adresse  de 
corps,  roideur  de  nerfs,  et  monstrer  à  ceste  mau- 
vaise ce  que  tu  sçais  faire,  luy  emplissant  les 
oreilles  de  si  douces  paroUes  qu'elle  soit  con- 
trainte respandre  une  pluye  de  larmes  ,  pour  la 
compassion  qu'elle  aura  de  mes  misères  Mais, 
mon  Dieu,  que  ma  vieillesse  est  jeune  !  Je  ne  pense 
qu'à  mon  ayse,  et  ne  me  souviens  pas  que  Gour- 
din m'attend  ,  etpeut-estre  encores  ma  Clémen- 
ce !  Que  sçay-je  si,  ne  me  trouvant  pas,  elle  se 
pourroit  dépiter?  Les  femmes  sont  subjettes  au 
changement ,  comme  les  girouettes  au  vent. 


SCÈNE  VIII. 

Robert,  Gourdin,  Alexandre ,  desguisé  en  fille  ; 
Léonard. 

Pi  O  B  E  R  T  . 

e  ne  Foblieray  jamais  !  tu  ne  m'as  point 
gardé  à  soupper,  et    as    tout    dévoré 
comme  un  loup  affamé. 
Gourdin.  11  n'y  avoit  pas  si  grand 
chose  que  je  n'eusse  bien  souppé  encores  un  coup. 
Alexandre.  Ne  me  rompez  point  icy  la  teste. 
Robert.  Comme  voulez-vous  que  je  me  taise? 
jen'ay  pas  souppé  ,  je  suis  plus  vuydc  qu'une  ci- 
trouille :  il  a  tout  mangé. 

Alexandre.  ïe  veux-tu  taire? 
Robert.    Quand  je  me  tairay,    mes  boyaux 
crieront. 

Alexandre.  Si  tu  ne  te  tais,  je  t'arracheray 
les  yeux  de  la  teste. 

T.  V.  n 

Robert.  Je  parlerai  encore  estant  aveugle. 

Alexandre.  Je  te  coupperay  la  langue. 

Robert.  J'abboyeray  comme  les  muets. 

Alexandre.  Tu  fais  du  gallant  pource  que  tu 
me  voys  ainsi  abillé.  Sus,  desloge;  il  est  tard  :  il 
sera  tantost  dix  heures. 

Robert.  Fust-il  my  nuict. 

Alexandre.  Tu  es  plus  lunatique  qu'une 
escrevisse;  maintenant  que  j'ay  affaire  de  toy,  tu 
entres  en  ton  ver  coquin. 

Robert.  Ne  sçavez-vous  que  la  faim  faict 
mourir  les  chiens  en  Beausse? 

Alexandre.  Tien,  ({ue  le  diable  t'emporte! 
va  toy  demain  soulier  à  la  taA'erne. 

Robert.  0  mon  bon  maistre  ,  mon  amy ,  cet 
argcnt-cyfaictmiracle.  Je  suis  devenu  tout  amour. 

Alexandre.  Voicy  la  porte.  Dieu  m'en  doint 
bonne  issue  ! 

Robert.  Vous  n'y  ebtcs  pas  encor  entré.  Pre- 
nez courage:  la  fortune,  comme  femme,  ayme  or- 
dinairement les  jeunes  hommes. 

Gourdin.  Il  se  faut  icy  résoudre  que  les  gran- 
des entreprises  ne  sont  jamais  sans  périls.  Heurtez, 
et  vous  souvenez  de  parler  peu  et  de  fuir  la  lu- 
mière. 

Alexandre.  Tic  toc. 

Léonard.  Qui  va  là? 

Gourdin.  Asseurez-vous,  Monsieur. 

Léonard.  Te  Aoici  desjà!  Je  voy  bien  qu'il 
ne  te  falloit  pas  ramenteAoir  que  tu  vinses  de  bonne 
heure. 

Alexandre.  Il  m'est  advis  qu'il  est  tard. 

Léonard.  Il  te  le  semble.  A  peine  avons-nous 
souppé.  Je  ne  sçay  si  Emée  est  couchées;  entre,  et 

ne  te  monstre  point  jusques  à  ce  que  tu  la  tiennes 
soubs  toy.  Mais  escoute  :  ne  la  tourmente  pas  trop 
du  commancement,  car  elles  ne  se  veuUent  jamais 
rendre  au  premier  assaut.  Entre  donc.  0  quel 
généreux  gaixon  !  c'est  moy  tout  craché.  Mais 
atten,  je  vas  veoir  qu'elle  laict. 

GOL  RDIN.  Ces  longueurs  ne  me  plaisent  point. 

Léonard.  ïu  es  trop  diligent  :  à  peine  est- 
elle  entrée  au  lict;  toutesfois  je  t'excuse.  Tu  ne 
dis  mot  ? 

Alexandre.  Je  suis  en  volonté  de  faire,  et 
non  de  dire. 

Léonard.  Il  me  semble  que  ce  n'est  point  là 
la  voix  de  Constant. 

Gourdin.  Dieu  le  veuille  ayder. 

Alexandre.  Je  parle  en  femme,  afin  qu'Emée 
ne  me  cognoisse. 

Léonard.  Voire  avecqucsmoy!  Et  que  ne 
parlcs-tu  comme  tu  as  aprins? 

Alexandre.  Pour  m'y  accoustumer. 

PiOiîîCRT.  0  le  brave  homme  ! 

Léonard.  Apportez  icy  de  la  chandelle  ; 
hause  ce  taffetas,  que  je  te  voye  un  peu  au  visage. 

(ioiRDiN.  Le  voilà  descouvert  ! 

PiOBERT.  Laissc-moy  faire:  Ah  !  poltron,  c'est 
à  ccstc  heure  que  je  me  vangeray  de  l'injure  que 
tu  fais  à  mon  maistre. 

Léonard.  Fuv-t'en  ,  mon  enfant,  sauve-toy  ! 

PiOBERT.  Laissez-moy  aller,  qu'en  despit... 

Léonard.  Fuy ,  Constant;  et  toi,  demeure. 
Que  veux-tu  faire? 

Robert.  C'est  donc  ainsi  que  vous  voulez 
violer  les  filles,  et  par  tromperies  faire  des  ma- 
riages? Non,   non,   il  n'en   ira  pas  ainsi;  mon 

maistrc  a  bien  sceu  que  vous  voulez  faire  coucher 
Emée  avec  vostre  fils,  et  je  vous  ay  descouvers, 
meschans,  volleurs,  bourreaux  que  vous  estes. 

Léonard.  Mais  vous-mesmes,  qui  la  voulez 
enlever  ? 

Robert.  Je  m'en  vas  quérir  le  guet,  qui  vous 
la  sçaura  bien  ostcr  d'entre  les  mains. 

Léonard.  Ce  pendant  je  me  recommande  ; 
faictes-la  après  medeciner  et  recoudre  sa  playe. 
Comme  diable  Alexandre  l'a-il  sceu  !  Je  ne  sçay 
qui  luy  peult  avoir  dict 

Robert.  Kscoutez. 

Léonard.  Quel  bruict  est-ce  là?  Je  gage 
qu'Eméc  aura  cogneu  Constant. 

Robert.  Je  gage  que  la  servante  aura  cogneu 
Alexandre. 

Léonard.  Je  m'en  veux  esclaircir. 

Robert.  Nous  sommes  perdus. 

Léonard.  Voyez,  elle  s'est  prise  à  crier  quand 
il  s'est  mis  au  lict ,  puis  s'est  appaisée  tout-à- 
coup  avec  un  petit  murmure;  j'avois  tousjours 
bien  dict  qu'elle  s'apaiseroit  quand  elle  sentiroit 
l'onction,  car  les  filles  resemblent  aux  pouletz,  qui 
s'aprivoisent  au  grater.  Or,  puisque  c'en  est  faict, 
qu'il  face  l'enragé  ;  je  sçay  bien  qu'il  ne  l'aura  pas 
pucelle.  Je  m'en  vas  coucher. 

GoLRDiN.  Par  mon  ame  ,  elle  a  passé  par  les 
piques.  Cependant  Léonard  l'a  pensé  descouvrir. 
Il  n'y  avoit  autre  remède  que  cet  assault  à  l'espa- 
gnolle.  Mais  quel  bruit  pouvoit-ce  estre? 

Robert.  C'est  qu'Emée  s'est  priiise  à  cryer 
quand  elle  a  senti  que  c'estoit  un  homme,  et  non 
une  femme,  puis  s'est  apaisée  quand  elle  a  cogneu 
que  c'estoit  Alexandre. 

ACTE  IIII. 

SCÈNE  I. 
Ambroise,  Robert,  Gourdin. 

AilBROISE. 

Sr^l  est  tantost  temps  que  Gourdin  vienne. 
tf&  Mon  Dieu ,  qu'il  ennuyé  à  qui  attend  ! 
'  '  Robert.  Que  faict  là  ceste  beste? 
Ambuoise.  Quand  il  partit,  il  me 
promit  m'en  faire  joyr  ;  je  ne  sçay  qu'en  croire. 
Ce  pendant  ceste  espérance  m'a  tellement  mis  le 
feu  aux  reins  que  je  brusle  de  toutes  partz. 

Robert.  Il  engendrera  des  hommes  d'armes. 
Mais  voicy  Gourdin  ;  il  vaut  mieux  que  je  me  re- 
tire. 

Gourdin.  Maintenant  que  j'ay  scrvy  à 
Alexandre,  je  me  suis  tout  dcdié  pour  tromper 
Ambroise.  Par  ma  foy,  le  voilà  sur  le  pas  de  sa 
porte.  Bon  soir,  sire  Ambroise. 

Ambroise.  Tu  as  bien  demeuré. 

Gourdin.  Touchez-là. 

Ambroise.  Et  bien? 

Gourdin.  Madame  Clémence  vous  viendra 
trouver  jusques  au  lict. 

Ambroise.  Si  je  le  pensois,  je  te  baiserois  un 
œil. 

Gourdin.  Pensez-le,  et  mêles  baisez  tous 
deux ,  et  les  mains  encor. 

Ambroise.  0  gentil  Gourdin,  comme  as-tu 
faict  ? 

Gourdin.  Quand  je  vous  vins  trouver  pour 
vous  parler  d'Emée  ,  il  me  souvint  qn'icelle  es- 
tant chez  vous  pourroit  estre  occasion  d'y  faire 
venir  la  tante  à  faulses  enseignes,  laquelle,  vous 
aymant  de  tout  son  cœur,  jaçoit  que,  comme  ja- 
louse de  son  honneur,  elle  ne  se  veulle  descou- 
vrir, je  jugcy,  si  la  fiction  estoit  colorée,  quelle 
fei-meroit  les  yeux,  se  laissant  tromper,  car  en  ces 
cas  les  femmes  se  contantent  qu'on  croye  qu'elles 
vont  à  la  honne  foy  et  qu'on  pense  les  avoir  de- 
ceues,  affin  de  maintenir  leur  honneur. 

Amhroise.  Elles  font  comme  les  morte-payes, 
qui  pour  honorablement  rendre  la  place  veullent 
un  assault. 

GoLRDiN.  Estant  donc  sorty  de  vostre  logis, 
je  m'en  allay  conseiller  à  Gnillemette,  et  con- 
clusmes  ensemble  luy  jouer  un  tour  de  nostre 
mestier.  Ainsi  Guillemette  alla  parler  à  elle  et 
luy  dict  :  Madame,  Emée  est  en  la  maison  du 
sire  Léonard,  affin  de  la  faire  coucher  avec  Con- 
stant ,  dont  elle  est  tant  désespérée  qu'elle  s'en 
est  fuye  chez  le  sire  Ambroise  ,  le  priant  les  bras 
en  croix  et  les  larmes  aux  yeux  luy  sauver  sou 
honneur.  Cesthonneste  homme  ,  la  voulant  con- 
tanter  sans  toutesfois  vouloir  desplairc  à  sou  frè- 
re, m'a  envoyé  vous  dire  que  pour  l'asseurer 
vous  allez  coucher  avec  elle,  entrant  en  sa 
chambre  le  plus  couvcrtement  qu'il  vous  sera 
possible,  affin  que  Léonard  n'en  sache  rien. 

Ambroise.  Oh!  et  si  elle  vient  en  ma  cham- 
bre et  qu'elle  ne  l'y  trouve  ,  elle  n'y  voudra  ai- 
rester. 

Gourdin.  Foin!  il  faut  parler  à  vous  avec 
fondement  :  vous  resemblez  le  pigeon  de  colom- 

hier,  qui  jamais  ne  se  perche  en  haut  des  arbres. 
Guillemelte  luy  a  dict  qu'Emée  s'est  enfermée  en 
vostre  garderobbe ,  et  que  l>eonard  s'est  couché 
en  la  chambre  de  devant,  de  peur  qu'elle  ne  s'en 
aile.  Tellement  que  madame  Clémence  a  pensé, 
affin  que  Léonard  ne  s'aperçoive  de  la  venue, 
de  passer  sans  chandelle  à  travers  la  chambre  et 
entrer  en  la  garderobbe. 

Ambroise.  Après? 

GouRDiiS.  Après,  vous  vous  coucherez  en 
ceste  garderobbe,  teignant  estre  Emée,  comman- 
dant à  vostre  servante  que,  quand  elle  viendi'a, 
elle  la  conduise  tout  bellement  et  à  veuglette  jus- 
ques  à  vostre  lict;  vous  ferez  le  demeurant.  Si  on 
vouloit  alléguer  qu'il  n'est  vray  semblable  qu'elle 
se  laisse  mener  à  tastons,  je  respond  que,  si  elle 
vouz  ayme,  elle  se  laissera  tromper,  faisant  com- 
me celui  qui  preste  à  usure  :  car,  combien  que  sa 
conscience  luy  dise  que  le  contract  est  illicite  ,  il 
feint  ne  s'en  apercevoir  et  de  pécher  par  igno- 
rance. 

Ambroise.  Tu  as  un  esprit  familier,  car  un 
autre  que  toy  ne  se  fust  jamais  advisé  de  ceste 
ruse.  Je  ne  sçay  comme  je  t'en  pourray  jamais  ré- 
compenser. 

Gourdin.  Je  ne  veux  auti'e  recompense  que 
vostre  bonne  grâce  et  un  bout  à  vostre  table. 

Ambroise.  Tu  n'en  manqueras  point.  Adieu. 

Gourdin.  Allez  en  vostre  logis,  et  vous  api-es- 
tez  comme  je  vous  ay  dict,  car  elle  viendra  tout 
à  ceste  heure. 

Robert.  Que  causes-tu  tant? 

Gourdin.  Je  veux  faire  coucher  Guillemette 
avec  Ambroise,  affin   qu'il   ne  descouvre  nostre 

secret.  Je  la  vas  quérir;  garde  qu'elle  uete  Toie. 
Robert.  Je  pense  que  mon  maistre  n'est  des- 
cendu parce  que  Ambroise  est  céans.  Geste  bcste 
de  Gourdin  a  tendu  un  filet  qui  nous  pourra  en- 
cores  })rendre  au  tresbuchet.  Voilà  pourquoy  il 
ne  se  faut  trop  fier  au  temps. 


SCËNE  II. 
Guillemette^  Gourdin^  Robert. 

GuiLLEMETTE. 

h  !  Kmée  sçait-elle  bien  que  je  vas  cou- 
i  cher  aA'ec  elle  ? 

GouRDi>.  Vous  ay-je  pas  dict  que  je 
luy  ay  envoyé  dire  que  ce  seroit  sa 
tante?  Et,  pource  qu'il  ne  nous  est  pas  possible 
l'y  faire  aller,  il  faut  qu'y  allez  au  lieu  d'elle. 

GuiLLEMETTE.  Si  Alexandre  est  asseuré  qu'elle 
ne  couchera  avec  Constant,  qu'importe  qui  y  aile 
coucher? 

Gourdin.  Ne  sçavez-vous  pas  que  le  soupson 
n'est  jamais  asseuré?  Voilà  pourquoy,  encores  que 
je  luy  aye  juré  qu'Ambroise,  qui  l'a  en  sa  garde- 
robbe,  ne  luy  laissera  faire  villenye,  elle  veut  sur- 
tout, pour  mieux  la  contenter,  qu'une  personne 
seure  couche  avec  elle,  et  vous  a  choisie  sur  tou- 
tes autres.  Allez  donc,  et  feignez  estre  la  tante; 
que  craignez-vous?  qu'il  vous  despucelle? 

GuiLLEMETTE.  Je  craius  cet  enragé  Léonard: 
sçais-tu  pas  comme  il  est  aspre? 

Gourdin.  Le  vinaigre  est  aspre  aussi,  néant- 

moins  on  en  boit.  Allez  si  vous  voulez,  car  il  est 
couché . 

GuiLLEMETTE.  Dieu  me  soit  en  aide  !  Je  iiay 
par  rhuys  de  derrière. 

Robert.  Par  mon  ame  !  si  tu  te  mocques  d'elle 
eu  ceste  façon,  attens-toy  qu'elle  t'assaillira  sou- 
vent à  belles  injures. 

Gourdin.  11  y  a  telle  différence  entre  le  mol 
et  le  dur  qu'entre  elle  et  madame  Clémence,  telle- 
ment qu'Ambroise  s'en  apercevant,  il  vous  la 
fouettera  comme  elle  mérite ,  de  mode  que ,  da- 
vant  qu'elle  succe  le  brouel  en  la  jatte ,  elle  se- 
couera le  museau. 

Robert.  Oy,  s'il  y  prend  garde. 

Gourdin.  La  peste  l'estouffe  !  s'il  ne  s'en  ad- 
vise ,  à  son  dam  !  Il  faut  jouer  telles  trousses  aux 
vieillards  amoureux,  affin  qu'ilz  cognoissent  que 
l'amour  se  nourrit  de  jeune  chair.  Mais  quoy  qu'il 
en  soit,  saches  que  Guillemelte  demeurera  moc- 
quée,  et  moy  je  seray  tousjours  le  bon  et  le  beau, 
tombant  tousjours  debout  comme  un  dé. 

Robert.  Je  crain  bien  fort  que  Constant  ne 
vienne. 

Gourdin.  N'en  ayes  doute,  car,  quand  j'ay 
sceu  où  il  soupoit,  je  luy  ay  envoyé  ini  vieillard 
qui  est  après  pour  le  marier,  lequel  l'entretiendra 
toute  nuict.  Or  fay  bien  le  guet,  parce  que  je  m'en 
vay  un  peu  sommeiller  ;  puis  je  reviendray  incon- 
tinent. 

Robert.  Je  prie  à  Dieu  que  ce  sommeil  puisse 
estre  de  fer,  affin  de  durer  tousjours. 

SCÈNE  III. 
Constant,  habillé  en  fille  ;  Robert. 

Constant. 

ue  maudicts  soient  les  babillards  !  ils  ne 
Isçavent  pas  que  ,  comme  ce  métal  qui 
[eu  peu  de  pièces  vaut  assez  est  le  meil- 
leur, qu'ainsi  les  discours  qui  en  peu  de 
parolles  ont  beaucoup  de  sens  plaisent  d'avantage. 
Escoutez  un  peu  le  beau  conte  :  quand  nous  eus- 
mes  soupe  ,  voicy  qu'on  vient  liurter  à  la  porte  ; 
on  demande  qui  va  là,  il  est  respondu  :  C'est  Lam- 
bert Dauphin.  On  ouvre,  il  monte  appuyé  sur  son 
baston,  il  me  choisit  entre  les  autres,  me  prend, 
me  mène  loin  d'eux,  et,  commanceaut  dès  le  vieil 
Testament,  alléguant  à  chasque  mot  Ciceron  et 
Sainct  Pol,  me  requiert  enfin  que  j'espouse  une 
sienne  niepce.  Or,  voyez  s'il  avoit  choisi  le  temps  ! 
Quant  à  moy,  pour  la  révérence  que  je  luy  por- 
tois,  je  m'excusois  le  mieux  qu'il  m'estoit  possi- 
ble, disant  que  j'en  voulois  parler  à  mou  père; 
lors  il  me  disoit  :  Ne  m'interrompez  point,  car  ces 
discours  méritent  esti'e  faits  à  loisir.  Quelles  af- 
faires avez-vous  qui  vous  pressent  vous  en  aller 
si  tost?  Je  suis  content  que  le  disiez  à  vostrc  père, 
mais  il  faut  que  me  le  promettiez  premièrement. 
Peut  cstre  que  vous  doutez  n'avoir  assez  bon  ma- 
riage ;  voicy  la  déclaration  de  ses  biens  et  héri- 
tages. Et,  mettant  ses  lunettes  sur  la  croupe  de  son 
nez,  commence  à  lire  les  testamens  de  ses  bisayeux 

et  tous  les  contracts  de  leurs  acc[uisitions,  de  mo- 
de qu'enfin  s'en  allant,  à  sa  malheure  et  malédic- 
tion de  toute  la  compagnie,  me  laissa  tant  ennuie 
qu'à  peine  sçay-je  où  je  suis.  Que  devant  qu'il 
soit  demain  les  poulmons  te  puissent  seiclier,  ô 
malheureux  vieillard  que  tu  es  ! 

Robert.  Gourdin  lui  en  a  baille  d'une. 

Constant.  Or  Dieu  soit  loué!  me  voicy  en 
nostre  maison,  autant  vaut.  J'oublie  toutes  choses 
quand  je  me  regarde.  Helas!  que  les  larrecins 
d'amour  sont  plaisans  ! 

Robert.  Tu  feras  comme  le  fantosme.  Que 
diable  mon  maistre  ne  vient-il? 

Constant.  Je  sçay  que  mon  père  s'esbahira 
que  j'ay  tant  demeuré.  Tic,  toc. 

Robert.  Qui  bat  ceste  porte? 

Constant.  Qui  est  là,  qui  me  le  demande? 

Robert.  0  sieur  Constant,  je  vous  ay  attendu 
quatre  heures  à  la  porte  du  seigneur  Louys,  jus- 
ques  à  ce  que,  pensant  que  fussiez  ailleurs,  je  vous 
suis  venu  attendre  icy. 

Constant.  Qui  es-tu?  Qui  sçais-tu  qui  je  suis? 
Va,  va  à  tes  affaires. 

Robert.  Adieu,  adieu,  je  ne  fais  point  de  mes- 
sage à  qui  ne  me  veult  escouter. 

Constant.  Quel  message  dict  ccstuy-cy?  Hé! 
escoute,  vien  si  tu  veux. 

Robert.  Je  n'en  feray  rien  si  ne  me  priez. 

Constant.  Tu  as  grâce.  Et  bien  !  retourne 
donc,  je  t'en  prie. 

Robert.  Ayez  patience,  car  je  suis  ainsi 
faict. 

Constant.  Quel  message  as-tu  à  me  faire? 

Robert.  Le  sieur  Léonard,  vostre  père,  m'a 

commandé  vous  dire  qu'Emée,  se  soupçonnant  de 
trahison,  s'en  est  retournée  eu  son  logis. 

Constant.  Dis-tu  vray? 

Robert.  Je  ne  sçay,  mais  je  dy  ce  qu'il  m'a 
dict. 

Constant.  Voyez  !  je  perdray  mou  assigna- 
tion. Ah!  fortune  traistresse ! 

Robert.  Ne  vous  desespérez  pour  cela,  vous 
coucherez  avecques  elle,  quoy  qu'il  en  soit. 

Constant.  Comment,  quoy  qu'il  en  soit? 

Robert.  Laissez-moy  faire  :  cet  habit  a'ous 
servira  pour  la  décevoir  encores  chez  elle;  allez, 
et,  quand  serez  près  de  son  logis,  atlendez-moy. 
Je  vais  cependant  mettre  ordi-e  à  tout. 

Constant.  Qu'est-ce  cy? 

Robert.  Vous  ne  me  croyez  pas?  je  vous  plan- 
teray  là. 

Constant.  Je  suis  tout  esmerveillé.  Or  sus, 
marche  devant.  Que  me  peut  nuire  l'espreuve? 
Au  pis  aller,  il  ne  me  coustera  que  des  pas.  Ilfaut 
que  cestuy-cy  en  ait  entendu  quelque  chose.  Que 
sçavoit-il  d'Emée,  et  que  j'eusse  à  la  décevoir  en 
cet  habit?  Mon  père  luy  aura  commandé  que  dès 
chez  Louys  il  me  mène  droit  icy,  affin  qu'en  cet 
accoustrement  je  n'aille  faire  mes  monstres  par  la 
ville. 

SCÈNE  IIII. 
Robert,    Saincte  ^    Constant. 

Robert. 

ic  !  toc  !  Ceux-cy  sont  en  leur  premier 
.^  somme.  Tic  !  toc  !  On  peult  heurter  sen- 


^i  ^ï  rement,    il  n'y  a  que  des  amis  en  la 
feî'sr^^  maison.  Tic!  toc! 

Saincte.  Je  prie  Dieu  que  les  mains  te  puis- 
sent seicher. 

Robert.  Ne  désire  tant  de  mal  à   qui  t'aime. 

Saincte.  Ne  donne  tant  d'ennuy  à  qui  dort. 
Que  cherchez-vous  à  ceste  heure  qu'il  est  nuicl? 

Robert.  Tu  as  apris  m'aymer  plus  de  nuict 
que  de  jour. 

Sai>cte.  Ho,  ho,  Robert!  Je  suis  endormie, 
à  peine  puis-je  ouvrir  les  yeux. 

Robeht.  Veux-tu  que  je  te  les  face  ouvrir? 
Esveillc-toi  et  m'cscoute  :  Madame  Clémence 
n'est  au  logis,  est-il  pas  vray? 

Saincte.  Oy,  elle  n'y  est  pas  ;  elle  est  chez 
Madame  Leonor,  qui  est  en  travail. 

Robert.  Escoute  :  tu  sçais  que  Léonard  avoit 
délibéré  faire  coucher  Emée  avecques  Constant, 
qui  la  devoit  décevoir  desgnisé  en  femme  ;  mais 
nous  y  avons  introduit  Alexandre.  Et  poiirce  que 
Constant  est  survenu,  je  luy  ay  faict  croire  (car 
il  ne  me  cognoist  pas)  qu'Emée  est  revenue  céans, 
et  que,  s'il  vouloit  coucher  avecques  elle,  il  falloit 
qu'en  ce  mesme  habit  il  la  vint  trouver.  Et  le 

voicy  que  j'ai  faict  arrester  icy  près,   atteudant 

que  j'aye  parlé  à  toy. 

Saikcte.  Que  fera-il  céans,  quand  Emée  n'y 
est  pas  ? 

Robert.  Tu  le  feras  coucher  avec  Aune.  En- 
ten-tu,  sotte?  Tiens  l'huis  ouvert,  et,  quand  il  en- 
trera, pren-le  par  la  main,  disant  que  tu  as  es- 
teint  la  chandelle  affin  qu'il  ne  soit  cogneu,  puii 
le  mène  au  lit  de  la  fille. 

Saincte.  Et  si  elle  n'en  est  contente  ! 

Robert.  Que  tu  esbeste!  elle  le  voudroitdesjà 
tenir.  Dy-luy  que  devant  toute  chose  elle  se 
face  promettre  mariage  et  retire  un  anneau  de  luy 
pour  gage  de  ceste  promesse  :  car  il  ne  faut  point 
qu'elle  pense  l'espouser  si  elle  n'use  de  ceste 
ruse  II  ne  faut  point  qu'elle  ait  honte.  Vaut-iî 
pas  mieux  faire  ainsi  que  vivre  tousjours  en  tri- 
bulation.  Que  sçauroit  dire  la  mère  quand  cela 
se  découvrira  ,  et  que  Constant  luy  a  promis  ma- 
riage? Il  faut  que  du  commencement  elle  faigne 
estre  Emée  ;  après  ,  quand  il  sera  bien  confit  en 
douceurs,  qu'elle  se  découvre.  Que  diable!  ne 
sçauroit-elle  avoir  sa  revanche  du  peu  de  comte 
qu'il  faict  d'elle  !  Va  donc  l'advertir,  et  puis  re- 
tourne. 

Saincte.  Et  nous? 

Robert.  Quand  il  sera  entré,  nous  y  pense- 
rons. Je  vay  veoir  s'il  est  eucores  icy  près.  Pfiij- 
chen!  pfiijchen! 

Constant.  Me  voicy. 

Robert.  Je  viens  de  là  :  j'ay  trouvé  une  ser- 
vante qu'on  appelle j'ai  oublié  son  nom. 

Constant.  Saincte. 

Robert.  Oy,  c'est  Saincte;  elle  a  mis  ordre  à 

tout.  Je  ne  sçay  comme  la  tromperie  est  dressée; 
mais  qu'avez-vous  à  faire  le  sçavoir?  Ce  vous  est 
assez  pourveu  que  soyez  conduict  à  Emée  et  en 
jouissiez. 

Constant.  Qui  me  conduira? 

Robert.  Sainctc,  qui  vous  attend  à  la  porte. 

Constant.  Entreray-je? 

Robert.  Oy,  et,  si  elle  n'y  est,  attendez-là  un 
petit.  Or  je  m'en  vay  trouver  mon  maistre.  Mais 
pourquoy  faire  ?  Il  n'est  pas  possible  qu'il  sorte 
jusques  à  demain.  Il  vaut  mieux  que  j'alle  un 
petit  me  réchauffer  entre  les  cuisses  de  Saincte  ; 
puis  je  me  feray  prester  une  eschellc,  ou  j'iray 
adA'ertir  mon  maistre  que  demain  de  grand  ma- 
tin, si  tost  que  l'huis  sera  ouvert,  il  se  diligente 
de  sortir  :  car,  n'y  avant  au  logis  que  Léonard 
et  une  chambrière,  ils  ne  le  pourront  arrester 


SCÈNE  V. 

31.  Ancelme,  Mad.  Clémence.,  Croquet., 
serviteur  de  Bonaifenture. 

M.  Ancelme. 

ue  je  fis  un  grand  coup  quand  je  me 
1^  trouvé  en  ce  monastère,  lors  qu'Alexan- 
rjdre  et  Emée  faisoient  complot  et  pre- 
noient  leur  assignation,  parce  que  de  là 
je  prins  occasion  de  vous  venir  trouver  pour  vous 
parler  du  sire  Bonaventure;  et  vous  le  sçavcz 
bien  :  car  après  que  je  vous  eus  fait  le  discours 
de  l'amitié  qu'il  vous  portoit,  et  du  désir  qu'il 


ijG  Larivey. 

avoit  à  vous  espouser  ,  me  semblant  vous  avoir 
conté  chose  qui  vous  pleust,  il  me  fut  dict  (comme 
on  entre  de  propos  en  autre)  que  celuy  avec 
lequel  je  vous  voulois  aujourd'huy  marier  a  re- 
trouvé sa  femme ,  et,  quand  je  le  vous  nommay , 
vous  le  recogneustes  pour  vostre  mary. 

M.  Clémence.  Comme  souvent  par  sinistres 
moyens  Dieu  envoyé  une  bonne  fin  !  Mais  allons, 
je  vous  prie,  car  ceste  meschante  arroze  mainte- 
nant mon  plant. 

M.  Ancelme.  Quand  ainsi  seroit,  il  le  faut 
endurer  :  la  pudicité  de  Tame  vous  doibt  suffire, 
car  l'adaltère  du  mary  ne  desplaist  à  la  femme 
pour  autre  raison  sinon  qu'elle  croit  que  luy, 
comme  plongé  en  autres  amours,  ne  se  contante 
d'elle.  Mais  vous  estes  asseurée  qu'iceluy,  pensant 
avoir  joy  de  vous,  n'aura  pas  eu  l'esprit  ailleurs. 

M.  Clémence.  Vos  raisons  ne  pénètrent  jus- 
ques  à  mon  cœur,  car  je  ne  me  plains  de  Bonaven- 
ture,  mais  que  mon  bien  et  plaisir  est  communiqué 
à  une  autre,  que  mon  lict  marital  est  violé  et  que 
je  ne  puis  plus  dire  :  Cecy  appartient  àmoy  seule, 
cecy  est  mon  propre,  qui,  sans  qu'aucun  y  puisse 
prétendre  droit,  devoit  estre  entièrement  mien. 

M.  Clemen'CE.  Nous  voicy  bien  près  de  la 
maison  où  demeure  ceste  femme. 

M.  Ancelme.  C'est  ici  ;  bucquez,  encor,  en- 
cor  plus  fort,  si  vous  voulez  estre  oye  ;  recomman- 
cez  encor. 

Croquet.  Qui  est  là  qui  rompt  ceste  porte  ? 
Quo)"^  !  pensez- vous  que  la  ville  doibve  la  faire 
refaire  ? 

M.  Ancelme.  Es-tu  le  serviteur  du  seigneur 
Bonadventure  ? 


La  Vefye,  Comédie.  177 

Croquet.  Maintenant  que  j'ay  sommeil,  je  ne 
servirois  pas  le  roy. 

M.  Ancelme.  Fay  ton  devoir  :  eveille-le,  et 
luy  dis  qu'il  vienne  jusques  icy  pour  chose  qui 
luy  importe. 

Croquet.  Je  ne  luy  diray  pas  ainsi  :  que  sçay- 
je  si  la  chose  luy  importe  ou  non?  Je  luy  dix-ay 
qu'un  prestre  qui  conduict  une  femme  le  de- 
mande. 

M.  Clémence.  Messire  Ancelme,  ne  vous  pou- 
vant satisfaire  de  tant  d'obligations  dont  je  vous 
suis  redevable,  je  vous  supplie  prendre  ma  bonne 
volonté  en  payement,  et  m'excuser  si  je  vous  av 
donne  tant  de  peine  pour  m  enseigner  ceste  mai- 
son. Je  vous  donueray  le  bon  soir,  me  recomman- 
dant à  A'ostre  bonne  grâce,  car,  puis  que  mou  ma- 
ry  est  céans,  je  n'ay  pour  ceste  heure  plus  besoin 
de  vostre  compagnie. 

M.  Ancelme.  Je  n'ay  faict  que  mon  devoir,  et 
vous  prie  penser  que  je  ne  vous  abandonneray 
que  je  ne  vous  aye  tous  deux  reconduicts  jusques 
en  vostre  maison. 

M.  Clémence.  Si  vous  desirez  que  je  ne  me 
fasche  des  travaux  que  je  voy  que  prenez  pour 
moy,  vous  incommodant  ainsi  à  mon  occasion, 
je  vous  prie  vous  aller  reposer.  Faictes-moy  ce 
plaisir. 

M.  Ancelme.  Vous  ne  debvriez  tant  vous 
tourmenter,  car  je  suis  bien  à  mon  aise.  Tou- 
tesfois,  pour  vous  obéir,  je  feray  ce  qu'il  vous 
plaira. 


12 

SCÈNE  VI. 

Bonadfenture ,  Mad.   Clémence,  Croquet , 
Clémence. 

BONADVEINTURE. 

uelle  nouveauté  est-ce-cy?  Qui  vous 
meut  venir  céans  à  ceste  heure? 
iM.  Clémence.  Pour  me  r'avoir  moy- 
•^raesmes,  que  en  vous  perdant  emportas- 
tes  avecques  vous,  ô  lumière  de  mes  yeux  !  puis- 
qu'il plaist  à  Dieu  qu'après  tant  d'années  je  vous 
revoye. 

BoNADVENTURE.  Ma  dame,  retirez-vous  :  l'a- 
mitié que  je  vous  portois  s'est  refroidie,  puis  que 
j'ay  retrouvé  ma  femme. 

M.  Clémence.  Je  m'aproclie  de  vous  puis 
que  l'avez  retrouvée  ;  je  suis  vostre  Clémence,  et 
non  ceste  rusée,  qui,  par  astuce  et  tromperie,  vous 
distraict  de  moy. 

Croquet.  Croyez  cela  !  elle  estoit  au  paravant 
avec  un  prestre. 

Clémence.  Qui  est  ceste  bonne  pièce  qui  va 
desbauchant  les  maris  d'autruy? 

M.  Clémence.  Tu  peux  bien  dire  que  je  des- 
bauche  tes  maris,  puis  que  chacun  est  mary  de 
vous  autres. 

BoNADVENTURE.  Qu'est-ce-cy  ?  Je  suis  plus 
froid  qu'un  caillou. 

Croquet.  Vous  aurez  fort  à  faire  de  contanter 
deux  femmes. 

Cleme>'CE.  Donc  je  scray  mise  en  arbitrage  ! 
donc  je  ne  suis  pas  vostre  Clémence  !  et  ceste-cy 
sera  venue  pour  tout  gaster  ! 

M.  Clémence.  La  maison  et  le  train  que  tu 
tiens  en  faict  foy,  et  l'audace  et  outrecuydance 
dont  tu  as  usé  euveis  luy. 

BoNADVENTURE.  Quelle  disgrâce  est  la  mien- 
ne, qui  ne  me  reserve  le  jugement  ! 

Croquet.  Je  vous  prie,  que  voulez-vous,  si 
au  lieu  d'une  vous  en  trouvez  deux  ?  Voyez  que 
c'est  :  quand  les  maris  sont  quelque  peu  dehors  , 
les  femmes  doublent  bien  souvent. 

Clémence.  Ceste-cy  vous  a-elle  point  enchan- 
té ?  Quelle  plus  grande  affection  vous  sçaurois- 
je  monstrer  ?  Si  cela  ne  suffit,  pourquoy  mes  pleurs, 
soupirs  et  lamentations  ne  vous  font-ils  cognois- 
tre  que  je  suis  vostre? 

M.  Clemenxe.  Pour  ce  que  je  suis  la  pierre  de 
touche  qui  descouvre  tes  pleurs,  soupirs  et  lamen- 
tations estre  d'alquemye. 

Bonadventure.  Je  me  désespère. 

Croquet.  Ma  foy,  vous  estes  homme  pour 
avoir  deux  femmes. 

Clémence.  Helas  !  si  mes  prières  ont  quelque 
puissance  ,  que  ces  tant  injustes  soupsons  ne  re- 
froidissent l'affection  que  me  devez  porter!  Que 
cet  amour  qu'en  vostre  si  longue  absence  je  vous 
ay  tousjours  porté  pareil  vous  esmeuve  ,  je  vous 
supplie  ,  si  le  plaisir  qu'on  reçoit  eu  mariage  vous 
fut  jamais  doux  et  agréable  !  J'ay  par  l'espace  de 
quinze  ans  mené  ceste  vie  pour  l'amour  de  vous, 
me  nourrissant  de  soings  et  travaux ,  et  m'abru- 
vant  de  larmes  ;  et  avez  bien  esprouvé  aujour- 
d'huy,  par  les  anciens  contantemens,  comme,  de- 

meurant  privée  de  vous ,  je  ne  cesseray  de  me 
tourmenter. 

Croquet.  Si  c'estoit  moy,  je  m'arresterois  à 
ceste-cy,  qui  se  lamente  si  bien. 

M.  Clémence.  Tu  t'envelopperois  en  la  glus 
comme  un  oyseau,  et  te  prendrois  aux  filets  com- 
me un  jeune  chevreil. 

Croquet.  Quelles  femmes!  Ceste-cy  mord, 
ceste  autre  rue  ! 

M.  Clémence.  Bonadventure ,  retournez  à 
vous-mesmes;  contentez-vous,  pour  tout  tesmoi- 
gnage ,  du  vray  linéament  des  traits  de  ma  face 
et  des  accens  de  ma  voix.  Et  quant  à  toy,  je  ne 
te  respond  autre  chose ,  sinon  que  si  tes  sembla- 
bles te  resemblent  en  simulation  ,  tu  les  surpasses 
en  Teffrontement  de  ton  visage,  n'ayant  honte  de 
te  présenter  devant  les  femmes  de  bien. 

Bonadventure.  Vray  Dieu  !  je  suis  tant  en- 
veloppé aux  propos  de  chacune  d'elles,  que  je  ne 
me  puis  resouldre. 

Croquet.  Je  vous  en  resouldray.  M'avez- 
vous  pas  autresfois  dict  que  la  femme  que  per- 
dictes  estoit  grosse  ? 

Bonadventure.  Oy.  Pourquoy? 

Croquet.  Puis  que  cestes-cy  sont  deux,  il 
faut  que  l'une  d'elles  vous  ayt  enfanté  l'autre. 

Bonadventure.  Tu  t'y  entends.  Or  sus,  puis 
que  maintenant  je  n'y  puis  rien  discerner,  ny  me 
donner  à  chacune  d'elles,  viens  çà  :  va  quérir  ma 
bougette  où  sont  mes  joyaux  ;  car,  pour  ne  passer 
ceste  nuict  en  malaise,  je  me  veux  donner  à  l'une, 
et  mes  biens  à  l'autre. 

Croquet.  Il  seroit  meilleur  qu'en  prinsiez 
l'une,  et  moy  l'autre. 

Clémence.  Le  mien  sera  doue  controversé? 
Toutesfois,  estant  vostre ,  je  ne  puis  vouloir  que 
ce  qu'il  vous  plaist  ;  c'est  à  vous  choisir  ma  per- 
sonne ,  ou  me  donner  vostre  bien ,  car  il  me  faut 
monstrer  modeste,  malgré  que  j'en  aye  ,  afin  que 
la  modestie  de  ceste  autre  ne  me  soit  préjudi- 
ciable. 

M.  Clémence.  Tu  es  si  accoustumée  plaire  à 
tout  le  monde ,  que  tu  es  tousjours  preste  à  faire 
plaisir;  mais  quand  à  moy,  je  suis  faicte  tout  au 
rebours  de  toy,  car  je  ne  veux,  comme  je  ne  con- 
sentiray  jamais,  (jue  tu  sois  à  luy,  ny  que  ses  biens 
soient  à  toy. 

Croquet.  Mon  maistre  ,  je  ne  sçay  qu'est  de- 
venue vostre  bougette. 

Bonadventure.  Cherche,  cherche  bien. 

Clémence.  Afin  que  n'ayez  disette  des  deux 
choses  à  la  fois ,  A^ous  me  laisserez  ceste-cy,  aux 
conditions  que  coucherez  seul  jusques  à  ce  qu^ 
vous  vous  soyez  mieux  esclaircy  de  la  vérité. 

M.  Clémence.  Tu  ne  l'as  guères  laissé  cou- 
cher seul. 

Bonadventure.  Elle  n'estoit  pas  encore  en- 
trée au  lict. 

M.  Clémence.  Je  le  veux  bien,  et  me  voilà 
contente,  puis  que  je  suis  asseurée  d'un  tel  doute. 
Que  les  débats  cessent ,  que  les  biens  et  trésors 
périssent,  pourveu  que  veniez  avecques  moy. 

Croquet.  Vert  et  bleu  !  mon  maistre,  j'ay  trou- 
vé vostre  bougette  cachée  derrière  l'huys.  Ceste- 
là  vouloit  avoir  de  vous  autre  chose  que  le  bidaut. 

Bonadventure.  Maintenant  je  vous  recog- 
nois  pour  Clémence;  vos  dernières  parolles m'ont 
si  fort  pénétré  en  l'esprit  que  tout  soudain  j'ay 

oblié  ce  douLte  que  ce  trouble  m'avoit  apporté  ^ 
de  mode  que  mou  entendement,  en  estant  purgé, 
laisse  la  liberté  de  la  veue  à  mes  yeux.  Vous  estes 
ma  vraye  Clémence,  et  je  suis  vostre  Bonadven- 
ture,  duquel  pouvez  disposer,  puis  qu'elle  a  choisi 
mes  biens  ,  et  vous  ma  personne. 

Croquet.  Vous  pleurez?  Ceste-cy  est-elle  de 
fumée?  Toutesfois  je  pense  que  ne  serez  pas  long 
temps  avec  elle  que  ne  la  trouviez  de  feu. 

Clémence.  Or  je  suis  descouverte,  et  con- 
fesse ma  faute,  de  laquelle  je  ne  vous  demande 
pardon,  par  ce  que  c'est  le  mestier  de  nous  autres 
de  tromperies  hommes,  comme  aux  juges  chastier 
les  meschans  ;  nous  cherchons  les  usurper,  et 
nous  donnons  en  proye  à  plusieurs,  afin  qu'ils 
subviennent  aux  frais  de  nostre  despence,  apre- 
nant  de  la  souris ,  qui  a  tousjours  deux  ou  trois 
trous,  afin  que,  si  onenbousche  l'un,  elle  sesauve 
par  l'autre.  Nous  achetons  tout  ,fors  le  jour  et  la 
nuict ,  tellement  que  personne  ne  se  plaint  de 
nous,  parce  qu'aucun  n'est  contraint  venir  en  nos 
maisons;  mais  qui  y  vient,  il  void  escrit  sur  la 
porte  que  nous  resemblons  la  louve  ,  qui ,  ne  pou- 
vant tondre  la  brebis,  l'escorche.  Je  vous  prie  me 
rendre  ce  que  j'ay  despendu  en  ceste  menée,  car, 
outre  que  j'ay  orné  et  repoly  la  maison  ,  je  vous 
ay  faict  bonne  table  pour  vous  reschaufFer  en  l'a- 
mour. Car,  comme  il  est  nécessaire  que  l'oiseleur 
despende  eu  apas  et  gluaux  devant  qu'il  prenne 
les  oyseaux,  ainsi,  au  commancement,  nous  aban- 
donnons tout  aux  hommes,  affin  que,pensans  que 
nous  les  aymons ,  ils  ne  se  donnent  garde  du 
piège  que  nous  leur  dressons. 

BoNADVENTURE.  Ton  parler  tant  libre  me  con- 

traint  te  donner  quelque  chose ,  au  lieu  de  me  van- 
ger  de  toy.  Tien,  voila  six  escuz. 

M.  Clémence.  Laissons-la  là,  et  allons  au 
logis. 

BoNADVENTURE.  Croquet,  pren  ceste  bouette  et 
marche  devant. 

Clémence.  A  Dieu.  Commandcz-moy,  car  je 
m'accommode  autant  au  bien  qu'au  mal. 

BONADVENTURE.  Je  VOUS  sçay dire,  Clémence, 
que,  si  je  n'eusse  esté  cngeoUé  par  les  tromperies 
de  ceste-là,  je  m'en  fusse  allé,  tant  je  vivois  dés- 
espéré en  vostre  amour.  Comme  estes-vous  ve- 
nue en  ceste  ville  ? 

M.  Clémence  Je  le  vous  diray  quand  nous 
serons  au  logis. 


ACTE  V. 

SCÈNE  I. 
Constant^  en  son  premier  accoustrement. 

Constant. 

ui  est  aujourd'huy  plus  heureux  que 
moy?  Qui,  aujourd'hui,  est  plus  eu 
grâce  de  son  amye  que  moy  de  mon 
Emée?  Il  ne  m'estoit  jà  besoin  user  du 
stratagème  des  vestcmens,  car  je  sçay  qu'elle 
m'ayme  plus  que  cent  mille  Alexandi'es.  Je  ne  fus 
pas  si  tost  mené  à  son  lict,  qu'elle  m'embrassa  si 
tresdoulcement  que  je  devins  tout  amour,  puis 
me  requit  qu'avant  toute  œuvre,  je  luy  promisse 
mariage,  me  disant  :  Constant,  soyez  content,  je 

TOUS  prie  espouser  celle  qui  vous  ayme  plus  que 
soy-mesmes  ;  et  je,  qui  estois  au  comble  de  tout 
mon  contentement,  luyrespondois  :  Et  quoy  !  m'a- 
mour,  doubtez-vous  démon  amitié?  Geste  indus- 
trieuse trompei'ie  vous  rend-elle  pas  asseuré  tes- 
moignage  de  ma  foy?  Si  les  amoureuses  trompe- 
ries, dit-elle,  peuvent  faire  foy  de  l'amitié  et  es- 
mou  voir  les  obstinez.,  fiancez-moi  ;  ainsi  la  trom- 
perie prendra  honneste  fin.  Après,  nous  nous 
donnasraes  tant  de  plaisir,  au  grand  contente- 
ment d'un  chacun,  que  je  maudi  le  mal'heur  qui 
m'a  séparé  d'elle.  Desjà,  ra'accoUant  de  rechef,  elle 
commançoit  à  me  dire  :  Si  les  tromperies  des 
amans  doibvent  valoir,  comme  me  disiez  n'aguè- 
res,  vous  estes  mon  prisonnier.  Donc  l'industrie 
a  esté  nécessaire  entre  nous ,  affin  que  fassions 
joincts  ensemble.  Ainsi  elle  me  tenoit  en  suspens 
sans  que  je  sceusse  où  elle  vouloit  venir,  quand 
Saincte  est  accourue  criant  :  Fuyez,  fuyez,  voicy 
ma  dame!  Adont,  estant  tout  transporté,  je  m'en 
suis  fuy  par  l'huys  de  derrière  en  la  maison  de 
Louys,  pour  reprendre  mes  accoustrements.  Mais 
luy  ayant  faict  un  entier  discours  de  ce  qui  s'es- 
toil  passé,  il  m'a  tancé  de  quoy  je  m'en  estois  fuy, 
et  par  ma  foy  il  dict  vray  :  car  qu'en  eust  sceu 
dire  sa  tante?  Nous  avions  tenu  ce  moyen  comme 
jaloux  d'Alexandre,  et  m'estois  en  fin  trouvé 
avccques  une  qui  m'estoit  destinée  pour  femme  et 
qui  ores  est  mienne.  Iceluy  m'ayant  donc  ainsi 
persuadé,  je  vas  pour  me  descouvrir,  car  puis 
qu'il  faut  qu'elle  le  sache,  j'ayme  mieux  en  estre 
le  messager  qu'un  autre. 

SCÈNE  II. 
Robert,   Gourdin. 

Gourdin. 

ui  est  celuy-là  qui  entre  à  ceste  heure 
chez  ht  velVe  ? 

Robert.  Tant  y  a  que,  si  tu  as  som- 
meillé, je  n'ay  pas  dormi,  car  Saincte 
m'a  donné  entre  autres  choses  une  cuisse  de  cha- 
pon froid  et  tout  Festomach  d'une  perdrix . 

Gourdin.  Ne  me  ramentoy  point  cela,  je  te 
prie. 

Robert.  Et  te  jure  que  de  la  seule  odeur  tu 
eu  eusse  vescu  quatre  jours. 

Gourdin.  Comme  si  je  resembloie  à  ces  astro- 
mares  indiens  qui  vivent  d'odeur.  Je  te  le  mons- 
trerois  hien  si  tu  avois  dequoy  m'employer. 

Robert.  Jecroy  que  tu  te  farcirois  bravement 
la  bedaine;  les  fèves  seiches  te  seroient  sucre. 
Mais  je  vas  voir  que  fait  mon  maistre;  je  me  suis 
tousjours  amusé  à  entretenir  Constant,  de  peur 
qu'il  u'enii-ast  au  logis. 

SCÈNE  III. 
Bonadventure  ^  Constant ,  Saincte. 

BONADVENTURE. 

omment  !  faire  telle  meschanceté  en  Pa- 
ris !  Me  vitupérer,  et  puis  eucor  s'en 


venir  vanter  devant  moy  ! 
Constant.  Soyez  mary  de  madame 
Clémence,  et  tel  que  vous  voudrez  estre;  vous 
avez  beau  faire  et  dire,  j'ay  fiancé  Emée  et  ne  dé- 
libère espouser  jamais  autre  que  elle. 

BoNADVENTURE.  Poui'quoy  ne  metz-je  la  tem- 
pérance à  part?  Sçavez-vous  pas  bien  qu'Emée 
est  chez  vous,  et  que  sceans  vous  avez  couché 
avec  Anne,  ma  fille? 

Constant.  Quelle  Anne''  quelle  fille?  Vous 
voudriez  me  faire  dire  ce  qu'il  vous  plaist,  affin 
de  me  la  faire  espouser.  Je  voy  bien  oii  vous  ten- 
dez; je  n'en  veux  point  d'autre  qu'Emée,  et 
qu'Anne  cherche  hardiment  un  autre  mary  si  elle 
veult. 

BoNADVENTURE.  Je  veux  que  l'aage  me  com- 
mande, et  que  vostre  trop  sale  et  deshonneste  au- 
dace ne  m'esgare  de  ma  modestie.  Je  me  vas 
plaindre  à  vos  parens;  je  sçay  où  est  vostre  lo- 
gis, et  s'ils  ne  m'en  font  raison,  je  chercheray  me 
la  faire  à  coups  de  poignai'd. 

Constant.  J'en  suis  content;  ils  voussçauront 
bien  renvoyer  avec  vostre  Anne.  Je  ne  me  suis 
pas  si  test  excusé  du  moyen  que  j'ai  tenu  pour 
fiancer  Emée,  que  dame  Clémence  et  cestuy-ci, 

qui  se  dict  son  mary,  commencèrent  à  cryer  après 
moy  qiiej'avois  couché  avec  leur  fille  Anne,  me 
bravans  que  si  je  ne  la  voulois  espouser,  ils  fe- 
roient  et  diroient  merveilles.  Mais  ne  puissent-ils 
manger  jusques  à  ce  qu'elle  soit  ma  femme. 

Saincte.  Seigneur  Constant,  attendez-moi:  je 
vous  veux  dire  quelque  chose  ! 


SCÈNE  IIII. 
Bonadt'entiire ,  Ambroise. 

BONADVENTURE. 

jjjÇ!)  omme  Tenvieuse  fortune  prend  plaisir 
ll'^^T^nous  advancer  quelque  félicité  pour 
""  augure  d'une  future  disgrâce  !  Après 
tant  de  travaux ,  je  me  reputois  très 
heureux  ,  ayant,  contre  toute  espérance,  retrouvé 
ma  femme,  et  d'elle,  que  j'avois  laissée  grosse, 
encor  une  fdle  ;  mais  je  n'ay  pas  si  tost  gousté 
ceste  doulceur  que  j'ay  senty  l'amer.  Ce  seroit 
une  grande  prudence  à  l'homme  qui  retourne 
d'un  lointain  voyage  penser  au  train  de  son 
mesuage ,  au  desordre ,  aux  malades ,  aux  morts 
et  aux  scandales ,  affin  que  le  dommage  qu'il  y 
trouve  (comme  preveu)luy  alterast  moins  l'esprit, 
et  ne  l'y  trouvant  (comme  gain)  luy  causast  tout 
contentement. 

Ambroise.  Non,  non,  je  n'en  feray  rien,  je  ne 
vous  laisseray  pas  aller  seule  ;  mais  retirons-nous, 
voicy  quelqu'un. 

BoNADVENTURE.  Je  pense  que  c'est  icy  la  mai- 
son. Tic  toc. 

Ambroise.  Qui  est  là? 

BoNADvENTURE.  Estes-vous  le  vieillard  de 
céans  ? 

Ambroise.  Vieillard  vous-mesme  ;  à  qui  pen- 
sez-vous parler? 

BoNADVENTURE.  Vous  méritez  que  je  vous  dise 
eucores  pis 

Ambroise.  Qui  estes-vous,  qui  me  venez  bra- 
ver jusques  en  ma  maison? 

Bonadventure.  Je  suis  Bonadventure,  mary 
de  Clémence. 

Ambroise.  Qu'est-ce  que  j'oy?  Dieu  me  soit 
en  ayde  !  Comment,  son  mary,  veu  qu'il  y  a  long 
temps  qu'il  est  noyé? 

Bonadventure.  Fusse-je  véritablement  noyé, 
puisque  la  fortune  me  reserve  à  ce  deshonneur. 

Ambroise.  Helas  !  je  suis  perdu!  C'estuyaura 
sceu  que  sa  femme  est  chez  moy. 

Bonadventure.  Vous  ne  dictes  mot?  Est-il 
honorable  que  deshonoriez  ceste  maison  ,  veu 
qu'eu  estes  allié  ? 

Ambroise.  Pardonnez-moy,  car  je  ne  pensois 
pas  que  vous  fussiez  en  vie. 

Bonadventure.  Soit  que  je  fusse  ou  vif,  ou 
mort,  deviez-vous  faire  cela? 

Ambroise.  Je  sçay  que  je  devois  attendi'e  son 
frère;  mais  le  trop  grand  désir  que  j'avois  de  l'a- 
voir me  l'a  faict  faire. 

Bonadventure.  Faictes  en  sorte  que  Con- 
stant l'espouse,  si  vous  voulez  paix  avec  moy. 

Ambroise.  M'avez-vous  pas  dict  qu'estes  son 
mary? 

Bonadventure.  Quelmary  ?  Je  suis  son  père, 
et  non  son  mary. 

Ambroise.  Si  vous  estes  .son  père  et  la  voulez 
marier,  je  la  veux  pour  moy,  et  non  pour  Con- 
stant ,  car  je  me  la  suis  acquise  la  lance  sur  la 
cuisse. 

Bonadventure.  0  quel  gallant  jouvenceau  , 
pour  lui  donner  une  pucelle  ! 

Ambroise.  Comment,  une  pucelle  !  Vous  sem- 
ble-il que  madame  Clémence  soit  une  pucelle? 

Bonadventure.  Que  radotte  cestuy-cy  ?  La 
honte  luy  auroit-ellebicn  osté  rentcndemeut?  Je 
dy  que  je  veux  que  Constant  espouse  Anne,  ma 
fille  ;  m'entendez-vous  à  ceste  heure? 

Ambroise.  U  ne  s'est  pas  advisc  de  sa  femme. 
Pai'donnez-moy,  je  ne  vous  avois  pas  entendu  : 
je  suis  encore  tout  endormy  ;  et  puis  je  ne  suis 
pas  père  de  Constant.  Mais  entrez  et  attendez  un 
petit,  je  le  vous  ameneray  incontinent. 


SCÈNE  V. 
Constant,  Saincte. 

Constant. 
'il  est  ainsi,  pourquoy  ne  me  plyeray-je 


ta  une  tant  parfaicte  amitié  qu'elle  me 
1  porte,  comme  elle  m'a  faict  veoir  par 

^., ?une  si  plaisante  tromperie? 

Saincte.  Entrez  ,  je  vous  le  feray  toucher  et 
veoir  au  doigt  et  à  l'œil  ;  car  vous  ne  trouverez 
ame  vivante  céans  qu'Anne. 

Constant.  Il  me  souvient  que  quand  tu  me 
menas  à  elle,  que  par  les  propos  que  tu  luy  avois 
tenus,  elle  m'avoit   desjà  descouvert.   Or  sus, 

qu'elle  soit  mienne ,  et  que  je  purge  mon  erreur 
par  une  conjonction  maritale  d'elle  et  de  moy, 
puis  que  j'ay  faict  comme  le  chat  qui  par  son 
grommelement  descouvre  son  larrecin. 


SCÈNE  VI. 
Léonard,  Bonadi>enture,  Ambroise. 

Léonard. 

it  bien,  vous  qui  vous  dictes  mary  de 
'madame  Clémence,  dequoy  vous  plai- 
!j;iicz-vous  de  Constant? 
BoNADVENTURE.  Qu'est- il  besoin 
vous  le  dire,  veu  que  c'est  vous  qui  luy  avez  faict 
faire  ? 

Léonard.  Je  luy  ay  faict  faire  voirement, 
pource  qu'elle  estoit  destinée  pour  luy  ;  car  son 
père  me  le  promist  ainsi  devant  qu'il  partist  de 
ceste  ville. 

BoNADVENTURE.  Tant  y  a  que  Constant  n'en 
veult  point. 

Léon  A  RD .  Comment,  il  n'en  veut  point  !  Quand 
vousl'a-il  dict? 

BoNADVENTURE.  Tout  à  ceste  heure. 

Léonard.  Quoy!  à  ceste  heure,  depuis  deux 
heures  en  çà? 

Ambroise.  Gardez  de  vous  equivoquer. 

Léonard.  Taisez-vous  et  me  laissez  dire,  il 
ne  parle  pas  à  vous. 

BoNADVENTURE.  Oy,  tout  à  ceste  heure  ;  que 
voulez-vous  dire? 

Léonard.  Je  veux  dire  que  l'avez  prins  pour 
un  autre. 

BONADVENTURE.  Comment!  M'a-il  pas  dict 
qu'il  estoit  Constant,  et  qu'il  ne  vouloit  autre 
qu'Emée? 

Léonard.  Ha!  ha!  Vous  disiez  tantost  qu'il 
n'en  vouloit  point  ;  et,  s'il  la  veut,  de  quoy  vous 
plaignez-vous  ? 

BONADVENTURE.  Je  me  plains  qu'il  ne  veut 
espouser  Anne,  ma  fille;  entendez-vous? 

Léonard.  Comment,  Anne!  j'entendois  que 
parlassiez  d'Emée. 

Ambroise.  Et  moy  aussi. 

Léonard.  Laissez-moy  parler, de  par  le  dia- 
ble! Pourquoy  voulez-vous  qu'il  l'espouse? 

Bonadventure.  Pourcc  qu'il  l'a  deshonorée 

Léonard.  Et  quand? 

BoNAVDENTURE.  Ceste  nuict,  tantost. 

Léonard.  Feste-bieu  !  cestuy  luy  en  aura  baillé 
d'une,  puisqu'il  luy  afaict  croii-e  qu'il  estoit  Con- 
stant, car  Constant  est  là  haut,  et  n'est  homme 
pour  faire  telle  meschanceté. 

Bonadventure.  Clémence  l'a-elle  pas  bien 
recogneu? 

Ambroise.  Léonard,  faisons-le  entrer:  il  verra 
au  moins  que  Constant  est  avec  Emée. 

Léonard.  C'est  bien  dict,  j'en  suis  content. 

SCÈNE  VII. 
Constant,  Mad.  Clémence. 

Constant. 

ous  rae  pardonnerez,  car  puis  qu'Aune 
'est  desjà  mienne,  je  Tespouserai,  s'il 
■  VOUS  plaist. 

M.  Clémence.  Cela  est  bon,  pourveu 
que  Aostre  père  le  veuille  accorder.  Je  le  vay  trou- 
ver, car  autre  que  moy  ne  sçauroit  mieux  desduire 
mes  raisons  que  jeferay,ains  que  avec  ceste  chaleur 
qui  me  boult  en  l'estomac,  laquelle  me  fera  par- 
ler d'une  telle  Aehemeuce  qu'il  n'aura  le  courage 
me  le  nier.  Je  voudrois  que  vinsiez  encores  avec- 
ques  moy,  pour  l'asseurer  de  ce  qui  s'est  passé. 

Constant.  Qu'en  est-il  besoin?  Quand  il 
sçaura  que  je  l'ay  fiancée,  et  qu'autrement  je  ne 
pouvois  vous  reparer  vostre  honneur,  que  pensez- 
vous  qu'il  dise?  Croira-il  pas  que  le  tout  sera  ad- 
venu comme  vous  luy  direz?  A  ceste  cause  je  vous 
prie  que  je  demeure  icy. 

M.  Clémence.  Mais  escoutez  :  qu'est-ce  que 
j'enten?  Mananda,  c'est  chez  Léonard. 


La  Vefve,  Comédie.  igS 


SCÈNE  VIII. 

Léonard,    Bonadi'enture ,   Amhroise , 
Mad.   Clémence. 

Léonard. 

h!  traistre,  volleur!  tu  as  donc  la  har- 
diesse venir  en  ma  propre  maison  su- 
1  borner  celle  qui  doit  estre  ma  bru  ? 
Ambroise.  Of!  madame  Clémence 
est  sortie  ! 

Léonard.  Je  fais  bon  vœu  à  Dieu  que  je  te 
feray  chasticr  par  mes  enfans  devant  que  tu  m'es- 
chappcs. 

BoNADVENTURE  Bonsoir  et  bonne  nuict,  Mes- 
sieurs? Qu'y  a-il?  Il  se  faut  resjouir. 

Léonard.  Comment,  resjouir!  Je  ne  sçaurois 
que  je  n'aye  veu  pendre  ce  ruffien. 

Ambroise.  S'en  sont-ils  aperceus? 

M.  Clémence.  Que  dictes-vous ,  seigneur 
Ambroise  ? 

Léonard.  Que  je  suis  malheureux  d'avoir 
moy-mesme  introduict  le  lairon  en  mon  logis  ! 

M.  Clémence.  Quoy!  n'estes-vous  pas  bien 
joyeux  que  Constant  l'a  fiancée  ? 

Léonard.  Et  un  autre  que  Constant  en  a  jouy, 
et  y  ay  encores  moy-mesme  esté  trompé,  car  j'ay 
trouvé  Alexandre  avec  elle. 

Ambroise.  Ohm'amour! 

Léonard.  Il  luy  a  faict  par  amour  !  Failloit-iî 
que  par  amour  il  fist  ces  meschancetez? 

M.  Clémence.  Que  dites-vous  d'Alexandre? 

BoNADVENTURE.  Clémence,  il  y  a  encoresicy 
de  la  diablerie.  Je  pense  que  ta  niepce  Emée  aura 
esté  trouvée  avec  Alexandre. 

M.  Clémence.  0  malheur  !  Jamais  une  fortune 
ne  vient  seule. 

BoNADVENTURE.  La  plus  honorable  vengean- 
ce qu'on  en  sçache  prendie  est  de  la  luy  faire  es- 
pouser. 


SCÈNE  IX. 
Amhroise,  Robert,  Gourdin^  Guillemette. 

Ambroise. 

h  !  que  voilà  une  femmye  qui  est  sage  ! 
Mon  Dieu,  qu'elle  sçait  bien  dissimu- 
ler! Pour  éviter  à  tout  soupçon,  elle  a 
feint  ne  m'entendis. 
Robert.  11  faut  faire  ce  que  l'on  pourra  pour 
le  sauver. 

Gourdin.  Je  luy  aideray  avec  la  langue; 
mais  quant  aux  armes,  je  le  laisseray  faire. 

Robert.  Corps  de  ma  vie!  ne  doibt-on  pas 
faire  toute  chose  pour  son  aniy  et  maistre? 

Gourdin.  Jeferay  ce  que  jepourray;  mais  ne 
pense  pas  que  je  vueille  bazarder  le  manche  de 
mon  ame  :  les  sages  employant  tout  ce  qu'ils  peu- 
vent premier  que  recourir  aux  armes. 

Ambroise.  Qui  est  là?  qui  entre  chez  moy? 
J'ay  entendu  quelques  uns. 

Guillemette.  Quoy!  me  deshonorer  de  la 
façon  !  me  faire  la  fable  d'un  chacun,  après  que  je 
me  suis  gardée  tant  d'années  ! 

Ambroise.  0  ho  !  vieille  maquerelle  que  tu  es. 

C'd.LEMETTE.  Je  lie  m'en  tairay  jns  !  Estre 
pauvre  et  avoir  perdu  riionneur  !  Payez-moi, 
raercy  Dieu!  ne  pensez  pas  avoir  faict  vostre 
plaisir  de  moy  pour  néant. 

Ambroise.  Atten,  atten,  je  te  payeray  tantost. 

GuiLLEMETTE.  Il  ne  cessoit  tout  le  jour  de  me 
dire  :  Ma  douce  Guillemette  !  Guillemctte  m'amie  ! 
Bricque  !  il  avoit  envie  de  succer  ce  doux. 

Ambroise.  Quel  doux  ?  Tu  es  autant  amoureu- 
se que  belle;  mais  c'est  toy  qui  me  disois tousjours 
que  j'estois  gaillard  et  fort  dispost.  Et,  sot  que 
j'estois  !  je  ne  t'entendois  pas. 

Guillemette.  Voire,  parce  que  le  lys  n'est 
pas  beau. 

Ambroise.  Tu  feras  bien  de  te  taire,  et  me 
laisser  en  patience  ;  autrement  jeté... 

Guillemette.  Je  ne  suis  qu'une  vieille,  mais, 
par  la  merci  Dieu!  je  m'en  vengeray.  lln'yapoil 
qui  n'avt  son  ombre.  Bien,  patience  !  J'eusse  peu 
trouver  pis,  joint  que  je  n'en  suis  que  plus  gail- 
larde. 


SCÈNE    X    ET    DERNIÈRE. 

Ambroise^  Gourdin. 

Ambroise. 

oylà  grand  cas  que  je  ne  Taye  jamais 
^^^JM  cogneue!  Regardez  si  la  vilaine  se  vint 
'kêi  pi'oprement  coucher  avecques  moy  !  Je 
iè^  pense  qu'entre  nous  hommes  sommes 

la  calamité  des  femmes,  de  mode  que  les  tirons 
après  nous  comme  Taymant  le  fer. 

Gourdin.  Nopces,  nopces  !  pasté  de  lard!  Tout 
le  monde  est  mien.  Je  suis  pourvoyeur,  despen- 
sier  et  maistre  d'hostel  de  trois  bancquels. 

Ambuoise.  Qui  est  ce  fol  qui  crie  ainsi  ? 

Gourdin.  0  !  seigneur  Âmbroise,  voicy  votre 
Gourdin  plus  joyeux  que  jamais. 

Ambroise.  Le  diable  t'emporte,  éventé  que  tu  es! 

Gourdin.  Quoy  !  est-ce  là  le  salut  que  donnez 
à  vostre  Gourdin  ! 

Ambroise.  Estoit-ce  à  moy  à  qui  il  failloit  bail- 
ler ceste  trousse  ? 

Gourdin.  Gomment!  je  diray  injure  à  qui  se 
sera  mocqué  de  vous  !  Parlez  que  je  vous  entende. 

Ambroise.  Tu  m'entens  bien,  tais  toy;  je  t'en 
paycray  :  tout  vient  à  point  qui  peut  attendre. 

Gourdin.  Si  je  vous  entend,  que  je  sois  chas- 
sé des  nopces  comme  un  chien  qui  pisse  en  Tégli- 
se,  que  je  ne  puisse  jamais  boire  ny  manger  en 
vostre  compagnie,  et  sois  comme  un  Tantale  un 
mois  entier  entre  les  viandes  ! 

Ambroise.  Tu  sçais  bien  que  ceste  meschante 
Guillemette  est  venue  coucher  avec  moy  au  lieu 
de  madame  Clémence. 

Gourdin.  En  un  mesme  lict? 

Ambroise.  Ains  en  un  mesme  corps. 

Gourdin  0  la  vieille  mule  ridée  !  Crioit-elle 
point?  Faisoit-elle  pas  la  femme  de  bien? 

Ambroise.  Elle  se  plaignoit  comme  les  chats. 

Gourdin.  Je  vous  asseure  que  toute  la  faulte 
vient  d'elle.  Voyez  si  la  vilaine  abien  sçeu  jouer  son 
patelin  !  Of  !  que  j'en  suisfasché!  Sije  vyl'aaged'un 
petit  chien,  croyez  que  j'eu  auray  la  vengeance. 

Ambroise.  Je  la  poursuivray  jusques  à  la 
mort. 

Gourdin.  Mais  oblions  tout  cela  :  qu'imporle- 
il  que  ce  ayt  esté  Guill  émette  ou  la  vefve?  Je  vous 
prie,  ne  troublez  point  la  teste. 

Ambroise.  Quelle  feste? 

Gourdin.  Comment,  quelle  feste!  Devant  qu'il 
soit  longtemps  tout  ira  par  escuelles  en  vostre 
maison.  Constant  espouse  Anne,  avec  quinze  mil- 
le francs,  car  il  a  esté  ainsi  accordé  par  Léonard 
et  Bonadventure,qui  baille  encor  Emée,  sa  niep- 
ce,  à  Alexandie.  Et  quant  aux  autres,  j'ay  si  bien 
faict  que  tout  est  d'accord. 

Ambroise.  Mon  Dieu  !  que  tu  me  fais  aise,  s'il 
est  ainsi. 

Gourdin.  Comment,  s'il  est  ainsi!  Je  suis 
faict  chef  du  festin  ;  demain  j'iray  délivrer  du  gibet 
ces  chappons  et  poullets  qui  se  trouveront  prison- 
niers au  poulailler. 

Ambroise.  Si  Bonadventure  ne  s'y  trouvoit, 
je  serois  encore  de  la  feste  ;  mais  patience  ! 

Gourdin.  Ne  vous  souciez  :  car,  comme  Guille- 
mette  vous  a  trompé  venant  au  lieu  de  madame 
Clémence,  ainsi  elle  vous  aura  menty  quand  elle 
vous  a  dict  qu'elle  vous  aymoit.  Que  pensez-vous 
qu'il  en  doibve  advenir  !  Il  y  a  plus  de  femmes 
que  de  chappons. 

Ambroise.  Je  m'en  vas  donc  resjouyr  avec 
eux. 

Gourdin.  Or,  je  suis  en  ma  boyte.  Que  ne 
suis-je  tout  de  ventre!  Mon  Dieu  !  que  nature  m'a 
faict  tort  me  le  faisant  si  petit  !  Regardez  que  c'est 
là  !  Au  moins  si  je  l'avois  comme  celuy  de  ces 
femmes,  qui  tient  un  chrcstien  tout  entier,  voire 

quelquefois  deux,  et  toutesfois  pour  cela  elles  ne 
laissent  de  manger  plus  que  quinze,  de  mode  qu'il 
semble  qu'il  n'en  estpas  plus  plain  !  0!  que  si  quel- 
qu'une me  vouloit  prester  le  sien,  comme  je  l'em- 
plirois  bien  et  à  bon  escient  !  Or  sus,  demeurez- 
en  paix,  car  j'ay  sommeil;  et  si  la  comédie  vous  a 
pieu,  montrez-le  par  un  signe  d'allégresse. 


FIN. 

HILAIRE.vielIard. 
ELIZABET,  sa  femme. 
F  R  0  N  T 1 N,  serviteur  de  For- 
tuné. 
URBAIN,  amoureux. 
R  U  F  F I N ,  maquereau. 


FORTUNÉ,  amoureux. 
DESIRE,  amoureux. 
SEVERIN.viellard. 
M.  JOSSE,  sorcier. 
PASQUETTE,  servante. 
GERARD,  viellard. 

ue  nostre  aage  se  ranle  tant  qu'il  luij  plaira  de 
l'esprit  et  sçavoir  de  ses  nourrissons ,  et  se  glo- 
rifie en  son  erreur  et  vaine  persuasion,  si  est-ce 
que  je  diray  tousjours  que  nos  devanciers  ont  esté 
tant  ingénieux  en  leurs  estudes ,  et  sceu  si  bien  dire  et  faire, 
qu'il  nous  est  impossible  pouvoir  parfaietement  faire  ou,  dire 
aucune  chose ,  sinon  ce  qui  a  esté  dict  ou  faict  par  eux  :  car, 
tout  ainsi  qu'un  sculpteur  ou  peintre  ne  peut  graver  ou  pour- 
traire  aucune  figure  dont  il  puisse  acquérir  honneur,  si  premiè- 
rement il  ne  void  les  modèles  et  patrons  antiques  desquels  il 
forme  sa  figure,  ainsi  nous  ne  pouvons  faire  aucune  chose 
qui  soit  belle,  si,  comme  en  un  mirouer,  nous  ne  nous  représen- 
tons ceste  antiquité.  Yoijlà  pourquorj  l'auteur,  pensant  à  toutes 
ces  choses,  mesmes  que  Piaule  et  Terence  ont  esté  grands  imi- 
tateurs {car  l'un  a  suivy  Epicarme ,  et  l'autre  Menandre),  et 
que  ce  luy  serait  une  trop  grande  présomption,  voire  expresse 
ignorance,  si  encor  il  ne  suyvoit  les  traces  de  ceste  sacrée 
antiquité ,  il  a  faict  ceste  comédie  à  Vimitation  et  de  Piaule 
et  de  Terence  ensemble.  Or,  j'espère  qu'elle  vous  plaira,  pour 
estre  toute  plaine  de  variables  humeurs,  affections,  plaisirs  et 
passions.  A  ceste  cause.  Messieurs  et  Dames ,  vous  nous  fe- 
rez ceste  faveur  de  vous  tenir  chacun  en  vos  places,  et  de  ne 
parler  d'enchérir  le  pain ,  ny  si  ces  prochaines  vendanges 

nous  aurons  bonne  vinée;  de  ne  discourir  aussi  des  armées  qui 
se  voyent  en  l'air,  des  monstres  qui  naissent  sur  ta  terre,  ny 
si  la  Flandre  sera  bien  tost  paisible ,  et  si  le  nombre  moindre 
commandera  encor  long  temps  au  plus  grand,  par  ce  que  demain- 
matin,  vous  pourmenanl  en  la  salle  du  Palais,  vous  en  pourrez 
deviser  plus  commodément  et  à  loisir.  Au  reste,  Vautheur  a 
pensé  que  ce  serait  chose  superflue  vous  réciter  l'argument, 
parce  que,  d'acte  en  acte,  la  comédie  vous  le  déclarera.  A  Dieu, 
je  me  recommande. 

ACTE    PREMIER. 

SCÈNE  I. 
Hilaire,  viellard;  Eîizahet ,  sa  femme. 

HiLAIRE. 

e  que  je  dis  est  vray.  Et  vous  asseure 
.que  la  plus  part  des  meurs  et  coustumes 
de  la  jeunesse  ,  soient  bonnes  ou  mau- 
vaises, procedde  de  leurs  pères  et  mères, 
ou  de  ceux  qui  en  ont  la  charge. 

Elizabet.  Oy  bien  pour  le  regard  des  pères 
et  précepteurs ,  mais  non  quant  aux  mères  ,  parce 
questans  femmes,  elles  ont  autant  petite  part  en 
cecy  comme  aux  autres  choses  du  monde. 

Hilaire.  Le  contraire  de  ce  que  vous  dictes 
se  void  ordinairement,  et  que  les  femmes  ont 
plus  de  puissance  sur  leurs  enfans  que  les  pères , 
et  non  seulement  sur  leurs  enffans ,  mais  encorts 
sur  leurs  mariz.  Et  pour  n'eu  chercher  les  exem- 
ples plus  loin ,  souvenez-vous  comme  mon  frère 
Severin  et  moy,  qui  avons  esté  eslevez  d'un  mes- 

me  laict ,  en  mesme  temps ,  par  mesmes  père  et 
mère ,  et  mariez  en  mesme  saison ,  duquel  ma- 
riage il  a  eu  trois  enfans  :  Urbain ,  Fortuné  et 
Laurence,  et  nous  pas  un,  puis  qu'il  plaistà  Dieu, 
commança  deslors  à  devenir  chiche,  tacquin  , 
avare  ,  et  tel  que  le  voyez,  et  moy,  au  contraire, 
me  suis  lousjours  maintenu  en  ma  première  fa- 
çon de  vivre ,  qui  me  fut  laissée  par  mon  père  ; 
qui  me  faict  penser  que  de  ce  changement  on  ne 
peut  alléguer  autre  occasion  que  sa  femme,  qu'a- 
vez cogneue  si  mauvaise ,  chiche ,  fascheuse  ,  re- 
vesche,  et  tant  meschante  que  jamais  mon  frère 
ne  fut  plus  heureux  que  quand  elle  eut  la  terre 
sur  le  bec ,  combien  qu'il  luy  fust  advis  avoir 
faict  une  grande  perte,  d'autant  qu'il  s'estoitdesjà 
accommodé  à  ses  conditions. 

Elizabet.  0  mal'heureux  sexe,  puis  qu'à 
vostre  compte  les  pauvres  femmes  sont  cause  de 
tous  maux,  et  ne  bienheurent  jamais  une  maison 
que  par  leur  mort  ! 

HiLAiRE.  Qui  voulez-vous  donc  qui  ayt  ainsi 
gasté  le  bon  naturel  de  mon  frère,  et  qui  de  li- 
béral l'ayt  faict  si  mécanique?  Vous  sçavez  comme 
il  a  vescu  jusques  icy,  à  raison  dequoy  je  remer- 
cie la  fortune  qui  luy  a  plustost  qu'à  moy  en- 
voyé ce  malencontre ,  car  je  me  souviens  que 
mon  père  a  plusieurs  fois  doubté  s'il  vous  de- 
voit  donner  à  mon  frère  ou  à  moy.  Toutesfois,  il 
se  résolut  en  fin  si  bien  que  j'ay  occasion  m'en 
louer.  Et  s'il  a  eu  trois  enfans ,  il  n'en  a  plus  que 
deux ,  parce  que ,  voyant  que  n'en  avions  point , 
il  nous  a  donné  Fortuné,  son  plus  jeune,  que 
nous  entretenons  ,  aymons  et  caressons  comme 
s'il  estoit  de  nous  deux,  et  peut-estre  d'avantage, 

pource  que  vous  ny  moy  n'avons  eu  de  luy  les 
peines  et  travaux  que  donnent  les  enfans  quand 
ils  sont  petitz. 

Elizabet.  Ne  dictes  pas  cela,  car  ce  ne  sont 
peines ,  mais  plustost  (comme  je  pense)  des  gail- 
lars  soucis  de  faire  passer  et  evanouyr  les  cha- 
grins et  fascheries  qui  acompagnent  la  vicllesse, 
et  rends  grâces  à  Dieu  de  ce  qu'il  luy  a  pieu  nous 
adresser  ce  jeune  gars ,  pource  que  (si  l'amitié 
que  je  luy  porte  ne  me  déçoit)  j'espère  que  quel- 
que jour  il  sera  le  baston  de  nostre  vieillesse. 
Toutesfois ,  Hilaire,  mon  amy,  il  me  semble  que 
ne  luy  devez  tant  lascher  la  bride  sur  le  col  que 
ne  le  puissiez  après  retenir  comme  vous  voudrez. 
Vous  luy  laissez  si  librement  fjiire  ce  que  il  veult, 
que  il  n'a  maintenant  soin  g  d'autre  chose  que  de 
faire  l'amour  et  aller  à  la  chasse  ;  qui  me  faict 
craindre  qu'ayant  passé  l'ardeur  de  sa  jeunesse  , 
il  ne  se  repente  un  jour  d'avoir  en  vain  despendu 
son  temps ,  et  se  plaigne  de  vous,  qui  n'y  avez 
pourveu  quand  en  aviez  la  commodité. 

Hilaire.  Je  m'esmerveille  de  vous  et  de  tous 
ceux  qui  pensent  les  enfans  se  pouvoir  retirer  de 
leur  naturelle  inclination  ou  par  force  ou  par 
menaces,  car  je  vous  advise  que,  si  je  voulois  em- 
pescher  Fortuné  de  se  recréer  et  prendre  ses  plai- 
sirs, qu'il  en  feroit  cent  fois  pis;  mais  il  faut  que, 
luy  permettant  une  légère  chose  où  il  a  son  cœur, 
je  lui  deffende  toute  autre  de  conséquence  ,  l'ac- 
coustumant  ainsi  à  m'obeyr,  non  par  force ,  mais 
par  amour  ;  car  quiconques  faict  bien  par  crainte, 
le  continue  autant  longuement  qu'il  pense  qu'il 
sera  sçeu ,  et  faict  secrettement  le  mal  quand  il 
en  peut  avoir  la  commodité.  Voyez  Urbain,  con- 

tre  lequel  son  père  a  tousjours  le  poing  levé  ,  le 
tenant  ordinairement  aux  champs  avec  une  sienne 
sœur,  affin  qu'il  ne  despende  et  hante  en  la  ville, 
où  il  dict  que  sont  les  compagnies  desbauchées 
et  la  licence  de  mal  faire  :  neantmoins  il  n'y  a 
pas  long  temps  qu'il  est  venu  en  ceste  ville ,  oîi , 
comme  j'ay  entendu,  il  a  mis  la  moitié  du  peu- 
ple en  tumulte,  pour  avoir  desbauclié  une  fille 
d'icy  près ,  et  faict  assés  d'autres  choses  pires 
beaucoup  que  ce  que  faict  Fortuné,  d'autant  qu'il 
est  nécessaire  que  la  jeunesse  ayt  son  cours.  Si 
donc  c'est  une  nécessité  ,  combien  est-il  meilleur 
les  accoustumer  à  craindre  d'offenser  leur  père, 
et  rougir  en  eux-mesmes  s'ils  font  choses  vilaines 
etdeshonnestes,  que  autrement?  Toutesfois,Seve- 
rin  pense  que,  pour  le  tenir  aux  champs,  il  perdra 
l'envye  de  despendre  et  faire  beaucoup  de  folies. 
Et  je  sçay  tout  le  contraire,  et  que  sans  beau- 
coup de  respect  il  faict  et  l'un  et  l'autre ,  tandis 
que  le  bon  homme,  poussé  d'une  extrême  avari- 
ce, se  tue  le  cœur  et  le  corps  pour  amasser,  la- 
bourant ses  terres  luy-mesme  de  ses  propres 
mains.  Mais  s'il  sçavoit  que  de  nuict  il  vient  à 
Paris,  ou  qu'il  despendistun  liard,il  se  pendi'oit. 
Et  voilà  comme  ils  vivent  tous  malcontans,  jus- 
ques  à  ceste  pauvre  fille,  laquelle,  desjà  grande  et 
preste  à  marier,  se  desespère,  voyant  la  sanglante 
avarice  de  son  père ,  qui ,  pour  ne  despendre  un 
denier,  ne  tient  compte  de  luy  donner  party, 
jaçoit  qu'il  ayt  plus  de  deux  mille  escuz  contans 
en  ime  bource  qu'il  porte  ordinaiiement  sur  luy, 
et  a  tant  peur  que  je  la  voye,  que  c'est  merveille, 
pour  ce  que  je  le  tause  à  toute  heure  de  ce  qu'il 
laisse  ainsi  eu  une  maison  champestre  envielir 

ma  pauvre  nièpce;  mais  je  n'y  gagne  rien,  car  il 
me  respond  tousjours  une  mesme  chanson ,  qu'il 
est  pau\  re  et  n'a  point  d'argent  pour  la  marier, 
pensant  que  je  luy  en  doive  donner.  Et  s'il  ad- 
vient, lors  qu'il  se  plaint  à  moy  d'Urbain,  et  que 
Fortuné  le  desbauche ,  que  je  luy  dise  qu'il  le 
faut  marier,  il  me  respond  qu'aujourd'huy  le  mes- 
nage  a  trop  grandes  dentz ,  et  que  ce  n'est  peu 
de  cbose  augmenter  sa  maison  d'une  bouche  qu'il 
faut  nourrir.  Bref,  il  ne  songe  à  autre  chose  qu'à 
l'avarice  ,  et  seroit  content  que  chacun  le  resem- 
blast. 

Elizabet.  Je  ne  voudrois  que  vous  vous 
monstrassiez  fascheux  envers  Fortuné  comme  Se- 
verin  envers  Urbain  ,  mais  je  serois  bien  aise  que 
luy  deffcudissiez  faire  je  ne  sçay  quoy  qui  ne  luy 
est  bien  séant.  J'ay  entendu  (je  ne  veux  dire 
qu'il  soit  vray)  qu'il  est  devenu  amoureux  d'une 
nonnain  que  je  ne  \eux  nommer  pour  ceste  heu- 
re. Est-ce  bien  faict,  à  voslre  advis,  veu  que  cela 
est  desplaisant  à  Dieu  et  aux  hommes  ?My  Dieux! 
ce  luy  est  une  grande  honte,  et  à  vous  aussi,  qui 
l'endurez. 

HiLAiRE.  Je  n'en  ay  jamais  oy  parler,  et  s'il 
estoit  ainsi  je  n'en  sei'ois  trop  content,  ains  met- 
Irois  toute  peine  l'en  destourner,  combien  qu'on 
souffre  à  la  jeunesse  plus  de  choses  que  peut-estre 
vous  ne  pensez  ;  et  suis  bien  ayse  que  m'en  ayez 
adverty,  pource  que  j'en  veux  sçavoir  la  vérité, 
pour  après  faire  ce  que  Dieu  me  conseillera. 
Mais  voicy  Frontin ,  son  serviteur,  qui  sçait  tout 
ce  qu'il  pense  et  ce  qu'il  songe.  Il  m'en  pourra 
mieux  informer  que  pas  un. 

Elizabet.  Vous  tirerez  plustost  de  l'huille  d'un 

mur  que  luy  faire  dire  ;  cognoissez-vous  pas  Fron- 
tin? 

HiLAiRE.  Allez  au  logis,  car  il  se  donne  garde 
plus  de  vous  que  de  moy;  après  je  vous  iray  re- 
trouver. 

Elizabet.  Bien,  je  n'en  bougeray. 


SCÈNE  II 
Frontin ,  serviteur  de  Fortuné  ;  Eilaire. 

Frontin. 

•  1  semble  que  la  fortune  prenne  plaisir 
^^^  inciter  les  espritz  des  hommes  vouloir 
ce  qui  est  plus  difficile  à  obtenir.  Je  ne 
S  pense  point  qu'il  y  ait  femme  en  Paris 
qui  ne  fust  bien  aise  faire  plaisir  à  Fortuné  ;  neant- 
moins  il  est  devenu  amoureux  d'une  qu'on  ne 
peut  voir  qu'à  travers  les  barreaux  d'une  cage, 
comme  si  c'estoit  quelque  lynotte. 

HlLAiRE.  Il  parle  à  soi-mesme  de  cecy. 

Frontin.  11  m'envoye  à  ceste  heure  luy  pré- 
senter ses  recommandations,  sçavoir  qu'elle  faict, 
qu'elle  dict,  et  comme  elle  se  porte.  Voylà  mes 
commissions  ordinaires,  et  à  quoy  tous  les  jours 
j'employe  mon  temps. 

HiLAiRE.  Je  le  veux  appeler  devant  qu'il 
change  de  rue.  Frontin!  hé!  Frontin! 

Frontin.  Qui  m'appelle?  0  Monsieur!  que 
vous  plaist-il  ? 

Hilaire.  Où  est  tonmaistre,  qui  se  fit  hier 
attendre  à  soupper? 

Frontin.  Il  souppa  et  coucha  avccqiies  Urbain, 
en  la  maison  du  seigneur  Se  vérin. 

HiLAiRE.  Où  vas-tu  maintenant?  porter  quel- 
que message  au  monastère? 

Frontin.  Quel  monastère?  qui  vous  l'a  dict  ? 

HiLAiRE.  Je  lesçays  bien. 

Frontin.  Ma  foy,  il  est  vray.  Il  m'envoya 
sçavoir  si  la  dame  a  besoin  de  quelque  chose. 

Hilaire.  Vrayement,  Fortuné  méfait  tort.  Tu 
sçayssi  je  luy  complais  et  favorise  en  ses  volon- 
tez  et  amours,  pourveu  qu'il  y  ait  de  la  raison  ; 
mais  quant  à  cecy,  il  n'y  a  point  d'ordre,  et  de- 
vroit  pour  le  moins  avoir  quelque  égard  à  son 
honneur  et  au  mien.  Je  croy  qu'il  luv  est  advis 
qu'il  n'y  a  point  de  femmes  à  Paris,  puis  qu'il  en 
va  chercher  jusques  aux  religions. 

Frontin.  Je  luy  ay  dict  assez  souvent.  Mais 
quoy  !  A^ous  sçavez  qu'amour  n'a  point  de  loi.  Il  y 
a  desjà  fort  long  temps  qu'il  en  est  amoureux,  et 
non  sans  cause  :  car,  par  ma  foy,  c'est  une  bien 
belle  et  honneste  fille,  et  gaige  que,  si  l'aviez  veuë, 
qu'en  auriez  plus  de  compassion  que  vous  n'avez. 
Aussi  je  vous  promets  qu'il  seroit  plus  possible 
faire  transformer  Fortuné  en  un  autre  homme 
que  luy  faire  oublier  ses  amours  ,  et  vous  veux 
dire  bien  davantage  :  il  délibère  de  l'cspouser. 

Hilaire.  Voire  î  et  qui  oyt  jamais  dire  que  les 
religieuses  se  mariassent? 

Frontin.  Ho!  0  !  elle  n'est  religieuse  et  ne  le 
voudroit  pas  cstre,  aussi  n'a-elle  faict  profession  ; 
mais  on  a  envie  qu'elle  le  soit,  deust-elle  crever, 
pour  ce  qu'elle  est  niepce  de  l'abbesse  du  lieu,  à 
laquelle,  et  au  couvent,  le  père,  par  son  leslament, 
a  donné  tout  son  bien,  pourveu  que  sa  fille,  qu'il 

avoitmls  leanspour  apprendre,  y  voulust  demeu- 
rer religieuse.  Voilà  pourquoy  les  moynesses  ne 
la  font  que  prescher,  la  tenant  si  estroiteraent  que, 
quand  ores  elle  auroit  des  aisles ,  il  ne  luy  seroit 
possible  de  sortir. 

HiLAiRE.  Cela  est  excusable,  puis  qu'elle  n'est 
professe  ;  mais  dy-moy,  de  qui  est-elle  fille ,  et 
quel  est  son  bien  ? 

Frontin,  Elle  est  de  la  rue  Sainct-Denis,  et 
n'a  plus  ny  père  ny  mère  ;  quant  à  son  bien,  elle 
est  riche,  à  ce  que  j'ay  oy  dire,  mais  je  n'en  sçay 
autre  chose.  Toutesfois  il  faut  penser  qu'il  y  en  a, 
autrement  ces  nonnains  n'en  seroient  tant  soi- 
gneuses. 

HiLAiRE.  C'est  assez;  escoute  :  conseille  For- 
tuné laisser  ceste  poursuite  ,  qui  n'est  ny  belle  ny 
honneste,  et  luy  remonstre  que,  s'il  se  veut  marier, 
les  femmes  ne  luy  manqueront  point. 

Frontin.  Si  feront  bien,  s'il  n'a  ceste-cy,  qu'il 
ayme  sur  toutes  choses. 

HiLAiRE.  Je  verray  si  tu  y  feras  ton  devoir. 

Frontin.  Pour  vous  obéyr,  je  feray  ce  que  je 
pourray  ;  mais  je  craiu  bien  que  je  ne  travaille  eu 
vain. 

Hilaire.  Je  vas  jusques  au  Palais  ;  fay  qu'à 
mou  retour  le  disner  soit  prest. 

Frontin.  Aussi  feray-je.  0!  quel  bon  père 
est  cet  homme  de  bien  !  Je  pense  que,  s'il  pouvoit, 
il  la  retirci'oit  luy-mesme  de  religion  pour  la  met- 
tre aux  costez  de  Fortuné  ,  et  que,  s'il  scavoit  le 
tourment  qu'il  souffre  pour  elle,  qu'il  mourroit  de 
regret.  Aussi ,  pour  dire  vray,  le  pauvre  jeune 
homme  craint  scandaliser  la  fille,  le  couvent  etluy- 
mesme  tout  en  un  coup ,  d'autant  qu'elle  est  grosse 

de  son  fait,  et  si  preste  d'enfanter  qu'elle  n'attend 
que  l'heure;  et,  qui  pis  est,  ne  peult  trouver  moyen 
la  tirer  de  là  dedans  ou  la  faire  secrètement  ac- 
coucher. Il  me  dict  tousjours  que  j'y  pense  et  re- 
pense ;  mais  il  est  besoin  qu'il  y  pense  et  re- 
pense luy-mesme,  et  face  eu  sorte  qu'il  n'ait  à  s'en 
repentir.  En  forgeant  ou  devient  lèvre.  Dieu  soit 
loué  qu'il  n'a  affaire  à  un  homme  tel  que  Seve- 
rin  !  Mais,  à  propos  de  luy,  Urbain  doit  estre  en- 
cores  après  son  Ruffni;  il  ne  se  soiivient  de  re- 
tourner au  A'illage;  si  sou  père  s'en  aperçoit,  il 
fera  une  telle  tempeste  qu'il  cstourdira  toute  la 
})arroisse.  Mais  voicy  le  gallant. 


SCÈNE  111. 

Urbaiti,  amoureux  ;  Ruffin,  maquereau  ; 
Fronlin. 

Urbain. 

t  bien  !  Ruffin ,  quand  m'amencras-tu 
xipM  'lies  amours  ? 

"^f^      RuFFiX.  Quand  il  vous  plaira. 
^^^      Urbain.  Hé,  mon  Dieu!  va  la  donc 
quérir. 

Ruffin   Je  ne  puis. 
Urbain.  Pourquoy? 

Ruffin.  Pource  <{ue  je  resemble  aux  arche- 
vesques  :  je  ne  marche  point  si  la  croix  ne  va  de- 
vant. 

Urbain.  Sçais-tu  pas  bien  que  je  t'ai  promis? 
Ruffin.  Oy,  mais  promettre  et  tenir  ce  sout 

deux,  et  puis  j'ai  tousjours  oy  dire  que  beati 
garniti  vaut  mieux  que  expectans  expectavi. 

Urbain.  ïu  me  tais  mourir  à  petit  feu. 

RuFFiN.  Et  vous  me  consommez  eu  fumée. 

FuOMiN.  Regardez  si  ce  rustre  sçait  bien  le 
mestier  d'escorchcr  les  hommes. 

Rl'FFIN.  Voulez-vous  pas  que  pour  contenter 
vos  désirs  je  me  mette  au  hasard  de  ma  vie  sans 
espoir  de  recompense?  Je  n'en  feray  rien. 

Urbain.  Non,  je  te  veux  contenter,  et  auras 
ce  que  je  t'ay  promis  devant  que  je  dorme.  Va  la 
donc  quérir,  mon  mignon. 

Rlffin.  a  d'autres  !  je  suis  desniaisé.  Mon 
stile  est  des  requestes  du  Palais  :  en  baillant  bail- 
lant. 

Frontin.  Je  ne  sçaurois  plus  endurer  que  ce 
vilain  parle  ainsi  à  cheval. 

RuFFiN.  Que  dirois-tu  si  je  n'en  voulois  rien 
faire  ? 

Frontin.  On  te  romproit  la  teste.  Ce  n'est  de 
luy  qu'il  se  faut  mocquer. 

Urbain.  Je  le  ferois  bien,  voirement;  mais  je 
ne  veux  qu'il  face  rien  pour  rien. 

Ruffin.  Nous  voilà  d'accord  ;  çà,  de  la  bille,  et 
je  l'ii'ay  quérir.  J'ay  parlé  à  elle  devant  que  venir 
icy. 

Urbain.  ]\îon  Dieu!  tu  en  auras  ;  je  t'ay  pro- 
mis dix  escus,  est-il  pas  vray? 

Ruffin.  Oy. 

Urbain.  Je  te  les  donneray  à  ce  soir. 

Ruffin.  Je  les  veux  avoir  à  ceste  heure,  sinon 
torchez  vostie  bouche. 

Frontin.  Je  ne  pense  point  qu'en  tout  le  mon- 
de il  y  ait  un  plus  meschant  vilain  que  cestuy-cy. 

Urbaix,  Âtten  au  moins  jusqucs  après  vespres. 

RuFFiN.  Je  ue  puis. 

Frontin.  Hé,  Ruffin  !  fay  cela  pour  Tamour 
de  mov. 

RuFFlN.  C'est  bien  dict,  pour  l'amour  de  toy. 

Urbain.  Or  sus  !  Ruffin,  touche-là.  Je  te  pro- 
mets, foy  d'homme  de  bien,  te  les  donner  incon- 
tinent après  disner. 

Ruffin.  Qui  m'en  asseurcra? 

Urbain.  Ma  foy. 

Ruffin.  La  foy  est  aujomd'huv  pire  que 
fausse  monnove  ;  je  vous  veu\  bien  dire  que,  si 
n'avez  autre  gage,  vous  n'avez  point  de  crédit. 

Frontin.  Hé  !  ne  doit-on  pas  croire  un  homme 
de  bien  sur  sa  foy?  Penses-tu  qu'il  s'en  vueille 
fuir  pour  dix  escus? 

Ruffin.  Baste,  j'ay  mal  aux  pieds. 

Urbain.  Vertu  de  moy,  que  tu  es  incrédule! 
Mort  bien!  si  je  te  manque  de  promesse,  va-t'en 
à  mon  père,  dy-luy  que  j'ay  rompu  la  porte  de 
ton  logis  ;  que  je  t'ay  battu  ;  que  j'ai  emmené  ta 
niepce,  ta  cousine,  ta  fille,  comme  tu  la  voudras 
nommer  ;  que  j'ai  levé  les  serrures  de  tes  coffres 
et  emporté  ton  argent;  bref,  que  je  t'ay  voilé,  ce 
que  je  ne  voudrois  que  tu  fisse  pour  tous  les 
biens  du  monde  ,  nv  qu'il  en  oyst  seulement  le 
vent. 

Ruffin  .  Je  la  vas  quérir,  allez, pour  vous  faire 
plaisir;  mais,  par  bieu,  si  me  faillez,  je  ne  vous 
failliray  pas. 

Urbain.  Va,  ce  m'est  tout  un  ;  fay  du  pis  que 
tu  pourras,  pourveu  que  je  l'aye. 

Frontin.  Cependant  il  faut  trouver  dix  escus. 
Urbain.  Voilà    arand   cas,  Frontin  !    Si   l'on 

pensoit  tousjours  aux  choses,  on  ne  feroit  jamais 
lien.  Je  sçay  que  tu  m'aideras,  et  penseras  quel- 
que bon  moyen  pour  en  trouver. 


SCÈNE  IIII. 
Front  in. 

Frontin. 

1  cstbien  vray  qu'il  n'y  a  chose  qui  face 
M^])lus  raffolir  les  hommes  que  l'amour. 
^'^'  Lhbain  est  autant  sage  qu'autre  qu'on 
1  puisse  trouver  ;  neantmoins,  il  est  main- 
tenant tant  aveuglé  qu'il  ne  sçait  qu'il  faict.  Il 
est  venu  du  village  au  desceu  de  son  père,  qui  est 
si  fâcheux  que  le  pauvre  jeune  homme  n'oseroit 
toucher,  ains  seulement  regarder  une  femme  entre 
deux  yeux.  Or,  devinez  donc  qu'il  fera  s'il  sçait 
qu'il  est  icy  venu  pour  faire  la  desbauche.  Il  le 
voudra  estrangler.  D'avantage  ,  il  a  promis  dix 
escus  à  ce  maquereau  pour  lui  faire  avoir  ceste 
fille;  ce  Uiy  est  autant  possible  que  prendre  la 
lune  aux  dents ,  s'il  ne  les  desrobbe ,  car  il  n'a 
pas  un  liard,  et  luy  semble  avoir  bien  asseuré  ses 
affaires  quand  il  dit  que  j'y  pense  ;  mais  il  doit 
penser  que,  si  mon  maistre  ne  m'avoit  commandé 
le  servir  comme  luy-mesmes,  je  ne  sçay  que  je  fe- 
rois.  Voilà,  je  sème  mes  peines  et  travaux,  et  un 
autre  en  recueille  le  plaisir  et  contentement.  Mais 
voicy  mon  maistre  :  il  me  tancera ,  pour-ce  que 
je  n'ay  pas  esté  oix  il  m'envoyoit,  et  je  luy  diray 
que  si;  il  me  croira  s'il  veut  ;  sinon,  qu'il  y  aille 
veoir. 

SCÈNE   V. 
Fortuné^  amoureux;    Frontin. 

Fortuné. 

ais  quel  plus  grand  mal-heur  m'eust-il 
peu  jamais  advenir?  Engrossir  une  fille 
du  premier  coup  ! 

Frontin.  11  ne  parlera  jamais  d'au- 
tre chose  ! 

Fortuné.  Et  ce  qui  plus  m'afflige  est  la 
crainte  que  j'ay  que,  vaincue  d'une  honteuse 
douleur,  elle  ne  se  mefface.  0  Dieu  !  vous  pouvez 
seul  faire  que  cecy  soit  secret. 

Frontin.  Voilà  rentrer  de  flux! 

Fortuné.  Au  moins,  si  je  n'en  estois  tant 
amoureux  !  Mais  quoy,  il  n'est  en  ma  puissance 
m'en  retirer,  et,  quand  je  le  pourrois  faire,  je  ne 
voudrois ,  et  ne  puis  vivre  si  tous  les  jours  je 
n'ay  de  ses  nouvelles.  Il  y  a  deux  heures  que  j'ay 
envoyé  Frontin  par  devers  elle,  mais  je  croy 
qu'il  a  oublié  le  chemin. 

Frontin.  Tant  plus  je  demeure,  tant  pis  pour 
moy  ;  il  vaut  mieux  que  je  me  monstre.  Bon  jour, 
Monsieur. 

Fortuné.  Tu  me  traistes  tousjours  de  ceste 
façon  :  dy-moy  premièrement  ce  que  plus  je  de- 
sire  sçavoir  ;  après  tu  me  salueras  tout  à  loisir. 

Frontin.  Vous  sçavez  quelles  sont  ces  fem- 
mes :  devant  que  j'aye  jamais  peu  avoir  response, 
elles  m'ont  faict  attendre  une  heure  au  parloir; 

puis  à  mon  retour  j'ai  rencontré  vostre  père, 
Urbain  et  Ruffin  ,  qui  m'ont  encores  amusé  deux 
grosses  heures. 

Fortuné.  J'ay  tousjours  tort,  et  tu  as  bonne 
cause;  mais  qu'atlens-tu  à  me  dire  ce  qu'elle  t'a 
dict? 

Frontin.  Je  vous  feraytesmoigner  par  Urbain 
combien  nous  avons  esté  après  Ruffin  devant  que 
le  faire  accorder. 

Fortuné.  Ce  n'est  pas  ce  que  jeté  demande: 
dy-moy  comme  elle  se  porte. 

Frontin.  De  façon  qu'il  lu  y  a  fallu  promettre... 

Fortuné.  Je  n'ay  que  faire  de  tout  cela.  T'a- 
clle  point  donné  charge  me  dire  quelque  chose? 

Frontin.  Elle  se  recommande  à  vos  bonnes 
grâces. 

Fortuné.  Ne  t'a-elle  dict  que  cela? 

Frontin.  INon. 

Fortuné.  Comme  se  porte-elle? 

Frontin.  Comme  de  coustume. 

Fortuné.  Voicy  des  maigres  responses. 

Frontin.  Je  les  vous  baille  telles  qu'elle  me 
les  a  baillées. 

Fortuné.  T'a-ellepoint  dict  que  je  l'aile  veoir? 

Frontin.  Elle  ne  m'a  dict  autre  chose. 

Fortuné.  0  Dieu  !  la  pauvrette  deviendra 
folle  ! 

Frontin.  Mais  vous-mesmes? 

Fortuné.  Frontin,  que  doy-je  faire? 

Frontin.  Il  faut  aller  disner,  et  puis  nous  y 
penserons  ;  vous  prenez  tant  les  matières  à  cœur 
que  je  crains  que  n'en  soyez  mallade.  Il  ne  faut 
ainsi  vous  tourmenter. 

Fortuné.  Je  ne  m'en  sçaurois  garder.  Hclas  ! 

que  tu  parles  bien  à  ton  ayse,  n'endurant  aucune 
passion  ! 

Frontin.  Qui  vous  l'a  dict?  Pensez-vous  que 
vos  tourmens  ne  soient  pas  les  miens  ?  Je  vous 
jure  que  toute  la  nuict  je  n'ai  pas  fermé  l'œil  pour 
penser  à  vos  affaires,  et  ne  suis  hors  d'espérance 
que  ne  facions  quelque  chose  de  bon. 

Fortuné  Dieu  le  vueille  ! 

Frontin.  Allons  donc  disner  ,  car  Urbain 
nous  attend. 

Fortuné.  Où  est-il? 

Frontin.  Il  est  leans  avecques  sa  brassée,  et 
faictes  votre  compte  qu'ils  sont  maintenant  aux  fers. 

Fortuné.  0  malheureux  que  je  suis!  Il  est 
sans  commodité,  sans  moyens,  sans  denier  et  sans 
maille,  et  a  un  père  le  plus  fascheux  du  monde; 
néanmoins  il  joyt  de  ses  amours,  et  moy  qui  ay 
toutes  ces  choses  ne  puis  espérer  pouvoir  joyr  de 
ce  que  j'aime. 

Frontin.  Oblicz  tout  cela  :  vous  sçavez  que  la 
fortune  ayde  aux  amoureux. 

Fortuné.  ïu  as  grand  pœur  que  le  disner  se 
gaste;  va  faire  dresser,  et,  quand  tout  sera  prest, 
vien  m'appeller. 

Frontin.  J'en  suis  content. 

Fortuné.  Je  vas  souvent  pensant  en  moy- 
mcsme  quelle  des  ces  deux  conditions  en  amour 
est  la  pire  :  ou  aymer  sans  estre  aymé;  ou,  ay- 
mant  et  estant  aymé,  et  désirant  une  mesme  chose, 
estre  empcsché  par  des  murailles ,  des  grilles  de 
fer,  des  portes  et  des  gardes,  comme  ores  j'es- 
prouve  en  mon  Apoline,  laquelle  je  sçav  ne  dé- 
sirer autre  chose  qu'estre  avecques  moy.  Mais  en- 
fin je  me  resouls  que  ma  condition  est  la  plus 

malheureuse.  Et,  jaçoit  que  ce  soit  un  grand  con- 
tentement sçavoir  cstre  aymé  de  qui  on  ayme,  ce 
m'est  neantmoins  un  extrême  desplaisir  veoir  qu'il 
nV  a  rien  qui  empesche  Texecution  de  nos  désirs 
qu'un  petit  morceau  de  fer.  Je  resemble  à  Tan- 
tale, qui,  estant  en  l'eau  jusques aux  lèvres,  n'en 
peut  seulement  avaller  une  goutte  pour  apaiser  sa 
continuelle  soif;  ainsi  j'approche  de  si  près  mon 
Apoline  que  le  moins  du  monde  d'avantage  me 
readroit  content,  et  toutesfois  par  ce  seul  petit 
empeschement  je  ne  la  puis  seulement  baiser.  Hé- 
las !  fussé-je  au  moins  du  tout  semblable  à  Tantale, 
et  que,  comme  il  ne  peut  gouster  de  l'eau,  qu'ainsi 
je  n'eusse  jamais  goustéles  douceurs  de  ma  mais- 
tresse,  car  je  ne  serois  maintenant  en  la  peine 
que  je  suis.  Mais  voyez  a  quoy  le  malheur  me 
conduit,  desouhetter  n'avoir  faict  ce  que  j'ay  plus 
aymé  et  désiré  que  ma  propre  vie,  non  pour  du 
tout  mettre  fin  à  ma  douleur,  mais  pour  aucune- 
ment la  soulager. 

Fuo>'TiN.  Si  vous   voulez  rire  ,    venez  veoir 
quelque  chose  de  beau. 
FouTUNÉ.  Qu'y  a-il? 

Fromo.  Urbain  et  Feliciane  sont  au  lict,  où 
ils  font  bravades  :  l'un  veut  tuer  son  père  s'il  re- 
tourne du  vilage,  et  l'autre  Ruffin,  s'il  vient  de- 
mander de  l'aigent.  Ainsi,  remplis  de  fureur,  di- 
sent les  plus  belles  choses  du  monde.  Mais  en- 
trez dedans,  car  la  viande  se  gaste. 

FoRTUMÉ.  Mais  la  gueulle  te  gaigne  !  Se  veul- 
lent-ils  pas  lever? 

Fromin.   Non  ;   ils  disent   qu'ils   disneront, 
soupperont  et  coucheront  là. 
Fortuné.  Et  eux  sages! 

ACTE  II. 

SCÈNE  I. 

Désiré,  amoureux  ;  Frontin. 

Désiré. 


^  e  ne  pense  point  qu'il  y  ait  chose  au 
onde  dont  les  hommes  se  puissent  plus 
I  justement  douloir  que  de  la  foiiune, 
quand  elle  donne  ses  biens  à  qui  en  est 
indigne,  comme  richesses,  enfans,  santé,  beau- 
té, et  choses  semblables,  d'autant  qu'elle  offence 
tellement  ceux  qui  les  méritent,  que,  voyans  les 
meschans  avancez  par  dessus  les  bons,  ils  ne  se 
souviennent  cultiver  leurs  esprits,  ains,  enclins  à 
l'usage  qui  naturellement  les  tire,  à  sçavoir  au 
mal,  ils  s'y  précipitent  volontairement,  d'où  vient 
qu'on  en  trouve  assez  peu  de  bons,  et  beaucoup 
de  meschans.  Et  de  là  les  fols  prennent  occasion 
nyer  la  providence  divine,  disans  que,  si  Dieu  es- 
toit  prévoyant  et  juste,  qu'il  ne  souffriroit  jamais 
que  certains  hommes  incapables  de  tous  biens 
abondassent  en  excessives  richesses,  et  que  les 
gens  de  bien  demeurassent  pauvres  et  indigens. 
Et,  jaçolt  que  je  sache  et  croye  ceste  opinion  estre 
entièrement  faulse,  si  est-ce,  quand  je  viens  à  con- 
sidci-er  lesfacultcz  de  ce  monstre  Severin,  qui  n'est 
digne  de  vivre,  je  ne  puis  que  je  n'en  doubte,  au 
moins  qu'il  ne  me  face  mal  au  cœur  de  le  veoir 
ce  qu'il  est,  et  moy  ce  que  je  suis.   Il  est  avare, 

envieux,  ypocrite,  superbe,  noncballant,  men- 
songer, larron,  sans  Iby,  sans  loy,  sans  honte, 
sans  amour,  bref,  un  monstre  engendré  des  vices 
et  de  Ja  sottise.  Toutesfois  il  est  riche  en  biens, 
en  thrcsors  et  en  beaux  enfans  (ihresor  inestima- 
ble); mesmes  a  une  fille,  laquelle  (si  l'amour  ne 
me  déçoit)  est  la  plus  belle  et  plus  gentille,  non 
seulement  de  Paris,  mais  de  tout  le  monde;  ne- 
antmoins  la  laisse  vieillir  aux  champs,  n'en  ayant 
non  plus  de  soin  que  d'une  pauvre  chambrière. 
Il  y  peut  avoir  quatre  ans  que  je  commançay  à 
luy  vouloir  bien,  l'aymant  plus  que  moy-niesme, 
de  façon  qu'il  n'estoit  possible  que  mon  désir  peust 
augmenter  davantage.  Et  ce  qui  m'entretcnoit  en 
ses  bonnes  volontez  estoit  que  je  ne  la  ti'ouvois 
moins  affectionnée  en  mon  endroit  que  moy  au 
sien,  dont  elle  me  faisoit  assez  bonne  preuve  par 
les  honncstes  missives  que  quelque  fois  elle  m'en- 
voyoit  pour  respondre  aux  miennes,  car  nous  es- 
crivions  souvent  l'un  à  l'autre.  Enfin,  estant  venu 
au  point  qu'il  ne  m'estoit  plus  possible  vivre  sans 
elle,  et  ne  trouvant  plus  court  chemin  pour  satis- 
faire à  mes  désirs  que  la  demander  à  femme,  j'en 
conféré  avec  mon  père,  qui  ne  le  trouva  mau- 
vais, de  mode  qu'il  délibéra  en  parler  à  Severin, 
})ensant  que  ce  i'ust  desjà  faict,  et  qu'il  ne  restoit 
plus  que  le  consentement  des  partyes.  Mais  il  fut 
trompé,  car  ce  viel  taquin  luy  fit  rcsponce  qu'il 
seroit  bien  aise  la  marier  et  qu'aliance  luy  plai- 
soit  beaucoup  ,  mais  qu'il  estoit  pauvre  et  n'avoit 
moyen  de  luy  donner  grand  argent  en  mariage. 
Tellement  que  par  ceste  maigre  response,  ce  que 
je  pensois  desjà  tenir  m'eschappa  des  mains,  pource 
que  mon  père,  voyant  la  cruelle  avarice  de  ce  vi- 

lain  ,  me  dcffendit  espouser  la  fille  ({u'elle  ne 
m'apportas!  pour  le  moins  mille  csciis;  sinon,  que 
je  ne  me  présentasse  jamais  devant  luy.  Ainsi, 
craignant  lui  désobéir,  j'ay  esté  contraint  liaisser 
les  espaules  et  chercher  ailleurs  pasture ,  car  il 
estoit  autant  possible  faire  desbourser  mille  escus 
à  Sevcrin  que  de  le  faire  devenir  homme  de  bien. 
Or,  ayant  depuis  trouvé  nouveaux  moyens,  j'ay 
délibéré  poursuivre  tousjours  ma  pointe  ;  mais  le 
malheur  fut  que  (comme  je  croy)  il  se  doula  de 
quelque  chose,  tellement  qu'il  y  a  desjà  plus  d'un 
an  qu'il  alla  demomer  au  village,  où  il  tient  ceste 
pauvre  fille ,  la  faisant  labourer  et  houer  la  terre 
comme  une  simple  chambrière,  elle  qui  mcriteroit 
d'estre  royne. 

Frontin.  Je  reviendray  tout  incontinent. 

Désiré.  Ainsi,  par  la  sanglante  avarice  de  son 
père,  elle  usera  inutilement  sa  jeunesse  eu  lieu 
chainpestre,  entre  les  bœufs  et  les  moutons 

Frontiis.  Qui  est  cest  homme  qui  se  scanda- 
lise ainsi? 

Désiré   Cestuy-cy  m'aura  oy. 

Frontin.  Ha!  ha!  ha!  c'est  l'amoureux  de 
Laurence  ;  et  puis,  que  vous  le  dictle  cœur? 

Désiré.  Ho!  ho!  Frontin,  y  a-il  long-temps 
que  tu  es  icy  ? 

Frontin.  Oy,  il  y  a  bonne  pièce,  et  ay  bien 
oy  ce  qu'avez  dict. 

Désiré.  Si  je  n'eusse  voulu  estre  oy,  je  ne 
l'eusse  pas  dict. 

Frontin.  Je  me  mocque,  ma  foy,  je  ne  fais 
que  d'arriver;  mais,  pource  que  les  discours  des 
amoureux  sont  tousjours  de  mesme  impression,  et 
que  j'en  ay  oy  d'autres  que  vous,  il  me  semble 

que  je  puis  Acritahlement  dire  que  je  vous  ay  oy. 

Désiré.  Les  miens  ne  sortent  de  ceste  presse  ; 
ils  sout  extraordinaires. 

Fortuné.  Ils  disent  tous  ainsi;  mais  je  suis 
marry  que  je  n'ay  loisir  demeurer  plus  longtemps 
avec  vous,  car  j'ay  quelque  chose  à  vous  dire.  Si 
me  voulez  attendre,  je  le  vous  diray  à  mon  re- 
tour. 

Désiré.  Pourveu  que  ce  soit  quelque  chose  de 
bon,  je  t'attendray  dix  ans. 

Fortuné.  Je  le  vous  diray  tout  à  ceste  heure, 
je  reviens. 

Désiré.  Que  diable  me  veut-il  dire?  Il  me  veut 
parler  de  Laurence,  car  il  sçait  que  je  n'ay  autre 
maistresse,  ou  me  conter  quelque  chose  de  consé- 
quence ;  autrement,  il  ne  me  ferolt  icy  attendre. 
Mais  ,  fol  que  je  suis,  de  quoy  me  tourmenté-je? 
Quasi  comme  si  je  ne  sçavois  ce  qu'ont  accoustu- 
mé  faire  les  serviteurs  :  ces  gallans  trouvent  tous- 
jours  certains  ergoz  sofistiquez  qui  ont  apparence 
de  vérité.  Et  puis  Dieu  sçait  comme  ils  s'en  sça- 
vent  bien  ayder.  Mais  ses  propos  ne  m'escorche- 
ront  les  oreilles  :  il  est  tousjours  bon  escouter 
beaucoup  d'advis ;  le  choix  en  est  réservé.  Ha!  le 
A'oicy  desjà  de  retour. 

Fortuné.  Regardez  si  je  disois  pas  bien 
que  c'en  seroit?  0  pauvre  Urbain  !  Il  te  faut  bien 
m.ainteuant  penser  à  autre  chose  qu'à  jouer  avec 
ta  Feliciane. 

Désiré.  Tu  es  bien  tost  de  retour. 

Fortuné.  Non  si  tost  que  je  voudrois.  Je  vous 
adverty  que  Severin  est  à  Paris. 

Désiré.  Est-ce  tout  ce  que  tu  me  voulois 
dire? 

FouTU^É.  Non,  mais  j'ay  plus  haste  que  ja- 
mais. 

Désiré.  Tu  as  plus  d'affaires  que  le  Icgat. 

FoRTU?<É.  Seigueur  Urbain,  6  seigneur  Ur- 
bain !  Mon  maistre  ,  oh  !  mon  maistre  !  Sortez  un 
peu  de  leans. 

Désiré.  Que  veult  dire  cccy?  Il  y  a  de  la  dia- 
blerie :  je  me  veux  un  peu  tirer  à  quartier  pour 
Toir  ce  que  ce  peut  estre. 


SCÈNE  II. 
Urbain,  Frontin,  Fortuné^  Désiré. 

Urbain. 

ui  m'appelle  ? 

Frontin.   Vous   avois-je  pas  bien 
dict  que  vostre  père  viendroit? 
Urbain.  Mon  père? 
1'  RONTIN.  Oy,  vostre  père  ;  il  est  venu  et  sera 
tout  à  ceste  heure  icy. 
Urbain.  Mon  père? 
Frontin.  Vostre  père,  oy. 
Urbain.  Qui  Fa  veu? 
Frontin.  Moy,  avec  mes  yeux. 
Urbain.  T'a-il  point  aperçcu? 
Frontin.  INon,  car  je  me  suis  caché. 
Urbain.  Helas  !  Frontin,  je  suis  perdu  ! 
Fortuné.  Que  ferons-nous? 
Urbain.  Je  dis  que  je  suis  perdu  ;  je  suis  ruiné, 
Frontin,  situ  ne  m'aydes. 

Fortuné.  Que  voulez-vous  que  je  face? 

Urbain.  Quelque  chose  de  bon,  Frontin,  mon 
amy. 

Frontin.  Il  faut  oster  ce  lict,  ceste  table  et 
tout  ce  qui  est  céans ,  et  sur  tout  destourner  ceste 
femme. 

Urbain.  Ceste  femme,  helas!  Etpourquoy? 

Frontin.  Voulez-vous  que  vostre  père  la  trou- 
ve icy  ? 

Urbain.  Où  veux-tu  que  je  l'envoyé  ainsi 
seule? 

Frontin.  Où  elle  a  accoustumé  de  demeurer, 
et  que  par  un  autre  chemin  vous  retourniez  au 
village. 

Urbain.  Quoy!  en  la  façon  que  je  suis?  Eh! 
Frontin,  trouve  moyen  que  je  ne  sois  séparé  de 
ma  Feliciane. 

Frontin.  Je  le  feray  ,  pourveu  que  vostre 
père  ne  vienne  icy.  Si  nous  avions  loisir  et  estions 
tous  d'accord,  à  peine  pourrions-nous  trouver  re- 
mède à  ce  desordre  ;  or  devinez  donc  qu'on  pour- 
ra faire  maintenant. 

Fortuné.  Il  est  vray  :  si  vostre  père  vous 
trouve  icy,  que  pensez-vous  faire? 

Frontin.  Je  m'esmerveille  comme  il  demeure 
tant,  car  il  estoit  desjà  bien  avant  dedans  la  ville  ; 
il  est  vray  qu'il  va  pas  à  pas,  appuyé  sur  son 
baston. 

Urbain.  Ne  seroit-il  point  meilleur  que  je 
m'enfermasse  en  l'une  des  chambres  avec  Feli- 
ciane ? 

Frontin.  Voilà  bien  rencontré:  voudra-il  pas 
voir  par  tout  ! 

Urbain.  Il  craindra  peut-estre  d'y  entrer. 

Frontin.  Or  sus,  je  vous  entend.  Prenez  cou- 

rage  ;  j'ay  trouvé  dequoy  remédier  à  tous  ces 
maux.  Entrez leans  avec  Fcliciaue;  etvous,  mon 
maistre ,  demeurez  icy. 

Frontin.  Que  veux -lu  faire  de  bon? 

Fortuné.  Fermez  la  porte  auv  verrouils  par 
dedans ,  et  n'y  laissez  entrer  personne  du  mon- 
de, et  deust-on  tout  rompre.  Cependant  gardez- 
vous  bien  de  faire  tant  soit  peu  de  bruict,  ny 
mesmes  que  le  lict  craquette,  sinon  quand  vous 
m'entendrez  cracher  ;  alors  faictes  le  plus  grand 
tintamarre  qu'il  vous  sera  possible,  et  jettez 
mesmes  des  tuilles  en  la  rue.  Mais  gardez-vous 
bien  d'oublier  ce  que  je  vous  dis  :  autrement  ce 
seroit  fairt  et  de  vous  et  de  moy. 

Urbain.  Ne  te  soucye,  laisse  faire. 

Fortuné,  Que  diable  veux-tu  faire,  Frontin? 

Frontin.  Vous  le  verrez;  mais  il  vaut  mieux 
qu'alliez  trouver  vostre  père,  affin  que,  si  avions 
besoin  de  luy,  il  nous  peut  aydcr.  Despeschez , 
voicy  Severin  ;  gardez  qu'il  ne  vous  voye  icy 
alentour.  Je  me  veux  retirer  aussi. 

Fortuné.  A  Dieu  donc! 

Désiré.  Par  Dieu!  voicy  mon  usurier.  Que 
veult  dire  cecy  ?  Je  suis  délibéré  en  voir  la  fin,  et 
me  mettre  en  lieu  où  je  ne  puisse  estre  veu. 

SCÈNE  III. 
Se^'erin  ,  Frontin  ,  Désiré. 

Se  VER  IN. 

ù  diable  tiouveray-je  ce  malheureux  ? 
Je  pense  qu'il  est  tombé  aux  privez,  par- 
eil lant  par  révérence.  0  pauvre  Severin  ! 
regarde  pour  qui  tu  te  travailles  ainsi  à 
crédit.  A  qui  ch«rcbes-tu  amasser  tant  de  biens? 
A  un  qui  te  trahit  tous  les  jours,  qui  à  toute  heure 
te  donne  nouveaux  enmiiz ,  et  qui  désire  plus 
ta  mort  que  ta  vie. 

Désiré.  Il  y  eu  a  d'autres  aussi  bien  que  luy 
qui  souhettent  le  semblable, 

Severin.  Mais  j'emporteray  plustost  tout  en 
la  fosse  avec  moy,  que  laisser  la  valleur  d'un 
double  rouge  à  ce  belistre,  qui  me  tourmente  en 
tant  de  façons.  J'ay  pensé  ce  matin  mourir  par 
les  chemins  ,  estant  venu  à  pied  jusques  eu  ceste 
ville,  dont  je  suis  tant  las  que  je  n'en  puis  plus , 
et  crains  bien  fort  que  je  n'en  sois  malade,  et  tout 
à  l'occasion  de...  à  peine  que  je  ne  dis.  Mais 
qu'atteu-je  que  je  n'entre  en  mon  logis  pour  me 
descharger  de  ma  bourse  ,  qui  me  pesé  trop  soubs 
le  bras ,  pour  après  aller  chercher  si  je  le  trouve- 
ray,  affin  de  le  chastier  comme  il  mérite'  Voy,  je 
ne  sçay  où  sont  mes  clefs;  ha!  le    voicy. 

Désiré.  Par  mon  ame!  il  porte  sa  bourse  sur 
luy. 

Severin.  Dieu!  qu'est-cecy  ?  La  serrure  seroit- 
elle  bien  meslée?  Il  ne  faut  pas  tourner  deçà,  car 

je  la  fermerois  d'avantage.  Il  semble  que  riiuys 
soit  fermé  par  dedans.  Je  sçay  bien  toutesfois 
qu'Urbain  n'en  a  la  clef,  voilà  pourquoy  je  crains 
que  ce  ne  soient  queUjacs  larrons.  Or  il  faut  qu'il 
y  ayt  icy  de  la  mesclianccté. 

FaoxTiiV.  Qui  est  ce  fol  qui  touche  à  caste 
porte  ? 

Severin.  Pourquoy  suis-jo  fol  de  toucber  à  ce 
qui  m'appartient? 

Frontin.  Seii^neur  Severin,  pardouuez-moy; 

^  •  •  •    r    ' 

mais  encor  que  la  maison  soit  vostre,  si  terez 
vous  bien  vous  en  retirer. 

Severin.  Pourquoy  n'y  entreray-je  pas? 

Frontin.  Si  vous  m'en  croyez ,  vous  ferez  ce 
que  je  vous  dis. 

Severix.  Mais  pourquoy? 

Fro.min.  Pour  ce  que  la  maison  est  plaine  de 
diables. 

(Il  ci-ache,  et  ceux  du  logis  font  bruict. ) 

Severin.  Helas!  que  dis-tu?  Est-il  vray? 
Plaine  de  diables  ! 

Frontin.  Escoutez  :  les  oyez-vous  pas?  Or 
sus,  vous  vovez  si  je  dis  vray. 

Severin.  Helas  1  oy. 

Frontin.  Vrayement,  vous  en  oyrez  bien  d'au- 
tres. 

Severin.  Et  qui  diable  a  endiablé  ma  maison, 
Frontin? 

Frontin.  Je  ne  sçay. 

Severin.  Vray  Dieu!  ils  me  des roberont tout. 

Frontin.  Et  quoy,  s'ils  ne  vous  desrobent 
les  toilles  des  iragnes? 

Severin.  N'y  a-il  pas  des  hnys ,  des  fenestres 
et  autre  mesnacrc? 

Frontin.  Vous  avez  raison;  je  ne  me  souve- 
iiois  pas  de  cela. 

Severiiv.  Je  m'en  souvien  bien,  carilme  touche. 

Désiré.  0  les  beaux  meubles  ,  et  précieux  ! 

Frontin.  Vous  tremblez ,  ce  semble;  n'ayez 
peur  :  ils  ne  vous  feront  autre  mal,  sinon  que  ne 
joyrez  de  vostre  maison. 

Severin.  N'est-ce  rien?  Et  s'ils  vont  au  vi- 
lage? 

Frontin.  Il  faudra  avoir  patience. 

Severin.  Ils  sont  mal  apris  de  s'inmiscer  es 
biens  d'autruy  ;  au  moins  s'ils  en  payoient  les 
louages!  Mais  par  la  croix  que  voilà,  je  les  en 
feray  sortir,  y  deussé-je  mettre  le  feu. 

Frontin.  Vous  leur  ferez  plaisir,  car  ils  n'ay- 
ment  que  le  feu. 

Severin.  Tu  disvray,  et  si  ma  maison  seroit 
bruslée,  quand  j'y  pense;  je  leur  veux  donc  coup- 
per  la  gorge. 

Frontin  S'ils  vous  enteudoient ,  ils  vous  fe- 
roient  bien  parler  autre  langage;  veu  mesmes 
qu'ils  jettent  des  pierres  et  tuilleaux  aux  passans 
qui  ne  leur  demandent  rien. 

(Il  crache  ,  et  ceux  de  dedans  jettent  des  tuilles.  ) 

Severin.  Oh  !  ils  me  gasteront  donc  tout  mon 
logis. 

Frontin.  Pensez  qu'ils  ne  l'amenderont  pas  ! 
Voyez  comme  les  cailloux  voilent.  Retirez-vous, 
qu'ils  ne  vous  blessent. 

Désiré.  Je  commence  à  entendre  la  ruse. 

Severin.  Helas!  Frontin,  que j'ay  peur! 

Frontin.  Vous  en  avez  occasion. 

Severin.  Pourront-ils  bien  jetterjusques  icy? 

Frontin.  Non,  non,  comme  je  pense. 

Severin.  Combien  y  a-il  que  ceste  malédiction 
est  advenue?  car  jamais  je  n'en  ay  esté  adverty. 

Frûnti?{.  Je  ne  sçay.  Mais  il  y  a  environ  deux 
nuicts  que,  passant  par  icy,  j'oy  qu'ilz  faisoieut 
un  tel  hruict  qu'il  sembloit  que  le  ciel  ruynast. 

Severin.  INe  dys  pas  cela  ,  tu  me  fais  peur. 

Frontix.  Les  voisins  disent  que  quelquesfois 
ilz  chantent  et  jouent  des  instrumens ,  mais  plus 
la  nuict  que  le  jour,  et  ([uc  la  pluspart  du  temps 
ils  ne  font  point  de  bruict. 

Désiré.  Voilà  la  plus  plaisante  histoire  dont 
j'oy  jamais  parler. 

Seyeri.n.  Que  doy-je  faire?  Seroit-il  pas  bon 
que  j'envoyasse  une  troupe  de  soldats  pour  les 
massacrer? 

FrONTIN    Vertu  bicu!  parlez  bas. 

Severin.  Tu  dis  vray, 

Frontin.  Il  ne  faut  qu'un  sorcier  ou  un  ni- 
gromant  pour  les  conjurer  et  contraindre  sortir  de 
leans. 

Severin.  S'en  iront-ils? 

Frontin.  Oy,  résolument. 

Severi?j.  N'y  retourneront-ils  point  après? 

F  BON  TIN.  Peut-estre. 

Severix.  C'est  tout  un,  cai*  je  te  promets  que, 
sitost  qu'ils  seront  sortis,  que  je  la  vendray,  et  la 
deussé-je  bailler  pour  un  escu  moins  qu'elle  ne 
m'a  cousté. 

Frontix.  Voire  !  et  les  esprits  y  auront  faict 
dommage  de  plus  de  vingt-cinq  escus. 

Severin.  Mon  Dieu,  ne  me  dis  pas  cela,  tu 
me  fais  geler  le  sang!  llelas!  cecy  ne  m'advient 
par  ma  faulte,  ains  par  les  péchez  d'Urbain.  Où 
est-il,  ce  mcschaut? 


23o  La  RIVE  Y. 

Frontin.  Vous  le  tenez  au  village,  et  me  le 
demandez,  à  moy  qui  suis  à  Paris. 

Severin.  Tu  le  doibs  bien  sçavoir,  car  Fortuné 
et  toy  me  le  dcsbauchez. 

Fro^tin.  Voyez  un  peu  à  quoy  pense  cet 
homme  !  il  luy  semble  son  logis  cstre  plain  d'an- 
ges, et  il  est  remply  de  diables. 

(FroiUin  crache,  et  ceux  de  dedans  font  bruict.) 

Severkn.  Croy-moy,  que  lamescbanccté  d'Ur- 
bain me  faict  crever  le  cœur.  Hélas!  Fiontin,  je 
te  prie  ne  m'abandonner. 

FR0^T1N.  Oh  !  vous  n'avez  que  faire  de  moy, 
puisque  je  dcsbauche  vostre  fils. 

Severin.  C'est  une  manière  de  dire;  je  sçay 
bien  qu'on  ne  le  dcsbaucheroit  pas  s'il  ne  se 
vouloit  desbaucher.  Mais  laissons  cela;  je  veux 
premièrement  chasser  ces  diables  de  ma  maison, 
puis  j'iray  trouver  mon  frère  pour  me  conseiller 
avecques  luy  de  ce  que  je  doibs  faire.  Mais  que 
feray-je  icy  de  ma  bourse? 

Frontin.  Que  dictes-vous  débourse? 

Severin.  Rien,  rien. 

Frontin.  Geste  bourse  où  il  y  a  deux  mille 
escus  seroit-elle  bien  en  ce  logis  ! 

Severin.  Et  où  prendroisje  deux  mille  escus! 
Deux  mille  neffles  !  Tu  as  bien  trouvé  ton  homme 
de  deux  mille  escus  !  Va,  va,  Frontin,  marche  de- 
vant; j'iray  tout  bellement  après  toy. 

Désiré.  Voyez  s'il  confessera  avoir  un  de- 
nier. 

Frontin.  Venez  à  vostre  aise;  je  vous  atten- 
dray  bien,  s'il  vous  plaist. 

Severin.  Va,  Frontin,  va:  je  ne  te  veux  faire 
tancer;  fay  tes  affaires. 

Frontin.  Ma  foy,  Monsieur,  je  n'ay  que  faire  , 
Dieu  raercy. 

Severin.  Je  me  veux  reposer:  va-t'en,  et  me 
laisse  icy. 

Frontin.  Je  le  veux  bien,  puisqu'il  vous  plaist 
demeurer  seul.  Je  crains  que  ce  grisou  ne  veuille 
faire  quelque  meschanceté  ;  toutesfois  il  n'a  pas 
l'esprit.  Je  vay  trouver  Fortuné  pour  le  faire  cre- 
ver de  rire. 

Severin.  Je  me  veux  retirer  deçà,  puisque  je 
suis  seul.  Mon  Dieu,  que  je  suis  misérable  !  M'eut-il 
peu  jamais  advenir  plus  grand  malheur  qu'avoir 
des  diables  pour  mes  bostes,  qui  sont  cause  que 
je  ne  me  puis  descliarger  de  ma  bourse  !  Qu'en  fe- 
ray-je?  Si  je  la  porte  avccques  moy,  et  que  mon 
frère  la  voye  ,  je  suis  perdu.  Où  la  pourray-je  donc 
laisser  en  scureté  ? 

Désiré.  Elle  est  pour  estre  mienne. 

Severin.  Mais  puisque  je  ne  suis  veu  de  per- 
sonne, il  sera  meilleur  que  je  la  mette  icy,  en  ce 
trou,  où  je  l'ay  mise  autrefois  sans  que  jamais  j'y 
aye  trouvé  faute.  Oh!  petit  trou,  combien  je  te 
suis  redevable  ! 

Désiré.  Mais  moy,  si  vous  l'y  mettez. 

Severin.  Mais  si  ou  latrouvoit!  Une  fois  paie 
pour  tousjours.  Je  la  porteray  encoies  avec  moy: 
je  l'ay  apportée  de  plus  loing.  On  ne  me  la  pren- 
dra pas,  non.  Personne  ne  me  void-il?  J'y  re- 
garde, pource  que  quand  on  sçait  qu'un  qui  me 
resemble  a  de  l'argent,  on  luy  dcsrobbe  inconti- 
nent. 

Désiré.  Elle  sera  mieux  au  trou. 

Severin.  Que  maudits  soient  les  diables  qui 
ne  me  laissent  mettre  ma  bourse  en  ma  maison  ! 

Tu  Lieu,  que  dis-je  !  Que  ferois-je  s'ils  m'escou- 
toient?  Je  suis  en  grande  peine;  il  vaut  mieux 
que  je  la  cache,  car,  puisque  la  fortune  me  l'a 
autresfois  gardée,  elle  voudra  bien  me  faire  enco- 
res  ce  plaisir.  Hélas  !  ma  bourse,  hélas  !  mon  âme, 
helas!  toule  mon  espérance,  ne  te  laisse  pas  trou- 
ver, je  te  prie. 

Désiré.  Je  pense  qu'il  ne  la  laschera  jamais. 

Severin.  Que  feray-je?  L'y  mettray-je?  Oy  ; 
nenny  ;  si  feray,  je  l'y  vay  mettre  ;  mais  devant 
que  me  descharger  je  veux  veoir  si  quelqu'un  me 
regarde.  Mon  Dieu  !  il  me  semble  que  je  suis  veu 
d'un  chacun,  mesmes  que  les  pierres  et  le  bois  me 
regardent.  Hé!  mon  petit  trou,  mon  mignon,  je 
me  recommande  à  toy.  Or  sus,  au  nom  de  Dieu 
et  de  sainct  Antoine  de  Padoue  ,  in  manus  tuas, 
domine^  commendo  spiritummeum. 

Désiré.  C'est  si  grand  chose  que  je  n'en  puis 
rien  croire  si  je  ne  le  A'oy. 

Severin.  C'est  à  cesle  heure  qu'il  laut  que  je 
regarde  si  quelqu'un  m'a  veu.  Ma  foy,  personne. 
Mais  si  quelqu'un  marche  dessus,  il  luy  prendra 
peut-estre  envie  de  veoir  que  c'est  :  il  faut  que 
souvent  j'y  prenne  garde  et  n'y  laisse  fouiller 
personne.  Si  faut-il  que  j'aille  ou  j'ay  dit,  afin  de 
trouver  quelque  expédient  pour  chasser  ces  dia- 
bles de  mon  logis  Je  vay  par  delà,  car  je  ne  veux 
passer  auprès  d'eux. 

Désiré.  Me  voilà  roy,  puis  qu'aujourd'hy  est 
airivé  le  jour  auquel  je  dois  mettre  fin  à  mes  mi- 
sères. Qu'alten-je?  que  quelqu'un  viennepour  me 
donner  quelque  empeschement?  Je  m'en  garde- 
ray  bien.  Comme  il  a  espié  s'il  estoit  regardé  de 
personne  quand  il  a  caché  sa  bourse,  il  faut  aussi 

que  je  regarde  si  ores  que  je  la  veux  culever  je 
suis  point  veu,  et  par  qui.  0  sainct  et  sacré  trou, 
que  tu  lue  lais  heureux  !  Quel  beau  champignon 
voicy  !  Croiriez-vous  bien  que  je  l'ayme  mieux  en 
mes  mains  qu'une  paire  de  gands  neufs?  Cepen- 
dant je  veux  veoir  dedans  :  peut-estre  que  ce  n'est 
que  de  lamonnoye.  Tu  bieu!  comme  le  soleil  y 
luict  !  tout  y  est  jaulne.  Vray  Dieu!  quel  nouveau 
et  soudain  changement!  J'avois  perdu  toute  espé- 
rance pouvoir  jamais  joyr  des  beautez  de  Lauren- 
ce, ncantmoins  tout  en  un  instant,  et  lors  que  j'y 
pensois  le  moins,  elle  m'est  mise  entre  les  bras. 
Or,  pour  luy  faire  plus  grand  despit,  je  veux  vui- 
der  cette  bourse  et  la  remplir  de  cailloux,  affin 
qu'il  pense  qu'elle  soit  tousjoursplaine.  Mon  dieu  ! 
que  n'ay-je  un  licol  pour  mettre  dedans  !  Si  ne 
me  A'eux-je  toutcsfois  tant  laisser  transporter  à 
l'alegrcsse  que  je  ne  tempère  mes  affections,  car, 
comme  l'on  dict,  on  ne  doit  moins  supporter  un 
bonheur  qu'une  adversité  ;  jaçoit  que  je  sois  as- 
seuré  qu'un  plus  grand  bien  ne  me  sçauroit  ad- 
venir, car  encores  qu'une  autre  fois  je  trouvasse 
dix  mil  escus ,  je  n'en  serois  tant  aise  que  de 
ceux-cy.  Mais  voicy  je  ne  sçay  qui;  je  ne  veux 
qu'ils  me  voyent.  Voilà,  tout  est  bien  racoustré, 
et  ne  semlile  pas  que  j'y  aye  touché. 

SCÈNE   IIII. 

Fron  tin ,  Seçerin . 

Frontin . 

y3  e  vous  mettez  poiut  en  peine  de  cher- 
cher  un  sorcier,  je  vous  en  trouveray 
un  bon,  et  le  plus  grand  chasse-diables 
de  France. 

Severin.  J'ai  l'esprit  tout  allégé  depuis  que 
j'ay  mis  ma  boui'se  en  seureté. 

Frontin.  Que  dictes-vous? 

Severin.  Je  dis  que  je  seray  hors  d'une  grande 
fâcherie  si  une  fois  ces  diables  peuvent  estre  chas- 
sez ;  mais,  Frontin,  je  ne  voudrois  que  cest  homme 
me  demandast  beaucoup  d'argent,  car  je  suis  pau- 
vre. 

Frontin.  Ne  vous  souciez  de  cela  :  il  est  tant 
raisonnable  qu'il  se  contentera  de  rien  ,  par  ma- 
nière de  dire. 

Severin.  lia,  a,  voilà  quej'ayme  bien  ;  mais 
comme  les  chassera-il  s'ils  ont  verrouillé  les  huis 
et  fenestres  sur  eux  ? 

Frontin.  Par  conjurations  qui  entrent  par 
tout. 

Severin.  Soitiront-ils par  les  huis,  ou  par  les 
fenestres? 

Frontin.  Voilà  une  belle  demande!  Ils  sorti- 
ront par  où  ils  voudront,  et  en  sortant  bailleront 
un  signe,  affin  qu'on  cognoisse  qu'ils  n'y  sont  plus 
et  s'en  sont  allez.  Mais  voicy  rnon  maistre.  AUez- 
moy  attendre  sous  les  charniers  de  sainct  Innocent, 

et  je  vous  iray  trouver  si  tost  que  j'auray  parlé  à 
luy. 

Severin.  Allons  nous  deux,  Frontin. 

Frontin.  Allez  devant,  je  reviendray  incon- 
tinent. 

Severin.  Je  n'en  ferayrien,  je  te  veux  atten- 
dre. 

Frontin.  Voyez  quel  vieil  eccrvelé  estcesluy- 
cy  !  Tantost  il  vouloit  cstre  seul,  et  maintenant  il 
veull  que  malgré  moy  j'aille  avec  luy. 


SCÈNE  V. 
Fortuné,  Frontin,  Severin. 

Fortuné. 

é!  Frontin,  vien  çà ,  escoute. 
Frontin.  Allez  où  je  vous  ay  dict. 
Severin.  Je  me  reposeray  en  t'at- 
tendant  ;  je  n'ay  pas  haste,  et  puis  j'ay 
pœur,  j'enten  de  ma  bourse. 

Frontin.  Faictes  ce  que  vous  voudrez.  Que 
vous  plaist-il.  Monsieur? 

Fortuné.  Cestuy-cy  soigne  assez  aux  affaires 
d'autruy,  mais  il  ne  pense  pas  beaucoup  aux  mien- 
nes. 

Frontin.  Auricz-vous  bien  ceste  opinion? 
Severin.  Ce  chuchotement  icy  ne  me  plaist 
point. 

Frontin.  Vous  ay-je  pas  dict  que  j'ay  trouvé 
un  moyen  pour  vous  contenter  ? 
Severin.  Qu'il  a  trouvé? 

Fortuné.  Oy,  mais  pource  que  tu  ne  m'as  dict 
autre  chose,  je  pensois  que  cela  fust  oublié. 

Fro.NTIN.  J'ay  advisé  qu'il  faut  que  vous  vous 
mettiez  en  un  coffre;  puis,  faiguant  que  luy  en- 
voyez des  vestemens ,  vous  faire  porter  en  sa 
chambre. 

Severin.  Of  !  le  cœur  me  tremble;  mais  si  je 
les  voy  baisser  le  moins  du  monde  ,  je  crieray. 

Fortuné.  C'est  assez. 

Frontin.  Alors  vous  sortirez  du  coffre. 

Fortuné.  Après  ? 

Frontin.  Je  le  vous  diray. 

Fortuné.  Tu  as  pensé  à  ce  que  je  ne  voulois 
que  tu  pensasse. 

Severin.  0  ma  bourse  !  je  voudrois  qu'il 
m'eust  cousté  un  bon  carolus  ,  et  te  tenir. 

Frontin.  Je  pense  que  tout  ce  que  plus  dési- 
rent les  amoureux  est  de  se  trouver  avec  leurs  da- 
mes ;  ainsi  je  ne  puis  croire  qu'espériez  qu'elle 
vous  donne  mille  escus. 

Severin.  Pauvre  que  je  suis,  helas  !  Que  dict- 
il  de  mille  escus?  Crieray-je? 

Fortuné.  Ne  t'ay-je  pas  dict  que  je  voudrois 
trouver  quelque  moyen  de  la  faire  sortir  du  mo- 
nastère devant  qu'elle  accouche. 

Frontin.  Je  vous  enten;  cela  se  pourra  en- 
cores  bien  faire,  mais  il  est  plus  malaisé.  Toutes- 
fois  ce  ne  sera  mal  faict  regarder  de  l'enlever  tan- 
dis qu'elle  est  plaine. 

Severin.  Helas!  ils  me  desrobbent!  Au  vol- 
leur!  au  larron! 

Fortuné.  Quel  bruict  est-ce  là? 

Severin.  Dicusoitloué!  ils  n'y  ont  pas  touché. 
Frontin.  Qu'avcz-vous,  seigueur  Severin? 

Severin.  Jen'ay  rien,  j'avois  pœiir. 
FrONTIN.  Poiirqnoy  criez-vous  an  larron? 
Severin.  J'avois  peur  que  les  diables  me  cles- 
robbasseut  ce  qui  est  en  mon  logis. 

Fortuné    Vous  fei-ez  devenir  fol  ce  pauvre 
homme. 

Frontin.  Je  voudrois  qu'il  crcvast,  car  il  n'est 
bon  à  chose  du  monde. 

Severin.  Voulons-nous  pas  aller? 
Frontin.    Tout  à  ceste  heure  ;  n'ayez  pœur, 
puisque  vous  estes  avec  moy. 
Fortuné.  Où  allez-vous? 
Frontin.  Trouver  un  sorcier  qui  veuUe  faire 
en  sorte  que  puissions  tirer  des  mains  de  ce  viel- 
lard  dix  escus  pour  donner  à  Uuffin. 
Fortuné.  Comme  feras-tu  ? 
Frontin.  Vous  le  sçaurez. 
Fortuné.  Va  donc,  car  je  ne  suis  moins  aise 
que  tu  faces  service  à  Urbain  qu'à  moy-mesmes  ; 
toutesfois  je  ne  veux  que  tu  te  souviennes  tant  des 
autres  que  tu  m'oblies. 

Frontin.  Je  m'esracrveille  de  vous. 
Severin.  Allons,  Frontin. 
Frontin.  Je  m'en  vas;  me  voulez-vous  com- 
mander autre  chose? 

Fortuné.  Non,  je  m'en  vas  jusques  au  mo- 
nastère. A  dieu.  Monsieur. 
Severin.  Qui  est  cestuy-là? 
Frontin.  C'est  Fortuné. 
Severin.  Ho!  à  Dieu,  Fortuné;  je  ne  vous 
avois  pas  veu. 

Fortuné.  Je  me  recommande  à  vos  bonnes 
grâces.  Il  est  fascbé  contre  moy  pource  qu'il  pense 

que  je  desbauche  Urbain.  Yoylà  pouiquoy  il  n'a 
pas  fait  semblant  me  cognoistre. 

Frontix.  Que  regardez-vous  tant  derrièfe  vous, 
que  ne  venez  ? 

Severin.  Rien,  rien;  je  te  suy  tout  bellement. 


ACTE   III. 

SCÈNE  I. 

Frontin,  Urbain. 

Fromin. 
n  fin,  argent  faict  tout.  Quand  j'ay  conté 
à  ce  maistre  aliboron,  qui  est  autant  sor- 
cier que  moy,  ce  que  je  voulois  qu'il  fist, 
il  a  commancé  à  faire  du  scrupuleux  , 
d'autant  que  c'estoit  se  moquer  trop  cruellement 
d'un  tel  homme  que  Severin;  puis,  quand  je  luy 
ay  promis  deux  escus ,  il  a  changé  de  chance,  et 
m'a  dict  que,  si  je  le  faisois  pour  bien ,  et  afin  de 
reunir  en  bonne  concorde  et  amitié  le  père  avec 
le  fils,  qu'il  feroit  ce  que  je  voudiois ,  tellement 
qu'il  me  faut  encores  attrapper  deux  escus  de 
l'argent  du  viellard,  sans  les  iuterests.  Or,  main- 
tenant que  je  suis  d'accord  avec  cet  homme,  il  ne 
reste  plus  sinon  que  j'aguise  mon  esprit  et  regarde 
comme  je  pourray  contrefaire  le  diable;  mais  il 
n'en  est  besoin,  car  je  sçay  combien  grande  est  la 
folie  des  viellards,  principalement  du  nostre,  à  qui 
les  petits  enfaus  mesmes  feroient  croire  que  ves- 
sies sont  lanternes.  Toutesfois,  pensant  estre  sage, 
il  veut  donner  conseil  à  qui  en  sçait  plus  que  luy. 

Mais  à  quoy  m'amusé-je ,  que  je  n'entre  au  logis 
devant  que  Severin  et  le  sorcier  viennent?  Tic, 
toc,  holà  !  hé  !  ouvrez  !  Voulez-vous  que  je  rompe 
ceste  porte  ?  Je  pense  que  ceux  de  leans  sont  morts, 
sourds  ou  endormis.  Tic,  toc,  toc,  Urbain  [ouvrez  ! 
je  suis  Frontiu. 

Up.baIiN.  Tu  as  bien  faict  de  parler,  autrement 
tu  n'y  fusses  entré.  Te  souvient-il  pas  que  je  t'ay 
jn'omis  laisser  plustost  enfoncer  la  porte  que  l'ou- 
vrir à  personne. 

Fromin.  Ma  foy,  si  tousjours  vous  teniez  aussi 
bien  vostre  promesse  comme  avez  entretenu  ceste- 
cy,  vous  seriez  un  brave  homme.  Et  bien  !  avez- 
vous  assez  joué  ? 

Urbain.  Ne  scais-tu  pas  que  le  désir  des  choses 
belles  ne  s'estaiut  jamais  ? 

Frontin.  Voicy  vostre  père,  entrez. 

Urbain.  Que  vient-il  faire  icy? 

Fronti>".  Il  n'y  entrera  pas,  n'ayez  pœur. 


SCÈNE  11. 

Sei-enn,  M.  Jossc^  sorcier;  Fronlin^  contrefaisant 
le  diable. 

Severin. 

-^  e  suis  venu  devant  pour  vcoir  la  cache 
où  repose  ma  bourse ,  car  je  ne  me  puis 
garder  que  tousjoursje  ne  luv  jette  quel- 
que œillade;  mais  puis  qu'il  n'y  a  icy 
personne,  je  veux  veoir  si  elle  v  est  encor.  0  ma 
bourse  !  que  te  voilà  bien  1  je  ne  te  veux  autrement 

toucher,  car  tu  es  comme  je  t'ay  mise.  Mon  gen- 
til trou,  mon  mignon,  garde-la  moy  encores  une 
heure  seulement  ;  je  te  la  recommande,  jaçoil  que 
soys  en  lieu  où  je  te  verray  tousjours.  Mais  voicy 
le  sorcier.  Il  m'aura  veu  courbé  contre  terre,  il 
me  faut  trouver  quelque  excuse. 

M.  JossE.  Le  sire  Severin  m'avoit  dict  que  je 
le  trouverois  icy,  toutesfois  il  n'y  est  pas  encores. 

Severin.  Dieu  gard,  maistre  Josse  !  je  m'estois 
baissé  pour  relever  mon  mouchoir ,  que  j'avois 
laissé  cheoir  à  bas. 

M.  Josse.  Ha!  vous  voilà?  Je  ne  vous  avois 
pas  veu.  Que  dittes-vous  de  cabats? 

Severin.  Il  ne  m'avoit  pas  aperceu ,  je  tour- 
neray  la  truyc  au  foin  :  tout  vient  à  la  rime.  Je 
dis  que  je  suis  venu  pas  à  pas 

M.  Josse.  Vous  avez  bien  faict,  afin  de  ne  vous 
trop  eschauffer,  car  c'eust  esté  assez  pour  vous 
faire  malade. 

Severin.  Que  voulez-vous  faire  de  ceste  ba- 
guette ? 

M.  Josse.  Elle  est  bonne  à  mille  choses  et  au- 
tres. 

Severin.  A  quoy? 

M.  Josse.  A  se  soustenir,  à  frapper,  à  faire 
des  cernes  et  autres  affaires. 

Severin.  Quoy  !  vous  ne  m'entendez  pas?  je 
dis  si  elle  est  bonne  pour  les  esprits? 

M.  Josse.  Pour  les  esprits?  Il  n'y  a  rien  pire 
ny  plus  dangereux. 

Severin.  Pourquoy  l'avez-vous  donc  appor- 
tée? 

M.  Josse.  Pour  les  chasser  et  tourmenter. 

Severin.   Ha  !  a  !  je  vous  enten;  vos  propos 

sont  trop  ambigus.  Et  à  quoy  est  bon  ce  livret 
que  vous  tenez? 

M.  JossE.  J'en  ay  affaire. 

Severin.  Aussi  pour  les  esprits? 

M.  JosSE.  Vous  me  demandez  de  grandes  cbo- 
ses. 

Severin.  Ne  vous  esbabissez,  car  je  ne  vy 
jamais  conjurer  les  diables. 

M.  JosSE.  Ne  perdons  point  temps;  venez  çà, 
appi'ochez-vous. 

Severin.  Faut-il  estre  bien  près  de  la  maison? 

M.  JosSE.  Tout  contre  la  porte. 

Severin.  Je  m'en  garderay  bien. 

M.  JosSE.  Pourquoy? 

Severin.  Pource  qu'ils  gettent  des  tuilles  et 
des  cailloux.  Helas!  ils  me  gasteront  tout  ! 

M.  JossE.  N'ayez  pœur,  car,  tandis  que  serez 
avecques  moy,  ils  ne  vous  feront  rien. 

Severin.  Mêle  promettez-Aous ? 

M.  JossE.  Oy,jele  vous  promets. 

Severin.  Par  vostre  foy? 

M.  JossE.  Par  ma  foy.  Approcliez-vous  donc. 

Severin.  Je  suis  bien  icy. 

M.  JosSE.  Il  faut  vous  approcher  d'avantage. 

Severin.  Mon  Dieu!  ne  pouniez-vous  pas 
faire  cecy  sans  moy? 

-M.  JossE.  Il  est  requis  que  le  maistre  de  la 
maison  y  soit  présent,  et  que  aous  m'avdiez. 
Aprochez  donc,  et  vous  mettez  à  genoux  en  ce 
cerne. 

Severin.  Tastez  comme  le  cœur  me  bat. 

M.  Josse.  Je  vous  croy  ;  n'en  jurez  pas,  car 
cela  faict  tousjours  ainsi;  toutesfois,  ne  craignez 
rien  tandis  que  serez  avec  moy.  Aprochez- vous 

encores  un  peu  plus  de  çà,  encores,  encores  un  peu  ; 
vousvoylàbien.Or  sus,  ne  bougez  de  là.  Que  re- 
gai'dez-A'ous  tant  derrière  vous? 

Seveuin.  Etsij'ay  pœur? 

M.  JossE.  Il  n'y  a  point  de  remède.  Or,  je  vas 
commancer  ma  conjuration  ;  dictes  après  moy  : 
Barbara  piramidum  sileat  miracula  meniphis. 

Severim.  Je  ne  sçauiois  dire  cela.  Faictes 
vostre  conjuration  tout  seul,  si  vous  voulez ,  et 
parlez  françois  :  peut-estre  qu'ils  n'entendent  pas 
latin. 

M.  JosSE.  Il  vaut  mieux. 

Esprits  maudits  des  infernalles  ombres  , 
Qui  repairez  céans  soir  et  matin. 
Je  vous  commande,  au  nom  de  Severin, 
Qu'en  deslogiez  sans  nous  donner  encombres. 

Severiiv.  Ne  parlez  point  de  moy;  comman- 
dez-leur eu  vostre  nom. 

M.  JossE.  Laissez-moy  faire,  et  ne  vous  souciez 
que  de  dire  vostre  Ave. 

(Ils  font  bruict  en  la  maison.  ) 

Je  vous  commande,  ô  esprits  contrefaicts. 
Au  nom  de  moy,  que  pouvez  bien  cognoistre, 
Que,  delaissans  ce  logis  à  son  raaistre  , 
Vous  en  sortiez  pour  n'y  rentrer  jamais. 

Severin.  C'est  assez, messireJosse;  bêlas!  c'est 
assez. 

M.  JosSE.  Si  vous  voulez  qu'ils  sortent,  re- 
gardez !  c'est  à  ce  coup. 

Je  vous  enjoints  encore,  et  vous  commande, 
Par  la  vertu  de  ce  nom  :  Asdriel, 
Que  promptement  sortiez  de  cest  hostel, 
Avec  tous  ceux  qui  sont  de  vostre  bande. 

Frontin.  îVous  n'en  sortirons  pas. 

M.  JOSSE.  Que  dictos-vouslà? 

Severin.  Jésus  Maria!  tous  les  cheveux  me 
di'essent  de  frayeur. 

M.  JossE. 

Je  vous  commande  et  enjoins,  de  par  Dieu, 
Esprits,  luytons,  farfadets,  qu'à  ceste  heure 
Vous  médisiez,  sans  plus  longue  demeure, 
Pourquoy  ainsi  vous  occupez  ce  lieu. 

Frontin.  a  cause  de  l'abominable  avarice  de 
Severin. 

Severix.  Tu  bien  !  laissez-moy  aller  ;  j'ai  af- 
faire ailleurs. 

M.  Josse.  Et  raoy  plus  affaire  de  vous  que  des 
diables;  attendez  si  vous  voulez. 

Severin.  Je  suis  honteux  de  faire... 

M.  Josse.  Venez  ça;  si  vous  bougez  d'icy  et 
levez  tant  soit  peu  un  des  genoux,  je  m'en  iray  et 
laisseray  les  esprits  si  long-temps  en  vostre  mai- 
son qu'ils  s'en  ennuyi'ont. 

Severin.  Hé  !  ne  vous  faschez  pour  cela  ;  j'y 
seray  tant  que  vous  voudrez. 

^I.  Josse.  Je  vous  commande,  au  nom  de  Ba- 
laha,  que  vous  sortiez  de... 

Frontin.  Nous  sortirons,  nous  sortirons. 

M.  Josse.  Les  avez- vous  entenduz  ?  Quel 
signe  nous  donnerez-vous  par  lequel  nous  puis- 
sions cognoistre  que  serez  sortis  ? 

Frontin.  Mous  ruynerous  ceste  maison. 

Severin.  Non,  non;  demeurcz-y  plustost. 

M.  Josse.  Nous  ne  voulons  point  de  ce  signe; 
faictes  en  un  autre. 

Frontin.  Nous  osterons  l'anneau  du  doigt  de 
Severin. 

Severin.  Le  diable  les  puisse  emporter  !  Mais 
voyez  qu'ils  sont  fins  !  j'ay  des  gands,  et  toutesfois 
ils  ont  vcu  mon  anneau  à  travers.  Je  n'en  feray 
rien  ;  ils  ne  me  le  rendroient  pas. 

M.  JossE.  Ce  signe  ne  nous  plaist;  donnez- 
nous  en  un  autre. 

Frontin.  Nous  entrerons  au  corps  de  Sevei'in. 

M.  JosSE.  Vous  voyez  ,  s'ils  veulent  ils  entre- 
ront en  vostre  corps,  et  n'avez  membre  qu'ils  ne 
tourmentent  ;  toutesfois  n'ayez  peur ,  car  ils  ne 
partiront  de  là  sans  mon  congé.  Sus!  levez-vous, 
et  regardez  lequel  de  ces  signes  vous  aymez  le 
mieux,  car  il  en  fault  choisir  un. 

Severiiv.  Je  n'en  veux  pas  un;  dictes-leur 
qu'ils  en  disent  un  autre. 

M.  JosSE.  Je  ne  les  puis  contraindie  en  nom- 
mer plus  de  trois. 

Severin.  Ne  s'en  sçauroient-ils  aller  sans  faire 
un  signe? 

M.  JossE.  Ils  diront  bien  qu'ils  s'en  vont, 
mais  ils  ne  bougeront. 

Severin.  Qu'ils  y  demeurent  !  peut-estre  qu'ils 
s'en  lasseront. 

M.  JosSE.  Vous  estes  bien  simple  de  vouloir 
perdre  une  maison  de  trois  ou  quatre  mil  francz 
à  l'appétit  d'un  anneau  de  dix  escuz. 

Severin.  Dix  escuz  !  on  me  l'a  faict  valoir  en 
mon  partage  trente  escuz  ;  c'est  une  antiquité, 

M.  JosSE.  Vous  ne  voulez  doncpas  qu'ils  sortent? 

Severin.  Sauf  vostre  grâce. 

M.  JosSE,  Ils  n'en  feront  rien  autrement. 

Severin.  Bien;  je  veux  donc  qu'ils  s'obligent 
au  restablissement  des  ruynes  et  démolitions  qu'ils 
ont  faictes  en  mon  logis. 

M.  JOSSE.  Cela  est  raisonnable,  laissez  m'en 
la  charge. 

Severin.  Me  feront-ils  point  de  mal  me  i'os- 
tant  dn  doigt  ? 

M.  JossE.  Nullement. 

Severin.  Ne  le  pourrois-je  pas  bien  mettre  au 
vostre? 

M.  JosSE.  Non  ,  il  faut  qu'il  soit  tiré  d'un  des 
doigts  de  vostre  main. 

Severin.  Je  ne  voudrois  qu'ils  m'esgratiguas- 
sent.  Comme  ferons-nous? 

M.  JosSE.  Il  vous  faut  coupper  le  poing  et  le 
jeter  là  ;  ils  prendront  après  l'anneau  à  leur  ayse. 

SEVERm.  Je  ne  feray  cestc  folie;  mais  je  clor- 
ray  bien  fort  les  yeux,  affin  de  ne  les  voir. 

M.  JossE.  Attendez  :  je  vous  lieray  si  fort  ce 
mouchoir  alentour  que  ne  les  verrez  pas. 

Severin.  Ils  m'esgratigneront  les  mains. 

M.  Josse.  En  façon  quelconque.  Estes- vous 
bien? 

Severin.  Oy  !  oy  ! 

M.  Josse.  Or  sus  !  nous  sommes  contens  que 
preniez  l'anneau  du  sire  Severin,  moyennant  que 
promettez  sur  vostre  foy  de  rcstablir  tous  les  dom- 
mages que  luy  avez  faicts. 

Frontin.  Nous  le  promettons. 

M.  Josse.  Sortez  donc  sans  nous  faire  mal  nv 
desplaisir.  Seigneur  Severin ,  ne  bougez ,  n'ayez 
peur,  je  suis  avec  vous  ;  prenez  courage  et  tendez 
bien  droict  le  doigt. 

Severi]}}.  Jésus  !  que  j'ai  peur  ! 

M.  Josse.  C'est  faict.  Or  sus,  entrons  en  la 
maison  ;  mais  ne  vous  desbouchez  pas ,  pourcc 
qu'ils  sont  cncores  icy  alentour. 

Severin.  Dictes  leur  qu'ils  s'en  allent  de  tout 
point. 

M.  JossE.  Ils  s'en  iront  bien.  Venez,  venez. 
Severin.  Menez  moy,  que  je  ne  me  blesse. 
M.  JossE.  Allons. 


SCÈNE  III. 
Frontin  ,   Urbain. 

F  RONTIN. 

t  bien  !  ai-je  pas  bien  joué  mon  person- 
nage ? 

Urbain.  Le  mieux  du  monde,  et  ne 

^^^  l'eusse  jamais    pensé.    Tu    serois   tout 

estonné  si  tu  savois  en  quelle  fièvre  j'estois  quand 
j'entendois  parler  mon  père;  j'avois,je  pense, 
plus  peur  de  luy  que  luy  de  nous  ;  aussi  les  genoux 
me  ti'embloient  si  fort  que  je  ne  me  pouvois  tenir 
debout. 

Frontin.  Voilà  un  grand  malheur,  que  ne  vous 
pouviez  tenir  debout. 

Urbain.  Je  m'y  tiens  bien  à  ceste  heure  que 
la  paiolle  m'est  revenue  ;  mais  je  te  prometz  que 
lors  il  ne  m'en  prenoit  point  d'euvye. 

Frontin.  Quoy  !  vous  aviez  peur  en  la  com- 
pagnie de  Frontin  ? 

Urbain.  Toute  mon  asseurance  n'estoit  qu'en 
toy. 

Frontin.  Le  temps  est  cher,  ne  le  perdons  pas 
à  crédit.  Je  pense  qu'il  soit  tard,  ainsi  je  me  doubte 
que  Ruffin  ne  faillira  point  de  venir  demander 
l'argent  que  luy  avez  promis  :  voylà  pourquoy  je 

suis  d'advis  vendre  ce  ruby  ;  nous  en  aurons  quel- 
ques vingt  escuz. 

Urbain.  Je  l'ay  tousjours  oy  estimer  trente. 

Frontin.  Cela  viendra  bien  à  point  ;  il  y  en 
aura  deux  pour  le  sorcier,  dix  pour  RufTin,  dix 
pour  le  pauvre  Frontin,  et  le  reste  pour  vous. 

Urbain.  Cela  est  raisonnable. 

Frontin.  Je  le  vas  vendre,  car  Ruffin  n'est 
homme  d'anneaux. 

Urbain.  Ce  pendant  que  ferons-nous? 

Frontin.  Allez  chez  le  sire  Hilaire,  jusques  à 
ce  qu'on  ayt  faict  avec  Ruffin  ;  puis  vous  retour- 
nerez au  village;  tandis,  ccste-cy  pourra  demeu- 
rer en  la  maison  de  nostre  voisin,  AOstre  amy  : 
ainsi  il  ne  sera  trop  malaisé  faire  croire  à  vostre 
père  qu'avez  tousjours  este  aux  champs. 

Urbain.  En  es-tu  d'advis? 

Frontin.  Oy  ;  prenez  les  clefs  de  la  chambre 
à  mon  maistre,  et  vous  enfermez  dedans. 

Urbain.  Et  qu'y  ferons-nous? 

Frontin.  Je  m'en  rapporte  à  vous;  je  m'en 
vas  cependant  faire  mes  affaires.  Mais  j'oy  ouvrir 
l'huys  de  Severiu  :  despeschez-vous  ,  entrez  par 
la  porte  de  derrière. 

Urbain.  Tu  dis  bien. 

SCÈNE  IIII, 
M.  Josse,  Se  ver  in, 

M.   JOSSE. 

^^'^^^%  c"cz  seiirement  ;  ils  s'en  sont  allez  de 
wJ^^w^  tout  point. 

M^^^^j  Severin.  Dieu  soit  loué!  Je  pense 
^i-'Sà^^  qu'ils  estoient  un  monceau  de  poltrons, 
de  demeurer  tout  le  jour  à  se  veautrcr  dedans  le 
lict;  quand  sommes  entrez,  nous  avons  trouA'é  en- 
cor  la  na])pe  mise.  Mais  que  feray-je  de  ce  lict  ; 
de  ceste  table  et  de  tout  ce  qu'ils  ont  apporté  icy  ? 
car  je  ne  me  veux  servir  des  biens  des  diables. 

M.  JossE.  Envoyez-les  moy. 

Severin  Voudriez-vous  toucher  à  cela?  Il 
vaut  mieux  que  je  les  face  vendi'e. 

M.  JossE.  Il  auroit  trouvé  son  homme. 

Severin.  Au  moins,  ce  sera  pour  faire  reparer 
les  tortz  qu'ils  m'ont  faicts,  sans  que  j'aye  la  pei- 
ne à  les  y  contraindi-e. 

M.  Josse.  Quels  tortz  vous  ont-ils  faicts? 

Severin.  Us  m'ont  rompu  un  pot  de  terre  qui 
servoit  à  pisser;  ils  m'ont  bruslé  une  cuiller  de 
bois,  le  manche  d'un  ballet,  et  tout  plaint  de  bus- 
ches,  comme  je  pense,  car  je  ne  me  souviens  pas 
combien  il  y  en  avoit. 

M.  Josse.  Vous  estes  un  terrible  mesnager,  de 
sçavoir  le  conte  de  vos  busches. 

Severin.  Qui  est  pauvre  il  faut  qu'il  face 
ainsi. 

M.  JossE.  Et  moy,  n'auray-je  rien  pour  ma 
peine? 

Severin.  Frontiii  m'avoit  dict  que  vous  ne 
vouliez  rien. 

M.  JosSE.  11  est  vray  que  je  luy  ay  dict  que  je 
ne  dcmandois  que  ce  qu'il  vous  plairoit. 

Severin.  Ainsi  sont  les  gens  de  bien  Venez  à 
ce  soir  soupper  avec  moy. 

M.  Josse.  Je  vous  mercyc,  je  ne  veux  mourir 
de  faim. 

Severin.  Que  dictes-vous? 

M.  Josse.  Je  dy  que  j'yi'ois  volontiers,  car 
j'ay  grand  faim. 

Severik.  Ho!  maistre  Josse,  trop  est  trop  ;  je 
vous  douneray  d'un  pigeon  qu'hier  j'ostay  à  la 
fouyne,  d'un  beau  petit  morceau  de  lard,  jaune 
comme  fd  d'or,  et  d'une  demye  douzaine  de  chas- 
taigncs.  Voilà  pas  qui  est  gaillard? 

M.  Josse.  C'est  trop;  vous  deviez  vendie  ce 
pigeon. 

Severin.  Ou  ne  l'cust  voulu  acheter,  car  la 
beste  luy  a  mangé  une  cuisse  et  presque  tout  l'es- 
tomac. Davantage,  je  vous  dy  que,  quand  aurez 
affaire  de  quelque  argent,  comme  d'un  teston,  ve- 
nez à  moy,  je  le  vous  presteray  pour  un  jour, 
voire  deux,  en  me  baillant  quelque  petit  gage. 
Que  vous  en  semble  ? 

M.  Josse.  Que  vous  estes  un  homme  qui  l'e- 
cognoissez  mieux  les  plaisirs  qu'autre  que  je 
cognoisse. 

Severin.  Vous  ne  sçavez  le  bien  que  je  aous 
veux.  Par  la  croix  que  voilà,  je  vous  jure  que,  si 
les  diables  n'avoicnt  emporté  mon  rubis,  je  vous 
le  dounerois,  et,  par  mou  ame,  j'y  ay  regret  poui 

ramour  de  vous...  et  de  raoy  principalement. 

M.  JosSE.  Je  le  tiens  pour  receu,  et  vous  en 
sçay  autant  de  gré  que  si  me  l'aviez  donné. 

Severin.  Je  le  lais  affin  que  voyez  que  je  ne 
suis  tant  avare  comme  l'on  crye.  Or,  à  Dieu, 
jusques  à  ce  soir. 

M.  JossE.  A  Dieu  donc. 

Severin.  Je  me  recommande.  Of  !  qu'il  faict 
bon  quelques  fois  donner  du  plat  de  la  langue.  Je 
l'ay  envoyé  aussi  content  comme  si  je  luy  eusse 
donné  ce  ruby,  que  jamais  autre  que  les  espritz 
ne  m'eust  peu  tirer  des  mains.  Mais  je  demeure 
trop  à  prendre  ma  bourse,  pour  après  aller  cher- 
cher Urbain,,  affin  de  luy  faire  porter  la  pénitence 
des  péchez  qu'il  fit  jamais,  et  de  ceux  qu'il  fera  cy 
après.  Foin  !  Voicy  quelcun  qui  vient  deçà  ;  il  me 
faut  attendre  qu'il  soit  passé. 


SCÈNE  V. 

Ruf/în,  Seferin. 

RUFFIN. 

1  avoit  bien  trouvé  son  niais,  pardicu! 
il  me  doibt  dix  escus,  et  il  en  vouloit 
avoir  vingt  des  miens. 
Severin.  Que  dict  cestuy-cy  d'es- 

RuFFlN.  Je  luy  tiendray  ma  promesse,  qu'il 
s'en  asseure.  On  m'a  dict  que  Severin  est  en  ceste 
ville  ;  je  le  vay  chercher  pour  me  plaindre  à  luy, 
et  m'asseure  qu'il  me  fera  bailler  de  l'argent. 

SEVERm.  Que  diable  veut-il  dire  de  Sevcrin, 
et  d'argent?  Dieu  me  soit  en  aide  ! 

RUFFIN.  Allez,  fiez-vous  désormais  aux  per- 
sonnes !  Je  ne  le  feray  de  ma  vie  :  il  n'est  que  de 
tenir  son  asne  par  le  chevestre.  Mais  quant  à  cecy, 
j'en  suis  autant  asseuré  qucsij'avois  gaiges;il  est 
vray  que  j'en  seray  payé  sur  le  tard. 

Severin.  Cestuy  me  brouille  la  fantasie;  je 
n'enten  point  ce  qu'il  veut  dire.  0  pauvre  Seve- 
rin!  chacun  te  court  sus. 

RuFFiN.  Je  ne  sçay  si  c'est  icy  Severin  ou  un 
qui  luy  resemble  ;  c'est  luy-raesme.  A  la  bonne 
heure  vous  ay-je  recogneu. 

Severin.  Pourquoy?  que  veux-tu  de  moy? 

RUFFIN.  Chose  juste  et  raisonnable. 

Severin.  Dy  donc  que  c'est. 

Rlffin.  Ce  matin  votre  fils  Urbain  est  venu  en 
mon  logis. 

Severin.  Dis-tu  Urbain? 

RuFFlN.  Je  dis  Urbain. 

Severin.  Mon  fils? 

RuFFiN.  Je  pense  qu'il  soit  vostre  fils ,  sa  mère 
en  sçauroit  bien  que  dire  ;  mais  laissez-moi  ache- 
A'er  :  et,  trouvant  ma  niepce  seule,  de  laquelle  il 
estoit  eperdument  amoureux,  aussi  c'est  une  fort 
belle  fille,  il  a  sceu  si  bien  la  prescher  qu'il  Ta 
convertie  à  ses  dévotions,  de  façon  qu'il  ne  restoit 
plus  sinon  trouver  le  moyen  de  l'enlcA^er,  ce  qu'il 
n'a  sceu  faire  pour  lors,  d'autant  que  je  suis  sur- 
venu et  ay  fay  retirer  ma  dicte  niepce  en  ma 
chambre,  empeschant  par  là  l'exécution  de  leurs 
désirs  ;  quoy  voyant  par  luy,  et  qu'il  n'en  pou- 
voit  autrement  joyr,  il  a  délibéré  l'emmener  par 
force. 


2Ô2  LaRIVEY. 

Severin.  Helas!  qu'est-ce  que  j'enten? 

RuFFlN.  Ainsi,  s'estant  retiré,  a  espié  quand  je 
suis  sorly  de  mon  logis,  pour  y  entrer,  comme  il 
a  faict,  où,  trouvant  ma  galande  qui  faisoit  genti- 
ment son  paOquet ,  sans  oublier  ma  bourse,  Ta 
emmenée  avec  mon  plus  beau  et  meilleur.  En  ces 
entrefaictes  je  les  ay  l'encontrez  icy  près,  et, 
pource  que  je  criois  après  luy,  disant  que  ce  n'es- 
toit  bien  faict  desbaucher  les  filles,  qu'il  me  fai- 
soit tort  et  que  je  m'en  plaindrois  à  tel  qu'il  m'en 
feroit  faire  la  raison,  je  croy  que  je  Fay  fâché 
tellement  que,  se  retournant  devers  moy,  il  m'a 
donné  tant  de  coups  de  poings  et  de  pieds  qu'il 
m'a  faict  la  teste  plus  molle  que  paste ,  et  pense 
qu'il  m'a  rompu  les  costes. 

Severin.  Où  est-il,  que  je  le  tue? 

RuFFlN.  Maintenant  qu'il  a  sceu  que  j'en  vou- 
lois  faire  instance,  il  m'a  envoyé  dire  qu'il  me 
renvoyeroit  ma  niepce  et  mon  argent,  avec  dix 
escus  pour  me  faire  penser.  Toutesfois,  voyant 
que  je  ne  m'appaisois  pour  ces  belles  promesses, 
joint  qu'il  n'a  pas  un  lyard,  il  m'a  voulu  engeoller 
d'une  happelourde  qu'il  me  vouloit  faire  croire 
estre  un  ruby  de  trente  escus  ;  mais  je  m'asseure 
qu'il  ne  sçauroit  valloir  trois  sols ,  car  j'en  voy  or- 
dinairement donner  d'aussi  beaux  poui'six  blancs 
et  sur  le  pont  aux  Musniers  et  sur  Petit-Pont. 
Ainsi,  me  voyant  mal  traicté  et  cognoissant  com- 
bien vous  desplaisent  les  choses  mal  faictes,  je  me 
suis  adressé  à  vous  pour  vous  supplier  avoir  pitié 
de  moy. 

Severin.  A-il  faict  cela? 

RuFFiN.  Oy,  et  a  demeuré  toute  la  journée 
avec  elle  en  vostre  maison. 

Severin.  En  ma  maison? 

RuFFiN.  En  Yostre  maison. 

Severin.  Qui  te  l'adict? 

RUFFIN.  Ceux  qui  le  hantent. 

Severin.  Où  est  ma  maison? 

Rl'FFIN.  La  voilà. 

Severin.  Je  ne  sçay  si  tu  te  mocques  de  moy, 
mais  je  sçay  bien  qu'il  ne  peut  avoir  esté  en  ma 
maison. 

Ruffin.  Pourquoy? 

Severin.  Pourquoy?  pource  qu'elle  estoit 
plaine  de  diables,  et  qu'il  y  a  long  temps  qu'il 
n'y  entra  personne. 

Ruffin.  Tant  plaine  de  diables  que  vous  vou- 
drez, si  sçay-je  bien  que  j'y  ay  veu  autres  que 
des  diables. 

Severin.  Tu  as  prins  une  porte  pour  une  au- 
tre, car  j'estois  présent  quand  ils  ont  este  chassez. 

Rl'FFIN.  Je  le  veux  bien,  puis  que  le  voulez  ; 
cela  n'importe.  Je  voudrois  que  me  fissiez  rendre 
mon  argent  et  reparer  le  tort  faict  à  ma  niepce. 

Severin.  Je  n'ay  point  d'argent  à  te  donner  ; 
mais  je  te  feray  bien  rendre  la  fille,  et,  s'il  est  pos- 
sible, telle  qu'il  te  l'a  prinse ,  te  promettant  le 
chastier  de  telle  sorte  que  tu  en  auras  pitié.  Mais 
où  le  pourray-je  trouver? 

Ruffin.  Je  l'ay  laissé  en  vostre  logis  A\ec 
Feliciane,  ma  niepce. 

Severin.  Tu  t'abuses. 

Ruffin.  Pardonnez-moy. 

Severin.  Le  monde  te  peult-il  faire  si  opi- 
niastre  que  tu  penses  le  sçavoir  mieux  que  moy? 
Ruffin.  Demandez-le  à  Frontin. 

Severin.  Qu'en  sçait  Frontin  ?  où  est-il? 

RUFFIN.  Il  estoit  tanlosticy  près,  qui  me  vou- 
loit  donner  ce  ruby. 

Severin.  Quel  Fronlin  dis-tu? 

RuFFlN.  Celuy  que  vous  pensez. 

Severin.  Dis-tu  Fiontiu  serviteur  de  For- 
tuné? 

RuFFlN.  Celuy-là  mesme. 

Severin.  Il  se  meslc  donc  de  cecy? 

RuFFiN.  Il  s'en  mesle.  C'est  luy  qui  faicttout 
le  desordre. 

Severin.  Je  crains  que  tu  ne  te  trompes.  Quel 
ruby  te  vouloit-il  bailler? 

RuFFlN.  Un  gros  ruby  on  cabocbon  ,  escorné 
un  peu  d'un  costé ,  toutesfois  de  bien  belle  mons- 
tre, mais  enchâssé  à  la  vieille  mode.  Il  dict  que 
c'est  une  antiquité  de  vostre  maison. 

Severin.  Je  ne  sçay  si  je  songe  ou  si  je  veille, 
oyant  tes  propos.  Où  dict-il  qu'il  l'a  prins'î* 

RuFFlN.  Je  ne  m'en  suis  tant  informé. 

Severin.  Aux  enseignes,  c'est  le  mien;  mais 
comme  cela  se  pourroit-il  faire?  Je  ne  croiray 
pas  du  tout  cestuy-cy,  car  il  dict  beaucoup  de 
choses  qui  ne  peuvent  estre  véritables. 


SCÈNE  VI. 
Frondn^  Ruffin,  Sei'erin. 

Frontin. 

oyez  si  cet  argent  ne  nous  vient  pas 
jien  à  propos! 

Ruffin.  Au  moins,  je  vous  prie  ne 
me  laisser  faire  tort. 

Frontin.  J'ay  maintenant  la  main  garnie. 

Severin.  INe  te  chaille. 

Frontin.  Il  faut  icy  prendi-e  courage  et  faire 
bonne  mine  en  mauvais  jeu.  Je  vous  ose  dire,  sei- 
gneur Severin  ,  qu'estes  tomlié  en  bonne  main. 

Severin.  As-tu  entendu  ce  que  dict  cestuy-cy  ? 

Fromtin.  Vraycment,  assez  souvent;  sçavez- 
vous  pas  qu'il  est  fol? 

Rlffin.  Comment,  fol?  Ha!  il  n'en  ira  pas 
ainsi;  nous  sommes  en  ville  où  justice  a  lieu. 

Frontin.  ïais-toy  et  t'en  va;  je  te  donneray 
de  l'argent. 

RuFFIN.  Je  n'en  feray  rien  que  je  ne  l'aye,  et 
un  et  deux.  Voyez  comme  il  me  voudroit  chasser! 

Severin.  Et  bien!  Frontin,  que  veut  dire 
cecy  ? 

Frontin.  Vous  ay-je  pas  dict  qu'il  est  fol? 

Severin.  Mais  que  dict-il  d'Urbain,  d'argent 
et  d'un  faux  ruby  ?  je  ne  l'entens  point. 

Frontin.  Un  malheur  luy  est  advenu,  qui  luy 
a  faict  perdre  l'entendement,  de  manière  qu'il  n'a 
autre  chose  en  la  bouche  que  cela,  soit  qu'il  soit 
seul  ou  en  compagnie,  et  tous  ses  propos  sont  Ur- 
bain, Feliciane,  faux  ruby  et  argent. 

RuFFiN.  Regardez  la  malice  de  cestuy-cy,  qui, 
pour  me  priver  de  mon  deu,  dict  que  je  suis  fol. 

Severin.  Si  me  semble-il  bien  sage  et  rassis. 

Frontin.  Vous  ay-je  pas  dict  qu'il  faict  tous- 
jours  ainsi?  Mon  bon  homme,  on  ne  peult  mainte- 
nant oyr  le  récit  de  tes  fortunes  ;  va-t'en  à  Dieu  ; 
une  autre  fois  le  seigneur  Severin  t'escoutera  tout 
à  loisir  et  te  fera  raison.  Je  ne  te  les  veux  pas 
donner  devant  luy. 

RuFFiN.  Tu  ne  me  feras  pas  bouger  d'icy  que 

je  n'aye  ce  qui  m'appartient,  et  ma  nicpce  Feli- 
ciane  encor. 

Severin.  Il  parle tousjom-s  d'Urbain  et  de  Fe- 
liciane.  Qui  est-elle? 

Frontin.  Dict-il  pas  aussi  qu'on  Ta  emmenée 
par  force? 

Severin.  Oy. 

Frontin.  Je  le  sçavois  bien. 

Severin.  Parle  plus  clairement,  qu'on  t'en- 
tende. 

RuFFm.  Je  dis  que  ce  matin  Urbain  et  Fron- 
tin ont  desbauché  Feliciane,  ma  niepce,  et  em- 
porté tout  ce  que  j'avois,  et  que  je  veux  qu'ils  me 
les  rendent.  M'entendez-vous  bien? 

Frontin.  Ah!  quel  importun  et  présomptueux 
fol  !  quand  il  s'adresse  à  quelcun,  on  ne  s'en  peut 
defFaire. 

Severin.  Il  en  doit  estre  quelque  chose. 

Frontin.  Vous  voulez  croire  aux  parolles  d'un 
fol. Tien  par  dessoubsmonmanteau,  qu'il  ne  te  voye. 

Severin.  Il  est  vray  qu'il  dit  des  choses  qui 
ne  peuvent  estre  véritables. 

RUFFIN.  Je  les  veux  compter. 

Frontin.  Qu'il  ne  te  voye  pas,  je  te  prie. 

RuFFiN.  Que  m'en  soucie-je  s'il  me  veoit?  Je 
veux  sçavoir  si  tout  y  est. 

Severin.  Que  gromclez-vous  là? 

RuFFiN.  Puisque  je  suis  payé,  je  ne  demande 
autre  chose. 

Frontin.  Je  luy  ay  donné  quelques  gettons 
pour  l'apaiser  ;  autrement  il  n'eust  cessé  de  vous 
rompre  la  teste  de  son  babil. 

RuFFiN.  Je  vas  au  changeur;  mais,  s'il  s'en 
trouve  de  mauvais,  je  les  rapporteray. 

Frontin.  C'est  bien  dit.  Va,  que  le  diable 

t'emporte  ! 

Severin.  Tu  avols  bien  des  gettons  sur  toy  ! 
Frontin.  J'en  porte  ainsi  quelquesfois,  pource 
que  je  me  rencontre  souvent  en  cet  homme  ;  au- 
trement il  ne  me  seroit  jamais  possible  m'en  def- 
faire . 

Severin.  Mais  il  disoit  qu'Urbain  et  cestc  fdle 
ont  ce  matin  disné  en  mon  logis? 

Fromin.  Ha!  ha!  ha!  vous  disois-je  pas  bien 
que  c'est  un  fol  ? 

Severin.  Quant  aux  autres  choses  qu'il  bar- 
bouilloit,  je  ne  sçay  qu'en  dire. 

Fronïin.  Bailïe-luv  belle  !   Puis  que  voyez 
qu'il  dict  de  si  grandes  lobes,  comme  pouvez-vous 
croire  le  reste?  Mais  changer  de  propos  resjouyt 
l'homme.  L'affaire  touchant  les  espiits  s'est  bien 
portée,  à  ce  que  m'a  dict  maistre  Josse  ? 
Severin.  Eh!  eh!  eh!  hééé  ! 
Frontin.  Voy,  ne  sont-ils  pas  sortis? 
Severin    Oy,et  ont  emporté  mon  beau  ruby; 
mais  je  le  r'auray  ,jc  sçay  bien  pourquoy. 
Frontin.  Et  moy,  n'auray-je  rien? 
Severin.  Foin,  je  suis  fasché. 
Frontin.  Hé  !  au  pauvre  Frontin  ? 
Severin.  Or   sus ,  je  te   donncray    quelque 
chose. 

Frontin.  Etquoy? 

Severin.  J'y  penseray  quelque  jour;  mais 
pource  que  je  suis  seul  et  n'ay  pas  encore  desjeu- 
né,  je  voudrois  que  tu  allasse  chez  mon  frèi'e  Hi- 
laire  dire  que  je  vas  prendre  un  peu  de  vin  en 
son  logis.  Il  ne  faut  que  demy-septier,  un  mor- 
ceau de  pain  et  une  ciboulle. 

T.  V.  17 

Fromin.  On  ne  mange  point  de  ciboulles  chez 
vostrc  frère. 

Severin.  Bien ,  je  mangcray  de  ce  qui  y  est. 

Frontin.  J'y  vas,  pour  vous  obeyr. 

Severin.  Mon  Dieu!  qu'il  me  tardoit  que  je 
fusse  despesché  de  cestuy-cy,  afin  de  reprendre 
ma  bourse  !  J'ay  faim,  mais  je  veux  encor  espar- 
gner  ce  morceau  de  pain  que  j'avois  apporte  ;  il 
me  servira  bien  pour  mou  soupper,  ou  pour  de- 
main mon  disner,  avec  un  ou  deux  navets  cuits 
entre  les  cendres.  Mais  à  quoy  despends-je  le 
temps,  que  je  ne  prens  ma  bourse ,  puis  que  je  ne 
voy  personne  qui  me  regarde?  0  m'amour!  t'es- 
tu  bien  portée?  Jésus  ,  qu'elle  est  légère!  Vierge 
Marie  !  qu'est-ce  cy  qu'on  a  mis  dedans  ?  Helas  ! 
je  suis  destruict ,  je  suis  perdu  ,  je  suis  ruyné  !  Au 
voleur!  au  larron!  au  larron  !  prenez-le!  arrestez 
tous  ceux  qui  passent!  fermez  les  portes  ,  les  huys, 
les  fenestres  !  Misérable  que  je  suis  !  oùcours-je? 
à  qui  le  dis-je?  Je  ne  sçay  où  je  suis,  que  je  fais, 
ny  où  je  vas!  Helas!  mes  amys,  je  me  recom- 
mande à  vous  tous!  secourez-moy,  je  vous  prie! 
je  suis  mort  !  Je  suis  perdu  !  Kuseignez-moy  qui 
m'a  desrobbé  mon  ame ,  ma  vie  ,  mon  cœur  et 
toute  mon  espérance  !  Que  n'ay-je  un  licol  pour 
me  pendre  !  car  j'ayme  mieux  mourir  que  vivre 
ainsi.  Helas!  elle  est  toute  vuyde.  Vray  Dieu! 
qui  est  ce  cruel  qui  tout  à  un  coup  m'a  ravy 
mes  biens  ,  mou  boinieur  et  ma  vie  ?  Ah  !  chetif 
que  je  suis  !  que  ce  jour  ma  esté  malencontreux! 
A  quoy  veux-je  plus  vivre,  puis  que  j'ay  perdu 
mes  escus,  que  j'avois  si  soigneusement  amassez,  et 
que  j'aymois  et  tenois  plus  cbcrs  que  mes  propres 
yeux  !  mes  escus,  que  j'avois  espargnez  retirant  le 

pain  de  ma  bouche,  n'osant  manger  mon  saoul, 
et  f[ii\in  autre  joyt  maintenant  de  mon  mal  et  de 
mon  donnuage! 

Fro.min.  Quelles  lamentations  enten-je  là? 

Severin.  Que  nesuis-je  auprez  de  la  rivière, 
afin  de  me  noyer  ! 

Frontin.  Je  me  doute  que  c'est. 

Severi>".  Sij'avoisun  cousteau,  je  mêle  plan- 
terois  en  l'estomac! 

Fro.ntin.  Je  veux  veoir  s'il  dict  à  bon  escient. 
Que  voulez-vous  faire  d'un  cousteau,  seigneur  Se- 
verin?  Tenez,  en  voilà  un. 

Severin.  Qui  es-tu? 

Frontin  Je  suis  Frontin.  Me  voyez-vous  pas? 

Sr.VERi>'.  Tu  m'as  desrobbé  mes  escus,  larron 
que  tu  es  !  Ça  ,  ren-lcs-moy,  ren-les-moy,  ou  je 
t'estrangleray  ! 

Frontin.  Je  ne  sçay  que  vous  voulez  dire. 

Severin.  Tu  ne  lésas  pas,  donc? 

Frontin.  Je  vous  dis  que  je  ne  sçay  que  c'est. 

Severin.  Je  sçay  bien  qu'on  me  les  a  desrobbez. 

Frontin.  Et  qui  les  a  prins? 

Sever  n.  Si  je  ne  les  trouve,  je  délibère  me 
tuer  moy-mesme. 

Frontin.  Hé!  seigneur  Severin,  ne  soyez  pas 
si  colère  ! 

Severin.  Comment,  colère?  J'ay  perdu  deux 
mille  escus. 

Frontin.  Pent-estre  que  les  retrouverez;  mais 
vous  disiez  tousjours  que  n'aviez  pas  un  Ivard,  et 
maintenant  vous  dictes  que  avez  perdu  deux  mille 
escus  ? 

Severin.  Tu  te  gabbes  encorde  moy,  mcs- 
cbant  que  tu  es  !  ^     , 

Frontin.  Pardonnez-moy. 

Severin.  Pourquoy  donc  ne  pleurcs-tu? 

Frontin.  Poiuce  que  j'espère  que  les  retrou- 
verez. 

Severin.  Dieu  leveuUe,  à  la  charge  de  te 
donner  cinq  bons  sols  ! 

Frontin,  Venez  disner.  Dimanche,  vous  les 
ferez  publier  au  prosne  ;  qiielcun  vous  les  rappor- 
tera. 

Severin.  Je  ne  veux  plus  boire  ne  manger  ;  je 
veux  mourir  ou  les  trouver. 

Frontin.  Allons,  vous  ne  les  trouvez  pas 
pourtant,  et  si  ne  disnez  pas. 

Severin.  Où  veux-tu  que  j'alle?  au  lieutenant 
criminel? 

Frontin.  Bon  ! 

Severin.  Afin  d'avoir  commission  de  faire 
emprisonner  tout  le  monde  ? 

Frontin.  Encormeilleur!  Vous  les  retrouverez. 
Allons,  aussi  bien  ne  faisons-nous  rien  icy. 

Severin.  Il  est  vray,  car  encor  que  quelqu'un 
de  ceux-là  les  eust,  il  ne  les  rendroit  jamais.  Jé- 
sus !  qu'il  y  a  de  larrons  en  Paris  ! 

Frontin  N'ayez  pœur  de  ceux  qui  sont  icy; 
j'en  respon,  je  les  cognois  tous. 

Severin.  Helas  !  je  ne  puis  mettre  un  pied  de- 
vant l'autre  !  0  ma  bourse  ! 

Frontin.  Hoo  !  vous  l'avez;  je  voy  bien  que 
vous  vous  mocquez  de  moy. 

Severin.  Je  l'ay  voirement  ;  mais,  helas!  elle 
est  vuyde,  et  elle  estoit  plaine  ! 

Frontin.  Sine  voulez  faire  autre  chose,  nous 
serons  icy  jusques  à  demain. 

Severin.  Frontin,  ayde-moy ,  je  n'en  puis 

plus.  0  ma  bourse  !  ma  bourse  1  helas  !  ma  pau- 
vre bourse  ! 


ACTE  IIII. 

SCÈNE  I. 
Fortuné ,   Désiré. 

Fortuné. 

ù  diable  estiez-vous,  que  je  ue  vous  ay 
pas  veu? 
/('/      Desiué.  En  un  eudroit  où  je  voyois 
tout  sans  cstre  aperceu ,  encor  qu'il  re- 
gardas! plus  de  cent  fois  à  Tcntour  de  luv. 

FORTLNÉ.  0  le  grand  plaisir! 

Désiré,  (irand  plaisir  pour  moy. 

Fortuné.  Par  mon  ame,  vous  avez  rencontré 
une  bonne  adventurc,  non  pour  avoir  trouvé  deux 
mille  escus,  car,  encor  qu'ils  soient  en  vostre  puis- 
sance, je  ne  pense  pas  que  les  vouliez  retenir, 
cognoissaut  à  qui  ils  appartiennent ,  combien 
qu'anjourd'huy  l'on  n'ayt  pas  accoustumé  rendre 
non  seulement  ce  que  l'on  trouve  de  l'aulruy, 
mais  ce  que  violentement  l'on  a  desrobé  :  car  je  sçay 
que  voudi-ez  a^ous  monstrer  homme  de  bien,  tel 
que  vous  estes  ;  mais  je  dy  que  rien  ne  vous  pou- 
voit  advenir  plus  à  propos  pour  vous  rendre 
jouissant  de  vos  amours  ,  par  ce  que  ,  s'il  sçavoit 
qu'avez  ses  escus,  il  n'auruit  jamais  patience  qu'ils 
ue  luy  fussent  rendus  ;  ou  n'en  sachant  rien  ,  il 
sera  beaucoup  plus  facile  l'attirer  à  vostre  inten- 
tion. 

Dksiré.  Homme  du  monde  n'en  sçait  rien  que 
vous,  vostre  père  et  Frontin.  A  ceste  cause,  je 
vous  prie  les  advertir  qu'ils  tiennent  cela  secret. 

Fortuné.  Je  le  feray;  mais  voicy  mon  père  ; 
laissez-moi  un  peu  seul  avecques  luy. 

Désiré.  Je  le  veux  bien  ;  cependant  je  vas 
mettre  ordre  que  cest  argent  soit  un  peu  plus 
seurement  que  Severin  ne  Tavoit  mis.  A  Dieu. 


SCÈNE  II. 

Hilaire ,   Fortuné, 

H  I  L  A  I R  E . 

ortuné  m'a  dict  que  je  le  trouveray  icy. 
Fortuné.  Je  vous  ay  obey,  mon 
perc. 
^      HiLAîRE.  Ho  !  tu  as  bien  faict. 
Fortuné.  Que  vous  plaict-il  me  commander? 
HlLAiRE.  Tu  sçays  qu'encorcs  que  je  te  puisse 
commander,  je  t'ay  tousjours  prié,  et  n'y  veux  pas 
encore  commancer,  mais  bien  te  veu>:-je  advertir. 
Fortuné.  0  Dieu  !  que  ce  soit  chose  que  je 
puisse  faire,  afin  que  je  ne  tombe  en  désobéis- 
sance! 

Hilaire.  A  ce  que  je  voy,  tu  t'es  imagine  ce 
que  je  veux  dire. 

Fortuné.  Je  pense  que  me  voulez  parler  de 
mes  amours 

Hilaire.  W  est  vray. 

Fortuné.  Mon  père,  je  sray  que  je  faux  de 
ce  costé-là  ,  et  d'autre  part  je  rognois  que  je  ne 
puis  faire  autrement,  par  ce  qu'il  m'estoit  autant 

facile  du  comraancement  commettre  ceste  faute, 
comme  maintenant  il  m'est  malaisé,  ains  imposi- 
ble  y  remédier,  me  trouvant  enveloppé  entre  tant 
de  filets,  que  je  n'espère  et  neveux  en  sortir  que 
par  la  mort  ;  car,  comme  pourray-je  hayr  qui 
m'aymc  plus  que  soy-mesrae,  et  ne  désirer  celle 
où  tend  le  parfaict  de  tous  mes  désirs  ?  Cognois- 
sant  mesmes  qu'en  tout  le  monde  il  n'y  a  fille,  n'y 
eut  oncques  et  n'y  aura  jamais  (  à  mon  juge- 
ment), (pii  se  puisse  paragonner  à  elle  en  beauté, 
gentillesse ,  courtoisie  et  bonne  grâce ,  outre  ce 
qu'elle  n'est  moins  amoureuse  de  moy  que  moy 
d'elle.  De  manière  que,  quand  il  n'y  auroit  autre 
chose  que  cela,  c'est  assez  pour  contraindre  et 
forcer  mon  libéral  arbitre ,  lequel ,  toutefois  ,  de- 
meure libre,  parce  que  jele  veux  ainsi,  pour  estre 
mon  affection  du  tout  arrestée  en  elle.  A  ceste 
cause,  mon  père,  je  vous  supplie  ne  vous  vouloir 
opposer  à  l'ardeur  de  mes  flammes  amoureuses, 
laquelle  ne  peut  estre  estaincte  que  par  le  temps  ; 
et  j'en  fais  preuve  certaine,  parce  que  vos  com- 
mandemens ,  qui  en  toute  autre  chose  me  sçavent 
plyer  à  vostre  volonté,  demeurent  en  cest  endroit 
plus  mois  que  cire,  et  ma  resolution  plus  dure  que 
marbie.  Bref,  mon  ame  ne  peut  souffrir  que  j'es- 
pluche  de  trop  près  si  c'est  bien  ou  mal  faict  se 
retirer  d'une  telle  entreprinse  ;  mais  je  sçay  bien 
que  j'av  je  ne  sçay  quoy  au  cœur,  qui  continuelle- 
ment me  dict  que  je  ne  puis  et  ne  dois  manquer 
d'amitié  à  qui  ra'ayrae  de  toute  son  affection . 

HiLAiRE.Mon  fils,  j'ay  pitié  de  toy,  pour  avoir 
mov-mesme  autresfois  essayé  que  c'est  de  l'amour; 
neautmoins ,  je  penserois  faire  tort  à  mon  devoir 
si  en  cecy  je  ne  te  disois  mon  advis,  et  ce  que  le 

monde  en  pense  ;  aussi  n'y  a-il  homme,  tantmes- 
chant  soit-il ,  qui  se  voulust  amuser  après  une 
nonnain  ,  non  seulement  pour  le  respect  de  la  re- 
ligion ,  mais  pour  ce  qu'il  semble  que  l'on  faict 
cela  ]JOur  estre  estimé  d'avantage  que  les  autres, 
ne  cognoissant  que  ces  deportemens  desplaiscnt 
universellement  à  tous ,  paice  qu'il  n'y  a  chose 
qui  rende  l'homme  plus  odieux  que  quand,  pour 
quelque  particularité,  il  cherche  différer  des  au- 
tres ;  outre  ce  qu'on  ne  doibt  faire  si  peu  de  cas 
de  desbaucher  une  religieuse,  qu'on  n'ayt  quelque 
esgard  au  lieu  et  à  qui  elle  est  vouée,  si  non  pour 
l'amour  de  soy-mesmcs ,  au  moins  pour  la  révé- 
rence d'autruy,  pour  ce  que  qui  est  en  mauvaise 
opinion  de  tous  est  tellement  hay ,  que,  quand 
cecy  ne  rendroit  jamais  plus  fascheuse  odeur  que 
cestc  cy  d'estre  hay  et  mal  voulu,  les  hommes  s'en 
douueroient  garde,  se  retirans  de  luy  comme  d'un 
pestiféré.  Je  ne  parle  du  tort  que  se  faict  quicon- 
que veut  faire  l'amour  aux  filles  recluses ,  des 
dangers  qu'ils  encornent  ordinairement ,  eschel- 
lant  les  murailles  du  couvent,  syant  les  grilles  de 
fer,  saultant  du  haut  de  la  maison  à  sec ,  et  for- 
ceant  les  portes,  choses  que  l'on  doit  faire  pour 
acquérir  honneur  et  gloire,  et  non  un  si  court  plai- 
sir qui  tire  après  soy  tant  de  longue  pénitence.  A 
ceste  cause,  mon  fils,  tu  feras  bien  convertir  ceste 
amitié  en  une  plus  honorable,  dont  tu  puisse  reti- 
rer le  plaisir  d'un  heureux  contentement;  car, 
grâces  à  Dieu ,  je  pense  qu'il  n'y  a  homme  en 
ceste  ville,  j'enten  de  ma  qualité,  qui  ne  fust  bien 
aise  te  donner  sa  fille  quand  il  te  prendra  envye 
de  te  marier,  et  il  en  est  tantost  temps,  si  tu  veux 
que  je  puisse  voir-  de  tes  enfans.  Je  ne  regarde 

aux  biens  ;  ue  m'est  tout  un ,  pourveu  qu'elle  te 
plaise  et  soit  fille  de  bien  ,  car  en  ce  faisant  je 
demcurerav  content  et  toy  aussi. 

FoRïl]>É.  Je  ne  seray  jamais  content  si  je  n'ay 
mon  Apoline,  vous  voulant  bien  dire  que  voz  pro- 
pos ont  telle  puissance  qu'ils  me  font  penser  à  ce 
à  quoy  je  n'eusse  jamais  songé.  Toutesfois  ,  il  me 
semble  impossible  me  pouvoir  destourner  de  la 
routte  que  je  sçay  qu'il  faut  que  je  suyve.  Neant- 
moins ,  je  vous  promctz  et  jure  par  la  révérence 
que  je  vous  ùoy.  et  par  l'amitié  que  je  vous  ay 
tousjours  portée,  quejcferay  toutcequejepourray 
pour  vous  contenter ,  m'asseurant  que  cy  après 
vous  aurez  compassion  de  moy. 

HiLAiRE.  Cela  ne  te  manquera  point;  je  te 
veux  avder. 

Fortuné.  Voulez- vous  de  moy  ce  qui  n'est  en 
ma  puissance? 

lilLAiRE.  Non,  uy  de  toy  ni  d'autre;  mais  je 
te  prie  te  laisser  conseiller ,  d'autant  que  je  sçay 
que  ce  que  tu  trouves  estrange  et  fascheux  au 
commancemeiit  te  sera  enfin  aysé  et  agrealjle, 
car  telle  est  la  nature  des  choses  bien  faictes.  Je 
îc  le  dy  pour  le  bien  que  je  te  veux ,  joint  aussi  que 
je  suis  plus  expérimenté  en  ces  affaires  que  tu  n'es 
pas. 

Fortuné.  Jeferay  ce  qui  me  sera  possible. 

SCÈNE  III. 
Severiii ,  Hilairc,  Fortuné. 

Severin. 

elas  ! 

HiLAiRE.  Qui  est  là  qui  se  plaint? 
Severin.  Helas! 

Fortuné.  Qui  diable  est  ccstuy-là! 
Par  ma  conscience,  c'est  mon  père  Severin,  qui  cé- 
lèbre les  funérailles  de  ses  deux  mille  escuz. 

Severin.  Il  ne  me  failloit  que  cela.  0  fils  du 
diable,  né  pour  me  faire  mourir. 

Fortuné.  N'en  parlez  point,  je  vous  prie,  car 
vous  gasteriez  tout  le  mistère. 

HiLAiRE.  Je  le  yeux  ayder  en  ce  qui  me  sera 
possible. 

Severin.  En  un  mcsme  jour  j'ay  perdu  deux 
mille  escuz,  j'ay  esté  desnyaisé  d'un  ruby,  trompé 
par  Fi'ontin  et  deshonoré  par  Urbain  ,  de  façon 
que  je  n'atten  plus  que  la  mort.  0  foitune,  que  tu 
es  cruelle,  quand  tu  délibères  faire  mal  à  quelcun  ! 
je  n'ay  jamais  offencé  que  moy-mesme. 

Fortuné.  11  a  esté  adverty  de  la  tromperie  des 
esprits. 

HlLAlRE.  En  efFect,  la  chose  a  esté  trop  cruelle. 

Fortuné.  On  ne  pouvoit  faire  aultrement. 

Severin.  Combien  m'eust-il  esté  meilleur  des 
le  commencement  laisser  tout  aller  s'en  dessus 
dessoubs,et,  s'il  vouloit  despeudre,  jouer,  hanter 
les  garces ,  le  laisser  faire  à  sa  malle  heure  !  car 
aussi  bien  ne  fait-il  autre  chose.  Ce  pendant  je  me 

tourmente  ,  je  me  tue,  et,  pour  le  chercher  et  re- 
médier à  ses  insolences  et  scandales  ,  j'ay  perdu 
mon  trésor,  sans  lequel  je  pers  Fenvye  de  plus 
vivre. 

HiLAiRE.  Je  suismarry  de  le  voir  ainsi  :  je  le 
vas  consoler. 

FouTUNÉ.  Souvene/.-vous  de  ne  luy  point  par- 
ler de  cet  argent. 

HiLAiRE.  N'ayes  peur.  Et  bien!  cpi'avez-vous, 
qui  lamentez  si  fort  '!  Qu'y  a-il  de  nouveau? 

Severin.  Comment,  que  j'ay!  Tous  les  maux 
du  monde  se  sont  assemblez  pour  me  tourmenter. 

HiLAiRE.  En  vérité,  je  suis  marry  de  la  perte 
qu'avez  t'aicte  et  du  train  que  mène  Urbain  ,  puis 
qu'il  vous  desplaist ,  encor  qu'il  faille  que  la  jeu- 
nesse se  passe. 

Severin.  Vous  m'avez  tousjoui's  dict  ainsi,  et 
avez  esté  cause  de  ses  desordres. 

H1LAIRE.  Ne  m'injuriez  point  ,  car  je  ne  vous 
dirois  meshuv  mot. 

Severin .'^y,  vous  et  Fortuné  en  avez  esté 
cause. 

Fortuné.  Il  ne  luy  en  seroit  que  mieux  si  je 
l'avois  conseillé. 

Severin.  Mais  qu'il  face  désormais  ce  qu'il 
voudra,  pourveu  que  je  retrouve  mes  escuz.  Je  luy 
laschcray  tant  la  bride  sur  le  col  que  peut-estre  il 
s'en  repentira. 

H1LAIRE.  Il  les  faut  trouver.  Mais  vous  avez 
esté  un  grand  fol  de  mettre  deux  mille  escuz  en 
une  bourse. 

Severin.  Chacun  est  oage  après  le  coup,  fors 
que  moy,  qui  suis  tousjours  fol,  tousjours  malcon- 
teut,  endurant  mille  peines  et  fascheries  par  le 

plus  grand  cnnemy  que  j'euz  jamais  au  monde,  et 
souffrant  que  Frontin  se  raorque  de  moy,  me  face 
croire  que  ma  maison  est  plaine  d'esprits,  m'oste 
jusques  à  l'anneau  de  mes  doigts  et  me  lace  la  fa- 
ble de  tout  Paris. 

HlL.MUE.  Je  vous  donne  le  tort  quant  à  cccy, 
d'avoir  esté  si  simple  que  de  le  croire,  et,  si  vous 
ne  vouliez  donner  à  Urbain  dix  ou  douze  escuts 
dont  il  aAoit  affaire,  où  vouliez-vous  qu'il  les 
print? 

Severin.  Douze  escuz?  Je  ne  veux  qu'il  ayt 
un  denier  de  mon  bien.  J'en  veux  estre  maistre 
tant  que  je  vivray,  et,  après  ma  mort,  je  lelaisse- 
ray  à  un  autre. 

Fortuné.  Si  aura-il  pourtant,  en  despit  de  voz 
dentz,  lousjours  cela  sur  et  tant  moins, 

Severi^j.  Helas!  quand  je  pense  à  mes  escuz  , 
le  cœur  me  ciève,  je  perds  l'entendement  et  suis 
tcllem^^nt  abattu  que  ne  me  puis  soustenir. 

lIlLAinE.  Vous  en  avez  occasioiu 

Severkn,  J'en  veux  aller  laire*ne  diligente 
perquisition ,  encor  que  je  sache  que  je  pcrdray 
mes  peines. 

Hilaire.  Ce  n'est  pas  mal  advisé. 

Severin.  Puis  je  m'en  iraytant  pleui'er  en  mon 
logis,  que  Dieu  ou  le  diable  auront  pitié  de  moy. 

Hilaire.  Il  ne  faut  pas  dire  ainsi. 

Fortuné.  Yistes-vous  jamais  un  plus  grand 
fol? 

Hilaire.  Ma  foy,  il  y  a  aussi  assez  de  quoy 
faire  désespérer  tout  un  monde. 

Fortuné.  0  Dieu!  que  je  fus  heureux  quand 
il  me  donna  à  vous  ,  et  qu'il  vous  pleut  me  rece- 
voir et  tenir  pour  vostre  fils  ! 

HiLAiRE.  Mais  qui  est  celle-là  dont  Urbain  est 
amoureux  ? 

Fortuné.  C'est  une  fort  belle  fille;  celuy  qui 
l'a  iaict  avoir  à  Urbain  m'a  dict  qu'elle  est  deceste 
ville,  et  qu'après  la  mort  de  sa  mère ,  sou  père, 
qui  estoit  de  la  religion,  yoyant  recommancer  les 
troubles  pour  la  quatriesme  foys ,  se  retira  à  la 
Rochelle ,  laissant  ceste  fille  en  la  garde  d'une 
sienne  parente,  à  laquelle  il  la  recommanda,  la 
priant  en  avoir  soin  comme  de  ses  propres  enfans  , 
et  que,  s'il  plaisoit  à  Dieu  le  ramener  jamais  en 
ceste  ville,  qu'il  recognoistroit  les  plaisirs  qu'elle 
luy  auroit  faicts.  Or  il  v  peut  avoir  deux  ans  dont 
je  parle  que  ceste  fille  est  demeurée  en  la  garde  de 
ceste  parente,  qui  se  tient  en  la  mesme  rue  où  de- 
meure ce  bon  frippon  de  Ruffin  Advint  un  jour 
que  mou  frère,  passant  par  là,  vid  Feliciane  (ainsi 
a  nom  la  fille)  sur  le  pas  de  l'huys  de  la  maison, 
se  jouant  avec  ses  compagnes  ,  laquelle  luy  pleut 
tant  que  dès  lors  il  en  devint  si  fort  amoureux 
que  depuis  il  n'a  cessé  de  chercher  les  moyens 
comme  il  eu  pourroit  joyr.  En  fin,  se  souvenant 
de  Ruffin,  qui  est  homme  déplaisir,  s'advisa  l'em- 
ployer, se  persuadant  qu'à  cause  du  voisinage  il 
pourroit  faire  quelque  chose,  comme  il  a  fait  ;  tou- 
tesfois  avec  les  plus  grandes  peines  du  monde , 
tellement  que,  jusques  aujourd'hier,  Urbain  ne 
pouvoit  encores  qu'en  espérer;  neautmoins,  ce 
galant  de  Ruffin,  pour  gaigner  dix  escuz  qui  luy 
estoient  promis,  y  employa  si  bien  tous  ses  cinq 
sens ,  et  a  tellement  poursuyvy  sa  batterie  ,  que 
finablement  la  fille  s'est  rendue  à  composition,  de 
mode  qu  il  l'a  aujourd'huy  livrée  entre  les  bras  de 
mon  frère. 

HiLAiRE.  Et  !c  père,  quel  homme  est-ce? 

Fortuné.  C'est  i:nl)icii  riche  marchant,  qu'on 
dict  avoir  vaillant  plus  de  cinquante  mille  francz, 
et  n'a  enfaus  que  ceste  cy. 

HiLAiRE.  N'a-il  jvoiiit  esté  tue? 

FoRTU.NÉ.  Non,  ou  son  serviteur  est  aujour- 
d'huy  arrivé,  qui  dict  que  son  maistre,  père  de  la 
fdie,  sera  tautost  icy,  ou  demain  au  matin. 

HiLAiRE.  Or  bien,  je  m'en  vas  faire  un  tour 
jusques  icy  près. 

Fortuné.  Vous  plaisl-il  que  je  vous  face  com- 
pagnie? 

HiLAiRE.  Non;  fay  tes  alTaires  et  penses  à  faire 
ce  que  je  t'^j  dict,  si  tu  désires  me  contenter. 

Fortuné.  Voyez  quelle  puce  mon  père  m'a 
mise  en  l'oieille  !  Si  je  désire  le  contenter  !  luy  qui 
m'a  tousjours  rendu  très  content,  inc  laissant  des- 
pendre, jouer,  faire  l'amour,  breftoutce  quej'ay 
voulu,  et  eu  ce  où  j'ay  manqué  de  moy-mcsme  à 
moy-mesme,  m'en  a  faict  souvenir,  affin  qu'en 
rien  je  n'aye  faute  de  plaisirs,  maintenant  me  re- 
quiert que  je  luy  face  un  seul  plaisir,  qui  n'est  en 
ma  puissance  pouvoir  faire.  0  malheur  !  n'estois- 
je  pas  assez  tourmenté  par  la  douleur  que  je  souf- 
fre, ciaignantà  toute  heure  qu'elle  accouche,  sans 
y  adjouster  ceste  autre  icy?  L'amitié  et  l'affection 
me  desmembrent  et  deschirent  de  toutes  parts, 
dont  j'endure  une  si  extrême  passion  ,  que  celle 
que  souffre  un  pauvre  patient  tiré  à  quatre  che- 
vaux ne  sçauroit  esti'e  plus  grande. 

ISCÈNE  IIII. 
Pasquette,  servante  ;  Fortuné. 

Pasquette. 

ar  mou  cnda,  mon  maistre  en  a  ce  qu'il 
liiy  en  fault. 

Fortuné.  0  Dieu,  secourez-moy ! 
Pasquette.  Tant  y  a  que  je  \ou- 
drois  qu'il  fust  mon  amoureux. 

Fortuné.  Helas  !  Je  suis  descouvert. 

Pasquette.  Je  le  ferois  courir  après  moy  cent 
mille  fois  en  une  heure. 

Fortuné.  C'est  ceste  badine  de  Pasquette. 
Hé  !  sotte,  qu'est-ce  que  tu  vas  grommelant  entre 
tes  dents  ? 

Pasquette.  Je  dis  que,  sij'estoisvostre  amou- 
rouse,  je  vous  Iraicterois  plus  doucement  que  ne 
faict  Apoline. 

Fortuné.  Ne  parle  point  d'Apoline  qu'en 
toute  révérence.  Mais  qui  diable  seroit  amoureux 
de  toy,  si  ce  n'estoit  lebonrreau? 

Pasquette.  Quel  bourreau?  Faictes  vostre 
compte  que  j'ay  aussi  bien  un  etc.  qu'une  autre. 

Fortuné.  Et  beaucoup  plus  grand  et  plus 
large.  Mais  que  fais-tu  icy  à  ceste  heure? 

Pasquette.  Où  m'avez-vous  envoyée? 

Fortuné.  Quov!  Es-tu  desjà  de  retour? 

Pasquette.  Vous  le  voyez,  on  ne  trouve 
guères  de  Pasquettes. 

Fortuné.  Mesmement  de  belles  comme  toy. 

Pasquette   Je  suis  belle  à  qui  je  plais;  si  ce 

n'est  à  vous,  je  n'en  puis  mais.  Vous  ne  cesserez 
jamais  de  me  dire  injure. 

Fortuné.  Je  ne  dis  que  la  vérité.  Viens  çà, 
Pasquette  :  va  aulogis,  j'y  serai  aussitost  ([uetoy. 
Mais  non  ;  escoute  :  retourne  au  monastère,  et  dy 
à  la  maistresse  d'Apoline  que  je  la  prie  me  man- 
der en  quel  estât  se  trouve  son  escholière ,  et 
que  dict  l'abbesse  ;  puis  me  revien  incontinent 
ti'ouver. 

Pasquette.  Mon  Dieu!  que  c'est  une  grande 
peine  que  de  servir  en  ceste  ville  ;  maintenant 
que  je  suis  tant  lasse  que  je  n'en  puis  plus ,  il 
fault  que  je  retourne  en  ceste  religion,  et  puis, 
quand  je  seray  de  retour,  il  me  faudra  retourner 
d'un  autre  costé,  et  puis  d'un  autre  ;  voilà  comme 
j'en  suis.  11  ne  faut  pas  que  je  pense  tant  que  le 
jour  dure  avoir  un  dcmy  quart  d'heure  de  repos  ; 
mais  ce  ne  seroit  rien  s'il  ne  me  failloit  encores 
estre  debout  toute  nuict.  Au  moins,  si  on  faisoit 
en  ceste  ville  la  feste  du  temps  passe,  que  les 
serviteurs  et  servantes  cstoient  huit  jours  entiers 
les  maistres,  et  les  maistres  les  serviteurs  !  Dieu 
sçait  comme  je  me  donnerois  du  bon  temps,  com- 
me je  ferois  de  la  madame  !  Je  me  ferois  apporter 
à  boire  et  à  manger  au  lict,  d'où  je  ne  bougcrois 
que  les  huict  jours  ne  fussent  passez;  ainsi  je  ne 
porterois  tant  de  lettres,  je  ne  ferois  tant  de  mes- 
sages et  ne  courrois  plus  si  souvent  d'une  part  et 
d'autre.  Il  est  vray  aussi  que  cependant  je  ne 
veri'ois  pas  le  ramonneur  de  ma  cheminée,  mais  ce 
seroit  tout  un  :  huit  jours  sont  bien  tost  passez  ;  je 
le  trouverois  meilleur  après.  Mais  je  demeure 
trop  ;  laisscz-moy  aller  où  l'on  m'envoie,  devant 
que  mon  jeune  maistre  retourne  :  car  les  amou- 

reux  ont  tant  d'espines  aux  pieds  qu'ils  ne  peu- 
vent demeurer  en  une  place. 


SCÈNE  V. 
Gérard,  vieillard. 

Gérard. 

douce  paix,  repos  des  affligez,  tu  es  fl- 
îj\  nablenient  venue  et  as  amené  avecqucs 
\(  toy  mon  aise,  mon  bien  et  mon  conten- 
I  tement,  puis  que,soubs  la  protection  de 
ta  saincte  sauve-garde,  je  puis,  sans  crainte  et  en 
toute  seureté,  reveoir  le  toit  de  ma  maison,  ren- 
trer en  la  possession  de  mes  biens  et  héritages, 
joyr  de  la  présence  de  mes  amis  et  parens,  et 
sur  tout  voir  ma  cbcre  Feliciane,  le  seul  désir  de 
mes  affections  et  l'unique  espoir  et  consolation  de 
ma  vieillesse.  Mais  que  me  promets-je?  que  sçay-jc 
si  pendant  mon  absence  quelqu'un  Fa  subornée 
et  ravy  l'honneur  de  son  honnesleté?  0  Dieu  !  des- 
tourne de  ma  maison  ce  malencontre,  et  me  fay 
ceste  grâce,  je  te  supplie,  que  je  puisse  embrasser 
ma  fille  saine,  et  que  sa  chaste  pudicité  luy  soit 
demeurée  sauve  et  entière. 

SCÈNE  VI. 
Pasguette,  Hilaire. 

Pasquette. 

e  veux  laisser  aller  cestuy-là.  Oh  !  For- 
tuné deviendra  fol  d'avoir  un  si  beau 
petit  entant.  Les  religieuses  me  disent 
qu'il  en  sera  fâché ,  je  n'en  sçay  rien  ;  si 
luy  en  vay-je  porter  les  nouvelles,  et  demander 
mon  vin.  Pourquoy  ne  seroit-il  bien  aise  d'avoir 
un  petit  garçon?  C'est  luy  qui  l'a  faict!  Oy,  mais 
c'est  d'une  nonnain.  Et  bien!  en  vault-il  pis?  Je 
croy  qu'elles  n'en  parlent  que  par  envie;  elles 
font  un  bruit  et  bourdonnent  par  ce  couvent, 
qu'il  semble  que  ce  soit  un  jetton  de  mouches  à 
miel;  mais  l'abbesse  est  plus  endiablée  que  les  au- 
tres :  elle  dict  qu'elle  le  fera  excommunier  noir 
comme  la  cheminée.  Elle  fera  ce  qu'elle  voudra, 
mais  je  sçay  bien  qu'elle  ne  peut  faire  que  sœur 
Apoline  n'ayt  faict  un  enfant;  quant  au  reste,  ce 
ne  sont  que  bayes.  Mais  que  atten-je  que  je  ne 
le  vas  dire  à  Fortuné?  Ha!  voicy  son  père;  je  ne 
sçay  si  je  l'en  doibs  advertir. 

Hilaire.  Il  me  semble  que  voilà  Pasquette. 

Pasquette.  Mais  elles  m'ont  deffendu  de  le 
dire  à  autre  qu'à  Fortuné. 

Hilaire.  Pasquette  !  ô  Pasquette! 

Pasquette.  Queferay-je?  Encore  faut-il  qu'il 
le  sçache. 

Hilaire.  Es-tu  sourde? 

Pasquette.  Par  ma  fy,  je  luy  diray. 

HlLAiRE.  Que  me  diras-tu? 

Pasquette.  Que  Fortuné... 

HiLAïUE.  Qu'a-il  faict? 

Pasquette.  â  eu... 

HiLAiRE.  Quoy? 

Pasquette.  Un  enfant. 

HiLAiRE.  De  qui? 

Pasquette.  De  la  uonnain. 

HiLAiRE.  A  la  malheure  que  Dieu  lui  envoyé  ! 

Pasquette,  Monsieur,  pardonnez-moy,  elles 
m'avoient  defifendu  vous  le  dire. 

H1LAIRE.  Que  sçais-tu  si  elle  est  accouchée? 

Pasquette.  Je  lesçaybien, 

HiLAiRE.  Comment? 

Pasquette.  Je  viens  de  là,  où  j'ay  veu  Tcu- 
fant  et  la  mère  qui  l'a  faict.  A  raison  de  quoy 
tout  le  monastère  est  en  trouble  ;  mais,  par  la  croix 
que  voilà.  Monsieur,  vous  ne  vistes  jamais  un 
plus  beau  petit  garsonnet. 

HiLAiRE  Est-il  vray?  0  Hilaire,  tes  conseils 
ont  esté  trop  tardifs. 

Pasquette.  J'ay  sceu  plustost  qu'elle  estoit 
accouchée  que  je  n'ay  esté  advertie  de  sa  gros- 
sesse. 

Hilaire.  Va  au  logis,  bavarde,  et  garde  d'en 
sonner  mot  à  personne. 

Pasquette.  Le  diray-je  pas  à  Fortuné? 

Hilaire.  Moins  qu'à  pas  un. 

Pasquette.  Si  faut-il  qu'il  pourvoye  d'une 
nournsse  et  de  langes. 

Hilaire.  J'y  pourvoiray. 

Pasquette.  S'il  me  void,  encore  faudra-il 
que  je  luy  dise  quelque  chose? 

Hilaire.  Ne  te  monstre  pas. 


276  Larivey. 

Pasquette.  Pourquoy  ?  il  ne  me  donneroit 
pas  mon  vin. 

HiLAiRE.  0  Fortuné  !  tumedevoisdire  qu'elle 
estoit  preste  à  accoucher,  sans  te  vitupérer  et 
ce  monastèi'e!  J'eusse  esté  trop  heureux  si  cecy 
ne  me  fust  advenu  '  Mais  quoy,  la  jeunesse  faict 
tousjours  quelque  desordre.  Jevay  parler  à  l'ab- 
besse  pour  particulièrement  sçavoir  que  c'en  est, 
affin  d'y  remédier  au  mieux  qu'il  me  sera  possible. 


ACTE   V. 

SCÈNE  I. 
Gérard,  Ruffin. 

Gérard. 

iserable  que  je  suis  !  Helas  !  j'estois  re- 
tourné en  ma  maison  pensant  joyr  des 
doux  fruicts  delà  paix,  et j'ay  trouvé  une 
plus  cruelle  guerre  que  la  précédente  ! 
0  dieu,  que  n'ay-je  esté  faict  le  but  d'un  coup  de 
harquebouzade,  ou  que  les  voleurs  ne  m'ont  es- 
gorgé  par  les  chemins,  puis  que  j'ay  perdu  mon 
honneur  en  la  perte  de  ma  fille,  qui  s'est  perdue 
elle  mesme?  0  fortune,  estois-tu  point  assez  soulle 
de  me  tourmenter,  sans  adjouster  encor  ce  mal- 
heur à  mes  misères?  Helas  !  je  me  suis  hastépour 
ti-ouver  ce  que  je  ne  cherchois  point  !  Je  suis  per- 
du, je  suis  ruiné,  ayant  perdu  l'espoir  de  ma 
consolation  ;  aussi  ne  reste-il  plus  qu'un  désir,  con- 
traire à  celuy  que  j'avois  paravant  :  car,  comme 
je  souhettois  voir  ma  fille  saine  et  plaine  de  vie, 

je  souhette  maintenant  la  veoir  ensevelie  en  un 
cercueil,  ou  qu'elle  fust  morte  si  tost  qu'elle  a  esté 
née,  car  (encores  qu'elle  me  soit  unique)  je  n'au- 
rois  pas  tant  de  regret  à  sa  mort  que  j'ay  à  sou 
honneur  perdu.  Je  me  doiibte  bien  que  ce  belistre 
de  r»u.(Hnme  l'aura  desbauchée  ;  toutesfois,  il  faut 
que  j'avalle  cela  doux  comme  laict,  ne  luy  en 
osant  parler,  crainte  que,  mouvant  trop  ceste  or- 
dure, l'odeur  ne  se  respande  d'avantage  parmy  le 
peuple,  et  que  ce  qui  n'est  sçeu  que  d'un  ou  de 
deux  devienne  la  fable  du  commun.  Ce  n'est 
mal  faict  s'ayder  de  son  ennemy  en  temps  de  né- 
cessité. 11  me  promet  mons  et  vaux  ;  je  ne  puis 
faillir  de  l'escouter.  Mais  le  voicy  !  Helas  !  Ruf- 
fin,  te  croyray-je,  et  que  du  jourd'huy  seulement 
elle  est  hors  de  la  maison  ? 

RuFFiN.  Oy,  par  l'ame  qui  repose  dans  ce 
corps  ;  et  vous  veux  bien  dire  d'avantage ,  qu'elle 
est  avec  un  jeune  homme  qui  ne  l'ayme  moins 
que  soy-mesme  ;  aussi  luy  a-il  juré  qu'il  n'espou- 
seroit  jamais  autre  qu'elle,  et  je  croy  que  c'en 
fust  desjà  faict,  n'eust  esté  l'avarice  de  son  père, 
qui  ne  le  veut  pas  avancer  d'un  lyard,  combien 
qu'il  soit  riche  de  plus  de  vingt  mille  fraus,  tant 
il  est  marran  et  taquin,  qui  me  faict  penser  que, 
si  vous  voulez  donner  une  bonne  somme  de  de- 
niers en  mariage  à  vostre  fille,  que  la  luy  ferez 
espouser,  chose  qui  retournera  au  grand  honneur 
de  vous  et  d'elle,  effaceant  par  là  tout  ce  qui  a 
esté  faict  cy-devant. 

Gérard.  Qu'il  ne  tienne  à  de  l'argent,  si  tu 
penses  que  cela  se  puisse  faire. 

RuFFiN.  L'argent  peut  tout,  principalement 
envers  ce  viel  avaricieux . 

Gérard.  Dieu  le  veuille!  Mais  je  ne  puis  pen- 
ser qu'un  jeune  homme  s'accorde  jamais  espouser 
une  fille  dont  il  a  usé  comme  d'une  putain. 

RuFFlN.  Oh!  il  sçait  bien  qu'elle  n'a  jamais 
bougé  de  la  maison,  et  que  homme  ne  l'a  oncques 
touchée  que  luy. 

Gérard.  S'il  est  ainsi,  l'argent  ne  luy  man- 
quera, car,  Dieu  mercy,  j'en  ay  assez.  Mais  je  la 
voudrois  bien  veoir. 

RuFFiN.  Elle  esticy  dedans  ,  venez.  Tic  ,  tac, 
holà  !  J'enten  je  ne  sçay  qui. 


SCÈNE   II. 
Severin,  Paiffin,  Gérard. 

Severin. 

ui  est  là? 

RuFFiN.  Amys. 

Severin.  Qui  me  vient  destourner 
'de  mes  lamentations? 
Rlffin.    Seigneur    Severin,    bonnes    nou- 
velles. 
Severin.  Quoy?  elle  est  trouvée? 
Rlffin.  Oy. 

Severin.  Dieu  soit  loué!  le  cœur  me  saute  de 
joie. 

Ruffin.  Voyez,  il  fera  ce  que  vous  voudrez. 
Severin.  Pense  si  ces  nouvelles  me  sont  agréa- 
bles. Qui  l'avoit? 

Ruffin.   Le   sçavez-vous  pas  bien?  C'estoit 
moy. 

Severin.  El  quefaisois-tiide  ce  qui  m'appar- 
tient? 

RuFFlN.  Devant  que  je  la  livrasse  à  Urbain, 
je  Tay  eue  quelque  peu  en  ma  maison. 

Severin.  Tu  Tas  donc  baillée  à  Urbain?  Or 
fay  te  la  rendre  et  me  la  rapporte  ,  ou  tu  la 
payeras, 

RuFFiN.  Comme  voulez-vous  que  je  me  la 
fasce  rendre,  s'il  ne  la  veut  pas  quitter? 

Severin.  Ce  m'est  tout  un,  je  n'en  ay  que 
faire  ;  tu  as  trouvé  deux  mille  escus  qui  m'appar- 
tiennent ,  il  faut  que  tu  me  les  rende ,  ou  par 
amour  ou  par  force. 

PiL"FFi>'.  Je  ne  sçay  que  vous  voulez  dire. 

Severin.  Et  je  le  sçay  bien,  moy.  Monsieur, 
vous  me  serez  tesmoin  comme  il  me  doibt  bailler 
deux  mille  escus. 

Gérard.  Je  ne  puis  tesmoigner  de  cecy,  si  je 
ne  vov  autre  chose. 

RuFFiN.  J'ai  pœur  que  cestuy  soit  devenu  fol. 

Severin.  0  effronté!  tu  me  disois  à  ceste 
heure  que  tu  avois  trouvé  les  deux  mille  escus 
que  tu  sçais  que  j'ay  perdus,  puis  tu  dis  que  tu 
les  as  baillez  à  Uibaiu,  afin  de  ne  me  les  rendre. 
Mais  il  n'en  ira  pas  ainsi  :  Urbain  est  emancippé, 
je  n'ay  que  faire  avecques  luy. 

RuFFiN.  Seigneur  Severin,  je  vousenten  :nous 
sommes  en  équivoque:  car,  quant  aux  deux  mille 
escus  que  dictes  avoir  perdus,  je  n'en  avois  cn- 
cores  oy  parler  jusques  icy,  et  ne  dis  que  je  les 
ay  trouvez,  mais  bien  que  j'ay  trouvé  le  père  de 
Feliciane,  qui  est  ccst  homme  de  bien  que  voicy, 

Gérard.  Je  le  pense  ainsi. 

Severin.  Qu'ay-je  afaiie  de  Feliciane?  Vostre 

maie  peste,  que  Dieu  vous  envoyé  à  tous  deux ,  de 
me  venir  rompre  la  teste  avec  vos  bonnes  nouvel- 
les, puisque  n'avez  trouvé  mes  escus! 

RuFFiN.  Nous  disions  que  seriez  bien  ayse, 
que  vostrc  fils  doit  estre  gendre  de  cest  homme 
de  bien. 

Severin.  Allez  au  diable,  qui  vous  emporte  , 
et  me  laissez  icy! 

RuFFiN.  Escoutez,  seigneur  Severin,  escou- 
tez.  Il  a  fermé  Thuys. 

Gérard.  Ruffin,  j'ay  pœur  que  tu  ne  me  trom- 
pes; je  te  dis  que  tu  me  mènes  veoir  ma  fille,  et 
tu  me  mènes  veoir  un  fol. 

Ruffin.  Je  ne  sçay  que  diantre  il  a  trouvé  au- 
jourd'huy,  il  n'y  a  pas  encor  longtemps  qu'il  me 
parloit  de  ne  sçay  quels  esprits.  C'est  le  père  de 
î'amy  à  voslre  fille. 

Gérard.  Ma  foy,  voilà  un  gentil  personnage! 
Est-elle  leans? 

Ruffin.  Je  pense  que  non,  puisqu'il  y  est; 
mais  voicy  qui  nous  en  sçauroit  bien  dire  des 
nouvelles. 


SCÈNE  IH. 
Ruffin^  Frontin,  Gérard. 

Ruffin. 

^  ous  sçaurois-tu  enseigner  où  est  Urbain 

§et  Feliciane? 
Frontin.  Ab  glouton! 
Ruffin.  Parle,  où  sont-ils? 
Frontin.  Au  bot. 

Gérard.  Je  commance  à  me  repentir  d'estre 
verni  icy. 

Frontin.  Qu'en  veux-tu  faire? 

RuFFiN.  Voicy  lepèrede  Feliciane,  qui  Ja  vou- 
dioit  bien  veoir. 

Frontin.  a  la  bonne  heure!  Elle  désire  aussi 
le  veoir,  car  elle  a  sçeu  qu'il  estoit  venu  ;  mais 
elle  ne  veut  retourner  à  la  maison,  et,  si  vous  en 
parlez  à  Urbain,  vous  le  ferez  devenir  fol,  car  en 
despit  de  tout  le  monde  il  la  veut  espouser. 

Gérard.  Il  n'y  a  chose  qui  ne  se  fasse.  Je  te 
prie  me  mener  où  elle  est ,  car  je  meurs  d'envie  de 
la  veoir. 

Frontin.  Ils  sont  chez  le  seigneur  Ililaire. 
Allons  par  de  cà  ;  nous  entrerons  par  l'huys  de 
derrière. 


SCÈNE  IIII. 
Fortuné,  Désiré. 

Fortuné. 

e  vous  souciez,  je  feray  pour  vous  en- 
vers mon  père  comme  je  voudrois  qu'on 
fist  pour  moy;  prenez  seulement  cou - 
ras:!;e,  tout  se  portera  bien. 
Désiré.  Je  vous  prie,  parce  que  je  suis  re- 
duict  à  ces  termes  que  je  ne  puis  plus  vivre  si 
je  n'obtiens  ce  désir. 

Fortuné.  Laissez-moy  faire  :  je  vous  promets 
que  je  luy  en  parleray  d'avant  que  je  souppe. 

Désiré.  A  Dieu  donc.  Monsieur,  je  me  recom- 
mande à  vous. 

Fortuné.  Je  n'ay  pas  dict  à  ccste  sote  qu'elle 
revint,  voilà  pourquoy  elle  ne  se  haste  pas.  Que 
c'est  grand  pitié  de  l'indiscrelion  des  serviteurs  ! 
Il  me  prend  quelquefois  envye  de  me  servir  moy- 
mesmc.  Elle  s'amuse  quelque  part,  car  il  faut  que 
ces  causeuses  de  femmes  babillent  tousjours.  Il 
vaut  mieux  que  j'alle  au  devant  d'elle;  mais 
voicy  mon  père  :  d'où  vient-il  ? 


SCÈNE  V. 
Hilaire  ,  Fortuné. 

HlLAlRE. 

.1  me  tarde  que  je  trouve  Fortuné. 

Fortuné.  Il  me  semble  que  c'est 
luy  ;  toutcsfois  je  n'en  suis  bien  asseuré. 
Hilaire.  Je  ne  sçay  si  je  luy  dois 
dire  que  c'en  est  faict,  ou  qu'elle  est  preste  d'a- 
couclier. 

Fortuné.  C'est  luy-mesme. 
Hilaire.  Où  le  pourray-je  trouver? 
Fortuné.  Je  veux  entendre  qu'il  dict. 
Hilaire.  Je  vas  veoir  s'il  est  en  la  maison. 
Fortuné.  Bonsoir,  mon  père. 
Hilaire.  0  Fortuné  !  je  te  cherchois;  j'ay  des 
nouvelles  a  te  dire. 

Fortuné.  Dieu  me  soit  en  ayde  ! 
Hilaire.  Et  peut-estre  les  meilleures  que  tu 
puisses  i^ecevoir ,  s'il  est  vray  ce  que  naguères  tu 
m'as  dict. 

Fortuné.    Quoy  !  Apoline  a-elle  eu  congé 
sortir  hors  du  couvent? 

HiLAiRE.  C'est  chose  meilleure. 

FORTU.NÉ.  Qu'elle  n'est  pas  grosse? 

HiLAiRE.  Encores meilleure. 

Fortuné.  Et  quoyl  meilleure?  Je  ne  puis 
imaginer  rien  de  meilleur. 

HiLAiRE.  Apoline a  faict  un  beau  petit  garçon. 

Fortuné.  0  chetif  que  je  suis  !  Voilà  la  pire 
nouvelle  que  j'eusse  peu  recevoir. 

HiLAiRE.  Laisse-moy  dire  :  et,  parce  qu'elle 
n'est  religieuse ,  d'autant  qu'elle  n'a  encor  faict 
profession,  comme  tu  sçais,  l'abbesse  veut  que  tu 
l'espouses. 

Fortuné.  Vous  vous  mocquez  de  moy. 

HiLAiRE.  Il  est  vray  ce  que  je  te  dis  ,  à  ceste 
condition  que  la  moitié  de  la  succession  demeu- 
rera au  couvent  et  l'autre  moitié  sera  tienne,  qui 
sont  enA'iron  dixhuict  mille  francs. 

Fortuné.  Cecy  me  semble  si  grand  chose  que 
j'ay  peine  à  le  croire. 

HiLAiRE.  Haa  !  penses-tu  que  je  me  veulle 
mocquer  de  4oy  en  choses  de  si  grande  consé- 
quence? Je  te  dis  d'avantage  que,  quand  tu  ne  la 
voudrois  cspouser,  on  t'y  contraindroit,  car  tu  ne 
t'en  pourrois  sauver. 

Fortuné.  Je  vous  croy.  0  Dieu  !  que  je  suis 
ieureux  !  Se  porte-elle  bien,  au  moins? 

HiLAiRE.  Trèsbien. 

Fortuné.  Et  qui  a  moyenne  cela? 

HiLAiRE.  Moy-mesmes  :  car,  sitost  que  j'ay  esté 
adverty  qu'elle  estoit  acouchée,  je  suis  allé  parler 
à  l'abbesse  ,  que  j'ay  trouvée  du  commancemenl 
plus  fière  qu'un  toreau  *,  mais,  quand  j'ay  eu  parlé 
à  elle ,  je  l'ay  faict  devenir  plus  douce  qu'un 
agneau,  et  avons  conclud  cest  afaire. 

Fortuné.  Helas!  mon  père  ,  je  vous  suis  en 
cecy  aultant  redevable  comme  si  de  rechef  vous 
m'aviez  adopté. 

HiLAiRE.  Demain  je  l'envoyeray  quérir,  car 
elle  n'est  pas  bien  là. 

Fortuné.  0  Dieu  !  quel  changement  est-ce-cy? 
J'estois  le  plus  mal'heureux  du  monde ,  et  crai- 
gnois  d'heure  en  heure  l'estre  encor  d'avantage  ; 
et  en  un  moment  je  suis  devenu  tant  heureux 
que  je  ne  changerois  mon  heur  à  un  royaume  ! 

HiLAiRE.  11  se  faut  contenir,  et  regarder  de  ne 
faire  plus  ces  folies  :  car,  si  ceste-cy  a  reussy  selon 
ton  intention  ,  c'est  par  hazard. 

Fortuné.  Par  hazard?  Non,  mais  par  vostre 
prudence  et  bon  advis ,  qui  doublement  me  ren- 
dent vostre  obligé  :  premièrement  pour  m'avoir 
délivré  de  la  plus  grande  douleur  et  angoisse  que 
j'euz  onques  ,  secondement  pour  m'avoir  faict  un 
tel  plaisir  qu'autre  que  Dieu  ne  m'en  sçauroit 
faire  un  plus  grand. 

HiLAiRE.  C'est  trop  parlé;  il  fiyat  seulement 
que  tu  penses  à  te  resjouyr  avec  ton  Apoline, 
puis  qu'elle  te  plaist  tant,  et  faire  en  sorte  que  ma 
bouté  ne  t'entretienne  en  desbauches,  mais  qu'elle 
serve  à  augmenter  ton  bien  et  ton  honneui'. 

Fortuné.  Je  m'y  efForceray  de  tout  mon  pou- 
voir. Je  sçay  bien  que  la  jeunesse  ne  me  fera 
(comme  par  le  passé)  décliner  de  la  ferme  et 
bonne  intention  que  j'ay  de  me  bien  gouverner 
et  vous  obeyr. 

HiLAiRE.  Tu  cognois  si  je  sçay  excuser  la 
jeunesse. 

Fortuné  Je  n'en  ignore,  pour  l'avoir  éprouvé 
assez  souvent.  Je  ne  veux  faii-e  comme  beaucoup 

du  jourtlhuy,  qui  en  leur  prospérité  ne  se  sou- 
viennent de  leurs  parens  et  arays;  ains  ores  que 
j'ay  ce  que  je  demande,  je  me  veux  souvenir  de 
mes  amys,  principalement  de  Désiré,  qui  m'a  af- 
fectionnement  prié  vous  supplier  faire  en  sorte 
que ,  par  le  moyen  des  escuz  qu'i'.  a  trouve?, ,  il 
puisse  espousermasœur  Laurence;  et,  vi'aymcnt, 
sou  désir  n'est  qu'honneste. 

HiLAiRE.  S'il  vcult  mettre  les  deniers  entre 
mes  mains,  je  m'oblige  les  marier  ensemble. 

Fortuné.  11  en  rendra  la  moitié,  l'autre  sera 
pour  son  mariage. 

HiLAiRE.  Oh  !  voilà  autre  langage  :  je  ne  pense 
pas  que  Severin  luy  veulle  bailler  mille  escuts. 

Fortuné.  Le  père  de  luy  ne  veut  qu'il  l'es- 
pouse  autrement. 

HiLAiRE.  Voilà  le  point!  Tu  sçais  qu'il  est  plus 
mal'aisé  tirer  un  liard  des  mains  de  Severin  qu'os- 
ter  la  massue  à  Hercules.  Toutesfois ,  je  luy  en 
parleray.  Je  suis  heureux  à  faire  mariages. 


SCÈNE  VI. 
Frontîn  ,  Fortuné ,  Hilaire. 

Frontin. 

1  semble  que  le  mal'heur  veulle  que, 
quand  on  a  affaire  de  quelcun,  on  ne  le 
puisse  jamais  trouver. 

Fortuné.  Je  gage  qu'il  nous  cher- 
che. 

Frontin  II  n'est  pas  au  logis. 
Hilaire.  Appelle-le. 

Fortuné.  Frontin!  ô  Frontin' 

Frontin.  J'enten  la  voix  de  Fortuné. 

Fortuné.  Où  regardes-tu?  Nous  voicy. 

Frontin.  Ha!  Messieurs,  je  vous  cherchois. 

Fortuné.  Qu'y  a-il  de  nouveau? 

Frontin.  Bonnes  nouvelles  :  le  pèic  de  Feli- 
cianc  est  arrivé ,  lequel ,  après  avoir  esté  deiie- 
ment  informé  des  deportemens  de  sa  fdle ,  qu'il 
a  baisée  et  rebaisée  plus  de  mille  fois  ,  a  prié  Ur- 
bain, puis  qu'il  avoit  cueilly  la  fleur  de  sa  virgi- 
nité ,  de  l'espouser,  et  il  luy  baillera  en  mariage 
quinze  mil  francz,  ce  qu'il  a  accordé ,  et  est  Ur- 
bain tant  transporté  de  joye  qu'il  semble  qu'il 
soit  fol  ;  il  ne  craint  sinon  que  son  père  ne  s'y 
veulle  accorder.  Toutesfois ,  affin  de  l'y  faire  con- 
sentir, il  délibère  luy  donner  deux  milles  cscuts 
du  bien  de  la  fdle,  au  lieu  des  deux  mille  qu'il  a 
perduz.  A  ceste  cause,  il  m'a  envoyé  par  devers 
vous ,  pour  vous  prier  en  porter  la  parole  à  son 
père  et  le  convertir  à  cela  ,  s'il  est  possible. 

HiLAiRE.  Si  ce  que  tu  dis  est  véritable,  il  ne 
luy  faudra  guères  tirer  l'oreille,  car  deux  mille 
cscuts  le  feroient  marier  luy-mesmes. 

Frontin.  Il  est  comme  je  le  vous  dy. 

HiLAiRE.  Qu'il  ne  se  mette  point  en  peine  :  il 
ne  faut  qu'il  s'eslargisse  tant  en  promesses  ;  je  luy 
feray  faire  à  moins.  Mais  il  me  semble  qu'Urbain 
devoit  venir  jusques  icy. 

Frontin.  Il  n'a  peu,  et  voudroit  que  ce  fus t 
vous  qui  en  parlast  à  son  père. 

HiLÂiRE.  Cecy  avancera  les  affaires  de  Dé- 
siré ,  car  Severin  consenliroit  à  sa  mort  mcsme , 
pourveu  qu'il  eust  ses  deux  mille  escuz.  Or  Dési- 
ré les  luy  rendia,  et  Urbain  en  baillera  mille  à 

Désiré  pour  la  dot  de  sa  sœur  ;  ainsi  et  l\iii  et  l'au- 
tre seront  contens. 

Frontin.  C'est  bien  advisé.  Envoyez  donc,  s'il 
vous  plaist,  quérir  Désiré,  et  en  allons  dès  main- 
tenant parler  à  Severin ,  affin  que  d'un  train 
nous  puissions  faire  trois  paires  de  nopces. 

HiLAiRE.  Frontin  ,  va  dire  à  Désiré  qu'il  vien- 
ne parler  à  moy  et  qu'il  m'apporte  les  deux  mille 
cscuts. 

Fortuné.  Va,  il  sera  en  son  logis. 

Frontin.  J'y  vas. 

Fortuné.  L'adventure  d'Urbain  a  esté  bien 
grande  ,  quand,  après  qu'il  a  eu  jouv  d'une  fille, 
il  a  trouvé  qui  luy  donne  quinze  mille  francz. 
Mais  quelle  adventure  a  esté  plus  giande  que  la 
mienne?  Bref,  il  vaut  mieux  une  once  de  for- 
tune qu'une  livre  de  sagesse. 

HlLAlRE.  Urbain  craint  que  son  père  n'en  soit 
pas  content;  mais,  quand  il  entendra  parler  de 
quinze  mil  francz,  il  luy  tardera  tant,  qu'une 
heure  luy  durera  mille  années. 

Frontin.  Je  le  pense,  mais  il  faut  première- 
ment parler  de  Désiré. 

HiLAiRE.  Aussi  feray-je. 


SCÈNE  VII. 

Désiré,  Frontin,  Fortuné,  llilaire. 

Désiré. 

ù  dii-tu  qu'ils  sont? 

Frontin.  Les  voilà? 

Fortuné.  Voicy  Désiré.  Désiré,  nous 
vous  voulons  marier  avec  Laurence. 

Désiré.  Je  ne  désire  autre  chose.  Voicy  les 
escuzdc  Severin,  et  vous  jure  que,  quant  à  moy, 
j'ayme  et  cherche  hi  fille  ,  et  non  ses  biens  ;  mais 
il  faut  que  j'obéisse  à  mon  père ,  qui  ra'a  exprès 
commandé  ne  traitter  rien  avec  elle  sans  cela. 

H1LA.IRE.  Nous  le  sçavous  bien.  Allons  parler 
à  Severin  ,  car  sans  luy  on  ne  peut  rien  faire. 
Quant  à  vous ,  Désiré ,  allez  quérir  vostre  père 
et  le  menez  en  ma  maison ,  où  je  me  rendray  in- 
continent avec  la  compagnie,  et  là  nous  traicte- 
rons  de  tout  à  la  fois. 

Désiré.  J'y  vas.  Ce  pendant.  Monsieur,  je 
vous  prie  vous  souvenir  de  moy. 

Hilaire.  Ne  vous  souciez,  laissez-moy  faire. 
Et  toy,  Frontin,  va  mettre  ordre  à  la  cuisine, 
car  nous  soupperons  tous  chez  moy. 

Frontin.  Que  diray-je  à  Urbain? 

Hilaire.  Rien  :  jeparleray  à  luy. 

Frontin.  Il  sera  faict. 

Hilaire.  Fortuné,  hurte  à  la  porte. 

Fortuné.  Tic,  lac,  toc. 

Hilaire.  Frappe  plus  fort! 

Fortuné.  Tic,  tac,  tic,  toc. 


SCÈNE  VIII. 
Sererin ,  Hilaire,  Fortuné. 

Severin. 

uiest  là? 

Hilaire.  Mon  frère,  ouvrez! 

Severin.  On  me  vient  icy  apporter 
quelques  meschantes  nouvelles. 

HiLAiRE.  Mais  bonnes:  vos  escuz  sont  retrou- 
vez. 

Severin.  Dictes-vous  que  mes  escuz  sont  re- 
trouvez ? 

H1LAIRE.  Oy  ,  je  le  dy. 

Severin.  Je  crain  d'estre  trompé  comme  au 
paravant. 

HiLAiRE.  Ils  sont  icy  près,  et  devant  qu'il 
soit  long  temps  vous  les  aurez  entre  voz  mains. 

Severin.  Je  ne  le  puis  croire,  si  je  ne  les  voy 
et  les  touche. 

H1LAIRE.  D'avant  que  vous  les  ayez  ,  il  faut 
que  me  promettiez  deux  choses  :  l'une,  de  donner 
Laurence  à  Désiré;  l'autre,  de  consentir  qu'Urbain 
prenne  une  femme  avec  quinze  mil  livres. 

Severix.  Je  ne  sçay  que  vous  dictes  :  je  ne 
pense  à  rien  qu'à  mes  escuz ,  et  ne  pensez  pas  que 
je  vous  puisse  entendre  si  je  ne  les  ay  entre  mes 
mains  ;  je  dv  bien  que,  si  me  les  faictes  rendre ,  je 
feray  ce  que  vous  voudrez. 

HiLAlRE.  Je  le  vous  prometz. 

Severix.  Et  je  le  vous  prometz  aussi. 

HiLAiRE.  Si  ne  tenez  vostre  promesse,  nous 
les  vous  osterons.  Tenez,  les  voilà. 

Severin.  ODieu!  ce  sont  les  mesraes!  Helas! 
mon  frère!  que  je  vous  ayme!  Je  ne  vous  pour- 
ray  jamais  recompenser  le  bien  que  vous  me 
faictes,  deussé-je  vivre  mille  ans. 

HiLAiRE.  Vous  me  récompenserez  assez  si 
vous  faictes  ce  dont  je  vous  prie. 

Severin.  Vous  m'avez  rendu  la  vie,  l'honneur 
et  les  biens,  que  j'avois  pcrduz  avec  cecy. 

H  IL  AIRE.  Voilà  pourquoy  vous  me  devez  faire 
ce  plaisir. 

T.   V.  19 

Severin.  Et  qui  me  les  avoit  desrobez? 

HiLAiRE.  Vous  le  sçaurcz  après;  rcspondez  à 
ce  que  je  demande. 

Severin.  Je  veux  premièrement  les  compter. 

HiLAiRE.  Qu'en  est-il  besoin  ? 

Severin.  Ho  !  g  !  S'il  s'en  falloit  quelcun  ? 

HiLAiRE.  Il  n'y  a  point  de  faute,  je  vous  en 
rcspond. 

Severin.  Baillez-le-moy  donc  par  escrit. 

Fortuné.  0  !  quel  avaricieux  ! 

Hilaire.  Voyez!  il  ne  me  croira  pas. 

Severin.  Or  sus,  c'est  assez  :  Aostre  parolle 
vous  oblige  ;  mais  que  dites-vous  de  quinze  mille 
francs? 

Fortuné.  Regardez  s'il  s'en  souvient! 

HiLAiRE.  Je  dy  que  nous  voulons,  en  premier 
lieu  ,  que  baillez  vostre  fdle  à  Désiré. 

Severin.  Je  le  veux  bien. 

Hilaire.  Après,  que  consentiez  qu'Urbain  es- 
pouse  une  fille  avec  quinze  mille  francs. 

Severin.  Quant  à  cela,  je  vous  en  prie: 
quinze  mille  francs  !  il  sera  plus  riche  que  moy. 

Hilaire.  Et  Urbain  est  content  vous  donner 
mille  cscus  pour  bailler  à  vostre  fille,  alfin  que  ne 
desboursiez  rien. 

Severin.  Cela  me  semble  le  meilleur  du 
monde. 

Hilaire.  Vous  semble-il  rien  d'avoir  aujour- 
d'huy  gaigné  sept  mille  escus  ? 

Severin.  Comment,  sept  mille? 

Hilaire.  Deux  mille  qu'avez  retrouvez  et 
cinq  mille  qu'on  baille  à  Urbain. 

Severin.  Faictes  comme  vous  l'entendez. 

HiLAiRE.  Je  veux,  quoy  qu'il  en  soit,  que  cela 
se  face. 

Severin.  Nous  ferons  donc  deux  mariages 
tout  à  la  fois? 

HiLAiRE.  Voire  trois,  cai' j'ay  marié  Fortuné. 

Severiiv.  Avec  qui? 

HiLAiRE.  Je  le  vous  diray  en  allant. 

Severin.  J'en  suis  bien  ayse,  vrayemeut  :  bon 
prou  luy  face. 

HiLAiRE.  Allons,  car  les  autres  sont  en  mon 
logis  qui  m'attendent. 

Fortuné.  Encores  faut-il  envoyer  quérir  ma 
sœur  Laui'ence. 

Severin.  Elle  sera  demain  icy;  je  l'envoye- 
ray  en  vostre  maison,  où  nous  ferons  le  festin,  s'il 
vous  plaist  :  car  la  mienne  est  tant  mal  commode 
qu'on  n'y  sçauroit  danser,  baller,  n'y  faire  rien 
de  bon. 

Hilaire.  Je  vous  enten;  bien,  bien  ,  je  suis 
content.  Allons. 

Fortuné.  Messieurs  et  dames,  vous  voyez  que 
c'en  est  :  on  ne  peult  faire  le  festin  à  ce  soir, 
pource  que  Laurence  est  encor  au  village,  et  mon 
Apoline  en  couche.  Voilà  pourquoy  je  vous  sup- 
plie nous  excuser  et  faire  signe  si  la  comédie  vous 
a  pieu.  A  Dieu,  je  me  recommande. 


FIN. 

LES  PERSONNAGES. 


PHILIPPES,  amoureux. 

CLAIRE,  servante. 

LOYS,  compagnon  de  Phi- 
lippes. 

L  A  MB  E  R  T,  serviteur  dé  Phi- 
Jippes.^ 

CHARLES,  amoureux. 

LAZARE,  vieillard. 


AGNÈS,  sa  servante, 
AGATHE,  femme  de  Joachim . 
B0N1F:_ACE,    serviteur    de 
jÇhaiksX 
LEGER,  laquais  de  Lazare. 
JOACHIM,  vieillard. 
H  EL  AINE,  niepce  de  La- 
zare. 


PROLOGUE. 


/  Cautheur  de  cesle  comédie  eust  pensé  qu'elle  eust 
(leii  venir  devant  les  yeux  d'une  si  honnesle  et  pai- 
sible compagnie,  comme  est  celle  qu'il  void  icy  as- 
semblée pour  nous  escouter,  spécialement  de  vous, 
Mesdames,  il  eust  pris  plus  de  piine  à  l'agencer  et  luy  donner 
meilleure  façon.  Toule.sfois,  cognoissant  voslre  naturel  capable 
à  recevoir  tous  abjects  qui  vous  sont  présentés,  et  que  tousjours 
prenez  à  bonne  fm  et  en  meilleure  part  tout  ce  qui  vous  est 
dit  et  faict,  il  s'est  hazardé  vous  la  donner  telle  qu'elle  est, 
se  persuadant  qu'y  prendrez  plaisir,  si  non  pour  le  subject,  au 
moins  pour  vous  cslre  présentée  par  une  troupe  déjeunes 
hommes ,  quasi  tous  vos  parens  ou  amis  ,  ains  tous  amou- 
reux de  vos  beautez,honnesletez ,  bonnes  grâces,  gentillesses, 
louable  maintien  et  vertueuses  façons,  qui,  à  vray  dire,  em- 
bellissent et  ornent  nostre  siècle.  Si  donc,  pour  seulement  vous 
complaire  et  donner  plaisir,  ils  ont  voulu  prendre  ceste  peine, 
vous  devriez  estre  contentes  ne  vous  monstrcr  désormais  tant 
revesches  en  leur  endroit,  mais  bien  les  recompenser  quelque- 
fois et  les  entretenir  en  vie  par  un  gracieux  clin  de  teste  ou 
degenoil,  un  doux  soubsrire  ou  un  amoureux  regard,  d'au- 
tant que  ces  choses  ,  qui  vous  coustcnt  peu,  les  soulagent  infi- 
niment en  leurs  passions,  sans  toutesfois  souiller  en  rien  l'hon- 
neur dcvostre  honnesleté,  qu'ils  désirent  vous  conserver  autant 
que  vous-mesmes  en  devez  estre  soigneuses:  car  un  doux  ac- 
cueil, comme  j'ay  dict ,  et  un  regard  pitoiable  ,  sans  plus,  les 

peut  à  jamais  faire  vivre  conlens  et  très  heureux,  mesmes  leur 
donner  occasion  de  vous  mieux  entretenir  une  autrefois.  Mais, 
laissant  ces  discours  à  part.,  je  vous  advise  que  la  comédie  est 
toute  plaine  d^amoureuses  affections;  aussi  elle  ne  traicte  que 
d'amour;  amour,  dis-je,  dont  la  divinité  maintient,  conserve,  ré- 
git et  gouverne  le  ciel,  la  terre,  les  hommes  et  les  animaux, ne 
se  pouvant  trouver  en  aucun  lieu  chose  plus  noble,  plus  digne, 
plus  utile  ny  plus  saincte  que  luy,  qui  esveille,  eschauffe,  en- 
flamme et  brusle  autruy  en  toute  glorieuse  entreprise.  Mais, 
sot  que  je  suis,  que  dis-je  ?  je  me  travaille  pour  vous  faire 
croire  que  le  feu  est  chault ,  la  neige  froide ,  le  marbre  dur  et 
le  soleil  luisant,  par  ce  que  je  croy  tout  gentil  esprit  avoir  senti- 
ment de  cequepeull  l'amour.  V oy là  ponrquny.  Mesdames,  a f— 
fin  de  ne  vous  ennuyer  d'avantage ,  je  vous  diray  seulement 
que  la  comédie  est  nommée  le  Morfondu,  à  cause  d'un  vieillard 
amoureux  d'une  jeune  fille  qu'il  vouloit  espouser,  de  laquelle 
il  devint  si  jaloux  que,  pour  Vespler  en  une  niiicl,  il  pensa 
mourir  de  froid  ,  comme  vous  verrez  par  le  progrez  de  la  co- 
7iiédie ,  $'27  vous  plaisl  nous  prester  un  peu  de  bonne  cl  paisible 
audience. 

SCÈNE  I. 
Philippes,  amoureux  ;  Claire,  fille  de  chambre. 

Philippes. 

stc  ceste  chandelle,  que  tu  ne  sois  veue 
en  cet  accoustrcment. 

Claire.  Qui  pensez-YOUs  qui  soit  à 
cesle  heure  par  les  rues? 
FiULlPPES.  Tu  monstres  bien  que  tu  n'as  guè- 
re s  accoustumc  cheminer  de  nuict.   Entre  leans, 
te  dis-je,  et  ferme  l'huis. 

Claire.  Mon  Dieu  !  j'ay  peur,  demeurant  icy 
toute  seule. 

Philippes.  De  quoy? 
Claire.  Je  ne  sçay. 

Philippes.  Il  me  le  semble.  Sus,  sus,des]ogc, 
et  pren  garde  à  faire  tout  ce  que  je  t'ay  dict. 

Claire.  Monsieur,  je  m'en  rapporte  à  vous  ; 
mais,  si  on  me  faict  antre  chose  qu'à  poinct,  sur 
vostre  conscience! 

Philippes.  Je  le  veux  bien  ;  va  donc,  et  n'o- 
blie  à  oster  la  chandelle  de  la  salle ,  affin  qu'on 
ne  te  puisse  veoir  au  travers  quelque  fente. 

Claire.  Et  où  la  mettrai-je? 

Philippes.  Porte-la  en  la  cuisine,  ou  en  ta 
chambre,  enten-tu  ?  Mais  regarde  à  la  mettre  en 
tel  endroit  que  de  la  rue  on  n'en  puisse  veoir  la 
clarté. 

Claire.  Et  moy,  que  deviendray-jc  ? 

Philippes.  Demeure  icy,  te  promenant,  jus- 
ques  à  ce  que  tu  entendes  le  signe. 

Claire.  Mon  Dieu!  je  voy  bien  que  c'est  faict 
de  moy,  et  que  je  mourray  ceste  nuict. 


SCÈNE  II. 
LoySf  compagnon  de  Philippes;  Philippes. 

LOYS. 

ar  mafoy,  le  voicy  bien  à  propos. 
^,^      Philippes.  Sainct  Anthoine  te  gar- 
dera,  que  crams-tu  : 

LoYS.  Bon  soir.  Monsieur. 
Philippes.  Hé!  mon  grand  ami,  quel  vent 
vous  pousse  en  ce  quartier? 

LoYS.  Le  désir  que  j'ay  de  vous  veoir  et 
sçavoir  si  voulez  mander  quelque  chose  à  la 
Cour. 

Philippes.  Comment!  partez-vous  si  tost  ? 
LOYS.  Demain,  de  grand  matin  ;  ainsi,  pour 

prendre  mon  loisir  et  ne  vous  ennuyer,  je  me  suis 
advisé  après  soupper  vous  venir  trouver  ,  et 
vi'ayement,  si  j'eusse  tardé encores  un  peu  d'avan- 
tage, j'estoy,  à  ce  que  je  voy,  pour  vous  chercher 
assez  a  loysir. 

PiiiLlPPES.  Oy,  et  paravanture  sans  me  trou- 
ver. 

LoYS.  J'en  remercie  donc  ma  fortune.  Mais 
quelle  fumée  vous  chasse  maintenant  de  vostre  lo- 
gis? l^ar  Dieu  !  il  y  a  de  la  diablerie  ;  autrement 
ne  seriez  si  tard  par  les  rues. 

Philippes.  Ma  foy,  vous  dictes  vrav,  et  pou- 
vez croire  que,  si  je  n'y  eusse  esté  contrainct,  ains 
forcé,  je  fusse  encores  en  ma  chambre. 

LOYS.  Voy,  qu'y  a-il  de  nouveau? 

Philippes.  Ha  !  mon  frère,  mon  amy,  la  co- 
lère, le  desdain  et  l'amour,  occasionnez  par  une 
maudite  et  sanglante  avarice,  m'ont  poussé  en  un 
tel  labirinte  que,  si  Dieu  ne  m'ayde,  je  ne  suis 
pour  en  sortir  mes  brayes  nettes, 

LoYS.  Si  ne  me  dictes  autre  chose,  je  ne  sçay 
que  respondi-e. 

Philippes.  Coutentez-vous  que,  si  jamais  l'a- 
varice regua  en  corps  humain,  qu'elle  tient  son 
siège  en  mon  père. 

LoYS.  Ah  !  misère  infinie  !  Ah  !  peste  abomina- 
ble !  Comment  par  mille  sortes  d'exemples  les 
hommes  n'aprenncnt-ils  que  la  fin  de  l'avaritieux 
est  mourir  désespéré,  en  la  haine  de  Dieu  et  au 
mespris  du  monde? 

Philippes.  U  est  viel comme  ces  rues,  et,  par 
manière  de  dire,  a  desjà  un  pied  dedans  la  fosse. 
Toutesfoisluy  est  advis  qu'il  n'eu  aura  jamais  as- 
sez. Mais,  si  ma  pensée  ne  me  déçoit,  je  fay  veu 

à  Dieu  qu'il  n'en  ira  pas  ainsi  qu'il  leur  est  advis. 
On  y  a  mis  tel  ordre  ceste  soirée  qu'on  me  priera 
vouloir  ce  qu'on  me  lefuse  maintenant. 

LoYS.  En  fin,  que  voulez-vous  inférer  par  là? 
qu'y  a-il? 

PlliLippES.  Si  n'estoit  quejecrain  trop  m'a- 
muser,  je  vous  conteroy  (bien  qu'à  mon  grand 
regret)  la  plus  grande  lascheté  et  vilenie  de  mon 
père  qu'on  oyt  oncques.  Mais,  par  Dieu,  par  Dieu, 
il  luy  couslera  plus  cher  qu'au  marché! 

LOYS.  Hé  !  faictcs,  je  vous  prie,  que  je  a'^ous 
entende,  sans  vous  excuser  sur  vostre  peu  de 
loysir,  car  nous  n'avons  qu'assez  de  temps. 

PlliLiPPES.  Quelle  heure  est-il? 

LOYS.  Quand  je  vous  ay  rencontré,  cinq  heu- 
res venoient  de  sonner. 

Philippes.  Puis  qu'il  n'est  point  plus  tard,  je 
veux  qu'en  sachiez  tout  le  tu  autcm^  et  cognois- 
siez  la  malice  et  meschanceté  d'un  viellard  et  la 
folie  et  cruauté  d'un  autre. 

LoYS.  Commancez  donc,  je  vous  prie. 

Philippes.  Vous  cognoissez  bien  Charles,  fils 
de  ce  conseiller  nostre  voisin. 

LoYS.  Qui?  celuyqui  est  tousjours  avec  vous? 
Je  ne  cognoy  autre  ;  vrayment ,  c'est  un  fort  ho- 
neste  et  vertueux  jeune  gentilhomme. 

Philippes.  Cestuy,  estant  ardamment  amou- 
reux des  bonnes  grâces  de  ma  sœur  Lucresse ,  a 
supporté  et  supporte  encores,  à  ceste  occasion, 
mille  ennuis  incomparables  ;  chose  qu'il  me  celoit 
tousjours,  ne  me  l'osant  déclarer,  crainte  d'altei'er 
l'inviolable  amitié  qui  est  entre  nous,  jaçoit  que  je 
l'en  priasse  très  instamment.  En  fin  ,  ne  pouvant 
plus  tenir  son  mal  caché ,  et  voyant  qu'il  n'y 

avoit  autre  remède ,  joint  que  je  l'en  importunoy 
sans  cesse,  delibei\i  se  descouvrir  à  moy,  et  de 
faict,  ayant  quasi  les  larmes  aux  yeux,  me  conta 
(non  sans  rougir  plus  de  mille  fois)  qu'en  ma 
sœur  gisoit  le  repos  de  ses  désirs ,  le  comble  de 
ses  pensées  et  la  mort  de  ses  passions  ;  ainsi , 
que,  s'il  plaisoit  à  mon  père  et  à  moy,  qu'il  l'es- 
pouseroit  fort  volontiers  et  l'advantageroit  d'un 
tel  douaire  que  nous  en  serions  contens. 

LoYS.  Yrayement,  vous  ne  le  devez  econduire. 
Philipi'ES.  Attendez:  je  leblasmay  première- 
ment de  sa  défiance  ;  après  le  reconfortay,  le  re- 
merciant de  l'honneur  qu'il  nous  faisoit,  et,  me 
semblant  avoir  vingt-cinq  sols  pour  livre,  je  la 
luy  promy. 

LoYS.  Par  mon  Dieu  !  c'est  un  party  qui  ne 
doit  estre  refusé  ,  et  ne  le  devez  moins  chercher 
qu'il  vous  recherche. 

Puilippes.  Escoutez  donc  :  dès  le  soir  mesme 
je  le  fi  entendre  à  mon  père ,  qui  volontiers  y 
presta  l'oreille ,  voyant  que  ma  mère  et  moy  en 
estions  fort  ayses  ,  et  ma  sœur  encores  plus  con- 
tente, d'autant  qu'elle  le  cognoissoit  de  jeunesse. 
LoYS.  Je  pense  en  la  peine  où  lors  estoit  Char- 
les. 

Philippes.  Il  ne  receut  jamais  meilleures 
nouvelles  que  quand  je  luy  dy  comme  son  alian- 
ce  plaisoit  egallemcnt  à  nous  tous ,  le  remerciant 
bien  fort  au  nom  de  mon  père  de  l'honneur  qu'il 
nous  faisoit.  Et,  pour  le  faire  court,  la  chose  es- 
toit  comme  conclue ,  et  dèslors  eust-on  faict  les 
nopces ,  si  elles  n'eussent  esté  desbauchées  par 
nouveaux  et  esti'anges  accidens. 

LoYS.  D'où  procéda  ce  destourbier? 

Philippes.  Du  mal  que  Dieu  envoyé  à  qui 
en  fut  cause. 

Lovs.  Et  qui  en  fut  cause? 

Philippes.  Ce  radoté  viellard  de  Lazai-e. 

LoYS.  Qui?  Ce  viel  singe  contrcfaict? 

Philippes.  Oy,  que  le  grand  diable  l'em- 
porte ! 

LoYS.  Comment  cela? 

Philippes.  Je  vous  le  diray.  Cest  homme, 
ayant  quelques  affaires  avecques  mon  père ,  ve- 
noit  souvent  en  nostre  logis,  d'où  il  ne  retour- 
noit  jamais  sans  disner  ou  soupper  avec  nous , 
se  séant  tousjours  vis-à-vis  ma  sœur,  à  laquelle 
il  faisoit  ce  qui  luy  estoit  possible  pour  s'insinuer 
en  ses  grâces,  à  quoy  (attendu  sa  foible  viellesse) 
nous  ne  prenions  aucunement  garde.  Mais  que 
diriez- vous  qu'il  en  devint  amoureux  ? 

LoYS.  Je  vous  espioy  à  ce  passage.  Ma  foy, 
voilà  un  vaillant  combattant! 

Philippes.  Iceluy,  ayant  entendu  de  mon 
père  comme  elle  estoit  accordée,  qui  estoit  son 
fiancé  et  combien  il  lui  donnoit  en  mariage,  fut 
pour  mourir  de  regret.  Toutesfois,  dissimulant  sa 
douleur,  et  après  avoir  longuement  pensé  en  soy- 
mesme  comme  il  pourroit rompre  ce  mariage,  na- 
guères  fit  dire  à  mon  père  que,  s'il  luy  vouloitdon- 
ner  à  femme  sa  fille  toute  nue,  qu'il  la  vestiroit  de 
toutes  sortes  d'accoustremens,  labagucroit,  feroit 
les  nopces  et  la  doueroit  de  tout  son  bien ,  de 
mode  que  ,  s'il  venoit  de  fortune  à  mourir  le  pre- 
mier, elle  se  pourroit  après  richement  remarier  à 
qui  bon  luy  sembleroit. 

LoYS.  Vray  Dieu!  voyez  les  trais  de  la  for- 
tune! Et  bien,  que  dict  vostre  père? 

PiiiLlPPES.  Il  respoudit  comme  un  misérable 
ruarane  el  vilain  avaritieux ,  asçavoir  que,  où  il 
tiendroit  sa  parolle,  la  fille  estoit  à  luy.  Après, 
m'ayant  le  tout  déclaré,  me  commanda  porter 
ces  belles  nouvelles  à  Charles,  et  sçavoir  de  luy 
s'il  vouloit  ma  sœur  aux  conditions  et  mesme 
pris  du  viellard;  si  non,  qu'il  torchast  hai'dimcnt 
sa  bouche  ,  et  qu'elle  luy  passeroit  loin  des  costes. 

LoYS.  Ah!  pauvre  Charles!  Et  que  dict-il? 

Philippes.  Vous  le  pouvez  penser  :  il  blasfe- 
moit  le  Ciel,  despitoit  les  astres,  maudissoit  sa 
naissance  et  se  plaignoit  de  la  fortune ,  mais 
beaucoup  plus  de  mon  père,  acceptant  neantmoins 
les  conditions  qui  luy  estoient  proposées.  Mais  ce 
fut  en  vain ,  pource  qui  luy  fut  respondu  par  mon 
père  qu'il  estoit  marry  qu'il  ne  la  luy  pouvoit 
donner,  d'autant  qu'il  estoit  encores  en  puissance 
de  père  et  de  mère  ,  et  que,  où  elle  ne  luy  portc- 
roit  un  bon  mariage ,  ils  estoient  et  l'un  et  l'autre 
pour  en  endurer  après  et  avoir  assez  froid  aux 
dents.  Ainsi  le  pauvret  fut  désarçonné  par  La- 
zare, dont  il  demeura  le  plus  dolent  homme  du 
monde ,  et  ma  sœur  encores  d'avantage. 

LoYS.  0  soif  insatiable  !  Se  peut-il  faire  que 
Joachim,  pour  sauver  la  despense,  veulle  marier 
sa  fille  unique  à  un  viellard  contrefaict ,  ne  se 
souvenant  qu'avec  un  dot  raisonnable  il  la  pour- 
roit  donner  à  un  beau  jeune  homme ,  qualifié , 
gentil,  gaillard,  honneste,  de  noble  race  et  bien 
apris  !  Voyez  la  sale  cupidité  des  hommes!  0  pau- 
vre fille  !  et  pauvres  filles  encores  avec  toy  toutes 
celles  que  le  Ciel  a  destinées  prendre  naissance 
de  pères  tant  avaricieux  !  Mais,  coutez-moy,  qu'en 
advint-il  après? 

Philippes.  Me  semblant  que  l'on  faisoit  tort  à 
Charles,  je  deliberay,  pour  la  grande  amitié  qui 
est  entre  nous,  pour  les  infinies  obligations  dont 
je  luy  suis  tenu,  pour  la  raison,  qui  le  requiert,  et 
pour  le  contentement  de  ma  sœur,  ne  me  soucier 
de  tout  le  profict  qui  m'en  pourroit  advenir  ;  telle- 
ment que,  ayant  mis  à  part  tous  les  respects  que  je 
doy  à  mon  père,  je  m'accorday  avec  luy  faire  en 
sorte  que  peussions  empescker  ce  mariage,  et  y 
avons  tant  soigneusement  travaillé,  à  l'ayde  de 
Lambert,  son  serviteur,  que,  si  le  tout  réussit  à 
autant  bonne  fin  qu'heureux  en  a  esté  le  commen- 
cement, ils  n'auront,  ainsi  qu'ils  pensent,  si  ayse- 
raent  Pasques  au  dimanche. 

LOYS.  Sçauroit-on  sçavoir  que  ce  peut  estre? 

Philippes.  Ce  Lambert,  qui  est  un  fin  frété, 
rusé  en  toutes  espèces  de  malices  s'il  en  fut  onc- 
ques,  fut,  en  ses  jeunes  ans,  laquais  de  Lazare,  à 
raison  de  quoy  il  est  fort  familier  avec  luy.  Ainsi, 
ces  jours  passez,  ce  gallant  l'alla  veoir,  lequel, 
faignant  estre  amy  de  sou  honneur  et  désireux  de 
son  bien  et  avancement,  après  l'avoir  longuement 
entretenu  de  ne  scay  quelles  baliverneries,  luy  fît 
croire  que  ma  sœur  Lucresse,  qu'il  s'atend  cs- 
pouser,  alloit  pour  le  moins  deux  fois  en  la  sep- 
maine  coucher  avec  Charles ,  son  maistre,  s'of- 
frant,  à  toutes  les  fois  qu'il  voudroit,  lui  faire  veoir 
ces  te  pratique. 

LOYS.  Par  Dieu,  la  voilà  bonne. 

Philippes.  Le  viel  jaloux,  qui  le  creut  ayse- 
ment,  s'alluma  dèslors  d'un  tel  desdain  qu'il  ne 
sçait  maintenant  où  il  en  est  ;  de  façon  que,  dès 
dimenche  dernier,  qui  devoit  estre  le  jour  des  es- 
pousailles,  il  fist  sçavoir  à  mon  père  qu'il  vouloit 

attendre  encor  cinq  ou  six  jours ,  et  pour  cause. 

LoYS.  Je  me  resjouiroy,  mais  je  ne  voy  gluau 
qui  tienne. 

Philippes.  Vous  n'estes  encore  party.  At- 
tendez. 

LoYS.  Dictes. 

Philippes.  Ainsi,  cest  homme,  plus  que  fol 
désespéré,  ne  srait  ores  de  quel  bois  faire  flesches, 
si  que  craignant  estre  trompé,  il  veut,  de  ses  pro- 
pres yeux,  veoirtout  le  mistère,  et,  en  ceste  vo- 
lonté, a  puis  naguères  enA'oyé  queiir  Lambert 
pour  le  sommer  de  sa  promesse,  et  l'adA'ertir  en 
temps  et  lien;  et  pour  tous  dire  ce  qui  en  est, 
voicy  l'beure  de  l'assignation. 

LOYS.  Jusqnes  icy,  je  ne  voy  chose  qui  vous 
puisse  beaucoup  ayder. 

Philippes.  Je  ne  sçay.  Tant  y  a  qu'hyer  au 
soir,  Lambert  m'advertit  qu'il  avoit  arresté  avec 
le  viellard  que  ceste  nuict  il  lui  monstrcroit  la 
lune  au  puis.  Ainsi,  par  l'advis  de  son  conseil, 
nous  avons  donné  ordre  à  tout. 

LoYS.  Quel  ordre? 

Philippes.  Lscoutez  :  ma  sœur,  qui  plus  que 
nous-mcsmes  est  désireuse  de  nos  désirs  ,  estant 
du  tout  deuement  advertie,  a  tant  faict  envers 
nostre  fille  de  chambre,  qu'elle  l'a  convertye  à 
faire  cet  office  et  jouer  son  personnage. 

LoYS.  Dieu  soit  loué!  Je  commance  à  ceste 
heure  y  voir  un  peu  plus  de  clairté. 

Philippes.  Ainsi,  au  desceu  de  tous  ceux  de 
nostre  maison,  nous  avons  tant  faict  que  l'avons 
vestue  des  accoustremcns  de  ma  sœur,  avec  les- 
quels Lazare  l'a  veue  plus  que  beaucoup  de  fois, 

de  sorte  qu'à  ceste  heure  il  semble  que  ce  soit 
elle-mesme. 

LoYS.  Et  bien!  à  quoy  doit  réussir  ceste 
menée  ? 

Philippes.  a  cela  que,  Lazare  ne  voulant 
point  de  ma  sœur,  mon  père  sera  contraint  la 
bailler  à  Charles. 

Lovs.  Ainsi  vous  soit  le  ciel  favorable  et  la 
fortune  prospère ,  comme  amoureusement  vous 
vous  employez  pour  l'un  et  pour  l'autre  ! 

Philippes.  Ce  n'est  pas  tout  :  je  suis  encor  de 
la  partie  ,  car  Lambert  m'a  dict  avoir  tant  heu- 
reusement besongné  pour  moy  qu'en  ceste  mes- 
me  nuict  il  consommera  tous  mes  désirs,  faisant 
coucher  entre  mes  bras  Helaine,  niepce  de  Laza- 
re, pour  l'amour  de  laquelle  je  brusle  vif  entre 
les  flammes. 

LoYS.  Dieu  vueille  favoriser  voz  entreprinses  ! 
Je  voudroys  qu'il  m'eust  cousté  grand  chose,  et 
que  j'en  peusse  avoir  le  passe  temps  avant  que 
partir,  mais  il  faut  desloger;  parquoy,  affin  de  met- 
tre ordre  à  mes  affaires  et  ne  vous  destourner  des 
vostres  ,  je  prendray  congé  de  vous,  me  recom- 
mandant à  voz  bonnes  grâces.  A  Dieu,  Mon- 
sieur. 

Philippes.  A  Dieu,  jusques  au  retour,  que 
j'espère  que  me  retrouverez  plus  content.  Or 
l'heure  s'approche,  il  vaut  donc  mieux  que  j'aille 
à  mon  assignation.  0  Dieu!  que  je  suis  aise!  Le 
cœur  me  saute  d'allégresse.  0  nuict  !  douce  nuict  ! 
Helas!  quand  sera-ce  que  tu  me  seras  plus  claire 
et  belle  que  le  plus  beau  jour  de  tous  les  plus 
beaux  jours  !  Mais  il  ne  me  faut  laisser  eschapper 


Le  Morfondu,  Comédie.       307 

le  temps,  puis  que  je  le  tiens  par  le  poil  :  car  qui 
Ta  et  le  perd  tard  le  rencontre. 


SCÈNE  IIÎ. 
Lambert,  serviteur  de  Charles  ;  Philippes. 

Lambert. 

lOnsieur,  vous  soyez,  le  tresbieu  venu. 
Mais  que  dial)le  vous  estes  diligent! 

Philippes,  î\'avons-uous  pas  prins 
:  l'assignation  à  six  heures? 

Lambert.  Oy. 

Philippes.  Voy  ma  monstre ,  reguille  est 
doictement  sur  le  point. 

Lambert.  Sus!  sus  donc  !  allons  !  veitubieu! 
à  quoy  resvons  nous  !  Mais  il  ne  seroit  mauvais 
appeller  mon  maisti'e  en  passant,  afin  que ,  quand 
Lazare  viendra,  nous  soyons  prestz. 

Philippes.  C'est  bien  dict  ;  va  l'appeller, 
trotte  ! 

Lambert.  Je  revien. 

Philippes.  Il  m'est  advis  que  tout  ira  bieu.  0 
vieil  peteur,  remply  de  péchez  mortelz  !  Par  Dieu! 
ce  n'est  viande  pour  tes  oyseaux  ,  quoy  que  mou 
père  et  toy  puissiez  faire  :  car  noz  sages  prévoyan- 
ces font  la  nicque  à  vos  iniques  et  trop  sottes  vo- 
lontez 

SCENE  un, 

Charles,  amoureux;  Philippes,  Lambert. 

Charles. 

on  soir,  seigneur  Philippes.  Mon  Dieu, 
(jue  je  suis  ayse  de  vous  A^oir  ! 

Philippes.  Et  moy  joyeux  de  vous 
avoir  trouvé. 

Lambert.  Il  semble,  veu  les  caresses  que  vous 
vous  faictes,  qu'il  y  ayt  dix  ans  que  ne  vous  soyez 
entreveuz.  Vertu  ma  foy  !  laissez  toutes  ces  nyai- 
series  aux  courtisans,  et  pensez  que  le  temps  est 
devenu  basteleur. 

Philippes.  Et  bien,  quoy? 

Lambert.  Âvez-vous  faict  ce  qu'avions  ar 
resté  ? 

Philippes.  Oy. 

Lambert.  Elle  n'a  faict  trop  la  difficile,  non 
pas? 

Philippes.  Je  renie  ma  vie  que  je  n'euz  ja- 
mais plus  de  peine  luy  faire  consentir,  et  croy 
que,  sans  ma  sœur,  je  n'en  fusse  jamais  venu  à  mou 
honneur. 

Lambert.  L'avez-vous  enseignée  comme  elle 
se  doibt  gouverner? 

Philippes.  Oy,  de  tout  point. 

Lambert.  Où  est-elle  maintenant? 

Philippes.  A  la  porte  du  logis,  où  elle  nous 
attend. 

Lambert.  Desguisée,  cela  s'entend  ? 

Philippes.  Elle  est  vestue  de  tous  les  accous- 
tremens  que  ma  sœur  porte  aux  jours  de  feste, 
avec  lesquels  Lazai-e  l'a  veue  assez  souvent. 

Lambert.  Comme  les  avez-vouspeu  avoir? 

Philippes.  Te  Tay-je  pas  dict?  Ma  sœur  les  a 
baillez  elle-mesme. 

Lambert.  Cela  va  bien. 

Philippes.  Yoicy  le  meilleur  :  pour  ce  que 
ceste  fille  est  plus  brune  que  ma  sœur,  je  luy  ay 
blanchv  tout  le  visage  avec  du  fard. 

Lambert.  Bon.  Ne  luy  avez-vous  pas  dict 
que,  si  tost  qu'elle  entendra  trois  fois  frapper  les 
mains  l'une  contre  l'autre ,  qu'elle  ouvre  l'huys  et 
sorte  dehors  ? 

Philippes.  Oy,  laisse  faire  ;  elle  en  viendra 
bien  à  bout. 

Lambert.  Or  sus,  de  par  Dieu!  tout  va  bien. 
Il  ne  reste  maintenant  sinon  prendre  gaide  à  nous, 
affin  que,  si  d'adventure  Lazare  venoit,  de  ne  le 
rendre  soupçonneux  :  car  je  sçay  qu'il  ne  demeu- 
rera meshuv  guères  à  venir,  et  m'esbaliv  bien  fort 
qu'il  n'est  desjà  icy.  Mais  patience  !  j'enten  hur- 
ler à  la  porte...  Escoutez.  Retirez-vous,  de  par 
Dieu,  c'est  luy-mesme  !  Retirez-vous  tost  !  Faictes 
un  pigne  ! 

Philippes.  Allons,  despeschons,  allons  ! 

Lambert.  Mon  maistre,  souvenez-vous  de  ce 
qu'avez  à  faire. 

Philippes,  Ne  te  soucye. 

Lambert.  Allez  au  logis,  et,  si  n'avez  aultres 
nouvelles  de  moy,  ne  vous  laissez  voir. 

Charles.  Bien,  bien,  je  t'obeiray  pour  ce 
coup. 

Lambert.  Ha!  qu'il  chemine  à Tayse,  lepreud- 

homme  :  par  Dieu  !  il  semble  qu'il  conte  ses  pas. 
0  rhabille  morveux  ? 


SCÈNE  V. 
Lazare  ,  vieillard  ;  Agnès,  sa  servante  ;  Lambert. 

Lambert. 

s-tu  oy  ce  que  je  t'ay  dict  ? 
Lazare,  A  qui  en  veut-il? 
Agnès.  Allez,  de  par  Dieu,  qui  vous 
vueille  conduire  et  reconduire  !  Je  pren- 
dray  garde  à  tout. 

Lambert.  Ho!  il  est  aux  mains  avecques  sa 
servante. 

Lazare.  C'est  bien  dict!  je  doy  pai-aventure 
passer  la  mer  Rouge.  Tu  ne  sçais  que  tu  dis.  Je 
veux,  aydanl  Dieu,  estre  de  retour  devant  que 
Ton  sonne  matines  aux  cordeliers;  car,  si  tost  que 
j'auray  leu  et  faict  response  à  ces  lettres,  je  re- 
viendi'ay. 

Agnès.  Quant  il  vous  plaira. 

Lazare.  Entre  en  la  maison,  et  garde  bien  de 
t'endormir  ny  ouvrir  la  porte  à  homme  vivant. 

Agnès.  Bien,  bien,  laissez-moi  faire. 

Lazare.  Couvre  bien  le  feu,  affin  qu'à  mon  re- 
tour je  me  puisse  chauffer  d'avant  que  me  mettre 
au  lict, 

Agnès.  Je  vous  entends. 

Lazare.  Or  sus  donc  !  ferme  l'huys.  Ohé  !  co 
0  hé  !  co  0  hé  ! 

Lambert.  Le  voicy  qui  vient  !  Je  ne  sçay  que 

faire,  ne  me  monstrer  encores;  aussi  neferay-je, 
affin  d'entendre  ce  qu'il  dira. 

Lazare.  Cohc  é  !  co  ohé  co!  De  marheur,  pour 
m'achcver  de  peindre  ,  il  m'est  ceste  nuict  pas- 
sée tombé  un  caterre  qui  me  pénètre  le  cerveau  ; 
mais,  quoy  qu'il  en  doibve  advenir,  et  deussé-je 
mourir  en  la  peine,  je  ne  seray  jamais  à  mon  aise 
que  je  ne  sache  la  vérité  de  tout.  Cestuy  ma  mis 
une  puce  en  l'oreille  que  je  ne  puis  maintenant 
retirer  comme  je  voudrois  bien.  Aussi  ceste  chose 
me  semble  quasi  impossible,  car  la  lîUe  est  de  teop 
honnestes  parens.  Son  père  est  l'un  des  hommes 
de  bien  de  Paris  ;  sa  mère,  la  meilleure  femme  de 
France  ;  son  frère,  tant  honncste  que  lien  plus. 
Elle  ne  parle,  elle  ne  rit,  elle  ne  hausse  jamais  la 
veue  :  à  la  voir,  il  semble  qu'elle  soit  la  propre 
continence,  ains  la  mesme  dévotion;  mais  Dieu  le 
sçait  ! 

Lambert.  Te  voilà  prins,  pauvre  homme'. 

Lazare.  Je  ne  scay  que  dire,  sinon  qu'elle 
est  femme,  et  de  l'humeur  des  autres  femmes,  je 
m'entends  bien  !  Elle  est  trop  belle  et  trop  jeune, 
de  par  Dieu!  et  Charles  est  trop  beau  et  trop 
jeune.  Que  le  diable  y  ayt  part  !  Mais  c'est  tout 
un,  nous  verrons  ce  soir  que  c'en  sera. 

Lambert.  Il  en  a  tout  du  long  de  l'aulne,  le 
matou. 

Lazare.  Encores  ce  qui  plus  tourmente  ma 
pensée,  est  le  moyen  qu'ils  tiennent  pour  se  trou- 
ver ensemble.  Mais  quoy  !  je  l'ay  sceu  de  Lam- 
bert. 

Lambert.  Ains  de  la  bouche  de  la  vérité. 

Lazare.  Et  qiie  le  tout  a  esté  moyenne  parla 
servante.  0  que  tien  souvent  elles  sont  cause  de 

grand  mal  !  Par  ma  conscience,  il  est  bien  néces- 
saire à  quiconque  a  des  filles,  ou  une  jeune  femme  , 
en  sa  maison,  qu'il  ayt  bon  pied  et  bon  œil. 

Lambert.  11  faut  que  je  me  monstre,  autre- 
ment il  me  feroit  icy  un  sermon.  Bon  jour,  sire 
Lazare. 

Lazare.  Mais  bon  soir,  voulois  tu  dire,  non 
pas? 

Lambert.  Ha  !  ha!  ha  !  je  ne  songeoispas  qu'il 
fust  nuit,  pour  le  désir  que  j'ay  de  vous  voir  ; 
et  puis,  combien  y  a-il  que  vous  estes  icy? 

Lazare.  Il  n'y  a  pas  long  temps.  Et  toy,d'où 
viens-tu? 

Lambert.  Je  ne  le  veux  pas  dire  !  Je  vien  de 
nostre  logis.  Mais  que  vous  estes  resveur  !  Je  gage 
que  vous  pensez  à  vostre  maistresse. 

Lazare.  Sa  maie  peste,  la  vilaine  qu'elle  est  ! 
elle  ne  sera  jamais  mienne,  et  de  sa  vie  n'entrera 
chez  moy. 

Lambert.  Sire  Lazare,  cscoutez  :  faictes-moy 
ce  bien  n'eu  parler  à  personne,  et  que  pour  vous 
avoir  faict  plaisir  je  n'en  reçoive  dommage.  Tu 
Dieu  !  si  ou  le  sçavoit,  je  seroys  perdu. 

Lazare.  Ne  te  chaille  ;  je  me  coupperay  plus- 
tost  ceste  langue  avec  les  dents,  qu'elle  en  parlast 
un  seul  mot  :  ne  t'ay-je  pas  engagé  ma  foy,  que 
j'estime  autant  et  plus  que  ma  vie? 

Lambert.  D'avantage,  il  en  sourdroit  un  au- 
tre inconvénient  :  vous  sçavez  que  mon  maistre 
est  soudain,  et  le  frère  d'elle bigerre  au  possible; 
de  mode  que,  s'ils  en  entendoient  le  vent,  ils  se 
pourroient  entretuer  et  vous  jouer  quelque  mau- 
vais tour. 

Lazare.  Non,  non,  Lambert,  je  ne  me  mesle 


Le  Morfondu,  Comédie.       3i3 

point  de  ce  qui  touche  riioiiiieur  des  daines  , 
n'ayes  peur.  Je  veux  seulement  garder  que  ma 
maison  ne  soit  diffamée. 

Lambert    Vous  parlez  bien. 

Lazare.  Et  pour  en  estre  asseuré,  je  le  veux 
veoir  avec  ces  deux  yeux. 

Lambert.  Vous  avez  raison.  Or  sus,  parlons 
d'autre  chose. 

Lazare.  C'est  bien  dict.  En  quel  lieu  veux-tu 
que  je  me  mette  pour  les  veoir  et  oyr  à  mou  aise? 

Lambert.  Laissez  faire  à  George  :  il  est  homme 
d'âge.  Escoutez:  si  tost  quemonmaistreaeu  disné, 
il  s'est  allé  mettre  entre  deux  diaps,  et  en  faict 
tousjours  ainsi  à  toutes  les  fois  qu'il  veut  aller 
coucher  avec  elle. 

Lazare.  Après? 

Lambert.  Or,  pource  qu'il  sçait  que  j'attendoy 
aujourd'hui  mon  frère,  je  luy  fcray  croire  qu'il  est 
venu. 

Lazare.  Et  bien? 

Lambert.  Je  vous  vestiray  d'un  vieil  cazaquin 
que  j'ay,  et  mettray  sur  A'ostre  teste  ([uelque  chose 
qui  vous  couvrira  jusques  sur  les  yeux.  Et  pource 
que  portez  la  barbe  raze,  je  borderay  vostre  men- 
ton d'une  fausse  barbe,  puis  je  luy  diray  qu'estes 
mon  frère. 

Lazare.  Lambert,  regarde  bien  que  tu  feras. 

Lambert.  Il  ne  le  vid  jamais.  Mon  Dieu,  que 
vous  estes  un  estrange  homme!  vous  ne  croiriez 
à  Dieu  que  sur  bons  gages  !  ÎS'est-ce  pas  assez  qu'il 
ne  vous  cognoistra  point? 

Lazare.  Je  ne  parle  pas  seulement  de  la  co- 
gnoissance. 

Lambert.  Dequoy  donc? 

Lazare.  Que  j'y  puisse  estre  présent.  Que 
sçais-tu  ?  il  tient  peut-être  la  chose  si  secrette , 
qu'il  ne  voudra  permettre  que  je  l'assiste  :  car  plus 
la  chose  est  celée,  plus  est-elle  incogneue. 

Lambert.  Je  luy  ay  dict  que  mon  frère  ne  fut 
jamais  en  ceste  ville,  ce  qui  est  véritable,  et  que 
d'icy  à  deux  jours  il  doibt  retourner  au  pays  ; 
tellement  que,  ne  cognoissant  personne,  il  ne  sçau- 
roit  que  dire. 

Lazare.  Et  s'il  venoil!  puisque  tu  dis  qu'il 
doibt  venir. 

Lambert.  Je  le  tiendray  si  bien  caché  qu'il  ne 
le  verra  pas  ;  et  puis  il  doit  demain  aller  aux 
champs,  d'où  il  ne  reviendra  qu'environ  ces  jours 
gras.  Ainsi,  mou  frère  pourra  venir  et  s'en  retour- 
ner sans  que  mon  maistre  en  sçache  rien. 

Lazare.  Et  moy,  que  feray-je?  car  je  ne  suis 
pour  demeurer  long  temps  en  ces  accoustrements. 

Lambert.  Je  feindray  vous  envoyer  coucher  ; 
cependant,  vous  reprendrez  vos  vestemens  ;  après 
je  vous  ouvriray  tout  bellement  l'huis  :  ainsi  vous 
en  retournerez  chez  vous,  et  s'il  advient  que  mon 
maistre  me  demande  qu'est  devenu  mou  frère,  je 
luy  diray  qu'il  est  party  dès  le  point  du  jour. 

Lazare.  Ha!  je  t'entends  ,  je  t'entends.  .Mais 
comme  me  vestiras-tu  ? 

Lambert.  Ainsi,  à  la  légère. 

Lazare.  Fay  pour  le  moins  si  bien,  je  te  prie, 
que  je  ne  meure  de  froid. 

Lambert.  N'ayez  doute. 

Lazare.  Regarde  surtout  que  je  sois  chaude- 
ment et  que  je  puisse  resembler  à  ton  frère.  Et  si 
tu  me  veux  faire  plaisir,  fay  que  j'aye  la  teste  bien 
couverte,  de  pœur  du  caterre. 

Lambert.  Je  pourvoiray  à  tout.  Mais  que 
voy-je  là  soubs  vostre  chappeau? 

Lazare.  C'est  une  callotle  doublée  de  re- 
vesche. 

Lambert.  Elle  vient  bien  à  propos,  car  j'ay 
en  nostre  logis  un  grand  vieil  bonnet  gras,  lequel, 
comme  je  pense ,  vous  adviendra  fort  bien  sur 
ceste  calotte ,  joint  que  ceux  de  mon  pays  en 
portent  ordinairement  de  tels.  Ma  foy,  vous  ne 
m'en  faictes  pas  jurer,  c'est  encor  celuy  que  j'avoy 
quand  je  vins  eu  ceste  ville. 

Lazare.  Mon  Dieu  ,  que  j'en  suis  aise!  Mais 
je  voudroy  bien  sçavoir  à  quant  sera  l'heure  de 
leur  assignation. 

Lambert.  Faictes  vostre  compte  que  ce  sera 
dans  une  demie-heure;  que  dis-je?  mais  quand 
il  vous  plaira,  c'est-à-dire  quand  serez  prest  : 
adoncques  je  les  iray  appeller. 

Lazare.  Tout  m'agrée,  je  trouve  tout  bon; 
neantmoins  je  fay  encor  un  doute. 

Lambert.  Quel? 

Lazare.  Qu'il  ne  me  recognoisse  à  la  parolle. 

Lambert.  Mon  Dieu  ,  n'avez- vous  point  l'en- 
tendement de  contrefaire  vostre  voix,  de  bégayer, 
de  parler  enroué,  ou  autrement,  que  sçay-je? 
Par  mon  ame  !  si  ne  sçavez  faire  cela ,  à  grand 
peine  viendrez -vous  à  bout  de  plus  grand  chose. 

Lazare.  Je  cognoy  bien  à  ceste  heure  com- 
bien c'est  une  chose  belle  sçavoir  parler  plus  d'un 
langage. 

Lambert.  Pour  ce  qu'il  y  a  bien  grande  dif- 
férence de  l'un  à  l'autre  !  comme  si  les  Parisiens 
n'entendoient  les  Champenois!  Vous  me  ferez  de- 
venir fol.  Baste  !  parlez  comme  vous  voudrez,  c'est 

tout  un  :  il  ne  pensera  jamais  que  ce  soit  vous. 

Î-AZARE.  Voilà  qui  me  reconforte  ;  joint  que, 
s'il  se  fie  en  toy,  il  ne  s'en  informera  d'avantage 

Lambert.  Je  luy  diray  que  je  veux  que  soyez 
avec  moy ,  ce  que  je  sçay  qu'il  m'accordera  vo- 
lontiers, d'autant  que  la  plus  grande  compagnie 
augmente  le  courage.  Allons  donc,  devant  qu'il 
face  plus  nuict. 


ACTE  II. 

SCÈNE  I. 
Claire ,    seule. 

Claire. 

elas  !  pauvrette  que  je  suis  !  il  n'y  a  icy 
'  personne  ;  toutesfois  il  me  semble  avoir 
p  entendu  faire  le  signe.  Vray  Dieu  !  que 
'j'ay  peur  !  Aussi,  n'est-ce  pas  grand 
charge  de  conscience,  me  îàhe  demeurer  icy  toute 
nuict,  seule,  et  sans  chandelle  ny  aucune  clairté? 
Mais  je  suis  bien  beste,  puisque  je  ne  puis  estre 
veue  d'aucun,  que  je  ne  me  contemple  moymesme 
au  clair  de  la  lune.  Oh  !  que  ne  me  voit  à  ceste 
heure  mon  amoureux  !  M'en  enda  !  s'il  m'ayme 
bien  en  mes  habits  de  tous  les  jours,  je  croy  qu'il 
m'adoreroit,  maintenant  que  je  suis  brave  comme 
une  petite  princesse.  Miche  !  on  dict  bien  vray, 
que  les  belles  plumes  font  les  beaux  oiseaux.  Qui 
me  recognoistroit  ore  pour  Claire?  Ma  fi,  per- 
sonne ;  aussi  je  suis  à  ceste  heure  tant  mignonne 
et  poupine,  qu'aisément  on  me  prendroit  pour  ma 

jeune  maistrcssc,  et  ne  sera  de  merveille  si  ce 
vieillard  lousche  et  morveux  de  Lazare  y  est 
trompé.  i\!ais  ces  gens  icy  me  feront  raffblir  de- 
vant qu'ils  viennent  ;  si  i'aut-il  cependant  que  je 
prenne  si  bien  garde  à  moy  que  je  les  puisse  des- 
couA'rir  premier  qu'ils  m'apperçoivent ,  à  fin  que 
j'aye  loisir  de  me  retirer.  ^îais,  folle  que  je  suis! 
je  ne  dcvroy  estre  à  ceste  heure  icy  Que  sçay-je? 
si  j'esloy  rencontrée  à  Timproveuë  par  ces  ruiiens 
et  tireurs  de  laine  qui  ne  demandent  que  chappe 
cheute  ,  ils  me  pourroient  faire  quelque  chose. 
Helas  !  je  seroy  fille  perdue!  Il  vaut  donc  mieux 
que  je  rentre  dedans  et  tienne  l'huys  entr'ouvert, 
pour  le  fermer  soudain  que  j'entendray  quelqu'un. 


SCÈNE  II. 
Agathe^  femme  de  Joachim;  Claire. 

Agathe. 

laire ! 

Claire.  Paix!  qu'est-ce  quej'oy? 
Agathe.  (>laire,  où  diantre  es-tu? 
Claire.  Mon  Dieu  !  c'est  ma  mais- 
tresse  qui  m'appelle.  Je   suis   perdue  !   je   suis 
morte  ! 

Agathe.  Claire  ! 

Claire.  Helas  !  elle  est  desjà  sur  le  pas  de 
l'huis. 

Agathe.  Mais  où  sera  allée  cette  truande? 
Claire.  Je  ne  sçauroy  r'entrer  dedans  qu'elle 
ne  me  voye. 

Agathe.  Voyez  s'elle  respondra  ! 

Claire.  Et  m'en  voulant  fuyr,  je  ne  sçay  où 
aller. 

Agathe.  Claire!  es-tu  sourde?  Claire! 

Claire.  Elle  m'a  veue!  Jésus! 

Agathe.  Malheureuse!  vien  çà,  vien  ! 

Clairk.  Il  faut  icy  penser  à  mes  affaires  ;  mais, 
ô  mon  Dieu  !  tpie  diray-je  ?  que  feray-je  ? 

Agathe.  Escoute,  cagnardièrc  !  Elle  n'a  point 
d'oreilles. 

Claire  Je  diray  que  je  resve,  et  feray  sem- 
blant de  m'estre  levée  en  songeant.  Bricque  !  c'est 
tout  un  :  je  m'en  vay  droit  à  elle,  frottant  mes 
yeux,  quejetiendray  demi-clos  et  à  demy-ouvers. 
IJutnmuum,  uum. 

Agathe.  Vray  Dieu!  qu'est  ce  cy?  Claire! 
Claire  ! 

Claire.  Uum,  rauum,  nuum. 

Agathe.  Claire,  n'oy-tu  goutte?  dors-tu?  son- 
ges-tu? resves-tu?  Grosse  effondrée,  estourdie, 
beste  chaussée,  il  semble  que  tu  sois  hors  du  sens  ! 
0  chetive  moy,  hclas  !  elle  est  vestue  des  meil- 
leurs accoustremens  de  ma  fille!  Claire,  quelle 
folie  est-ce  cy?  es-tu  folle?  A  quelle  fin,  dy-moy, 
as-tu  vestu  les  habits  de  Lucresse?  Elle  ne  res- 
pondra jà  par  despit.  Claire  ! 

Claire.  Uum!  Mon  Dieu!  Uum  muu.  Qu'est- 
ce?  qu'y  a-il?  Je  dors  ,  je  dors. 

Agathe.  Comment,  tu  dors  !  grosse  truye  !  Dy- 
moy,  où  as-tu  prins  ces  vestemens ,  et  pourquoy 
tu  t'en  es  ainsi  parée? 

Claire.  Vous  m'avez  rompu  le  plus  beau 
somme  du  monde.  0  que  je  dormoy  bien  ! 

Agathe.  Je  croy  que  tu  es  insensée.  Je  te  de- 

mande  qui  t'a  veslue  des  accoustremens  de  Lii- 
cresse. 

Claire.  Vierge  Marie!  que  je  suis  malheu- 
reuse !  Il  me  faut  faire  chauffer  le  four. 

Agathe.  Pu  u  u  !  ceste  garce  est  yvre. 

Claire.  Je  ne  sçay  où  est  mon  escouvillon,  et, 
qui  plus  est,  je  gage  que  ma  paste  sera  trop  levée. 

Agathe.  Viençà,  aproche;  respon  à  ce  que  je 
te  demande  ,  et  laisse-là  le  four,  escouvillou,  paste 
et  levain.  A  quelle  fin  t'es-tu  ores  vestuc  des  meil- 
leurs accoustremens  de  ma  fille?  Respon,  qui  te 
l'a  faict  faire? 

Claire.  Ho,  0  !  oy,  oy  !  Vous  dictes  vray.  Je 
l'aA^ois  dedans  mon  tablier. 

Agathe.  Car,  à  ce  que  je  voy,  tuas  toutes  ses 
besoignes,  jusqucs  à  ses  pantoufles. 

Claire.  0!  que  me  voilà  bien  ainsi!  Est-il 
pas  vray?  Hé!  je  vous  prie ,  regardez-moy  un 
petit. 

Agathe.  Je  croy  que  tu  es  hors  du  sens.  Dy- 
moy,  sotte  ecervelee,  qui  t'a  desguisée  en  ces  ves- 
temens,  et  que  tu  cherches  icy  à  ceste  heure. 

Claire.  Ma  dame  ,  me  voulez-vous  croire? 

Agathe.  Comment ,  croire? 

Claire.  Je  ne  sçay  que  je  fay. 

Agathe.  Tu  ne  sçais  que  tu  fais  ! 

Claire.  Non.  H  est  vray  que  je  sçay  bien 
qu'hier  au  soir  je  m'allai  coucher  de  bonne  heure, 
et  me  despouillay  nue  comme  quant  Dieu  me  fît; 
mais  je  ne  sçay  comme  je  suis  maintenant  icy,  ny 
qui  m'a  ainsi  habillée. 

Agathe.  Seigneur  Dieu  !  tu  me  fais  esbahir  ! 
Helas  !  quelle  merveille  est-ce  cy  ? 
Claire.  Je  ne  sçay  d'où  vous  vient  cest  es- 

bahissementj;    si   ne    fay-je  pas   les  merveilles. 

Agathe.  Je  voy  que  c'en  est  :  tu  te  seras  levée 
en  songe,  et  resvant  auras  faict  tout  ce  beau  mes- 
nage.  0!  que  je  suis  heureuse  que  lors  j'estoy 
resveillée,  pource  que,  t'oyant  faire  du  bruict  par 
le  logis ,  pensant  que  ce  fussent  des  larrons ,  je  me 
suis  levée,  et,  t'appellant  sans  cesse,  suis  allée  à 
tastons  jusques  à  ton  lict,  où,  clierchant  en  vain, 
j'ay  encores  en  vain  cberché  tous  les  coings  du  lo- 
gis en  t'appellant  tousjours,  et  jusques  icy,  que 
je  t'ay  trouvée  ,  comme  tu  vois. 

Claire.  Dieu  en  soit  loué,  ma  Dame!  Enau- 
da  !  j'cstoy  pour  me  perdre,  ou  tomber  es  mains  do 
quelque  mauvais  garsou.,  cpii  m'auroit  dcspouillée 
ou  faict  peut-estre  quelque  deshonneur,  que  sçait- 
on? 

Agathe.  Voyez  la  pitié!  Tu  penses  donc  en 
estre  quitte  à  si  bon  marché,  grosse  effondrée, 
ivrognesse  !  Si  tu  buvois  moins  le  soir,  cela  ne 
t'adviendroit  pas.  Va  à  la  raale  heui'e ,  va  là  haut, 
tire,  que  je  t'aille  desabillcr.  Regardez,  elle  a  jus- 
ques à  ses  gands  !  Ha  !  petite  effrontée ,  il  y  a  ici 
de  lameschanceté.  Comme  as-tu  ouvert  le  coffre, 
qui  estoit  fermé  a  clef?  Eu  songeant  on  ne  trouve 
pas  tout  si  bien  à  point.  A  peine  que  tu  ne  me  fay 
dvre  autre  chose.  Tenez ,  elle  est  encor  fardée  ! 

Claire.  Ma  Dame,  je  crain  que,  comme  je 
resvcy  tantost,  vous  ne  resviez  maintenant.  Tant 
y  a  que  je  ne  sçauroy  dire  comme  cela  s'est  faict, 
comme  je  suis  icy,  ny  qui  m'y  a  menée,  si  ce  n'a 
esté  quelque  esprit  maUn.  Et  quant  au  fard,  ja- 
mais je  n'en  usay. 

Agathe.  Si  on  ne  me  rompt  les  bras,  nous  le 
verrons  tantost,  et  si  le  mauvais  esprit  t'a  conduite 

en  ce  lieu.  Va,  va,  despesche,  entre  leans,  mau- 
dite créature  :  car  je  veux  tout  à  loisir  trouver  la 
pointe  de  ce  cloud. 


SCÈNE  III. 
Philippes ,  Charles. 

Philippes. 

ant  y  a  que  je  ne  me  pouvoy  garder  de 
^î  rire,  oyant  ce  meschant  Lambert  si  bien 
""le  persuader. 

Charles.  Parlez  autrement,  de  par 
le  diable  1  S'il  vous  avoit  entendu,  il  seroit  homme 
pour  tout  gaster. 

Philippes.  Yistes-vous  ces  chausses  qu'il  vou- 
loit  mettre  par  dessus  les  siennes,  de  peur  du 
froid  ? 

Charles.  J'ay  toiit  veu  et  entendu  comme 
vous,  mais  je  ne  sçay  qu'il  veut  dire  par  ce  fière 
et  ce  pays  de  Champaigne. 

Philippes.  Que  diable!  par  Dieu,  je  pense 
qu'il  est  fol,  et  que  sommes  pour  faire  une  chose 
et  hiy  une  autre. 

Charles.  Quant  à  cela,  je  n'en  doute  point. 

Philippes.  Que  dictes-vous? 

Charles.  Je  dy  que  je  ne  sçay  qu'il  dict. 

Philippes.  Que  ferons-nous  donc  pour  l'en- 
tendre? 

Charles.  U  le  faudra  oyr  parler. 

Philippes,  Cependant  il  ne  seroit  mauvais 
que  j'allasse  faire  un  tour  jusque  au  logis,  afin 

que,  si  de  fortune  on  me  demandoit,  je  peusse  res- 
pondre. 

Charles.  Allez  donc.  Par  mon  ame,  à  ce  que 
j'ay  peu  entendre  par  ce  trou,  le  pauvre  viellard 
est  bien  froid  amoureux,  puisqu'il  craint  tant  estre 
morfondu  ! 


SCÈNE  IIII. 

Boniface^  serviteur  de  Philippes  ^  Philippes^ 
Charles, 

BONIFACE. 

ù  le  pourray-je  trouver  à  cesfe  heure? 
Philippes.  Ma  foy,  nous  ferions  en- 
cores  mieux  l'attendre  un  petit  :  car,  si 
nous  n'y  estions  à  temps,  ce  seroit  pour 
tout  gaster. 

Bon  IF  ACE.  Au  moins  si  je  sçavoy  comme  je 
me  doy  gouverner  ! 

Charles.  Mais  voyez ,  est-ce  pas  là  vostre 
serviteur  qui  vient  à  nous  ? 

Philippes.  Il  me  le  semble,  et  si  me  semble 
que  non 

BoNiFACE.  Je  ne  sçay  qu'en  dire,  mais  je  voy 
clairement  qu'il  y  a  de  la  diablerie. 

Philippes.  C'est  luy-mesme.  Ma  foy,  me  voilà 
bien  obéy  !  Boniface!  hé!  Boniface! 

BoNiFACE.  0  mon  maistre  !  que  j'estoy  en 
peine  de  vous  trouver  ! 

Philippes.  Est-ce  cy  le  service  que  tu  me  fais? 
Que  t'ay-je  dict? 

Boniface.  Que  je  vous  attendisse  en  la  cham- 

bre  basse,  et  n'en  bougeasse  que  ne  fussiez  de 
retour. 

Philippes.  Pourquoy  donc  es-tu  sorty? 

BoNiFACE.  Pour  un  cas  nouveau  et  estrange 
qui  est  survenu. 

Philippes.  Quel  cas?  dy,  parle  viste. 

BoMFACE.  Vostre  mère  a  trouvé  Claire  en 
fraude. 

Philippes.  Helas!  que  luy  as-tu  oy  dire? 
Nous  sommes  morts!  Conte-moy,  despesche. 

BoNiFACE.  Comme  j'ay  peu  entendre ,  elle 
estoit  sur  le  sucil  de  Thuis  ou  dehors,  desguisée 
de  ne  sçay  quels  accoustremens. 

Philippes.  Voyez  quel  malheur  ! 

BoMFACE.  Tellement  que  madame  vostre 
mère  Ta  surprinse  à  Timpourveu.  Je  pense  qu'elle 
luy  demandoit  pourquoy  elle  estoit  là  si  tard,  qui 
l'avoit  ainsi  abillée,  à  quelle  fm  et  qui  elle  at- 
tendoit. 

Philippes.  Envieuse  fortune  !  Et  que  respon- 
dit-elle? 

BoiMFACE.  Je  n'en  peu  entendre  autre  chose, 
pource  qu'elles  montèrent  en  haut. 

Philippes.  0  Dieu!  et  mon  père  en  a-il  rien 
oy?  Nous  serions  perdus.  A.h  ciel  ennemyl 
Achève. 

Bomface,  Pensant  véritablement  que  ccste 
toille  estoit  par  vous  ourdie,  sans  tarder  d'avan- 
tage je  deliberay  vous  en  advcrtir. 

Philippes.  Tu  as  bien  faict;  mais  escoute,  Bo- 
niface;  cours,  va  tost  trouver  ma  mère,  et  luy  dy 
ainsi  :  Ma  dame,  mou  maistre  vous  mande  dire  par 
moy  que  d'autant  que  l'aymez  et  tenez  chère  sa 
vie,  son  bien,  son  profict,  et  vostre  honneur  et  le 

sien,  que  ne  disiez  ou  faciez  aucune  chose  à  Claire, 
jusques  à  ce  qu'il  ayt  parlé  à  vous,  d'autant  que, 
pour  chose  qui  importe  de  son  avancement,  il  a 
esté  contrainct  faire  ce  qu'il  vous  dira,  et  vous 
prie  sur  tout  que  son  père  ne  soit  resveillé,  et  n'en 
sache  rien.  Cours  donc,  va  poste  diligente. 

BoMFACE.  J'y  vas. 

Philippes.  Boniface  ! 

BONIFACE.  Monsieur? 

Philippes.  Dy-luy  que  je  scray  là  tout  à  ceste 
heure,  et  me  vien  rendre  response. 

Boniface.  Je  revien. 

Philippes.  Voyez  si  la  fortune  a  pas  tousjours 
son  arc  tendu  pour  offenccr  autruy  en  lieu  où 
ellesçait  qu'elle  luy  fera  plus  de  dommage  et  des- 
plaisir! 

Charles.  Si  de  malheur  vostre  père  s'est 
éveillé,  et  a  quelque  chose  entendu  de  nostre  me- 
née, je  n'y  voy  point  de  remède.  Mais  quoy,  vos- 
tre mère  l'aura  appelle,  quant  ce  ne  seroit  pour 
autre  chose  que  luy  demander  conseil  sur  cest 
affaire . 

Philippes.  Je  ne  sçay,  mais  je  ne  le  puis 
croire,  pour  ce  qu'il  est  couché  en  une  autre 
chambre  qui  respond  sur  le  derrière  ;  et  puis  les 
femmes  sont  naturellement  curieuses ,  qui  me 
faict  penser  (pie  ma  mère,  pour  sçavoir  tout  par 
le  menu,  n'aura  eu  loisir  l'en  advertir,  tellement 
que,  si  Boniface  y  arrive  assez  à  temps,  je  me 
promets  qu'il  n'en  oyra  jamais  le  vent  venter. 

Charles.  Et  puis  prenons  le  cas  que  jamais  il 
n'en  sache  rien,  est-ce  pas  assez  qu'elle  le  sçait? 
Et  nos  desseins  ne  luy  estans  agréables,  quel  re- 
mède avons-nous? 

Philippes.  Pleust  à  Dieu  que  la  chose  fust 
autant  secrette  à  mon  père  que  je  viendiay  Lien 
à  bout  (le  ma  mère  !  Mais  voicy  le  plus  dange- 
reux :  comme  entretiendra  Ton  Lazare  jusques  à  ce 
que  j'aye  esté  au  logis  et  en  sois  de  retour? 

Charles.  Par  ma  foy,  nous  y  voilà  !  0  les  ha- 
biles gens  que  nous  sommes  ! 

Philippes.  Voyez  que  la  fin  du  jeu  nous  ren- 
dra confus.  Qu'en  despit  du  malcncontre  !  Ainsi 
n'y  voy-je  uy  voye  ny  sentier. 

Charles.  Encor  si  nous  pouvions  parler  à 
Lambert,  car  je  ne  doubte  point  que  par  sou  bon 
advis  nous  ne  trouvassions  quelque  eschappa- 
toire  ! 

Philippes.  Comment,  s'il  estempesché  à  l'en- 
tour  de  ce  grisou?  Et  le  pis  que  j'y  voye  est  que 
je  crain  que  ce  pendant  il  ne  me  vienne  appeller. 

Charles.  Helas! 

Philippes.  Et  ne  me  trouvant  point,  que  tout 
ne  soit  gasté. 

Charles.  Que  ferions-nous? 

Philippes.  Je  ne  sçay,  par  Dieu,  chose  qui 
vaille. 

Charles.  Helas! 

Philippes.  Mais  voicy  Boniface  qui  revient. 
Et  bien  !  qu'as-tu  faict?  Mon  père  en  a-il  rien  en- 
tendu? 

Boniface.  Nenny,  Monsieur. 

Philippes.  Que  faisoicnt  ces  autres? 

BoMFACE.  Claire  pleuroit;  vostre  mère  cstoit 
auprès  qui  l'interrogeoit  quant  je  suis  arrivé, 
mais  elle  n'avoit  encor  peu  arracher  une  parole  de 
sa  bouche.  Adonc  je  luy  ay  dict  ce  dont  m'aviez 
donné  charge. 

Philippes.  One  respondit  ma  mère? 

BoMFACE.  Elle  me  pria  quasi  en  pleurant  que 
je  lui  clisse  la  cause  de  ces  nouveautez  et  estran- 
ges  accidens.  Alors  je  luy  dy  la  chose  eslre  de 
très  grande  importance ,  comme  elle  pourroit 
aprendrc  de  vous,  qui  Tiriez  incontinent  trouver  ; 
responce  qui  Tcstonna  tellement,  qu'elle  m'en 
demanda  mon  ad  vis. 

Philippes.  Que  luy  conseillas-tu? 

BOjNIFACE.  Qu'elle  fist  vostre  volonté  ;  et,  affin 
qu'on  n'esveillast  vostre  père,  je  fis  tant  que 
desceudimes  à  bas,  oi!i  je  la  priay  vous  attendre, 
tandis  que  je  vous  viendroy  trouver. 

Philippes.  Mon  amy,  Dieu  a  voulu  que  pour 
mon  grand  profict  tu  m'ayes  desobéy  ;  mais  puis- 
que tu  as  tant  bien  coramancé,  il  faut  que  tu  faces 
encore  d'avantage. 

Bomface.  Dictes  hardiment.  Monsieur,  car, 
pour  l'amour  de  vous,  je  fei'oy  de  la  faulse  mon- 
noye. 

Philippes.  Nous  voudrions  parler  à  Lambert, 
laquel  est  maintenant  avec  un  autre  en  la  maison 
de  Charles  ;  mais,  regarde,  nous  voudrions  que 
cest  autre  n'en  aperceust  rien. 

BONiFACE,  Je  hurteray  à  la  porte,  et  quant  on 
m'aura  ouvert,  j'entreray  et  l'appelleray,  disant  à 
cet  autre  qu'il  attende  un  petit  et  que  Lambert 
retournera  incontinent.  Adonc  je  le  vous  ameneray . 

Philippes.  Tu  n'entens  pas!  nous  ne  vouions 
que  cet  autre  s'en  aperçoive,  ny  seulement  qu'il 
se  doute  qu'on  le  demande. 

Boniface.  Comme  voulez-vous,  si  deux  sont 
devisans  ensemble,  en  appeler  un  que  l'autre  ne 
s'en  aperçoive  ou  entende  qu'on  le  demande? 

Philippes.  Que  sçavons-nous ?  Regardes-yun 
peu,  je  te  prie. 

BoxifaCE.  Je  ne  sçay  comme  autrement  faire, 
si  je  n'avoy  l'anneau  d'Angélique  ou  l'clitropie , 
qui  rend  les  personnes  invisibles. 

Philippes.  Helas!  nous  n'avons  rien  faict. 

Chaules.  Quand  le  diable  veut  aller  en  pro- 
cession, il  n'a  jamais  faute  de  croix. 

BONIFACE.  Sy  du  commancement  vous  m'eus- 
siez adverty  de  ceste  menée,  j'y  eusse  prins  gar- 
de, ou  bien  vous  eusse  enseigné  quelque  bon  ex- 
pédient. 

Philippes.  J'en  suis  marry  jusques  au  cœur; 
je  n'y  ai  pas  pensé.  Mais  quoy  !  il  n'est  plus 
temps. 

BOMFACE.  Pourquoy? 

Philippes.  Pour  ce  que  la  chose  est  trop 
hastée.  Ainsi  donc,  Bouiface,  mon  mignon,  je  te 
prie,  d'autant  que  tu  ra'aymes  et  mon  honneur, 
trouve-nous  quelque  subtil  moyen. 

B0NIFACE.  J'y  pense. 

Philippes.  Là  donc,  courage,  mon  bedon. 

BoMFACE.Jele  tiens  !  Patience,  tout  ira  bien. 

Philippes.  Comment? 

BoNiFACE.  Escoutez  :  l'un  de  vous  prendra 
un  boisseau  cpi'il  roulera  sur  le  pavé  :  ce  bruict 
montera  jusques  aux  oreilles  de  Lambert,  lequel, 
se  doutant  cecy  estre  faict  à  la  main,  se  despestre- 
ra  incontinent  de  son  homme,  faignant  vouloir 
voir  que  ce  pourra  estre  ;  ainsi  vous  viendra 
trouver. 

Philippes.  Cela  me  plaist;  que  vous  en 
semble? 

Charles.  Bon. 

Philippes.  Sortez  donc,  seigneur  Charles. 

Chaules.  Je  m'en  vas. 

Philippes.  Voyez  caste  autre,  je  pense  que  de 
sa  vie  elle  ne  fut  veue  debout  à  telle  heure. 

BONIFACE    Feste  au  diable,  et  qu'est-ce  cy? 

Philippes.  Tu  le  sçauras,  ne  te  soucye;  alten 
un  petit. 

BONIFACE  Je  pense  que  je  suis  tout  transporté. 
Quelle meslange  faictes-vous? Quia  ainsi accoustré 
Claire,  et  à  quelle  fin,  je  vous  prie? 

Philippes.  Tu  as  plus  de  haste  que  celuy  qui 
trespasse  de  nuict 

BoNiFACE.  Je  le  voudroy  bien  sçavoir. 

Philippes  II  n'est  pas  encor  demain  matin  : 
tu  le  sçauias ;  mais  oys-tu  point  le  tintamarre  que 
faict  Charles  ? 

BONiFACE.  Je  pense  qu'il  a  un  tabourin  d'Alc- 
man,  au  bruict  qu'il  faict. 

Charles.  Si  Lambert  n'est  sourd,  je  croy  qu'il 
l'aura  entendu. 

Philippes.  Ha  !  le  voicy  !  le  voicy  ! 

Charles.  Helas  !  cet  idiotie  suyt  pas  à  pas. 

Philippes.  Lambert!  ô  Lambert  !  nous  vou- 
drions bien  parler  à  toy. 

Charles.  Et  pour  chose  d'importance. 

SCÈNE  V. 
Lambert^  Lazare^  Philippes,  Charles^  Boniface. 

Lambert. 

mon  Dieu  !  tost,  tost,  Messieurs  !  faictes 
I  semblant  vous  entrebatre  ;  et  toy,  Bo- 
niface, feins  les  vouloir  séparer.  Là 
donc,  criez,  menez  du  bruict,  contre- 
faictes  voz  voix,  affin  qu'il  ne  vous  cognoisse.  Des- 
peschez  tost. 

Charles.  Ah  traistre  !  est-ce  ainsi  que  tu  me 
preus  en  homme  de  bien  ? 

Phipippes.  Ha  poltron!  c'est  ici  que  je  ven- 
geray  le  tort  que  tu  m'as  faict. 

BÔmface.  Holà!  Messieurs,  holà!  retirez- 
vous;  c'est  assez,  c'est  assez. 

Lazare.  Qu'est-ce  là?  qu'est-ce  là?  Lambert, 
qu'est-ce  là? 

Lambert.  Ce  sont  des  hommes  qui  s'entre- 
battent. 

Charles.  0  Dieu  !  je  suis  mort  ! 

Philippes.  Ah  traistre  !  tu  n'eschappcras  de 
mes  mains. 

Boniface.  Tout  beau ,  Messieurs ,  tout  beau  , 
de  par  Dieu!  c'est  assez. 

Lambert.  Hé  !  mes  gentilshommes  !  retirez- 
vous.  (Boniface  ,  demaude-moy  des  armes.)  Re- 
tirez-vous, je  vous  supplie. 

Lazare.  Retire-toy  toy-mesmcs,  Lambert; 
voy-tu  pas  qu'il  n'y  a  point  de  proffit  ? 

Lambert.  Voyez-vous  pasqu'ilz  s'entrctuent? 

BoNiFACE.  Mon  compagnon  ,  je  te  prie  ,  ap- 
porte icy  quelques  armes,  quelque  espée  ou  quel- 
que je  ne  sçay  quoy,  pour  les  séparer. 

Lambert.  Boniface,  prend  mon  chapeau  et 
le  serre.  Sire  Lazare,  conseillez-moy,  que  doy-je 
faire? 

Lazare.  Que  tu  fermes  Fhuys,  tant  tu  es  sot. 
Te  veux-tu  perdre?  Que  penses-tu  que  ce  soit,  es- 
tre  trouve  à  ceste  heure  saisy  d'armes? 

Lambert.  Vous  dictes  vray. 

Boniface.  St!  holà!  tout  beau!  attendez!  Ils 
ont  fermé  l'huis  ! 

Philippes.  Mais  que  nous  a-il  faict  faire? 

Boniface.  Quelque  chose,  cioyez-moy. 

Philippes.  Dieu  le  vueille;  mais  je  ne  puis 
penser  tout  cecy  pouvoir  réussir  à  quelque  bien. 

Charles.  Lambert  n'est  pas  beste,  et  vous 
asseure  qu'il  n'a  rien  faict  qu'à  bonne  occasion. 

Boniface.  Il  m'a  faict  serrer  son  chapeau,  qui 
me  faict  penser  qu'il  y  a  quelque  chose  en  son 
celier;  mais  qui  diable  est  celuy  que  j'ay  veu  en 
juppon  avecques  luy? 

Philippes.  L'as-tu  point  cogneu? 

Boniface  Non.  0  quel  masque  affamé!  Par 
sainct  Picot!  il  a  l'air  d'un  brave  poltron.  Avez- 
vous  veu  qu'il  n'a  jamais  osé  franchir  le  sucil  de 
l'huis? 

Charles.  Philippes ,  avez-vous  prins  garde 
qu'il  a  de  la  barbe? 

Philippes.  Nenny.  Comment,  de  la  barbe? 

Charles.  Oy,  de  la  barbe,  oy. 

Philippes.  Vous  ne  l'avez  pas  bien  regardé. 

Charles.  Mais  vous-mesmes  ? 


Le  Morfondu,  Comédie.       33i 

Philippes.  Boniface ,  dy-moy,  avoit-il  de  la 
barbe  ? 

Boniface.  Oy  ,  il  en  avoit  «ne  grande  noire, 
pointue  comme  celle  d'un  vieil  bouc. 

Philippes.  Par  ma  conscience  !  ce  n'estoit 
donc  pas  luy?  Mais  voicy  Lambert.  Et  bien! 
comme  se  portent  noz  affaires?  qu'as-tu  faict  du 
pèlerin  ? 

Lambert.  Je  Fay  laissé  en  prison. 

Charles.  Comment,  en  prison? 

Lambert.  Bien ,  car  il  ne  peut  sortir  sans  mon 
congé. 

Charles.  Yray  Dieu!  il  s'apercevera  de  la 
tromperie. 

Lambert.  Il  ne  sçauroit. 

Charles.  Comme  as-tu  faict? 

Lambert.  Sitost  que  fusmes  rentrez  dedans, 
je  luy  dy  avoir  perdu  mon  chappeau  et  que  je  le 
voulois  aller  cbercher.  Là-dessus  je  sorty,  tirant 
l'huis  après  moy,  lequel  tout  bellement  je  fermay  à 
double  resort,  de  façon  qu'il  ne  peut  sortir  sans 
hurter.  Je  l'eusse  fait  du  commencement;  mais  il 
me  talonnoit  de  si  près  qu'il  ne  me  fut  jamais  pos- 
sible. 

Charles.  Voilà  un  bon  traict. 

Philippes.  Bon,  par  mon  ame! 

liAMBERT.  Ce  pendant  nous  ferons  nos  affaires. 

Philippes.  Mais ,  helas!  ce  ne  sera  pas  si  tost 
faict. 

Lambert.  Quel  danger? 

Philippes.  Quel?  Que  par  ta  trop  longue  de- 
meure Lazare  ne  s'aperçoive  de  ta  tromperie,  et 
qu'ainsi  noz  pensers  ne  demeurent  vains. 

Lambert.  N'ayez  crainte;  que  sçauroit-il faire? 

Philippes.  Tant,  helas!  que  ce  seroit  trop. 

Lambert.  Vous  avez  grand  peur.  Laisscz-moy 
faire,  et  entrons  seulement  dedans,  affin  que  les  voi- 
sins ne  puissent  entendre  ce  que  j'ay  envye  vous 
dire . 


ACTE  m. 

SCÈNE  I. 

Agnès,  servante  de  Lazare,  à  la  fenestre;  Loger, 
laquais  de  Lazare,  dehors. 

Agnès. 

n'y  a-il?  quoy?  qu'est-ce?  Jesçay  bien 
que  je  ne  suis  pas  sourde. 

Léger.  Si  je  ne  suis  aveugle,  je  ne 
voy  icy  personne. 
Agnès.  Héé  !  ne  l'ay-je  pas  bien  dict? 
Léger.  Ma  foy,  je  pensois  avoir  oy  luirter  à 
riiuis. 

Agnès.  Tu  me  croiras  uneaultre  fois. 
Léger.  Si  sçay-je  bien  pourtant  qu'on  aliurté. 
Agnès.  Je  scay  bien  que  non. 
Léger.  Et  je  sçay  bien  que  si. 
Agnès.  Qui  a-ce  esté? 

Léger.  Que  diable  sçay~je  ?  je  me  suis  hasté 
pource  que  je  pensois  que  ce  fust  le  maistre. 
Agnès.  Ne  sçais-tu  pas  bien  qu'il  a  la  clef? 
Léger.  Ne  la  peut-il  avoir  laissée? 
Agnès.  Non,  car  il  la  porte  toasjours  avecque 
soy. 

Léger.  Vous  dictes  vray  :  il  a  cesie  grande 
escarcelle  qui  resemble  quasi  la  gibecière  d'un 
fauconnier. 

Agnès.  Or  sus,  sus,  entre  en  la  maison  et  ferme 
la  porte 

Léger.  Mabonne  mère,faictes-moy  un  plaisir. 

Agnès.  Que  veux-tu? 

Léger.  Je  voudrois  bien,  pource  que  j'ay  un 
peu  affaire  icy  près,  que  m'attendissiez  un  tanti- 
net et  ne  fermassiez  la  porte  :  je  ne  feray  qu'aller 
et  venir. 

Agnès.  Sainct  Gy!  je  m'en  garderai  bien,  et 
ne  me  feras  pas  faire  ceste  folie. 

Léger.  Pourquoy? 

Agnès.  Pource  que  je  ne  veux  estre  trouvée 
dehors.  Je  sçay  bien  qu'il  m'a  dict 

Léger.  Jereviendray  tout  incontinent,  croyez- 
moy. 

Agnès.  Et  si  de  malheur  il  retournoit,  que 
seroit-ce? 

Léger.  Il  n'a  garde,  vrayment. 

Agnès.  Je  ne  sçay;  tant  y  a  que  je  ne  veux 
pas  estre  chassée  pour  tes  beaux  yeux  :  je  n'en 
feray  rien,  et,  si  tu  n'entre  vistement,  je  t'enfer- 
mcray  dehors. 

Léger.  Elle  est  assez  meschante  pour  faire  ce 
qu'elle  dict  ;  voilà  pas  pitié?  Non,  non,  par  dieu! 
l'on  ne  sçauroit  tirer  de  ceste  vieille  un  plaisir 
d'icy  là. 

Agnès.  Léger!  Léger! 

Léger.  Escoutez  l'enragée!  Que  se  puisse-elle 
trançonner  la  langue? 

Agnès.  Léger,  parla  croix  que  voilà,  situ 
t'en  vas,  je  te  fermeray  l'huis  au  nez  et  te  laisse- 

ray  conter  les  chevilles  :  je  ne  veux  cstre  tansée 
pour  l'amour  de  toy. 

Léger.  Or  sus,  sus!  je  a'ous  eu  quitte.  Ma 
foy,  vous  estes  autant  gracieuse  que  belle. 

Agnès  Et  tu  es  un  petit  affetté  qui  ne  vaut 
rien.  Cela  sied  bien ,  non  pas ,  à  un  tel  babouyn 
que  toy,  sortir  à  ceste  heure  dehors  ? 

Léger.  Vous  dites  vray,  ma  mère,  je  n'y  avois 
pas  pensé. 

Agnès.  Dieu  ayt  l'arae  de  l'ayeulle  de  ma  pre- 
mière maistresse  ;  mais  elle  me  disoit  tousjours 
qu'il  n'y  a  que  les  meschants  garnemens,  les  loups, 
les  chiens  et  les  crapaux  qui  courent  de  nuict. 

Léger.  Elle  disoit  vray,  la  bonne  dame. 

Agnès.  Après,  après,  retirons-nous  d'icy  vis- 
temeut  :  car,  si  le  sire  venoit,  ce  ne  seroit  pas  tout 
un. 


SCÈNE  II. 

Philippes^  Charles,  Lambert^  Claire,  Boniface. 

P  H  I  L  I  P  P  E  S  . 

r  sus  ,  ne  disois-je  pas  bien  que  ma  mère 

en   seroit  contente?  D'une  seule  chose 

elle  a  esté  marrie  :  que  je  neluy  ay  faict 

sçavoir  plustost.  Mais  où  est  Lambert? 

Charles.  Le  voilà,  que  Boniface  entretient. 

Philippes.  Ce  belistre  fust  mort  s'il  n'eust 

tout  sceu. 

IÎONIFACE.  Mon  Dieu!  que  voilà  un  plaisant 
compte  ! 

Lambert.  Tu  en  riras. 

Philippes.  Et  bien  !  hé  !  Boniface,  sera-ce  pas 
tantost  assez  causé?  Mais,  malheureuse,  que  fais-tu 
icy?  Par  mon  ame,  je  voy  bien  que  tu  gasteras 
tout. 

Claire.  Hu  u  u  u  !  que  sçay-je?  je  suis  demie 
folle. 

Philippes.  Je  t'en  croy.  Qu'as-tu  faict?  tu  me- 
nois  du  bruict. 

Claire.  Ce  furent  ces  meschantes  pantoufles. 

Philippes.  Je  te  l'aybien  dict,  coquine!  Que 
faisois-tu  ? 

Claire.  Si  tost  que  fustes  party,  pour  vous 
obeyr,  j'allay  soudain  cacher  la  chandelle  aux  pri- 
vez, et,  en  y  allant,  je  m'advisay  de  prcndi'e  mes 
pantoufles,  d'autant  que  j'avoy  froid  aux  pieds. 

Philippes.  Tu  me  veux  icy  conter  quelque 
meschanceté. 

Claire.  Meschanceté  est-elle  bien  ? 

Philippes.  Tay-toy,  ne  me  romp  plus  la  teste. 

Claire.  Ainsi,  m'en  retournant,  soit  pour  ce 
que  je  n'ay  guères  accoustumé  cheminer  à  veu- 
gletle,  ou  que  les  degrets  soient  malaisez 

Philippes.  Que  fis-tu? 

Claire.  Je  tresbuchay  tellement  qu'une  pan- 
touffle  m'eschappa  du  pied  ,  laquelle  pensant  re- 
cueillir, l'autre  me  tomba  je  ne  sçay  comment, 
de  façon  que  toutes  les  deux,  rouUans  par  les  de- 
grez,  firent  un  grand  bruict. 

Philippes.  Vous  semble-il  qu'elle  soit  quelque 
chose  qui  vaille  ? 

Claire.  Madame  vostreraère  estoit  lors  levée, 
pourceque  l'amarry  l'avoit  tourmentée  toute  nuict, 
laquelle,  oyant  ce  tintamarre  et  craignant  (ainsi 

qu'elle  m'a  dict)  que  ce  fussent  des  larrons,  de- 
scendit à  bas ,  où  elle  me  trouva  ainsi  vestue  que 
je  vous  attendois.  Quant  au  surplus,  vous  le  sçavez 
mieux  que  moy. 

PiliLiPPES.  Tu  es  une  gentille  morveuse  ! 

BOMFACE.  Voilà!  voilà!  elle  faict  des  siennes. 

Claire.  Regardez  un  petit  :  voy-tu,  si  je.... 

Philippes.  Paix!  paix!  Or  sus ,  Lambert, 
deslogeons. 

Lambert.  Vous  dictes  bien,  car  il  est  tantost 
temps  d'aller  eslargir  mon  prisonnier. 

Philippes.  Comme  la  mencras-tu  avec  luy  ? 

Lambert.  Ne  vous  en  souciez. 

Charles.  Laissez-le  faire,  et  soignons  seule- 
ment à  nous. 

Philippes.  Claire,  parleras-tu  bien? 

Claire.  Oy,  Monsieur. 

Philippes.  Escoute  :  va  au  logis,  etpren  bien 
garde  à  ce  que  tu  as  à  faire,  entens-tu?  que  tu  ne 
me  viennes  dire  après  :  Je  n'y  pensois  pas. 

Claire.  N'ayez  pœur  de  ce  costé-là. 

Philippes.  Que  deviendra  Boniface? 

Lambert.  Il  retournera  aussi  en  la  maison, 
d'où  il  ne  bougera ,  si  de  fortune  il  n'advenoit 
quelque  malencontrc. 

Philippes.  As-tu  bien  oy? 

Boniface.  Très  bien. 

Philippes.  Que  tu  ayes  l'œil  bien  ouvert , 
affin  que ,  si  on  a  besoin  de  toy,  tu  nous  viennes 
incontinent  secourir. 

Boniface.  Que  servent  tant  de  propos?  Me 
cognoissez-vous  pas  ? 

Philippes.  Or  sus  donc,  allez.  Claire,  des- 
loge. 

BoNiFACE.  Marchez,  Tespousée.  Mon  Dieu! 
que  tu  fais  bien  le  pois  verreux. 

Lambert  Laissez-les  aller.  Escoutez ,  mon 
maistre  ,  ce  n'est  pas  tout,  il  faucha  que  faciez 
bonne  mine,  pource  que  j'ay  délibéré  vous  faire 
croire  qu'il  est  mon  frère. 

Charles.  Comme  veux-tu  que  je  face? 

Lambert.  Que  respondiez  à  propos  à  ce  que 
je  diray. 

Philippes.  0  le  plaisir!  je  ne  désire  qu'oyr 
et  veoir  ce  passetemps. 

Lambert  .  Il  est  aisé  ;  il  ne  vous  faut  que  cacher 
en  un  coin  ou  en  quelque  porche. 

Philippes.  C'est  bien  advisé ,  je  le  feray.  Je 
crève  d'allégresse,  et  me  semble  qu'une  heure  me 
dure  un  an,  tant  il  me  tarde  oyr  leur  devis.  Qui 
eust  jamais  pensé  que  ce  vieillard,  qui  a  tousjours 
vescu  en  bonne  estime  et  réputation,  vaincu  par 
les  fausses  persuasions  d'un  meschant  serviteur, 
et  sans  avoir  esgard  à  son  honneur,  se  fust  tant 
sottement  jette  en  ce  bourbier?  Peut-il  si  légère- 
ment croire  qu'une  fdle  honnestc,  bien  née,  sage, 
de  bonne  maison  et  d'honorables  et  vertueux  pa- 
rens,  encoure  si  aisément  en  un  tel  vitupère? 
Mais  quoy  !  voyons-nous  pas  tous  les  jours  com- 
bien peult  la  jalousie,  principalement  es  espris 
de  ceux  lesquels,  ou  pour  estre  trop  chargez 
d'ans,  ou  par  deffaut  de  nature,  ne  peuvent  plaire 
a  leurs  femmes?  Quelle  merveille  ,  puis  qu'il  ad- 
jouste  entière  foy  aux  bourdes  de  ce  meschant 
Lambert?  Et  puis  fiez- vous  aux  serviteurs  !  Mais, 
par  ma  conscience  !  cela  est  bien  deu  à  ce  vieil 
resveur,  qui,  courbant  l'eschine  sous  le  faix  de 
l'aage ,  ne  cherche  plus  qu'à  marchander  au  fos- 
T.  V.  22 

soyeur  la  longueiu'  de  son  tombeau  ,  neantmoins 
se  veult  marier.  Mais  les  voicy  qui  viennent  ;  il  me 
fault  retirer  et  mettre  en  lieu  où,  sans  estre  veu , 
je  puisse  veoir  et  entendre  tout. 


SCÈNE  III. 
Lambert,  Lazare,  Philippes. 

Lambert. 

|0yez,  sire  Lazare  :  mon  chapeau  estoiten 
,ceste  place  :  il  vinrent  de  ce  costé  là,  et 

(l'un 

Lazare.  Tu  me  devois  achever  ce 
conte  au  logis,  puis  que  j'y  ay  tant  esté,  et  me  dire 
comme  tu  m'enfermas. 

Lambert.  Je  vous  le  diray.  Je  sorty,  comme 
avez  entendu,  pour  recouvrer  mon  chapeau,  et, 
tirant  l'huis  après  moy,  il  se  ferma  sans  y  penser, 
de  telle  façon  qu'on  ne  le  pouvoit  ouvrir  sans 
clef. 

Lazare.  Cependant  j'ay  enduré  une  telle  froi- 
dure aux  pieds  que  je  m'en  sentiray  à  jamais. 

Lambert.  Helas  !  et  moy  !  je  pensay  bien  mou- 
rir d'un  autre  costé. 

Philippes.  Que  dict-il  là  de  mourir? 

Lazare.  Aussi  tu  voulus  sortir  trop  tost. 

Lambert.  Il  est  vray;  mais  ils  me  prindrent 
pour  un  autre,  et,  comme  je  vous  ay  dict,  venans 
tous  deux  de  là  bas,  l'un  se  présenta  à  moy,  et 
l'autre,  voyant  l'huis  ouvert,  s'avança  et  me  vint 
fermer  le  passage. 

Philippes.  Il  en  sçait,  il  luy  en  baille  d'une. 

Lambert.  Et,  ayant  rais  la  main  à  l'espée,  me 
tira  soudain  un  grand  fendant  sur  la  teste;  mais 
Dieu  voulut  que  l'espée  tourna  en  sa  main,  au- 
trement il  m'eust  fendu  jusques  aux  oreilles. 

Lazare.  0  Jésus  !  regardez  en  quoy  consiste  la 
vie  de  l'homme. 

Lambert.  Estonné  de  ce  coup,  je  couru  in- 
continent pour  me  sauver  en  la  maison;  mais, 
trouvant  cet  autre  à  la  defFense  du  passage,  je  re- 
brossay  chemin  tant  que  jambes  me  peurent  por- 
ter. Toutesfois,  en  fuyant,  il  me  jeta  un  tel  l'evers 
que  je  pensois  estre  mort. 

Lazare.  Of!  et  s'il  t'eust  couppé  en  deux? 

Lambert.  Je  n'eusse  plus  eu  de  jambes. 

Philippes.  Escoutez  la  belle  bourde  ! 

Lazare.  Dieu  seul  t'a  aidé;  retournes-y  une 
autre  fois  ! 

Lambert.  C'estoitleplus  beau  coup  dontonoyt 
jamais  parler  :  car  l'espée,  ayant  gauchy,  vint  à 
donner  contre  le  coing  d'une  muraille,  laquelle, 
jaçoit  qu'elle  fust  d'une  dure  pierre  de  taille,  si  ne 
peut-elle  estre  si  forte  qu'un  grand  quartier  n'en 
fust  abbatu.  Quant  je  vy  ce  coup,  et  moy  de  ga- 
lopper  ;  il  ne  falloit  pas  chercher  mes  pieds  en  un 
boisseau  :  je  pense  que,  devant  qu'il  eust  retiré  son 
espée,  j'estois  desjà  à  la  porte  Sainct-Jacques. 

Philippes.  Je  commance  à  l'entendre. 

Lazare.  Je  croy  que  tu  ne  regardois  pas  der- 
rière toy. 

Lambert.  Sainct  Jan,  non  !  Tu  Dieu!  il  m'es- 
toit  tousjours  advis  qu'ils  me  lardoient  les  fesses  à 
grand  coups  de  poignard. 

Lazare.  Tant  y  a  qu'il  n'estoit  lors  temps  de 
t'amuser. 

Lambert.  Quant  je  fu  bien  loin,  je  m'arres- 
tay,  et,  ne  voyant  personne  à  ma  suyte,  je  m'as- 
suray aucunement;  en  fin,  me  souvenant  de  vous, 
je  pensay  mourir  de  regret,  qui  fut  cause  que  je 
delibei'ay,  quoy  qu'il  en  peust  advenir,  retourner, 
aymant  mieux  tomber  entre  leurs  mains  que  de 
vous  laisser  occasion  de  vous  plaindre  de  moy. 

Lazare.  Tu  ne  pensois  pas  m'avoir  enfermé? 

Lambert.  Mafoy  non,  et,  si  je  l'eusse  sçeu,  je 
n'eusse  si  lost  retourné. 

Lazare.  Tu  m'eusse  bien  accoustré  ! 

Lambert.  Patience  !  par  mon  ame,  i!s  me  bail- 
lèrent bien  la  course.  Mais  Dieu  soit  loué,  puisque 
nous  sommes  icy  sains  et  sauves  ! 

Lazare.  Or  sus,  sus,  c'est  assez  !  va  où  tu  sçais. 

Philippes.  0  la  gentille  invention  !  est-il  pos- 
sible en  imaginer  une  meilleure? 

Lambert.  Sire  Lazare,  escoutez  :  gardez- vous 
bien  de  trop  parler. 

Lazare.  Ne  t'en  donne  point  de  peine. 

Lambert.  Pource  que  de  moy-mesme  je  feray 
tout  ce  qu'il  faudra  :  ce  sera  assez  que  sachez  bien 
aproprier  deux  ou  trois  mots. 

Lazare.  Va  donc,  à  la  bonne  heure. 

Lambert.  Ne  vous  eslognez  pas  trop  de  la 
porte. 

Lazare.  Je  t'enten  bien.  Je  crain  que  la  fin 
de  tout  cecy  ne  m'apporte  quelque  malencontre. 
Je  ne  suis  pas  trop  bien  chaussé,  et,  qui  est  le  prin- 
cipal, ma  teste  n'est  guères  bien  couverte  de  ce 
meschant  bonnet,  qui  est  percé  à  jour  de  tous  cos- 
tez.  Si  me  faut-il  toutesfois  attendre  jusques  au 
bout  :  lafeste  n'est  pour  durer  longuement;  puis, 
quand  j'auray  tout  veu  et  oy,  et  que  je  seray  as- 


Le  Morfondu,  Comédie.       34i 

seuré  de  leur  beau  mesnage,  je  m'en  retourneray 
très  bien  en  mon  logis.  Mais  je  ne  puis  bien  croire 
ces  choses,  et,  si  je  ne  les  voy  avec  ces  deux  yeux, 
j'en  seray  tousjours  en  doute.  Oh  !  st  !  les  voicy  qui 
sortent;  si  je  ne  me  trompe,  Charles  marche  le 
premier. 


SCÈNE  IIII. 
Lambert^  Charles ^  Lazare ^  PJiilippes. 

Lambert. 

on  maistre ,  voicy  mon  frère ,  dont  je 
vous  ay  parlé  au  paravant. 

Charles.  Que  ne  Tas-tu  envoyé 
coucher?  Tu  monstres  bien  que  tu  n'en 
fais  pas  grand  conte.  Y  a-il  long-temps  qu'il  est 
arrivé? 

Lambert.  Ce  soir,  bien  tard. 

Charles.  Bon  homme,  as-tu  souppé? 

Lazare.  Oy,  Monsieur. 

Lambert.  Je  l'ay  faict  soupper   de   bonne 
heure. 

Charles.  Que  ne  le  fais-tu  couvrir?  il  est 
morfondu.  Oy-tu  pas  comme  il  parle? 

Lambert.  Il  est  ainsi  enroué  de  nature. 

Charles.  Or  bien,  bien,  allons. 

Lambert.  Patience,  nous  avons  bon  loisir. 

Charles.  Après?  veux-tu  point  envoyer  cou- 
cher cest  homme  ? 

Lambert.  Non,  car  je  pense  qu'il  ne  sera  mau- 
vais qu'il  demeure  avecques  nous,  d'autant  que , 

s'il  nous  survenoit  quelque  fascherie,  il  nous 
pouiToit  ayder. 

Charles.  N'y  a-il  point  de  danger? 

Lambert.  Aucun,  aucun  :  car  demain,  de  grand 
matin  ,  je  le  r'envoiray  au  pays,  d'où  peut-estre 
il  ne  leviendra  jamais.  Je  l'ay  f'aict  attendre  ex- 
prez,  pour  nostre  plus  grande  seureté. 

Charles.  Tu  as  bien  faict;  allons  donc  viste. 

Lambert.  Cheminez  devant,  et  vous,  suyvez- 
moy. 

Philippes.  Mais  qu'est-ce-cy ?  Est-il  possible 
que  ce  soit  le  Lazare? 

Charles.  Lambert,  retires-toy  un  peu  à  quar- 
tier avec  ton  frère,  afin  que,  s'iladvenoit  quelque 
chose,  chacun  se  mist  en  devoir. 

Lambert.  Comme  si  je  ne  sçavois  que  j'ay  à 
faire  ! 

Charles.  C'est  assez. 

Lambert.  Vous  estes  trop  près,  reculez-vous 
un  petit  plus  loin. 

Lazare.  Puis  que  j'y  suis,  je  veux  tout  veoir 
à  mon  aise;  je  suis  bien. 

Lambert.  Tenez-vous  y  donc.  Mais  quel  dan- 
ger quand  elle  vous  veri'oit?  Aprochez-vous  un 
peu  plus  avant. 

Lazare.  Je  suis  bien,  te  dis-je! 

Charles.  Batt. 

Lambert.  Mot!  escoutez  :  il  a  donné  le  signe. 

Charles.  Batt,  batt. 

Lambert.  Elle  adesjà  ouvert.  Regardez  bien. 

SCÈNE  V. 
Charles  ^  Claire^  Lambert^  Lazare^  Philippes. 

Charles. 
\imour,  vous  soyez  la  très  bien  trouvée. 
Claire.  Et  vous  le  très  bien  venu, 
ô  seul  soustien  de  ma  vie  ! 
Lazare.  Ah  Christ! 

Lambert.  Vray  Dieu!  parlez  bas. 

Philippes.  Bon,  bon. 

Lazare.  C'est  elle,  c'est  elle  sans  autre.  Jen'en 
veux  plus  ,  si,  je  n'en  veux  plus.  Ha  Lucresse  ! 

Lambert.  Taisez-vous,  taisez-vous,  Lazare. 
Jésus!  parlez  bas. 

Charles.  Ferme  la  porte. 

Claire.  Voulez-vous  qu'allions  en  vostre  logis  ? 

Charles.  Oy,  mon  cœur,  s'il  vous  plaist. 

Claire.  Boniface!  Boniface! 

Boniface.  Ma  dame  ! 

Claire.  Ne  bouge  d'icy-bas,  enten-tu?  et  tien 
tousjours  la  porte  fermée. 

Lambert.  Âh  misérable!  ce  pendart  la  tient 
par  la  main. 

Claire.  Et  veille  jusques  à  ce  que  je  sois  de 
retour,  afin  que,  sitost  qu'entendras  hurter  contre 
la  porte  ,  tu  ouvres  incontinent. 

Boniface.  Vous  plaist-il  autre  chose,  Madame? 

Claire.  Non,  fay  cela  et  le  fay  bien. 

Lazare.  Ce  sera  bien  faict  à  toy. 

Lambert.  Mon  Dieu!  Lazai'e,  vous  sçauriez 
vous  taire  ! 

Charles.  Entrez,  mon  cœur. 

Claire.  Qui  sont  ces  gens-là? 
Charles.  C'est  Lambert  et  son  frère. 
Claire.  A  la  bonne  heure. 
Philippes.  On  ne  sçauroit  mieux  désirer. 
Lazare.  Mais  à  ta  malencontre  ! 
Lambert.  Stt,  helas  !    * 
Claire.  0  Lambert!  mon  mignon!  comme 

o 

te  portes-tu? 

Lambert.  A  vous  servir,  ma  dame.  (Mon 
maistre,  faictes  semblant  me  dire  quelque  chose 
en  l'oreille.) 

Charles.  Laisse  faire.  Sus  donc  ,  ma  douce 
espérance,  allons. 

Claire.  Allons,  mon  amy,  où  il  vous  plaira. 

Lambert.  Que  vous  en  semble? 

Lazare.  Rien  qui  vaille. 

Charles.  Hé!  Lambert! 

Lambert.  Atlendez-moy  icy.  Que  vous  plaict- 
il ,  Monsieur  ? 

Charles.  Vieu  çà,  cscoute.   As- tu  entendu? 

Lambert.  Fort  bien,  je  ne  failliray  pas.  Tant 
y  a,  Lazare;  vous  voyez? 

Lazare.  J'en  ay  trop  veu  et  oy.  Qu'au  diable 
soient  les  femmes  et  qui  les  ayme  de  ceste  sorte  ! 

Lambert.  Regardez  !  les  voilà  qui  entrent. 
Of  !  il  l'a  baisée  un  bon  coup,  pourtant. 

Lazare.  La  vilaine  ! 

Lambert.  Ah!  sire  Lazare,  où  est  maintenant 
la  chasteté  ! 

Philippe.  Il  l'a  desjà  avallée. 

Lazare.  En  ma  présence!  à  ma  barbe!  mort! 
par  la...  Si  ne  m'attacheront-ils  pas  ces  cornes, 
car  le  jour  ne  se  monstrera  plustost  que  j'iray 
trouver  Joachim  et  luy  quitteray  sa  fdle. 

Lambert.  Vous  ferez  ce  qu'il  vous  plaira, 
mais  pour  le  moins  que  je  n'y  sois  point  meslé. 

Lazare.  A.ussi  ne  seras-tu.  Tay-toy. 

Lambert.  Et  si  on  vous  demande  pourquoy? 

Lazare.  Je  respondray  comme  les  femmes, 
pource  que  je  le  veux  ,  pource  que  je  ne  le  veux 
pas.  Comment  !  s'il  me  donnoit  tout  Paris  pour 
l'espouser,  je  n'en  voudrois  point. 

Lambert.  Sachez-m'en  gré  au  moins,  car  vous 
en  estiez  coiffé. 

Lazare.  Il  est  vray,  mais  qui  l'eust  jamais 
creu  ?  car,  à  la  veoir,  il  sembloit  que  ce  fust  la 
mesme  dévotion. 

Lambert.  Il  n'est  pire  eau  que  celle  qui  dort. 

Lazare.  Or  bien,  Dieu  soit  loué  !  j'ay  veu  et 
trouvé  ce  que  je  ne  voulois  ny  veoir  ny  trouver , 
dont  je  ne  suis  trop  marry,  pour  ne  souiller  ma 
maison  de  ceste  villenie.  Mais  encor,  Lambert, 
penses-tu  que  si  je  Tespousois  elle  abandonnas! 
ceste  meschante  vie? 

Lambert.  Non  ,  je  ne  le  pense  pas ,  et  croy 
qu'elle  en  feroit  encores  pis. 

Philippe.  Cela  est  sans  doute. 

Lazare.  Si  n'auroit-elle  pas  ces  commoditez 
avecques  moy,  ny  le  bon  temps  qu'elle  prend.  Je 
sçay  bien  comme  je  traitte  ma  niepce.  Regarde  un 
peu  ,  la  vys-tu  jamais  ou  à  la  porte  ,  ou  à  la  fe- 
iiestre  ,  ou  sortir  dehors,  sinon  aux  dimanches  et 
jours  de  feste,  pour  aller  oyr  une  petite  messe  ? 
Encore  est-elle  tousjours  de  retour  devant  soleil 
levé. 

Lambert.  Les  femmes  ne  se  laissent  pourtant 
aujourd'huy  manier  de  ceste  façon.  Priez  Dieu 
que  vostre  niepce  ne  face  pis.  Qui  l'empescheroit 

maintenant  de  faire  comme  ceste-cy  ?  Peut-eslre 
que  devant  qu'il  soit  jour  elle  fera... 

Lazare.  Quoy? 

Lambert.  Ce  que  font  les  autres,  un  pertuis 
dedans  un  trou. 

Lazare.  C'est  bien  rencontré!  j'ay  laissé  ma 
servante  en  la  salle  et  mon  laquais  à  la  porte  de 
sa  chambre,  qui  est  bien  fermée,  lesquels,  je  m'as- 
seure,  feront  bonne  sentinelle  jusqu'à  mon  retour. 

Lambert.  S'ils  s'endorment ,  de  fortune,  pour- 
ra-elle pas  sortir? 

Lazare.  Aucunement,  car  je  porte  la  clef  en 
mon  escarcelle. 

Lambert.  J'en  suis  tresaise;  or  gardez-la  bien, 
car  vous  voyez  comme  il  en  prend  à  ceux  qui  n'y 
prennent  garde. 

Lazare.  Aussi  fay-je,  et  assez  soigneusement. 
Je  cognoy  ma  servante  pour  par  plus  de  mille  fois 
avoir  esprouvé  sa  fidélité  ,  et  quant  au  laquais, 
encor  qu'il  soit  un  peu  actif  et  remuant ,  si  pen- 
say-je  qu'il  n'y  a  point  de  malice. 

Lambert.  Vous  cognoissez  les  asnes  au  bast. 
Il  est  le  plus  vicieux  du  monde  :  je  sçay  coml)ien 
il  est  mescbant. 

Lazare.  Que  dis-tu? 

Lambert.  Je  dy  qu'estes  tresheureux  en  ser- 
viteurs, et  qu'il  vous  les  faut  bien  entretenir. 

Lazare.  Aussi  fay-je.  Mais  laissons  ce  propos 
et  me  vien  rendre  mes  vestemens  ;  je  me  veux 
aller  revestiv...  bu. ..bu...  bu...,carje  commance 
à  avoir  froid. 

Lambert.  Vous  tremblez. 

Lazare.  Je  t'en  croy;  penses-tu  que  je  sois 
accoustumé  aux  froidures  comme  toy,  qui  ne  fais 

que  le  cerf  veiller  trois  ou  quatre  nuicts  d'arrache- 
pied. 

Lambert.  Que  ferons  nous ,  car  il  est  impossi- 
ble entrer  maintenant  au  logis? 

Lazare.  Que  dis-tu? 

Lambert.  Je  dj  que  monmaistre,  pour  se 
donner  du  plaisir,  est  couché  avec  Lucresse,  et 
que  ne  sçauriez  avoir  voz  abillements  que  dix 
heures  ne  soient  sonnées. 

Lazare.  Comment!  Bu...  bu... bu...  Je  seray 
mort  de  froid  autant  de  fois. 

Lambert.  Que  voulez-vous  que  j'y  face? 

Lazare.  Que  tu  ailles  là  et  faces  semblant 
chercher  quelque  chose.  Ils  sont  sur  le  coffre  près 
la  couchette.  Mais,  helas  !  si  Charles  lesavoit  veuz, 
nous  serions  perduz. 

Lambert.  Cestbien  rencontré!  il  a,  par  Dieu! 
bien  autre  chose  en  la  teste  que  s'amuser  à  des 
accoustremens  ! 

Lazare.  Va-y  donc,  je  te  prie...  Bu...  bu... 
bu...  Je  suis  plus  roide  qu'un  glaçon. 

Philippe.  Je  pense  qu'il  tremble. 

Lambert.  Dieu  m'en  garde!  Vistes-vous  pas 
qu'il  me  parloit  en  l'oreille  ? 

Lazare.  Oy. 

Lambert.  Il  me  commandoit  lors  que  je  n'en- 
trasse en  la  chambre  ny  mesme  en  la  maison  que 
trois  heures  ne  fussent  sonnées. 

Lazare.  Etquoy  !  veux-tu  qu'ainsi  abillé  à  la 
légère  je  demeure  encores  icy  deux  heures  ainsi 
au  serain?...  Bu...  bu...  bu...  bu...  bu...  Helas! 

Lambert.  Que  la  fortune  nous  en  veult  bien  ! 
Voicy  grand  cas;  jamais  il  ne  leur  avoit  prins  en- 
vye  venir  céans  qu'à  ce  soir. 

Lazare.  Où  se  voyoicnt-ils  les  autres  fois? 

Lambert.  Eu  la  maison  de  la  fille. 

Lazare.  Au  moins,  si  j'avois  ma  gibecière,  je 
m'en  irois  A'istement  chez  moy  ;  et ,  criant  dès  la 
porte  que  chacun  s'allast  coucher,  je  ferois  estein- 
dre  la  chandelle,  puis  m'irois  mettre  chaudement 
entre  deux  beaux  draps.  Dy  aller  hurter  en  cet 
accoustrement,  je  ne  le  feray  jamais,  pour  ne  leur 
donner  mauvais  exemple,  joint  que  j'aurois  beau 
conter  les  chevilles,  ilz  ne  m'ouvriroient  pas. 

Lambert.  J'en  suis  marry,  mais  je  n'y  sçaurois 
que  faire. 

Lazare.  Lambert,  regarde,  trouve  moyen  que 
je  me  puisse  chauffer  ou  coucher  quelque  part, 
sinon  j'iray  désespéré  demander  mes  habitz.  Bu... 
bu...  bu...  bu... 

Lambert.  Helas!  avez- vous  si  peu  de  consi- 
dération que  me  vouliez  ruyner  et  vous  scanda- 
Lzer  tout  à  un  coup? 

Lazare.  Veux-tu...  bu...  bu...  bou...  que  je 
meure  icy  de  froid? 

Lambert.  0  !  chétif  que  je  suis,  helas  ! 

Lazare.  C'est  moy  qui  a  occasion  de  me  plain- 
dre, car  je  suis  gelé.  Bu...  bu...  bu... bu... bu... 

Lambert.  Courage,  sire  Lazare,  rejouissez- 
vous,  je  me  vien  de  souvenir  qu'il  y  a  moyen.... 

Lazare.  Moyen  quoy? 

Lambert.  De  vous  faire  chauifer  ou  coucher. 

Lazare.  Dieu  t'en  vueille  oyr  ! 

Lambert.  Oystes-vous  pas  ce  que  Lucresse 
dict  a  Boniface? 

Lazare.  Oy. 

Lambert.  Ainsi  il  est  donc  attendant  en  bas. 
Or,jeheurteraytoutbelIementà  la  porte,  queil  ne 

m'oseroit  refuser,  pource  qu'il  sçait  (  comme  vous 
sçavez)  que  je  suis  le  dabo.  Adonc  je  luy  diray 
qu'estes  mon  frère  ,  et  le  priray  qu'attendant  les 
dix  heures,  il  nous  baille  la  collation  d'une  bour- 
rée, ou  vous  preste  quelquelict  pour  vous  reposer, 

Lazare.  C'est  bien  advisé.  Mon  Dieu!  qu'at- 
tendons-nous ?  Heurte  donc,  je  te  prie,  Lambert, 
despesche.  Jésus!  que  j'ay  grand  froid!  Bu... 
bu...  bu...  Voilà  l'huys. 

Lambert.  J'y  vas,  patience.  Tic,  tac,  toc. 

Lazare.  Je  pense  que,  si  ces  haillons  estoient 
de  papier,  qu'ils  me  tiendroient  encor  plus  chau- 
dement. 


SCÈNE  VI. 
Boniface,  Lambert^  Lazare^  Philippcs. 

BONIFACE. 

ui  va  là? 

Lambert.  Boniface,  vien  çà,  un  peu 
.  de  passetemps  ;  respon-moy  seulement  à 
propos,  et  me  luy  en  donne  comme  il  le 
mente. 

Boniface.  Laisse-moy faire.  Et  quoy,  Lam- 
bert, est-il  heure  de  r'amener  le  porc  au  tect? 
Lazare.  Tes  ordes  fièvres  quartaines! 
Lambert.  Boniface,   parle  un  peu  plus  hon- 
nestement  ;  ta  langue  ne  cessera  jamais  de  mal 
dire. 

Boniface.   Ha  !  ha  !  ha  !  pardonne-moy  ,  je 
n'avois  pas  veu  cet  homme  de  bien.  Qui  est-il? 
Lambert.  C'est  mon  frère. 

Philippes.  0  pauvre  homme  !  tu  te  fais  la 
proye  des  serviteurs. 

BoNlFACE.  Et  pourquoy  le  mènes-tu  mainte- 
nant avectoy ? 

Lambert.  Pour  nous  tenir  compagnie. 

BoiNiFACE.  Que  craint  Charles  ?  a-il  peur  que 
Lazare  la  luy  vienne  oster?  Ce  ne  sera  pas  pour 
meshuy,et  puis  ilTcspousera  demain,  dont  je  suis 
bien  ayse,  d'autant  que  je  n'auray  plus  tant  de 
mauvaises  nuicts. 

Lambert.  Estime  que  je  le  désire  aussi,  pour 
ce  que  je  n'ay  moins  de  peines  que  toy. 

BoMFACE.  Lazare  doibt  bien  remercier  Dieu  de 
ce  que  Charles  luy  trace  le  chemin. 

Lazare.  Ta  malepeste! 

BoNiFACE.  Car  son  coursier,  estant  gaillard  et 
jeune ,  luy  ouvrira  tellement  le  passage ,  qu'il 
le  pourra  suyvre  à  son  ayse  avec  sa  meschante  et 
rétive  haridelle  qui  choppe  à  tous  coups. 

Lazare.  Tu  en  as  menty  par  la  gorge! 

BoNiFACE.  Joint  que ,  si  ces  vieilles  rosses  ne 
trouvent  la  voye  large ,  plaine  et  battue,  il 
n'est  possible  les  faire  aller,  car  ou  elles  bron- 
chent ou  elles  reculent ,  de  façon  que  c'est  une 
mort  que  de  les  chevaucher. 

Lambert.  Ce  n'est  pas  l'advantage  de  ceux 
qui  montent  dessus. 

BoNiFACE.  J'aymerois  aussi  beaucoup  mieux 
aller  à  pied  et  les  mener  en  main. 

Lambert.  Il  est  cent  fois  meilleur.  Mais  lais- 
sons cela.  Sçais-tu  de  quoy  je  te  voudrois  prier? 

BOMFACE.  Non. 

Lambert.  Que  tu  logeasse  un  peu  mon  frère 
à  couvert. 

BONIFACE.  Qu'il  faict  bonne  contenance  !  il 
semble  qu'il  ayt  un  eschalas  ficbé  au  cul.  Tu  n'as 
guèies  de  discrétion,  quand  j'y  pense,  de  l'amener 
si  mal  vestu  à  ces  froidures. 

Lazare.  Bu...  bu...  bou... 

BoMFACE.  Vois-tu  pas  comme  il  tremble?  Par 
ma  foy,  il  m'est  advis  qu'il  est  l'ambassadeur  des 
gelées. 

Lamdert.  Si  tu  veux  gaigner  les  œuvres  de 
miséricorde  ,  fais-le  un  peu  chauffer. 

Boniface.  Mais  voyez,  diriez-vous  pas  que 
c'est  une  y  mage? 

Lambert.  Fay-moy  ce  plaisir,  je  te  prie  ,  ou 
de  luy  allumer  un  peu  de  feu ,  ou  le  faire  chau- 
dement coucher  en  quelque  lict. 

Boniface.  Ha!  ha!  ha!  ha! 

Lambert.  Qu'as-tu  à  rire?  que  regardes-tu 
tant?  L'as-tu  veu  autresfois? 

Boniface.  Je  ne  sçay  si  cestuy-cy  est  vérita- 
blement un  homme. 

Lambert.  Que  diable  !  aurois-tu  bienoppinion 
qu'il  fust  contrefaict? 

Boniface.  Ha!  ha!  ha!  ha!  je  pense  que  tu 
as  vestu  un  espouventail  de  chenevières  ;  je  veux 
voir. 

Lazare.  Tu  as  bon  temps ,  eh  ! 

Boniface.  C'est  quelque  animal  de  chair, 
puis  qu'il  parle. 

Lazare.  Quoy  !  penserois-tu  que  je  fusse  de 
vieux  drappeaux  par  le  corps? 

Boniface.  Oyez  quelle  voix!  Diriez-vous  pas 
qu'elle  sort  des  limbes  ?  Neantmoins  il  faict  du 
Bolaud. 

Lazare.  S'il  escheoit,  je  te  donnerois  bien 
encores... 

BoMFACE.  Vertugoy  !  il  entre  en  colère  !  Dieu 
me  soit  en  ayde  !  0  la  belle  représentation  d'un 
brave  homme  ! 

Lambert,  Boniface,  tu  as  tort,  je  ne  me  vou- 
droy  pas  ainsi  mocquer  de  tes  parens. 

BoMFACE.  Contemplez  sa  barbe,  diriez-vous 
pas  qu'elle  est  collée  contre  son  menton? 

Lambert.  Or  sus,  quand  j'en  auray  bien  en- 
duré ,  je  seray  contraint  me  fasclier.  Tay-toy, 
qu'à  la  fin  il  n'y  ayt  de  l'ordure  !  C'est  trop 
causé. 

Lazare.  Il  ne  demande  autre  chose  sinon 
que  je  luy  rompe  la  teste. 

Lambert.  Ne  vous  en  ebaissez  ,  Jean  :  il  est 
des  copieux  de  la  flesche,  qui  ne  font  que  se  gab- 
ber  d'autruy. 

BOMFACE.  Il  a  donc  nom  Jean? 

Lambert.  Oy,  il  s'appelle  Jean. 

Boniface.  Jean,  pardonnez-moy,  je  pensois 
que  fussiez  homme  de  raillerie  ;  je  me  jouois  avec- 
ques  vous  comme  je  fay  ordinairement  avec  vos- 
tre  frère,  Jean. 

Lazare.  Je  ne  m'en  esbahy  plus,  puis  que  tu 
es  Angevin.  Toutesfois  tu  devois  avoir  quelque 
respect ,  si  non  à  ma  personne  ,  pour  le  moins  à 
mon  aage. 

Boniface.  Ma  foy,  Jean,  je  suis  marry  d'a- 
voir usé  envers  vous  de  tant  de  privante. 

Lambert  C'est  assez  dict ,  il  faut  que  tu  le 
recompenses  d'autre  chose  que  de  parolles. 

Boniface.  Je  ne  puis  maintenant  luy  allumer 

du  feu,  pource  que  je  ne  veux  pas  faire  du  bruict, 
crainte  d'esveiller  personne;  mais  je  le  mettray 
bien  en  un  bon  lict,  et  le  couvriray  à  l'advenant. 

Lambert.  C'est  assez. 

BoMFACE.  Fav-le  venir. 

Lazare.  Me  voicy.  0  Dieu!  bu!  bu!  allons 
tosl. 

Lambert.  Escoutez,  n'en  bougez  jusques  à 
mon  retour,  entendez-vous  ? 

Lazare.  Oy,  oy.  Bu!  bu!  bou! 

BONIFACE.  Entrez  donc. 

Lambert.  Les  affaires  commencent  par  ordre 
à  bien  succéder  ;  je  vous  sçay  dire  qu'il  est  logé,  et 
frescliement. 

Philippes.  Puisque  Lazare  est  party,  qui  em- 
pesclie  que  je  ne  ne  me  monstre?  Hé  Lambert! 
Par  mon  ame  !  vous  l'avez  bien  accoustré. 

Lambert.  Mon  Dieu!  je  vous  cbercliois.  Et 
bien  !  avez-vous  tout  veu? 

Philippes.  Oy,  mais  je  ne  vous  ay  guères 
bien  entendu. 

Lambert.  C'estoit  un  passctemps  de  ce  que  ce 
meschant  Boniface  luy  a  dict. 

Philippes.  Je  scay  que  le  gallant  a  eu  une 
fort  plaisante  nuictée. 

Lambert.  Parlez  bas,  il  n'est  encores  guères 
loin. 

Philippes.  Laissons-les  aller,  et  contons  un 
peu  de  mes  affaires.    Qu'en   dis-tu  ,  irons-nous  ? 

Lambert.  Il  n'est  pas  temps  ;  mais  voicy  desjà 
Boniface  qui  revient. 

Philippes.  Et  bien  !  qu'as-tu faict  de  Lazare? 

Boniface.  Je  l'ay  logé  en  vostre  chambre. 

Philippes.  Comment? 


354  Larivey. 

BONIFACE.  Of ,  ponice  que  vous  n'en  sçavez 
lien,  il  est  demy-moit  de  froid. 

Philippes.  Il  m'estoit  bien  advis  que  je  le 
voyois  l)icn  trembler.  Il  ne  luy  falloit  ([uecela,  le 
pauvre  homme,  pour  racliever  de  peindre!  Il  est 
fort  mal  vestu  ,  et  si  vieil  et  caduc  qu'il  n'a  pas 
grande  chaleur  en  soy,  qui  me  faict  croire  que 
l'amour  sera  sorty  de  son  corps,  la  jalousie  de  sa 
teste.  Qu'ainsi  en  puisse-il  prendre  à  ces  vieux 
radotez  qui  cherchent  les  jeunes  femmes! 

BoNiFACE.  Je  Tay  tant  couvert  qu'une  char- 
rette ne  sçauroit  porter  ce  que  j'ay  laissé  sur  luy. 

Philippes.  Il  est  donc  couché'' 

BoNiFACE.  Oy,  mais  tout  vestu,  ayant  seule- 
ment osté  ses  souliers. 

Philippes.  Quand  sortira-il? 

Lambert.  Quand  nous  aurons  fairt. 

Philippes.  Il  est  donc  temps  penser  à  nous. 

Lambert.  Allons  en  nostre  logis  ;  là  je  vous 
enseigneray  ce  qu'avez  à  faiie. 

Philippes.  Remue-toy,  va  ,  ouvre  la  porte. 

Lambert.  Entrez  vistement;  passe,  Boniface. 


ACTE  Illl. 

SCÈNE  I. 

Leg-er,  seul. 

'ay  beau  regarder,  je  ne  voi  ici  ame  vi- 
\  vante.  Par  la  mort  de  Pilate  !  il  me  tarde 
Itant  que  cecy  se  face,   que  je  ne  puis 
-w  -i^»-'  pciser  que  jamais  il  sorte  à  eflect.  Lam- 
bert m'a  mille  et  mille  fois  prié  et  reprié  luy  tenir 

promesse  et  que  je  toucherois  deniers,  ce  que  j'ay 
creu,  et,  de  taict,  ayant  ceste  apressoiipée  vcu  le 
vieillard  sortir  de  la  caze  (chose  qui  depuis  que 
je  suis  à  son  service,  ne  luy  estoit  jamais  advenue), 
j'ay  faict  ce  que  peult  faire  mon  semblable,  vous 
m'entendez  bien  ;  mais,  voyant  qu'ils  sont  si  longs 
à  venir  ,  je  commence  à  doubler  qu'il  ne  soit  sur- 
venu quelque  cas  extravagant  qui  ait  tout  brouillé, 
et  voilà  [loiirquoy,  laissant  cet  huys  entre  ouvert, 
je  veux  aller  chercher  Lambert,  tandis  que  uostre 
vieille  sorcière  de  servante,  dormant  au  coing  du 
fouyer,  ronfle  comme  je  ne  sçay  quoy.  Mais  où 
diable  les  pourray-je  trouver  à  ceste  heure?  ce  me 
sera  chercher  des  poissons  sur  les  tours  de  l'église 
Nostre-Dame.  Ma  l'oy,  je  pense  que  ce  sera  mon 
meilleur  retourner  à  mongisle,  et  là,  les  attendre  : 
s'ils  viennent,  à  la  bonne  heure;  si  non,  à  leur 
commandement. 


SCÈNE  II. 
Lambert,  PJdlippcs,  Boniface. 

Lambert. 

I  ous  avez  entendu  ? 

Philippes.  Ne  te  soucie. 
Lambert.  Quand  vous  serez  à  la 
porte,  ouvrez,  ne  craignez  rien  ;  j'ay 
donné  ordre  à  tout,  et  parlé  au  laquais,  qui  vous 
viendra  esclairer.  Ce  faict,  et  estant  entré,  vous 
luy  direz  ce  qu'il  faudra  qu'il  face  ,  affin  que  ,  si 
de  fortune  Heleiue  crioit,  la  servante,  courant  au 
bruict,   ne    vous   dounast  quelque  destourbier , 

chose  que  je  ne  puis  croire,  si  ce  que  m'avez  dict 
est  véritable. 

PiHLiPPES.  Il  n'est  rien  plus  vray  ;  mais  pour 
besoigner  plus  heureusement,  il  me  semble  qu'il 
seroit  bon  l'envoyer  quelque  part. 

Lambert.  Baillez  seulement  de  l'argent  à  Lé- 
ger et  le  laissez  faire. 

Philippes.  C'est  par  là  que  je  veux  comman- 
cer. 

Lambert.  N'obliez  ce  que  je  vous  ay  dict! 

Philippes.  Non  feray-je ,  mais,  dy  moy,  que 
faict  Boniface? 

Lambert.  Il  yvrongne  auprès  des  tisons.  L'ap- 
pelleray-je? 

Philippes.  Oy  ! 

Lambert.  Boniface  !  hé  Boniface  ! 

Boniface.  Qui  va  là? 

Lambert.  Tavernier,  vieil  sac  à  vin,  descen 
et  vien  parler  à  ton  inaistre. 

Philippes.  Le  gallant  est  en  ses  buvettes,  con- 
tant des  fables  au  coing  des  chenets. 

Lambert.  Et  bien!  qu'avons-nous  à  faire?  il 
est  temps  d'y  penser. 

Boniface.  Que  feray-je? 

Philippes.  Va  remener  Claire  au  logis,  fa  y-la 
despouiller  et  l'envoyé  coucher  ;  mais,  sçais-tu, 
donnes-toy  garde  d'esveiller  mon  père. 

Boniface.  Que  veut  dire  cecy?  Par  le  vray 
Dieu ,  Monsieur,  vous  me  semblez  un  vray  por- 
teur de  rogatons. 

Philippes.  Va!  va!  desloge;  mais  escoute  : 
quand  tu  auras  faict  tes  affaires,  vien  te  promener 
cy-devant,  affin  que ,  si  j'ay  besoin  de  toy,  je  te 
trouve  prest.  Lambert,  tu  peux  bien,  si  tu  veux, 

t'en  aller  avecque  luy,  pource  que  de  moy-mesme 
jeferay  bien  le  surplus. 

BONIFACE.  Escoutez!  qu'est-ce  quej'oy? 

Philippes.  Helasîje  n'ay  pas  prins  Tescar- 
celle. 

Lambert.  Comme  voulez-vous  donc  ouvrir  la 
poi'te  ?  Avecques  des  parolles,  je  le  croy .  Sus  !  sus  ! 
il  la  faut  retourner  quérir. 

Philippes.  Allons  viste.  0  le  mal-heur!  elle 
est  demeurée  sur  la  couchette. 

BoNiFACE.  J'enten  du  hruict,  je  gage  que  ce 
radotté  aura  faict  quelque  folie;  aussi  j'ay  très 
malfaictde  l'avoir  ainsi  enfermé  au  serain. 


SCÈNE  III. 
Joachim,  vieillard  ;  Boniface. 

JOACHIM. 

oniface,  d'où  viens-tu  maintenant? 
BoiSiFACE.  Des  affaires  de  Philippes. 
JoACHiM.   Qu'as-tu  affaire  avec    ce 
Champenois  ? 
Boniface.  Ainsi  que  j'attendois  vostre  fils,  je 
l'ay  trouvé  qui  mouroit  de  froid. 

JOACHlM.  Pourquoy  l'as-tu  mis  en  la  maison? 
Boniface.  Il  m'en  requist  pour  l'amour  de 
Dieu,  et,  prenant  pitié  de  luy,  qui  est  hors  de  son 
pays,  je  l'ay  logé. 

JoACHlM.  Tu  es  terriblement  miséricordieux  ; 
mais,  grand  pendart,  pourquoy  l'as-tu  enfermé  en 
la  cour?  Le  voulois-tu  faire  geler  de  tout  point? 
Boniface.  Je  le  voulois  mettre  en  ma  cham- 

bre,  quand,  dès  la  cour,  j'oy  l'hilippes  m'appeler, 
à  raison  de  qiioy  je  couru  incontinent  à  luy,  et  y 
allant  tiray  la  porte  après  nioy  sans  y  penser. 

JOACHIM.  Ponrquoy  as-tu  tant  demeuré  à  re- 
venir? 

BoNiFACE.  Pource  que  Philippes  m'avoit  em- 
pesché. 

JOACuni.  Oïl  est  il  maintenant? 

BoMFACE.  An  iogis  d'un  siencompaignon. 

JoACiiiM.  A  jouer,  non  pas? 

Boni  FACE.  Pardonne/.-moy. 

JoACHiM.  Il  est  donc  avec  quelque  garce  à 
consommer  son  bien  ? 

BoMFACE.  Sauf  vostre  grâce. 

JOACiiiM.  Que  faict-il  donc? 

BoNiFACE.  11  voit  jouer  une  comédie. 

JOACuni.  Vrayment,  ce  pauvre  homme  avoit 
bel  attendre,  s'il  n'enstcrié.. 

BoNiFVCE.  A-il  f'aictdu  bruict? 

JoACHiM.  Je  croy  que  oy;  il  burloit  et  crioit 
de  telle  sorte  qu'il  sembloit  qu'il  eust  le  feu  aux 
pieds. 

BoNiFACE.  Il  vous  aura  resveillé. 

JOAcniM.  J'eusse  esté  bien  endormy,  oy,  et  la 
plus  part  des  voisins.  Si  tost  que  je  l'entendy,  je 
m'abillay  vistement,  et  courusmes  en  bas,  ma  fem- 
me et  moy.  Adonc  je  l'intenogé,  luy  demandant 
qu'il  faisoit  là  et  qui  il  cstoit.  Me  fit  responce  que 
tu  t'estois  mocqué  de  luy,  qu'il  estoit  du  pays  de 
Champagne  ,  et  comme  ceste  nuict  il  estoit  arrivé 
en  ceste  ville  avecques  le  chasse-marée,  et  qu'ayant 
oblié  le  nom  de  la  rue  et  de  la  maison  oîi  il  avoit 
affaire,  cherchant  de  tous  costez,  il  s'estoit  trouvé 
icy,  où  tu  luy  as  joué  ce  tour  d'aray. 

BONIFACE.  Qu'en  avez-vous  faict? 

JoACHiM.  Il  est  là-haut  avec  ma  femme,  qui  luy 
a  allumé  un  bon  feu,  car  le  pauvre  homme  en 
avoithicn  besoin. 

BoMFACE   Tout  le  mal  ne  sera  pour  luy. 

JOACHIM.  J'ay  l'œil  tellement  esveillé,  qu'il  sc- 
roit  impossible  que  je  le  peusse  fermer  pour  dor- 
mir ccste  nuict. 

BoMFACE.  Vous  plaist-il  que  je  ûice  quelque 
chose  ? 

JoACniM.  Va  allumer  de  la  chandelle,  et  la 
porte  en  moncontoir  ;  je  m'amuseray,  attendant  le 
jour,  àrcveoir  mes  pappiers.  (ïe  pendant,  sçay-lu 
que  tu  feras? 

BoMFACE,  Dites. 

JoACHiM.  Si  tost  que  Philippes  sera  de  retour, 
tire  luy  ses  chausses,  et  l'ayde  à  desabiller  ;  après, 
va  entretenir  cest  homme  jusques  au  jour,  puis 
l'envoyé  à  ses  affaires. 

BOMFACE.  Aussi  ferai-je. 

JoACiîiM.  Yien  vistc,  entre  :  il  me  semble  que 
j'oy  quelqu'un. 


SCÈNE  !III. 


Claire,  Lambert,  Boniface. 

Claire. 

lions  tost,  tant  ilm'ennuye  d'estre  ainsi  ! 
et  puis  j'ay  tant  sommeil  que  je  ne  sçau- 
rois  plus  ouvrir  les  yeux. 

Lambert.  Je  t'en  croy  :  mon  maistrc 
t'a  bercée  peut-être  comme  il  t'a  gouvernée? 


36o 


Larivey. 


Claire.  Que  sçay-je?  despeschons-nous,  frap- 
pe à  la  porte. 

Lambert.  Je  le  veux  bien,  va,  pour  rameur 
de  toy.  Tic,  tac,  toc. 

BoMFACE.Mon  Dieu!  passe  viste, passe  viste. 
Lambert  ! 

Lambert.  Qu'y  a-il?  Que  veux-tu  faire  de 
ceste  chandelle  ? 

Boniface.  Je  la  porte  à  mon  viel  maistre. 

Lambert.  Quoy  !  est-il  éveillé  ? 

Boniface.  Entrez  vistement  ;  mais  attendez 
un  petit  que  je  sois  revenu,  je  ne  feray  qu'entrer 
et  sortir. 

Claire.  Ne  nous  fay  pas  icy  attendre  toute 
la  nuict. 

Lambert.  Mais  souvien-toy  de  retourner. 


SCÈNE  V. 
Léger f  Agnès. 

Léger. 

rocque,  pourtant  !  tousjours  pesclie  qui  en 
I  prend  un  ;  voicy  trois  escus  de  monnoye 
blanche  qui  serviront  bien  pour  me  re- 
mener en  mon  pays  :  aussi  bien  ne  sçau- 
rois-je  gaigner  un  lyard  avec  ce  viel  avaricieux 
de  mon  maistre ,  qui  me  gcongnera  quinze  jours 
durant  si  je  luy  fais  seulement  desbourser  un  ca- 
rolus  pour  faire  mettre  un  bout  à  mes  souliers, 
disant  que  je  ne  fais  que  despendre,  et  que  c'est  assez 
s'il  me  nourrit ,  comme  si  j'estois  un  chien.  Mais 
que  diable  !  ceste  vielle  demeure  ;  encor,  s'elle 

estoit  jeune  ,  je  ne  dis  pas. . .  Peut-estre  qu'elle  se 
farde,  que  sçait-on?  elle  ne  seroit  pas  la  première. 
Holà  !  hé  !  vielle  !  ord  touaillon  !  Agnès  !  ha  !  ma 
dame  Agnès  ! 

Agnès.  Que  diantre  te  faut-il? 

Léger.  Sortez!  vielle  sorcière,  sortez! 

Agnès.  Tu  me  donneras,  s'il  te  plaist,  loisir  de 
reprendre  mon  vent,  petit  demeurant  de  gibet! 
Que  n'y  vas-tu?  Voilà  qui  est  beau,  qu'une  femme 
comme  moy  soit  à  ceste  heure  par  les  rues! 

Léger.  Vous  y  pouvez  désormais  aller  en  toute 
seureté. 

Agnès.  Tu  serois  bien  gasté  d'y  aller,  pain 
perdu. 

Léger.  Voyez-A'ous  pas  que  je  vas  porter  des 
lettres  à  la  poste,  qui  demeure  à  une  deniye  lieue 
d'icy ,  et  Dieu  veuille  que  le  courrier  ne  soit 
party!        .     ^ 

Agnès.  Où  dis-tu  qu'il  les  a  laissées? 

Léger.  En  son  estude,  sur  son  bureau  ;  enten- 
dez-vous, sans  cervelle? 

Agnès.  Hé  !  petit  belistre ,  n'as-tu  point  de 
honte?  Je  serois  bien  deux  fois  ta  mère. 

Léger.  Je  serois  bien  pourveu  de  mèi'e. 

Agnès.  Et  moy  d'enfant. 

Léger.  Despeschez,  et  ne  revenez  point  sans 
les  apporter;  vous  sçavez  qu'il  eu  est  tant  amou- 
reux qu'il  ne  s'en  peut  passer. 

Agnès.  Tu  dis  vray  ;  et  toi,  que  fais-tu? 

Léger.  Voyez-vous  pas?  je  m'en  vas. 

Agnès.  Vray  Dieu  !  que  cest  homme  a  haste  ! 
N'eust-il  sceu  attendre  jusqucs  à  demain!  Mais, 
hélas  !  je  ne  m'apercevois  pas  que  la  lune  est  si 
belle  et  claire  que  je  puis  bien  esteindre  ma  chan- 

délie  :  à  quoy  faire?  Je  n'en  fcray  rien,  car  on 
dict  tousjoiirs  que  la  clairté  est  dcmye  compagnie  ; 
mais  qiioy ,  je  suis  désormais  si  vielle,  que  (comme 
dict  le  laquais)  je  puis  bien  seurement  aller  ])ar- 
tout.  Voyez  comme  en  devisant  le  temps  se  passe! 
mevoicy  desjà  où  l'on  m'enAoye.  Attendez,  lais- 
sez-moy  bien  regarder,  que  je  ne  prenne  un  huys 
pour  un  autre.  Ho!  ho  !  c'est  ccstuy-cy.  Tic,  tac. 
Vierge  Marie  !  il  est  ouvert  !  Holà  !  qui  est  leaus? 
Personne  ne  dict  mot,  ils  seront  endormis  ;  non 
seront,  car  il  n'y  a  pas  long- temps  que  mon  mais- 
tre  en  est  de  retour.  H  me  faut  heurter  un  peu 
plus  fort.  Tic,  tac,  toc.  J'y  fais  autant  que  si  je 
battois  de  l'eau  en  un  mortier.  Or ,  je  sçay  bien 
que  je  vas  faire  :  je  vas  entrer  dedans  pour  escou- 
ter  si  j'entendray  quelqu'un. 


SCÈNE  VI. 

Lambert,  Claire ,  Boniface. 

Lambert. 

nfin,  je  ne  le  veux  plus  attendre;  qu'il 
demeure  là  tant  qu'il  voudra. 
aH'S'      Claire.  0  Lambert!  Lambert!  le 
voicy  !  le  voicy  ! 
BoMFACE.  Je  vous  dy... 
Lambert.  Respon,  pourquoy  as-lu  tant  de- 
meuré? 

Claire.  Tu  nous  l'as  baillé  belle. 
BoMFACE.  Vous  n'entendez  pas:  ma  chandelle 
s'est  esteinte,  et  me  l'a  fallu  aller  rallumer  deux  on 
trois  fois;  mais  un  peu  devant  que  vous  vinsiez, 
j'ay  quasi  veu  tout  c'en  dessus  dessous. 

Lambert.  Comment  s'est-il  levé? 

BOMFACE.  Lazare  a  tant  crié  qu'il  l'a  rcs- 
veillé. 

Lambert.  La  sotte  bcste  !  ponrqnoy  crioit-il? 

BoMFACE.  Pource  qu'il  en  avoit  occasion. 

Lambert.  Tu  luy  avois  donc  faict  quelque 
chose? 

Bomface.  Je  l'avois  enfermé  en  nostre  court. 

Lambert.  Oh  !  diable ,  il  n'estoit  trop  à  son 
aise. 

Boniface.  Il  y  est  maintenant,  car  il  est  au- 
près d'un  beau  feu. 

Lambert.  Or  sus,  va,  ayde  à  despouiller 
Claire  et  la  fay  coucher. 

Bomface.  C'est  bien  dict,  car  je  cioy  qu'elle 
a  besoin  de  repos. 

Claire.  Tu  te  penses  mocquer,  mais  tu  dis 
vray,carje  n'ay  pas  accoustumé  veiller  les  nuicts. 

Lambert.  Après,  tu  retourneras  entretenir 
Lazare  jusques  à  mon  retour,  qui  sera  si  tost  que 
Philippes  aura  faict  ses  affaires.  Remue-toy  donc, 
va  et  luy  trouve  quelque  excuse. 

Boniface.  Laisse-moy  faire.  Allons,  la  belle  ! 

Claire.  Allons. 

Lambert.  Premièrementune  chose,  et  puis  une 
autre.  Le  soleil  n'est  pas  encore  levé,  et,  jaçoit 
qu'ayons  souffert  mille  tourmentes,  si  est-ce  qu'en 
despit  des  vagues  et  des  vents  ma  petite  barque 
prendra  port. 

SCÈNE  YII. 
Agnès,  Lambert^  Lazare. 

Agnès. 

e  pourrois  escouter  et  hucher  toute 
iiiiict  :  ils  dorment  comme  des  tessons, 
et  encor,  de  malheur,  ma  chandelle  s'est 
esteinte. 

Lambert.  Helas!  qui  est  ceste  femme  qui 
sort? 

Agnès.  Par  mon  anse,  je  m'en  l'etourue  ;  s'il 
veut  ses  bezicles,  qu'il  les  aille  chercher. 

Lambert.  C'est  la  servante  de  Lazare. 

Agnès.  Je  ne  sçay  que  faire  :  fermer  l'huys? 
non  feray  ;  je  le  laisseray  comme  je  l'ay  trouvé. 

Lambert.  La  médecine  doit  avoir  faict  son 
opération. 

Agnès.  Ceste  venue  me  coustera  cher,  caria 
teste  me  commance  à  faire  mal,  tant  le  serain  est 
fascheux . 

Lambert.  Laissez-la  aller,  je  vous  prie.  0 
que  je  suis  ayse  qu'elle  ne  m'a  veu  ! 

Agnès.  Me  voicy  de  retour,  par  la  grâce  de 
Dieu.  Tic,  tac,  toc. 

Lazare.  Je  vous  ose  asseurer  que  je  n'euz  ja- 
mais une  telle  nuict. 

Agnès.  Tic,  tac.  Voy  !  que  veut  dire  cecy? 

Lazare.  Finablement,ce  malicieux  m'enferma 
en  un  lieu  où,  si  je  n'eusse  crié,  je  pense  qu'à 
ceste  heure  je  serois  mort. 

Agnès.  Tic,  tac,  toc.  Voyez  ce  petit  vilain!  il 
sera  endorray. 

Lazare.  Foy  de  mon  corps  !  Joachira  est  un 
vray  homme  de  bien,  et  sa  femme  bonne  per- 
sonne... 

Agnès.  Tic,  toc.  0!  ô!  je  me  fascheray. 
Lazare.  Et  suis  marry  que  ce  traistre  Charles 
luy  faict  ce  deshonneur. 

Agnès.  Tic,  tac,  toc.  Yray  Dieu  !  Que  sera- 
ce-cy  ? 

Lazare.  Comme  je  me  chauffois,  elle  passa  à 
travers  la  salle,  si  belle  et  tant  gentille  qu'eussiez 
dict  que  c'estoit  un  ange. 

Agnès.  On  se  mocque  de  moy  !  Tic,  tac,  toc. 
Mais  voyez  la  pitié  ! 

Lazare.  Et  ce  meschant  Boniface  (ce  traistre 
serviteur)  luy  servoit  d'escuyer,  l'accompagnant 
au  lict.  Ah  !  pauvre  père,  tu  dors  ! 

Agnès.  Par  la  croix  de  Dieu  !  vous  ne  m'y  re- 
tenez plus    Tic,  tac,  toc. 

Lazare.  Qu'est-ce  quej'oy? 
Agnès.  Douce  dame  !  que  feray-je  icy  toute 
nuict?  Tic,  tac,  toc. 

Lazare.  Qui  peut  estre  ceste  femme-là  qui 
frappe  à  ma  porte  ? 

Agnès.  0  chetive  que  je  suis!  Que  feray-je? 
Voicy  venir  un  homme. 

Lazare.  Est-ce  pas  ma  servante? 
Agnès.  Vray  Dieu  !  qu'il  me  faict  peur,  tant  il 
me  regarde  ententivement! 

Lazare.  C'est  elle-mesme.  Agnès,  que  fais-tn 
là? 

Agnès.  Vous  voyez,  mon  maistre  m'a  enfer- 
mée dehors. 

Lazare.  Tu  raddotte  !  Qui  fa  enfermée,  dy. 
malheureuse? 

Ag>'ès.  Mou  maislre,  vous  dis-je. 

Lazare.  Helas!  qui  est  tou  maistre? 

Agnès.  C'est  le  sire  Lazare. 

Lazare.  Et  qui  suis-je,  ivrougnesse? 

Agnes.  Que  scay-jc?  quelque  cagnardier  qui 
devriez  avoir  honte  vous  arrester  à  moy.  Allez  , 
de  par  Dieu,  allez  à  vos  affaires. 

Lazare.  Ce  sont  cy  mes  affaires,  vilaine  !  Que 
fais-tu  icy  ?  pourquoy  es-tu  à  ceste  heure  hors  du 


Agnès.  Mon  Dieu!  laissez-mov  en  patience  et 
vous  en  allez.  Voilà  un  bel  honneur,  vous  amu- 
ser à  une  vieille  !  Allez  au  diable  qui  vous  em- 
porte ! 

Lazare.  Il  est  force  que  je  me  descouvre.  Que 
maudite  soit  la  barbe!  Regarde-moy  à  ceste  heure  : 
qui  suis-je'' 

Agnès.  Hu  ,  u  ,  u  ,  sire,  vous  avez  tout  le  vi- 
sage de  mon  maistre.  Jésus!  Jésus!  voicy  quel- 
que esprit  !  In  nomine  patris  et  filii  et  spiritus 
sancti. 

Lazare.  Ne  faypointle  signe  delà  croix  ;non, 
je  ne  suis  pas  le  diable,  mais  me  dy  pour  quoy  tu 
as  laissé  Helaine  seule,  veu  que  t'avois  commandé 
ne  bouger  d'auprès  d'elle.  Où  est  Léger? 

Aginès.  Miséricorde!  si  je  n'avois  laissé  mon 
maistre  en  la  maison,  je  dirois  que  seriez  luy- 
raesme. 

Lazare.  Helas  !  et  qui  est  au  logis  au  lieu  de 
moy  ? 

Agnès.  C'est  mon  maistre,  vous  dis-je!  m'en- 
tendez-vous pas  ? 

Lazabe.  Comment!  0  Dieu!  voicy  merveil- 
les !  Je  suis  ton  maistre,  me  cognois-tu  poi.-it? 

Agnès.  Poui-  le  moins,  aous  luy  lesemblez 
fort  bien. 

Lazare.  Je  te  dy  que  c'est  moy-mcsme. 

Agnès.  Si  vous  n'estes  son  arae,  vous  ne  pou- 
vez estre  sou  corps. 

Lazare.  Ou  ceste-cy  est  demoniacle,  ou  j'ay 
le  diable  en  la  cervelle.  Agnès,  je  suis  Lazare,  eu 
chair  et  en  os,  en  ame  et  en  corps  ;  je  dy  ton  mais- 
tre, Lazare. 

Agnès.  U,  u,  u,  bu!  o,  o,  ob  ! 

Lazare.  Ha!  que  je  suis  misérable!  Je  voy 
bien  que  ceste-cy  a  esté  trompée.  0  llelaine  !  qui 
est  maintenant  avecques  toy  !  0  Léger!  ô  Lam- 
bert !  ti  aistres  affrouteurs  ! 

Agnès.  Hz  m'ont  envoyé  en  la  maison  du 
maistre  de  Lambert. 

Lazare.  Te  dis-je  pas  que  tu  ne  bougeasse? 

Agnes.  Qu'v  Icray-je,  si  j'en  ay  veii  un  vestu 
comme  vous,  lequel  vous  resembloit  comme  deux 
gouttes  d'eau  ? 

Lazare.  L'as-tu  pas  cogneu? 

Agnès.  Comment? 

Lazare.  A  sa  voiz  et  à  son  visage. 

Agnès.  Je  ne  le  peu  voir  en  la  face  ,  pource 
que  j'estois  toute  endormye,  et  puis  il  passa  sans 
dire  mot. 

Lazare.  Et  Léger? 

Agnes.  Léger  portoit  la  cbandelle  devant 
luy,  comme  il  a  accoustumé  faire  quand  vous 
venez. 

Lazare.  Où  est-il? 

Agnès.  A  la  poste. 

Lazare.  Comment!  0  moy  misérable!  je  suis 
ruyné! 

Agnès.  Quelcim  vint  devant,  qui  soudain  ou- 
vrit la  porte.  Adonc ,  Léger  me  dict  :  Escoutez  , 
voicy  le  sire;  et,  prenant  la  chandelle,  alla  au 
devant  de  cestuy-là,  qui,  passant  avec  vostre  cliap- 
peau  etvoz  accoustremens,  alla  droit  en  la  cham- 
bre, qu'il  ouvrit,  où,  sans  dire  autre  chose,  s'en- 
ferma avec  Léger  autant  que  je  pourrois  demeu- 
rer à  dire  un  Credo.  Quant  à  ce  qu'il  luy  dict, 
je  n'en  sçay  rien  ;  mais  je  sçay  bien  que  Léger 
sortit  incontinent  avec  la  plus  grande  haste  du 
monde  ,  tenant  un  gros  pacquet  de  lettres  ,  et  me 
vint  dire  de  vostre  part  que  j'allasse  en  diligence 
en  la  maison  de  Charles  quérir  voz  lunettes,  qui 
estoient  demeurées  sur  son  bureau  en  son  estude. 

Lazare.  0  la  meschanceté! 

Agnès.  Mais  avec  une  telle  furie  (voyez)  qu'il 
ne  me  laissoit  pas  mettre  un  pied  en  terre,  de  fa- 
çon qu'à  peine  euz-je  loisir  de  prendre  ce  bout 
de  chandelle. 

Lazare.  Après? 

Agnès.  Je  me  mis  en  chemin,  croyant  ferme- 
ment ce  qu'il  m'avoit  dict. 

Lazare.  A  la  fin! 

Agnès.  J'allay  à  la  maison  de  Charles,  où  je 
hurtay  et  rehurtay  sans  que  jamais  aucun  me  vou- 
lust  respondre,  encor  que  la  porte  fust  ouverte, 
qui  fut  cause,  après  avoir  attendu  quelque  temps, 
que  je  m'en  suis  revenue  icy,  où  j'atten  encor 
qu'on  m'ouvre. 

Lazare.  Et  ce  pendart,  où  est-il? 

Agnès.  Vous  ay-je  pas  dict  qu'il  est  allé  por- 
ter des  lettres  ? 

Lazare.  Omcschant  glouton!  0 traistre Lam- 
bert! lisse  seront  accordez  ensemble  et  baillé 
mes  vestemens  à  quelcun. 

Agnès.  Il  est  ainsi  ;  mais  à  qui  les  aviez-vous 
laissez  ? 

Lazare.  Que  je  suis  misérable  ! 
Ag.nès.  Et  qui  vous  a  vestu  en  ceste  sorte?  Il 
semble  que  vous  soyez  un  cagnardier. 

Lazare.  Lambert  en  est  cause  ;  que  se  puisse- 
il  rompre  le  col  au  premier  pas  qu'il  fera  ! 

Agnès.  Hu!  u!  u!  Que  voicy  un  cas  bien 
cstrange  ! 

Lazare.  Allez  !  fiez-vous-y!  Voilà  :  j'en  suis 
tout  asseuré,  j'ay  ceste  nuict  enduré  plus  d'inju- 
res qu'il  ne  passe  d'eau  soubz  le  pont  aux  Mus- 
niers  ;  et  descouvrant  la  meschanceté  de  celle  qui 
devoit  estre  ma  femme,  j'ay  donné  occasion  à  ma 
nicpce  de  ne  faire  moins  qu'elle. 

Agnès.  Miséricorde!  Seigneur  Dieu  !  Que  dic- 
tcs-vous  ? 

Lazare.  Ha  !  a  !  pauvre  Lazare  !  Va  te  main- 
tenant... à  peine  que  ne  dy  !  Perdu  l'honneur,  à 
quov  veux-tu  survivre?  Mais,  par  le  sang  de  tous 
les  martirs  !  je  jure  que  je  m'en  Aengeray,  et  que 
quelcun  s'en  repentira!  Mais  quoy?  Jesuschrist 
fut  vendu  par  des  traistres !  Or  voilà!  Puisque  je 
suis  scandalizé,  je  ne  veux  plus  craindre  la  ver- 
gongne. 

Agnès.  A!  quel  propos! 
Lazare.  Me  cognoisse  qui  voudra  ;  tant  y  a 
que  je  veux  aller  chez  Charles ,  et  hurter  et  crier 
tant  que  l'on  me  responde. 

Agnès.  Et  moi,  que  feray-je  icy  seule? 
Lazare.  Vien  avec  moy. 

Agnès.  Hu  u!  qu'elle  folie  est-ce  cy?  Je  suis 
demv  folle. 


ACTE  V. 

SCÈNE     I  (i). 
Charles f  Lambert,  Lazare ,  Agnès. 

Charles. 

e  ne  sçay  comme  diable  il  a  peu  sortir. 

Lambert.  Boniface  ne  Ta  sceu  bien 
entretenir. 

Lazare.  Ah  Dieu  !  est-ce  la  façon  de 
s? 

Lambert.  Escoute!  qu'est-ce  que  j'oy? 
Lazare.  Que  je  sois  voilé  en  ma  maison! 
Lambert.  Helas!  c'est  Lazare!  Monsieur,  cou- 
rez, courez  vistement  au  logis  ! 

Charles.  Que  veux-tu  que  j'y  face? 
Lazare.  Je  crieray  tant  que  je  seray  entendu. 
Lambert.  Emportez  lictz,  linceux,  couvertu- 
res, vaisselle,  linge,  bref  tout  ce  qui   est  bon  à 
prendre. 

Lazare.  Qui  oyt  jamais  parler  de  choses  sem- 
blables? 

Charles.  Que  veux-tu  faire? 
Lambert.  Vous  le  verrez;  faictes  ce  que  je 
vous  dy,  puis  vous  cachez,  mais  en  diligence. 
Charles.  Je  te  croiray. 

(i)  Dans  l'édition  originale,  cette  scène  est  la  Ville  du 
IV^  acte ,  el  le  V'f  acte  n'est  composé  que  des  huit  scènes 
suivantes.  Nous  avons  suivi  la  division  adoptée  plus  tard 
par  l'auteur. 

Lazare.  Ha!  je  sçay  que  nous  ne  sommes  en- 
tre les  Turcz! 

Lambert.  Le  voicy  venir;  laissez-moy  faire  : 
il  est  encores  assez  loin. 

ÂG.NÈs.  Vous  dictes  vray,  sire. 

Lazare.  La  justice  en  sera  advertic,  par  Dieu  ! 

Lambert.  Le  voicy  désormais  si  proche  qu'il 
me  peut  entendre.  0  moy  misérable!  A!  que  je 
suis  infortuné  ! 

I^AZARE.  Stt  !  arreste  !  Qu'est-ce  que  j'enten? 

Lambkrt.  Combien  eust-il  esté  bon  pour  moy 
n'avoir  jamais  esté  né  ! 

Lazare.  Il  me  semble  à  la  voix  que  c'est  ce 
mescbant  Lambert. 

Lambert.  Helas  ! 

Lazare.  C'est  luy-mesme.  Ah  le  traistre  !  il  se 
plaint. 

Lambert.  Las,  mon  maistre  !  quedirez-vous 
quand  en  serez  adverty? 

Lazare.  Quelque  malencontrc  est  encore  sur- 
venu. 

Lambert.  Et  moy  chetif,  que  devicndray-je? 

Lazare.  Dieu  me  vueille  ayder  en  mes  dis- 
grâces ! 

Lambert.  Ah  malheur!  ah  maudite  fortune! 

Lazare.  11  faut  que  je  l'appelle  pour  sçavoir 
ce  qui  luy  est  survenu  de  nouveau.  O  Lambert! 

Lambert.  Qui  jamais  l'eust  pensé? 

Lazare.  Es-tu  sourd?  Hé  Lambert? 

Lambert.  Omon  bon  maître  ,  helas!  où  sont 
vos  biens? 

Lazare.  Respon,  hé  Lambert,  qu'y  a-iî? 

Lambert.  0  sire  Lazare,  helas  ! 

Lazare.  Qu'est-ce  qu'il  y  a?  qii'as-tu? 

Lasibert.  J'ay  que,  pensant  vous  faire  ser- 
vice, j'ay  trouvé  mon  marencontre. 

Lazare.  Que  veux-tu  dire? 

Lambert.  Et  pour  mon  maistre  encor  !  Helas  ! 
que  sera-ce  quand  il  le  sçaura? 

Lazare.  Que  faut-il  qu'il  sache ,  dy  moy  ?  de 
quoy  parles-tu? 

Lasîbert.  Il  fera  le  diable  de  Vauvert,  il  se 
désespérera,  il  se  pendra,  car  il  est  destruict, 

Lazare.  Lambert,  quy  a-il,  dy  moy ,  je  te 
prie  ? 

Lambert.  Principalement  s'il  a  perdu  sa  boette. 

Lazare.  Parle  si  tu  veux,  et  me  dy  pourquoy 
tu  fais  ces  lamentations? 

Lambert.  Mon  maistre  a  esté  desrobé. 

Lazare.  Comment? 

Lambert.  Et  par  ma  faute. 

Lazare.  Pourquoy? 

Lambert.  Pour  l'amour  de  vous. 

Lazare.  Comment!  pour  l'amour  de  moy? 

Lambert.  Estant  après  vos  affaires,  j'ay,  faute 
de  clef,  laissé  nostre  huys  ouvert  toute  nuit,  au 
moyen  de  quoy  des  larrons  y  sont  entrez,  les- 
quels ont  entièrement  vuydéla  maison. 

Lazare.  Qu'ont-ilz  prins? 

Lambert.  Si  la  boete  que  mon  maistre  gardoit 
à  un  marchand  de  Florence  est  tombée  entre  leurs 
mains,  ilz  luy  ont  emporté  force  rubis,  diamans, 
esmerauldes,  perles  et  autres  pierres  précieuses  qui 
vallent  la  rançon  de  six  rois,  sans  l'or  monnoyé. 

Lazare.  Et  ne  l'ayant  trouvée? 

Lambert.  Il  n'aura  pas  tant  perdu. 

Lazare.  ^îais  encor,  qu'a-il  perdu? 

Lambert.   Que  scay-je?  on  a  prins  matelas, 

linceu.v,  couvcrtiucs,  et  plusieurs  sortes  d'accous- 
tremcns. 

Lazare.  Hclas!  les  miens  y  sont-ilz  point? 

Lambert.  Je  ne  scay,  je  n'ay  pas  eu  le  loisir 
d'y  regarder. 

Lazare.  Je  m'asseure  qu'ils  n'y  sont  pas. 

Lambert.  Donc,  vous  sçavez  bien  cpii  les  a 
desrobez  ? 

Lazare.  Tant  y  a,  Lambert,  que  je  pense  que 
nous  prendrons  le  renard.  Le  gaîlant  est  en  ma 
maison. 

Lambert.  En  vostre  maison  !  Qu'en  sçavez- 
vous  ?  Dieu  le  vueillc  ! 

Lazare.  Et  je  voudrois  qu'il  ne  l'eust  point 
voulu. 

Lambert.  Allons,  entions  à  couvert,  alTui  que 
plus  à  l'aise  me  puissiez  compter  tout  ce  mistcre. 

Lazare.  Allons!  mais  s'il  sort  cependant,  que 
ferons-nous  ? 

Lambert.  Attendez,  je  l'en  empescheraybien, 

Lazare.  Que  veult  faire  cestuy-cy?  Que  sert 
la  médecine  à  l'homme  mort?  Helas!  qu'est  cecy? 
Lambert,  que  veux-tu  faire  de  ce  bastou?  Quelle 
folie  te  meine? 

Lambert.  Je  revien  à  ceste  heure  à  vous. 

AG^Ès.  Bricque,  je  ne  sçay  oi!i  j'en  suis.  Que 
veut-il  faire? 

Lazare.  Je  crains  qu'il  ne  soit  hors  du  sens  ; 
mais,  oh!  oh!  il  a  trouA'é  le  moven. 

Lambert,  S'il  n'asecoursdu  dehors,  il  est  im- 
possible qu'il  puisse  sortir,  car  il  n'y  a  point  de 
fenestre  sur  le  toict  de  la  maison  ;  celles  qui  re- 
gai'dent  sur  la  rue  sont  grillées,  et  les  mtnailles 
si  hautes,  qu'on  n'y  peut  monter  sans  eschcUes  ; 

de  façon  qu'à  peine  les  pouiTa-il  franchir  sans  se 
mettre  en  danger  de  se  rompre  le  col,  ou  une 
jambe  pour  le  moins. 

Lazare.  Je  n'ai  pas  pœnr  qu'il  sorte,  mainte- 
nant. 

Lambert.  Tant  mieux  !  Entrons  donc.  Hé!  que 
faict  ceste-cy?  je  ne  l'avois  pas  A^euë. 

Lazare.  Par  ta  foy  !  tu  te  mocques. 

Lambert.  Non  fais,  croycz-moy ;  passez  de- 
vant, l'honneur  vous  appartient. 

Lazare.  Entrons,  au  nom  de  Dieu! 

Agnès.  Et  des  bonnes  herbes  ! 


SCÈNE    II. 

Boni  face  seul. 

ui  trop  embrasse  mal  estraint.  J'avois 
tant  gentiment  besongné  avecques  La- 
zare, et  si  bien  faict,  que  rien  mieux  : 
tellement,  que  je  pouvois  seurement 
demeurer  avec  luy  auprès  du  feu,  attendant  que 
Lambert  le  vint  quérir,  et,  faignant  croire  qu'il 
fust  son  frère,  luy  conter  ce  que  j'eusse  voulu; 
toutesfois,  à  mon  occasion  et  par  ma  folie,  je  voy 
tout  le  monde  en  peine.  Geste  malheureuse 
gueulle  me  fera  quelque  jour  damner.  Si  tost  que 
ceste-la  fut  deshabillée,  je  descendy  en  la  cave, 
et,  mettant  le  foret  en  un  tonneau,  puis  en  un 
autre ,  j'allois  tastant  qui  estoit  le  meilleur  :  je 
goustay  de  celuy  d'Orléans,  jcbeu  de  cehiy  d'I- 
rancy,  et  me  remply  si  bien  de  ce  blanc  trouble 
d'Arbois,  que  j'en  suis  encore  gentil  compaignon. 
Mais  comme  m'excuseray-je  envers  mon  maistre 

de  ce  que  je  n'ay  entretenu  Lazare?  Que  voulez- 
vous  !  je  me  suis  trop  emancippé.  Où  diable  pour- 
roit-il  estre  allé?  On  ne  voit  nv  enten-on  icy 
personne.  Laissez-moy  escouter  si  céans  on  fait 
quelque  bruit.  Philippes  est  aux  prinses  avec  sa 
maîtresse.  Mais,  o  ô!  queveult  signifier  ce  baston 
mis  à  travers  ceste  porte?  On  a  faict  cecy  afin  que 
ceux  de  dedans  ne  puissent  sortir.  Je  prie  Dieu, 
mon  maistre,  qu'il  vous  soit  en  ayde.  Il  me  prend 
envie  de  Tester;  pourquoy  faire  ?  que  sçay-je  si, 
pensant  ayder,  jepourrois  nuire?  Je  le  laisseray  ! 
Cependant,  je  m'en  vay  en  ceste  autre  rue,  sur 
laquelle  respondent  les  fenêtres  de  la  chambre  oîi 
couche  llelaine,  et  escouter  si  j'entendray  point 
quelque  bruict. 

SCÈNE  III. 

Lambert,  Lazare,  Philippes, 

Lambert. 

.DUS  irez  cependant  chez  la  sœur  de  vos- 
,  tre  servante. 

Lazare.  Et  toy  ! 

Lambert.  J'iray  quérir  Boniface, 
affin  que  le  puissions  mieux  et  plus  seureraent 
prendre. 

Lazare.  Tu  pourras  aussi  amener  Charles. 
Lambert.  Je  ne  veux  pas  qu'il  en  sçache  rien 
jusques  à  ce  que  le  larron  soit  prins. 

Lazare.  Faisons  donc  vite,  affin  que  devant 
qu'il  soit  jour  tout  puisse  estre  depesché. 

Lambert.  Allez,  ne  demeurez  guères  ;  mais  es- 
coutez  :  le  premier  venu  attendra  son  compagnon. 

Lazare.  J'enten  bien;  mais,  dy  moy,  comme 
entrerons-nous  au  logis? 

Lambert.  Il  y  a  moyen,  nous  romprons  la 
porte.  La  maison  est-elle  pas  vostre? 

Lazare.  Au  nom  de  Dieu,  pourveu  qu'il  soit 
pris. 

Lambert.  Quantes fortunes,  quantes  disgrâces, 
quantes  adversitez  me  sont  arrivées  ceste  nuict  ! 
Je  sçay  maintenant  que  m'ont  vallu  mou  audace 
et  astuce  ;  toutesfois  ce  sot  Boniface  a  pensé  tout 
gaster.  Or,  ce  n'est  pas  tout;  je  m'en  vay  mettre 
Philippes  en  liberté  devant  que  ce  vieillard  re- 
tourne. Le  voilà  bien,  puisque  que  j'ay  osté  le 
baston  ;il  ne  reste  plus  que  l'appeller:  Sfiijchen,st. 
Que  diable,  je  croy  qu'il  dort,  Vfijchen,  st.  V^ous 
verrez  que  nous  n'aurons  faict  à  temps.  Pfïijchen! 
Combien  de  fois  luy  ay-je  dict  qu'il  tint  l'oreille 
ouverte  quand  je  sifflerois  !  Vfiijchen  !  Pfiijchen  ! 

Philippes  Que  dis-tu?  Il  ne  sera  jour  de 
quattre  heures. 

Lambert.  Mon  Dieu  !  venez  tost,  depeschez- 

YOUS  ! 

Philippes.  Qu'y  a-il? 

Lambert.  Le  temps  est  cher,  ne  le  perdons 
point,  je  vous  pi'ie,  à  m'interroger  ;  mais  faictes  ce 
que  je  vous  dy,  venez-vous-en. 

Philippes.  Et  bien,  me  voicy. 

Lambert.  Le  voilà  maintenant  en  seureté.  0 
Lazare,  Lazare  !  si  tu  me  donnes  tant  de  loisir 
que  je  puisse  exécuter  ce  que  j'ay  en  la  fantasie  , 
jamais  homme  ne  besongna  mieux  que  moy. 

Philippes.  Lambert,  quelle  furie?  Qu'y  a-il 
de  nouveau? 

La.iibert.  Tant  qu'il  y  en  a  plus  qu'assez. 

PuiLlPPES.  Ce  m'est  tout  un  :  que  la  fortune 
face  maintenant  ce  qu'elle  voudra,  je  suis  accom- 
modé. 

Lambert.  Comment,  accommodé? 

Philipi'ES.  Bref,  c'est  la  plus  houneste  et  la 
plus  gentille  (sans  faire  tort  aux  autres)  qui  soit 
en  Paris. 

Lambert.  Ne  me  tenez  point  en  ces  lon- 
gueurs. 

Philippes.  Puisque  tu  es  tant  hasté,  je  ne 
m'arresteray  à  te  conter  toutes  les  particularitez. 

Lambert.  Non,  je  vous  prie,  dictes-moi  seu- 
lement le  subject. 

Philippes.  Il  fallut  devant  que  jamais  je  l'a 
peusse  baiser  que  je  luy  promisse  mariage,  en  si- 
gne de  quoy  je  luy  laissé  mon  anneau. 

Lamrert.  Eh!  vous  mocquez-vous? 

Philippes.  Je  le  dy  au  meilleur  escient  que 
j'aye. 

Lambert.  Comment!  sans  le  consentement  de 
Lazare  ny  de  vostre  père  !  Et  s'ils  n'en  sont  con- 
tens  ? 

Philippes.  Baste,  elle  en  est  contente,  qui  est 
le  principal. 

Lambert.  Doncques  Hclaine  est  vostre  femme? 

Philippes.  Oy,  Helainc  est  ma  femme. 

Lambert.  Vous  croiray-je? 

Philippes.  Oy,  si  tu  veux,  et  te  dy  que  j'ay 
faict  laquelle  chose  de  par  Dieu. 

Lambert.  Vous  n'avez  encores  touché  les  de- 
niers du  douaire. 

Philippes.  Je  les  toucheray  plustost  que  tu 
ne  penses. 

Lambert.  Il  faut  doncques  que  Lazare  sçache 

tout  le  mistèrc,  mesmes  la  supposition  de  Claire , 
les  villenies  de  Boniface,  et  mes  malices  et  trom- 
peries. 

Philippes.  Quyferay-je? 

Lambert.  Vous  ne  luy  deviez  rien  promettre; 
j'eusse  bien  pourveu  à  tout. 

Philippes.  Que  t'importe  cela? 

Lambert.  Excusez-moy,  je  ne  sçaurois  ache- 
ver ce  que  j'ay  commencé. 

Philippes.  J'en  suis  mary;  mais  quoy  !  il  n'y 
a  point  de  remède ,  la  pierre  est  jettée  ! 

Lambert.  Si  m'eussiez  dict  que  la  vouliez  es- 
pouser,  je  me  fusse  gouverné  d'une  autre  façon. 

Philippes.  Lambert,  monamy,  jeue  suis  pas 
devin. 

Lambert.  En  fin,  je  voy  bien  que  tout  ce 
potage  sera  renversé  sur  moy.  Dieu  m'est  tesmoing 
si  à  autre  fin  sinon  pour  vous  complaire  et  obeyr 
à  mon  maistre  j'ay  faict  ce  que  j'ay  faict.  Joa- 
chim  s'accointera  avec  Lazare  ,  et  ensemble  me 
feront  quelque  tour  qui  ne  vaudra  guères,  l'un  à 
cause  de  ce  qui  a  esté  faict  en  sa  maison,  et  l'autre 
en  vengeance  des  froidures  et  injures  qu'on  luy  a 
faict  supporter.  Qui  ne  sçait  que  mes  semblables 
sont  à  la  fm  chastiez?  Dieu  sçait  comment  !  Nostre 
ordinaire  esttousjoui's  d'un  gibet,  d'une  estrapade, 
ou  d'une  galère,  à  un  besoin.  iMais,  par  Dieu!  par 
Dieu  !  on  ne  m'y  tient  pas,  car  je  seray  contraire 
au  jour,  je  me  cacheray  si  tost  que  il  se  mons- 
trera. 

Philippes.  Et  puis? 

Lambert.  Au  camp  de  la  Charité. 

Philippes.  Lambert,  que  veux-tu  faire? 

Lambert.  A  Dieu,  à  Dieu. 

Philippes.  Tu  me  pers  ,  helas  ! 

Lambert.  A  Dieu,  vous  dis-jc. 

Philippes.  Que  fcray-je  icy !  Eucor  s'il  m'avoit 
dict  où  est  Lazare.  Je  ne  sçay  si  je  doibs  aller  en 
mou  logis,  on  chez  Charles,  ny  que  je  doy  faire. 
Le  cueur  me  faut  bien  au  besoin.  Encor  si  je 
trouvois  mon  serviteur,  j'apprendrois  de  luy 
quelque  chose.  Voicy  grand  cas  qu'il  faut  que  je 
cherche  qui  me  doit  chercher  ;  mais  quoy  !  ainsi 
va  le  monde. 


SCÈNE  IIII. 

Lambert^  Boni  face ,  Philippes. 

Lambert. 

e  voudrois,s'il  estoit possible,  avant  que 
î)^  partir,  que  je  peusse  veoir  mon  raaistre; 
^  mais  je  ne  voudrois  pas  qu'il  me  retint, 
pour  après  estre  cause  de  ma  ruine.  Au 
moins  si  je  trouvois  Boniface,  je  luy  donnerois 
charge  faire  mes  excuses  envers  luy.  Helas!  pour- 
quoy  la  fortune  m'a-elle  esté  tant  contraire  !  Car, 
si  ce  quej'avois  en  mon  esprit  eust  sorty  effect,  ja- 
mais serviteur  ne  triompha  de  plus  glorieuse  victoi- 
re que  moy.  Mais  ovez  :  qu'est-ce  que  j'enten  ?  Ma 
foy,  c'est  l'huys  de  Lazare.  Quels  hommes  sont- 
ce  là?  Ho!  ho  !  c'est  Boniface  et  son  maistre;  il 
vaut  mieux  que  je  me  retire  à  quartier  pour  es- 
couter  ce  qu'ils  diront. 

Bo'iFACE.   Tant  y  a  que  tout  se  porte  bien  , 
Dieu  mercy. 

Philippes.  Qui  l'cust  jamais  pensé? 

Lambert.  Ils  ont  bonnes  nouvelles. 

BoNiFACE.  Je  voudrois  que  peussions  mainte- 
nant trouver  Lambert. 

Philippes.  Pourquoy? 

BoNlFACE.  Pource  que  sans  luy  malaisément 
en  viendrons-nous  à  bout. 

Lambert.  Ils  ont  affaire  demoy. 

Philippes.  Pense  à  autre  chose,  car  il  a  si 
peur,  que  je  croy  qu'on  ne  le  pouroit  trouver  en 
tout  le  calendrier. 

BONIFACE.  Au  nom  de  Dieu!  c'est  tout  un ,  il 
s'en  faudra  passer  ;  ce  pendant  vous  irez  chez 
Charles,  d'où  nebougerez  que  n'entendiez  autres 
nouvelles. 

Philippes.  Je  te  croiray. 

BoNlFACE.  J'ay  trouve  deux  bons  moyens, 
avec  chacun  desquels,  si  la  fortune  ne  m'est  con- 
traire, j'espère  paciGer  toute  chose  ;  mais,  sans 
mentir,  je  besongnerois  plus  scuremcnt  si  Lam- 
bert y  estoit. 

Lambert.  Il  vaut  mieux  que  je  me  monstre. 

BONlFACE.  Mais  où  le  pourroit-on  trouver 
maintenant  ? 

Lambert.  Et  faii'e  mine  que  je  n'en  ayrienoy. 

BONiFACE.  Ce  seroit  chercher  des  raisins  sur 
des  groseillers. 

Lambert.  0  Boniface,  que  fais-tu  que  tu  ne 
te  caches?  Fuy-t'en,  malheureux  !  fuy-l'en  ,  te 
dis-je  ! 

Boniface.  Pourquoy  m'enfuyrai-je  ? 
Lambert.  Pource  que  nous  sommes  perdus  , 
puis  que  Philippes  espouse  Hclaine. 
Boniface.  Je  dy  le  contraire. 
Lambert.  Veux-tu  bien  faire? 


Le  Morfondu,  Comédie.       38 1 

RONIFACE.  Oy. 

Lambert.  Vien  t'en  avec  moy,  et  nous  reti- 
rons, alln  qu'on  ne  nous  face  croistre  d'un  demi 
pied  plus  que  ne  voudrions. 

BOiMFACE.  Penses-tu  qu'il  n'y  ayt  que  toy 
qui  sache  sortir  d'un  bourbier? 

Lambert.  Pleust  à  Dieu  que  tu  fisses  si  bien 
que  nos  maistres  parvinsent  à  leurs  attentes,  et 
les  viellards  fussent  apaisez  ! 

BoNiFACE.  Tu  verras!  Allons,  viens  avec  moy. 


SCÈNE  V. 
Lazare,  Helaine,  sa  niepce. 

Lazare. 

ccah,  uccuh,  occoh  !  on  ne  commit  ja- 
mais plus  grande  meschancetc  !   neant- 
moins,  je  luy  pardonneray  tout,  pour- 
^  veu  qu'Helaine  n'ayt  esté  violée,  car  il 
ne  peut  rien  avoir  transporté  ny  estre  encor  sorty. 
Mais  puisque  Lambert  ne  vient  poiut,  je  m'en 
vas  devant  ;  je  sçay  qu'il  ne  sauroit  meshuy  gue- 
res  demeurer.  Il  me  tarde  que  je  coguoisse  le  gal- 
land.  Vous  verrez  qu'il  s'en  sera  fuy,  puisque  le 
baston  est  osté.  Tic,  tac  toc. 
Helaine.  Qui  est  là? 
Lazare.  Ouvre,  Helaine,  c'est  moy. 
Helaine.  J'y  vas. 

Lazare.  Voy,  ceste-cy  est  levée  aussi  bien 
que  les  antres.  Que  veut  dire  cecy? 

Helaine.   Vous  soyez    le  bien    venu,   mon 
oncle. 

Lazare.  Je  pensoy  te  trouver  pleurant,  et  je 
te  voy  toute  gaye. 

Helaine.  Si  je  ne  suis  joyeuse  à  ceste  heure  , 
quand  voulez-vous  que  je  le  sois  Y 

Lazare.  Oh!  je  n'eusse  jamais  pensé  que  tu 
eusses  osé  lever  les  yeux  pour  regarder  le  ciel. 

Helaine.  Pourquoy? 

Lazare.  Elle  demande  encor  pourquoy!  De 
honte  que  tu  devrois  avoir!  Que  veut  dire  que  tu 
es  maintenant  levée? 

Helaine.  Pour-ce  que  n'en  sçavez  rien! 

Lazare.  Tu  me  la  bailles  belle!  Comme  veux- 
tu  que  je  le  sache?  Quelqu'un  est-il  venu  céans  en 
mon  nom? 

Helaine.  Si  l'avez  envoyé,  qu'est-il  besoin  le 
demander? 

Lazare.  Serois-je  point  ceste  nuict  devenu  un 
autre  que  raoy?  Diable!  suis-je  pas  moy-mesme, 
suis~je  pas  Lazare  ? 

Helaine  Oy,  vous  estes  Lazare. 

Lazare.  Je  scay  bien  que  je  ne  suis  pas  yvrc, 
car  je  n'ay  beu  qu'un  peu  de  vin,  encores  bien 
trempé.  Je  sçay  bien  que  je  ne  songe  pas,  car  je 
suis  esveillé.  Je  sçay  encores  bien  que  je  ne  resve 
point,  car  je  n'ay  pas  la  fièvre.  Dy  moy  qui  a 
envoyé  Agnès  et  le  laquais  en  ville  ? 

Helaine.  Ce  fut  un  jeune  homme  qui  me  dict 
que  l'aviez  envoyé  icy,  ce  que  j'ay  creu  vérita- 
blement. 

Lazare.  Et  bien,  que  fit-il? 

Helaine.  Pour  vous  dire  en  un  mot,  me 
monstrant  vos  accoustremens  pour  enseignes,  af- 
ferma que  me  l'aviez  donné  pourmary. 

Lazare.  Après,  que  s'cnsuivit-il? 

Helaine.  N'y  pouvant  résister,  nous  fismes  ce 
que  riiomme  faict  avec  la  femme. 

Lazare.  0  sotte,  malheureuse,  n'as-tu  point 
de  honte?  Cestuy-là  t'aura  deceue,  il  t'aura  des- 
honnorce. 

Helaine.  Non,  non  ,  pardonnez-moy,  je  sçay 
bien  que  non  :  voilà  l'anneau  qu'il  m'a  donné  en 
nom  de  mariage. 

Lazare.  Oyezl'estrangeté  de  ceste  advenlure, 
([ui  feroit  désespérer  les  plus  constans  !  T'a-il  au 
moins  dict  son  nom? 

Helaine.  C'est  un  homme  de  bien. 


SCÈNE  VI. 
Boni'face,  Joachim^  Lambert,  Lazare,  Helaine. 

BONIF  ACE. 

^^  ambert ,  vien  vistement ,  tu  n'as  que 
S^jK^  faire  d'allumer  la  torche. 

JoACiini.  Il  est  vray,  car  la  lune  est 
;si  claire  qu'on  pourroit  cognoislre  un 
lyard.  Va  viste ,  despesche,  cour,  devant  qu'il  le 
tue. 

Lazare.  C'est  bien  un  larron,  et  tresmeschant 
atfrontciir. 

Helaine.  Vous  ne  direz  pas  ainsi  quand  sçau- 
rez  qui  il  est. 

BoNiFACE.    Voyez,    voilà    Lazare  :  hastons- 
nous. 

JOACHiM.  Tu  dis  vray,  allons. 
Lazare.  Ha  meschante!  il  t'aura  dict  un  au- 
tre nom. 

JOACHIM.  Bonne  niiict  vous  doiut  Dieu,  La- 
zare. 

Lazare.  0  Joachim,  quel  vent  vous  mène? 

JoACHiM.  Mon  fils  se  recommande  à  vous. 

Lazare.  Comment,  vostre  fils? 

Joachim.  De  vous  deppend  sa  vie. 

Lazare.  Je  crain  que  je  ne  sois  enveloppé 
d'astarots  et  d'esprits  folets.  Que  diable  dictes-vous? 

Joachim.  Je  dy  que  vous  seul  le  pouvez  ga- 
rentir  de  mort. 

Lazare.  De  quelle  mort?  Comment? 

Joachim.  Et  d'autant  plus  qu'il  vous  est  allié, 
et  a  fiancé  vostre  niepce. 

Helaine.  Donc  mon  amy  est  en  danger  de  sa 
vie? 

Joachim.  Lazare  seul  le  peut  sauver! 

Helaine.  Helas  !  mou  oncle,  pour  l'amour  de 
Dieu ,  secourez-le  ! 

Lazare.  Dieu  me  vueille  ayder  !  Ce  sera  mira- 
cle si  ceste  nuict  je  ne  deviens  fol.  Quelles  choses 
sont-ce-cy  ?  Si  j'avois  une  autre  teste ,  je  la  bate- 
rois  tant  contre  la  muraille  qu'on  me  vexToit  le 
cerveau. 

BONIFACE.  Sire  Lazare,  je  veux  que  sachez 
la  plus  grande  adventure  ,  et  le  cas  plus  estrange 
et  nouveau  dont  on  oyt  jamais  parler  depuis  que 
le  monde  est  monde 

Lazare.  Miséricorde!  je  ne  sçay  que  je  fais. 
Dy  donc! 

Boni  FACE.  Je  A'as  quérir  Lanibert,  qui  vous  le 
contera  mieux  que  moy. 

Joachim.  Despesche  ,  et  dy  à  Charles  qu'il  ne 
luy  face  point  de  desplaisir,  et  que  je  le  rembour- 
seray  de  toutes  ses  pertes. 

Lazare.  Quel  desplaisir?  Quelles  pertes? 

JOACHIM.  Lambert  vous  le  dira  ;  mais  le  voicy. 
Et  bien,  que  sera-ce  de  mon  fils? 

Lambert.  Tout  se  portera  bien  :  il  vit ,  il  est 
sain  et  hors  de  danger. 

JoACHiM.  Jesus-Clirist  en  soit  loué  ! 

Helaine.  Et  sa  benoiste  mère  pucelle  ! 

Lambert.  Sire  Lazare,  où  avez-vous  laissé 
Agnès? 

Lazare.  Qu'en  veux-tu  faire? 

Lambert.  Pource  que  je  vous  veux  conter 
quelque  chose  d'estrange,  et  je  voudrais  qu'elle 
en  tust  tesmoin. 

Lazare.  Elle  viendra  tantost;  elle  est  chez 
sa  sœur. 

Lambert.  C'est  ceste  sœur,peut-estre,  qui  vous 
a  preste  ces  accoustremens? 

Lazare.  Tay-toy,  tu  es  unebeste. 

Lambert.  N'ayez  pœur,  escoutcz. 

Lazare.  Dy,  mais  ne  me  viens  point  parler 
de... 

Lambert.  Allons  en  vostre  logis,  seigneur 
Joachim  ;  venez ,  ne  perdons  point  de  temps. 

JOACHiM.  Je  le  veux  bien ,  afin  que  tu  m'ostes 
de  ces  peines. 

Lambert.  Entrez ,  je  vous  raconteray  mer- 
veilles. 

Lazare.  Que  diras-tu? 

Lambert.  Quelque  chose,  ne  vous  souciez. 

SCÈNE  VII. 
Léger,  Boniface. 

Léger. 

e  puis  bien  dire  que  je  suis  malheureux 
de  tout  point  ;  aussi  la  fortune  se  joue 
demoy  comme  elle  Aeult.  Je  fusse  mort 
si  je  n'eusse  joué  pour  perdre  tout  ce 
que  j'avois,  de  manière  qu'il  ne  m'est  pas  demeuré 
un  rouge  double.  Que  diable  feray-je  ?  Il  me  faut 
aller  chercher  Lambert,  pour  le  prier  qu'il  me  fasse 
donner  quelque  chose  par  son  maistre  pour  m'ay- 
der  à  faire  mes  despens.  Mais  il  ne  me  luy  fault 
pas  dire  que  j'ay  joué,  de  par  Dieu!  Laissez  faire, 
je  trouveray  bien  mou  excuse. 

BoMFACE.  Cet  homme  en  a  si  grande  envye  , 
qu'il  meurt  sur  les  pieds... 

Léger.  Voicy  grand  cas  que  je  ne  voy  per- 
sonne. 

Boniface.  Et  m'envoye  sçavoir  comme  le  tout 
a  succédé. 

Léger.  Qui  est  cestuy  qui  vient  ainsi  grom- 
melant? Par  ma  foy!  c'est  Boniface.  Hola  !  hél 
Boniface,  où  vas-tu? 

Boniface.  0  l'homme  de  bien!  que  fais-tu 
icy? 

Léger.  Que  sçay-je?  rien!  Me  sçaurois-tu  en- 
seigner où  je  trouveray  Lambert? 

Boniface    Pourquoy? 

Léger.  Je  voudrois  parler  à  luy:  autrement 
je  suis  perdu  ! 

BoNiFACE.  Je  ne  sçayoùil  est;  mais  si  tu  veux 
parler  à  son  maistre,  je  te  meneray  à  luy. 

Léger.  Je  t'en  prie  ;  peut-esti  e  que  je  feray  si 
bien  avec  luy  que  je  me  passeray  aisément  de 
Lambert. 

BoMFACE.  As-tu  pas  eu  de  la  bille? 

Léger.  Oy,  mais  tant  y  a  que  je  suis  tousjours 
malheureux. 

BoNiFACE.  Qu'y  a -il? 

Léger.  Après  que  j'euz  faict  mon  devoir, 
j'allav  coucher  aux  estuves,  où  l'on  m'a  desrobbé 
tout  l'argent  que  m'avoit  donné  Philippes  ;  telle- 
ment que  me  voilà  demeuré  sans  denier  ny  sans 
maille. 

BoNiFACE.  0  petit  sot!  où  Favois  tu  mis? 

Léger.  En  la  pochette  de  mes  chausses,  enve- 
loppé en  du  papier. 

BdNiFACE.  Ne  te  soucie,  vien  avecque  moy  : 
je  pense  que  tout  se  portera  si  bien  que  tu  t'en 
pourras  resentir. 

Léger.  Situ  sçais  quelques  bonnes  nouvelles, 
que  ne  m'en  fais-tu  part? 

Bomface.  Aussi  feray-je  ;  allons  ! 

Léger.  Allons! 


SCÈNE  VIII. 
Lazare,  Joachim,  Lambert. 

Lazare. 

e  bougez,  Joachim;  nous  mettrons  ordi-e 

à  tout. 

Lambert.  Entretenez  Lucresse  ce- 
pendant. 

JOACHIM.  Je  crains  tant  que  Charles  ne  luy 
face  quelque  tort,  que  j'en  meurs  sur  les  pieds. 

Lazare.  Laissez- nous  faire 

Lambert.  Allez,  ne  vous  en  souciez  point. 

JoACHiM.  Bien,  je  me  reraects  du  tout  à  vous. 

Lazare.  Il  me  tarde  que  nous  ne  soyons  que 
nous  deux.  Et  puis,  Lambert,  qu'as  tu  faict? 

Lambert.  J'ay  sauvé  l'honneur  de  vous,  de 
Lucresse,  de  Philippes  etd'Helaine. 

Lazare.  Cela  est  donc  vray  de  Philippes? 

Lambert.  Oy.  Ce  jeune  homme,  estant  extrê- 
mement amoureux  de  vostre  niepce,  n'estoit  point 
content  s'il  ne  voyoit  une  fois  le  jour  pour  le 
moins  les  fenestres  de  la  chambre  où  elle  couche. 
Ainsi,  se  promenant  ce  soir  en  la  rue  ,  vous  vid 
sortir,  et  (comme  je  vous  ai  dict)  entrer  quant  et 
moy  en  nostre  logis  ,  puis  en  resortir  desguisé  en 
ces  vestemens  ;  et,  ayant  oy  tout  ce  que  nous 
avions  dict,  entra  chez  nous,  où  il  se  vestit  de  voz 
habitz,  et  ainsi  masqué  alla  en  vostre  maison, 
où,  s'estant  accordé  avec  Léger,  il  a  faict  ce  que 
sçavez. 

Lazare.  Jamais  on  n'oyi  telle  merveille. 

Lambert.  Mais  tandis  qu'il  estoit  avec  He- 
laine,  il  vint  véritablement  un  larron  qui  desrob- 
ba  tout. 

Lazare.  Agnès  me  dict  bien  que  vostre  huys 
estoit  ouvert. 

Lambert.  Ce  faict,  Philippes,  estant  de  retour 
pour  despouiller  voz  vestemens  et  reprendre  les 
siens,  futsurprinspar  Charles,  qui,  le  voyant  des- 
guisé et  tout  son  mesnage  sens  dessus  dessoubs, 
pensa  qu'il  y  estoit  venu  pour  le  desrober,  telle- 
ment que  ,  l'ayant  enfermé  ,  m'envoya  pour  l'in- 

terroger.  Ainsi ,  j'aprins  de  luy  tout  ce  que  je 
vous  ay  raconté.  Mais  l'ayant  rapporté  à  mon 
maistre,  il  s'alluma  de  telle  colère  que  c'estoit  pi- 
tié ;  quoy  voyant ,  et  craignant  qu'il  ne  luy  fist 
quelque  desplaisir,  j'en  allay  soudain  advertir 
Joacnim. 

Lazare.  Mais  si  Charles  estoit  avec  Lucressc 
en  ceste  mesme  chambre ,  comme  a-il  peu  estre 
desrobbé  ? 

Lambert.  De  malheur  ilz  estoient  en  la  cham- 
bre haulte  ,  et  empeschez,  comme  pouvez  pensci-, 
de  façon  qu'ilz  n'en  virent  ny  oyrent  rien. 

Lazare.  Pourquoy  m'as-tu  envoyé  Joachim 
me  prier  donner  secours  à  son  fils  ! 

Lambert.  Pource  que,  baillant  Lucresse  pour 
femme  à  Charles,  vous  pourrez,  comme  vous  pou- 
vez, faire  la  paix. 

Lazare.  S'il  ne  veut  que  cela,  autant  vaut 
faict.  Mais  dy  moy,  comme  est-il  sorty  de  ma 
maison,  veu  que  tu  avois  rais  un  baston  en  l'an- 
neau de  la  porte? 

Lambert.  Je  ne  sçay;  il  faut  que  le  baston 
soit  cheut  en  démenant  l'huys. 

Lazare.  Il  ne  peut  estre  autrement;  mais  pen- 
ses-tu que  Joachim  croye  ce  que  tu  luy  as  dict  de 
moy? 

Lambert.  Jésus,  oy  !  et  les  jeunes  hommes  le 
croiront  aussi. 

Lazare.  Comme  ferons-nous  avec  Léger,  qui 
sçait  toute  l'histoire  d'Helaine? 

liAMBERT.  Il  n'y  a  point  de  danger,  puisque 
Philippcs  l'a  fiancée  ;  mais  si  voulez  tout  apaiser, 
il  vous  faut  apaiser  Charles. 

Lazare.  Comment? 

Lambert.  Faisant  tant  (comme  je  vous  ay 
dict)  que  il  espouse  Lucresse. 

Lazare.  Cela  est  aisé. 

Lambert.  Allez  doue  cependant  entretenir 
Joachim;  de  ma  part,  je  m'en  vas  chercher  mon 
maistre  et  Philippes,  pour  les  amener  icy. 

Lazare.  Tu  dis  bien  ;  mais  le  voicy  venir. 

Joachim.  Je  suis  en  fièvre,  tant  ay  peur  qu'il 
ne  face  quelque  tort  à  mon  fdz. 

Lazare.  Ne  vous  en  souciez  point. 

Joachim.  Et  bien  !  qu'avez-vous  faict  avec 
Lambert? 

Lazare.  Il  est  allé  quérir  les  compagnons;  il 
sera  tout  à  ceste  heure  icy. 

Joachim.  Qui  eust  jamais  pensé  qu'en  ceste 
sorte  mon  filz  deust  espouser  vostre  niepce  !  Mais 
je  veux  que  tout  se  face  à  la  fois. 

Lazare.  Quoy? 

Joachim.  Qu'espousiez  Lucresse. 

Lazare.  Moy?  Dieu  m'engard!  ma  fantasia 
en  est  passée  ;  je  ne  me  veux  plus  marier;  mais  je 
vous  conseille  la  bailler  à  Charles. 

Joachim.  Je  le  faisois  pour  vous  faire  plaisir. 
Et  quoy  1  vous  eu  estiez  encor  hier  tant  amou- 
reux ! 

Lazare.  Tant  y  a  que  je  vous  remeicye  :  elle 
luy  sera  plus  propre,  pour  mille  bonnes  raisons; 
ce  m'est  assez  que  je  sois  vostre  parent  et  amy. 

c'est  à-dire  :  si  tu  vois  les  vices,  te  taire  et  clorre  les 
yeux  :  aliter  actu/n  est,  te  voilà  mort.  Posthac 
nullitni  verbum  fariain^  et  me  retirerav  en  mon 
estude,  où,  incuinhcndo  à  la  vertu,  m'esloigneray 
du  vulsraire  ignorant. 


ACTE  m. 

SCÈNE  I. 

]\L\  U  R  I  C  E  . 

uuict  que  j'ay  tant  désirée!  nuict  qui 
Mi'cs  plus  luisante  et  claire  que  le  plus 
au  jour  des  plus  beaux  jours  !  ô  douce 
et  heureuse  nuict,  tu  es  finablement  ve- 
nue ,  après  tant  d'ennuis  !  0  claire  nuict  !  qui  est 
plus  fortuné  que  moy,  puisque  s'aproche  l'heure 
que  je  doy  joyr  de  celle  que  j'ayme  sur  toutes 
choses,  et  sans  laquelle  je  ne  puis  vivre  !  Mais  que 
dis-je?  Qui  me  donne  ceste  asseurance  !  Qui  ne 
sçait  qu'entre  la  bouche  et  le  verre  souvent  le  vin 
tombe  à  terre  ?  Qui  est  celuy  tant  asseuré  à  qui 
quelques  fois  l'amour  n'emplisse  les  mains  de 
vent?  Je  croy  que  Marie  m'ayme,  et  que  son 
dessein  est  coucher  avecques  moy  ceste  uuict. 
Mais  qui  m'asseurera  que  mille  empeschemens  ne 
surviennent,  de  sorte  que  ce  qu'après  tant  de  pei- 
nes et  travaux  je  me  suis  acquis  ne  s'évanouisse 
en  un  moment  sans  espoir  de  retour?  Aussi,  qui 
est  l'homme  tant  advisé  qui  se  puisse  garentir  des 
coups  invisibles  de  F'ortune?  Doncques,  ô  souve- 
raine déesse,  qui  peux  comme  il  te  plaist  troubler 
la  tranquillité  d'Amour,  je  t'invoque;  sois  moy 
favorable,  je  te  supplie,  et  ne  t'oppose  au  plaisir  de 

mon  bien,  ainssouffi'e  que  jepuisse  cueillir  le  fruict 
dès  si  long  temps  promis  à  ma  pure  et  saincte  fi- 
délité. Mais  je  demeure  trop  ici;  il  vaut  mieux 
que  je  me  retire  tout  bellement  vers  l'amoureux 
logis  où  demeure  mon  bien . 


SCÈNE  II. 
Thomas  ;  Jacquet,  déguisé  en  fille;  Horatio, 

Thomas. 

jOrs,  l'espousée;  il  n'y  a  personne. 
^J     Jacquet.  Me  voicy. 
l!^]     Thomas.  Ta  voix  est  un  peu  aspre. 
Dy  en  ceste  sorte  :  Me  voyeecy. 

Jacquet.  Me  voyeecy. 

Thomas.  Bon;  il  faut  que  tu  adoucisses  et  af- 
files ta  langue  le  plus  que  tu  pourras. 

Jacquet.  Je  feray  qu'il  semblera  que  le  miel 
et  le  sucre  sortent  de  ma  bouche  :  que  veux-tu 
d'avantage  ? 

Horatio.  Quipenseroit  cestuy-cy  estre  raasle? 
Quant  à  moy,  je  ne  le  puis  bien  croire,  encor  qu'il 
soit  mon  laquais. 

Jacquet.  Et  il  m'est  advis  à  moymesme  que 
je  suis  devenu  fenune. 

Thomas.  Que  scait-on'  il  pourroit  bien  estre: 
laisse  que  j'y  taste. 

Jacquet.  Après,  laissez  cela. 

Thomas.  Vien  çà,  Jacquet.  Par  ta  foy,  voudrois- 
tu  estre  femme? 

Jacquet.  Je  voudrois  que  quelque  sainct  me 


Le  Laquais,  Comédie.  Gi 

nuict;  mais  je  veux  que  tu  y  ailles,  enten-tu? 

Valère.  J'iray;  et  en  advienne  ce  qu'il  pour- 
ra. 

Thomas.  Quelle  manière  de  faire  est-ce  cy  ?  Je 
suis  d'advis  que  tu  sois  le  maistre  ! 

Valère.  Et  je  suis  d'advis  qu'on  t'attache  à 
une  potence,  effronté  maquereau  que  tu  es. 

Thomas.  Ce  chien  a  la  rage,  il  le  faut  assom- 
mer. 

SvMEON.  Or  sus,  desloge,  que  je  ne  te  le  dise 
plus,  mais  escoute  :  s'il  veut  prendre  son  espée,  dy 
luv  qu'il  la  laisse. 

Thomas.  Ha,  ha!  avez-vous  peur  qu'on  le 
meine  prisonnier. 

Symeon.  Que  sçait-on?Je  ne  voudrois  estre  en 
peine  d'employer  mes  amis. 

Thomas.  Comme  si  c'estoit  quelque  batteur  de 
pavé  et  homme  sans  adveu. 

SvMEON.  Cela  n'y  faict  rien;  on  ne  cognoist 
aujourd'huy  le  gentil-homme  auprès  le  savetier, 
tant  chacun  est  maintenant  brave. 

Thomas.  Que  voulez-vous  !  c'est  la  guerre. 

Symeon.  Or  laissons  cela.  As-tu  mené  ma  mais- 
tresse  où  tu  sçais? 

Thomas.  Pensez-vous  quej'aye  dormy  ? 

Symeon.  a  quoy  donc  perdons-nous  nostre 
temps,  que  ne  nous  en  allons? 

Thomas.  Sçavez-vous  que  premièrement  je 
vous  veux  dire  ? 

Symeon.  ^'on,  je  n'en  sçay  rien. 

Thomas.  T1  faut  que  pour  ce  premier  coup  vous 
vous  monstriez  honneste  envers  elle,  car,  comme 
vous  sçavez,  elle  est  vierge,  et  la  plus  honteuse 
que  vistes  jamais. 


<)2  Larivey. 

Symeon.  As-tu  ojîiniou  que  je  sois  autre  qu'hon- 
neste  ? 

Thomas.  Pource  que,  pensant  vous  advancer, 
vous  seriez  en  danger  d'encourir  sa  malegrace, 
car  je  lui  ay  dict  de  vous  tout  le  bien  qu'on  en 
sçauroit  dire  ou  penser,  et  Fay  conduite  à  ce  pas- 
sage avec  grandet  merveilleux  artifice,  luy  jurant 
par  tous  les  sermens  du  monde  que  où  elle  ne 
voudroit  vous  ne  l'y  forceriez  pas. 

Symeon.  Forcer!  je  ne  veux  d'elle  que  ce 
qu'elle  vouldra,  et  rien  de  plus.  Que  veux-tu  da- 
vantage? Mon  vouloir  est  conjoint  au  sien. 

Thomas.  C'est  assez,  il  n'est  donc  besoin  vous 
dire  autre  chose;  vous  la  cognoissez.  Allons. 


SCÈNE  IV. 

Catherine^  servante  de  Symeon  ;  Françoise^  fdle 
de  Symeon;  Horaiio. 

Catherine. 

liez,  mon  maistre,  allez  ;  je  puis  bien  dire 
y*  qu'à  vostre  retour  vous  ne  tiouverez 


^pas  Françoise.  La  pauvre  fille,  elle  se- 
roit  bien  sotte  demeurer  tousjours  les 
mains  en  croix  sur  son  tablier,  attendant  de  jour 
en  jourque  son  père  la  mariast,  veu  qu'il  est  tant 
dffollé  après  ses  amoursqu'il  ne  se  souvient  plus  de 
Juy  mesmes.  Françoise  m'amye,  nos  affaires  ne 
pcuvoient  mieux  aller,  puis  que  ce  mal'heureux 
Valère  n'est  pas  céans.  Une  heure  me  semble  du- 
rer mille  ans,  tant  il  me  tarde  veoir  comme  ces 
habits  d'homme  vous  siéront  bien.  Là  donc,  des- 

SCÈNE     IX    ET    DERNIÈRE. 

Lambert,  Joachim,  Lazare,  Charles,  Philippes^ 
Boni  face. 

Lambert. 

lenez  viste,  Pliilippes  ;  retirez-vous  un 
peu  et  ne  vous  monstrez  que  je  ne  vous 
ippelle. 
JOACHIM.  Quant  à  moy ,  je  la  luy 
donneray  volontiers;  mais  je  ne  sçay  s'il  la  vou- 
dra. 

Lambert.  Mon  maistre,  avancez-vous.  Voyez  : 
les  voilà  ensemble. 

Lazare.  J'y  feray  ce  que  je  pouiTay. 

Lambert.  Sire  Lazare,  voicymon  maistre. 

Charles.  Dieu  vous  gard,  Messieurs. 

Lazare.  0  !  ô  !  vous  soyez  le  bien  venu. 

JOACHiM.  Charles,  dy-moy  un  peu,  que  t'a 
faict  mon  fils  ? 

Charles.  Le  sçavez-vous  pas?  Il  m'a  des- 
robbé. 

JOACHIM.  Sçais-tu  pas  bien  que  ce  n'a  esté  luy? 

Charles.  Tant  y  a  qu'il  en  est  cause. 

Lazare.  Laissez  cela;  je  payeray  tout.  Que 
pouvez-vous  avoir  perdu? 

Charles.  Environ  la  valeur  de  vingt  ou 
vingt-cinq  escuz. 

Lazare.  Ce  n'est  pas  grand  cas.  Or  sus,  ac- 
cordons le  tout.  Charles,  si  tu  ne  le  sçais,  Phi- 
lippes  a  ceste  nuict  fiancé  ma  niepce.  Voilà  pour- 

qiioy  je  veux  tout  payer  ;  et  si  tu  n'as  assez  de 
vingt-cinq  escuz ,  tu  en  auras  quarante.  Mais 
j'ay  pensé  qu'il  faut  que  soyons  tous  parens  ou 
alliez  :  que  Joachim  te  donne  sa  fille,  comme  au- 
trefois il  te  l'a  promise,  et  qu'on  ne  pense  plus  à  ce 
qui  est  passé.  Qu'en  dictes-vous,  Joachim? 

Joachim.  Ce  qui  luy  plaira.  Je  sçay  que  la 
mère  en  est  contente, 

Lazare.  Et  Lucresse  encoi'e  d'avantage.  Tu 
ne  dis  mot,  Charles?  Je  suis  d'avis  que  tu  te  faces 
prier  ! 

Charles   Je  ne  désire  autre  chose. 

Lazare.  Allons  en  mon  logis  ;  Helaine,  comme 
je  pense ,  aura  faict  bon  feu  ;  là  nous  conclurons 
tout. 

Charles.  Comme  il  vous  plaira. 

Joachim.  OùestPhilippes? 

Lambert.  Allez  devant,  je  le  meneray  après. 

Lazare.  Entrez  ,  Joachim  ;  passe  ,  Charles  ; 
Boniface ,  cour  devant  et  dy  à  Helaine,  puis 
qu'elle  est  seule,  qu'elle  allume  des  chandelles. 

Boniface.  C'est  faict. 

Lazare.  Lambert,  va- t'en  chercher  Philippes; 
ne  demeure  guères;  vois-tu,  je  laisse  l'huis  en- 
tr 'ouvert. 

Lambert.  Je  seray  incontinent  de  retour.  0  ! 
Philippes  !  Philippes  ! 

Philippes.  Holà! 

Lambert.  Venez,  le  bec  de  l'oye  est  orlé. 

Philippes.  Comme  se  porte  le  tout? 

Lambert.  Bien,  bien;  la  chose  est  allée  selon 
nos  désirs. 

Philippes.  Dieu  soit  loué  ! 

Lambert.  Mais  où  est  Léger? 


Le  Morfondu,  Comédie.  3g3 

Philippes.  Je  Tay  envoyé  coucher:  il  mou- 
roit  de  sommeil. 

Lambert.  Qu'avez-vous  envie  d'en  faire? 

Philippes.  Luy  faire  pardonner  par  Lazare; 
sinon,  le  vestir  de  neuf  et  luy  bailler  argent  pour 
s'en  retourner  en  son  pays. 

Lambert.  Or  sus,  allez  contenter  un  chacun. 

Philippes.  Tu  me  laisseras  prendre  mes  ves- 
temens,  s'il  te  plaist. 

Lambert.  Ne  sçavez-  vous  pas  qu'il  faut  que 
faigncz  qu'ils  vous  ont  esté  desrobbez ,  afin  que 
la  feinte  ait  quelque  chose  de  vray-semblable? 

Philippes.  Ha  !  ha!  ha  !  tu  dis  vray;  mais 
poiirquoy  n'entres-tu? 

Lambert.  Cheminez,  je  seray  aussi  tost  que 
vous.  Messieurs  et  Dames,  nous  allons  conclure 
ces  mariages ,  accorder  quand  et  où  se  fera  le 
banquet ,  faire  les  mémoires  des  viandes  ,  boire 
chacun  un  coup ,  puis  nous  mettre  entre  deux 
beaux  draps  pour  reposer  nostre  humanité.  C'est 
pourquoy  je  serois  d'advis  que  fissiez  le  sembla- 
ble ,  et  chacun  se  retirast  à  sa  chacunière.  Tou- 
tesfois  je  vous  prie,  avant  que  partir,  nous  faire 
enteudie  par  un  petit  bruit  d'allégresse  que 
nostre  labeur  vous  est  agréable.  A  Dieu.  Res- 
jouissez-vous. 


FIN. 

